
Breve fra H. Steffens til Baronesse Stampe. 
Med en Indledning om 
Thorvaldsens Forhold til Familien paa Nysø. 
Ved L. SCHRØDER. 


EHNSBARON Henrik Stampe til Baroniet Nysø (fd. 1794, 
dd. 1876) gjorde paa en Rejse i Italien Bekendtskab 
med Christine Dalgas. Hendes Fader, den reformerte 
Præst i Fredericia Jean Marc Dalgas, var død 1811, og 
hendes Moder, Mariette Aldebert, var død 1813. Men i 
Italien boede to af hendes Brødre, Jean Antoine Dalgas, 
der var Købmand og dansk Konsul i Neapel, og Christian 
August Dalgas, der var Købmand og dansk Konsul i 
Livorno. Jean Antoine Dalgas, som er Fader til Hede- 
selskabets administrerende Direktør, havde lært Handelen 
hos sin Morbroder Aldebert, der var født i Erlangen, men 
Købmand i Liverpool eller i London; paa en Rejse til 
Hjemmet i Moderens Dødsaar var han bleven forlovet 
med Johanne Thomine Stibolt, der var Datter af en dansk 
Søofficer. 1819, da hans Forretning i Neapel var kommen 
i god Gang, hentede han hende, og navnlig i de følgende 
11 Aar førte de et lykkeligt Liv. Da Syditaliens Skønhed 
drog mange betydelige danske Rejsende til sig,. og den 
danske Konsuls Hus altid var aabent for dem, fik Familien 


mange Venner iblandt vort Fædrelands ypperste Mænd. 

C. Hauch har givet dette Ægtepar og deres Hjem i Neapel 
et smukt Eftermæle; i et afgørende Øjeblik af sit Liv fandt 
han baade hos Dalgas og hans Hustru kærlig Deltagelse 
og forstandig Hjælp. N. L. Høyen tilbragte 1827 »mangen 
en Time i Dalgas' gæstfri og vakre Familie«. /. N. Clausen 
fandt paa sin Udenlandsrejse i dens Kreds »et hjemligt 
Fristed i den larmende Omgivelse«.  »Den lille Cirkel,« 
skriver han, »virkede paa mig med stærk, maaske ufor- 
holdsmæssig stærk Tiltrækningskraft; de Dage lode sig 
snart tælle, hvor jeg ikke tilbragte der flere eller færre 
Timer; men vist er det, at enhver Nydelse, som her strøm- 
mede i fuldt Maal ind paa mig udenfra, forhøjedes i over- 
ordentlig Grad ved Meddelelsen i den venlige Kreds. Da 
jeg skiltes fra den, kunde jeg mindst have Anelse om, i 
hvor nært og kært et Forhold den unge Pige senere som 
'gift skulde træde til mig og mine i Hjemmet. Susette 
Dalgas blev Fru Schouw, Hustru til min nærforbundne 
Ven; i en Række af Aar vare vi endogsaa Husfæller i 
København (i Krystalgade), og Forholdene, under hvilke 
det første Bekendtskab var gjort, beholdt deres Betydning 
for os begge.« Det er Joakim Frederik Schouw, Clausen 
her nævner, den bekendte Naturgransker og indflydelses- 
rige Politiker, Han holdt i Konsul J. A. Dalgas' Hus 
1827 Bryllup med Søsteren Susette, der var fulgt med til 
Neapel 1819. Har Susette, som J. A. Dalgas' Søn har 
udtrykt sig, været dennes »kæreste Søster«, saa har Chri- 
stine været »den mest begavede« af alle hans Søstre. 
Hun blev ligelededes baade forlovet og gift i Broderens Hus 
i Neapel, og hun har under sit Ophold i Syden indledet 
det Forhold til vor store Billedhugger, som fremfor alt 
har gjort hendes Navn uforglemmeligt. Hun er født den 
20. April 1797 og døde 5. Maj 1868. 

Det var den 16. September 1838, at Flaget paa Nikolaj 
Taarn forkyndte Københavnerne, at Fregatten »Rota« var 
i Opsejling med Thorvaldsen ombord. »I samme Nu« — 

fortæller Johanne Louise Heiberg i sine Erindringer — 
»styrede saa godt som det hele København ud paa Told- 
boden, hvor de festligt smykkede Baade fra de forskellige 
Komitteer med deres Vimpler og Blomsterguirlander, San- 
gere. og Musikkorpser, alt laa parate. Og Øjeblikket, da 
Skibet ankom, og en pragtfuld Regnbue viste sig paa 
Himmelen, og Menneskemassen, og Sangene, der bleve af- 
sungne, og de smykkede Baade med Herrer og Damer i 
deres brogede Dragter, vare højst imponerende. De talrige 
Baade med Blomster og brogede Flag lignede store, svøm- 
mende Blomsterbuketter — og nu han, som var Centrum 
for alt dette, den ædle Skikkelse med sit blottede Hoved, 
hvorfra det smukke, hvide Haar flagrede i Vinden — alt 
dette tilsammen var i Sandhed et ophøjet Syn, som en- 
hver, der var tilstede, følte sig grebet af. Saa snart 
Thorvaldsen steg op i den Vogn, der skulde bringe ham 
til Charlottenborg, hvor en Bolig var indrettet for ham, 
bleve Hestene spændte fra Vognen, og Folket trak ham 
til Charlottenborg under idelige Jubelraab. Den uhyre 
Menneskemasse fyldte hele Kongens Nytorv og de tilstø- 
dende Gader og vilde ikke bortfjerne sig, før Thorvaldsen 
havde vist sig paa Charlottenborg Altan, for at de kunde 
bringe ham den sidste Hyldest. Man fortalte iøvrigt, at 
den menige Mand, kendte saa lidt til Thorvaldsen, at end- 
ogsaa hans Navn var dem vanskeligt at beholde, og at 
der flere Gange var bleven raabt fra Torvet: Konferents- 
raad Tordenskjold frem! Dette Navn kendte de. Med 
blottet Hoved traadte han ud paa Altanen, hilsende med 
den ædle Holdning, som var ham egen, og da først fjern- 
ede Mængden sig lidt efter lidt. Der blev nu gjort Gilde 
paa Gilde, og alle kappedes om at fetere den hjemkomne.« 

Det var for at komme ud af den Festtummel, der 
omgav ham i Hovedstaden, at Thorvaldsen, som i Vinteren 
1838—39 ofte havde besøgt Baron Stampes i København, 


tog imod deres Indbydelse til at rejse med dem til Nysø 
1? 

i Juni 1839. Det var hans Tanke, at han der skulde have 
bedre Ro til at arbejde, end i København; men foreløbig 
blev der ikke noget af. Først gjorde han, som man kan 
se af Ingemanns Brev til Grundtvig af 16. Juni 1838, en 
Udflugt med Stampes til Sorø, og siden rejste han med 
dem over Kiel til Altona, og da de over Lybek vare komne 
til København, gik Turen nordpaa til Helsingør, Helsing- 
borg, Ramløsa, Kullen og Kulla-Gunnarstorp, endelig over 
København til Møen. "Her var Thorvaldsen med ved 
Festen paa den gamle Købmand Hages firsindstyvende 
Aarsdag, inden han efter et Besøg paa Klinten atter kom 
til Nysø. 

I Stege var Oehlenschlåger bleven hyldet af Student- 
erne sammen med Thorvaldsen i en Sang, og det var ved 
den Lejlighed, at han — mulig med en Skelm bag Øret — 
sagde til Digteren: »Har du skrevet den Sang?« — Paa 
Nysø skulde de to Stormænd mødes med Grundtvig. 

Tiden, da Thorvaldsen gjorde den beskrevne holstenske 
og svenske Rejse med Familien Stampe, var bleven nyttet 
til Opførelsen af et lille Atelier i Haven ved Nysø. Den 
Tanke paatrænger sig uvilkaarlig, at det ved hans Komme 
til Nysø i Juni Maaned har vist sig, at der i den store 
smukke Hovedbygning ikke var noget Rum, som egnede 
sig særligt godt til Atelier for en Billedhugger, og at den 
kunstelskende Familie har faaet ham ud paa den omhand- 
lede Rejse for at vinde Tid til at indrette »et grundmuret 
Lysthus med Overfalds-Lysning«, der kunde passe til en 
Arbejdsstue for Kunstneren. Da man spurgte Grundtvig 
om et passende Navn til »Thorvaldsens Lysthus«, svarede 
han straks: »Enten netop dette, eller, naar man ikke 
bryder sig om, hvad prosaiske Folk vil sige om det: 
Vølunds Værksted«, — og Valget faldt paa det sidste. 
Grundtvig blev anmodet om at forfatte en Sang til Ind- 
vielsen, og det, at Oehlenschlåger skulde være til Stede, 
gav ham dobbelt Lyst til at følge denne Opfordring. 

Her skal Sangen meddeles tilligemed hans Indledning 
til den. 

»I denne ny Bygning, vel opført i flyvende Fart, men 
ej, som Aladdins-Borgen, af tjenstagtige Aander, ej med 
mindste Krav paa Rang iblandt de Kunstværker, hvortil 
den skulde tjene, i dette Lysthus, der laaner hele sit Værd 
af den danske Grund, der bærer, og det venlige Lys, der 
gennemskinner det, og venter, ligesom Leret, al sin Glans 
af de Mesterhænder, hvori det lægges; her synes Velkomst- 
sangen unægtelig at burde være saa klar og simpel, at 
den ingen Fortale behøvede; men dog tør jeg sige, der er 
meget, som taler til min Undskyldning, naar Sangen, jeg 
har gjort, ej kan forstaas af sig selv. Man har nemlig 
paa islandsk en ældgammel Sang om Vølund eller Vau- 
lunder, den mytiske Kunstner i Norden, som, da han 
engang var trælbundet, gjorde sig Vinger og fløj som en 
Fugl i Luften, og ham maa jeg da nødvendig tænke paa 
baade først og sidst, naar jeg betragter Thorvaldsen, 
ogsaa af islandsk Herkomst, i hvem man vel maa sige, 
Kunsten atter følte sig trælbundet, men gjorde sig Vinger 
til Fugleflugt. Men hertil kommer endnu, at af det gamle 
Vølunds-Kvad udsprang ved dette Aarhundredes Begynd- 
else, omtrent jævnaldrende med Thorvaldsens Jason, 
Adam Oehlenschlågers herlige Vaulunder-Sage, og ved 
den var det især, Nordens Oldtid aabnede sig for mig, 
ikke som en gammel, mølædt Bog, eller som et Grav- 
kammer med en smuldrende Askepotte, men som et stort 
og betydningsfuldt Kæmpeliv, saa naar jeg i Sangen spiller 
paa de gamle Strenge, og kalder Thorvaldsen Vølund 
Vingesmed og Oehlenschlåger Brage Bænkepryder, da 
er det ingenlunde for at bryste mig og plage andre med 
Billinger af Nordens Mytologi, men fordi Nordens Kæmpe- 
aand virkelig i Thorvaldsen og Oehlenschlåger brød sig 
en ny Bane, allerede vidtberømt ved deres Kæmpeskridt. 
Det er altsaa i Grunden mit ramme Alvor og en simpel 

historisk Sandhed, blot i poetisk Form, at Vølund og 
Brage fra den aabne Begravelse i de is/andske Skrifter 
stod i Danmark lyslevende op, og nu tør jeg haabe, De 
hverken finder Sangen mørk eller den lyse Formodning 
urimelig, at saaledes vil efterhaanden alle Nordens gamle 
Halvguder rejse sig iblandt os og med nyt Storværk stad- 
fæste og forklare deres gamle Eftermæle!« 


En Bavtasten sig hæver prud af Havet, 
en Bavtasten fra Nordens Gudeold, 

der hviled den, højtidelig begravet, 

i Ringebrynje sid, med Hjelm og Skjold; 
paa Bavtastenen vrimle Dværgeruner, 

i Krans af Asalivets Billedskrift, 

med Tegn til mer end tusende Basuner 
for Oldtids Glans og Gudernes Bedrift. 


Der slumred Vølund, Kunstens Alf i Norden, 
i Kredsen af det prude Heltekuld, 

berømt fra Alpefjæld til Issefjorden 

for Værk ej til at veje op med Guld; 

trods Vingerne, han smedded sig med Snilde, 
saa højt de bar ham over Hav og Fjæld, 
han sank dog under Muld, da Nornen vilde, 
og Støvnaiuren kræved streng sin Gæld. 


Vidunderlig sig vende Livets Strømme 

paa Tidernes det store Verdenshav, 

saa hvad der sværmede i Oldtids Drømme, 

i Nyaarstiden rolig sig begav: 

skrinlagte Asamænd og Vanadiser 

fra Islands Klint flød op paa Danmarks Kyst, 
og vaagned der ved nye Kæmpeviser, 

hvor under Bøgeløv er lunt og lyst! 


Forkommen kun, som alle sine Frænder, 
var Vølund Vingesmed af Frost og Kuld, 
og tøet op var knap de valne Hænder, 
før brat sig røbed Kunsten underfuld; 

ti Fingre mindes, hvad de fordum gjorde, 
som Brage-Tunger deres Vuggesang, 

og Nordens Vølund kom igen for Orde, 
saa vidt som Fuglen fløj, og Harpen klang! 


Han bygte sig en Hal bag Alpefjælde, 

et Valhal under Sydens Himmel blaa, 

hvor alle Tiders Dejlighed og Vælde 

livagtig man igen for Øjne saa, 

fra Sangens »Jason« ned til »Aleksander«, 

fra »Guttenberg« op til »Napoleon!« 

Saa »Dag og Nat« og »Liv og Død« sig blander 
ved Trylleslag af Nordens Kunstnerhaand. 


Paa Danmarks Kyst vi bygte ham en Hytte, 
i Lindelæe med faver Blomsterkrans. 

Vil Vølund Vingesmed sin Kunst indflytte, 
fremtrylle i den Asalivets Glans? 

Hvad ser vi! Ham, al Verden os misunder, 
fordi han vaagnede ved Danmarks Bryst, 

og sander smilende: man sødest blunder, 
man blidest lever dog paa Danmarks Kyst! 


Og se, hvad sjælden saas paa hele Kuglen: 
hos Kunstneren med trofast Kærlighed 

sig hæver af sin Aske Føniks-Fuglen, 

og med ham flyver Vølund Vingesmed! 

I denne Hytte mangt et Mindebæger 

skal Efterslægten tømme ud med Lyst 

for Vølund-Thorvaldsen og Oehlenschlåger, 
som kasted Oldtids-Glans paa Danmarks Kyst. 


Det har været mærkeligt at se Thorvaldsen, Oehblen- 
schlåger og Grundtvig samlede til Indvielsesfesten af »Thor- 
valdsens Værksted«, som man nu læser over Døren til 
den lille Bygning, der ligger indenfor, men lige ved Slots- 
graven, som deler Nysø Have i en indre og en ydre Del. 
Men der var iblandt Gæsterne endnu en Mand til Stede, 
som maaske mere end nogen anden glædede Thorvaldsen 
med sin Nærværelse. Det var en norsk Præst Pavels, der 
havde været Skibspræst paa Fregatten Thetis,, da Thor- 
valdsen 1797 sejlede med den til Italien, og de havde ikke 

set hinanden, siden den unge Kunstner ved Malta forlod 
Fregatten for at begynde sit mærkelige Liv i Rom.)) 

Sidst i Juli begyndte Thorvaldsen at arbejde i det ny 
Værksted. Han tog fat paa et Billede af Holberg til Sorø 
Akademi; derpaa gav han sig til at modellere Oehlen- 
schlågers Buste og siden sin egen Portrætstatue, støttende 
sig til Haabet. Efter hvad Fru Heiberg fortæller, og det 
stemmer godt nok med OQehlenschlågers Erindringer, har 
det trukket i Langdrag med at faa Billedet af Digtervennen | 
færdigt, og han har flere Gange i Breve mindet Thorvald- 
sen .derom. »Jeg holder af ham,« sagde denne til Fru 
Heiberg, »men hvor er han dog forfængelig. Da jeg sidst 
var paa Nysø, fik jeg Brev om dog at gøre Alvor af det 
med at modellere hans Buste! Dog den Orm have vi jo 
alle, nylig greb jeg mig selv i det samme. En Dag paa 
Nysø, som jeg stod og arbejdede paa min egen store 
Portrætstatue, kom atter et Brev fra Oehlenschlåger i samme 
Anledning; da jeg saa, hvad Brevet indeholdt, kastede jeg 
det hen paa Bordet; men i samme Øjeblik sagde jeg til 
mig selv: Du er jo i alle Maader lige saa gal som han; 
staar du ikke her og arbejder paa dit eget Billede paa 
samme Tid, som du bebrejder ham, at han ønsker sit 
foreviget. Jeg smed Mejselen og kunde ikke arbejde mere 
den Dag.« 

Hvad der dog særlig optog Thorvaldsen paa Nysø, er 
hans bibelske Billeder. Basreliefferne »Indtoget i Jeru- 
salem« og »Vandringen til Golgata«, der pryde Frue Kirke, 
høre til den første Tid, da han. brugte det ny Værksted. 

Da han arbejdede paa det sidstnævnte af disse Kunst- 
værker, traadte H. C. Andersen, der var hans Ven fra. 
Rom, en Morgen ind i Værkstedet. »Sig mig,« sagde 


1) Han maå ikke forveksles med den som Biskop i Bergen 1822 
afdøde Klavs Pavels, med hvem Oehlenschliger havde det haarde 
Sammenstød, straks efter at han havde udgivet sin første Digtsamling. 

Thorvaldsen saa, »finder De, at jeg har klædt Pilatus rigtig 
paa?« — »De maa ikke sige noget til ham,« raabte Ba- 
ronesse Stampe, som stadig var hos ham, »det er rigtigt, 
det er fortræffeligt! gaa Deres Vej!« Thorvaldsen gentog 
imidlertid sit Spørgsmaal. »Nu vel,« sagde saa Andersen, 
»da De spørger mig, »saa maa jeg svare Dem, at jeg 
rigtig nok synes, at Pilatus der mere er klædt paa som 
en Ægypter end som en Romerl« — »Synes jeg det ikke 
selvl« sagde Thorvaldsen og greb med Haanden ind i Leret 
og sønderrev Figuren. »Nu er De Skyld i, at han har 
ødelagt et udødeligt Værk!« raabte Baronessen. »Saa kan 
vi gøre et nyt udødeligt Værkl« sagde Thorvaldsen i 
muntert Lune og formede Pilatus, som han nu staar paa 
Basreliefet i Frue Kirke. 

H. C. Andersen har fortalt dette i sit Livs-Æventyr!) 
uden nogen Bemærkning. Naar det er gengivet i J. M. 
Thieles Værk »Thorvaldsen i København« (S. 81), da kan 
man ikke godt andet end at stille det sammen med, hvad 
samme Forfatter senere skriver, at Thorvaldsen paa Nysø 
arbejdede »som man rigtignok siger, — under en vel 
stærk Tilskyndelse udenfra« (S. 152), og at han 1841 
»efter den travle Virksomhed paa Nysø synes at have 
villet udhvile lidt i København« (S. 154). Efter Festerne 
i København søgte han Hvile paa Nysø, og efter Arbejdet 
paa Nysø søgte han Hvile i København. 

Det kan jo nu gærne være, at Baronesse Stampe 
stundom har tilskyndet Thorvaldsen vel stærkt. Men det 
er saa ikke andet, end hvad man altid vil opleve, at ivrige 
Folk kan forivre sig. Efterslægten maa sikkert være 
hende taknemlig, som Thorvaldsen selv var det, fordi hun 
opmuntrede ham til den forunderlige rige Virksomhed, 
han kom til at udfolde i sine sidste Leveaar. Sin Tak 
udtrykte han 1840 i det Basrelief, hvor han afbildede sig 
EEG 

1) Samlede Skrifter, anden Udgave, 1. Bind, S. 252. 

selv ved Modellerebordet i Færd med at gøre en Skitse til 
Apostelstatuen Andreas; han hviler, medens han taler med 
Husets Frue, som sidder hos og synes at have læst for 
ham; den yngste Datter klynger sig op til Moderen, som 
for at bede om noget, medens den ældre, som staar bag 
hendes Stol, synes at ville henlede Kunstnerens Opmærk- 
somhed paa sig; bag ved Thorvaldsen påa Gulvet staar 
hans Forraad af blødt Ler i en Bøtte, under det vaade 
Klæde, og af dette Ler har den lille Dreng taget en 
Klump og deraf dannet sig en Skaal. Et Sidestykke til 
dette Basrelief er det, hvori han har fremstillet Husfaderen 
paa Nysø i Færd med at aftørre sig efter Badet, den 
yngre Søn, som ogsaa har været ude i Stranden, men med 
sin Hest, og den ældre, der med sin Hund kommer fra 
Jagten og viser sit Bytte. 

I det sidste af de nedenfor meddelte Breve fra Steffens 
vil man finde fans Skildring af, hvordan Baronesse 
Stampe paa den omhyggeligste Maade søgte at yde den 
store Kunstner, hvad Hjælp han behøvede. Steffens havde 
selv været Vidne til det. 

Det var til Christian den Ottendes Kroningsfest, at han 
var indbuden som Deltager. Thorvaldsen skulde ogsaa 
være Majestætens Gæst, men undslog sig. Han holdt per- 
sonlig meget af Frederik den Sjette, der vel ikke var 
nogen Kunstkender, men heller ikke gav sig ud for at 
være det. Om hans Efterfølger sagde han derimod til Fru 
Heiberg: »Han vil være Mæcen for Kunst og Videnskab, 
og hvad har han saa gjort for dem? Mine stakkels Bil- 
leder, som jeg skænker mit Fædreland, staar her endnu i 
deres Kasser, fordi de ikke kunne faa Tag over Hovedet, 
før der møjsommeligt er tigget Skilling paa Skilling, uagtet 
jeg ogsaa hertil har givet en ikke ubetydelig Sum. Prale 
med mig og mine Værker for Udlandet, det kan han, det 
vil han, paa samme Tid som haade jeg og de ere ham 
ligegyldige. Og saa tror han, at man skal føle sig rigelig 

lønnet, naar han tilsiger en til sine kedsommelige Tafler, 
hvor man undertiden blot kommer for at pryde hans 
Bord.« »Ved Kroningen,« fortalte han videre, »skulde jeg 
da og være med. Jeg svarede Nej. Skulde jeg nu, som 
en anden Nar, skaffe mig og iklæde mig Ridderkostume; 
nej, det vilde jeg ikke.« 

Da Steffens ikke traf Thorvaldsen ved Festen, opsøgte 
han ham paa Nysø. De havde som ganske unge Menne- 
sker mødtes i Borups Selskab. Hvad Fornyelsen af dette 
Ungdomsvenskab havde at betyde for Steffens, aflægge 
hans Breve mange Vidnesbyrd om. Foruden dem til Ba- 
ronesse Stampe foreligger der et, trykt hos Thiele, som 
han den 18. September 1840 skrev til Thorvaldsen: »Kiære 
Thorvaldsen! Du veed — hvorledes skulde Du ikke have 
mærket det? — at jeg, min Kone og Datter, holde de 
Timer, vi tilbragte med Dig, for de fortrinligste, herligste 
paa vor Reise. Med hvilken uhyre Kraft har Gud begavet 
Dig, at Du, i Din høie Alder, ikke alene er hiemme i 
Gudernes, men ogsaa i de christelige Aanders Verden, at 
et højere Liv uophørlig fremvælder af Din skabende Haand, 
at Du, endnu paa Dine gamle Dage, tør vove at fornye en 
Kunst, som kun i svage Efterlignelser kom tilsyne i Aar. 
hundreder, ja — siden Grækernes herligste Tid forsvandt ! 
— Bestandig svæver denne Fylde af herlige Gestalter som 
en Drøm for min Siæll — Du kommer dog til Berlin? 
Vi vente Dig med Længsel. Kongen kommer i Overmorgen, 
og ham finder Du her. — Det skulde ikke smerte mig, 
om dette Brev ikke traf Dig i Kiøbenhavn, men paa Veien 
hertil. Dersom Du ikke er reist og kunde, blot med et 
Par Linier, lade os vide, naar Du kom og i hvilket Hotel, 
Du vilde boe, saa gjorde Du os en stor Tieneste. — Jeg 
beder Dig hiertelig at hilse den elskværdige, fortræffelige 
Baronesse fra os alle. Jeg er hende et vidtløftigere Brev 
skyldig og vil opfylde min Forpligtelse. Gud velsigne Dig 
for deskiønne Dage, Du skænkede os. Dintroefaste Steffens.« 

Det var kun tre Dage, de to Ungdomsvenner vare 
samlede. Thorvaldsen udførte en Portræt-Medaljon af 
Steffens, som viser et ejendommeligt kraftigt Ansigt. Ba- 
ronesse Stampe havde sørget for, at Steffens ogsaa kunde 
være sammen med Grundtvig og Qehlenschlåger i hendes 
Hjem. Den sidstnævnte har fortalt om det i sine Erin- 
dringer og bemærket, at Steffens ved Bordet holdt Fore- 
læsninger, som hverken behagede Grundtvig eller ham. 
»Mit Forhold til min gamle Ven var forunderligt; han sprang 
rent over de 37 Aar, vi havde været adskilte, og talte altid 
med mig som med sin Skolar fra 1803.« Det fortælles, 
at Thorvaldsen skal have tysset paa OQehlenschliåger, for 
bedre i Ro at høre paa Samtalerne imellem Grundtvig og 
Steffens,)) — og dette kan stemme godt med, at Digteren 
har følt, at man ikke viste ham Agtelse nok. At Grundt- 
vig ikke var tilfreds med Steffens' »Forelæsninger«, mærkede 
denne ret godt, som man kan se af hans Breve. 

Naar man tænker paa dette Møde imellem Steffens, 
Thorvaldsen, Oehlenschlåger og Grundtvig i 1841 eller 
paa Mødet mellem de tre sidstnævnte 1839, da ligger det 
nær at sammenligne Forholdene i Weimar og Jena. i Slut- 
ningen af det attende Aarhundrede. Da stod Goethe og 
Schiller som gode Stalbrødre, og en ung Slægt af Digtere 
(Tieck og Hardenberg), Tænkere (Fichte og Schelling) og 
videnskabelige Granskere sluttede sig nær til dem. Det var 
dette, Steffens havde faaet saa stærkt et Indtryk af, da han 1798 
kom til Jena paa sin store Udenlandsrejse. I vort Fædreland 
var, som Grundtvig slog paa ved Indvielsen af Thorvaldsens 
Værksted, fra Hundredaarets Morgen begyndt et mægtigt 
aandeligt Røre; men først havde det mødt stærk Modstand ; 
siden havde der været voldsomme Kampe imellem Førerne. 
Men ved Thorvaldsens Hjemkomst var det, som alle skulde 
mødes endrægtigt. Grundtvig, der var kommen den 


1) Richard Petersens Henrik Steffens, S. 375. 

akademiske Ungdom nærmere, siden han i Sommeren 1838 
havde holdt sine verdenshistoriske Foredrag, skulde sejle 
Thorvaldsen i Møde paa »Digterbaaden« sammen med 
Oehlenschliger, Heiberg, Andersen og flere; Videnskabs- 
mænd som Schouw og Clausen og Statsmænd som J. 
Collin og A. S. Ørsted vare lige saa ivrige som nogen af 
Digterne for at hylde den Kunstner, der var hele Fædre- 
landets Stolthed. Mon det ikke har slaaet Steffens, at det, 
han nu saa i Danmark, kunde ligne, hvad han havde mødt 
i Tyskland i sin fejreste Ungdom? 

Hvad Thorvaldsens daglige Liv paa Nysø angaar, da 
er det oftere fortalt, at han gærne spillede Lotteri om 
Aftenen, og at han var meget glad ved at vinde nogle 
Kobberskillinger. Han morede sig ved at høre OQehlen- 
schlåger læse en Komedie af Holberg, og i Tusmørket, 
naar Familien sad i den aabne Havestue, kunde han 
komme stille hen og klappe Andersen paa Skulderen: 
»Faa vi Smaa et lille Æventyr!« I Slotsgraven ved Siden 
af Værkstedet svømmede Svaner, og naar Thorvaldsen 
vilde hvile fra sit Arbejde, gik han udenfor og gav de 
stolte Fugle Brød. Hans nøje Kendskab til disse Dyr fra 
Nysø Have har sat Frugt i flere af hans Kunstværker. 
Hinsides Slotsgraven er der et Anlæg i fransk Stil med 
klippede Hægge. Længere ude kan man finde en Plads, 
hvor der er Udsigt til den nære Præstø Bugt. Badehuset 
derude har Thorvaldsen ogsaa benyttet og — efter hvad 
Andersen fortæller — engang, da han havde dukket sig i 
Bølgerne, slaaet Hovedet saaledes imod Badehusdøren, saa 
det sortnede for hans Øjne: »Var jeg besvimet, saa kunde 
De maaske have fundet mig derude drive om paa Vandet!« 

I August 1840, ikke længe efter Steffens' Besøg paa 
Nysø, stillede Borgerrepræsentationen i København plud- 
selig Opførelsen af Museet i Bero, og det vakte stærk 
Misstemning hos Thorvaldsen, der straks efter rejste til 
København. Der har været Øjeblikke, hvor han har været 

i Tvivl, om han virkelig skulde give alle sine Skatte til 
sin Fødeby. I et af Steffens" Breve vil man finde Linjer, 
der stamme fra den Misstemning, som nu raadede paa Nysø. 
Imidlertid faldt Københavns vise Fædre til Føje, og Kongen 
rejste til Nysø for at se Thorvaldsens derværende Arbejder. 
Denstore Kunstner slog sig til Ro, og førsti Forsommeren 1841 
gjorde han Alvor af at rejse til Rom, men nu for at ordne 
Hjemsendelsen af de Kunstsager, han havde i Tiberstaden. 

Det kongelige Dampskib »Kiel« førte den 25. Maj 
Baron og Baronesse Stampe og nogle af deres Børn tillige- 
med Thorvaldsen fra Præstø over til Warnemiinde, og 
derfra fortsattes Rejsen med Baronens Befordring lige til 
Italien. Det var en mærkværdig Rejse. Thiele har for- 
talt om Festerne i Berlin (29. Maj—6. Juni), Dresden (12. 
Juni), Leipsig (Mendelsohn-Bartholdys Musikfest), Frankfurt 
a. M., Mainz (29. Juni til 3. Juli), hvor Thorvaldsen vilde 
se sin »Guttenberg«, Stuttgart (6.—9. Juli), hvor hans 
Schiller-Statue var rejst, Minchen (13.—21. Juli), hvor 
Rytterstatuen var rejst for Maksimilian I, og hvor unge 
Kunstbrødre, synes at have været overordentlig heldige 
med den dramatiske Festforestilling, der gik ud paa at 
afgøre, hvilket Land eller hvilken Stad Thorvaldsen til- 
hørte — hans »Christian IV.« førte Danmarks Sag, »Gutten- 
berg« Mainz's, »Schiller-Statuen« Stuttgarts, den ridende 
»Maksimilian« Miinchens o.s. v. — det endte med den Dom 
af Jupiter, at han tilhørte den hele Verden. 1 Schweits 
opholdt Selskabet sig flere Uger og naaede først Rom ved 
Midten af September. 

Thiele har derimod ikke fortalt om Baron Stampes 
store Rejsevogn med de fire Heste for, hvor Thorvaldsen 
og Baronessen sad paa Hovedsædet, medens Baronen og 
en af hans Døtre havde deres Plads lige over for, og en 
Datter med Lærerinden sad paa Tjenersædet. Det fortælles, 
at Baronen selv tit vandrede ved Siden af Vognen. Det 
har lettet Rejsen overordentligt for Thorvaldsen, at han 

helt igennem kunde gøre den som Medlem af en Familie, 
der kun tænkte paa at gøre det godt for ham, og der er 
al Grund til at være Baron Stampes taknemlig, fordi de 
blev nede i Rom til Juni 1842, saa at Kunstneren i denne 
lange Tid kunde fortsætte det Familieliv, hvorved han 
befandt sig saa vel, men som i Grunden var noget nyt 
for ham. Det har da maaske ikke blot været det Savn, 
han følte, da hans Kunstværker vare bragte ombord paa 
Fregatten Thetis, men ogsaa det, som fulgte med et for- 
nyet Ungkarleliv, der gjorde, at han søgte at naa Livorno 
inden Skibets Afgang, og da dette ikke lykkedes, vovede 
den overordentlig anstrengende Rejse med Deligenser og 
Rindampere fra Marseille til Altona paa 14 Dage; man 
kan ikke nok prise den danske Kvinde, Frederikke Wallich, 
som tog -sig af ham under denne besværlige Færd. Den 
24. Oktober 1842 kom han til København og kunde den 
25. lade sig Museums-Bygningen forevise. 

Slutningen af dette og" Begyndelsen af næste Aar til- 
bragte han atter paa Nysø, og der fejrede han sin sidste 
Fødselsdag 19. November 1843; men han havde nu ikke 
længere sin Bolig der saa stadigt som tidligere. Imidlertid 
kom han ogsaa i København til Baron Stampes, der havde 
Vinterværelser i Kronprinsessegade, og hos dem spiste han 
den 24. Marts 1844 sammen med Oebhlenschlåger, H. C. 
Andersen, Sonne og Constantin-Hansen. Den Aften døde 
han, straks efter at han havde taget Plads i Teatret. — 

"Da jeg i sidste Efteraar gæstede Nysø og havde den 
Glæde at se, hvordan man ikke blot havde bevaret Kunst- 
skattene og Værkstedet med Thorvaldsens Statue, men 
ogsaa det franske Anlæg i Haven, saaledes at man levende 
kan sætte sig ind i, hvordan der saa ud, da Stedet vandt 
sit historiske Navn, fik jeg ogsaa Lejlighed til at se de 
Breve fra H. Steffens, som jeg nu efter Aftale med Ejeren, 
Lehnsbaron, Kammerherre H. Stampe, skal offentliggøre ; 
men særligt glad blev jeg ved at se et Brev, som den 

daværende Dronning Caroline Amalie har skrevet til 
Baronesse Stampe, 4 Dage efter Thorvaldsens Død. Jeg 
kan ikke slutte denne Indledning bedre end ved at gen- 
give nogle Linjer af dette Brev: 

»Tilfulde føler jeg det uendelige Savn ved Bortgangen 
af den Elskelige, De for en stor Del havde gjort Dem til 
Livs-Opgave, at pleje og opmuntre paa hans gamle Dage; 
men tillige maa Bevidstheden virkelig at have opnaaet 
dette skønne Formaal være saare lønnende og trøstendel 
Hele Danmark, ja hele den cultiverede Verden vil velsigne 
Nysøes elskværdige Besiddere, der ved at skaffe vor Thor- 
valdsen et glad Hjem hos Dem, bidroge allermest til at 
hans Aand beholdt sin hele ungdommelige Friskhed lige 
indtil Enden. Derfor lad nu Deres Dronning tale den Vel- 
signelse over Nysøe: At dette Sted, som det var blevet vor 
hedengangne Heros's lykkeligste Ophold, ogsaa for Frem- 
tiden maae blive, baade Vugge og Tilflugtssted, for alle 
ham lignende Aander! Det give Gud! — Thorvaldsens 
Død er en Smerte giennem alle Hjerter; men denne Smerte, 
dette Savn kan blive os til tusindfold Vinding, hvis den 
virkelig begeistrer os til stor og ædel Bedrift! Hans sidste 
Værk, hans Svanesang, den guddommelige Herkules, var 
mig som et Varsel om en stor, en herlig Fremtid for vort 
elskede Danmark.« 

H. Steffens, hvis Breve her meddeles, døde 13. Fe- 
bruar 1845. 


l. 
Berlin, d. 1. Oktbr. 1840. 


Kiæreste Venindel 
Hvorledes skal jeg værdig i mit Navn, i min Kones 
og min Datters,”) kunde takke Dem for alt det Gode, De 


1) Steffens Datter Clara, Clårchen, der døde ugift 1865, synes at 
have været mere for ham end hans Hustru, Hanna Reichardt. >Det 

har viist os? De har med uimodstaaelig Magt trakt os 
til Dem. Det er, som om vi havde kiendt, havde elsket 
og fattet den største Tillid til Dem, allerede for mange, 
mange Aar siden. Jeg kan i Sandhed ikke tænke mig 
den Tid, da jeg ikke kiendte, ikke agtede og elskede Dem. 
Endnu i dette Øjeblik forekommer det mig, som om jeg 
maatte anbetroe Dem, alt hvad der møder mig. — Vi til- 
bragte kun tre, alt for korte Dage i det for bestandig 
uforglemmelige Nysøe, men det er i denne korte Tid 
blevet os, som et Hiem, og vi har ofte nok reist derhen, 
i Drømme seer, meget ofte de .skiønne Rum, som Thor- 
waldsens Aand have hævet over alle Privatboeliger i 
Norden. — 

Ja, dyrebare Veninde, De bliver os ikke meere løs, 
saalænge vi leve; men bliver det Dem til Besvær, da er 
det Deres egen Skyld. — Deres gode, hiertelige Mands 
inderlige uophørlige Venlighed, Selskabets aandige Betyd- 
ning ledsager mine vaagne Timer og mine Drømme. — 

Men alt træder tilbage, naar vi tænker paa Ham. Vi 
maae dog tilstaae det, at Thorvaldsen saa gandske skiæn- 
kede os sin kostbare Tid, har jeg maaskee nogenlunde det 
gamle Venskab, men dog fornemmelig Dem at takke for. 
Hvilken Mand! Vi talede, Grundtvig og jeg disputerede. 
— Ja, naar jeg overskuer alle de mangfoldige, usædvan- 
lige Scener, som traadte frem, viiste sig for os og for- 
svandt, Kroningen selv, med al dens Pragt — hvad ere 
de, sammenlignede med den evige Gestalternes guddomme- 
lige Verden, som Kiøbenhavn besidder, fordi det besidder 
. ham. — Ørene lukkes og vi erfarer nu først, at Øiet, 
Synet er'den høyeste Sands. Man begriber ikke, hvorledes 
en Tid som vores tør være Vidne til en Kunst, som staaer 


er en ufortjent Guds Naade,« sagde han, »med den Datter, jeg har, 
hun lever helt for mig.« R. Petersens Henrik Steffens, 3. 386 og 
402 f. 

høyere end den, med al sin indbildte Viisdom. Og han 


selv — er han ikke sin skiønne Statue? 

Jeg glemmer ham ikke, min Kone sætter ham over 
alle Mænd, hun lærte at kiende — jeg veed det og tør 
ikke være jaloux — gaaer det mig dog ikke bedre, min 


Datter- maae takke Gud, at han er en Olding. 
Kommer han til Berlin? Jeg befrygter at vi ikke tør 
vente ham her. Jeg har tilskrevet ham for at erfare Det. 


— Men jég befrygter, at jeg intet Svar faaer. — Bliver 
han Vinteren over i Kiøbenhavn? Jeg veed Intet. — Tør 
jeg vente nogle Linier fra Dem, kiæreste Veninde! — Hvad 


der bestyrker min Formodning om, at han destoværre 
ikke kommer, er at Matthæi, Billedhuggeren, er eller har 
været her. 

Jeg beder Dem hiertelig at hilse Prof. Schou.”) Jeg 
veed at skatte hans store Fortienester, som udmærker 
[ham] blant Evropa's Naturforskere, at Han, af hvem jeg 
har lært og lærer saa meget, nævnede mig paa en saa 
hæderlig Maade, er en Udmærkelse, som jeg veed at 
skatte. — Deres Søster lever skiønt i vores Erindring. 

Ligeledes beder jeg Dem, at hilse Frøken Wolf,”) den 
aanderige Dame, som jeg lærte at agte og elske. 

At bringe Dem, min Kones og Datters Hilsen synes 
mig næsten overflødigt, — hvad som forbinder os alle med 
Dem er dog Noget gandske andet end en blot Hilsen. — 

Baronens Venskab anbefaler jeg mig — og takker ham 
for den giæstfrie Modtagelse og hans, ofte betydningsfulde, 
Samtaler. — Alle hilse deres elskværdige Børn. 

Deres 
troefaste og taknemlige Ven 
Steffens. 


1) Joakim Frederik Schouw, Baronessens Svoger. 

?) Frøken Henriette Wulff var en Datter af Christian VIII.s General- 
Adjudant, Admiral Peter Wulff, der forøvrigt ogsaå er bekendt som 
Fortsætter af Foersoms Oversættelse af Shakespeare. 


hi i 


En, am] arr HE 


19 


De maae vænne Dem til at faae Breve fra mig, i hvilke 
udeladte Ord staae mellem Linier, meget er utydeligt, 
meget udstrøget. Dette Brev er endnu et af de taaleligste. 
Baronerne skal ikke glemme, at sende mine Damer sin 
smukke Musik. 


2. 
Berlin, den 12te Febr. 1841. 


Kiæreste Veninde! 


De har Ret til at dadle mig. Deres venskabelige Brev 
havde fortient strax at blive besvaret og jeg bebreider mig 
selv saalænge at have opsat at skrive Dem til. Men at 
leve [i] en Hovedstad, medens alt om os forandrer sig, er 
ingen let Sag. — Begeistringen ved Kongens høytidelige 
Indvielse, Festlighederne, som jagede hverandre, varede 
næsten et par Maaneder, trak ogsaa min Familie ind i 
den voldsomme Strøm, og vi levede her i en bestandig 
Adspredelse, omtrent som i Kiøbenhavn. Da vi nu havde 
levet fem fulde Maaneder i saadan Adspredelse, kom nu, 
lidt efter lidt den Tid, som fordrede Arbeide, jeg maatte 
forbinde de Traade, som saalænge "vare sønderrevne, og 
dette møysommelige Arbeide beskæftiger mig endnu, fra 
Morgen til ud paa Natten. — Dette til min Undskyldning. 

Vi leve her, fra nu af, som sædvanlig, en Dag gaaer 
bort efter den anden — i Livets sædvanlige Sysler. — 
Medens Sygdomme paa en betænkelig Maade herske rundt 
omkring os, ere vi, Gud skee Lov, hidtil sunde og friske. 
— En Ting er os fatal. Kongen”) er den samme, som 
med Begeistring blev modtaget, da han besteg Thronen. 
Men nu kommer den Tid, som jeg ventede. — Enhver 
ønsker Sit, og Kongen kan ikke opfylde alle Ønsker. — 
En vil Solskin, en anden Regen, en stille Veyer og en 
anden Storm, og da modsatte Ønsker ikke kan opfyldes, 


1) Frederik Vilhelm IV. 

saa skiælde Alle. »Wie ist man mit mir zufrieden in 
ihre[r] Provinz?«!) spurgte Kongen en Embedsmand fra 
Landet, Han vovede ikke at svare, og Kongen mærkede 
hans Forlegenhed. »Ich will es Ihnen sagen,« svarede 
Kongen, »die Huldigung war der Rauss, jezt folgt der 
Katzenjammer nach.«”) Mod mig viser Kongen sig, som 
før sin Thronbestigelse, meget naadig. Ved Hyldingen blev 
jeg Geheime-Regierungsrath, — og saaledes maae De altsaa 
nævne mig, kiæreste, kiæreste Veninde; det var dog et 
Naadestegn, og jeg erkiender det som et saadant; men be- 
tydeligere ere de Tegn af Tiltroe, som han har viist mig. 

I min Familie har fundet en betydelige Tilfælde sted. 
Min Datter er forlovet med en Professor Huschke i Breslau.”) 
Det er en gammel Tilbøyelighed, som opstod hos min 
Datter, da H. for 10 Aar siden viiste sig modig og bestemt 
i en Sag, som betraf hans helligste Overbeviisning. Denne 
Tilbøyelighed var wexelsidig. Venner troede at mærke den; 
mig var den ubekiendt. Den blev i denne lange Tid fra begge 
Sider stum; thi H, maatte efter sin Overbeviisning ofre sin 
heele Indtægt til Andre. Da de hindrende Omstændig- 
heder ved Kongens Thronbestigelse forsvandt, yttrede han 
sig, ved et Besøg. Min Datter kunde ikke afslaa han[s] 
Tilbud; men hun kiæmpede længe med sig selv og for- 
lovede sig blot med den Betingelse, at hun ikke vilde for- 


1) »Hvorledes er man tilfreds med mig i Eders Provins ?« 

?) »Jeg vil sige Eder det; Hyldingen var en Rus; bagefter kommer 
Tømmermændene. « i 

3) Edouard Huschke blev, i en Alder af 29 Aar, 1827 forflyttet 
som juridisk Professor fra Rostock til Breslau. Præsten Johan Gott- 
Jred Scheibel i Breslau, Grundtvigs Jævnaldrende, der med stor Kraft 
havde modsat sig Kirkeunionen . imellem Lutheranere og Reformerte 
og derfor var bleven Fører for Gammellutheranerne i Schlesien, saa 
i Breslau et nyt »Efesos«, der i Huschke havde faaet sin »lovkyndige 
Zenas« (Tit. 3,13). Sammenlign Fr. Nielsens Oplysninger om Gammel-. 
Lutheranerne i Preussen i Bogen Statskirke og Frikirke fra 1883. 

lade sine Forældre. Hun er ikke ung meere, og Sagen seer 
altsaa meget vidtløftig ud. — 

Og nu Hovedsagen. Hvorledes lever De, kiære Ven- 
inde, og Baronen? Deres Beskrivelse af det kongelige 
Besøg”) har interesseret os meget, og vi levede med Dem 
i det skiønne, herlige, giæstfrie Nysøe, erindrede os de 
skiønne, uforglemmelige Dage. Hvorledes gaaer det Thor- 
valdsen? Arbeider han flittig? Er han sund? Vil han 
virklig i Foraaret reise til Italien? Kommer han over 
Berlin? Og kunne vi nære det skiønne Haab at see ham 
og Nysøe's Indvaanere her? Disse Spørgsmaal ere os her 
saare vigtige, og jeg venter med inderlig Uroelighed Deres 
Svar; thi af Deres Brev er det mig ikke klart, om De og 
Thorvaldsen komme over Berlin. Og det vilde være mig 
saare smerteligt, om jeg skulde opgive det Haab, at see 
Dem alle her. - Aldrig glemmer jeg de Dage, jeg oplevede 
med Dem og ham, de høre til de riigeste i mit Liv. — 
Han har, frygter jeg, megen Ærgrelse i Kiøbenhavn. — 
Med Museets Bygning seer det jo meget vidtløftig ud. 
Jeg ærgrer mig og begriber neppe, hvorledes denne Sag 
skal ende. Danemark fortiener neppe at hædres ved en 
Mand som Thorwaldsen. Jeg beder Dem at hilse ham 
hiertelig fra os alle. 

Jeg læser »Dagen« her og finder, ved de nye Valg 
Schouw's”) Navn ingensteds nævnt. Han har altsaa, maa 
jeg formode, trukket sig tilbage. For Videnskaben er det 
rigtig nok en Gevinst; dog vilde det være meget at beklage. 
Jeg beder Dem at hilse ham. 

Min Kone og Datter hilse venligt og gientager den 
meest levende Tak for de Dage, de levede i Deres Huus 
og nød Deres Giæstfrihed. Jeg beder Dem ret hierteligt 


1) Christan VIIL.s Besøg paa Nysø i Efteraaret 1840. 
2) J. Fr. Schouw. 

at hilse Baronen og Deres Familie og saa Frøken Wolf.) 
— Har man hørt noget fra Brasilien ??) 
Deres troefaste 
Steffens. 


3. 
Berlin, d. 3die Mai 1841. 
Theuerste Freundinn!%) 


Denne tydske Overskrift er nu engang kommen til at 
staae her og maae nu blive staaende. De kan deraf slutte 
Dem til, hvorledes det gaaer en stakkels dansk Mand, 
som efter en saa lang Tid er heel og holden oversat i 
det Tydske, saa at jeg måaae undre mig over, at den gode 
Tydskehader ikke for længe siden har kastet Renegaten 
Pokker i Vold. Jeg meener Grundtvig, som jeg beder at 
hilse. Jeg elsker ham dog høylig og agter ham; endskiønt 
vi ikke er synderlig tilfreds med hinanden.”) 

Jeg sætter forud, at De, kiæreste Baronesse, har i 
Siælland havt en ligesaa skiøn April, som vi her, og i 
denne Forudsætning kunde jeg misunde” Dem og Deres 
mig saa kiære Familie og den herlige Thorvaldsen, som 
jeg endnu tænker mig i Nyesøe. Han kan neppe savne 
Italien, naar de blaae Bølger vælte sig mod de herlige 
Kyster, og Bøgeskovene aabne deres Bladknosper. Det maae 
være yndigt i Nyesøe i disse Dage. Men endskiønt min Phan- 
tasie lever der, hører Nattergalens Sang med Finkens og 


1) Frøken Henriette Wulff. z 

2) P, V. Lund (1801—1880) berejste 1825—29 Brasilien, der fra 
1832 blev hans egentlige Hjem. Det errimeligt, at det er denne dygtige 
Zoolog med det svage Helbred, om hvem Stephens ønsker at faa Besked. 

3) »Bedste Veninde«. 

7) Se foran Side 12. Forholdet mellem Dansk og Tysk skal have 
været et Hovedemne for Steffens' og Grundtvigs Samtaler paa Nysø. 
R. Petersens Henrik Steffens, S. 375. 

Pirolens og hilser de hiemkomne Svaler, saa er dette dog 
ikke Grunden, hvorfor jeg skriver. 

Alle Berliner glæde sig i den Forhaabning, at see den 
store Thorvaldsen. Jeg frydes ved deres Glæde, og nu 
kommer det fornemmelig an paa med Sikkerhed at vide, 
naar vi kan vente ham. Jeg ønsker at kiende Dagen, at 
erfare, hvilken Vey De, kiære Veninde, tager med Deres 
os alle saa kiærkomne Familie og med Deres Giæst, som 
heele Verden kiender og beundrer. — Ja, jeg ønsker, om 
mueligt, at kiende Dagen. Har De bestemt Dem for et 
Hotel her i Staden, eller overlader De maaskee Bestemmelsen 
til mig? — 

Jeg er saa overlæsset af Forretninger, at jeg - maae 
lade mig nøye med at tilskrive Dem nogle faa Linier. 
Jeg begynder i Dag mine Sommerforelæsninger, og det er 
altid en Art Epoche i mit Liv, endskiønt den har gien- 
taget sig over 150 Gange. — Dog maae jeg spørge Dem, 
hvorledes De og Baronen og Deres Familie lever? Af 
»Dagen« har jeg erfaret, at Thorvaldsen i Nyesøe har ogsaa 
i denne Vinter været saare flittig. Han er dog i tredop- 
pelt Henseende udødelig. Han selv skaber daglig Udøde- 
ligt, han selv lever i det Udødelige, han tilveyebringer, 
Historien optegner ethvert Værk, og den Udødelighed, vi 
alle vente, iiler ham med sin Salighed imøde. Hvilken 
Mand? neppe kan nogen Anden sammenlignes med ham. 

Ørsted — Anders Sandøe nemlig — skrev mig for 
nogle Dage siden; han yttrer sig, som om han tvivlede 
paa at atter blive udnævnt til Commissarius. At han ud- 
taler sin Hiertens Mening, naar han ønsker at blive be- 
friet fra denne Post, troer jeg, men tænker dog, at hans 
Tvivl er grundet paa Forsigtighed; — og Schouw — Ørsted 
meente dog, at Kongen maatte vælge ham atter til Univer- 
sitætets: Repræsentant; enhver anden vilde neppe blive 
udnævnt af Forsamlingen til Præsident; [Kongen selv kunde 
finde Grund til at beklage ethvert andet Valg. 

Hans Majestæt har skrevet mig et Brev og sendt mig 
en ung Mand, en Søn af den afdøde Conferenzraad Borne- 
mann, som jeg skal uddanne til en dansk Philosoph.”) 
Jeg kiender ham endnu ikke nøye nok til at bedømme 
ham. Dog behager han mig. 

Jeg maae destoværre slutte. Jeg mindes idelig de 
skiønne Dage i Nyesøe; min Kone og Datter glemme dem 
aldrig: Clårchens Brudgom hedde Huschke”) og er Professor 
juris i Breslau, bekiendt ved sin Lærdom i den romerske 
Jurisprudentz og ved det Mod, med hvilket han under den 
forrige Konge antog sig Lutheranernes Sag. 

Min Familie hilser Dem hiertelig, som jeg. Jeg beder 
Dem at bede Thorvaldsen ikke glemme os. Hvor hiertelig 
glæder jeg mig til at see Dem her, — og denne herlige 
Time nærmer sig nu. Denne Gang beder jeg Dem nu om 
et ufortøvet Svar; jeg veed vel, at De i denne Henseende 
er accuratere end jeg. 

Cornelius?) hører nu os til. Vi bleve for 4—5 Aar siden 
fortroelige Venner i Miinchen. Gud være med Dem alle. 
Hils Baronen hiertelig — og alle Venner. 

Deres trofaste 
Steffens. 


4, 
Berlin, d. 2den Septbr. 1841. 
Kiæreste Veninde! 


Med hvilken Glæde vi have modtaget Deres Brev fra 
Maynz, kann De tænke Dem. Hvor ofte har jeg tænkt 


påa, hvad vi skylder Dem; thi endskiønt Thorwaldsen vel 


1) Den senere theologiske Professor Johan Alfred Bornemann. 

?) Navnet var i.det forrige Brev skrevet meget utydeligt. 

3) Maleren Peter Cornelius fra Diisseldorf (1783—1867) regnes for 
den tyske Kunsts Hovedmester. Sammenlign Liibkes Kunsthistorie i 
Julius Langes Bearbejdelse, anden Udgave, S. 814. 

ikke havde glemt sin tidlige Ungdoms-Ven, saa havde vi 
dog, dersom De ikke havde ført os til det yndige Nysøe, 
ikke nydt ham, ikke blevet saaledes indviet.i hans betyd- 
ningsfulde Alders utroelige Virksomhed. Og betænker vi 
nu tillige, at vi, idet vi nød denne Lykke, bleve bekiendt 
med en Egn, og isærdeleshed med en Familie, som, saa 
længe vi leve, vil blive os uforglemmelig, saa maae vores 
Taknemmelighed være grændseløs. 

Vi have med stor Fornøyelse ledsaget Dem paa Deres 
Triumftog igiennem Tyskland, Schweiz og Italien. Det var 
en Række af Optrin, som den nyere Historie ikke har seet 
Mage til. Ingen Opposition forstyrrede den almindelige 
Hyldelse, en uafbrudt Beundring modtog den udødelige 
Kunstner, hvor han lod sig see, — ingen berømt Mand er 
nogensinde saa almindelig hyldet, som han. Berlinerne 
skamme sig ved, at de ere overbudt, af Dresden, Minchen, 
Mainz o.s. v. Saaledes er det med Rette udtalt, at Thor- 
waldsen staaer i sin guddommelige Kunst som den eeneste 
siden Grækenland, og at ingen kan sammenlignes med 
ham. — 

Det er mig en særdeles Glæde, at kunde sende Dem 
dette Brev ved Waagen,”) som, understøttet af Kongen, 
tilbringer nogle Maaneder i Italien. Han- vil best kunde 
sige Dem, hvorledes vi leve. I denne Tid, da Digteren 
og min Kone[s] Onkel, Tieck, indbudet af Kongen, som 
hans Giæst, er her, gaaer [det] næsten til, i vort Hus, som 
da De vare her. Tieck er en født Berliner, som i næsten 
tyve Aar ikke var i Berlin, som, endskiønt han er den 


1) G. Fr, Waagen, født i Hamborg 1794, Student i Breslau 1812, 
frivillig i den preussiske Hær 1813, gjorde 1822 Opsigt ved et Skrift 
om Brødrene van Eyck og blev det følgende Aar kaldet til Berlin for 
at hjælpe til ved Museets Indretning. Han havde udgivet en Række 
kunsthistoriske Værker af stor Værdi, inden han døde paa en Rejse, 
i København 1868. Smlgn. Ussings Bog om N. L. Høyen, I., S. 130, 
248 og 375 f. 

berømteste Digter blandt de nulevende, ingen Plads fandt 
i sit Fødeland og nu først, af Kongen finder den Hæder, 
han fortiener. 

Jeg beder Dem at hilse Alle, den herlige Thorvaldsen, 
Baronen og Børnene. Han tør ikke glemme sin Ven i 
Verdens beundrende Trubel”), som omgiver ham; men ret 
hiertelig beder jeg den.elskværdige Elise”), at mindes en 
Ven, som ingensinde vil glemme hende. Tusend Hilsener 
fra min Kone og Datter, som bestandig paanye gienlever 
den herlige Tid, De tilbragte her og altid med inderlig 
Glæde mindes den Veninde, som vi betragte som en skiøn 
Gave fra vores forrige Aars Reise. 

Om nogle Dage reise vi, paa 3 Uger til Schlesien og 
Dresden. 

Glem nu ikke, kiæreste Veninde, som De lovede os, 
at skrive fra Rom. De kan tænke Dem, hvor begierlige 
vi ere efter at erfare, hvorledes Thorvaldsen befinder sig 
i sit gamle Hiem, hvorledes De og Deres Familie leve i 
Rom, og om De troer, at det vil lykkes Dem at bringe 
Thorvaldsen tilbage til sit Fødeland. 

Den bte og 6te Deel af mit Skrift »Was ich erlebte« 
bringer Dangeden med, som ogsaa reiser til Rom. 

Deres troefaste 
Steffens. 


= 


D. 
Berlin, d. 5. Decbr. 1842. 


Kiæreste Frue Baronesse! 

Jeg skulde egentlig skrive Dem meere formeligt, Da De 
kalder mig Hr. Geheimeraad, hvilket klinger mig meget 
fremmed. Egentlig hører jeg mig helst nævnt ved mit 
Navn, ja ønskede, at den italienske Brug, at nævne skikkelige 


7) ad: trouble, Uro. 
2).Baronesse Elise Stampe. 

Folk ved deres Døbenavn, som i deres Barndoms Aar, 
var indført hos os. Men skal en Benævnelse finde Sted, 
saa vilde Professor eller Doctor dog være mig kiærere end 
Geheimeraad. Denne kan viises ud af Brevet og finde sit 
Sted paa Udskriften. 

En saadan Begyndelse er uskikkelig for et Svar paa 
et Brev, som melder en saa vigtig Begivenhed som Deres, 
naadige Frue, men jeg maatte over den holprige Broe, som 
skilte os fra hinanden. 

Hvor overrasket vare vi, da vi i tyske Aviser læste, 
at Thorvaldsen var i Frankfurth. Vi formodede en Mis- 
forstaaelse, endskiønt den syntes os ubegribelig. Men 
vores overvættes Glæde, som vi i Begyndelsen ikke vovede 
at overlade os til, var grændseløs, da vi ikke meere turde 
tvivle, da vi kort efter erfoer hans Ankomst til Altona. 
Jeg levede her i en bestandig Strid med de herværende 
tydske Italiener. Han vender ikke tilbage til det uvenlige, 
kolde Norden, skreg disse Folk, som gierne vilde paa- 
tvinge os den'Overbevisning, at de ere brændende, blomster- 
rige Italiener, af en ulykkelig Skiæbne kastet hen i Norden, 
hvor de ikke trives vel og maa behandles som Drivhus- 
planter. Jeg holdt fast paa min Paastand. Efter at han 
har erfaret, hvad det er, at leve i en troefast Familie med 
øm Kiærlighed, med barnlig Hengivenhed at pleies af en 
værdig dansk Qvinde som en Bestefader, at leve i en 
Kreds, hvis bestandige Beskiæftigelse det er, at luure paa 
hans Ønsker, at giætte sig til alt, hvad han begiærer, kan 
dette usikre ung Karls Liv ikke meere behage den guddom- 
melige Olding i de Aar, da hans Olymp vinker ham, om 
end Guderne, som vi haabe, vil have Medlidenhed med 
os og lade os nyde ham, deres Beslægtede, længe endnu. 

En Skandinavier elsker sin egen tidligste Alder som 
sit Folks og længes efter sit Barndoms Eventyr, som efter 
Odin og Freia. Længselen stiger, jo ældre han bliver, og 


Se DERE FEE mr TY 

jo bedre, jo alvorligere Christen han er. Destoværre jeg 
kiender den, Den fortærer mig.”) 

Hvor skiønt triumpherede jeg, da de Berlinske Italiener 
stode fuldkommen forbløffede omkring mig, hvor inderlig 
glædede jeg mig i Deres Navn. Jeg var overrasket just i 
disse Dage at erholde et Brev fra Kongen, som skrev mig, 
at den store Thorvaldsen var faa Miile fra Kiøbenhavn, 
og inderlig yttrede sin Glæde over hans Tilbagekomst, som 
over en stor uventet national Seier. 

Nu vil, naar Museet staaer færdig i sin Glands, denne 
hans Gave, som staaer ligesaa aldeles uden al Sammen- 
ligning i alle Folks Historie, som hans heele Liv, frem- 
kalde Pilgrims-rejser fra alle uddannede Folks fierne Hiem, 
[saa] at Kiøbenhavn bliver Europafs] Athen, hvor Jupiter 
og Odin holde Samqvem og forstaae hinanden ved Den, 
som indbefatter al Forstaaelse, og hvis hellige Himmel er 
Thorvaldsens høyeste Hiem, inderligere, dybere selv end 
Valhalla og Olymp. 

Vel glæder jeg mig over, at han nu er mig nærmere. 
Vi holde Haabet, at finde os mellem Evropas Pilgrimme 
fast, et Haab, som er doppelt herligt, da jeg er saa lyk- 
kelig, at være hans Ungdoms Ven, at finde mig venskabe- 
lig yndet af den Familie, som forvandlede sit Huus i et 
Tempel til hans Tieneste — en Lykke som vi veed 
at skatte. ; 

De. kan tænke Dem den Skræk, som betog os, da vi 
læste den fatale Historie om den henstyrtede Kiste. Vi 
have nu erfaret, at Grazierne ogsaa her beseirede den 
raa Kraft, som vovede at angribe dem. Men nu ere vi 
saare begiærlige efter, at høre hvilket Indtryk denne 


1) Smign. R. Petersens Henrik Steffens, S. 390, hvor der efter 
Fr. Hammerich fortælles, at han i et vemodigt Øjeblik kunde udbryde: 
>Ak, jeg har intet Fædreland mere.« 

ulykkelige Begivenhed, som truede med et uerstatteligt 
Tab, har giordt paa Thorvaldsen.”) 

Om vores Liv veed jeg kun lidet at sige. — Clårchens 
Forlovelse og at den opløstes maae blive en Gienstand 
for tilkommende mundtlig Samtale. Huschke er i Sandhed 
et fortræffeligt Menneske, og dog er Clårehen lykkelig ved 
at være frie. Denne tilsyneladende Modsigelse kan ikke 
hæves ved et kort Brev. 

Den bestandige Svæven mellem en Last af Forretninger 
og selskabelig Adspredelse maae undskylde det sildige 
Brev. — 

Med hvilken Hengivenhed og Kiærlighed vi mindes 
Dem, naadige Frue, Baronen og Deres Familie, behøve vi 
ikke at sige Dem. Af inderste Hierte hilse vi Dem alle. 
Hvorledes lever Frøken Wolf, som jo desværre har mistet 
sin Fader.”) Hun har dog ikke glemt os. Tænker Thor- 
valdsen påa os? 


1) Kongen af WSEISED DE havde 1839, efter Thoxvaldsens" Opbrud 
fra Rom, besøgt hans Værksteder der og ved den Lejlighed blandt 
andet bestilt en Gentagelse af Gruppen Gratierne i Marmor. Da 
Thorvaldsen, efter paa ny at være kommen til Rom, atter kom til at 
sysle med »Gratierne«, fattede han den Beslutning at foretage nogle 
Forandringer. >Jeg kan ikke sove, Gratierne forstyrre min Nattero,« 
sagde han en Dag i Maj 1842 til H. P. Holst, der mødte ham paa 
Vejen til hans Værksted; det var Amors Pil, han vilde have med i 
Gruppen: den ene Søster skulde række den til den anden, for at hun 
kunde prøve dens Od med sin Finger. I Begyndelsen af Juli var 
Gruppen færdig i Ler. Den blev straks støbt i Gibs og Udførelsen i 
Marmor paabegyndt. Thorvaldsen vilde imidlertid ikke gøre den 
færdig, før han kom til København, og derhen sendtes da saavel 
Gibs-Modellen som Marmorblokken. Kisten med Modellen gled, ved 
Udskibningen paa Københavns Red, ud af Tougværket og styrtede fra 
en betydelig Højde ned i Barkassen. Da det blev meldt Thorvaldsen, 
som sad ene hjemme paa Charlottenborg, satte han sig til at græde, 
vilde ikke se nogen og var længe ikke til at trøste. Skaden var dog 
ikke større, end at han kunde oprette den ved nogen Tids Brbejae: 
J. M. Thieles Thorvaldsen i Købenkavn, S. 180—3. 

2?) En Aften, da Admiral Peter Wulff var i Teatret, fandt han sig 

Naar Museet.er færdigt, haabe vi at see Dem, hvis jeg 
lever saalænge. Er Jernbanen til Stettin færdig, kunne vi 
i 24 Timer være i Kiøbenhavn, men De med Deres Fa- 
milie i lige saa kort Tid fra Kiøbenhavn i Berlin. Deres 

hengivne 
Steffens. 

P. S. Dette er -ganske aparte for min elskede Elise. 
Jeg vilde geraade i Fortvivlelse, dersom hendes Kiærlighed 
var ude, jeg haaber, at den er urokkelig som min. 


[Udateret, men fra 1843.] 

Deres Brev, kiæreste Baronesse, har næsten forskrækket 
os, ligesaameget, som det overraskede os.  Forskrækket, 
hører jeg Dem udraabe: men De maae — have Taalmodighed 
og lade mig tale — eller rigtigere skrive ud først og førend 
De bliver vred — doppelt forskrækket, thi jeg seer af 
Datum paa Deres Brev, at jeg har ladet 3 Uger forløbe, 
inden jeg svarede Dem. 

Men De maae tænke Dem vort Liv her i Berlin. Den 
sociale Uroelighed i hvilken vi næsten bestandig leve. 
Mit Huus er som et Værtshuus, og jeg lever i en uafbrudt 
Kiede af Selskaber og Adspredelser, — og nu kom en af 
mine ældste og kiæreste Venner med sin Familie — Con- 
ferenzraad Rist fra Schlesvig") hertil, for omtrent 14 Dage 


ilde, gik ud, tog en Droske for at køre hjem, og inden han kom til 
Søkadet-Akademiet — var han død.  Oehlenschlågers Erindringer 4, 
S. 171. 

1) Johan Georg Rist (1775—1847) havde studeret et Aar i Jena, 
inden han 1796 traf sammen med H. Steffens i Kiel og bragte ham 
det første Pust fra det stærke poetiske Liv, der rørte sig i Weimar 
og Jena. Rist havde ved at høre Fichte vundet en.dyh Følelse af 
Menneskets Værdighed, en højere Maalestok for de jordiske Ting og 
en fast Overbevisning om en over alle verdslige Forhold ophøjet Be- 
stemmelse. Rist og Steffens flyttede sammen og levede »som rette 

siden, blev her i 10 Dage, og jeg levede næsten fra Morg- 
enen til Aftenen blot for ham, maatte indklemme mine 
uundgaaelige Forretninger i Mellemtiden og havde blot 
Natten for mig selv; — ogsaa nu lever jeg i en lignende 
Spænding. Min Broder- og Pleie-Søn, som fra sit 7de til 
sit 27de Aar levede, som Søn i min Familie — han er en 
yndet Læge i Christiania — venter jeg hver Dag, og hån 
bliver med sin Kone omtrent 8 Dage her.”) — Nu har jeg 
vel sluttet 7de og 8de Deel af mine Memoirer; men den 
niende og sidste sværeste Deel qvæler mig endnu, og [jeg] 
arbeider paa den. Videnskabelige Arbeider kommer til, — 
og fremfor alt min Alder. I forrige Aar kom jeg ikke fra 
Stedet og fandt det nødvendigt, dennegang, fremfor alt at 
søge Roelighed. Jeg maatte ud af denne Tumult af Sy- 
stemer og Bøger, af Videnskab og Kunst og Politik og 
søge at finde mig selv igien i den frie Luft, i den stille 
Skov, i den dybeste Ensomhed, jeg følte det, hvor fattig 
Livets Rigdom kan giøre os. En Længsel efter Havet, 
som Schweizerens efter hans Bierge igiennemtrængte [mig], 
og, naar min Brodersøn forlader mig, reiser jeg til Rygen 
for paa et gandske ensomt Sted at leve, kuns med min 
Kone og Datter, fiern fra alt Selskab og al Omgang. Det 
er for mig, hvad en Badekur er for den farlig Syge. Jeg 
er overbeviist om, at denne Ensomhed vil stærke mig for 
fleere Aar og sætte mig i Stand til [at] fuldende Værker, 
som jeg skylder Publikum og mig selv. Troe ikke, at jeg 
er melankolsk, endnu finder alle mine Venner mig ung og 


Brødre i Aanden, i store Ideer og glædelig Vekselvirkning.« 1 Efter- 
aaret 1797 blev Rist Privat-Sekretær hos Grev Schimmelmann; fra 
1801 gik han over i Statens Tjeneste som Legationssekretær først i 
Petersborg, siden i Madrid og derpaa i London; endelig repræsenterede- 
han den københavnske Regering i Hamborg fra 1808 til 1815. Fra 
1834 til 1846 var han ansat i den slesvig-holstenske Regering. R. 
Petérsens Bog om Henrik Steffens, S. 74—77. 

2) Den her nævnte Brodersøn af H. Steffens har vundet manges. 


Kærlighed som Læge paa Badet Grefsen. 

fyrig,.som jeg altid var, sangvinisk — som jeg altid var. Men 
jeg troer, at min Levnet, som jeg skrev det, vil overtyde 
Dem om, at den stilleste Ensomhed er mig, af og til, nød- 
vendig. Tilgiv, at jeg skriver saameget om mig selv. 

Nu kom Deres Brev. Vi. havde overlagt alt, Anstalt- 
erne til denne Sundhedsreise vare trufne, mangen Vanske- 
lighed overvunden — og nu kom Deres Brev. — Ja, 
havde De skrevet: Jeg haaber at have den Lykke at see 
Dem hos os i Nyesøe, og vi vilde skatte os lykkelig, om 
De besluttede Dem til at modtage vores ligesaa venskabe- 
lige som ærbødige Indbydelse o. s. v., saa vilde [det], da 


. vores Beslutning var fattet saa fast, da selv Nødvendig- 


heden var saa indlysende, ikke have kostet os megen 
Overvindelse at afslaae den; men nu et saadant Brev og 
fra Dem et Brev — 
(I dette Øjeblik blev jeg forstyrret. Min Pleiesøn med 
hans Kone er ankommet. Tre Dage har jeg tilbragt i uaf- 
brudt Adspredelse. Min Broersøns lille Kone har havt en 
farlig Reise med et Dampskib fra Kiøbenhavn til Stralsund, 
og jeg udstod al Angest, hun havde følt, da jeg hørte 
Fortællingen.) 
— et Brev altsaa saa hierteligt, saa varmt, saa lokkende, 
understøttet af Elisa's og Thorvaldsens Ønsker, et Brev, 
som tilbyder mig Glæder og Nydelser, som høre til de 
skiønneste og herligste, jeg formåaer at drømme mig 
— De selv, Thorvaldsen og Elisa, som jeg saa inderlig 
elsker, — det skiønne Nyesøe. — Ist es nicht måglich?”) 
raabte minKone. — Jeg selv saae mig hensat i Nyesøe, om- 
givet af de kiæreste Mennesker, af den store Thorvaldsen, 
Dem, elskede Veninde og forkiælet af den yndige, aandig 
bevægede Elisa. — Jeg saae mig hensat i Kunstens udødelige 
Tempel, i Naturens yndigste Herlighed, i Venskabens op- 
livende Midte. — Men min længe fåttede Plan gik ikke 

ud paa en Forlystelses Reise, dens Formaal var desto 
værre en Kur, en nødvendig Kur — og jeg maae under- 
kaste mig den —, endskiønt den nu bliver mig doppelt 
smertelig. Dersom de kiendte min Sygdom, jeg er over- 
beviist om, at jeg er Dem saa kiær, at De selv vilde drive 
mig i den Ensomhed, som er mit eeneste, men ogsaa — 
jeg veed det af lang Erfaring — mit sikkerste Hielpemiddel. 

Det var Grunden, den egentlige, til min lange, ellers 
saa utilgivelige Taushed. Jeg kunde ikke beslutte mig til, 
at afslaae en Indbydelse, som selv nu, da jeg ikke vover, 
at modtage den, giør mig saa lykkelig — og dog tillige 
træffer mig saa smertelig. 

Men jeg holder denne Indbydelse fast. De har lokket 
os alle paa en saa mægtig Maade, at De maae undskylde 
os, naar vi i næste Aar finder os i Nyesøe, mig, forynget 
ved min Kur. 

Jeg havde endnu tusend Ting, at skrive Dem; men 
destoværre, jeg nødes til at slutte Brevet. Jeg beder, ret 
hierteligt, at hilse Baronen og takke ham for en Indby- 
delse, som er mig saa kiær, endskiønt jeg ikke kan mod- 
tage den, at sige Thorvaldsen, hvor hædrende hans Ønske 
er mig, at omfavne den elskede Elisa, i mit, min Kones 
og Clårchens Navn. De har Ret, de vilde blive de for- 
troeligste Veninder, naar de længere levede sammen. — 

Deres Brev bevare vi som et Tegn paa et Venskab, 
hvis Værd vi vide at skatte. Vi hilse Dem hierteligt. 

Deres troefaste 
Steffens. 


Berlin, d. 6te April 1844. 


Og altsaa — Thorvaldsen er død — man var tilbøyelig 
til at troe, at den, hvis Værker ere udødelige, maatte være 
udødelig, som det Marmor, han gav guddommelig Betyd- 
ning. Vandrede han dog — den skiønne Statue, fast og 

sund og uforanderlig — mellem os, hævet over alle. Hvem 
vovede at sammenligne sig med ham? Det gamle Græken- 
land, hvis Undergang alle ædle Sjæle begræder, maatte 
række ham en Seierkrands. Det levede op igien, og naar 
tusinde Aar ere henrundne, vil Islænderen nævnes ved 
Siden af Athenienserne Praxiteles og Phidias. Men han 
viede sine mange Alderdoms. Kræfter Christendommen. 
Hvor ofte hørte man: Billedhuggerkunsten er nødvendig 
hedensk — men Thorwaldsen udviklede den ædelste 
christelige Plastik, hvis store Betydning først en tilkom- 
mende Tid vil fuldkommen erkiende. Marmoret er koldt 
og lidenskabsløs: men naar det aabenbarer sig i sin gud- 
dommelige Form, forbinder det sig hemmelighedsfuldt med 
den reeneste Kiærlighed, med den varmeste Følelse, den 
uforanderlige Steen med Livets Bevægelighed. — Derfor 
undgaaer Plastiken den lidenskabelige Uroe, som trænger 
sig ind i Maleriet og Poesien. Farven er uroeligere end 
Marmoret — saaledes se vi den heftige, lidenskabelige 
Strid, som forstyrrer Malernes Roe og styrter dem ind i 
en siælden afgiort Kamp. Hvem har sejret? Det meest 
svankende er Ordet, Begrebet, det Høyeste toner og udtaler 
sig som det Usikkerste. — 

Jeg blev i høyeste Maade forskrækket, da jeg erfoer 
det aldeles Uventede. Min Kone havde læst det i Aviserne, 
da jeg kom fra Universitetet. Hun vovede neppe at 
sige mig (det). — Men umiddelbar tænkte jeg påa Dem, 
elskede. Veninde! — De og Baronen og Deres Familie 
opofrede den største Kunstner, den nye Verden saae, 
Deres Liv, De fornyede hans sidste Dage. Jeg saae ofte 
hvorledes han beqvem hvilede i sin Sopha, indhyllet i sin 
Slaaprok, de herligste Gestalter svævede som Engle for 
ham. Men De var tidlig beskiæftiget i hans Værksted. 
De bearbeidede det bløde, jevne Leer, De lagde Meiselen 
paa sit Sted, De præparerede Alt, og søgte ham. De rev 
ham ud af sine Drømme. Thorvaldsen, sagde De, Alt er 

færdigt. De førte ham bort, og Drømmene forvandlede sig 
i Modeller. Nysøe er Thorwaldsens Tempel. De beste 
Kunstnere ville anstille Pilgrimsreiser didhen. Deres Fa- 
milies Navn er uopløselig knyttet til Thorvaldsens. Mis- 
undelsens og Dagens Snak vil aldrig kunne skille dem ad. 
At Christendommens Plastik udviklede sig saa rigt og 
ikke forsvandt som en Drøm i Kunstnerens Hjærne, har 
vi Dem at takke for. 

Vi beklage Kunstnerens Død — og dog hvor lykkelig 
var han? Han forsvandt, som en Aand, uden Smerte, i 
en Familie, som levede for ham, i sit Fødeland, ikke i et 
fremmed Land, hvor Kunsteren, ofte ufrievilligt, blev æret, 
hvor Misundelsen ugierne, var stum; men Mennesket sav- 
nede den Kiærlighed, som trøster ham. 

Dem har jeg at takke for de skiønne Timer, som jeg 
oplevede med ham i vor fælles høyere Alder — aldrig 
kan [jeg] glemme det —; men de erindre mig om de 
herlige, tidlige Ungdomsdage, da jeg idyllisk levede paa 
den fortryllende Øe og drømte om tilkommende Dage. 
Den store Thorvaldsen drømte som jeg. Da jeg 1840 saae 
Thorvaldsen, vare han og Hornemann!) og Mynster de 
eeneste Venner fra denne dyrebare Tid. Hornemann og 
Thorvaldsen er døde — Mynster er den eeneste endnu levende. 

Var det en Ahnelse, som bragte Dem til, saa varmt 
og ivrigt at indbyde mig i sidste Sommer? Hvor inderligt 
beklager jeg, at jeg ikke modtog [denne] Indbydelse, desto 
værre var nødsåget til at afslaae den. 

Ich liebe meine Landsleute. Sie wissen Ihre bertihmten 
Månner zu ehren, wenigstens wenn diese, nach langjåhriger 
Abwesenheit ankommen und wenn sie auf immer die 
Stadt wieder verlassen. Aber wer hat auch seine Vater- 
stadt gehoben, geziert, mehr als kåniglich beschenkt, wie Er. 
Keiner, so lange die Geschichte die Erinnerung festhielt, 


1) Jens Wilken Hornemann (1770—1841), botanisk Professor. 
gt 

keiner. Kein Land erhielt von Eingebohrnen ein åhnliches.)) 
— Jeg blev forhindret fra at fortsætte Brevet, og da jeg 
begyndte at skrive paa nye, flød ubevidst de tyske Linier 
af Pennen. De maae nu blive staaende. — 

Jeg blev ikke lidet overrasket, da jeg for nogle Dage 
siden fik et Brev fra Lissabon. Frøken Henriette v. Wulf 
havde skrevet [det]. Det blev mig overbragt ved Ministeren 
Savigny's Søn, som er anstillet ved Legationen i Portugal. 
Han tager Svaret med. Det glædede mig meget at see mig 
erindret af den elskværdige, aanderige Pige. Vel skriver 
hun det ikke, og Savigny's Søn kom syg hertil. Jeg har 
derfor ikke fundet Leilighed til at tale med ham. Hun taler 
kun lidet om sig selv; men jeg maae dog desværre slutte, 
at hendes svagelige Sundhed har bragt hende til Lissabon. 
Maatte Rejsen vorde hende gavnlig. 

Elise har dog ikke glemt mig? jeg erindrer mig ofte 
nok den kiære Pige, som skiænker mig sin Yndest, og 
som jeg ikke vil glemme, saalænge jeg lever. Faa unge 
Piger have indtaget [mig] som hun. Faa Aar forandre en 
Pige i hendes Aar — nu er hun en fuldvoxen Jomfrue — 
hvor yndig, hvor indtagende maae hun nu være. 

De kan tænke Dem, kiæreste Veninde, hvor inderlig jeg 
længes efter Efterretninger om Thorvaldsens sidste Levedage. 
Tør jeg haabe at erholde nogle Linier fra Dem. Min Kone 
og Datter hilse Dem med den Hiertelighed, som de lykkelige 
Dage, vi tilbragte her i Berlin, og frem for alt i Deres Huus, 
nødvendig maae frembringe. Deres erkiendtlige 

É Steffens. 


1) »Jeg elsker mine Landsmænd. De forstaa at vise deres berømte 
Mænd Ære, i det mindste naar disse, efter mangeaarig Fraværelse 
komme til dem, og naar de for stedse atter forlade Byen. Men hvem 
har ogsaa hævet, prydet, givet mer end kongelige Gaver til Hoved- 
staden saaledes som Han? Ingen, saa langt den historiske Overlevering 
rækker, ingen. Intet Land fik af en Indfødt Mage til det.« 

Om vinteren. 


HERM. GREGERSEN. 


Vinteren kommer med frost og med svide, 
isnende farer vinden afsted, 

maatte dog bringe sneflokker hvide, 
varslende faldt de fra himmelen ned; 
markens mus og den lille fugl 

sørged med flid for et vinterskjul; 

men spiren på agerrene, 

den stod blandt stubbe alene. 


Tæt ligger sneen på mark og skove 
og dækker jorden lagenhvid, 

isen har bundet alt sø og vove, 

ret nu begynder den strænge tid; 

men spiren nikked til solen: farvel! 
og sank under sne og den gamle fæld; 
lunt ligger livet beskyttet, 

af vinterens kuld uforknyttet. 


Mindre og mindre bliver solens bue 
på den sydlige himmelrand, 
gråtunge skyer slukker dens lue, 
vintren har favnet alt over land; 
men livet lå under dybe muld, 

dér banker pulsen forventningsfuld, 
uhæmmet af vintersorgen, 

imod en opstandelsesmorgen. 


Så gik i verden det livets fjender, 
naar de med vantroens kulde kom, 
ofte de maatte sig selv til hinder 
rejse -mod eget hærværk en bom; 
stivned de kilder og kvægende dug, 
saa læren faldt som et isnende fnug, 
strax mærkede livet sin vånde 

og veg for den kolde ånde. 


Frostvinden strøg over kirketage, 
trak gennem muren og dørene ind, 

prunked med klare men iskolde dage, 
grandt sås tankens det fineste spind; 
rimklædte vægge vel glimred i lys, 
men hjærterne følte kun dødens gys; 
lavmælt lød den gamle psalter 

og ordet ved funt og ved alter. 


Kun klokken blev ved med sit vante mæle, 
med tusindaarige røst den sang 

om vår efter vinter for bange sjæle, 
hvergang den hen imod lydhullet svang; 
talte i treklangens bedeslag ud, 

meldte i dem, for hvem den gik hud, 

og hos de stille i landet 

lå livshåbet himmelrandet. 


William Gladstone. 


Af Hans R. EGEBJERG. 


I. 


Da det engelske Underhus d. 29. Januar 1833 samledes 
første Gang efter de kort forinden afholdte Valg, som 
meget væsenligt havde forandret dets Udseende, var der 
blandt de mange ny Medlemmer ogsaa en ganske ung 
Mand, der trods sin Ungdom baade mødte og mødtes med 
store Forventninger. Udgaaet fra et politisk interesseret 
Hjem, som han var, havde han alt fra Barndommen set 
hen til Parlamentssalen i London som det Sted, hvor han 
helst vilde øve den Gærning, hans Hu stod til. Og det 
var med en egen Følelse, han nu for første Gang endelig 
stod paa det Sted, hvorhen saa mange af hans Tanker 
og Drømme i Forvejen var fløjet, hvor han siden skulde 
blive hjemme som ingen anden. Hans Partifæller, de 

Konservative, modtog ham med aabne Arme. De trængte 


til unge, friske Kræfter, efter at Valget — det første, der 
ret egenlig flyttede Tyngdepunktet fra de store Godsejere 
over til den besiddende Mellemstand — havde ryddet op 


i deres Rækker. Og i den unge, kun 23 Aar gamle 
Mand, som den 11. December var bleven valgt i Newark 
ved Hertugen af Newcastles Hjælp, ventede de en saadan 
Kraft. Han havde godt Lov påa 'sig. Hans Fader, den 
rige Liverpool-Købmand, havde i lange Tider været de 
Konservatives Leder i den store Handelsstad. Han selv 
havde med usædvanlig glimrende Resultat gennemgaaet 
Englands mest ansete Uddannelsesanstalter. Han mødte, 
omhyggelig forberedt til at tage en politisk Gærning op 
og fortrinligt udrustet. Med særlig Opmærksomhed og Vel- 
vilje dvælede derfor mange Øjne hin Vinterdag for 60 
Aar siden ved den ungdommelige ranke Skikkelse med 
den stærke, smuktformede Pande, under hvilken et Par 
vidunderlig dybe, klare Øjne straalede en i Møde. 

Var det end med store Forventninger, den unge Wr/- 
liam Gladstone blev modtaget af Partifæller i Under- 
huset i Januar 1833, saa var der dog måaske næppe 
nogen, der den Gang anede, hvor stor og rig hans Løbe- 
bane egenlig skulde blive. Og i al Fald var der vist 
ikke en, som vilde have troet det, hvis det den Gang var 
blevet sagt, at 60 Aar efter denne Dag skulde den samme 
Mand være i Stand til at indtage sin Plads i Parlaments- 
salen, frisk og spændig og fuld af Energi og Virkelyst 
som i Ungdommens fejreste Dage. 

Og dog gik det saaledes. Gladstone har i Aar kunnet 
fejre et Jubilæum, hvortil vel ingen anden har kunnet vise 
Mage: som Rigsdagsmand i 60 Aar. Alene dette, en saa 
godt som uafbrudt og endnu ”ikke afsluttet politisk Virk- 
somhed i henved to Menneskealdre, maa fylde én med 
Følelsen af her at staa overfor noget langt ud over det 
almindelige. Og denne Følelse stiger til Beundring, naar 

man fæster Blikket påa, hvorledes de 60 Aar er blevet 
brugt, til et Arbejde saa stort, saa omfattende, at man 
slet ikke fatter, hvor det kan være én Mands Værk. 

Gladstone har haft og har mange Modstandere, endog 
lidenskabelige Modstandere. Det har ikke kunnet være 
anderledes. En Slægtens Foregangsmand som han maa 
kalde til Modstand, hvor han gaar frem. Men i Virkelig- 
heden er der dog næppe én Englænder, som ikke med 
Beundring ser op til den 83aarige politiske Kæmpe og 
hans Livsværk, selv om de ikke har kunnet billige alle 
hans dristige Planer. Thi i denne Mand ser enhver ægte 
Engelskmand et Udslag af den angelsachsiske Races uover- 
vindelige Kæmpenatur. I Virkeligheden er Gladstone ligesom 
et levendegjort Billede af det store, dygtige engelske Folk. 
Han har alle dets Fortrin, dets dybe Religiøsitet, dets 
Handlekraft og Virkelyst, dets aldrig hvilende Fremskridts- 
trang. Han har ogsaa en Del af dets svage Sider, navnlig 
dets undertiden altfor sejge Vedhængen ved det overleverede, 
dets Bundethed af gamle Fordomme. Og i hans Livs- 
historie afspejler sig det engelske Folks politiske Historie 
i de sidste tresindstyve Aar. 

Som selve Folket er han Trin for Trin gaaet fra Kon- 
servatisme til Demokrati. I Reglen har han været et Skridt 
foran Folket, somme Tider to, men aldrig saa langt, at 
det tabte ham af Syne. Han har forstaaet, at et Folks 
Tankegang og Anskuelser ikke lader sig endevende i et 
Nu, men-at der skal Tid til. Og han har haft saa meget 
lettere ved at vente paa Folket, som de Betænkeligheder, 
der i Aar holdt det tilbage, var hans i Fjor. Der har 
været en Vekselvirkning mellem de to — Gladstone og 
det jævne engelske Folk — som en Fremmed ikke kan 
opklare tilfulde. Der har færet Tider, hvor det var ham, 
der vandt Folkestemningen over paa sin Side; andre Tider, 
hvor det nærmest saa ud, som om det var ham, der paa- 
virkedes af en stærk Folkestemning. Og hvad der her 

har været Aarsag og hvad Virkning, lader sig ikke med 
Sikkerhed sige. Men under det alt har de to vokset sig 
sammen, saa at det store arbejdende engelske Folk i lange 
Tider har set William Gladstone som dets eget personlig- 
gjorte Udtryk. 

Gladstone er uden al Sammenligning den paa en Gang 
mest storslaaede- og mest ideelle Skikkelse, Europas poli- 
tiske Historie har at fremvise i dette Aarhundrede. Og 
skønt han nu er naaet en Alder, i hvilken de faa, der 
overhovedet naar den, gærne for længst har holdt Hvil 
efter det lange Dagværk, er han saa langt fra færdig, 
at han tværtimod med fuld Kraft har sat sine Evner ind 
paa Løsningen af den største Opgave, der har været stillet 
nogen engelsk Statsmand i dette Hundredaar. Om det 
skal lykkes ham, saa at han i sin høje Alderdom naar at 
sætte Kronen paa det store Livsværk, kan ikke forudsiges 
i det Øjeblik, disse Linjer skrives. Men netop paa en Tid, 
hvor Gladstone staar midt i den afgørende Kamp, hvis 
Virkninger vil kendes i England gennem Aarhundreder, 
kan det ventelig have sin Betydning og Interesse ogsaa 
for danske Læsere at dvæle noget nærmere ved denne 
Stormands foregaaende Virksomhed. 

Det er ikke min Agt her at fortælle Gladstones Historie. 
Skulde det gøres blot nogenlunde fyldestgørende, vilde det 
optage langt mere Plads, end her raades over. Thi det 
vilde være det samme som at fortælle ikke alene Englands 
men en stor Del af den øvrige Verdens Historie i de 
sidste to Menneskealdre. I den Grad nøje er- Gladstones 
Navn knyttet til Englands. Hvad jeg nærmest har til 
Hensigt, er at prøve at drage nogle af Grundlinjerne i 
Gladstones Livsværk, at paavise noget af det, der har 
gjort ham til den, han er, og givet ham den Betydning 
for sit Folk, som han har. Men forinden jeg gaar over 
lil det, maa jeg have Lov til kortelig at fremdrage 

Hovedtrækkene i Gladstones Historie, idet jeg ikke tør 
forudsætte, at den er bekendt for alle dette Tidsskrifts 
Læsere. 


IL 


William Evert Gladstone er en Købmanssøn fra 
Liverpool, født d. 29. December 1809. Baade hans Fader 
og hans Moder var af skotsk Slægt. Faderen, den rige 
Købmand John Gladstone, var en usædvanlig energisk og 
viljestærk Mand, Moderen en from og tillige poetisk og 
fantasirig Kvinde. Det er sagt om William Gladstone, at 
han er et ægte Produkt af engelsk Familieliv. Og saa 
meget er vist, at han er vokset op i et godt Hjem, og at 
han siden som Mand selv har haft sin bedste Støtte i sit 
eget gode Hjem. John Gladstone og hans Hustru holdt 
meget af at tale med deres Børn og havde end ikke noget 
imod at indlade sig i smaa Diskussioner med dem, da de 
blev større. Og naar Gladstone siden er bleven Englands 
første Debattør, da menes det, at den første Grund hertil 
blev lagt under de hyppige Samtaler med Forældrene i 
Barndomshjemmet. Ret længe fik han dog ikke Lov til 
at opholde sig i dette. Efter engelsk Skik blev han sendt 
til en Undervisningsanstalt, og John Gladstone, der baade 
havde Raad og Lyst til at give sin Søn den bedste Op- 
dragelse, der kunde faas for Penge, sendte ham til den 
meget aristokratiske Skole i Eton. Han var tolv Aar 
gammel, da han kom her. »Den nydeligste lille Dreng, 
der nogensinde er kommen til Eton,« udtalte en af hans 
Lærere siden om ham, »gudfrygtig og samvittighedsfuld, 
ren i Sind og modig i Tankegang, den første, hvad enten 
det gjaldt Timer i Klasserne eller Idrætter paa Legepladsen.« 
Undervisningen paa Eton var meget klassisk, men optog 
kun en ringe Del af Tiden. De unge Elever havde rigelig 
Tid til alskens Lege og Idrætter, og den blev ogsaa benyttet 

dertil. Gladstone blev tidlig en flittig Medarbejder ved 
Skolens Blad tre Eton Miscellang, hvor han skrev 
baade ledende Artikler, klassiske Oversættelser, historiske 
Afhandlinger og poetiske Arbejder i bunden og ubunden 
Stil. Ogsaa i Elevernes Diskussionsmøder var han en 
flittig Deltager. I Nittenaarsalderen forlod han Eton for 
at fortsætte ved Universitetet i Oxford, en ligesaa fin og 
aristokratisk Anstalt som Eton. Her opholdt han sig til 
1832, da han tog sin Eksamen med glimrende Resultat. 
Om det saa var i Matematik, klarede han sig udmærket, 
skønt han kun af Lydighed mod sin Fader havde optaget 
dette Studium. Han skrev fra Oxford hjem til sin Fader 
og bad, om han dog ikke maatte blive fri for Matema- 
tiken, da han ikke havde Lyst til den, og den hindrede 
ham i at kaste sig over de klassiske Studier saa ind- 
gaaende, som han ønskede det. Men John Gladstone 
svarede, at det var med Beklagelse, han hørte dette, efter- 
som han ikke kunde tænke sig, at nogen virkelig kunde 
blive en hel Mand uden Matematik. Da Gladstone fik 
det Svar, tog han straks fat paa Matematiken og gjorde 
det med sin sædvanlige Energi. Og han har siden ofte 
udtalt sin Glæde over, at han den Gang adlød sin Fader, 
thi uden det vilde han aldrig have kunnet blive Englands 
Finansminister. 

Det sidste Aar, han var i Oxford, holdt han sin første 
offenlige Tale i Oæford Union, hvis Præsident han da 
var. Talen var et Angreb paa det kort i Forvejen af 
Ministeriet forelagte Forslag om en Udvidelse af Valgretten, 
hvilket Forslag Gladstone erklærede for et Brud paa Sam- 
fundsordenen. Saaledes saa' den Mand, som siden gen- 
tagne Gange har gennemført langt betydeligere Valgrets- 
udvidelser, den Gang paa Sagen. Til Trods for Emnet 
var Talen saa glimrende, at Biskop Wordsworth, som 
hørte den, erklærede, at den unge Mand sikkert en Gang 

vilde blive Englands Førsteminister. Spaadommen gik i 
Opfyldelse, men først 37 Aar senere. 

Efter at have afsluttet sine Universitetsstudier foretog 
Gladstone, som alle andre unge velhavende Englændere, 
en Fastlandsrejse. Om denne er der ikke andet at be- 
mærke, end at den fandt Sted i 1832, medens Kampen 
om Valgreformen med fuld Kraft rasede i England, saa 
at han ikke kom til personlig at deltage i denne politiske 
Bevægelse, der danner Begyndelsen til den ny Æra i 
England. Han kaldtes hjem fra sin Udenlandsrejse ved 
et Brev fra Hertugen af Newcastle, der opfordrede ham 
til at stille sig ved det forestaaende Rigsdagsvalg i Newark. 
Gladstone havde alt fra Barndommen af set som sit 
Fremtidsmaal at komme til at øve en Gærning i Englands 
Parlament. Den berømte Statsmand Canning havde ofte 
været Gæst i hans Faders Hjem, og ved at høre paa 
Samtalerne mellem Faderen og den højtstaaende Gæst var 
det for den lille William kommen til at staa som Idealet 
at blive en anden Canning. I Virkeligheden var det i en 
lang Tid af hans Liv Cannings Tanker og Ideer, der gik 
igen hos ham. Da han nu fik det omtalte Brev, kunde 
han ikke modstaa Udsigten til allerede i sit 23. Aar at 
komme ind i sin Fremtids forjættede Land. Han drog 
straks hjem, præsenterede sig for Vælgerne i Newark og 
blev ogsaa valgt, skønt paa en mindre tiltalende Maade. 
Flertallet af Vælgerne i Newark var nemlig liberale, men 
de fleste af dem var afhængige af deres Godsejer, Hertugen 
af Newcastle, og maatte derfor, om end meget imod deres 
Vilje, stemme paa den konservative Kandidat, han havde 


- bestemt for dem. 


I Underhuset blev Gladstone modtaget med aabne 
Arme af det konservative Parti, der var rigere paa Penge 
og Jord end paa gode Hoveder. Og det viste sin Paa- 
skønnelse af den begavede unge Mand ved at give ham 
Sæde i det konservative Ministerium, som Robert Peel to 

Aar efter dannede. Ministeriets Levetid blev dog kun 
meget kort, og Gladstone maatte saa igen nøjes med 
at være almindeligt Medlem af Underhuset. I disse sine 
første Rigsdagsaar gjorde han sig særlig bekendt som en 
energisk, næsten fanatisk Forsvarer af Statskirken, hvis 
altfor dominerende Stilling den Gang begyndte at blive 
Genstand for stærke Angreb fra liberal Side. Gladstone 
saa' paa Sagen saaledes, at Statens fornemste Opgave var 
at værne og udbrede den sande Religion, der for ham var 
ensbetydende med den engelske Statskirkelære, og at den 
var berettiget til at opfylde denne Pligt ved at tvinge Folk 
til Sandhedens Erkendelse, hvis de ikke frivilligt vilde gaa 
ind derpaa. Der gik mange Aar, førend hans borgerlige 
Frisind og Retfærdighedsfølelse sejrede over hans teolo- 
giske Anskuelser, saa han kom til at indse, at det er 
ubilligt, at et Flertal vil udøve Aandstyranni mod et 
Mindretal. ; 

I 1841, da Peel dannede sit andet Ministerium, fik 
Gladstone Sæde i dette som Handelsminister - og var den, 
som i de følgende Aar, næst Peel, havde størst Indflydelse 
paa Gennemførelsen af de store Frihandelsreformer, der 
kom til at danne Grundlaget for Englands senere økono- 
miske Magtstilling. I 1845 udtraadte han af Ministeriet, 
fordi det stillede Forslag om et Statstilskud til en katolsk 
Undervisningsanstalt i Irland. Det var ikke, fordi Glad- 
stone misbilligede Forslaget. Tværtimod. Men det gik 
stik imod, hvad han for nogle Aar siden. havde hævdet 
paa det Omraade, og han vilde undgaa ethvert Skin af, 
at han ændrede sin Overbevisning blot for at beholde sin 
Stilling. Derfor traadte han ud af Ministeriet, skønt han 
havde faaet sin Virksomhed dér meget kær, og stemte nu 
som menigt Medlem for Loven. Det varede imidlertid ikke 
længe, før han atter blev Minister. Peel besluttede sig til, 
under Hensyn til Nødstanden blandt Befolkningen, at 
foreslaa Ophævelse af den berygtede Korntold, der længe 

havde fordyret Brødet for Smaafolk. Men han mødte her 
Modstand hos en Del af sine egne Partifæller, navnlig de 
store Godsejere. Under den deraf opstaaende Sprængning 
i det konservative Parti henvendte Peel sig til Gladstone, 
der ogsaa fulgte Opfordringen til atter at indtræde i Mini- 
steriet, og nu hjalp Peel til, med Bistand af de Liberale, 
at gennemføre Kornlovens Ophævelse. Det kostede ham 
rigtignok hans Valgkreds, idet Hertugen af Newcastle nu 
vendte sig imod ham, men i Steden for valgtes han som 
Repræsentant for Oxford Universitet. Forinden havde dog 
Ministeriet Peel maattet vige Pladsen overfor en Sammen- 
slutning af Liberale og misfornøjede Konservative, og det 
varede nu henved 8 Aar, førend Gladstone atter blev 
Minister, 

1850—51 foretog han en ny Italiens-Rejse. Det skulde 


have været en Rekreationsrejse, men blev noget ganske 


andet. Under sit Ophold i Neapel kom han nemlig under 
Vejr med, at en hel Skare af Landets ædleste Mænd blev 
holdt i Fængsel og dér behandlet med. rent umenneskelig 
Grusomhed, uden at de havde forøvet anden Brøde, end 
at de havde vist Troskab mod den fri Forfatning, som 


Kongen og hans Raadgivere havde brudt. Efter at Glad- 


stone. havde skaffet sig nøje Underretning om Forholdene, 
afslørede han de neapolitanske Fængslers Rædsler i et 
Skrift, der vakte Harme over hele Europa og i Grunden 
gav det første Stød til den Frigørelse fra Fremmedherre- 
dømmet, som det italienske Folk opnaaede nogle Aar 
senere, 

Efter sin Hjemkomst til England blev Gladstone for 
tredje Gang Minister, denne Gang som Finansminister i 
Lord Aberdeens Mellemparti-Ministerium. Den Dag, han 
forelagde sit første Finanslovforslag, fejrede han en af 
sine største politiske Triumfer. . Efter at han i en Tale: 
paa 5 Timer, fra først til sidst fulgt med den mest anspændte. 
Opmærksomhed, havde oprullet et Billede af sit finansielle 

Program, var der i Parlamentet ikke en, der tvivlede om, 
at Peel nu havde fundet en værdig Arvetager. Det var 
dristige Planer, Gladstone havde udkastet, men ikke dri- 
stigere, end at de slog til. Allerede. det første Aar lyk- 
kedes det ham at nedbringe Statsgælden meget betydeligt. 
Men saa kom Krimkrigen og satte en Stopper for finansi- 
elle Besparelser. Gladstone gjorde, hvad han kunde, for 
at Krigen kunde undgaas, men det forslog ikke. Den 
uheldige Krigsførelse bragte Ministeriet Aberdeen til Fald, 
men Gladstone var allerede bleven saa anerkendt som 
Finansminister, -at han opfordredes til at. træde ind i det 
ny Ministerium. Han gjorde det ogsaa, men kun for en 
ganske kort Tid, idet hans konstitutionelle Finfølelse ikke 
tillod ham at beholde Pladsen, naar han ikke var ubetinget 
sikker paa Flertalleis Tillid. I de følgende Aar nærmede 
han sig mere og mere til de Liberale, saaledes at han, da 
Palmerston i 1859 dannede et liberalt Ministerium, ikke 
havde Skrupler ved at træde ind i dette. Han var nu 
Englands Finansminister til 1866 og fejrede i disse Aar 
de største finansielle Triumfer, nogen Minister har kunnet 
paavise. Han kunde give Skattelettelser til et Beløb af 
over 200 Millioner Kr. aarlig, og dog bringe Statsgælden 
ned. Han forstod at lægge sine Beregninger saaledes, at 
selv betydelige Skattenedsættelser gav forøget Indtægt, idet 
de forøgede hele Handelen og Omsætningen i høj Grad. 
Dertil bidrog ogsaa væsenligt den Handelstraktat, han fik 
afsluttet med- Frankrig 1860, og hans Fuldendelse at Told- 
reformen, hvorefter England i Virkeligheden har Frihandel, 
Ikke blot paa sit egenlige Omraade havde Gladstone Lyst 
til at reformere, men hans Reformiver standsedes af Mi- 
nisteriets alderstegne Chef »Gamle Pam«, der ikke havde 
Mod paa den Slags. Først efter hans Død, i 1866, blev 
der aabne Vande, og Gladstone havde nu som Ministeriets 
Leder i Underhuset den Glæde at forsvare et Forslag om 
en meget betydelig Udvidelse af Valgretten. Trods al den 

Veltalenhed, han lagde ind i Forsvaret, kunde Forslaget 
dog ikke gennemføres, og Ministeriet maatte derfor vige. 


Men — som Gladstone havde sagt i en Tale kort forinden 
den afgørende Afstemning — Forslaget var i Pagt med 
Fremtiden og kunde derfor ikke for bestandig skrinlægges. 
Det konservative Ministerium, som afløste, og i hvilket 


Disraeli var Hovedmanden, maatte, for at holde sig, gaa 
ind paa at gennemføre den Valgreform, som i Virkelig- 
heden var Gladstones. 

Gladstone, der nu var det liberale Partis Leder, be- 
gyndte paa den Tid særlig at fæste Opmærksomheden paa 
de irske Forhold, der i lange Tider havde været fortviv- 
lede og med hvert Aar blev værre. Gennem Aarhundreder 
har Englænderne undertrykt den ulykkelige irske Befolk- 
ning, berøvet den dens Jord, paatvunget den en prote- 
stantisk Statskirke, skønt %/6 af den er Katoliker, under- 
trykt ethvert Frigørelsesforsøg i Strømme af Blod. Landet 
var blevet stedse mere forarmet og udpint. Gladstone 
saa', at der maatte gøres noget alvorligt, og han begyndte 
med at hæve en af de mest skrigende Uretfærdigheder. 
I 1868 stillede han Forslag om den irske Statskirkes Op- 
hævelse. Ved den i den Anledning følgende Opløsning af 
Underhuset faldt han i sin egen Valgkreds, men valgtes 
straks i en anden, og hans Sag sejrede i Landet, saa han 
kunde møde i Underhuset med et Flertal paa 115 Mand. 
Han blev straks efter Valget Førsteminister og gennemførte 
nu i de følgende 4—5 Aar en Række af de mest gennem- 
gribende Reformer. Jeg skal blot nævne: den irske Stats- 
kirkes Ophævelse, den irske Landlov, ved hvilken Fæsternes " 
Stilling. sikredes og forbedredes meget betydeligt, den store 
Skolereform, Lov om gift Kvindes Formueret, om Kvinders 
og Børns Arbejde i Fabriker o. m.:a. Sammen hermed 
gik en glimrende Finansstyrelse. Udadtil særtegnedes dette 
Styre mest ved den berømte Alabamasag, ved hvilken for 
første Gang et .stort mellemfolkeligt Tvistemaal afgjordes 


49 


ved Voldgiftsret i Steden for ved Krig. Gladstone bøjede 
sig for Voldgiftskendelsen, hvorefter England skulde betale 
de nordamerikanske Fristater 58 Millioner Kroner for den 
Skade, det i engelsk Havn udrustede Kaperskib »Alabama« 
havde forvoldt Nordstaternes Handel under Borgerkrigen. 
Det var retfærdigt, men det harmede de stolte Englændere 
og bidrog meget til at svække Gladstones Folkeyndest. 
Dertil kom, at Folk kom til at mene, at nu kunde det 
foreløbig være nok med Reformerne, og Gladstone var 
endnu langt fra færdig, Ved Valget i 1874 fik denne Mis- 
stemning Udslag, saa Gladstone kom i Mindretal, og Re- 
geringen kom nu i Hænderne paa hans afgjorte Modstander 
Disraeli, senere adlet under Navnet Lord Beaconsfield. 
Il et Par Aar trak Gladstone sig omtrent helt tilbage fra 
Politiken. Det, der atter kaldte ham frem, var Meddelelserne 
om den Grusomhed, hvormed Tyrkerne undertrykte Op- 
standen i Bulgarien 1876. Det krænkede hans varme 
Menneskehjærte, og det oprørte ham tillige som Englænder, 
at sligt kunde foregaa og tildels med en engelsk Regerings 
stiltiende Samtykke. Og nu rejste han paa talrige Folke- 
møder en Stemning, der var stærk nok til at holde Mini- 
steriet tilbage fra at støtte Tyrkiet under den kort efter 
udbrydende russisk-tyrkiske Krig. Efter at denne var endt, 
og Beaconsfield var vendt tilbage fra Berlinerkongressen 
med Øen Cypern som Englands Part af Byttet, saa' det 
vel ud, som om det var ham. der havde Spillet vundet. 
Men efterhaanden begyndte Folk at faa Øjnene op for, at 
den Berømmelse, England under Beaconsfield vandt udadtil, 
maatte det betale dyrt. Erobringerne viste sig af tvivlsom 
Værdi, Skatterne steg, Gæringen i Irland tiltog. Og mere 
og mere vendte Befolkningen nu sine Forhaabninger til 
Gladstone og det Fremtidsprogram, han paa Møderne op- 
rullede. Og ved Valget i 1880 led de Konservative et 
saadant Nederlag, at Gladstone for anden Gang blev stillet 
i Spidsen for-Regeringen. Det var særlig de irske Forhold, 

han i disse Aar maatte sysle med. Han tog fat med en 
redelig Vilje til at gennemføre Forbedringer, men Vanske- 
lighederne var mange og store. Overfor de stadig til- 
tagende Mord og andre Forbrydelser maatte han endogsaa 
tilsidst gaa til en ny Tvangslov, hvorved han forvandlede 
det irske Parti under den energiske, men hensynsløse 
Parnells Førerskab til sine forbitrede Modstandere. Under 
den lange, uhyggelige Kamp var det, Gladstone første Gang 
fik Øjet op for, at der ikke gaves nogen anden virkelig 
Løsning af det irske Spørgsmaal end at give Irerne Ret 
til selv at styre deres egne Anliggender, indrømme dem 
Home-Rule. I Februar 1882 udtalte han, at han godt 
kunde tænke sig denne Løsning. Kort efter indledede 
han en Forsoningspolitik overfor Irland, men denne blev 
brat afbrudt ved, at den ny irske Statholder den 6. Maj 
1882 blev myrdet i- Fønixparken ved Dublin tilligemed en 
anden Embedsmand. Dette Mord -vakte en saadan Harme 
i England, at en Forsoning nu var utænkelig, og Striden. 
brød derfor ud med fornyet Kraft. 

Under alle disse opslidende Kampe havde Gladstone 
dog faaet Tid til at gennemføre en ny stor Valgreform, 


"hvorved Antallet af Vælgere steg fra 3 til 5 Millioner, saa 


at Valgretten i England herefter er lige saa almindelig 
som f. Eks. i Danmark. Ogsaa flere Reformer af mindre 
Rækkevidde gennemførte han. Men der var efterhaanden 
kommen Opløsning i hans Parti, og da han ved en Af- 
stemning i Sommeren 1885 fik Flertal imod sig, trak han 
sig straks tilbage. Hans Efterfølger blev Lord Salisbury, 
der imidlertid kun beholdt Magten til Aarets Slutning. 
Ved det da foretagne Opløsningsvalg fik Gladstone Flertal 
og blev i Januar 1886 for tredje Gang Førsteminister. 
Hans tredje Ministerium blev kun af meget, kort Varighed. 
Han forelagde straks et Forslag om Home-Rule for Irland. 
Men det førte til Sprængning af hans eget Parti, idet en 
Fløj af det — de saakaldte liberale Unionister — brød ud 

og paa dette Omraade sluttede sig til de Konservative. 
Der fulgte saa en ny Opløsning af Underhuset, men det 
viste sig, at Vælgerne endnu ikke var naaet til Forstaaelse 
af Gladstones irske Program. Han fik ved Valgene Fler- 
tallet imod sig, og Salisbury blev paany Førsteminister. 
Denne Gang var der imidlertid ingen Træthed eller Mod- 
løshed at mærke hos Gladstone. Han saa, at hvad der 
der nu først var at gøre, var at forberede Jordbunden 
i den engelske Befolkning, saa at den kunde komme til 
at dele hans Overbevisning om, at det var Englands Pligt 
at øve Retfærdighed mod Irland. Og i de følgende Aar 
har den gamle Statsmand gjort et uhyre Arbejde paa 
dette Omraade. Trods sine 80 Aar kunde han rejse fra 
Folkemøde til Folkemøde, tale; i timevis, saa alle Betænke- 
ligheder bortvejredes under hans varme overbevisende 
Ords Magt. Og det kendtes, at dette hans Arbejde ude- 
paa Folkeagren bar Frugt. Ved Udfyldningsvalg efter 
Udfyldningsvalg formindskedes Salisburys Flertal og voksede 
Gladstones Mindretal. I Dagbladenes Telegramrubrik var. 
det næsten en staaende Overskrift »Ny Valgsejr for Glad- 
stone«. Det var kendeligt, at Sympatien for Gladstones 
Home-Rule-Planer var i Vækst. Ikke en Gang Parnell- 
Skandalen og den uhyggelige indbyrdes Kamp mellem de 
irske Rigsdagsmænd formaaede at standse Bevægelsen, 
skønt de Konservative gjorde alt muligt for at anvende 
denne Affære til deres Fordel. Gladstone brød nemlig 
resolut med Parnell, idet han gjorde sig til Talsmand for 
den gode gammelengelske Opfattelse, at kun fuldtud hæder- 
lige Mænd bør betros ansvarsfulde offenlige Stillinger. Da 
Salisbury endelig i Sommeren 1892 skred til en Opløsning 
af Underhuset, sejrede Gladstone ved de almindelige Valg. 
Det var vel ikke stort Flertal, han fik, kun 40 Mand, og, 
hvad der havde mere at sige, Flertallet var sammensat af 
højst uensartede Bestanddele: Liberale, Radikale, Irlændere" 
Fr 


og endnu flere Afskygninger. Et Flertal var der imidlertid, 
og for fjerde Gang blev Gladstone Førsteminister. 

Det er uden Sidestykke i Historien, at en 83aarig 
Olding har overtaget et saa anstrængende og ansvarsfuldt 
Hverv som Førsteministerpladsen i det engelske Kæmpe- 


rige. Og endnu mere mærkeligt er det, at denne 83aarige . 


Olding ikke overtog Hvervet for at holde igen mod de 
Unges eller Yngres Fremskridtsideer, men for at gaa i 
Spidsen for Gennemførelsen af den største, mest betyd- 
ningsfulde Reform, det engelske Rige har set. At give 
Irland det Selvstyre, som det har Retfærdighedskrav paa, 
det er den store Opgave, Gladstone har sat' sig, egenlig 
den eneste, der endnu knytter ham til det politiske Liv. 
I Februar dette Aar forelagde han sit ny Home-Rule- 
Forslag. Til det knytter sig i Øjeblikket de vigtigste Inter- 
esser i England. Om Gladstone nu skal opleve. at se 
Sejren for den Sag, han har viet saa mange af sine bedste 
Kræfter, kan ingen med Sikkerhed sige i det Øjeblik, 
dette skrives. Men fra alle Folkeslag følges den gamle 
Statsmands ædle Kamp med levende Interesse og de varm- 
este Ønsker. 


Eg Eg 


Det er i løst Omrids de Rammer, indenfor hvilke Glad- 
stones politiske Historie er tegnet. Jeg skal i en følgende 
Artikel prøve at faa nogle Træk af hans Billede noget 
stærkere frem, idet jeg vil forsøge at paapege nogle af de 
Egenskaber, der har sat ham i Stand til at udføre den Kæmpe- 
gærning, han har øvet, og eftervise, hvad det især er, der 
har givet ham hans enestaaende Betydning for det engelske 
og derigennem tillige for alle andre europæiske Folk. 

Amerikaforskningen 
i det 16de og 17de Aarhumdrede. 


Af S. N. MOURITSEN. 


IL 


1528 landede Pamfilo Narvaez i Florida med 300 
Mand for med Regeringens Tilladelse at udvide Spaniens 
Magt mod Nordvest. Han haabede at finde Guldlejer i 
Apalacheernes Bjærge og vovede sig uden Førere og til- 
strækkelig Proviant ind i ukendte Egne. Efter en lang, 
møjsommelig og temmelig planløs Omvanken naaede han 
i en Tilstand af den yderste Elendighed ud til Kysten i 
Nærheden af Pensacolabugten med de overlevende af sine 
Ledsagere. Her indskibede de fortvivlede Mennesker sig 
i nogle daarligt forarbejdede Baade og satte Kursen efter 
Meksiko. I Nærheden af Mississippis Munding blev de 
overfaldne af en Storm, Narvaez og de fleste af hans Led- 
sagere druknede, en Del reddede sig i Land paa en Ø, hvor 
de døde af Hunger; i alt naaede kun fire Mand til Meksiko, 
men de gav en saa overdreven Skildring af de berejste 
Landes Rigdom, at en ny Skare Æventyrere drog afsted 
for at faa Del i denne Rigdom (1538). Føreren for den 
ny Ekspedition var Fernando Soto, der havde tjent 
under Pizarr&, men trukket sig tilbage med sin Del af 
Byttet, da han mærkede, at Fejden mellem hans Herre. og 
Almagro var nær. Han var derefter rejst til Spanien, hvor 
han modtoges med store Æresbevisninger. 

Soto var i høj Grad lettroende overfor Beretningerne 
om de prægtige Byer og.store Rigdomme, som skulde 
findes i Nordamerikas Indre. Han ønskede at blive Gortes's 
Medbejler til Ære og at overgaa Pizarro i Rigdom. For- 
blindet af Gerrighed og Magtsyge drog han til Valladolid 
og bad om Lov til. at erobre Florida paa sin egen Be- 
kostning. Dette gik Karl den femte villig ind paa, ud- 
nævnte ham til Statholder over Kuba og gav ham uind- 
skrænket Magt over Florida, hvormed den Gang mentes 
hele det sydlige Nordamerika fra Østkysten til vest for 
Mississippi. Saa snart Planen til det ny Tog blev kendt i 
Spanien, hengav man sig til de vildeste Forhaabninger. 

Sotos Navn var Borgen for, at Udsigterne var glimrende. 
Adelsmænd med store Formuer meldte sig som frivillige 
Deltagere i Toget. »Man solgte Huse og Vinhaver, Pløje- 
land og Olivenskove paa Sevillas Torv, som i Korstogenes 
Tid, for at faa Midler til de krigerske Udrustninger. 
Blandt den store Mængde Ansøgere udvalgte Soto sig 600 
Mand i den kraftigste Alder, »Halvøens Blomst«, til sine 
Ledsagere. Da Flaaden sejlede ud af Sevillas Havn, var 
Glæden stor som til et Bryllupsgilde. Paa Kuba fuldendtes 
Udrustningen. Soto overlod Statholderskabet over Øen til 
sin Hustru, indskibede sig med sit Mandskab (1539) og 
sejlede over til Florida. Saa snart Ekspeditionen var 
landsat, blev Flaaden sendt tilbage til Kuba, for at ingen 
skulde fristes til Bortrejse. 

Tre Maaneders Rejse førte Spanierne til Apalacheernes 
Land, men den lille Prøve paa Færden faldt ikke i deres 
Smag. Landet var rigt paa Moradser. Indianerne var 
fjendtlige, og Guld var der intet af. De indianske Vejvisere 
vildledte med Forsæt Spanierne, selv naar de vidste, at 
Døden under Blodhundenes Tænder var den sikre Straf. 
Spaniernes Begejstring var helt borte, og de ønskede at 
vende om, men Soto svarede: »Jeg vil ikke vende om, 
før jeg med egne Øjne har set Landets Fattigdom.« Fra 
1539 til 42 søgte han med rastløs Iver det kære Guld og 
led Skuffelse paa Skuffelse; indianske Vejvisere kunde 
beskrive opdigtede Guldlande med en saadan Omstæn de- 
lighed, at Spanierne udbrød: »Enten maa”de have set 
dem eller ogsaa haft Djævelen til Læremester,« og lod.sig 
trække omkring for at fange en Lygtemand. 1541 kom 
de til Mississippi, som Soto var den første Evropæer, der 
saa; de satte over Floden og trængte frem til Højlandene 
ved den hvide Flod; derpaa førte Soto dem atter mod 
Syd og kom til Washitas Kildeegn. Næste Foraar (1542) 
fulgte han Washita til dens Sammenløb med den røde 
Flod og derpaa denne Flod til dens Udløb i Mississippi. 
Han spurgte Landets Høvding om Afstanden til Havet, 
men derom vidste -denne intet. Derimod fik han at vide, 
at Flodbredderne længere nede var aldeles øde og ube- 
boede. Dette vilde han nødig tro og sendte derfor 9 
Mand ned langs med Floden for at undersøge Landet. 
De var otte Dage om at komme otte Mil frem og vendte 
derpaa om med lidet trøstelige Efterretninger. Soto be- 

gyndte at pines af Ængstelse og Tungsind. En ondartet 
Feber lagde ham tilsidst paa Sygelejet, hvorfra han ikke 
mere rejste sig. Hans Soldater indsvøbte hans Lig i en 
Kappe og sænkede det ned i Floden (1542).  » Mississippis 
Opdager sover under dens Vande. Han havdegennemstrejfet 
en stor Del af Fastlandet for at søge Guld og fandt intet 
saa mærkeligt som sin Grav.« 

Soto havde været for stolt til at erkende, at han havde 
jaget efter et Fantasifoster, og vende om uden at have 
naaet Maalet, men nu, da han var død, besluttede Spa- 
nierne uden Ophold at rejse til Meksiko. Da Vejen over 
Land antoges at være den mindst farlige, vendte de sig 
mod Vest men blev vildledte af indianske Vejvisere og 
»gik frem og tilbage gennem meget store Skove« uden al 
gøre noget Fremskridt. De vendte atter tilbage til Missis- 
sippi, byggede med stort Besvær Baade og sejlede ned ad 
Floden til Havet, som de naaede efter 17 Dages Sejlads. 
Derpaa satte de Kursen efter Meksiko og løb efter omtrent 
to Maaneders Rejse ind i Panucaflodens Munding (1543). 
Deres Styrke var da svunden ind til 311 Mand. 

Det sørgelige Udfald af denne Ekspedition, hvortil alle 
havde knyttet saa store Forventninger, kølede Spaniernes 
Iver for Foretagender paa den Kant; Karl den femte næg- 
tede ligefrem sin Tilladelse til ny Forsøg. 1549 blev der 
gjort et Missionsforsøg i Florida, men da det ogsaa løb 
uheldigt af, opgav Spanierne al Virksomhed der. Retten 
til Nordamerikas Sydkyst vedblev dog uanfægtet at være 
Spaniens, men da denne Magt ogsaa gjorde Fordring paa 
Østkysten lige til Labrador under Navn af Florida, over- 
skred den alle rimelige Grænser for sin Begærlighed, thi 
paa den hele Strækning fandtes ikke et eneste spansk Fort 
eller saa meget som Begyndelsen til en Koloni, og ikke 
én Havn var besat. Den franske Konge, Frants den 
Jørste (15315—47), respekterede ikke denne Fordring og 
vilde ikke godkende Pavens Deling af den ny Verden 
mellem Spanien og Portugal. »Jeg”gad nok set det Testa- 
mente, hvori Fader Adam delte Verden mellem de to, 
uden at lade en Stump tilbage til mig,« sagde han. Et 
svagt Forsøg blev der ogsaa gjort paa at tage »Arven« i 
Besiddelse og oprette et fransk Rige i Amerika. 1524 
førte Florentineren Johan Verraszzani en fransk Ekspe- 
dition derover for nærmere at undersøge Årven, og 1534 

sendtes Jacques Cartier paa en Undersøgelsesrejse til 
New-Foundland; han opdagede og besejlede en Del af St. 
Laurensfloden og vendte derpaa hjem, da han ikke var 
udrustet til et Vinterophold. Næste Aar gentog han Rejsen 
med tre Skibe, sejlede atter op ad St. Laurensfloden, 
undersøgte Landet og fandt overalt en frugtbar Jord- 
bund, en rig Plantevækst og fredelige Indbyggere. Han 
blev i Landet Vinteren over, men maatte vende hjem 
næste Foraar, da hans Folk havde lidt meget af Skørbug; 
først tog han dog Landet, som kaldtes Kanada, i Besid- 
delse for den franske Krone og ophængte til Tegn derpaa 
et Skjold med Frankrigs Vaaben og en Indskrift paa et 
Kors, som rejstes paa et iøjnefaldende Sted. 1541 førte 
han en Trop Kolonister, bestaaende af Retfærdighedens 
Skyldnere eller dens Ofre, derover og anlagde et Fort 
omtrent hvor Quebec nu ligger, men Foretagendet blev 
uden videre Betydning. — Dermed er nævnt, ikke blot 
hvad Frants den første men hvad den franske Regering 
gjorde i det 16. Aarhundrede for Udviklingen af et nyt 
Frankrig i Amerika, Den første Halvdel af Aarhundredet 
var Frankrig 'saa optaget af »de italienske Krige«, Med- 
bejlerskabet mellem Frants den første og Karl den femte, 
at der kun blev ringe Lejlighed til saa fjærne Foretagender, 
og i Aarhundredets sidste Halvdel lagde de indre Urolig- 
heder aldeles Beslag paa Regeringens Opmærksomhed. 
Frants den første gjorde Begyndelsen til den grusomme 
Forfølgelse mod Kalvinisterne eller Huguenotterne, som 
kulminerede i »den franske Trediveaarskrig (1562 —93) og 
Blodbrylluppet i Paris (1572). Da Ædlingen Gaspard de 
Coligny saa dette store Uvejr trække sammen over sine 
Trosfæller, vilde han gerne gøre noget for dem uden at 
bryde Freden og saa sig derfor om efter et Fristed til 
dem. Et saadant mente han, Amerika maatte kunne blive, 
og gerne vilde han ogsaa tjene sit Fædreland ved at 
udvide dets Magt. Altsaa sendte han en Ekspedition der- 
over for at grunde en Koloni i Florida (1555), men For- 
søget mislykkedes ganske som Følge af Førerens Utroskab. 
Dette nedslog dog ikke Colignys Mod; 1562, netop da 
»Uvejret« brød løs, sendte han med Karl den niendes 
Tilladelse en ny Ekspedition derover under Anførsel af 
en erfaren Sømand, en brav Mand og tro Protestant ved 
Navn Jean Ribault, men ogsaa dette Forsøg ramtes af 

Uheld. Ribault naaede Amerikas Kyst paa 30? n. Br., 
sejlede mod Nord og opdagede Floden St. Johns og den 
udmærkede Havn Port Royal. Paa sidstnævnte Sted byg- 
gede han et Fort, som fik en Besætning af 26 Mand, og 
vendte derpaa tilbage til Frankrig for at hente Forstærk- 
ning. Der rasede imidlertid Borgerkrigen, og ingen Hjælp 
var derfor til at opdrive. Da Forstærkningen udeblev, 
kom de forladte Kolonister i en- meget betænkelig Stilling. 
Tilsidst besluttede de at vove Farten over Atlanterhavet 
paa et Fartøj, som de selv tømrede sig. Stor var deres 
Glæde, da de indskibede sig, men de forsynede sig ikke 
tilstrækkelig med Fødemidler og maatte derfor undervejs 
udstaa alle Hungersnødens Rædsler. Heldigvis blev de i 
det yderste Øjeblik opdagede af et engelsk Skib, som førte 
dem til Evropa. 

Trods dette Uheld gjorde Coligny dog endnu et Forsøg 
og afsendte tre Skibe med Laudonniere til Fører (1564). 
Havnen Port Royal, hvortil der knyttede sig saa sørgelige 
Minder, vragedes nu, og Kolonien anlagdes ved Bredden 
af St. Johns. Franskmændene modtoges meget venligt af 
de indfødte, men viste sig at være nogle utaknemlige 
Gæster, som snart forstyrrede det gode Forhold. En Del 
af dem var nogle ryggesløse Mennesker, der, gale af Liden- 
skab efter Guld, gjorde Mytteri og tvang Laudonniere til 
at lade dem sejle til Meksiko. Saa snart de havde faaet 
den skriftlige Tilladelse, udrustede de to Skibe og begyndte 
et Sørøvertog mod Spanierne, men disse tog det ene af 
Skibene og gjorde de fleste af Mandskabet til Fanger eller 
Slaver; en Del undslap med det andet Skib og naaede 
tilbage til Fortet, hvor Laudonniere dømte Førerne til 
Døden. — Ogsaa denne Gang trak det for længe ud, inden 
der kom Forstærkning, og Kolonisterne, var allerede ved 
at indskibe sig for at rejse til Evropa, da Ribault ankom 
med en ny Skare Kolonister og Hjælp af enhver Slags. »De 
franske, nu vilde af Glæde, var nærved. at erhverve sig et 
Hjem og befæste Kalvinismen i Floridas indbydende Egne.« 
Men nu kaldte Skinsygen Spanierne til ny Virksomhed i 
den længe forsømte Besiddelse. 

Spanien havde ikke opgivet sin Fordring paa Florida, 
der gemte saa mange af dets Sønners Ben. Skulde den 
stolte Filip den anden taale, at Frankrig tog en Del af 
hans Rige i Besiddelse og bragte hans Handelseneret i 

disse Egne i Fare?  Umuligt. Ved det spanske Hof 
levede en Mand ved Navn Pedro Melendez de Aviles, 


der var »vel skikket til samvittighedsløse Bedrifter«. »Han 
udnævntes til arvelig Statholder over »Florida«, det vil 


sige saa godt som hele Nordamerika, og forpligtede sig 
til paa egen Bekostning at trænge ind i Landet med 500 
Mand i Maj 1565 og fuldende dets Erobring i tre Aar; 
han skulde anlægge en Koloni paa mindst 500 Personer, 
hvoraf 100 gifte Mænd, indføre 12 Præster, 4 Jesuitter, 
500 Negerslaver og alle Slags Husdyr. Det var altsaa et 
stort Foretagende. Imidlertid kom der Efterretninger om, 
at Ribault beredte sig til at bringe »Kætterne« i Florida 


” Forstærkning; franske Forfattere paastaar, at det var selve 


det franske Hof, der spillede Forræderens Rolle. Spani- 
erne raabte nu paa, at Kælterne skulde tilintetgøres, og 
Begejstringen herfor blev saa stor, at det var en let Sag 
for Melendez at samle den Styrke, han behøvede. Over 
2500 Personer deltog i Toget, alle, med Undtagelse af 300 
Soldater, paa Melendezes Bekostning. Under Overfarten 
blev Flaaden overfalden af Storm og adsplittet, saa det 
var kun med en Tredjedel af Styrken, at Melendez naaede 
Portorico, men han ansaa Hurtighed for det sikreste 
Middel til Held og sejlede derfor straks til Florida uden 
at vente paa de manglende Skibe. I fire Dage sejlede 
han langs Floridas Østkyst, uvis om, hvor de franske 
havde nedsat sig; den femte Dag landede han og fik 
Underretning om dem af Indianerne. Efter at have opført 
et Fort, som blev kaldt St. Augustin (30? n. Br.), sejlede 
han videre nord paa og opdagede snart den franske 
Koloni. Franskmændene spurgte ham om hans Navn og 
Hensigter og fik til Svar: »Jeg er Melendez fra Spanien, 
sendt med bestemte Befalinger fra min Konge til at hærge 
og henrette alle.Protestanter i disse Egne; den Franskman, 
som er Katholik, vil jeg spare, men alle Kættere maa dø.« 
Det kom dog ikke til Kamp den Dag. Melendez vendte 
tilbage til St. Augustin og tog landet i Besiddelse for den 
spanske Krone. ) 

Franskmændene raadsloge nu om, hvad de skulde gøre. 
Officererne raadte til at forstærke Fæstningsværkerne og 
vendte paa Fjendens Komme, men Ribault besluttede at 
gaa til Søs og angribe Fjenden. Næppe havde han for- 
ladt Havnen, før en Storm brød løs og ødelagde hvert 

Skib i den franske Flaade; de fleste af Mandskabet red- 
dede sig dog i Land paa nogle Smaaøer. Den spanske 
Flaade led ogsaa Skade men ikke saa megen. Da Me- 
lendez vidste, at den franske Koloni nu var uden Forsvar, 
førte han med en Fanatikers Ligegyldighed for Besvær- 
ligheder sine Folk gennem de Søer, Moradser og Skove, 
som skilte ham frå den franske Koloni. Den svage franske 
Besætning ventede alene Faren fra Søen og blev derfor 
fuldstændig overrumplet. Efter en kort Kamp var Spa- 
nierne Fortets Herrer. Et frygteligt Blodbad paafulgte; 
Soldater, Kvinder, Børn, gamle og syge, kort sagt alle 
blev nedsablede med Undtagelse af nogle faa, som undslap 
til Skoven. Enkelte Flygtninger overgav sig til Spanierne 
og blev øjeblikkelig dræbte. »Lad os hellere stole paa 
Guds Barmhjærtighed end paa disse Menneskers,« sagde 
en Franskmand ved Navn Challus. En Del af Flygtning- 
erne slap ogsaa om Bord paa to smaa franske Skibe og 
bragte Efterretningen om Blodbadet til Evropa. Rasende 
over, at nogle var undslupne, mishandlede Spanierne de 
dødes Legemer med udsøgt Raahed. 

De skibbrudne Franskmænd blev snart efter fundne i 
en svag og hjælpeløs Tilstand. Melendez opfordrede dem 
til at stole paa hans Medlidenhed og sagde, at »hvis de 
vilde tage Flagene ned, nedlægge Vaabnene og overgive 
sig til hans Barmhjærtighed, kunde de gøre det, thi han 
vilde kun behandle dem, som Gud i sin Naade vilde gøre.« 
Franskmændene lod sig narre af denne tvetydige Tale og 
overgav sig, men aldrig saa snart havde Spanierne dem i 
deres Magt, før de bandt dem og førte dem til Fortet, 
som man fører Faar til Slagterbænken. Da faldt Spa- 
nierne over de værgeløse ulykkelige og hug dem ned med 
Undtagelse af nogle Haandværksfolk, der gjordes til Slaver, 
samt enkelte Katholiker. 900 fredelige Kolonister skal 
efter franske Forfatteres Opgivelse have lidt Døden. Melendez 
vendte forarmet men sejrrig tilbage til .Spanien. Den 
franske Regering forholdt sig aldeles ligegyldig overfor 
Ødelæggelsen af en Koloni, der, hvis den var bleven be- 
skyttet, vilde have skænket Moderlandet et blomstrende 
Rige i Syden, før England havde besat et eneste Sted 
paa det ny Fastland.« 

Det franske Folk og særlig Huguenotterne delte ikke 
Regeringens Ligegyldighed. En tapper Soldat fra Gascogne, 

Dominic de Gourgues hvis Liv. havde været én Række 
af Æventyr, brændte af Lyst til at optræde som Blod- 
hævner. Ved at sælge sin Ejendom og ved Venners Bi- 
stand fik han Midler til Udrustningen af tre Skibe og 150 
Mand, hvormed han sejlede til Florida for at ødelægge og 
hævne. Han overrumplede to mindre Forter og satte der- 
ved en saadan Skræk i Spanierne, at han ogsaa med 
Lethed indtog Hovedfortet, som laa i Nærheden af det 
Sted, hvor den franske Koloni havde ligget. Da han ikke 
følte sig stærk nok til at holde Stillingen, hængte han 
sine Fanger i Træerne med den Paaskrift: »Jeg gør ikke 
dette, fordi de er Spaniere eller Sømænd, men fordi de 
er Forrædere, Røvere og Mordere,« og sejlede derpaa hjem. 
— Den franske Regering godkendte ikke dette Tog, men 
opgav al Fordring paa Florida. 


Den danske Kirke i Amerika. 


Det Kirkesamfund blandt vore Landsmænd i Amerika, 
som nu har virket i en Snes Aar, støttet af »Udvalget for 
den dansk amerikanske Mission« herhjemme i Danmark, 
har været hjemsøgt af Lærestridigheder i en længere ÅAar- 
række, og-disse ere ventelig blevne tilspidsede derved, at 
man satte P. Vig, der vel nærmest er en Talsmand for 
den Læreretning, som er den raadende blandt de norske 
Præster i Amerika, til Andenlærer ved den Præsteskole, 
der var oprettet i West Denmark under Ledelse af Th. 
Helveg. Paa det næstsidste ordinære Aarsmøde i Clinton, 
hvori Præsten Bruun fra Levring tog Del, blev det besluttet, 
al Præsteskolen skulde ophæves, naar et Aar var gaaet. 
Paa det sidste ordinære Aarsmøde i Waupaca, hvori Provst 
Heiberg fra Odense deltog, der i sin-Tid har været Præst 
i Chicago og nu er Formand for Udvalget, blev det ved- 
taget, at Præsteskolen skulde flyttes til Elkhorn og have 
til Tredielærer P. Hansen, om hvem man har tænkt sig, 
at han kunde indtage en mæglende Stilling. 

Hvordan det er gaaet med dette Forlig, kan bedst ses 
af følgende Skrivelse: 


»Til Styrelsen for den danske Kirke i Amerika! 

Gennem vor Formands Beretning om sin i Sommer af- 
sluttede Rejse i Amerika og om det sidst afholdte Aars- 
møde i Waupaca havde vi faaet et godt Haab om, at et 
fredeligt Samarbejde vilde kunne tages op mellem de danske 
Præster, idet dette Arbejde samlede sig om en Præste- 
skole i Elk Horn, hvortil Aarsmødet havde udpeget som 
Lærere Præsterne Helveg, P. Vig og P. Hansen. Dette lyse 
Haab synes nu at være bristet. 

Saa vidt vi af de foreliggende Meddelelser kan skønne, 
stammer denne Sagernes sørgelige Stilling fra et Spørgs- 
maal, rejst af J. Pedersen i Ludington, om der overhovedet 
er bleven valgt en Forstander for Præsteskolen. Det har 
i høj Grad forundret og bedrøvet os, at et saadant Spørgs- 
maal, efter hvad der skete paa Aarsmødet i Waupaca, har 
kunnet rejses. Og vi henholder os til vort Øjen- og Øren- 
vidnes (vor Formands) Dom om Stemningen hos Aarsmødets 
Deltagere, at disse sikkert, skønt intet derom udtrykkelig 
blev udtalt, antog det som en Selvfølge, at Præsteskolen 
beholdt sin hidtilværende Forstander, Pastor Helveg, med 
hvem ogsaa paa Komitemøderne Forhandlingerne om Skolens 
Ordning særlig blev førte. Da Spørgsmaalet om Skolens 
Forstander nu aldeles umotiveret blev rejst, burde, efter 
vor Mening, Styrelsen i Amerika straks have afvist det 
som uberettiget og erklæret Pastor Helveg for fremdeles 
at være Skolens Forstander, idet den paatog sig Ansvaret 
for næste Aarsmøde. 

Stillingen er nu saaledes, at Udsigten til et fredeligt 
Samarbejde er slettere end nogensinde, og Udvalget kan 
under de nærværende Forhold ikke med Sandhed være 
Mellemled med Modermenigheden for at støtte et Samfund, 
der er splidagtigt, og hvis Præster gensidigt mistænkelig- 
gør og fortrædiger hverandre paa enhver mulig Maade. 

Vi kræver derfor, at Styrelsen i den allernærmeste 
Fremtid sammenkalder et ekstraordinært Aarsmøde eller 
foranstalter en almindelig Afstemning over hele Linjen af 
Præster og Menighedsafsendinge, om de vil og kan fort- 
sætte Samarbejdet, idet de ærligt under hverandre den 
nødvendige Frihed paa Troens og Sandhedens Grundvold. 

Faar vi ikke snarest en saadan Udtalelse, og efterfølges 
denne ikke af en bedre Tingenes Tilstand, opløser vi os 
som Udvalg for den dansk-amerikanske Mission og over- 
lader de danske Præster og Menigheder i Amerika at ind- 
rette sig, som de mener bedst at kunne forsvare det med 
Gud og hans Regnskabsdag for Øje. 

Og hermed befale vi Dem Gud og hans Naades Ord. 


Udvalget for den dansk-amerikanske Mission, den 24. Nov. 1892. 


J. A. HEIBERG. Skar RØRDAM. CHR. MØLLER ÅNDERSEN. 
H. SVEISTRUP. Jak. HoLm. P. MADSEN. RINDOM. 
Fr. NIELSEN, VILH. BECK. JoH. MØLLER. « 


Dette er, hvad man kalder »et Ultimatum«. Udvalget 
vilde have Ende paa den oprivende Strid, eller det vilde 
opløse sig. 

Styrelsen i Amerika sammenkaldte saa et ekstraordinært 
Aarsmøde i Chicago, som blev afholdt i Slutningen af 
Februar. Nogle Præster med P. Vig i. Spidsen havde 
foreslaaet,, at man paa dette Møde skulde opløse Sam- 
fundet. Mødet varede fra 21. til 27. Februar. Der var mødt 
71 Sendemænd fra Menighederne og 40 Præster samt en 
Mængde andre, hvem det laa paa Sinde, at Kirkesamfundet 
ikke skulde opløses. »Der var,« skrives af en Deltager, 
»en forunderlig Alvor over Forsamlingen; man skønnede 
snart, at der var én Tanke, som fyldte alle disse Sende- 
mænds Hjerte, og den Tanke fik snart Udtryk i en alvorlig 
Protest mod Opløsningstanken. Det var rørende at se 
Læg mænds Kærlighed til det gamle Kirkehus, og deres 
Harme mod dem, der foreslog, at det skulde nedbrydes. 
Der var ikke en Menighed i Samfundet, saa vidt mig be- 
kendt, der vilde have Samfundet opløst. Der gik igennem 
alle indsendte Skrivelser saavel som gennem hele For- 
samlingen et: Det skal ej ske«. 

Aarsmødet gav Udvalget i Danmark sit Svar ved de ny 
»Vedtægter for den dansk evangelisk-lutherske Kirke 
it Amerika«. 

Heraf skal der fremhæves nogle Paragrafer. Efterat 
Grundlaget for Kirkesamfundet er betegnet i Overensstem- 
melse med, hvad der gælder for den danske Folkekirke,”) 
kommer som & åd og & 6 af Grundreglerne: 


1) Det kan dog mærkes, at der forud for Stykkerne om den hel- 
lige Skrift og den danske Moderkirkes Symboler og symbolske Bøger 

»Vort Kirkesamfund vil paa dette Grundlag værne om 
og hævde en lignende kristelig Frihed og Rummelighed, 
som findes i Folkekirken i Danmark. — Ingen, der 
kræver et snævrere og bredere Grundlag end det her 
givne, kan være Medlem af vort Kirkesamfund.« 

Blandt de Paragrafer, der handler om Forretnings- 
ordenen« skal fremhæves: »$ 48. Til at varetage Sam- 
fundets Anliggender vælges paa Aarsmødet et Styrelses- 
raad paa 5 Medlemmer, hvoraf 2 er Præster, 3 Læg- 
mænd.”) Raadet vælger sin Formand, Kasserer og Sekre- 
tær... Formanden vælges blandt Præsterne. Raadets For- 
mand er tillige Samfundets Formand. Raadet afholder 
Kvartalsmøde paa den Plads, Formanden bestemmer, saa- 
fremt Sager foreligger. Raadet afgør sine Sager ved simpelt 
Flertal. I Tilfælde af Afgang mellem Aarsmøderne ud- 
fylder Raadet sig selv.« Fremdeles 8 17: »Ved Aarsmødet 
har Menigheder og Præster Stemmeret. Menighederne ved 
deres Delegater. Enhver Menighed skal sende en Delegat; 
overstiger Tallet af Menighedens stemmeberettigede Med- 
lemmer 50, kan den sende to og én til for hver halvtreds- 
sindstyve, den har flere.« 

Endelig skal der fremhæves noget af »Artikel IV: Om 
Samfundstugt« : 

»&8 1. Skønner nogen, at .offentlige Læreforhandlinger 
udskejer og virker nedbrydende, har vedkommende Ret til 
at klage til Samfundets Formand, og hvis denne ikke kan 
bilægge Sagen, skal den indankes for Udvalget for den 
dansk amerikanske Mission, for hvis Kendelse vedkom- 
mende ubetinget maa bøje sig eller ogsaa betragtes som 
udelukket af Samfundet. & 2. Begrundet Klage over en 
Præst eller Missionær af Samfundet for, at han fører falsk 
Lære, behandles efter de i &$ 1 angivne Regler.« 

Det maa vel ventes, at Udvalget for den dansk ame- 
rikanske Mission vil overtage den Stilling som en Slags. 
Højesteret, man har tiltænkt det, og at det vil betragte 
den Tillidserklæring, som dermed er givet det, som fuld- 
gyldig Grund til at vedblive sin Gerning. 


findes følgende: >»Vi kender kun én sand kristen Tro til Salighed, 
nemlig den; hvorpaa vi er døbte, og som vi bekender i vor Daabs- 


agt.« 
2) Tidligere bestod Styrelsen af 2 Præster og en Lægmand. 

Det Kirkeraad, som valgtes, blev sammensat af Præst- 
erne Kirkeberg og P. Hansen og Lægmændene J. Lamp, 
Povl Andersen og Faaborg. Den sidste hører til Menig- 
heden i Clinton og er bleven valgt til Kasserer. P. Hansen, 
der er Præst i Cedar Falls, er bleven Sekretær. Men 


Stillingen som Formand er betrot Olav Kirkeberg, der 


har sin Virksomhed i nogle af Menighederne i den store 
Stad Chicago. Den ældste danske Menighed i samme By 
har nylig valgt Thorvald Helveg til sin Præst. Hans 
Forgænger, Samfundets Ordinator, A. S. Nielsen, vil 
prøve paa at samle en Koloni af danske Kristne i en 
Skovegn i Wisconsin. 

Forhaabentlig er der nu en lys Tid i Opbrud for den 
dansk evangelisk lutherske Kirke i Amerika. 


L. SCHRØDER. 


d Klassiske Forfattere. 


len Artikel i »Dkutsche Rundschau« om Dante-Literaturen - 


læste jeg nylig følgende Bemærkning: 

»Der gives fire/ Digtere, med hvilke enhver Nation'nu 
om Dage maa regne: Homer, Dante, Shakspeare, Goethe, 
Et Folk, i hvis Mate der ikke er et Antal betydelige Per- 


. soner, som beskæftige sig med dem, hører ikke til de Na- 


tioner, der tælle noget. Man finder det betænkeligt, at 
Kineserne forsøge at have Soldater, der have gennemgaaet 
Rekrutskolen paa evropæisk Vis, og at de bygge Jærn- 
baner; det skulde tyde paa, at Kina vilde gøre Krav påa 
at gælde noget som politisk Magt. Men farlig vilde denne 
Folkemasse først da synes os, naar” vi fik Bud om, at 
kinesiske Oversættelser af Homer, Dante, Shakespeare og 
Goethe bleve modtagne med Begejstring.« L. S. 

John Milton og ,,det tabte Paradis" ” 


Af JENS KJÆR. 


l. 


Den Miltonske Familie stammer fra Oxfordshire. Her 
boede i Dronning Elisabets Dage Digterens Bedstefader, en 
velstående Selvejer og Skovrider, som i disse vanskelige 
Tider havde bevaret Troskaben mod den gamle katholske 
Kirke. En Søn af ham havde gået i Skole i Oxford, men 
da han gik over til den engelske Statskirke, lukkedes 
Hjemmets Døre for ham, og den unge Mand maatte gaa 
til London for at søge en Levevej. Ved en Vens Hjælp 
skaffede han sig en Forretning som Mægler, og redelig. og 
dygtig som han var, blev han snart en velstående Mand. 
Hans Tid og Tanker vare dog langtfra udelukkende op- 
tagne af Vexler og Kontrakter. Hans Hjem i Cheapside, 
midt i Londons travleste Forretningskvarter, var åbent for 
alle åndelige Interesser. Mægleren var en dygtig Musiker, 
og komponerede selv Melodier, der fandt Vej til de bedste 
Samlinger. 

I dette musikalske Hjem fødtes Digteren John Milton 
den Yde Decbr. 1608. Der blev intet sparet på Drengens 
Opdragelse. Han gik i St. Pauls Skole, hvis Forstander 
havde Ord for at være sin Tids dygtigste Ungdomslærer, 
og i Hjemmet fik han Vejledning af Thomas Young, der 
vandt sin Elevs oprigtige Venskab. Sexten År gammel 
gik han til Universitetet i Cambridge, hvor han mødte med 
en mægtig Higen efter Kundskab. Fra Barnsben havde 
han været mere flittig end de fleste Drenge; han siger selv, 
at han fra sit tolvte År næppe nogen Aften gik i Seng 
inden Midnat. Men »Livet ved Universitetet bragte ham 


1) Tildels efter Mark Pattison: Milton (London 1890). 

ikke det Udbytte, han havde håbet. Han, der skulde blive 
den vældigste Stridsmand imod alt Tyranni, kunde ikke 
finde sig i Dag ud og Dag ind at leve under det mest 
smålige Opsyn, at tvinges til Kirkegang to Gange daglig 
og at møde hjemme på Klokkeslet hver Aften, og lige så 
lidt kunde den vordende Digter finde passende Brug for 
sine Evner ved at oversætte engelsk Prosa paa latinske 
Hexametre og oprede Familieskabet i gens Cornelia. 
Det forargede ham rimeligvis allerede dengang, at Landets 
mest haabefulde unge Mænd skulde »slæbes til dette Æsels- 
gilde på So-Urter og Tjørne, der sædvanlig sættes for dem 
som Føde i deres bedste Læreår.« Som Straf for et Brud 
på Disciplinen måtte han for en Tid forlade Universitets- 
byen. Hvori hans Forsyndelse har bestået, vides ikke; 
men det Øgenavn, Kammeraterne havde givet ham, »Frø- 
kenen paa Kristus-Kollegiet«,7) tyder i hvert Fald på, at 
den ikke har stammet fra Råhed eller Vildskab. Milton 
tog sig heller ikke Forvisningen synderlig nær. I et latinsk 
Rimbrev til en Ven fra Skoledagene, skrevet under denne 
ufrivillige Ferie, 'siger han, "at han slet ikke føler nogen 
Længsel efter »Cam's?) rørbevoxede Bredder«, han »finder 
ingen Glæde på disse Marker, der nægte den grublende 
Skjald al Skygge.« Han vendte dog tilbage til Universitetet 
og blev der, til han havde taget sin Magistergrad. 

Han stod nu i sit 24de Aar, en slank, kraftig bygget 


”" Yngling, vel øvet i legemlige Idrætter, med et fint og 


smukt Ansigt, omgivet af et rigt, brunt Hår. Hans Ånd 
var udviklet under fortrolig Omgang med Grækenlands 
Tænkere, Israels Profeter og Englands ældre Digtere. Hans 
nærmeste havde nu Grund til at vente, at han vilde søge 
en praktisk Livsstilling, og der havde været Tale både om 
den gejstlige og den juridiske Bane. Men den Krans, 


7) En af Studenterboligerne i Cambridge. 
?) Cam er den Flod, hvorefter Cambridge har Navn. 

Milton attråede, skulde nås ad andre Baner. Allerede 
tidlig havde han begyndt at skrive Vers, og i det mindste 
eet af hans Digte, i en Julehymne fra 1629, kunde med 
rette have gjort ham stolt. De Vers, der fortælle om, hvor- 
ledes de gamle Guder fortrække fra deres dunkle Templer, 
og Naturguderne i Kilder og Dale sukke og sørge, fordi 
deres Tid er omme, ere rent ud mesterlige. Men Milton 
havde Raad til at regne alle sine tidligere Vers for intet. 
I Anledning af sin Fødselsdag 1631 skrev han i en Sonet: 
»Hvor hurtigt har ikke Tiden, denne listige Ungdomstyv, 
bortstjålet på sin Vinge mit tre-og-tyvende År. Mine 
ilsomme Dage fly i fuld Fart, men min sildige Vår viser 
ingen Knop eller Blomst.« Digteren blev dog ikke utål- 
modig. Både Blomst og Frugt skulde sikkert komme. 
Men der skulde arbejdes, og ingen har med større Alvor 
rustet sig for sit Livskald.  Berømmelsen, siger Milton, 
driver de ædle Ånder til at »foragte Glæder og at leve 
arbejdsomme Dage«. Det Værk, han havde for, skulde 
ikke og kunde ikke være en Frugt af »Ungdommens Hede 
eller Vinens Dampe«. Hvad han -sigtede på, kunde kun 
opnås »ved fromme Bønner til den evige Ånd, som kan 
gøre rig i al Lære og al Kundskab og udsender sine Se- 
rafer med sit Alters hellige Ild for at røre og rense, hvis 
Liv han vil.«?) Den, som vilde skrive vel om prisværdige 
Ting, måtte selv være »et sandt Digt«. Han skulde ikke 
formaste sig til i Sang at prise tapre Mænd og navnkun- 
dige Byer, med mindre han selv havde Erfaring og Øvelse 
i alt, hvad der var prisværdigt.« Milton var så lykkelig, 
at hans Fader forstod hans Stræben. I et Rimbrev fra" 
1632 takker Sønnen ham, fordi han aldrig »bød ham træde 
den slagne, brede Sti, der fører ligefrem til Rigdom«, 
men undte ham Tid og Ro til at forme sit personlige 


Livs Digt. 


1) 1. Kor. 1, 5, Jes. 6, 6.7. 
5" 

I Thamesdalen, fire Mil vest for London, ligger Lands- 
byen Horton. Her havde den gamle Milton taget Bolig, 
efter at han havde opgivet sin Forretning. Det var paa 
den Tid et roligt Sted. Floden Colne, som nu driver en 
Papirmølle, flød dengang uforstyrret gennem Byen på sin 
Vej. til Thames. Rundt om var Skove, Enge og Agerland; 
i Nordvest hævede Landet sig til Chiltern Hills' Kridtbakker, 
og ikke langt borte skimtedes Windsors takkede Murtinder 
mellem Træerne. I.disse Omgivelser levede Digteren fire 
År i uforstyrret Omgang med Naturen og Bøgerne. Vis- 
dommen selv — skriver han i et Digt fra disse År — 
søger ofte den søde Ensomhed, hvor den under stille 
Eftertanke lader sine Vinger fjedres og voxe. Hans For- 
raad af Kundskaber udvidedes og omdannedes i hans Ånd 
til en rig Billedverden, hvori han levede. Vi må dog 
ikke forestille os Digteren siddende til Stadighed bøjet over 
Bogen. Ofte kunde Hortons Bønder se ham vandre »langs 
Ælmehække, på grønne Høje« eller søge »de dunkle Lundes 
overhvælvede Stier«. I to Digte fra denne Tid, L” Allegro 
(den muntre) og ZZ Penseroso (den tungsindige) har Milton 
åbenbaret Vexelvirkningen mellem Naturomgivelserne og 
Digterens Sjæl. Når hans Sind er muntert, søger og 


finder han i Naturen og i det Menneskeliv, han har for. 


Øje, Stemninger, der harmonere med Stemningen i hans 
Indre. Lærken, der stiger mod Himlen med sin Morgen- 
sang, Hanen, der spanker stolt hen imod Ladedøren i 
Spidsen for sin -Familie, Plovmanden, der går fløjtende 
hen over »den furede Ager«, ere hans gode Venner, hvis 
Sprog han forstår. De pæne Enge, brogede af Tusindfryd, 
»Bjærgene, på hvis golde Bryst de tunge Skyer ofte 
hvile«, de grå Brakmarker, han ser det altsammen, og det 
gør ham godt. Men naar han er tungsindig og tankefuld, 
når han har til Selskab »den vise og hellige Gudinde« 
Melankoli, da søger han de ensomme Steder, hvor »Natter- 
galen glatter Nattens rynkede Bryn«, .han ser på Månen, 

der flakker om som en vildfarende på Himlens vide, 
sporløse Vej, han lytter til Aftenklokkens langsomme Slag, 
og hvis han ikke kan være under fri Himmel, ønsker han 
sig et stille Kammer, hvor glødende Emmer udbrede et 
mat Skær, og hvor ingen Larm høres uden Faarekyllingens 
Lyd på Arnen og Vægterens søvnige Sang. 

Foruden de to Idyller »L'Allegro« og »Il Penseroso« 
skrev Milton under sit Ophold i Horton to Maskespil 
»Arcades« og »Comus«, samt Sørgedigtet »Lycidas«. 
Maskespillene vare en Slags Operaer, som dengang sæd- 
vanlig opførtes ved festlige Lejligheder. I Året 1634 blev 
Milton opfordret til at skrive Texten til et Maskespil, der 
skulde opføres på Ludlow Castle i Anledning af, at Borgens 
Ejer var udnævnt til Lord-Lieutenant af Wales. Maske- 
spillene plejede ikke at udmærke sig ved streng Sædelig- 
hed; de vare netop ved den Tid på ny komne i Mode på 
høje og allerhøjeste Steder som -en ligefrem Trods mod et 
stort Parti i Landet, der betragtede alt Skuespil som Djæ- 
velens Væsen. Og Ludlow Castle omtales af den berømte 
Prædikant Richard Baxter, der havde været der i Året 
1632, som et Sted, hvor i det mindste een from ung 
Mand, han kendte, var bleven forvandlet til en Dranker 
og Spotter. I Miltons Maskespil fremstilles en led Trold, 
Comus, der driver sit Uvæsen i en stor Skov. Han rækker 
de ensomme Vandrere, der have forvildet sig i hans Skov, 
et fortryllet Bæger, og de, der lade sig bedåre og smage 
hans Trylledrik, forvandles til uhyggelige Væsener med 
Menneskekrop, men med Dyrehoved og dyriske Tilbøjelig- 
heder. En ung Pige rejser igennem Skoven, ledsaget af 
sine to yngre Brødre. I Nattens Mørke kommer hun bort 
fra dem. Comus træffer hende og lokker hende til sit 
Palads, hvor han forgæves søger at overtale hende til at 
at drikke af hans Bæger. Imidlertid søge Brødrene efter 
hende. Den ene er meget urolig, men den anden trøster 
ham: Den hellige Renhed er Himlen så kær, at hvor en 

ren og uskyldig Sjæl findes, der er tusind Engle til Rede 
for at drive alt syndigt langt bort. Den, der har en sort 
Sjæl og.fule Tanker, vandrer i mørk Nat ved Middagstide, 
men den, der hår Lys i sit eget Bryst, kan altid nyde den 
lyse Dag. Søsteren. bliver lykkelig befriet, og Digtet ender 
med den Forvisning, åt »hvis Dyden var svag, vilde 
Himlen selv bøje sig ned til den«. 

Medens Milton i Comus kun indirekte tugter Tidens 
Vanart, bryder hans Harme ufordulgt frem i Lycidas. 
Dette Digt er skrevet (1637) som et Mindedigt over en 
Universitets-Kammerat Edward King, der var bestemt til 
Præst, men omkom ved Skibbrud på en Rejse til Dublin. 
»Lodsen fra Galilæas Sø« optræder og taler strenge Ord 
om de Lejesvende, der krybe og klatre ind i Folden, 
skønt de næppe forstå at holde en Hyrdestav og kun hige 
efter at være med ved Klipningsgildet, medens de sultne 
Får rådne indvendig eller fortæres af den grumme Ulv. 
Apostelen ender sin Tale. med nogle hemmelighedsfulde, tru- 
ende Ord om »hint tohændige Redskab, der står ved Døren, 
rede til at slå een Gang ogikke slå mere«. I disse Ord ulmer 
den Harme, der snart skulde bryde ud i vilde Flammer. 

Disse Digte ere blevne overskyggede af Miltons se- 
nere Storværk. Der er dog Kritikere, som ere tilbøje- 
lige til at sætte dem over »Det tabte Paradis«. Digteren 
selv betragter dem som umodne Frugter. I. Indledningen 
til »Lycidas« gør han Lauren og Myrten sin Undskyldning, 
fordi han endnu denne ene Gang maa plukke deres Bær, 
medens de ere sure og rå; men han kan ikke andet: 
»Lycidas er død; hvem vilde ikke synge for Lycidas!« 
Kort før Digtet Lycidas blev til, havde han skrevet til 
Vennen Diodati: »Du spørger med en vis Uro om mine 
Tanker. Hør da, men lad mig hviske det i dit Øre, at 
jeg ikke skal rødme ved mit Svar: Jeg tænker — så sandt 
hjælpe mig Himlen — på Udødelighed. Jeg fjedrer mine 
Vinger og pønser på at flyve; men min Pegasus hæver 

sig endnu på meget skrøbelige Vinger. Lad os være 
ydmyge og vise.« Hvad det udødelige Værk skulde handle 
om, stod endnu ikke Digteren klart. Foreløbig vilde han 
se sig om i Verden. »I Morgen til friske Skove og nye 
Græsgange«, saaledes endte Digtet om Lycidas, og i For- 
aaret 1638 var Milton på Vej til Italien. 

Dette Land var dengang det samme, som det nu er, 
den skønne Naturs og de rige Minders Land. Men det 
var mere. Fremmede fra nordlige Lande søgte dengang 
til Italien, ligesom den friske og handlekraftige Ungdom 
søger til de gamle for at hente Visdom. Medens Barbariets 
Tåge lå over Landene nord for Alperne, havde Poesi og 
Kunst blomstret under Italiens klare Himmel. Foråret og 
Sommeren var nu omme. Hvor Inkvisitionen sætter sin 
Fod, visne Blomsterne, og Sangen tier. Men hvad der var 
udødeligt, kunde ikke kvæles. Milton besøgte den gamle, 
blinde Galilei, der havde måttet bøde, fordi han tænkte 
anderledes om Himmel og Jord end Franciskanere og Do- 
minikanere. Han levede sammen med de lærde Mænd og 
Digterne, der priste ham lykkelig, fordi han var født i et 
Frihedshjem, som de troede England var. »Og skønt 
jeg vidste — siger Milton — at England dengang stønnede 
under Biskoppernes Åg, betragtede jeg det dog som et 
godt Varsel om fremtidig Lykke, at andre Nationer vare 
overbeviste om dets Frihed.« Milton blev alle Vegne 
modtaget med Velvilje af oplyste og frisindede Mænd. 
Men de turde ikke af Frygt for Inkvisitionen gøre saa 
meget for ham, som de gerne vilde. Milton vilde ikke, 
om det så var »i selve Pavens By«, lægge Skjul på, at 
han var Protestant; og det var farligt at vise en Kætter 
alt for megen Velvilje. 

Miltons Rejseplan havde oprindelig omfattet Sicilien 
og Grækenland. Men han hørte, at det engelske Folks 
Frihedskamp nærmede sig. »Det ædle og mægtige Folk 
rejste sig som en Kæmpe af sin Slummer og rystede sine 

uovervindelige Lokker.« Og han fandt det lavt og uværdigt 
at rejse for sin Fornøjelse i fremmed Land, medens hans 
Medborgere kæmpede for Friheden hjemme. Efter et kort 
Besøg i Genéve, den reformerte Kirkeafdelings Moderstad, 
kom han hjem i Sommeren 1639. 


II. 


Den Kamp, der kaldte Milton hjem fra Syden, drejede 
sig om det, der var det engelske Folk kærest, om Fri- 
heden og »Evangeliet«. England havde fået Herrer af 
Himmelens Vrede. Landet kunde ikke rumme deres høje 
Tanker og store Ord-om en Konges Myndighed. For de 
Stuart'ske Konger var Parlamentet intet andet end det 
bekvemmeste Middel, hvorved Penge kunde skaffes til 
Veje. En god Konge — således sagde Jakob I — vilde 
ganske vist handle efter Landets Love for at give sine 
Undersåtter et godt Exempel, men det var ikke hans Pligt. 
Det var Gudsbespottelse at undersøge, hvad Gud havde 
Magt til at gøre, og det var Formastelse at spørge om, 
hvad en Konge havde Ret til at gøre. En kristen Under- 
såt kunde med god Samvittighed kun spørge om, hvad 
der var Guds Vilje, og hvad der behagede Kongen. Da 
Parlamentet af 1628 ikke vilde »gøre sin Pligt«, regerede 
Karl I. elleve År uden Parlament og skaffede sig Penge 
»ved de andre Midler, som Gud havde lagt i hans Hånd«. 
Og disse Midler vare skænkede i rig Fylde. Til Trods 
for sit givne Ord udskrev Kongen Skatter uden Bevilling, 
straffede dem, der gjorde Modstand, og udnævnte Dommere, 
for hvem Kongen var Lov, og håns Vilje Retfærdighed. 
Engelskmændene fandt sig ikke i dette med den Ydmyghed, 
der sømmede sig for Stuart'ske Undersåtter. Da de så 
deres bedste Mænd ruineres af Bøder eller dø i Fængsel, 
trak det op til Uvejr. »Hele Landet — skrev Lord Cla- 
rendon — var fuldt af Hovmod, Mytteri og Utilfredshed.« 
Muligvis: havde Kong Karl dog fået Lov at beholde sin 

Krone og sit Hoved, dersom han havde holdt sig til sine 
Undersåtters Liv og Ejendom og ladet deres Samvittighed 
i Fred. Men det var just det, han ikke vilde. 

Der var ingen Ting, der i den Grad var Englænderne 
forhadt, som »Papisteri«. På Kong Karls Tid rasede 
Trediveårskrigen i Tyskland. Det var øjensynligt, at Farer 
fra katholsk Side truede de protestantiske Menigheder, og 
det engelske Folk vilde for enhver Pris beholde sin Bibel 
og »det rene Evangelium«. De nidkære Protestanter, 
»Puritanerne«, der ønskede Gudsdyrkelsen renset for alt 
hvad der mindede om »pietistisk Overtro«, voxede i Tal 
under de første Stuarters Regering, og den puritanske 
Stemning gennemtrængte mere og mere Folkets Masse. 
Bisperne derimod og de fleste Præster mente, at man 
allerede var gået for vidt. De længtes tilbage til de gode 
gamle Tider, da Folket lydigt bøjede sig for Krumstaven 
og knælede i Ydmyghed og Ærbødighed, for hvad de ikke 
forlangte at forstå. Og Kongen havde ikke Hjertelag til 
at være Biskopperne og deres Tilhængere imod. Det var 
dem, der kaldte det for en sørgelig Vildfarelse, at Konge- 
magten skulde have sit Udspring fra Folket; det var dem, 
der forkyndte fra Prædikestolene, at den, der under noget 
som helst Påskud drog sit Sværd mod Herrens salvede, 
skulde brænde evig i Helvedes Flammer. Da den snever- 
synede og overtroiske, men kraftige og hårdnakkede Wil- 
liam Laud i Året 1633 var bleven Ærkebiskop i Canter- 
bury, begyndte en Kamp paa Liv og Død mod det puri- 
tanske Væsen. Alt hvad der i Puritanernes Øjne var mest 
forargerligt, skulde nu med Vold og Magt indføres i alle 
"Kirker. Alterbordet, som efter de reformerte Kirkers Skik 
" var sat ned midt i Kirken, blev flyttet tilbage til sin gamle 
Plads, Billederne bleve trukne frem af Pulterkamrene, 
hvor de længe havde været gemte, Klokker og Orgel be- 
gyndte atter at lyde, den hvide Præstedragt, »Dyrets 
Mærke«, kom til Ære og Værdighed, Nadveren skulde på 

ny modtages knælende. Fra Prædikestolene skulde Præst- 
erne anbefale Søndagsfornøjelser, skønt Puritanerne anså 
det for en uhyre Synd at bruge Søndagen til andet end 
Kirkegang og gudelige Betragtninger. Trængselen gjorde 
Puritanernes Stemning mere mørk og barsk end før. De 
gav ikke efter, men forlod de vanhelligede Kirker og søgte 
Opbyggelse hos deres egne Prædikanter, som fandt Biskop- 
pernes antikristelige Væsen klarlig afmalet i Johannes' 
Åbenbaring. 

I Skotland nøjedes man ikke med at lide og tåle. 
Skotterne havde allerede for henimod 80 År siden indført 
den presbyterianske Kirkeforfatning og indrettet Guds- 
tjenesten efter deres egne puritanske Hjerter. De havde 
set surt, da Jakob I. nødte dem til at tage mod Biskopper. 
Men da Laud vilde indføre den engelske Liturgi i Skot- 
lands Kirker, satte de sig til Modværge og svor ved Guds 
store Navn, at de vilde værne deres Religion mod alle: 
Vildfarelser af yderste Evne alle deres Livs Dage (1638). 
Mange havde underskrevet Eden med deres Blod, og inden . 
ret længe stod Skotterne i Våben på Englands Grund. 
Nu måtte Karl ty til.Parlamentets Hjælp, da »de andre 
Midler« ikke slog til. Men hverken >»det korte« (1640) 
eller »det lange Parlament« (1640—53) var ivrigt for at 
støtte Kongen. - De puritanske Politikere så klart nok, at 
Skotterne kæmpede for Englands Frihed. Kongen gik nu 
ind på alle Skotternes Fordringer; men næppe havde han 
fået Fred fra den Side, før en forfærdelig Opstand udbrød 
i Ireland. En engelsk Hær var nu en uundgåelig Nødven- 
dighed; men at betro Kong Karl en Hær til fri Rådighed 
var det samme som at udlevere Englands Frihed til dens 
værste og farligste Fjende. Skulde Karl under disse For- 
hold være Konge, -måtte Parlamentet tage hele Magten, så 
han kun fik Navnet tilbage. Da han selvfølgelig ikke vilde 
finde sig deri, var Borgerkrig uundgåelig. I Året 1642 stod 
Kavalererne og Rundhovederne i Våben overfor hverandre. 

Da Milton kom hjem fra Italien var Striden allerede 
bitter, skønt Sværdet endnu ikke var draget. Der kunde 
ikke være nogen Tvivl om, på hvilken Side »Lycidas'« 
Forfatter vilde stille sig. Han var ikke og blev aldrig en 
Puritaner af samme Art som Pris-Gud Barebones og hans 
Fæller, der kun kunde tale i Bibelsprog, og som efter 
Restaurationen fremstilledes på alle Londons Theatre i 
deres mørke Dragter med deres kortklippede Hår, deres 
snøvlende Tale og deres bibelske Navne til Forlystelse for 
et fornemt og lattermildt Publikum. Men på Kongens og 
hans Kavalerers Side var alt, hvad Milton hadede; der var 
de løse Sæder og de herskesyge Bisper. Han kastede sig 
ikke strax ind i Kampens Virvar. Tværtimod købte han 
sig et Hus i London og hengav sig i nogle År til en meget 
fredelig Virksomhed som Lærer for Drenge, der fik Bolig 
i hans Hjem. I et Brev til en Skolemand, Samuel Hartlib, 
har han udviklet sit Skoleideal. Det er den mandlige 
Ungdom fra det 12te til det 21de År, han har for Øje; 
om Kvinderne er der ikke Tale. Han lægger overordentlig 
megen Vægt paa den legemlige Uddannelse. Drengene 
skulle ikke blot øves i Fægtning og Brydning, men der 
skal til daglig Brug holdes militære Øvelser til Fods og 
til Hest, og Eleverne . skulle oplæres i Befæstnings- og 
Belejringskunst. Det mærkes, at Brevet er skrevet på et 
Tidspunkt (1644), da Parlamentets Hære havde måttet 
bøde for deres Mangel på Øvelse og Disciplin. Han vilde - 
dog ingenlunde have den åndelige Udvikling forsømt; han 
mente" endog at kunne få Tid til at lære Eleverne Kal- 
dæisk og Syrisk. Hans Formål med Undervisningen var 
— som han udtrykte det — at gøre de unge skikkede til 
»punktlig, kyndigt og med ædel Værdighed at udføre alle 
Pligter, private og offentlige, i Fred og Krig.« — I sin 
Skole i London har Milton næppe fuldt kunnet virkelig- 
gøre sit Ideal, men der er ingen Tvivl om, at han har 

arbejdet med Iver og Begejstring. Gennem en af hans 
Disciple vide vi, at han ikke gav dem ret megen Fritid. 

I Forsommeren 1643 var Milton rejst bort fra sit Hjem. 
Ingen vidste, i hvad Ærinde han var borte. Efter en 
Månedstid løstes Gåden i Fryd og Gammen. Milton kom 
hjem med en ung, syttenårig Hustru. Hun hed Mary 
Powell og var Datter af en Herremand og Fredsdommer 
fra den samme Egn, hvorfra Miltons Slægt stammede. 
Med dette Ægteskab begynder Miltons Lidelseshistorie. 
Hans unge Brud var opvoxet i et Kavalerhjem, hvor det 
hørte til god Tone at se ned på alt, hvad der havde med 
Puritanisme at gøre. Ganske vist var Milton ikke nogen 
Hudibras. Han kunde med god Samvittighed spille på 
Luth og Orgel, han lader Himlens Engle fejre Højtids- 
dagene med Dans og glæde sig ved »liflig Vin af Himlens 
Avl,«') Men den lærde Mands stille Hjem har været dødt 
og kedeligt i Sammenligning med Herregården i Oxford- 
shire, hvor de galante Officerer fra Oxfords Garnison 
næppe have været sjældne Gæster. Hvad end Grunden har 
været — den er aldrig bleven opklaret — sikkert er det, 
at den unge Frue få Uger efter Brylluppet bønfaldt sine 
Forældre om en Indbydelse til at komme hjem, og i 
Juli Måned rejste hun til Oxfordshire. Efter Aftalen 
skulde hun komme tilbage til Mikkelsdag. Men Mikkels- 
dag kom, og der kom ingen Mary. Milton skrev Brev på 
Brev, men fik intet Svar. En Mand, som han sendte til 
Powells Gård, kom tilbage med den Besked, at han var 
bleven »sendt bort på en temmelig hånlig Måde«. 

Der gik to År, og Milton var fortvivlet. Vi kunne 
rimeligvis læse hans Tanker fra: denne Tid i »Det.tabte 
Paradis« (X, 888 ff.), hvor Adam efter Faldet taler om 
Kvinden, »denne Nyhed på Jorden, denne skønne Natur- 
fejl«, og alle de Ulykker, der i Fremtiden skulle følge af 


7) Det tabte Paradis V, 619. 635. 

Mandens Forhold til hende. »Aldrig vil han finde en 
passende Ægtefælle, men en, som et Ulykkestilfælde eller 
en Fejltagelse bringer ham«; »sjælden skal han vinde den, 
han ønsker mest«, »eller han skal møde hende for silde, 
allerede lænket og ægteskabsbunden«. I sin Fortvivlelse 
skrev Milton fire Flyveskrifter om Ægteskabsskilsmisse. 
Han nævnte ikke sin egen Sag, men alle vidste Besked. 
Således som Loven var, kunde Milton ikke blive skilt fra 
sin Hustru, selv om hun aldrig lod sig se mere. I et af 
Skrifterne lod han Parlamentet vide, at hvis Lovgivningen 
ikke åbnede en Udvej i et sådant Tilfælde, måtte den 
bære Skylden for, hvad der kunde følge. Der rejste sig 
et Rama-Skrig.  Puritanerne forargedes, og Kavalererne 
jublede. Både Forargelsen og Jubelen forstærkedes, da 
der blandt Miltons Læsere var Folk, som på egen Hånd 
uddrog Konsekvenser efter deres Hjerters Begæring. Milton 
selv skal have tænkt på at indgå Forbindelse med en 
anden Kvinde. Imidlertid var der sket Begivenheder, der 
fik Følger også for Miltons Ægteskabshistorie. 

Under Borgerkrigens første År havde Lykken fulgt 
Kavalerernes Våben. &Adelsmændene vare fra Ungdommen 
oplærte i Legemsøvelser og Våbenbrug, medens Parla- 
mentets Hær, der for en stor Del bestod af Læredrenge 
og Kældersvende, var lige så ukendt med Våbenøvelser og 
Mandstugt som Falstaffs Rekrutter. Det var Cromwell, som 
i Tide fik Øje på, hvor Redningen var at finde. Han 
uddannede en Trop af unge Selvejersønner, gudfrygtige 
Mænd, der ikke kæmpede for Sold, men for Guds Riges 
Ære. De ugudelige Belials Børn, der svirede og bandede i 

Kongens Lejr, flygtede i Skræk og Forfærdelse for Crom- 
— wells »Jærnsider«, der gik i Slag under Psalmesang og 
gav Fyr i Herrens Navn. Efter Slaget ved Naseby 1645 
bleve Tiderne trange for Kavalererne, som de tidligere 
havde været det for Puritanerne. Mange Kavalerer søgte 
for Mammon at skåffe sig Venner i det sejrende Parti, og 

Familien Powell huskede på Milton. Fælles Venner lagde 
alt til Rette for en dramatisk Forsoningsscene. En Dag, 
da Milton sad i Stuen hos en Familie, hvor han var i 
Besøg, gik en Dør pludselig op, og hans unge Frue trådte 
ind. Hun kastede sig for hans Fødder og bad med græ- 
dende Tårer om Tilgivelse; det var hendes Moder, der 
havde været Skyld i det altsammen. Det var sandsynligvis 
sandt. I hvert Fald lod Milton sig røre og glemte For- 
tiden. Der er intet, der tyder på, at han nogen Sinde 
fortrød det. Mary døde 1652 i sit 26de År og efterlod 
sin Husbond tre Døtre. — 

Medens Milton var i Italien, havde han gået med den 
Tanke at skrive et stort Digt om den britiske Sagnhelt 
Arthur. Et Par År efter sin Hjemkomst skriver han, at 
han -har begyndt at tro, at han ved Arbejde og strengt 
Studium, som han anser for sin Lod i Livet, skal blive i 
Stand til at skrive noget for Efterverdenen, som den ikke 
villig skal lade dø. Men det Digt, som skulde bære Miltons 
Navn gennem Tiderne, kom ikke til at handle om Arthur 
og hans Kæmper, og der skulde gå mange År, inden det 
så Lyset. Nu da Friheden var i Fare, og »Guds Kirke lå 
for sine Fjenders -Fødder«, turde han ikke holde sig uden 
for Kampen. Medens Kavalerer og Rundhoveder skiftede 
drabelige Hug på Valpladsene rundt om i Landet, udsendte 
Milton fra London det ene Stridsskrift hvassere end det 
andet. De fleste af disse ere sunkne hen i den samme 
Glemselens Nat som de øvrige tredive Tusinde Flyveskrifter, 
der i Årene 1640—1660 spredtes ud over England. De 
indeholde Steder, der vise os Digteren Milton i hele sin 
ædle Værdighed, men disse Steder ere som Qaser i en 
Ørken. »Den Lidenskab, som er en oplivende Flamme i 
hans Vers, er nær ved at kvæle ham med sin Røg i hans 
Prosa«.") Milton er ikke Herre over sin Harme; hans 


Eee ED re rn er em STS OS sete se 


1) Craik: Eng. Lit., IL, 35. 


79 


Begejstring for Frihedens Sag er bleven til Fanatisme. 
Han gendriver ikke sine Modstandere, overbeviser ikke; 
han farer frem som en brølende Løve, sårer og flænger, 
hvor han kan nå. Der er dog eet af hans Prosaskrifter, 
som fortjener at læses for den varme Frihedskærlighed, 
der ånder ud af hver Linie. Det er »Areopagitica, et 
Forsvar for Pressefrihed«, som udkom 1644. Det lange 
Parlament havde fulgt i Stuarternes Fodspor og udgivet 
en Forordning om Censur. Man kan — skriver Milton'— 
»næsten lige så godt myrde et Menneske, som myrde en 
god Bog. Den, der myrder et Menneske, myrder en for- 
nuftig Skabning, Guds Billede; men den, der tilintetgør 
en god Bog, myrder selve Fornuften«. Det er i sin Orden, 
at der holdes Øje med, hvorledes Bøger opføre sig; men 
hvorfor skal en Bog behandles værre end en syndig Sjæl 
og stilles for en Domstol, inden den fødes til Verden? 
Selv af de sletteste Bøger kan en vis Mand uddrage Guld, 
og »en Tåbe bliver en Tåbe med den bedste Bog, ja selv 
uden Bog«. Det er sandsynligt, at kun de godkendte 
Sandheder ville slippe igennem Censuren, og ganske vist 
»bekende vi gladelig, at vi bør takke Himmelen for det 
store Mål af Sandhed, som vi allerede nyde«; men den, 
som tror, »at vi skulle opslå vore Telte her«, og tror, at 
Reformationen er eller bør være til Ende, »ban lægger 
ved selve denne Mening for Dagen, at han endnu er langt. 
"borte fra Sandheden.« 

De anførte Ord lade os ane, at Milton var i Færd 
med at ile forud for en Del af sine tidligere Kampfæller. 
Der var mange Puritanere, der havde set sig blinde. på. 
det Lys, Calvin havde tændt i Genéve. De mente, at 
England ret vilde blive en Herrens Vingård, når den cal- 
vinske Theologi, renset for Arminianisme og andet Ukrud, 
fik Eneret på den engelske Jord og blev omgærdet af den 
presbyterianske Kirkeforfatning med dens smålige og ubarm-. 
hjertige Tugt. Da Bisperne stod på Kongens Parti, indførte. 

Parlamentet i Overensstemmelse med Skotternes Ønske 
den presbyterianske Kirkeordning, og et Kirkemøde i 
Westminster fik travlt med at udarbejde en Lærebekend- 
else. Milton mente, at Reformationens Mål skulde være 
noget andet end at sønderbryde et Træåg og smede et 
Jærnåg i Stedet. Det gjaldt om, at den enkelte fik Frihed 
og Mod til at søge sin Gud på eget Ansvar, selv om 
Følgen blev Spaltninger og Brydninger. »Vi burde — 
skriver han i »Åreopagitica« — prise denne fromme 
Djærvhed hos Mennesker, .der tager den ilde ansete Omsorg 
for deres Religion i deres egne Hænder. En Smule ædel 
Klogskab, lidt indbyrdes Overbærenhed, et lille Gran Kær- 
lighed vilde vinde disse samvittighedsfulde Mennesker og 
forene dem i een fælles og broderlig Søgen efter Sandhed.« 
Hans Ord mødte kun døve Øren hos Presbyterianerne i 
Parlamentet. At Planen om at gøre England til et pres- 
byteriansk Tugt- og Rasphus strandede, skyldtes ikke 
Miltons Skrifter,. men Gromwells Hær, der så skævt til alt, 
hvad der hed Statskirke. 

Efter at Kongen og hans Parti var bukket under i 
Kampen, tog Cromwell og hans Krigere Landets Skæbne 
i deres Hænder. Det var dem, der rensede Parlamentet 
for de Medlemmer, »Herren ikke længer havde Brug for,« 
og lod Kongen dømme til Døden. Da- Kong Karls Hoved 
var faldet for Øxen, blev England (1649) en Republik. 
Den ny Regering havde Brug for en »Sekretær for frem-= 
mede Tungemål«. Denne Stilling blev Milton tilbudt, og 
han tog imod den, skønt hans Digtergerning af den Grund 
på ny måtte lægges til Side, ingen vidste for hvor lang 
Tid. Han sluttede sig oprigtig til Cromwell, fordi han i 
ham så en Støtte før Samvittighedsfrihedens Sag. Mange 
Slag ere vundne — skrev han i en Sonet til Cromwell”) — 
»men der er meget tilbage at vinde; nye Fjender rejse sig 

og true med at binde vore Sjæle i verdslige Lænker; hjælp 
du at frelse Samvittigheden fra Ulvens Kløer.« Og han 
blev ikke skuffet; Cromwell hævdede sin egen Myndighed 
skrappere end nogen Fyrste; men ingen fik Lov at forfølge 
nogen for hans Troes Skyld. Milton var ikke praktisk 
Politiker og fik ingen Indflydelse på Regeringens Førelse. 
Derimod blev han benyttet til overfor England og Evropa 
at forsvare Regeringens Færd. Strax efter Kong Karls 
Henrettelse udkom en Bog med Titlen: »Eikon Basilike, 
eller Billedet af hans hellige Majestæt i hans Ensomhed 
og Lidelser«. Den var efter al Rimelighed forfattet af en 
vis Dr. Gauden, som efter Restaurationen belønnedes med 
Bispestolen i Exeter. Men der var dengang ingen, der 
tvivlede om, at Bogen var skrevet i Fængslet af selve den 
kongelige Martyr, der på Retterstedet. bad for sine Mordere 
og for sit vildledte Folk. Den læstes med Rørelse og 
hellig Andagt af Kavalererne og med Anger og Ruelse af 
de mange Presbyterianere, der begyndte at frygte mere for 
Cromwell end for Stuarterne. Bogen udbredtes i 47 
Oplag, og Regeringen fandt det nødvendigt, at der blev 
udsendt et Modskrift. Milton påtog sig dette Arbejde og 
kunde gøre det uden at krænke sin Overbevisning. Blandt 
hans samlede Digte findes nogle små Brudstykker af klas- 
siske Forfattere i Oversættelse. Derimellem findes kun tre 
Linier af Seneca, og disse få Linier, som Milton har ud- 
valgt, gå ud på, at »en uretfærdig og ond Konge er det 
velbehageligste Slagtoffer, der kan bringes Guderne.« - Og 
strax efter Kongens Henrettelse havde han på egen Hånd 
udgivet et engelsk Skrift, hvori han forsvarede hvad der 
var sket, og med Kraft hævdede Kongemagtens Udspring 
fra Folket. I samme Ånd skrev han sit latinske Skrift 
" »Billedknuseren« (Eikonoklastes). Dette blev Indledningen 
til en bitter Pennefejde med den hollandske Lærde Salma- 
sius, der tog Parti for den henrettede Konge og angreb 

om, at begge Parter have Skam af denne Strid. Milton 
oplyser Verden om, at Fru Salmasius er forfængelig, og at 
hun har sin Mand under Tøflen, Salmasius undser sig ikke 
ved at lade Milton høre, at han er blind; begge udtømme 
hele den latinske Ordbogs Forråd af Skældsord. Men Milton 
" vandt evropæisk Ry i Samtiden, ikke blot som Frihedens 
Talsmand, men som den, der kunde måle Evropas største 
Latinist Skæppen fuld. 

Milton selv talte med Stolthed om dette Arbejde »til 
Frihedens Forsvar, mit herlige Værk, hvoraf Evropa 
genlyder«.”) Vi kunne let tilgive hans Stolthed, når vi 
vide, hvad dette Arbejde kostede ham. Hans Syn 
havde i mange Aar været svagt, og da han omkring 
År 1650 havde mistet Synet med det ene Øje, forud- 
sagde Lægen ham, at han vilde blive fuldstændig blind, 
hvis han fortsatte med. sit boglige Arbejde. »Jeg havde 
Valget — skrev Milton — imellem Opgivelsen af min 
højeste Pligt og Tabet af mit Syn; i et saadant Tilfælde 
kunde jeg ikke lytte til Lægen, ikke om Æsculapius 
selv havde talt fra sin Helligdom.« Han havde gjort sit 
Valg, og i Året 1652, samme År som hans første Hustru 
døde, så han det sidste Glimt af Lys. Et Øjeblik stod det 
for ham, som om hans Livs Arbejde nu måtte opgives. 
I en Sonet »om hans Blindhed« skrev han: »Gud trænger 
ikke til Mands Værk eller til sine egne Gaver; de, som 
bedst bære hans milde Åg, tjene ham bedst; Tusinder fare 
på hans Bud over Land og Hav uden Hvile, men de tjene 
også, som kun stå og give Agt.«?) Snart rejste han dog 
atter Hovedet. »Jeg går ikke i Rette med Himlen — skrev 
han til en af sine gamle Elever — og opgiver ikke en 
Tøddel af mit Mod og mit Håb, men holder mig endnu 
oprejst og styrer ret fremad.«?) 


7) Sonet XVI. (Ed. Morley). 
?) »They also serve who only stand and wait«. 
3) Sonet XVI. (til Cyriac Skinner). 

ITIL. 

Cromwell døde i Efteråret 1658. Han havde styret 
Staten i stramme Tøjler. England havde under ham hævet 
sig til en Stormagts Rang. Paven i Rom og Sørøverne i 
Algier havde skælvet for hans Navn. Valdenserne i 
Piemont og Huguenotterne i. Frankrig havde i ham set 


” deres naturlige Værge. I England var han hadet og 


frygtet. Han var ikke nogen grum og rovgerrig Tyran. 
Ejendomsretten var sikker; selv Kavaleren kunde i Fred 
og Sikkerhed nyde, hvad Borgerkrigen havde levnet ham, 
Domstolene udførte deres Hverv med en hidtil ukendt 
Retfærdighed og Punktlighed. Ingen Sinde siden Refor- 
mationen havde der været så lidt religiøs Forfølgelse. 
Milton, hvis Frihedskærlighed er hævet over Mistanke, blev 
Cromwell tro til det sidste. Men Cromwell nedslog uden 
Barmhjertighed al Modstand mod sin Myndighed, som han 
mente at have fra Gud. Så snart han gik bort var hans 
Værk dødsdømt. Under hans Herredømme havde Pres- 
byterianerne glemt og tilgivet alle Stuarternes Synder. 
En ny Slægt var voxet op, som havde det puritanske 
Soldatervælde i frisk Minde, men havde glemt deres Fædres 
Kamp. Presbyterianere og Kavalerer forenede sig om at 
hjemkalde den henrettede Konges Søn. Karl den Anden 
blev modtagen med uendelig Jubel. Folket gav sig uden 
Forbehold den unge Konge i Vold. Der var ikke noget 
Offer, som det ikke i Begejstringens Hede kunde have 
bragt. Nu oprandt Regnskabsdagen for »Kongemorderne« 
og 'deres Venner. Milton mistede sit Embede, et Par af 
hans Bøger bleve brændte af Bøddelen, og hans Liv var 
i Fare. Han slap dog med at blive en ruineret Mand; 
han måtte leve Resten af sine Dage i tarvelige Kår. 

Det vilde have været tilgiveligt, om Miltons Mod var 
bleven knækket, da Stormen brød ind over hans Forhåb- 
ninger. Alt, hvad han i tyve År med uhyre Opofrelser 
havde kæmpet for, faldt sammen på een Dag, og dets Fald 

var stort Det engelske Folk havde haft sin Besøgelsestid, 
men det vilde ikke kende den. Friheden var ikke kuet 
med Vold, men Folket havde med Vilje, under Jubel og 
festlig Sang, valgt Trældom og Vanære. Det var, som 
om alle havde smagt Comus's Trylledrik. Alt hvad der 
var lavt og lumpent og usselt og krybende, kom frem og 
badede sig i den kongelige Nådes Solskin; Ordet »hellig« 
blev Udtryk for alt hvad der var latterligt; Gudsfrygt og 
Sædelighed bleve Pletter på en Mands Navn og Rygte. 
Kongen og, Hoffet førte an i Ryggesløshed og Liderlighed. 
Belial »regerede i Slotte og Borge, og Larmen af Svir og 
Sværm, af Uret og Vold, steg over de højeste Tårne«.)”) 
— Men Milton lod sig ikke kue af Nederlaget. Muligvis 
anede han, at der endnu var Tusinder i Landet, der ikke 
havde bøjet Knæ for Baal. Deres Tid skulde komme. 
Imidlertid vendte Digteren med usvækket Kraft tilbage til 
sin egentlige Livsgerning, der i så mange År havde hvilet. 
I hans Digte fra de følgende År ånder ikke blot Smerten 
over Fald og Nederlag, men også Overbevisningen om den 
evige Retfærdigheds Sejr. — 

Milton havde i mange År været en ensom Mand. Vi 
se, blandt andet af hans Sonetter,”) at han godt kunde 
være med til et muntert Lag, men det har næppe gået 
ofte på. Han stod ikke i personligt Forhold til nogen af 
Samtidens store Lærde. Vi må formode, at han har været 
i sin Samtale som i sin skriftlige Polemik: Han har haft 
svært ved at sætte sig ind i andres Tankegang og forstå 
dens Berettigelse.. Når der samledes fremmede i hans 
Hus, har det gerne været yngre Mænd, der i ærbødig 
Tavshed lyttede til Vismandens Ord. I et sådant Selskab 
kunde han være kvik og munter. I Året 1557 havde han 
giftet sig anden Gang, men hans Hustru døde efter 15 


1) Det tabte Paradis, I., 497 ff. 
2) f, Ex. XV, (til Skinner. 

Måneders Ægteskab. Et Par År efter Restaurationen 
blev han gift med sin tredie Hustru, Elisabeth Minshull. 
Hun så op til sin Mand med stor Ærbødighed og stræbte 
efter bedste Evne at gøre ham Livet lyst og let. Vi have 


Vidnesbyrd om, at han var rørt over hendes Omhu.  Der- 
imod havde han Sorg af sine Døtre. Det var, som om 
Kvindekønnet gennem dem tog Hævn over ham. I »Det 


tabte Paradis« har han ganske vist givet en Skildring af 
Kvindens Herlighed, som ingen Datter af Eva kunde ønske 
forbedret. »I Samtale med hende — siger Adam — taber 
Visdom Fatningen og ser ud som Dårskab; Højsind og 
Adel bygge og bo på den elskéligste Måde i hende« (VIII, 
552 ff.). Men til daglig Brug havde Milton en anden Op- 
fattelse af Kvindens Væsen og Værd, og denne Opfattelse 
kommer også til Orde i det samme Digt: »Hun ligner 
mindre (end Manden) Billedet af ham, der skabte begge« 
(VIII, 543 f.); »der kan ikke findes noget elskeligere hos 
en Kvinde end det, at hun lægger sig efter god Hushold- 
ning« (IX, 233). Han havde skrevet om Opdragelse, men 
kun omtalt Drengenes; han havde selv været Lærer, men 
hans Døtre kom aldrig i Skole. Han lod dem ikke lære at 


forstå noget fremmed Sprog —- »en Kvinde, sagde han, 
havde nok i een Tunge« — men for at have Nytte af dem, 


lærte han dem' at læse højt i fem—sex Sprog, hvoraf de 
ikke forstod et Ord. Det var ikke underligt, at de gjorde 
Oprør. En af dem kom ligefrem til at hade sin Fader. 
Da der engang i hendes Nærværelse var Tale om Faderens 
forestående Giftermål (med Elisabeth Minshull), sagde hun, 
at det var ikke noget nyt for hende at høre om hans 
Giftermål; kunde hun høre om hans Død, det var noget 
andet... Døtrenes Opførsel - voldte Milton megen Sorg, 
men det faldt ham aldrig ind, at han selv havde Skyld. 
Det er muligt, at Milton havde færre. Fejl end de fleste 
Mennesker, men han synes at have været ganske blind 
for dem, han havde. Vi ville forgæves i hans Skrifter 

søge efter de Udbrud af Anger og Syndsbevidsthed, som vi 
saa hyppig møde hos hans samtidige Cromwell og Bunyan. 

Bortset fra de huslige Sorger hengled Miltons Ljv jævnt 
og arbejdsomt i hans sidste År. Han stod tidlig op om 
Morgenen, og hans Dag begyndte med, at en eller anden 
læste for ham i den hebraiske Bibel. I Løbet af Dagen 
måtte jævnlig hans Døtre eller en af hans yngre Venner 
læse højt for ham eller skrive efter hans Dictat. Af og 
til lod han Arbejdet hvile og gik en Tur i sin Have eller 
spillede på Luth eller Orgel. Om Aftenen modtog han 
Besøg af Venner, hvorefter han spiste sin tarvelige Aftens- 
mad og røg en Pibe Tobak, inden han gik til Sengs. 
Han kom sjælden udenfor sit Hjem, ikke en Gang for at 
gå i Kirke, skønt han var en inderlig from Mand. Hans 
Gudstjeneste . bestod i enfoldig Bøn »uden andre Cere- 
monier« ligesom de første Menneskers i Paradis.”) Det 
vilde også have været vanskeligt, om ikke umuligt for 
ham at finde et Kirkesamfund, hvortil han fuldt kunde 
slutte sig. Han var tidlig bleven færdig med den biskop- 
pelige Statskirke. Hans Skrifter om Ægteskabsskilsmisse 
havde gjort ham mistænkt hos Presbyterianerne, hvis 
Sneversynethed og Mangel på Frisind desuden stødte ham 
bort. Hans »Kristelige Lærebog« så vel som »Det tabte 
Paradis« viser, at han i det store Spørgsmål om Forud- 
besfemmelsen, der dengang drøftedes af alle og endog skal 
have været Genstand for Forhandling blandt Djævlene i 
Helvede,”) havde valgt et Standpunkt, der var modsat 
Calvins og Presbyterianernes. Efter at han havde forladt 
Presbyterianerne, kæmpede han en Tidlang sammen med 
Independenterne, hvis Foragt for det skønne i Poesi og 
Kunst dog måtte støde Digteren. En af hans nærmeste 
Venner i de senere År var en Kvæker Elwood, og det er 


7) »Det tabte Paradis«, IV, 736. 
=) »Det tabte Paradis«, II. 559. 

sandsynligt, at han i denne Tid følte sig nærmest i Slæg 
med Kvækerne; men skønt han kunde være enig med 
denne Sekt i, at Krigen var en Vederstyggelighed, fandt 
han det dog fuldt forsvarligt at forfægte Frihedens Sag 
med skarpe Våben, og han havde ikke den fjerneste Be- 
tænkelighed ved at aflægge Ed for Retten eller at nævne 
Ugens Dage med deres sædvanlige Navne. 

Allerede før Restavrationen havde Milton bestemt, at 
det store Digt, han vilde skænke sit Folk, skulde handle 
om Menneskets Fald. Da hans politiske Forhåbninger 
vare bristede, kunde han sætte al sin Kraft ind på dette 
Værk. »Det tabte "Paradis« var færdigt i Året 1663, 
men det varede endnu fire År, inden det blev trykt. Bog- 
handleren betalte Forfatteren 5 Pund Sterling for det første 
Oplag; »Det tabte Paradis« hørte ikke til den Slags Varer, 
der kunde vente rivende Afsætning. Digtet er inddelt i 
tolv Bøger og skrevet i samme Versemål, som Øhlen- 
schlågers Tragedier. Det er Forfatterens Hensigt at »hævde 
det evige Forsyn og retfærdiggøre Guds Veje for Mennesket« 
(I, 25 f.).. Indholdet er følgende: 

Gud har kundgjort sin Beslutning, at alle i Himlen 
skulle bøje Knæ for hans eenbårne Søn. Satan, »en af 
de første Ærkeengle, om ikke den første, stor i Magt og 
Gunst og Fortrin, men fyldt med Misundelse mod Guds 
Søn«, gør Oprør og drager Tredjedelen af Englene med 
sig. De lydige Engle og Satans Tilhængere drage i Slag 
med Sværd og Skjolde, med Stridsvogne og »fyrige, 
skummende Gangere«. Satan opfinder Krudt og Kanoner, 
hvormed han bringer Forvirring i Modstandernes Rækker. 
Men de gode Engle, der ledes af Michael og Gabriel, finde 
hurtig på Råd. De oprykke Bjærgene med Rode og slynge 
dem mod Fjenden. Efter to Dages Kamp møder Messias 
selv på Valpladsen, væbnet med ti Tusinde Tordener. 
»Som en Gedehjord« flygter Satan og hans Hær foran 
ham, De styrte ned over Himlens Rand. Helvede modtager 

dem i sit Gab, som lukker sig over dem. Ni Dage ligge 
de, bedøvede af Faldet, på en brændende Sø. Flammerne 
give intet Lys, men snarere synligt Mørke. Først vågner 
Satan og taler til sin nærmeste Nabo om deres sørgelige 
Stilling. Han fortryder ikke, hvad han har gjort, og har 
ikke tabt Modet. Slaget er tabt, men den ubøjelige Vilje, 
Hævntørsten og det udødelige Had er ikke overvundet. 
Han søger til det tørre Land, »hvis det kan kaldes Land, 
der brænder med fast, som Søen med flydende Ild«. Her- 
hen kalder han sine Legioner, der ligge på Søen, »tykt som 
Efterårsløv på Bækkens Vande«. De komme, og han op- 
muntrer dem med Ord, »der have Værdighedens Skin, men 
ikke dens Væsen«. Der holdes en Rådslagning, og for- 
skellige Ånder komme frem med deres onde Råd. Endelig 
rejser Beelsebub sig. »Han lignede en Statens Pille. 
Overvejelse og Bekymring for det almene Vel stod præget 
i hans Pande.« »Vis stod han, med Atlasskuldre, skikkede 
til at bære de mægtigste Rigers Vægt.« Efter hans Råd 
besluttes det, at Mennesket, som Gud imidlertid har 
skabt, skal angribes. Kunde Menneskene ved List og For- 
førelse drages over på de faldnes Parti, så »Gud måtte 
blive deres Fjende og med angrende Hånd udslette sit eget 
Værk, det vilde være mere end almindelig Hævn«. Satan 
drager alene ud for at undersøge Forholdene i den ny- 
skabte Verden. Ved Helvedporten standses han af tvende 
frygtelige Skikkelser. Den ene ser oventil ud som en 
fager Kvinde, men »ender fælt i mangen skællet Fold« 
som en Slange. Det er Synden. Den anden Skikkelse 
— »om det kan kaldes Skikkelse, der ingen Skikkelse 
har« — var Døden; »sort stod den som Natten, rasende 
som ti Furier, frygtelig som Helvede og rystede et ræd- 
somt Spyd«. Synden genkender snart sin Fader og åbner 
Porten for ham; den lukkes ikke igen. Satan arbejder sig 
derpå med Møje gennem det uhyre Intet til denne Verden. 
Han kommer til Paradis, springer over Hegnet og sætter 

sig i en Skarvs Skikkelse i Livstræets Top. Fra sit op- 
højede Stade ser han Adam og Eva i al deres Skønhed 
og Lykke… Af deres indbyrdes Tale får han at vide, at 
'det under Dødsstraf er dem forbudt at spise af Kundskabs- 
træet. Den følgende Nat nærmer han sig i Skikkelse af 
en Tudse Evas Øre og indgiver hende ængstende Drømme. 
Han gribes af to Udsendinge fra Paradisets Englevagt, 
tiltales med hårde Trusler af Vagtens Øverste og får der- 
efter Lov at fly. Eva fortæller om Morgenen Adam sin 
sære Drøm. Hun syntes, at hun havde spist af Kund- 
skabens Træ og var bleven et Væsen af en højere Natur, 
der svævede op mod Skyerne og så Jorden liggende ud- 
bredt under sig. Adam synes ikke om Drømmen, men 
trøster hende med en Forklaring af Drømmenes Natur. Imid- 
lertid sender Himlens høje Konge Rafael til Jorden for at 
advare Menneskene mod den Fare, der truer. Han mod- 
tages med det bedste, Paradiset formår. Efter Måltidet 
forklarer Engelen for Adam, at han er skabt fuldkommen, 
men ikke uforanderlig; han er skabt god, men om han 
skal vedblive åt være det, beror på hans egen Vilje. Til 


Oplysning og Advarsel fortæller Engelen derpå, hvorledes 


nogle af Englene allerede ere faldne ved deres egen Vilje. 
Ved Aftenstid tager han Afsked. Næste Morgen, da Adam 
og Eva gå til deres Dagværk, foreslår Eva, at de skulle 
arbejde hver for sig. Adam indrømmer, at »Ensomhed 
undertiden er det bedste Selskab«, men da Fjenden er på 
Færde, bør de blive sammen, thi »hvor Fare og Vanære 
truer, er Kvinden tryggest ved sin Husbonds Side«. Ind- 
vendingerne gøre Eva endnu mere ivrig, og hun bebrejder 
Adam, at han har så ringe Tillid til hendes Fasthed. 
Hun får tilsidst sin Vilje. Satan, der har sneget sig ind 
i Haven som en sort Tåge og taget Bolig i Slangen, ser 
hende ene blandt de rødmende Roser. Hendes yndefulde 
Uskyld overvælder ham et Øjeblik, så han glemmer »både 
List og Had og Misundelse og Hævn«. Men han tager sig 

sammen, nærmer sig og tiltaler hende med smigrende Ord: 
Hun burde »ses som en.Gudinde blandt Guder, tilbedt og 
tjent af utallige Engle«. Eva forundres over, at Slangen 
har fået Evne til at tale. Slangen siger, at han har fået 
den ved at spise af et herligt Træes Frugter. Eva får 
Lyst til at se dette mærkelige Træ, og Slangen er strax 
villig til at vise Vej. »Vi kunde have sparet vor Vej hid,« 
siger Eva, da hun ser Træet. Det er nemlig Kundskabs- 
træet. Men Slangen overvinder hendes Betænkeligheder: 
»Se på mig! jeg, som både har rørt og smagt, ikke blot 
lever endnu, men har nået et højere Liv, end Skæbnen 
havde bestemt for mig.« Eva kan tilsidst ikke længer 
modstå Slangens Veltalenhed og Frugtens Liflighed. Hun 
udstrækker Hånden, plukker og spiser. Slangen sniger sig 
tilbage til Krattet. Imidlertid er Adam gået ud for at lede 
efter Eva, der bliver så længe borte. Han har flettet en 
Krans af de skønneste Blomster, hvormed han vil pryde 
hendes Hår. Han træffer hende ved det forbudne Træ. 
Hun bærer i Hånden en Gren med Frugter og har netop 
vendt sig om for at opsøge Adam. Hun skynder sig, 
inden han siger noget, at fortælle, hvad hun har gjort, og 
hvor lykkelig hun er. Adam står en Stund bleg og mål- 
løs. Kransen falder ud af hans Hånd, og de visnede 
Roser spredes. Endelig bryder han ud, ikke i Bebrejdelser, 
men i Klager. Nu ere de begge fortabte; han kan ikke 
skilles fra hende; skal hun dø, vil han følge'hende. Han 
spiser af Frugten, som hun rækker ham.” 

Englevagten forlader Paradis. Guds Søn sendes til 
Jorden for at forkynde Overtræderne deres Dom. Satan 
flyr og. går til Helvede for at melde, hvad han har ud- 
rettet. Undervejs møder han sine Børn, Synden og Døden, 
der have bygget en fast Bro fra Helvede til Verden, hvor 
deres Værk nu begynder. Menneskene, der nu have lært 


;at kende Følgerne af Overtrædelsen, bede i Anger til Gud. 


Han ynkes over dem og sender Engelen Michael til Jorden. 

Engelen fører Adam op på et højt Bjærg og viser ham i 
Syner Slægtens Skæbne indtil Syndfloden; derefter for- 
tæller han videre, hvad der skal ske indtil Herrens andet 
Komme. Adam ser, der er Håb om Frelse, og føler sig 
trøstet. Da Michael har endt sin Fortælling, tager han Adam 
og Eva ved Hånden, leder dem ud af Paradiset og forsvinder. 
Idet de se sig tilbage, få de Øje på et flammende Sværd, 
der blinker over Paradisets østre Side. »Foran dem lå hele 
Verden, hvor de kunde vælge deres Hvileplads, og For- 
synet var deres Vejleder; Hånd i Hånd gik de med usikre, 
langsomme Skridt deres ensomme Vej gennem Eden.« 
Således ender »Det tabte Paradis«. Her skal ikke gives 
nogen Kritik af dette mægtige Værk. Det er let at se, at 
den Opgave, Digteren har sat sig, har været for tung. At 
forklare det ondes Ophav og efterspore Guds usporlige 
Veje ligger over menneskelig Evne. Begivenhederne i 
Himmel og Helvede kunde ikke skildres på anskuelig 
Måde, uden at de åndelige Væsener må drages ned i 
l.egemlighedens Verden. Dette vilde i og for sig ikke. for- 
arge den Læser, der kan finde Glæde i første Mosebogs 
Fortælling, dersom Miltons Digt helt igennem var præget 
af Mosebogens Enfold. Men »Det tabte Paradis« er ikke 
en enfoldig Fortælling for barnlige Sjæle. Når vi læse, 
hvorledes Engelen Rafael og Adam drøfte det ptolemæiske 
og det kopernikanske Verdenssystem, fortænke vi ikke Eva 
i, at hun rejser sig og går ud til sine Blomster. Hvad 
der giver Digtet varig Værdi, er ikke de filosofiske Be- 
tragtninger, hvor sande og slående de end kunne være, 
heller ikke Fortællingen om Verdens Skabelse, ikke engang 
den yndige, idylliske Skildring af de første Menneskers Liv 
i Paradishaven. Det er Satan, der er behandlet af Dig- 
teren med særlig Forkærlighed, hvis dette Udtryk her kan 
være tilladeligt, og Mørkets Fyrste er aldrig bleven tegnet 
af nogen Digter med dybere Indblik i »Urettens Hemme- 
lighed«. Det er ikke den Satan, vi kende fra Middelalderens 


REESE CE 


SPEED pens: ræk 


92 


Folketro, en stakkels dum Djævel, der altid bliver narret, 
og som man kan tillade sig at spøge med. Miltons Satan 
er Puritanerens Djævel, vældig og frygtelig. Hans ydre 
Skikkelse står i tågede Omrids. Men det Helvede af 
Stolthed og Trods og Fortvivlelse, der brænder i hans 
Indre, åbenbarer sig klart i hans Adfærd og Tale. »Far 
vel, — siger han — far vel, I salige Vange, hvor Glæden 
evig bor, Hil Eder, I Rædsler! Hil Dig, Du Afgrundens 
Verden! og Du, dybe Helvede, modtag din Behersker; her 
i det mindste skulle vi være frie; bedre at være Herre i 
Helvede, end Træl i Himlen.« Han er overvundet af den 
Almægtige og er fordømt til Fortvivlelse og Pine; men han 
vil ikke bøje sig og bede om Nåde. Hævn vil han. Og 
da den Almægtige selv er ham for stærk, lægger han sine 
Planer mod »Guds elskede Børn« for gennem dem at ramme 
ham. De ere ikke hans Fjender, han kunde ynke dem 
og røres ved deres harmløse Uskyld; men hans Ære og 
hans Hævn tvinger ham til, hvad han ellers vilde afsky. 

Em af Miltons Venner, Kvækeren Ellwod, havde læst 
»Det tabte Paradis«, inden det blev trykt. Da han leve- 
rede Håndskriftet tilbage, sagde .han til Milton: »Du har 
sagt meget her om det tabte Paradis, men hvad har du 
at sige om det fundne Paradis?« Om det er denne Ud- 
talelse, der har givet Milton Tanken om at skrive Det 
genvundne Paradis, kan ikke afgøres. Men i hvert Fald 
udgav Milton i Året 1671 et Digt med denne Titel. I 
Indgangen til »Det tabte Paradis« havde han skrevet, at 
han vilde synge »om Menneskets første Ulydighed og 
Frugten af det forbudne Træ, der bragte Død og al vor 
Ve med Tab af Eden, indtil et større Menneske genvinder 
den salige Bolig«. Medens altså dette Digt handler om 
Fristelse og Fald, handler »Det genvundne Paradis« om 
Eristelse, og Sejr. Digteren vil synge om, »hvorledes 
Paradiset blev genvundet ved een Mands urokkelige Lydig- 
hed, fuldt forsøgt gennem alle Fristelser«, og hvorledes 

Eden rejstes i den golde Ørken«. Indholdet er en poetisk 
'Omskrivning af Jesu Fristelseshistorie. Korset og Lidelsen 
skimtes i det fjerne; men Fortællingen fører ikke dertil. 
Efter Fristerens Tilbagevisning er Sejren sikker, og Para- 
diset vundet. 

I det samme Bind, som indeholdt »Det tabte Paradis«, 
fandtes også det dramatiske Digt »Den kæmpende Samson« 
(Samson Agonistes), Milton sidste Digterværk. Det er 
et Trøstens Ord til dem, der havde opgivet Håbet om 
Frihed og Sejr for Guds Folk. Den stærke Kæmpe er 
lænket og blindet og må trælle for Filistrene; men han 
rejser sig endnu engang i sin Vælde. Når Fjendernes 
Hjerter ere glade, når de ere drukne af Vin og synge 
Lovsange til deres falske Guder, da skal Ulykken brat 
komme over dem, og Dyden, som er underkuet og trådt 
i Støvet, skal rejse sig som Fønixfuglen med ny Kraft til 
evig Navnkundighed. 

I det År, da »Samson Agonistes«. udkom, var der 
ringe Håb for Frihedens Sag. Guds Folk havde ikke 
Ret til at hvæsse deres Plovjærn i deres egne Smedjer. 
Milton oplevede ikke Sejren; i Året 1674 lukkede han 
sine Øjne. Men fjorten År efter kom Dommen over 
Filistrene. Det stuartske Kongehus forlod England og 
vankede om, skælvende og flygtende, i fremmede Lande. 
Friheden rejste sig af sin Aske; og under dens Vingers 
Ly gik det engelske Folk frem i Kraft og Selvbevidsthed. 

Såtid. 
HERM. GREGERSEN. 


Ved vintertid er jorden bar; 
uskyldig ren den ligger, 

hvor plovjærn furen blottet har, 
ti ukrudtsfrøet bundet var 

bag frostens slå så sikker. 


Men kommer forårssol med smil 
og regn for liv at vække, 

så myldrer der af muld med il 
en vrimmel ukrudtsspirer, til 

de hele jorden dække. 


Og bonden skynder sig at så, 
vil bruge forårsgrøden, 

vil sejre over alt det små, 

at sæden høj og sund kan stå. 
til klæden og til føden. — 


Lad kulden binde hjærter kun, 
til der er sæd til rede; 

ønsk varme ej i hjærters grund, 
før du med grøderige stund 

har hånden fuld' af hvede. 


Men står dit folk af søvnen fast 
op til en morgenrøde, — 

da frem med kærlighedens hast. 
og spar ej på dit sædekast, 

så får du liv af døde! 


95 


William Gladstone. 


Af Hans R. EGEBJERG. 


IL. 


Hvad der først og stærkest falder i Øjnene ved at se 
paa Gladstones politiske Historie, er den store og ejen- 
dommelige Udvikling, han er undergaaet. Det er ikke 
ualmindeligt, at en Mand, der har haft en lang politisk 
Virksomhed, undergaar endog meget betydelige Forandringer, 
saa at det Standpunkt, han begyndte med, er vidt for- 
skelligt fra det, hvormed han "afslutter sin politiske Løbe- 
bane. Men derimod er det meget ualmindeligt, at en ung 
Politiker begynder som ivrig Konservativ og saa gaar 
mere og mere i Retning af Venstre, indtil han i sin høje 
Alderdom staar som Demokratiets fremmeste og fornemste 
Bannerfører, Men saaledes er det gaaet med Gladstone. 
Vi har set, hvorledes han i sin Skoletid paa de aristokra- 
tiske Læreanstalter i Eton og Oxford var saa langt fra åt . 
opponere mod den dér raadende Aand, at hans første. 
offenlige Tale tværtimod var et hvast Angreb paa Reform- 
iveren, fremfor alt paa Reformerne i Retning af at gøre 
Valgretten mere almindelig. Han holdt sit Indtog i Parla- 
mentet som stokkonservativ. Han havde end ikke nogen 
Følelse af det uhæderlige i, at han var bleven paatvungen - 
Vælgerne ved et ligefremt systematisk Valgtryk. I sine 
første Rigsdagsaar gjorde han sig mest bekendt som en 
næsten fanatisk Forsvarer af Statskirkens ubetingede Ret 
i alle Forhold. Man træffer ham, kort sagt, i alle Hen-. 
seender paa yderste højre Fløj.  Efterhaanden opgiver 
han saa den ene efter den anden af sine aristokratiske 
og konservative Synsmaader. Han. er Peels vigtigste Med- 
hjælper ved Gennemførelsen af Toldreformer i frihandlerisk 
Retning. Han slutter sig til den mere frisindede Del af 
det konservative Parti, der sammen med de Liberale 

ophæver den trykkende Korntold, som til Fordel for enkelte 
store Jordegodsbesiddere brandskattede hele den alminde- 
lige Befolkning. Han erkender det uretfærdige i, at Ad- 
gang til de Goder, som Staten kan byde, og hvortil alle 


dens Borgere maa bidrage, forbeholdes dem, der hylder 
Statskirkens Lære. Derfor opgiver han endog i 1845 sin 
Ministerplads for — frigjort fra alle Hensyn — at kunne 


være med til at stemme for et Statstilskud til en. katolsk 
Undervisningsanstalt i Irland, af hvis Beboere de %/6 er 
Katoliker. Derfor stiller han selv — paa et langt senere 
Tidspunkt — Forslag om den irske Statskirkes Ophævelse, 
ligesom han aabner Jøder og andre udenfor Statskirken 
staaende Adgang til Universiteterne og til andre Statsgoder. 
Og den Tanke ligger ham ikke mere fjærn, at der mulig- 
vis en Gang maa ske en lignende Adskillelse mellem Stat 
og Kirke i Wales, Skotland og England, som alt er sket 
i Irland. Han, der begyndte som kras Modstander af 
Reformiver, særlig Valgretsreformer, har gaaet i Spidsen 
for det største Reformarbejde, noget Land har set, og har 
gennem haarde Kampe baade i 1868 og 84 gennemført 
Valgretsudvidelser af langt større Omfang end den, han 
bekæmpede i 1832. Saa stor har hans Reformiver været, 
at Vælgernes Flertal mere end én Gang har syntes, at det 
gik for' vidt, og af den Grund vendt sig fra ham. 

Som det ses, en rent ud kolossal Udvikling paa alle 
Omraader. De, for hvem Idealet af en Politiker er en 
Mand, der »altid har staaet paa det samme. Standpunkt«, 
vil ikke kunne bruge Gladstone. Thi det er meget langt 
fra, at han altid har staaet paa det samme Standpunkt. 
Det har da heller ikke skortet paa Angreb paa ham, netop 
paa dette Punkt. Han er bleven. betegnet som en Halv- 
hedens Mand, som en politisk Vendekaabe, man aldrig 
rigtig vidste, hvor man havde. Og naar han mødte frem 
med et Forslag, som f. Eks. det om den irske Statskirkes 
-Ophævelse, saa: har man haft et helt Arsenal af hans egne 

tidligere Udtalelser at køre op med som Bevis for, hvor- 
ledes han før havde sagt det stik modsatte. Disse Ind- 
vendinger er Gladstone imidlertid sluppen forholdsvis let 
over. Han er baade for stolt og sanddru en Karakter, til 
at han vil smykke sit forandrede Standpunkt ved haar- 
trukne Fortolkninger, der skal gaa ud paa at vise, at han 
i Grunden er den samme, som han altid har været. Han 
har aldrig skammet sig ved at erkende, at han er kommen 
til at se paa en Sag med andre Øjne end tidligere. Dette, 
at blive ved at forsvare et Standpunkt, selv om man'er 
kommen til at se, at det er forkert, blot fordi man en 
Gang har sluttet sig til det — det har aldrig ligget for 
ham. Er han først kommen til Erkendelse af, at hans 
Opfattelse af et eller andet Spørgsmaal er vrang, saa har 
han aldrig været bange for aabent og ærligt at vedgaa det 
og rette den. Men denne Erkendelse har rigtignok altid 
været Frugten af en meget langsom og ofte møjsommelig 
Vækst. Der kan ikke paavises noget Spring eller nogen 
"pludselig Omskiftelse i Gladstones politiske Udvikling. 
Skridt for Skridt har han tilegnet sig stedse mere frisindede 
Anskuelser, og det har undertiden taget mange Aar af 
hans Liv, før han helt vandt Sejr over en eller anden 
indgroet Fordom. Klarest viser dette sig maaske i hans 
Stilling overfor det irske Spørgsmaal. Som ung Politiker 
havde han den almindelige konservative — ja man kan 
godt sige almindelige engelske — Opfattelse, at Irland var 
et erobret Land, og at det var i sin Orden, at det blev 
behandlet som saadant. Han nærede den ægte gammel- 
engelske- Fordom mod Irlænderne som et. Folk, der stod 
saa lavt i Kultur, at det paa ingen Maade kunde regere 
sig selv, men tværtimod. maatte være taknemligt, fordi de 
mere civiliserede Englændere vilde paatage sig den Ulej- 
lighed at styre det. Efterhaanden kom han til at se, at 
det ikke var Tvangslove, Irlænderne trængte til, men at 

man maatte søge at borttage selve Aarsagen til Ondet, hvis 
man vilde tænke paa at faa dette væk. Og derfor har 
han allerede fra Slutningen af Treserne haft Opmærksom- 
heden henvendt paa de irske Forhold og Gang efter Gang 
indført Forbedringer. Han har ophævet. den protestantiske 
Statskirke i det katolske Land, han har sikret og forbedret 
de ulykkelige Fæsteres. økonomiske Stilling, han har i det 
hele taget søgt at vinde Irlænderne i Steden for at tvinge 
dem til Ro. Og da han tilsidst blev klar over, at det 
altsammen ikke hjalp, at det aldrig blev godt, saa længe 
Irland skulde regeres af Englændere, saa var han heller 
ikke bange for at tage Skridtet fuldt ud ved at foreslaa 
at give Irland det Selvstyre, det krævede. Første Gang 
han udtalte denne Tanke, var i 1882, da Englændernes 


" Forbitrelse mod Irlænderne var saa stor som ingensinde før 


påa Grund af det nylig stedfundne Mord i Fønixparken. 
Der var heller ikke Tale om, at han da kunde vinde Øren- 
lyd for .sin ny Tanke. Men Gladstone har, som kun faa 
andre Politikere, forstaaet den Kunst at vente. Og han 
slap ikke den Tanke, der en Gang havde fæstet Bo i håns 
Sjæl, end ikke da hans Folk med stort Flertal havde 
udtalt sig imod den. Han vedblev utrætteligt at slaa til 
Lyd for den, til han” havde faaet dens Værdi gjort ind- |, 
lysende for Vælgerne. Og da han nu for fjerde Gang 
overtog Englands Styre, var det med det bestemte Formaal 
at sætte al den Kraft, han ejede, al den Autoritet, han 
havde vundet, ind paa Opfyldelsen af denne Retfærdigheds- 
handling. Der er endnu saa mange andre Opgaver, der 
trænger til Løsning, men i Sammenligning med denne fore- 
kommer alle andre ham i Øjeblikket smaa. »Irland spærrer 
Reformvejen,« har han selv sagt. Først naar det irske 
Spørgsmaal er løst, ved at England gør hundredaarig Uret 
mod Irland god igen, kan det faa Ro til at sætte Kræft 
erne ind paa de Reformer, det selv trænger til… Saaledes 
har hans Udvikling været paa dette Omraade. 

Denne enestaaende Udvikling hos Gladstone hænger, 
som allerede nævnt i Indledningen, sammen med den vid- 
underlig fine Forstaaelse mellem ham og det engelske 
Folk. Han har selv en Gang udtrykt sig herom paa følg- 
ende Maade: 

»Et Folk kan, efterhaanden som det gaar over fra Stil- 
stand til Fremskridt, med Rette kræve, at de Forandringer, 
der foregaar med dets Forhold og Synsmaader, skal øve 
Indflydelse paa dets ledende Mænds Udtalelser og Hand- 
linger. Thi de er til for Folkets Skyld og ikke det for 
deres. Det er ganske vist deres Skyldighed at lade sig 
lede af Ære og Pligt og ikke blot af Øjeblikkets Fordringer 
eller Planer. Men selve Æren og Pligten fordrer af deres 
trofaste Tjener, at han skal tage Hensyn til de faktiske 
Forhold, hvorunder han skal virke, og — idet han be- 
standig stræber at højne og udvikle sine Omgivelsers 
aandelige og praktiske Jævnmaal — dog erindre, at det 
ikke er hans Opgave af selvvalgt Stof at forme en pla- 
tonisk Republik eller et Utopia, men at styre et levende 
og arbejdende Menneskesamfund, der har anerkendt Selv- 
styrelsen som det, der, naar alt kommer til alt, er Kilde- 
springet for dets politiske Liv og for de Institutioner, der 
danner dettes ydre Klædebon.« 

At dette virkelig har været Ledetraad for Gladstones 
politiske Virksomhed, at han ikke har hørt til de Politikere, 
der slaar af paa deres Overbevisning eller skifter Ansku- 
elser blot for at vinde Folkegunst, fik man i Fjor Sommer 
et særlig betegnende Eksempel paa. Der blev da sendt 
en Deputation fra Arbejderpartiet til ham for at høre, 
hvorledes han stillede -sig til Fordringen om Indførelse af 
en Normalarbejdsdag. Han vidste, at hans Svar kunde 
faa stor og skæbnesvanger Betydning. Hvis Arbejder- 
partiet kastede sine Stemmer imod ham, kunde det mulig- 
vis forhindre ham i at opnaa det Flertal, som var nød- 
vendigt for Gennemførelsen af den Opgave, han havde sat 

som sit Livsmaal: Irlands Frigørelse. Mangen mindre 
samvittighedsfuld Politiker vilde under saadanne Omstæn- 
digheder ikke have betænkt sig paa at give et Svar, hvor- 
ved han kunde have sikret sig Arbejderpartiets værdifulde 
Støtte ved Valgene, saa meget mere som Deputationen 
ikke forlangte noget bestemt Løfte om at ville virke for 
Normalarbejdsdagens Indførelse. »Vi forlanger ikke be- 
stemt Tilsagn om Deres Tilslutning,« sagde Deputationens 
Ordfører, efter at der var talt længe og alvorligt om 
Sagen. »Vi ønsker blot, at De ikke stiller Dem absolut 
afvisende. Og vi beder Dem betænke, hvilken Betydning 
Deres Svar kan have med Hensyn til den Sag, De har 
gjort til Deres Livssag: Irlands Home-Rule.« 

Gladstones Svar er præget af en saa dyb og alvorlig 
Ansvarsfølelse, at det fortjener at være Rettesnor for 
enhver ledende Politiker. Det lød: »Jeg kan ikke ved 
denne Lejlighed lade være at sige, at efter min inderligste 
Overbevisning er den helligste, alvorligste Pligt for enhver 
Statsmand den — under alle Omstændigheder og uanset, 
hvad Følger det vil drage efter sig — aldrig at vække 
andre Forventninger og Forhaabninger, end han tror kan 
opfyldes, og til hvis Opfyldelse han selv kan yde sin Med- 
virkning. Og derfor kan jeg ikke give Dem det Ord, De 
ønsker. Jeg kan kun henvise Dem til, hvad jeg hidtil 
under mit lange Livsløb har -gjort, for at Arbejderklassen 
fuldtud kunde komme til sin Ret. Hvad der i det korte 
Spand af Levetid, som endnu maa være forundt mig, er 
at vente af mig, maa ses i Lyset af hele min tidligere 
Virksomhed. Saa længe jeg ikke er fuldstændig klar over, 
om Sagen kan gennemføres, og hvilke Følger det vilde 
faa, tør jeg ikke vække Forhaabninger hos Dem, selv om 
jeg troede, at jeg skulde blive sat i Stand til at opfylde 
dem.« 

Deputationen maatte saa tage Afsked med en Beklag- 
else over, at det ikke var lykkedes den at vinde Gladstone 

for Sagen, men tillige med udelt Anerkendelse af hans 
ærefulde og samvittighedsfulde Stilling. 

Dette ene lille Træk maa være nok til at vise, hvor 
alvorligt Gladstone tager sin Stilling som Politiker, hvor 
fjærnt det er ham at lefle for Mængden ved at.give gyldne 
Løfter, paa hvis Mulighed han ikke selv tror. 

Forresten hår han selv givet, hvad han kalder Nøglen 
til Forstaaelse af hele hans ejendommelige politiske Udvik- 
ling, af alle dens virkelige eller tilsyneladende Forandringer. 
»Hele Sagen er den,« sagde han til en yngre engelsk Po- 
litiker, som i Fjor havde en Samtale med ham herom, »at 
Jeg er opdraget til at betragte Friheden som et Onde, 
men jeg har erfaret, at den er et Gode. Det er i faa 
Ord Forklaringen til alle mine politiske Omskiftelser. 
Naar lige undtages Politiken, kan jeg ellers ikke indrømme, 
al jeg har forandret mig meget. Jeg elsker endnu Old- 
tiden saa højt som nogensinde. Jeg har aldrig været 
nogen Ven af Forandring, saa lidt som jeg betragter den 
som god i og for sig. Frihed derimod er i sig selv god, 
og den stedse voksende Erkendelse heraf er Nøglen til 
alle de Forandringer, der kan paavises hos mig.« 

Lad mig i den Forbindelse tage med, hvad Gladstone 
ved samme Lejlighed svarede paa et Spørgsmaal om, hvor- 
ledes han var tilfreds med Resultaterne af Reformvirk- 
somheden i de 60 Aar, han havde taget Del i den: »I po- 
litisk Henseende har Fremskridt altid været næsten fuld- 
kommen godt. Men jeg ser ikke overdrevent lyst paa 
Forholdene, og det er min Overbevisning, at de Styrende 
altid mer eller mindre ufuldkomment løser deres Opgave. 
Og eftersom Samfundet bliver mere og mere sammensat, 
bliver ogsaa Regeringens Opgave stedse vanskeligere. 
Politiske Fremskridt har altid været gode og stundum 
helt gode. " Frihandelsreformen var f. Eks. et saadant 
fuldkomment Fremskridt. Men, som jeg siger til mine 
unge Venner, vi Gamle har haft en forholdsvis let Tid 

disse sidste halvhundrede Aar — meget lettere end den, 
de gåar i Møde. Jeg er ofte glad ved at tænke paa, al 
det ikke er mig, der skal være med at,løse alle de van- 
skelige Spørgsmaal, der venter. Alle de Spørgsmaal, vi 
har haft under Behandling, kunde løses efter et meget 
simpelt og ligefremt Princip. Det sidste halve Aarhun- 
dredes store Værk har simpelthen været det at frigøre. 
Frigørelse — det er det hele. Men at frigøre er forholds- 
vis let. At borttage Skrankerne, at give Kræfterne frit 
Spillerum, det gaar ganske nemt. Nu, da dette Frigørelses- 
værk er saa godt som fuldført, og vi staar overfor Spørgs- 
maalene om en ordnende, sammenføjende Lovgivning, skal 
vi nok erfare, at det er meget mere vanskeligt.« 

Gennem disse forskellige Udtalelser af Gladstone selv 
faar man et paalideligere og mere levende Indtryk af de 
Synsmaader, der for ham har været de bestemmende, end 
det kan gives i en lang Omtale. 

løvrigt er.i Gladstones Statsmandsvirksomhed baade 
Maal og Midler saa klart aftegnede, at det ikke volder 
nogen Vanskelighed at faa Øje derpaa. Hans Maal har 
ikke været at vinde Magt og Berømmelse for sig selv, 
men at gøre sit Folk og Fædreland lykkeligt. Aldrig har 
han gaaet Krogveje for at vinde frem til Magtens Tinde 
eller klamret sig til den, saa lidt - som han har søgt at 
vinde letkøbt Berømmélse ved .Handlinger, om hvis 
Gavnlighed for hans Folk han ikke nærede den mest 
usvigelige Overbevisning. Og aldrig har han sparet sig 
selv, naar det gjaldt om at naa et Skridt fremad mod 
det store Maal: et lykkeligt engelsk Folk. Midlerne, 
han har brugt, kan samles i det af ham selv paapegede: 
Bortfjærnelse af hindrende Skranker, Frigørelse for Kræft- 
erne. Dette kæmpemæssige Frigørelsesværk, uden Side- 


stykke i noget Folks Historie, er saa nøje knyttet til 


Gladstones Navn, at de aldrig kan skilles. Han var med 

allerede i Fyrrerne, da den økonomiske Frigørelse blev 
begyndt med Toldreformerne og Kornlovens Ophævelse. 
Han fortsatte den selv med Fuldførelsen af Frihandels- 
reformen, med sit geniale Finansstyre. Som ingen anden 
har han forstaaet at borttage de Skattebyrder, der tyngede 
haardest, og aabne Vej for Udvikling af Nationalrigdommen. 
Han har i stedse videre Maal givet selve Folket Adgang 
til at tage Del i sin egen Styrelse ved at lade Valgretten 
trænge stedse dybere ned i Befolkningens brede Lag. 
Hans Tillid til Folket er vokset i samme Grad, som han 
er kommen nærmere i Berøring. med det. Han har for- 
staaet, at kun et oplyst Folk kunde styre sig selv. Der- 
for er den store Skolereform knyttet til hans Navn. Og 
saaledes kan det i det enkelte eftervises paa alle Om- 
raader; hvorledes han aldrig er bleven træt i Arbejdet 
for at frigøre sit Folks aandelige og materielle Kræfter. 
Intet Under, at den Mand har vundet sit Folks Kærlighed 
som ingen anden. 

Gladstone har søgt at fremme Englands Lykke og Vel- 
færd, ikke ved Sejrvindinger udadtil, men ved at skabe 
gode Udviklingsbetingelser indadtil. Han er sikkert den 
mest fredsvenlige af alle Europas Statsmænd. Vel er det 
faldet i hans Lød gentagne Gange at sidde i Ministerier, 
der førte blodige Krige, men Krigene er komne meget 
imod hans Vilje, og han har ikke forsømt nogen Lejlighed 
til at faa dem sluttet paa en hæderlig Maade. Han anser 
i det hele taget Krig for en saa stor moralsk. og økonomisk 
Ulykke, at han ikke har veget tilbage for flere Gange at 
trodse Folkestemningen paa dette "Punkt. 

I Opfattelsen af Statsmandsopgaven som forresten i 
alle Henseender stod han som den mest afgjorte Mod- 
sætning til Lord Beaconsfield. Denne, der begyndte som 
yderliggaaende Radikal, kom i Løbet af faa Aar over paa 
yderste højre Fløj, og stod nu i over en Menneskealder 
som Gladstones uforsonlige Modstander. Og flere Gange 

skiftedes de to til at have Magten i Hænde. Beacons- 
field havde Østerlændingens Hang til det fantastiske, det 
blændende. At gøre England stort og anset i den øvrige 
Verdens Øjne, at forøge dets Magtomraade, det stod for 
ham som Maalet. Gladstone mente derimod, at England 
var stort nok; det gjaldt kun om at faa det gjort mere 
lykkeligt, og som en absolut Hindring herimod saa han 
Erobringskrige og Kolonialudvidelser, der slugte Landets 
økonomiske Kraft og lammede Reformarbejdet. Og Eng- 
lands store Kolonier, navnlig Indien med dets 200 Millioner 
Mennesker, betragter han ikke som Malkekøer for Moder- 
landet, men som en Slags Plejebørn, overfor hvem Moder 
England har den Opgave at oplyse og opdrage dem paa 
bedste Maade, saa de en Gang kan blive i Stand til at 
styre deres egne Anliggender. Og han har tit beklaget, at 
Moderen især overfor det største af »Plejebørnene«, Indien, 
saa ufuldkomment var i Stand til at opfylde denne sin 
Opdragergærning. 

Gladstones udprægede. Fredsvenlighed har adskillige 
Gange bragt ham alvorlig paa Kant med Folkets Flertal. 
Baade da han i Alabamasagen bøjede sig for Voldgifts- 
kendelsen, og da han holdt igen mod Lysten til at blande 
sig i den russisk-tyrkiske Krig, udslyngedes de mest ned- 
sættende Beskyldninger mod ham. Han havde traadt 
Englands Ære i Støvet, gjort det engelske Flag til Spot og 
Spe for Alverden, hed det. 

Intet har forøvrigt været mere uberettiget end disse 
Beskyldninger. Gladstones nationale Æresfølelse er lige 
” saa varm som den bedstes. Men den er af en dybere, 
mere ægte Art end en stor Del af hans Landsmænds. 
Han er stolt af at tilhøre det store Fremskridtsfolk i Vest, 
som det øvrige Europas Tyranner aldrig har kunnet rokke. 
Men hans Stolthed bunder netop i Følelsen af, at hans 
«Fædreland bør være Frihedens og Fremskridtets bedste 
og sikreste Hjemsted i Europa. Og synes han, at hans 

Folk svigter denne Mission, er han ikke bange for at sige 
det det lige i Øjnene, hvormange der end saa harmes 
derover. Derfor var det, han i 1876 traadte ud af sit 
Telt, opfyldt af Harme over den blodige Undertrykkelse, 
Tyrkerne udøvede mod det frihedskære bulgarske Folk. 
Det oprørte ham, at sligt kunde gaa for sig med en engelsk 
Regerings stiltiende Samtykke. Ikke en Gang Hensynet 
til Englands stadigt truende Konkurrent i Orienten, Rus- 
land, kunde afholde ham fra at tage Parti for de smaa 
Balkanriger, der ønskede at frigøre sig fra Fremmed- 
herredømmet. I det hele taget ser han det som Englands 
største og helligste Verdensopgave at være de Svages og 
Undertryktes Beskytter. Hans varme Menneskefølelse naar 
langt ud over hans eget Fædrelands Grænser. Jeg har 
nævnt, hvorledes det var ham, der først vakte Europas 
Opmærksomhed for, hvad der gik i Svang under Bour- 
bonernes Regimente i Italien, idet han afslørede de neapo- 
litanske Fængslers Rædsler og derved gav det første Stød 
til Italiens Frigørelse. Italienerne véd det og nævner med 
Kærlighed hans Navn ved Siden af Camillo Cavours. De 
kristne Folkeslag paa Balkanhalvøen kender ogsaa Glad- 
stones Navn. Og ved mangfoldige andre Lejligheder har 
denne hans Frihedskærlighed lagt sig for Dagen. Jeg skal 
blot minde om, hvorledes det var ham, der standsede 
Napoleon III.s Forsøg paa at indskrænke Belgiens Presse- 
frihed og Englands gamle Asylret for politiske Forbrydere. 
Det skønneste Udslag har maaske dog hans Retfærdigheds- 
følelse givet sig overfor det lille Boerfolk i Sydafrika. 
Det havde ved en heldig Træfning frigjort sig fra det 
engelske Overherredømme. De stolte Englændere flammede 
naturligvis af Harme over en saadan Frækhed og vilde 
have det dumdristige lille Folk afstraffet saaledes, at det 
aldrig mere skulde glemme Englands Magt. Men Glad- 
stone holdt paa, at fordi Englænderne var de stærke og 
Boerne de smaa, skulde der ikke øves Uretfærdighed imod 

dem. Og derfor lod han dem- beholde den Frihed, de 
havde tilkæmpet sig. Ret beset er hans hele Optræden i 
det irske Spørgsmaal et Udslag af den samme ligesaa 
skønne som sjældne Retfærdighedsfølelse, der adskiller 
Gladstone. fra saa mange andre saakaldte store Statsmænd. 
Egenlig er denne Følelse ogsaa den herskende i al Fald 
i den bedste Del af det engelske Folk, undtagen i de 
enkelte Tider, da den træder i Skygge for en uægte Na- 
tionalstolthed. Englænderne er i Virkeligheden stolte af 
Gladstone som den Frihedens uforfærdede Ridder, til hvem 
de undertrykte Folkeslag i alle Verdensdele ser op med 
Fortrøstning. Og var det ethvert andet Folk end Irerne, 
Gladstone vilde øve en saadan Retfærdighedshandling imod, 
som den han nu er i Færd med at udføre, da vilde Eng- 
lænderne med Begejstring slutte sig til ham ogsaa paa 
dette Omraade. Men paa dette Punkt har han haft ual- 
mindelig svært ved at faa sine Landsmænd i. Tale; altfor 
mange Fordomme har her stillet. sig i Vejen. Ellers 
gælder det om Gladstone, -at han som ingen anden har 
forstaaet at kalde paa det bedste i det engelske Folk. 
Englænderne kan godt selv se, at de store Øjeblikke i 
deres Nutidshistorie, de Tider, da de ret for Alvor følte, 
at det var værd at leve, de er fortrinsvis knyttet til Glad- 
stones Navn. Gladstone har en sjælden Evne til at røre 
ved den bedste, den højeste Natur i Mennesket, skriver 
en engelsk Forfatter om ham. Han appellerer. altid til 
Oversjælen. Han hverken selv glemmer eller lader sine 
Tilhørere glemme, at Mennesket er et moralsk Væsen. 
Han glemmer ikke, at det er Vælgere, Købmænd, Haand- 
værkere, Landmænd eller Arbejdere, han taler til, men 
over det alt staar bestandigt for hans Tanke den Kends- 
gærning, at de alle først og fremmest er moralske Væsener. 
Og det er ikke mindst dette, der har givet ham den ene- 
staaende Magt i det engelske Folk. 

IV. 


Medens Gladstones politiske Maal og Midler er meget 
lette at faa Øje paa, er det ikke saa nemt at give en 
træffende Paavisning af de Egenskaber, der har betinget 
hans storslaaede Livsværk og hans Magt over det engelske 
Folk. At den Mand, som har udført det Arbejde, han har 
gjort, er udrustet med sjældne Evner, siger sig selv. Alene 
det, at han endnu, over 83 Aar gammel, kan paatage sig en 
engelsk Førsteministers Gærning — den mest omfattende 
og opslidende, der vel kan lægges paa en Enkeltmands 
Skuldre — er Vidnesbyrd om, at man her staar overfor 
noget ganske ualmindeligt. Han er gammel nok til at 
være Bedstefader til de fleste yngre aktive Politikere, og 
dog gør hans Mod og Arbejdsevne endnu dem alle til 
Skamme. Der er noget imponerende, ophøjet, næsten 
overnaturligt i denne politiske Virksomhed, der spænder 
over to Menneskealdre, naa'r helt tilbage til Cannings og 
Wellingtons Dage, ligesom danner et Bindeled mellem to 
store Æraer i Englands Historie. 


Naar man i det enkelte skal paåpege, hvad der har > 


betinget denne storslaaede Virksomhed, kan man være i 
Tvivl om, hvad man først skal nævne. Gladstones' Arbejds- 
evne er ligesaa ualmindelig som hans Udholdenhed. Han, 
er, siger en engelsk Forfatter, en- levende Dampmaskine 
med Hjærte af Ild og Lunger af Staal. Hans Hukommelse 
er rent ud fænomenal. Der siges om ham, at han har glemt 
mere, end hans Kolleger nogensinde har vidst; og kan dog 
huske mere end alle de andre tilsammen. Denne Jærn- 
hukommelse er forenet med og støttet af den mest ud- 
prægede Ordenssans, der har fulgt ham fra hans tidligste 
Ungdom i stort som i smaat. Da han overtog sit Gods 
Hawarden, var det i en slem Forfatning, men han fik det 
snart bragt i fuldstændig Orden. Og fra sin første Ind- 
træden i det -politiske Liv har han forstaaet at ordne og 


pads 

regulere sit Arbejde. Særlig berømt og tildels frygtet er 
hans »Dueslag«, en stor Indretning med en hel Mængde 
Smaarum, hvori anbringes Udtog af de mangfoldige 
Skrivelser, der indløber til ham, hans Svar derpaa, 
samt de Optegnelser, han har gjort under de forskellige 
Sagers Behandling — altsammen paa det omhyggeligste 
sorteret og rubriceret. Og han har i den Grad Rede paa 
dette System, at det f. Eks. er hændt, naar der under en 
Forhandling i Statsraadet rejste sig Tvivl om, hvorledes 
en lignende Sag blev behandlet i Fyrrerne under Robert 
Peel, at han kunde sige: jeg skal overbevise Dem om, at 
Peel tog påa den Sag, som jeg siger. Saa kalder han 


, påa en Tjener, beder ham om at springe hen til hans 


Privatsekretær og faa udleveret Skrivelse Nr. det og det, i 
den og den Hylde, det og det Rum, for Aaret 1842. Faa 
Minutter efter ligger Skrivelsen paa Bordet, en Optegnelse, 
som Gladstone har gjort umiddelbart efter et Ministerraad 
i 1842, Man forstaar, at en saadan udrustet Modstander 
ikke er god at møde i en Debat, og at han er enhver af 
sine Hjælpere absolut overlegen. I Virkeligheden hører det 
vel til Gladstones største Fejl, at han er sine Medarbejdere 
for overlegen og selv føler sin Overlegenhed, saa han ikke 
har let ved at indrømme det berettigede, der kan være i 
andres Meninger om en Ting. 

Blandt Gladstones heldige Egenskaber maa endvidere 
nævnes hans Evne til at vælge sine Hjælpere og sætte 
dem i Arbejde, og dernæst den forbavsende Lethed, hvor- 
med han formaar at koncentrere sine Tanker, at såmle 
alle sine Kræfler netop om det, han i Øjeblikket vil sysle 
med. Han har styrket og opøvet denne Evne gennem 
den Maade, hvorpaa han læser. Han har altid tre 
forskellige Bøger for ad Gangen. Han læser med stor 
Grundighed og Opmærksomhed og angiver med Blyants- 
mærker i Marginen de Steder, han ønsker at komme til- 
bage til. Naar han er færdig, laver han en Slags 

Indholdsfortegnelse, der sætter ham i Stand til meget 
hurtigt at finde de Afsnit, han særlig ønsker at erindre. 
Men naar han under Læsningen er bleven rigtig optaget 
af Emnet, lægger han Bogen fra sig og tager en anden, 
hvis Indhold han ofrer den samme grundige Opmærk- 
somhed. Han siger selv, at denne Maade at læse paa har 
haft stor Betydning for ham under andre Forhold, hvor 
det gjaldt hurtigt at kunne forlade ét Emne og koncen- 
trere Tanken om et andet. 

Endelig maa blandt hans ypperste Virkemidler nævnes 
hans storslaaede Veltalenhed. Englands parlamentariske 
Historie kan opvise mange store berømte Talere, men selv 
Modstandere indrømmer, at i en meget lang Aarrække har 
Gladstone uden al Sammenligning været Englands mest 
veltalende Politiker. Han har som Taler ethvert Fortrim 
undtagen Evnen til at fatte sig i Korthed. Han er end- 
ogsaa tit noget bred. Hans Omhu for at faa alt med, der 
kan tjene til at kaste Lys over den foreliggende Sag eller 
afvæbne enhver mulig Indvending, er saa stor, at det 
undertiden kan være vanskeligt at holde fast paa Hoved- 
traaden. Men hans Veltalenhed er saa glimrende, hans 
Fremstilling saa fængslende, hans Ordvalg saa rigt, hans 
Stemme saa betagende dejlig, at Tilhørerne aldrig faar 
Lejlighed til at trættes under en Gladstone'sk Tale. Han 
har en Gang i fem Timer i Træk holdt Underhuset i en 


Spænding, der ikke svækkedes et Øjeblik, ved en Finans- 


lovstale. Selv de mange tørre finansielle Beregninger 
formaaede han at klæde ind i det store Billede, han op- 
rullede, saa de bidrog til at forhøje Interessen. Saa længe 
Gladstone taler, har han en saa uimodstaaelig Magt over 
sine Tilhørere, at alle Indvendinger forstummer. Man rives 
med af den dybe, ildfulde Overbevisning, der gennem- 
ustrømmer hvert af hans Ord. Man hartad fortrylles af den 
prægtige Stemmes dybe,-rene Malmklang, og naar han 
holder inde, har man en Følelse, som om man havde 

hørt et vidunderlig dejligt Musikstykke. -Det er ogsaa mere 
end én Gang sket — f. Eks. forleden, da den gamle 
Statsmand i en Tale, der varede 27/2 Time, forelagde sit 
nye Home-Rule-Forslag — at hele Underhuset, Modstandere 
saavel som Meningsfæller, har brudt ud i begejstret Hyldest, 
naar Gladstone har fuldendt en stor Tale. Bagefter rejser 
Kritiken sig, men i Øjeblikket rives alle med af den uimod- 
staaeligt mægtige Veltalenhed. En Tale af Gladstone er 
et Stykke fuldendt dramatisk Kunst.  Stemmens Velklang 
— der ligesom en Kremoneserviolins synes at vinde med 
Aarene — er af en vidunderlig Skønhed, og hans Herre- 
dømme over den er mageløst. Den kan stige til en Torden, 
der ruller ud over de tusendstærke Folkemasser, og den 
kan lyde som Bækkens melodiske Rislen; den kan som 
hvasse Sværdhug skære gennem alle de Indvendinger, der 
fra Modstanderes Side opstilles, og den kan glide med en 
Strøm af bred engelsk Humor, saa den tænder et stort 
Smil i ethvert Øje. Men lige ren og klar er altid dens 
Klang. Gladstone er ogsaa endnu paa sine gamle Dage en: 
god Sanger. Han har tidligere ret ofte ladet sin Stemme 
høre, enten som Solvsanger eller som Deltager i en Kvartet. 
'Og endnu klinger hver Søndag hans dybe fuldtonende Bas: 
gennem Menighedens Sang i Hawarden Sognekirke, ligesom 
den ofte lyder i den hyggelige Familiekreds, der samles 
om ÅArnen i hans Hjem Søndag Aften. Det er dog ikke 
alene Stemmen, der giver Gladstones Taler en saa vid- 
underlig Magt over Tilhørerne. Den støttes af hans hele 
Ydre, fremfor alt af det udtrykstulde Ansigt, med de dybe, 
straalende Øjne. Den engelske Forfatter, hvis Skildring 
jeg i det foregaaende har holdt mig til, beskriver sit første 
Indtryk af Gladstone paa Talerstolen saaledes: 

»Mr. Gladstone er hverken høj eller svær. Snarere det 
modsatte, mager og noget bøjet. Men det er vanskeligt 
at tænke paa hans Legeme, naar man ser hans Ansigt. 
Aldrig har jeg set et saa vidunderlig udtryksfuldt Ansigt. 

Enhver af dets Muskler, syntes levende, .enhver af dets 
Linjer syntes at tale. Det var i uafladelig Bevægelse. 
Nu opklares det af et lysende Smil; Smilet forsvinder og 
giver Plads for et Udtryk af Afsky for den Uret, han 
paataler, en Følelse, der uvilkaarlig forplanter sig til 
hans Tilhørere; i næste Øjeblik luer mægtig Harme fra 
det flammende Øje, og den, der i dette Øjeblik ser og 
hører ham, gribes af den Følelse, at saaledes maa de 
gamle Profeter have set ud, naar de bragte Jehovahs 
Budskab til Israels Folk. Men et velsignet Ansigt er det, 


"Hjærtets Barnlighed straaler én i Møde fra det klare Øje 


og forlener ethvert. Træk med en Mildhed og Ynde, saa 
at man vanskeligt kan forestille sig,: at dette Ansigt, saa 
mildt og blødt som en ung Kvindes, tilhører en Mand, 
der ikke ved én Lejlighed, men de Hundrede Gange, har 
vist sig som Englands stovteste Kæmpe, naar Kampsignalet 
var givet i St. Stephens Haller.« ; 
Hvad der først og fremmest giver Gladstones Ord Magt, 
er dog, som nævnt, den dybe Overbevisning, der gennem- 
strømmer det. Ingen anden engelsk Taler forstaar som han 
at lægge hele sin Sjæl ind i sit Ord. Og derfor finder 


. det ogsaa Vej til Hjærterne. Hans hele Liv er det fuld- 


gyldigste- Vidnesbyrd om den Magt, et varmt og levende 
Ord ejer. Mere end én Gang har hans Ord opflammet 
det engelske Folk til Begejstring for ædel Stordaad eller 
standset det paa Urettens Vej. 

Englænderne beundrer Gladstones Veltalenhed og med 
Rette. Alene den fysiske Kraft, han som Taler lægger 
for Dagen, er beundringsværdig. Jeg har nævnt, at han 
en Gang, i 1853, har talt 5 Timer i Træk, uden at han 
selv eller Tilhørerne trættedes. Han har mere end én 
Gang i Underhuset efter en timelang Debat holdt en Tale 
paa 2—3 Timer i en sildig Nattetime. Højt oppe i Halv- 
fjerdserne har han i Ugevis Dag efter Dag kunnet holde 
en eller to store Taler daglig paa store Folkemøder. Den 


112 


Mand, der har holdt til det helt op i Oldingaarene, maa 
være i Besiddelse af et Jærnhelbred. Det er Gladstone 
ogsaa. Hans Helbred er endogsaa saa glimrende, at der 
er dem, som ikke kan forklare sig det paa anden Maade, 
end at han paa Skolen i Eton maa have drukket af en 
Kilde, der har forlenet ham med evig Ungdom. Den For- 
yngelseskilde, Gladstone har drukket af, er dog nærmest 
en sund Opdragelse og et sundt regelmæssigt Liv med 
megen Bevægelse i fri Luft. Historisk bekendt er hans 
Træfældning. At han har kastet sig over denne Sport, er 
nærmest, fordi den er den eneste, der helt ud giver hans 
Tanke den Hvile, den trænger til. Han kan tænke paa, 
hvad han vil, men noget skal han have at tænke paa. 
Men naar han fælder de store Træer i Hawarden Park, 
da kan han glemme baade Politik og alt andet og ude- 
lukkende samle Tanken om, hvorledes han mest virknings- 
fuldt skal anbringe det næste Hug. Og han gør det med 
samme alvorsfulde Omhu, som om det. gjaldt at finde de 
virkningsfuldeste Argumenter mod en Modstander i Par- 
lamentet. Han var i sine yngre Dage. en dygtig Sports- 
mand, men foruden Træfældning er Fodture nu den eneste 
Sport, han dyrker. Han er endnu en udholdende Fod- 
gænger, I Fjor Sommer, da han opholdt sig i Frankrig, 
besteg saaledes han og hans Hustru et 3000 Fod højt 
Bjerg og gik tilbage igen, uden at det i mindste Maade 
generede nogen af dem. Han har ogsaa hele sit Liv 
kunnet glæde sig ved »et godt Sovehjærte«. Han sover 
regelmæssigt syv Timer hver Nat. »Jeg vilde gærne have 
otte,« siger han, »og det er mig hver eneste Morgen imod 
at staa op; men alt kan blive en Vane, og jeg har nu 
vænnet mig til, at naar jeg har sovet i syv Timer, staar 
jeg op.« Men disse syv Timers Søvn vil han heller ikke 
snydes fra. Selv i de mest bevægede politiske Tider har 
han kunnet lægge enhver Tanke om Statsanliggender til 
Side, naar han gik i Seng, for faa Minutter efter at sove 

saa trygt som et Barn. Han er ud af en gammel sejg 
Stamme — hans Fader blev 87 Aar — og trods hans 
høje Alder og anstrængende Gærning er hans Helbred 
fremdeles saa godt, at et Toryblad forleden halvt i For- 
tvivlelse foreslog at ombytte Navnet the grand old man 
(den store gamle Mand) med the grand immortel man 
(den store udødelige Mand). At Gladstone har kunnet 
bevare sig saa frisk under sin lange opslidende Gærning, 
det skylder han især sin prægtige Hustru og det Hjem, 
hun har givet ham, Tak for. Med Rette har han selv 
kaldt hende »sin beskyttende Genius«. 

Hende kan det vel ogsaa for en Del tilskrives, at han 
trods alle de bitre Kampe, hvori han har været stedt, 
altid har kunnet dømme saa mildt om sine Modstandere. 
Selv sin bitreste Modstander i mer end en Menneskealder, 
Disraeli, omtalte han altid hensynsfuldt og med Agtelse. 
Han anerkendte Disraelis Hædérlighed, hans smukke Fa- 
milieliv, hans Hengivenhed overfor den Race, han tilhørte. 
Meget betegnende er det, at Gladstone en Gang i et Sel- 
skab, hvor der blev talt nedsættende om Lord Salisbury, 
sagde: »Jeg kan umuligt tro noget ufordelagtigt om ham, 
og det har jeg aldrig kunnet, fra jeg første Gang saa ham 
som en prægtig lille Gut, der løb om i en rødstribet 
Bluse og legede med sin Moder.« "Salisbury er nu over 
60 Aar gammel, og dog var Gladstone allerede Minister, 
da hans senere Medbejler endnu løb om i rødstribet Bluse. 
Men som Gladstone dømmer mildt om ham, gør han over- 
for alle andre Modstandere. Han hylder i det hele taget 
det gode gammelengelske Princip, at politisk Meningsforskel 
ikke vedkommer privat Agtelses- eller Venskabsforhold. 

Gladstones Veltalenhed er langtfra det eneste, hans 
Landsmænd beundrer hos ham. De beundrer ogsaa den 
Kækhed, hvormed han gaar i Ilden for den Sag, han 
tror paa. Og jo større Vauskeligheder der er at over- 


vinde, des større bliver hans Mod. »Der er ingen nulevende 
»Danskeren». X. 8 

Mand, der kunde være bleven en saa fuldendt Admiral af 
den ægte gammelengelske Art, som Mr. Gladstone, hvis 
han blot var kommen til Navigationen i Steden for til 
Politiken,« sagde en højtstaaende Søofficer en Gang om 
ham. »Thi er han først en Gang overbevist om Rigtig- 
heden af den Sag, han kæmper for, da viger han ikke 
selv for den største Overmagt; han nagler sit Flag til 
Mastetoppen og sætter heller Lunten til Krudtmagasinet, 
end han giver op.« Der er sagt om Englænderne, at en 
Del af deres Interesse for Politik er ren Sportsinteresse. 
De har i Politik deres »Favoriter«, som de har dem ved 
Væddeløbene i Derby eller St. Leger. Og de ser paa de 
parlamentariske Kampe i Underhuset, omtrent som deres 
Forfædre saa paa de store Hanekampe. Naar saa stor 
en Del ogsaa af disse Engelskmænd ser op til Gladstone 
med saa megen Beundring, da er det, fordi the old Cock 
er enhver Modstander ved den parlamentariske Hanekamp 
i St. Stephens aldeles overlegen. 

"Den dybe Hemmelighed i Gladstones Magt over det 
engelske Folks Hjærte maa dog søges i den Overbevisning, 
der er aldeles uryggelig hos Vælgermassen, at alle hans 
Bestræbelser ene er viet det menige Folks Vel, sammen 
med OQverbevisningen om hans Gudhengivenhed. Ingen 
anden nulevende Statsmand har i det almindelige Om- 
dømme et saadant Ry for at være en alvorlig samvittig- 
hedsfuld Kristen som Gladstone. Det har haft og har 
fremdeles en Betydning, større end maaske nogen aner. 
Det er sagt om ham, at han i Øjeblikket er den engelske 
Kirkes fasteste Grundpille. Mangfoldige er de jævne Folk, 
der ræsonnerer som saa: »Mr. Gladstone er en dygtig Mand, 
en praktisk Mand; han er en stor Videnskabsmand og en 
erfaren Statsmand; den Tro, der er god nok for ham, kan 
ogsaa være det for os.« Og i Kraft heraf siges det — 
ikke helt uden Grund — at Gudstjenesten i Hawarden 
Sognekirke, hvor Gladstone hver Søndag oplæser Evangeliet 

fra Kordøren, har haft mere Indflydelse i Retning af at 
bevare Religiøsiteten i den engelske Befolkning end alle 
Messer i de pragtfulde Katedraler Landet over. Eksemplet 
fra oven har en stor Magt, og der er derfor ikke Tvivl 
om, at det i religiøs Henseende har haft sin store Betyd- 
ning for det engelske Folk, at dets første Mand gennem 
en såa lang Aarrække har været en saa alvorlig Kristen 
som Gladstone, en Mand, der ikke blot fører Kristen- 
dommen paa. Læberne, men hvis hele Liv er Vidnesbyrd 
om dens Magt i hans Sjæl. Naar han er hjemme paå 
sit Gods, lever han som en Præst, oplæser selv Evangeliet 
i Kirken om Søndagen, har ogsaa af og til prædiket og 
har bragt mangfoldige Syge det sidste Trøstens Ord paa 
Dødslejet. Faa kender Bibelen som han. Han elsker 
Homér og Dante og vender atter og atter tilbage til disse 
gamle Digteres Værker. Men hans kæreste Læsning er 
dog den Bibelbog, der altid ligger opslaaet paa hans- 
Skrivebord. R 

Det er næppe for meget sagt, at Gladstone aldrig er 
gaaet til noget betydeligt Statsmandsværk, uden at han 
først har raadført sig med sin Gud om det og bedt om 
hans Hjælp dertil. Da en yngre Politiker i Fjor spurgte 
ham, hvad han betragtede som det største Haab for Frem- 
tiden, svarede han i dyb Alvor efter et Øjeblik at have 
siddet tavs: »Det støtter jeg.til Opretholdelsen af Troen 
paa det usynlige. Den er det store Fremtidshaab, saa- 
vist som "den er Grundlaget for alt menneskeligt og 
Folkeligt Fremskridt. Og ved Troen paa det usynlige 
forstaar jeg en levende Tro paa en personlig Gud. Efter 
60 Aars Deltagelse i det offenlige Liv er jeg nu mere end 
nogensinde besjælet af denne Overbevisning — styrket 
og fæstnet gennem en lang Erfaring — om Guds Tilværelse, 
Nærhed. og Personlighed.« 

Ser man dybt nok, vil man sikkert komme til den 


Erkendelse, at det er denne varme, levende Kristentro, der 

har givet Gladstone Styrke til at udøve den Kæmpe- 
gærning, han har gjort, som det er den, der forklarer, at 
en enkelt Mand har kunnet blive til saa megen Velsignelse 
for et helt Folk, ja en hel Slægt. Og naar alt kommer 
til alt, er vel det det største, han igennem sit lange virk- 
somme Liv har lært sin Samtid, at der over Store og 
Smaa er en Gud, som altid er dem nær, der sætter deres 
Lid til ham, som — gaar det end ad trange, gaadefulde 
Stier — sikkert vil lede alle sine gennem Mørket til det 
fuldkomne Lys, gennem Livets Storme og Kampe frem til 
den evige Fred. 


Min væsenligste. Kilde ved Udarbejdelsen af foranstaaende har 
været en længere Afhandling af W. 7. Stead i det engelske Tidsskrift 
Review of Reviews, April og Maj 1892. For enkelte Afsnits Vedkom- 
mende er der hentet Oplysninger i en Afhandling af N. Neergaard i 


— »Tilskueren«, Januar og Februar 1886. Endelig er der — især med 


Hensyn til de seneste Aars politiske Historie — benyttet Meddelelser 


og Oplysninger i forskellige inden- og udenlandske Blade. 
R. E. 


Den hjemkomne Søn. 


Som: Hør et Sandsagn fra de gamle Dage. 


»Fader, lad min AÅrvepart mig tage! 

længe nok du havde den i Gem, 

ud i Verden vide lad mig drage, 

alt for trangt mig blev mit Barndomshjem!« 


»Søn, hvi vil du mig den Sorg forvolde? 
altid var jeg dig en Fader huld, 

dog vil jeg din Ret dig ej forholde, 

her er Klæder, her er Sølv og Guld!« 


beer: et 

Ungersvenden samler alt sit Eje, 
Hjertet svulmer, Mund og Øje ler: 
»ud til Livets Lyst ad Solskinsveje!« 
— stille efter ham den Fader sér. — 


l det fjerne Land bag Flod og Bjerge 
ligger Staden, bygt med Tårn og Tind. 
Højt i Sal vel hundred Venner sværge, 
han er Vennen efter deres Sind. 


Vin og Tærningkast og skønne Kvinder, 
Skemt og Latter over breden Bord, — 
Døgnet i den vilde Rus henrinder, 
Anger, Skam og Sorg er glemte Ord. 


Men en Morgen vaagner han med Jammer, 
svunden er den muntre Gammenstid. 

Spot og Hån den Ødeland nu rammer, 
som har spildt sin Arv til sidste Hvid. 


Hungersplagen raser over Landet, 
hvem vil unde fremmed Stodder Brød? 
som af Gud og Mennesker forbandet 
går han husvild i sin bitre Nød. 


Svinehyrde hos en karrig Herre 

sidder han paa Mark med slunken Bug. 
Onde Dage, værre kun og værre! 
Grådigt æder Masken han af Trug. 


Da, —- forkommet, bange og forvildet — 
dukker i hans Sjæl et Minde frem, 

stiger for hans Syn der frem et Billed 

af det gamle, trygge Barndomshjem. 


Hver en Dag det i hans Længsel brænder, 
hver en Nat det lyser i hans Drøm, — 
med sit Hoved skjult i begge Hænder 
hulker han med hede Tårers Strøm: 


. »Hos min Fader hver en Svend og Pige, 
bænkes om hans rige Bord i Hal, 

véd ej af, hvad Nød og Savn vil sige, 
— her forsmægter jeg i Hungerskval. 


Atter må jeg se hans milde Øje, 

atter lytte til hans bløde Røst, — 

op og hjem! jeg dybt mit Knæ vil bøje, 
og bekende af mit fulde Bryst: 


i Fader, af mit Hjærtes Trods tilskyndet, 
i … hildet i de falske Lysters Garn, 
fl imod dig og Himlen har jeg syndet, 

er ej værd at kaldes mer dit Barn! 


få i 0, men skænk mig Plads blandt dine Svende, 
H ydmyg tro jeg er din Tjener kun!« 
i — Og han rejser sig med Stav i Hænde, 
giver sig paa Vej i samme Stund. 


Over Bjerg og Dal, mens Solen svider, 
i den blege Månes kolde Skær: 
fremad, frem ustanselig han skrider, 
Hjemmet, Hjemmet altid mere nær. 


Og i Fædrelandet står han atter, 

hører bævende sit Modersmål ; 

med den sidste Kraft han Staven fatter, 
hjemad, hjemad uden Rast og Tål. 


Se, nu dukker Taget frem langt borte, 
Lundens Træer, Porten, Murens Sten, — 
og han stanser Gangen, og med korte 
Åndedræt han stirrer imod én, 


En, som løber ilsomt ham imøde, 

åbner ham med Smil og Gråd sin Favn, 
kysser ham med Læber varme, bløde, 
kalder ham med kærligt Sønnenavn. 


»Fader, af mit Hjærtes Trods tilskyndet, 
hildet i de falske Lysters Garn, 

imod dig og Himlen har jeg syndet, 

er ej værd at kaldes mer dit Barn!« 

Men den glade Faderstemme lyder: 
hurtigt, Svende! hid den bedste - Dragt! 
sæt den gyldne Ring så på hans Finger, 
Sko på Fod, og Fedekalven slagt! 


Thi en Glædesdag er nu oprunden, 

nu er Tiden til at være fro, 

Sønnen, som var tabt, han er jo funden, 
Sønnen, som var død, han lever jo.« — 


— Hvem er han, som hbjem fra Marken Srager 
langsomt med sit trætte Oksespand ? 

Husets ældste Søn, — fra Eng og Ager 

efter fuldendt Dagværk kommer han. 


Hør, — fra Huset toner Harpestrængen, 
Dansen går i Højenloft med Sang. 

På hans Vink da svarer glad Smådrengen : 
»hjem er vendt din Broder, tænk en Gang!« 


Men med knyttet Hånd og rynket Pande 
står han ude, fyldt af bitter Harm, 

til han sér sin Fader for sig stande: 
»kom og tryk din Broder til din Barm!« 


»Fader, jeg har tjent dig hele Livet, 
var dig lydig indtil denne Dag, 

dog et Kid du aldrig har mig givet 
til et Gæstebud i Vennelag. 


Men for ham, din Søn, som har så ilde 
mellem Skøger ødslet Godset bort, 
Fedekalven til et prægtigt Gilde 

har du slagtet, mig til Spé og Tortl« 


»Søn, hos mig du altid bor og bygger, 
ind og ud du går i Hjemmet frit, 
råder som jeg selv i alle Stykker, 

og alt mit, det er jo også dit. 


Men en Glædesdag er nu oprunden, 
nu er Tiden til at være fro, 

Sønnen, som var tabt, han er jo funden, 
Sønnen, som var død, han lever jo!« 
U. BIRKEDAL. 


Fra en Buddist-Biskops Cremation i Burma. 
Ved JEns Kr. KNUDSEN. 
Mandalay, 6. Marts 1893. 

Det var i Gaar det skete. Han havde været død i 
omtrent 10 Maaneder, saa man kunde synes, det var paa 
Tiden, at hans jordiske Levninger bleve sendte bort paa 
Røgens Vinger, naar det da overhovedet skulde ske. Og 
det skulde og maatte det; thi en saa højtstaaende Person 
putter Burmeserne ikke i Jorden for at overgive hans 
Legeme til Ormeføde. Et almindeligt Menneske jorder 
man, men kongelige saa vel som hellige Mænd, Munke, 
Biskopper og slige, de maa ikke jordes; over for deres 
jordiske Hytter viser man al mulig Ærbødighed og sparer 
ingen Bekostninger for at give dem en værdig Henfart. 
Ti der er-en himmelvid Forskel paa saadanne Dignitarier 
og almindelige dødelige. Man siger f. Eks. ikke om en 
Munk, at han dør, nej han »kommer tilbage«, som Bur- 
meserne udtrykke ved et eneste Enstavelsesord: »bjan«, 
som altsaa vil sige, at han kommer tilbage til den salige 
Intethed, hvorfra han gik ud, da han blev avlet paa 
Jorden. En Konge dør heller ikke, han »himler«, selv 
om han har nok saa mange Synder paa sin Samvittighed. 
Men en stakkels Gooli (Arbejdsmand) maa nøjes med at 
dø. Saadan bruges der ogsaa et »finere« Ord for at ud- 
trykke, at en Konge eller en Munk sover, gaar, spiser, 
drikker, 0. s. v.; thi de ere Mennesker af en langt højere 

Rang end f. Eks. en Arbejdsmand, og derfor er alt, hvad 
de foretage sig, paa en Maade overmenneskeligt. Ja, de 
ere i Grunden ikke Mennesker, i Følge Burmesernes An- 
skuelser. En Arbejdsmand er et Menneske, men en Munk 
er en Munk og ikke et Menneske, sige de; han er et 
Slags »Overmenneske«. Og af slige Overmennesker findes 
der tilnærmelsesvis en halv Million her i Burma. 

Forbemeldte Biskop døde (jeg tillader mig at bruge 
dette Ord, skønt det er uhøfligt) i en god Alderdom, og 
havde ikke blot været en hellig Mand i Følge Buddas 
Lære, men ogsaa en højt anset og æret Mand af sit Folk. 
Naar man véd dette og desuden kender en lille Smule til 
Burmeserne, saa undrer man sig ikke over, at der blev 
spenderet omtrent 100,000 Kroner i Anledning af hans 
Død og Cremation. Det lyder maaske utroligt, men er 
dog snarere sat for lavt end for højt. 

Straks efter hans Død blev hans Legeme balsameret 
efter alle Kunstens Regler, hvad der som bekendt tager 
lang Tid; dernæst, da det var tørt, overlagt med Guldblad, 
kort sagt forgyldt fra Isse til Fodsaal. Alene dette koster 
adskilligt, thi ægte Guld skal det være og ikke for tyndt. 
Løjerligt nok: saa længe han levede, havde han ikke Lov 
til engang at røre ved Sølv eller Guld eller have med den 
Slags Ting at gøre, saa lidt som nogen Munk, men saa 
snart han er død, forgylder man ham og bortødsler des- 
uden Masser af Guld og Sølv til Ære for ham. 

For tre Maaneder siden begyndte man paa Forbered- 
elserne til Legemets Forbrænding — paa en aaben Plads 
en halv Mils Vej syd for Byen. Og siden den Tid har 
der stadig været holdt »Festligheder« derude med Skuespil 
og allehaande Løjer, samtidig med, at man saa smaat 
ordnede det fornødne til den egentlige Højtidelighed — 
som altsaa fandt Sted i Gaar ved Et-Tiden. 

Jeg havde jo hørt derom, og skønt det var Søndag, 
saa syntes jeg dog, jeg maatte derud, for ikke at lade den 

eneste Lejlighed, jeg maaske nogensinde fik til at se Bur- 
meserne ved en af deres største Mænds Baalfærd, gaa mig 
forbi. Thi det var meget mere Burmeserne, jeg vilde stu- 
dere, end selve Baalfærden. 

Det var dygtig hedt; Solen brændte svært påa ved 
Middagstiden, som sædvanlig; men da jeg havde faaet min 
Davre Kl. 11 og en lille Lur, som Spurvene sørgede for 
ikke blev for lang, saa stak jeg af Sted; fandt omsider 
en Vogn med en Hest for og en Mand ovenpaa, som nok 
vilde køre for mig derud. 

Der vår en svær livlig Færdsel paa Vejen; nogle paa 
Vej derud, andre kommende derfra. Og hvor Vejen dog 
var opkørt; den dækkedes af et omtrent to Tommer tykt 
Lag Støv; den idelige Kørsel havde forvandlet de slaaede 
Sten til Mel. Mandalay er vist den mest støvede By i 
Verden. Og nu i den tørre Tid er det rent forskrækkeligt. 
Man kan hverken færdes paa Gaden eller opholde sig i sit 
Hus uden åt indaande Masser af Støv; man fyldes af det 
baade udvendig og indvendig. Og paa en saa befærdet 
Vej som den vi her kørte paa ud til Festligheden,. er 
Støvet naturligvis rigtig i sit Es, Det danser i Luften og 
driver for Vinden og lægger sig til Ro paa Husenes Tage 
og i Træernes Kroner, — alt er dækket af Støv, hvidt 
næsten som Sne. Og naar man ikke ser ret nøje til, 
minder det hele meget om en Vinterdag der hjemme. 
Endog i Kuskens Øjenbryn og Skæg hænger Støvet sig 
fast — som store Snedriver. Men Solen bager, og Luften 
er brændende tør at indaande; saa man bliver ikke længe 
i Illusionen. 

Masser af Mennesker ere naturligvis samlede derude 
paa Pladsen; og det er ikke blot Burmesere i deres male- 
riske Dragter med de glimrende Farver, men ogsaa Kine- 
sere og Hinduer i Mængde; og en Del »euracians«, det 
vil sige: Folk af blandet, europæisk og indisk Herkomst, 

men som hverken ere Europæere eller Indiere — men dog 
Mennesker. 

Alt er Munterhed og Glæde herude; alle synes at more 
sig fortræffeligt. Lige ved Indgangen er der to Karouseller, 
som et Par Hinduer have faaet stillet op og tjene Penge 
ved; de bruges flittigen; alle Pladserne ere stedse optagne. 
Det er naturligvis Drengenes Lyst at faa sig -en »Svingom« 
dér; men ogsaa en enkelt burmesisk Politibetjent føler 
det ikke under sin Værdighed -at køre med Sabel og samt. 

Alt straaler i gylden Pragt. Guld, Guld alle Vegne. 
Prægtige Taarne med Spir er der i Snesevis. De ere byg- 
gede af Bambusstænger, men beklædte med Papir og Male- 
rier paa Lærred af burmesiske »Kunstnere«. Malerierne 
ere i Vandfarver og som Regel kun et Par Fod paa hver 
Led. De ere anbragte paa Taarnene i regelmæssige Af- 
stande fra hverandre, og Mellemrummene ere dækkede af 
Papir og forgyldte; saa paa Frastand tage de sig helt 
massive ud og overordenlig prægtige; men nærved opdager 
man let Hulheden. De hvile alle paa Hjul, saa de kunne 
køres omkring og anbringes, hvor man ønsker det. Ved 
finere Begravelser bliver Kisten anbragt i et saadant Taarn 
og af Mennesker enten kørt eller baaret ud til Gravpladsen: 
thi Taarnet vejer jo ikke stort, skønt det maaske er 20 
Fod højt og bredt derefter. Af den Slags Taarne var der 
som sagt mange her — til Ære for Bispen. Ved nogle 
af dem var anbragt en galopperende Hest — af Papir — 
naturlig Størrelse, med opspilede Næsebor og med en 
Dæmon, af samme Materiale, til Kusk. Ved andre var 
der anbragt hvide eller sorte Elefanter, ogsaa af et Slags 
Pap, med Menneskefigurer påa Ryggen, holdende fine, for- 
gyldte Paraplyer. Et enkelt Taarn udmærkede sig fremfor 
de andre derved, at der et Stykke oppe i det var anbragt 
et glimrende Gravmonument over Bispen med Indskrift 
paa Pali-Sproget med store, fremtrædende Guldbogstaver. 
Det var indlagt med Mosaikbilleder af Spejlglas og forgyldt, 

hvor der var Plads dertil. Der var nogle store burme- 
siske Kanoer, byggede af Bambusstænger, dækkede uden 
påa med Papir, forgyldte fra Ende til anden og med 
frygtelige Dragehoveder, der dannede Forstavnen. En 
Tiger påa Størrelse med en Elefant var anbragt paa en 
Forhøjning eller et Taarn. Den havde en tyk Bambus 
gennem Livet, til Beroligelse for Publikum, naar den gjorde 
sine skrækindjagende Bevægelser med Forbenene, aabnede 
et Gab som en Ladedør og spilede Øjnene op som to 
Tallerkener — de vare for Resten gjorte af to Underkopper; 
dens Hud var af blommet engelsk Sirs, og dens Knokler, 
opdagede jeg, var af Bambus. 

Et Sted var der et fint Bambustaarn paa Stolper uden 
Vægge. Herinde paa en Forhøjning og oven paa noget, der 
skulde forestille en burmesisk Ligkiste, laa en Figur, som 
sagdes at have en slaaende Lighed med Bispen, da han laa 
Lig. Det var regelmæssige og smukke Ansigtsformer, naar 
undtages den indfaldne Mund; men han lignede ingen 
Burmeser, snarere en Evropæer; og det ligger nær at for- 
mode, at han havde en hel Del portugisisk Blod i sine 
ÅAarer. 

Omkring ved Ydersiderne af Pladsen var opført en 
Mængde Skur med flade Bambustag og aabne paa den 
Side, som vendte udad mod Pladsen. De var propfulde 
af Mennesker, som havde søgt herhen for Skyggens Skyld 
og nu såd og snakkede og tyggede deres Betel eller røgte 
deres Cigarer. Hist og her underholdtes Selskabet af 
Musikanter. I enkelte af Skurene opførtes der Skuespil 
endog nu ved højlys Dag. De var tæt omsluttede af Men- 
nesker, de bagerste siddende eller staaende paa høje 
Bænke for at kunne se de spillende. En Gang imellem 
hørtes et rungende Latterkor fra Tilskuerne, eller en 
syngende Kvindestemme inde i »Theatret«; til andre Tider 
overdøvede Theatermusikanterne enhver Lyd med deres 
Piber, Bækkener og Trommer. 

Mad og Drikke solgtes paa Festpladsen, men ingen 
berusende Drikke. Burmeserne kan nok holde Humøret 
vedlige uden den Slags Tryllemidler; og medmindre de 
bleve tvungne dertil, vilde de næppe taale Udsalg af be- 
rusende Drikkevarer påa et saadant Sted eller ved en 
slig Lejlighed; da de som Buddister jo betragte det som 
en stor Synd endog blot at smage det. 

Paa den østre Side af Pladsen staar det højeste af 
alle de mange Taarne, det er omtrent 80 Fod højt. Gen- 
nem dets Midte gaar fire tykke Teakbjælker til en Højde 
af 40 Fod. Deres nederste Ender ere nedgravede i Jorden, 
og de ere stivede af med Bambus paa Kryds og Tværs og 
det paa en Maade, saa Taarnets nederste Del er mindst 
tyve Fod paa hver Led. Siderne ere dækkede med Male- 
rier, lutter Illustrationer til en Fortælling om Budda i en 
af hans mangfoldige forrige Tilværelser, inden han blev 
Budda. Det var ganske almindelige burmesiske Malerier 
i Vandfarver, meget tarvelige Arbejder, der mest udmærkede 
sig ved Ensformighed og skrigende Farver. Ved at se 
paa dem kom jeg til at mindes en Anekdote om Ole Bull. 
Han sejlede paa en Damper ned ad Mississippifloden. Paa 
Dækket stod en Mand og gned saa ganske. ubarmhjærtig 
løs paa en Violin. Da han gjorde en Pavse, spurgte Bull 
ham: »Spiller De efter Gehør eller Noder?>«x — »Jeg spiller 
med Haandkraft,« var Svaret. Burmeserne synes at male 
ved Haandkraft; derfor kan de overkomme saa meget. 
Her var nær op imod 200 Billeder paa dette Taarn alene. 

I dette Taarn er det for Resten, at Cremationen skal 
foregaa. Et skraat Stillads, som begynder paa Jorden et 
godt Stykke fra Taarnets Fod og fører op til det Sted, 
hvor Teakbjælkerne ender, giver Adgang til Stedet, hvor . 
Liget skal brændes. Op ad denne Gang ser man først et: 
mindre Taarn paa Hjul — indeholdende Kisten-med Bispens 
balsamerede Lig i, blive trukket ved et Tov; men det 
gaar smaat med at faa ham derop og tager lang Tid; thi 

nogle trække frem, andre tilbage; de trækkes om ham; 
da de omtrent ere naaede helt op, faa pludselig de tilbage- 
trækkende Qvermagten og hale Taarn med samt næsten 
helt ned til Jorden igen, til stor Morskab for Tilskuerne. 
Saa skal det atter slæbes op af de andre, og omsider er det 
lykkelig landet ved Ildstedet. Det er nu saadan Burmesernes 
Skik ved enhver Begravelse, at Ligførerne trækkes om Liget, 
saa det ser ud og skal se ud, som om nogle af dem ville 
have det begravet, medens andre ikke kunne faa det over 
deres Sind at skilles ved det endnu en Stund. 

Jeg var imidlertid truffen sammen med en bekjendt, 


Hr. L., forhenværende Kina-Indlandsmissionær i Bamo (en: 


betydelig By paa Nordgrænsen af. Burma), men nu Far- 
maceut paa et Apothek her i Mandalay. Vi bleve enige 
om at bestige Taarnet, mest for Udsigtens Skyld. Kisten 
og Brændselet var nu deroppe, og der blev gjort For- 
beredelse til at antænde Ilden og lægge Mumien derpaa. 
Midt i Taarnet var der muret en Krybbe af Mursten, ved 
hver Ende var der en Blæsebælg, som stak Snuden ind i 
Krybben. Laaget var taget af Kisten, og man var i Færd 
med at bryde Siderne af ogsaa. Liget var dækket af et. 
Klæde, Tobaksblade m. m.; der var ingen ubehagelig Lugt. 
Vi bad om Lov til at se et Glimt af Bispen. Man lettede 
Klædet, saa vi kunde se Ansigtet — en forgyldt Mumie, 
det var det hele. 

Vi vendte os bort og nød et Øjeblik den dejlige Udsigt 
over Land og By. Ja Byen saa vi i Grunden ikke, kun 
nogle Pagodaspir og to Kirkespir, nemlig den romersk- 
katholske og den amerikansk-baptistiske Kirkes; Resten: 
af Byen var skjult af de mange Træer. Nede omkring: 
Taarnets Fod og langt ud til Siderne bølgede den store 
Masse Mennesker frem og tilbage, nogle seende op mod 
Taarnet for at holde Øje med Tingenes Gang deroppe, 
andre snakkende og leende, alle tilsyneladende glade og 
lykkelige. 


ma MER Ene 

I det samme dundrede et Kanonskud til Tegn paa, at 
nu begyndte Cremationen. Jeg foreslog Hr. L., at vi gik 
ned og satte os i Skyggen paa de Stole, som vare anbragte 
der for Evropæernes Skyld, og der fortsætte Samtalen. 

Mens vi sade der og talte sammen hvirvlede Røgen, der 
oppe i Taarnet fra Bispemumien, og det ene Skud dund- 
rede efler det andet fra Kanonen — i alt syv Skud. 
Folk begyndte at forlade Stedet og drage hver til sit, en 
Del bortbærende Billeder og andre Ting fra Festpladsen. 
De rev det til sig og undertiden næsten sloges om det — 
det var altsammen »Offervrag« uden Ejermænd; thi de, 
der havde ofret det og bekostet Stadsen, havde dermed 
frasagt sig Retten dertil og hverken kunde eller vilde 
kræve det tilbage. De Tusinder af Rupier, som det hele 
havde kostet, var spenderede eller ofrede af mange for- 
skellige Mennesker. Enhver bringer sit Offer efter Vilje 
og Lejlighed, og paa den Maade kommer hele Festligheden 
i Stand, men enhver, der ofrer, mener ogsaa dermed at 
indlægge sig Fortjeneste og sone for sine Synder. 


Lidt thrøndersk Præste-Krønike. 


(Rettelser og Tilføjelser til nævnte Afhandling i IX. Bind.) 
Af H. BRUN. 


Tilføjelse til Side 328, 9. L. f. n.: 

En Tid efter at jeg havde nedsendt til Danmark mit 
Haandskrift, læste jeg i Aviserne, at et Ægtepar paa 
Snaasen havde fejret sit »Jærnbryllup«, d. v. s. været 
gifte i 70 Aar. Da fandt jeg det sandsynligt, at de havde 
været blandt min Fars Konfirmanter, og skrev derfor til 
Sognepræsten deroppe og bad ham, hvis han kunde, meddele. 

mig, hvad de gamle maatte have fortalt om ham. Pastor 
P. O. Bugge svarede mig meget velvillig. Jærnbruden var 
allerede død, noget over 100 Aar, men hendes Mand, den 
96aarige Einar Veæseth, der havde sin »Hukommelse og 
Samling i nok saa god Stand«, havde han nylig besøgt, 
— og hermed giver jeg Ordet til Sognepræsten: 
»Provsten Brun var en bestemt og passelig streng 
Mand, men påa samme Tid snil og velvillig. Han var 
baade agtet og yndet. En grej og kraftig Prædikant. Den 
gamle Einar blev konfirmeret af ham i 1810, og Brun har 
fra den Tid efterladt et venligt Minde i hans Hjærte. Han 
kunde mindes, at Deres Fader efter Løftets Aflæggelse 


henvendte denne Tiltale til hver enkelt Konfirmant: »Saa " 


giv Gud dit Hjærte og mig din Haand derpaa.« Disse 
Ord havde sat sig saa fast i den Gamles Minde; han havde 
ofte kommet dem ihu.« 

Efter at have fortalt om et Besøg, Einars nu 70Qaarige 
Søn Lars i sin Tid havde aflagt hos min Mor paa Bakke, 
slutter Sognepræst Bugge sin Meddelelse med følgende Ord: 

»Altsaa, saa meget er vist, at Deres Forældre har 
efterladt et godt og velsignet Minde her.. Her er et dejligt 
Sted og en venlig Menighed.« 

Saa skal jeg selv tilføje et Par Ord om Far efter et 
Sødskendebarns Mund. Den Gang Far kom tilbage fra det 
overordentlige Storthing, som endte med 4. Novbr. 1814, 
spurgte en Mand ham: »Er vi blét ganska svenska no?« 
Far svarte: »Du er Snaasning, som du har vært.« 

Da jeg har fortalt om, at min Far var med paa det 
nævnte Storthing, skulde jeg ogsaa fortalt, at Zieronymus 
Heyerdahl i Stjørdalen var Medlem af Rigsforsamlingen 
paa Eidsvold 1814, og senere Stiftsprovst Lorents Angell 


var Medlem af det overordentlige Storthing. (Stuttes.) 


129 


Frederik Scehleiermachers 
slægt, barndom og første ungdom. 
Af L. SCHRØDER. 


Den 27. september 1833 "blev der på den kongelige 
skydebane på Københavns Vesterbro holdt et gilde, hvorom 
professor H. N. Clausen over tredive år efter skrev, at 
det var en af de indholdsrigeste og skønneste festligheder 
af den art, hvori han havde deltaget. Det var Oehlen- 
schlåger og Sibbern, som i forening med Clausen havde 
indbudt til festen. Mynster holdt hovedtalen, og Martensen 
havde skrevet den sang, hvormed Københavns studenter 
efter måltidet hilsede hædersgæsten. Men denne mand, 
som OQehlenschlåger og Sibbern, Clausen, Mynster og Mar- 
tensen kappedes om at hædre, var den tyske præst og 
professor Schleiermacher, som 65 år gammel besøgte 
Danmarks hovedstad på hjemvejen fra en rejse i Sverig 
og Norge. 

Sibbern har fortalt om festen på skydebanen i et brev 
til sin og Schleiermachers fælles veninde, den jødiskfødte 
hofrådinde Henriette Herz i Berlin, og af dette brev kan 
man sé, at der er mange flere betydelige mænd end dem, 
som allerede er nævnte, der har kappedes om at gøre 
stads af Schleiermacher. Sibbern undres over, at den 
gamle mand har kunnet udholde alle de lystture, middags- 
og aftenselskaber, man har gjort for ham i de seks dage, 
han var her i Landet. Det var en fredag, at festen blev 
holdt på skydebanen; om lørdagen var der konsert og 
gilde for Schleiermacher i studenterforeningen; søndag 
morgen var bestemt til afrejsen, der skulde gå over Malmø 


1) I det illustrerede blad >Ude og hjemme« har jeg en gang 
skrevet om Fr. Schleiermacher, men har senere fået adskillige bidrag 
til æmnets oplysning, som jeg ikke den gang havde. Derfor har jeg 
fået lyst til at fremdrage billedet af den tyske stormands læreår endnu 
en gang. 

»Danskeren«,. X. 3 9 

il Ystad og derfra med dampskib til Tyskland. Men for 
at Schleiermacher inden sin afrejse kunde prædike i Petri 
kirke, fik Orla Lehmanns morbroder, toldembedsmanden 
Herman Bech, lejet dampskibet »Kaledonia« til at gøre 
en ekstratur over sundet. En stor del studenter rejste så 
med til Malmø, og udenfor gæstgivergården, hvor Schleier- 
macher tog ind, gav de ham et hurra til afsked. 

Der foreligger en anden skildring af disse festligheder 
i de breve fra den senere biskop Otto Laub, som han 
skrev til sit hjem, og som er trykte i mindeskriftet fra 
1875 om J. P. Mynster. Laub boede den- gang som kan- 
didat på Borchs kollegium og havde det småt med penge; 
det kostede fire rigsdaler at være med på skydebanen, så 
der var endda noget at betænke for et fattigt menneske, 
inden han gik med. Omsider tog han sin beslutning, og 
han kom ikke til at fortryde, at han gav de penge ud, 
for han kunde af fuldt hjærte svare ja, da Mynster efter 
måltidet spurgte ham: »Er det ikke en mand, det er værd 
at gøre selskab for?« — Til at begynde med havde 
Schleiermacher gjort et højst besynderligt indtryk på Laub. 
Lille vidste Laub, at den tyske lærde skulde være. »Men 
så lille og tynd, med disse smalle ben, der strittede helt 
bag ud, når han bukkede sig forover — nej, det er 
umuligt at tænke sigl Han var ret skabt til at være 
centrum i et-selskab; ti naar man tog arme og ben bort, 
var det øvrige et punkt. Provst Clausen måtte bukke sig 
for at tale med ham, — og det måtte alle de umådelig 
lange mennesker; ti han saa ikke op ad, al tid lige ud — 
kun &jnene slog han ofte op.« Men, tilfojer Laub, havde 
man én gang set disse 6jne, da forsvandt alt det besyn- 


- derlige, og de rolige, klare ansigtstræk udfoldede sig lidt 


efter lidt. Hver gang Schleiermacher tog ordet ved festen, 
begyndte han gærne med en skæmtefuld bemærkning, som 
vaktetilhørernes munterhed. len tysk sang af Oehlenschlåger 
hed det, at de lærde »voksede op ved Rin-floden«, og 

dertil bemærkede så Schleiermacher, at Oehlenschlåger 
nok havde villet lade ham høre, at han ikke var fra 
Rinen, siden han ikke var voksen. Også i Lehmanns Er- 
indringer kan man læse om Schleiermachers »slagfærdige 
vittighed«, og dér anføres en prøve på hans sarkastiske 
lunefulde bemærkninger. Et dybt, alvorligt indtryk fik 
Laub af ham på prædikestolen i Petri kirke. Det var 
noget aldeles åndeligt. »Alt udvortes syntes rent forsvundet 
for ham, da han så ud for sig med sjælen samlet i det 
allerinderste, og det forsvandt for os, som hørte, da denne 
sjæl strålede ud iblandt os. Der var liv og kraft i hans 
monotone stemme, hans alvorlige ansigt og simple gesti- 
kulation; han talte langsomt og med eftertryk, til slutning 
med megen varme. I anledning af dagens læsestykke — 
det var syttende søndag efter trinitatis — talte han om, 
hvad vi skal gore for at indtage den plads i samfundet, 
som tilkommer os. 

Den tyske præst og professor, som på denne måde 
blev hædret i Danmark året får sin død, og som gjorde 
så stærkt et indtryk på unge mænd -som Laub, blev, som 
man blandt andet kan se af Lehmanns erindringer, regnet 
for »den grasserende hegelianismes mægtigste modstander« 
i Berlin, og var som frisindet politiker højt anset over 
hele Tyskland. Og det vilde næppe være svært at finde 
tyske lærde, der er enige i, hvad L. Helveg i en afhandling 
fra 1848 om »Grundtvig og Schleiermacher« har gjort gæld- 
ende, at Schleiermacher er »mærkesmanden for det ejen- 
. dommelige i det protestantiske Tysklands kirkelige theo- 
logiske retning i vort århundrede.« Det er dog ikke nærmest 
af disse grunde, men især fordi Schleiermacher i sin tid 
var en af hovedmændene mellem de tyske romantikere, 
at der her skal fortælles om hans mærkelige ungdomsliv. 
Det er navnlig hans efterladte breve, der ligger til grund 
for fortællingen. 

Den schleiermaeherske slægt skal. have hørt til de salz- 
burgere, som udvandrede fra deres sydtyske hjemstavn, 
da de ikke af ærkebisperne vilde lade sig tvinge til at 
opgive deres indsigelse imod pavedåmmet. Både i slut- 
ningen af det syttende og en menneskealder ind i det 
attende hundredår fandt :der udvandringer sted fra Salz- 
burg; det er en begivenhed fra den sidste udvandring, der 
er behandlet af Goethe i hans historiske idyl »Hermann 
og Dorothea«, hvor han dog har gjort forfølgerne til franske 
republikanere i steden for til papistiske præster; Schleier- 
machers stamfader må have været en af de tidligere ud- 
vandrere. - En sån af ham, Daniel Schleiermacher, blev 
født. i Hessen 1695. Allerede 1720 blev han hofpræst i 
Schaumburg, men stødte fyrsten ved sin religiøse iver og 
fik sin afsked. Efter derpå en tid at have været præst i 
nærheden af Bonn, hvor han giftede sig, og hvor hans sån 
Gottlieb blev født 1727, blev han reformert præst i Elber- 
feld. I denne by rejste der sig ved denne tid et vildt 
sværmeri med. formentlige umiddelbare åbenbaringer af 
Guds ånd. En båndfabrikant, E/ias Eller, stod i spidsen 
for denne bevægelse, der antages at være kommen fra de 
nærliggende Nederlande. En ung og smuk kvinde, Anna 
von Bushel, optrådte som profetinde. Hun fik Eller til at 
skille sig fra sin hustru og til efter hendes død at gifte 
sig med hende. Sonmen, som hun fødte ham, blev hilset 
som omspået i Johannes” syner. For straks at kunne 
begynde at bygge det ny Jerusalem flyttede Eller og hans 
tilhængere 1737 til. Rhonsdorf, som ligger i nærheden af 
Elberfeld. Da Anna døde, påstod Eller, at han, nu havde 
fået den profetiske gave. Præsten Daniel Schleiermacher 
var bleven reven med af dette sværmeri, havde opgivet 


sit embede i Elberfeld og var flyttet med til Rhonsdorf. 


Hans s6n, Gottlieb Schleiermacher, var i en alder af 
nitten år bleven valgt til anden præst iRhonsdorf; profetinden 
havde forudsagt, at han.skulde prædike Guds store ger- 

ninger. Men netop på denne tid opdagede Daniel Schleier- 
macher, at det hele var vildfarelse og bedrag. Eller 
skønnede, at han ikke længere kunde lide på ham,. og 
hindrede, at sénnen blev stillet ved hans side. Så be- 
gyndte Daniel Schleiermacher åbent at prædike imod Eller. 
Nogle fulgte ham, andre holdt sig til Eller. Daniel Schleier- 
macher vendte derpå med sine bårn tilbage til Elberfeld, 
og hans tilhængere fulgte ham. Eller vilde hævne sig og 
anklagede ham 1749 for hekseri og trolddom; han sparede 
heller ikke på penge for at bestikke dommerne. Der blev 
opfunden en ny anklage imod præsten, som gik ud på, 
at han skulde have begået majestætsforbrydelse. Dette 
førte til, at der kom en trop kurfyrstelig-falsiske tropper 
til Elberfeld for at fængsle den farlige præst tillige med 
en knapmager Lukas, der boede i fattighuset. De 160 
krigere kom forgæves; både præsten og knapmageren var 
flygtede. . Eller døde 1750, kort efter, at han havde fået 
denne forfølgelse i stand. Daniel Schleiermacher fandt et 
tilflugtssted hos en gift søster i den nederlandske by 
Arnheim. Hans hustru, der var bleven tilbage i Elberfeld, 
måtte vidne i hans sag tillige med sånnen Gottlieb. 1751 
faldt der dom, og Daniel Schleiermacher blev frikendt. 
Han nød megen agtelse i Arnheim, men overtog aldrig 
mere nogen præste-gerning. 

Gottlieb Schleiermacher er en af de mange, på hvem 
det er bleven kendt, at der ikke er nogen stor overgang 
fra at høre til ivrige pietister og vilde sværmere, og til 
at blive rationalist. Havde han i sin barndom og tidlige 
ungdom hørt til ØRhonsdorfer-sekten (»ellerianerne«), så 
sluttede han sig til »oplysningen«, da han blev reformert 
feltpræst i preussisk tjæneste. Han boede i Breslau i 
Sehlesien, da hans beråmte sån, Frederik Daniel Schleier- 
macher, blev født den 21. november 1768. Senere for- 
enede han med sin stilling ved hæren embedet som sogne- 
… præst i den reformerte koloni i Anhalt. I det: mindste i 

tolv af sine præsteår prædikede han uden at have de 
kristnes tro. Han var den gang fuldkommen vis på, at 
Jesus af Nasaret havde læmpet sig efter jødernes for- 
domme; men havde religionsstifteren gjort det, så kunde 
det heller ikke være uret, at en religionslærer læmpede 
sig efter de nedarvede forestillinger hos sine tilhørere, 


Feltpræsten vilde ikke rokke ved læren om, at Jesus var 


Guds sån, eller ved læren om hans forsønings-død. Han 
kendte af kirkehistorien og af sin erfaring på andre men- 
nesker, at disse lærdomme siden kristendommens op- 
rindelse havde ydet mange enkelte trøst og styrket deres 
åndelige vækst; ikke blot undlod han da at bekæmpe dem; 
men han skyede heller ikke, når lejlighed gaves, selv at 
bruge dem for derved at fremme moralitet og kærlighed 
til Gud og mennesker. I et brev til sånnen har han aflagt 
denne bekendelse; men da han skrev det, så han tilbage 
på den tid i sit liv som på et standpunkt, han for længst 
var kommen ud over. Frederik Schleiermacher har da 
også kunnet vidne om sin fader, at det er af ham, han 
har modtaget sin første påvirkning i religiøs retning. 
Han glemte aldrig. den spaseretur med faderen, på hvilken 
han første gang havde følt det religiøse liv røre sig i sit 
indre. Men hvad der således en gang var vakt, sørgede 
faderen for at give næring. 

Frederik Schleiermachers moder var yngste datter af 
en hofpræst Stubenrauch, der med sine bårn stod i nåje 
forhold til slægterne Spalding og Sack, som gjaldt for at 
være de ypperste imellem de reformerte præstefamilier. 
Hun var en jævn, alvorlig og vel oplyst kvinde, som med 
hele sin sjæl levede for sine bårns opdragelse. Foruden 
Frederik havde hun en datter, Charlotte, og en yngre sån, 
Karl; endnu en datter havde hun haft, som tidlig var død. 
Faderen var ofte på embedsrejser. Desto mere måtte hun: 
tage sig af bårnene. Hun havde tidlig en anelse om, at 
hun ikke skulde leve længe med dem. »Jeg kan ikke 

begribe,« skrev hun til sin broder, »hvordan så mange 
forældre kan have så lidt sand kærlighed til deres børn, 
da vi dog intet ejer i dette liv, hvorpå vi hinsides graven 
kan gore regning, uden dyden og vore bårn.« 

Begge forældrene havde med angst mærket, at der 
tidlig hos deres ældste sån viste sig lyst til at grunde 
over troens hemmeligheder, og da der skulde gøres for- 
andring med hensyn til hans skolegang ved fjorten års 
alderen, så de sig om efter et sted, hvor han kunde blive 
bevaret for de mange fristelser til tvivl og vantro, som 
tiden var fuld af. På sine embedsrejser. havde feltpræsten 
tit haft lejlighed til at træffe sammen med herrnhutter, 
hvoraf der særlig var mange i Schlesien. Han og hans 
fromme. hustru havde hørt varme lovtaler over brødre- 
menighedens opdragelsesanstalt i Niesky, som ligger et 
par mile nordvest for Gorlitz. Nu rejste de hen for selv 
at se, hvordan det dér gik til. De kom på deres rejse i 
efteråret 1782 også til Bertelsdorf,!) og just da samledes 
afsendinger fra brødremenighedens forskellige afdelinger i 
alle verdensdele til kirkemødet, som holdes dér med flere 
års mellemrum. Det gjorde et stærkt indtryk på præsten 
og hans hustru at træffe sammen med disse mænd, som 
. forekom dem kun at leve for at udbrede og befæste Guds 
rige på jorden; »her er godt .at være,« hviskede den ene 
til den anden; men selv kunde de ikke bygge bolig dér; 
måtte de endda kunne hjælpe deres bårn til at få et hjem 
blandt sådanne mennesker! Opdragelsesanstalten i iesky 
svarede ganske til -deres forventninger; al ting dér fore- 
kom dem at sigte til det store mål: ;menneskets genfor- 
ening med Gud, og alt var bygget på den rette grundvold, 
Kristi blodige sonoffer. Feltpræsten androg på at få begge 


2) Denne landsby i kongeriget Sachsen, 6 mile øst for Dresden, 
nær ved den schlesiske grænse, er endnu sædet for brødremenig- 
hedernes overstyrelse. 

sine sånner optagne på skolen i Niesky og datteren Char- 
lotte anbragt blandt søstrene i Grnadenfrei. Om dette 
ønske kunde blive opfyldt, beroede blandt andet på en 
lodkastning. . Men da den var falden heldig ud, sagde 
præstekonen, at nu kunde hun rolig lægge sig til at dø, 
siden hun havde overgivet menigheden sine born; hun 
døde også snart efter. . Charlotte Schleiermacher blev for 
hele sit liv kyttet til brødremenigheden. 

Inden den endelige afgørelse var truffen, havde Fr. 
Schleiermacher og hans broder været i nogen tid med 
deres moder i Gnadenfrei. Forældrenes fortælling om 
brødremenigheden havde givet ham god lyst til at slutte 
sig til deres samfund. Men under opholdet i Gnadenfrei 
i foråret 1783 fik han det første og stærkeste indtryk af 
det ejendommelige liv hos herrnhutterne. Intet sted i verden, 
skrev han mange år efter, kunde han bedre overtænke 
sin hele åndelige udvikling, end når han senere besøgte 
sin kære søster Charlotte i Gnadenfrei. Dér havde han 
fået det mægtigste stød til at føle sin afhængighed af en 
højere, usynlig verden: man siger, at ånder kan åbenbare 
sig som bårn eller dværge, men det er dog ånder! Det 
var vist nok kun i det små, han den gang kom til at føle 
sig i forhold til åndens verden; men indtrykket var lige 
fuldt stærkt og uudsletteligt. Det, der kom frem hos ham 
i .den tid, kalder han »det mystiske anlæg«, som siden 
viste sig som en hovedbestanddel af hans indre menneske, 
og som han takker for, at han ikke er gået til grunde i 
tvivlesygens storme. . ; 

"Hvad han oplevede de første år i Niesky, stemte godt 
med det indtryk, han havde fået af herrnhutterlivet i 
Gnadenfrei. Gudstjænesten i brødremenigheden stod altid 
siden lysende for ham. Nyårsmorgenen blev dér hilset 
med højtidelighed som ingen andre steder. Påskefesten 
havde en rigdom, som han aldrig siden fandt igen. På 
langfredag blev hele lidelseshistorien oplæst, kun afbrudt 

af skon, betydningsfuld kirkemusik og nogle få salmevers, 
men uden nogen som helst tale; til sidst, når der var læst 
om Kristi død, sluttedes der med en kraftig hån. Påske- 
lørdag blev der holdt kærlighedsmåltid, og påskesøndag 
ved solens opgang blev Herrens opstandelse håjtideligholdt 
på kirkegården. Da Schleiermacher, efter selv at have 
været præst i ti år, besøgte brødremenigheden i påsken, 
skrev han bag efter, at det havde været »skønne, hellige 
dage, fulde af mærkelige erindringer og rige på umiddelbar 
nydelse«, og han tilfåjede, at der i hele kristenheden ikke 
gaves nogen gudstjæneste, der på værdigere måde udtrykte 
og på sikrere måde vakte ægte kristelig fromhed end den 
i brødremenigheden. Da han i en alder af næsten halv- 
hundrede år gjorde en rejse til en af menighederne, fandt 
han sig også underlig til mode; det mest afgårende vende- 
punkt i hans liv dukkede op for ham, og han følte sig 
tiltalt af brødremenighedens simple, stille liv i modsætning 
til den forfængelige, larmende verden, på samme iid som 
han skønnede, at han nu ikke kunde finde sig i dets -æng- 
stelige indskrænkning. 

Brødremenigheden med sit ejendommelige klosterliv har 
sikkert. ingen sinde haft bedre dage end den gang, da 
rationalismen bredte sig i håjsædet. Da havde den også 
stor betydning for fromme folk her i Norden. Kristians- 
feldt var et valfartssted for »opvakte« folk fra Fyn ov det 
vestlige Nørrejylland, og den blev benyttet som opdragelses- 
anstalt for norske som for danske børn. Også skolerne 
nede i selve Tyskland har haft born heroppe fra at 
opdrage. Schleiermacher havde en svensk ven fra sin 
skolegang hos herrnhutterne, den også som digter bekendte 
svenske diplomat Brinkman, som døde 1847. Da han 
forlod herrnhutterskolen for at gå til universitetet i Halle, 
skrev Schleiermacher et vers af Klopstock i hans stambog. 
Sibbern fortæller .i et af sine breve, at Schleiermacher 
havde haftlejlighedtilatlærelidt danski den herrnhutterskole, 

han havde gennemgået; deraf kan der vel sluttes, at han 
også har haft danske kammerater. 

I Niesky blev grundvolden lagt for Schleiermachers 
senere videnskabelige udvikling, dels ved lærernes under- 
visning, dels, og vel endnu mere, ved den boglige syssel, 
han drev sammen med en jævnaldrende kammerat, A/ber- 
tint, med hvem han sluttede et så nåje venskab, at man 
kaldte dem »Orestes og Pylades«. De læste i forholdsvis 
kort tid Heriod, Homer, Teokrit, Pindar, Sofokles og Ev- 
ripides. 

I efteråret 1785 blev Schleiermacher og hans ven 
Albertini sendte til brodremenighedens seminarium i Barby, 
som ligger nogle -mile nord for Halle. Det var menig- 
hedens videnskabelige håjskole for vordende præster og 
lærere, Men her begyndte Schleiermacher stærkt at føle 
det indsnævrede, hvoraf både livet i brodremenigheden og 
oplysningen, den meddelte, var præget, og denne følelse 
havde sikkert sin store del i, at han kom til at vakle i 
troen på, hvad der blev gjort gældende som urokkelig 
sandhed. »Den barnlige alders Gud og udødelighed for- 
svandt for hans tvivlende.6je.« Især en af hans kamme- 
rater, Okely, var optaget af den samme drift til på en 
selvstændig måde at granske efter sandheden, som havde 
grebet Schleiermacher. Med hinanden læste disse og 
nogle flere venner ikke blot det literaturblad, som blev 
udgivet i Jena, og hvori man søgte at gåre Kants tanke- 
gang gældende; men de læste også Wielands digte, 
Goethes Werther og andre bøger, som deres lærere søgte 
at holde borte fra læreanstalten. 

Det var svært for Schleiermacher at fortælle sin fader, 
hvad der havde begyndt at røre sig hos ham. Moderen 
var død sidst i året 1783, så hun oplevede ikke at se 
sin tillid til herrnhutternes omsorg for sin såns kristne 
barneliv skuffet; men faderen. havde jo også ventet, at 
brødremenigheden skulde værne hans såns tro imod 

fjendens angreb; nu skulde han erfare, at denne fjende 
var indenfor fæstningen. Han fik et langt brev fra sånnen 
om, at denne havde stor lyst til at studere theologi, og 
det ret grundigt; men det var der ikke lejlighed til i Barby; 
dér fik man ingen vejledning til at finde sig til rette med 
alle de stridigheder om bibelforklaringen og troslæren, 
som i den seneste tid var komne frem, og at lærerne ikke 
gik ind på disse ting kunde hos mangen en vække mis- 
tanke om, at de indvendinger, som rejstes imod den ned- 
arvede tankegang, var vanskelige at gendrive. I tids- 
skrifter og ny bøger kom der meddelelser om den strid, 
der var i gang om kirkelæren; de studerende i Barby 
kunde ikke holdes i uvidenhed om, hvad der var på 
færde; men lærerne tog ikke spårgsmålene op. Fr. Schleier- 
macher skrev om denne sag i hele sin almindelighed og 
ymtede ikke om, at han selv var begyndt at-tvivle. Kunde 
ønsket, han fremførte om at komme til grundigt at stu- 
dere theologi, bringe faderen til. at lade ham gå til et 
rigtigt universitet, så behøvede han ikke at volde ham 
sorg ved at fortælle om sine anfægtelser. Men han nåede 
ikke sit mål ad denne vej. I avgust 1786 svarede faderen 
ham, at han tabte ikke noget ved at blive holdt udenfor 
de nyere tænkeres indvendinger imod og forklaringer af 
den kristne tro; alt dette var et kundskabens træ, der 
lokkede med skin af grundighed, og det skulde man vogte 
sig for. - Ved at gore sig bekendt med de vantro læreres 
bøger havde den gamle fået den overbevisning bestyrket, 
at troen var en gave af Guds barmhjærtighed. 2 
Der gik fem måneder hen, inden Fr. Schleiermacher 
kunde beslutte sig til åt forklare sin fader, hvordan det 
var med ham. I denne mellemtid flygtede Okely fra 
Barby, og dette gjorde Schleiermacher endnu mere bestemt 
på, at han ikke vilde blive der. Det var faderens fødsels- 
dag i januar. Til denne lejlighed vilde han skrive åbent 
til ham, og så skrev han, der nu var godt atten år gammel, 

at det var nødvendigt, hans kære fader blev udreven af 
den drøm, hvori han havde levet med hensyn til ham. 
»Troen er en gave fra Gud, skriver De til mig. Ak, 
bedste fader, når De tror, at der uden denne tro ingen 
salighed er at vente i hint og ingen at finde i dette 
liv, og det tror De jo, 0, så bed til Gud, at han må 
skænke mig den; thi for mig er den nu tabt. Jeg kan 
ikke tro, at han var den eneste sande Gud, som kun 
kaldte sig selv menneskens sån; jeg kan ikke tro, at hans 
død var en stedfortrædende forsoning, fordi han selv aldrig 
har sagt det, og fordi jeg ikke kan tro, den var nødvendig; 
ti Gud kan umulig have vilje til evig at straffe menneskene, 
fordi de ikke ere blevne fuldkomne, da han åbenbart ikke 
har skabt dem til fuldkommenhed, men kun til en stræben 
efter denne. Ak, bedste fader, den dybe gennemtræng- 
ende smærte, som jeg føler ved at skrive dette brev, 
hindrer mig i at fortælle eder min sjæls historie omstændelig 
i henseende til mine meninger og alle de stærke grunde 
for dem; men jeg beder Dem indstændig, at De ikke må 
holde dem for forbigående, ikke dybt rodfæstede tanker; 
næsten et år igennem have de hæftet ved mig, og lang, 
anstrængt eftertanke har ført mig dertil.« Han sluttede 
med at fortælle, at hans vantro var seminariets lærere 
bekendt, og hans stilling i brødremenigheden derfor 
uholdbar. Faderen måtte endelig hjælpe ham til at komme 
til universitetet i Halle. — Dette brev voldte den gamle 
præst dyb sorg. Noget kan det have bidraget dertil, at 
han så udsigterne briste for sånnen til at få en livsstilling 
som præst i brødremenigheden, og' for en reformert theo- 
log var der ikke mange gode embeder at finde i Preussen; 
selv havde han giftet sig anden gang og havde små bårn 


at forsårge, så det faldt ham svært at støtte de ældre ” 


bårn. Men især følte den gamle Schleiermacher det med 
dyb smerte, at hans sån nu var kommen ind i de samme 
vildfarelser, hvori han selv en lang tid havde været hildet, " 

Imidlertid skonnede han, det ikke gik an at sætte sig imod 
sonnens ønske om at gå som student til Halle. Det lod 
han ham vide, han skulde få opfyldt. 

Men forholdet imellem fader og sån blev en tid koldt. 
Den gamle var bedrøvet over den unge, og sånnen følte 
sig miskendt af sin fader. Heldigvis blev det ikke længe 
ved på denne vis. Og den gamle Schleiermacher har ære 
af den måde, hvorpå han igen fik sin sån til at nærme 
sig ham med tillid. Tanken om, at såénnen var en fra- 
falden, er vel efterhånden bleven afløst af den rigtigere 
erkendelse, at han var kommen ind i en stærk gæring,. 
og under denne skulde han ikke savne den bistand, der 
kunde ydes ham. Men det skånnede faderen, at skulde 
han nu hjælpe sin sån, måtte han ikke komme med den 
ældres myndighed, men søge at forhandle med ham, som 
om han kunde være en jævnaldrende ven. Der er noget 
meget fornåjeligt ved at læse de breve, som de vekslede 
med hinanden i de nærmeste år før den gamles død 1794. 
Når feltpræsten har læst en ny bog, skriver han til sånnen 
for at få hans mening at vide om den. En anden gang 
beder han sånnen sende ham en af de prædikener, han 
har holdt. Og så kan snart det, sånnen skriver om den 
ny bog, snart prædikenen give faderen lejlighed til at tage 
noget af det bedste frem, han véd at meddele. Men det 
er bestandig mere som til en ligestillet ven end til en sån, 


-den gamle Schleiermacher skriver. 


Fr. Schleiermachers studenterliv i Halle fra maj 1787 
regnede han selv for den underligste tid i sit liv; det 
lignede det kaos, som gik forud for verdens skabelse. 
Han var rejst til universitetet for at få lys over alle de 
sporgsmål, der var komne frem i ham, og til at nå dette 
mål benyttede han også studentertiden. Theologiske fore- 
læsninger hørte han imidlertid sjælden, og han fik ord for 


at foragte dem. — Kort før Schleiermacher kom til Halle, 
talte universitetet 1156 studerende; men da var det også 

på sit håjeste, og derfra gik det på ti år ned ad "bakke 
til 754 lærlinger. Særlig uheldige var de theologiske pro- 
fessorer. Derimod havde Schleiermacher udbytte af at 
høre filosofen Eberhard, der ikke kunde forlige sig med 
Kant, og derfor drog frem af de gamle filosofers skrifter, 
både hvad der stred mod Kant, og hvad der lignede Kants 
påstande, og som han altså ikke havde opfundet. Derved 
blev Schleiermacher ført ind i de tidligere tænkeres gransk- 
ninger over de store livsspørgsmål. —  sMedstuderendes 
omgang søgte Schleiermacher ikke. Han havde, fortalte 
man en gang hans fader, ganske et indadvendt menneskes 
væsen, skødesløs i sit ydre, kynisk i hele sin levemåde, 
for sit eget vedkommende meget nåjsom, men i selskab 
og for at behage sine venner rede til at ofre alt, selv det 
nødvendigste, — kold og stolt over for alle højere stillede 
og fornemmelig over for sine lærere og foresatte. 

Den får nævnte Okely druknede på en rejse i England. 
Med Albertini, der blev tilbage i Barby, og som senere 
blev en af brødremenighedens betydeligste mænd, vekslede 
Schleiermacher vel en tid breve; men saa hørte det op. 
Kun en af sine tidligere venner fandt han i Halle, den 
for nævnte Gustav von Brinkmans Han færdedes ivrigt - 
i selskabslivet og stod i et meget venskabeligt forhold 
både til den ene og til den-anden professor-datter. »Han 
brændte bestandig i flammer,- som ingen skade gjorde.« 
Han trængte — ligesom under hele sit senere liv — til 
veninder som til venner. Han sang sine følelser ud og 
lod 1789 digte trykke under navnet Selmar. Schleiermacher 
havde hans fortrolighed, og medens han ikke med sine 
egne øjne fik den store verden at sé, så hørte han dog 
gennem Brinkmans livfulde skildringer meget om den. 

Under dette studenterliv, som altså i mange stykker 
var lige saa klosterligt som skolegangen i Niesky og i - 
Barby, kunde Schleiermacher give sig fuldt hen til at 
granske over alt, hvad der lå ham på sinde. Var det et 

filosofisk spørgsmål, der var stærkt oppe hos ham, så 
søgte han at få det opklåret. Under syslen med det havde 
der mødt ham et historisk spårgsmål, og det tog han da 
fat på, når han ikke kunde få mere ud af den filosofiske 
undersøgelse. Bestandig meldte der sig under studeringen 
ny spørgsmål, bestandig opdagede han ny huller i sin 
viden, som han skulde have udfyldt. Således gik tiden 
rask for ham, og den blev godt brugt, men uden at hans 
studeringer førte til nogen embedsprøve. 

Schleiermacher havde i den første tid af sit ophold i 
Halle boet på et tagkammer hos sin morbroder, professor 
Stubenrauch; men i efteråret 1788 flyttede denne mand 
som præst til Drossen, et par mil øst for det preussiske 
Frankfurt. Da hans fader kun havde lovet at støtte ham 
ved universitetet i to år, var Schleiermacher nødt til i 
sommeren 178% at bryde op derfra. Han rejste så med 
posten over Berlin til Frankfurt ved Oderen, og derfra 
gik han på sine ben til Drossen. Nu var han da atter 
hos sin brave morbroder, og i hans hus samlede han sig 
om sit embeds-studium, så at han i april 1790 kunde rejse 
til Berlin og tage den eksamen, der var indrettet for 
vordende reformerte præster. 

I Berlin traf Schleiermacher igen sin gamle ven Brink- 
man, der nu rent havde slået theologien af hovedet og 
beredte sig til at blive diplomat. 

Det var i forsommeren 1790, at Schleiermachers fader 
under et besøg hos sin datter Charlotte i Gnadenfrei læste 
nogle af de breve, hun havde fået fra sin broder, og det 
var først derved, den gamle opdagede, hvor langt hans 
ældste sån var kommen bort fra det fortrolige forhold, der 
tidligere havde bestaaet imellem dem, og det er så fra 
denne tid af, han søgte at vinde hans tillid paa ny ved at 
stille sig over for ham som en jævnaldrende ven. 

Medens det på flere måder blev lysere for Frederik 
Schleiermacher, så var der ingen gode udsigter til at få 

embede. Hofpræst Sack”), der styrede det reformerte 
kirkevæsen i Preussen, vidste intet råd, og den unge 
kandidat måtte da søge et andet erhverv. Han blev hus- 
lærer hos grev Dohna på Schlobitten i Østpreussen. 
Egentlig skulde han have levet i Konigsberg for at vejlede 
grevens næstældste sån under hans studeringer. Men da 
han, for han overtog dette hverv, kom til Schlobitten, 
blev han syg og måtte opsætte den videre rejse i nogle 
uger. .Imidlertid lærte den grevelige familie ham at kende, 
og han blev i håj grad indtaget i den. Da man så 
savnede en huslærer til de mindre bårn, fik han denne 
plads i steden for at gå til Kønigsberg. Slægten Dohna 
hørte til de ældste tyske adelshuse og har navn efter en 
borg i Sachsen. På flere måder var den knyttet til det 
preussiske kongehus. Gennem »den store kurfyrste« var 
den beslægtet med den kongelige familie. Efter at først 
en fransk dame, fru Montbeil, havde ledet den senere 
kong Frederik Vilhelm I.s opdragelse, blev denne betroet 
til en grev Dohna som overhovmester. Den greve, hvis | 
born Schleiermacher skulde undervise, havde kæmpet i 
-syvårskrigen under Frederik dén anden. Grevinden hørte 
til den adelige slægt Finkenstein, der blandt andet er be- 
kendt fra Ludvig Tiecks historie. I dette fornemme hus 
opholdt Schleiermacher sig i to til tre år, til en uenighed 
med den gamle greve om, hvordan han skulde tage bårnene, 
opløste forholdet uden at forstyrre det venskab, der navn- 
lig var knyttet mellem Schleiermacher og den ældste af 


1) Frederich Samuel Gottfried Sack blev født 1738 i Magdeburg, 
hvor hans fader, Aug. Fridr. Vilh. Sack (1703—86), da var reformert præst, 
men blev opdragen i Berlin, hvor faderen blev hof- og dom-præst 
1740. Han studerede først i Frankfurt ved Oder og senere et helt 
år i England, men blev så opdrager for den unge grev Finkenstein, 
derpå præst i Magdeburg og 1777 sin faders medhjælper i Berlin. I 
1786 blev han reformert medlem af' overkonsistoriet og senere over- 
.skoleråd. 1816 blev han udnævnt til biskop, men. døde året efter. 

sånnerne, Aleksander Dohna, som kun var tre år yngre 
end han, og med hvem han siden kom til at leve meget 
sammen i Berlin. Datteren Friederike Dohna, som døde 
1801, har dog især øvet stor indflydelse på Schleiermacher; 
hendes skønne elskværdige sjæl lærte ham først at agte 
på kvinderne. Han vilde ventelig have bejlet til hendes 
hånd, dersom der ikke havde været en kløft imellem 
deres stillinger i samfundet, som han ikke kunde tænke 
sig udfyldt. Hun synes ikke at have havt nogen anelse 
om hans følelser for hende. 

Den 17. juni 1793 kom Schleiermacher tilbage til 
Drossen, hvor hans morbroder Stubenrauch modtog ham 
med den gamle kærlighed. »Hver periode af mit liv,« 
skrev han på denne tid, »har hidtil forekommet mig at 
være en skole, og, set fra denne side, måtte vel også mit 
ophold på Schlobitten nu med rette sluttes; ti, hvad jeg 
der kunde lære, tror jeg, jeg har lært. Måtte nu blot en 
ny skole begynde, selv om den ikke er fuldt så behagelig! 
Er den kun lærerig, så vil jeg altid tro, at jeg bliver ført 
af den evige fader som hans kære barn.« En sådan 
skole ventede han nu ikke at kunne finde på sin mor- 
broders studerekammer. Han higede efter at tage del i 
det virkelige liv. Så tog han i avgust måned til Berlin 
for at tale med hofpræst Sack, om der dog ikke var en 
virksomhed, hvori man kunde bruge ham. Hans tålmo- 
dighed blev sat på prøve. I september 1793 blev han vel 
lærer ved et seminarium i Berlin og kort efter tillige ved 
en skole; men han fandt sig ikke vel i disse forhold, og 
traf han end sammen med sin ungdomsven Brinkman og 
med grev Aleksander Dohna, der indførte ham hos den 
ansete jødiske læge Markus Herz og hans endnu mere 
bekendte frue, Henriette Herz, så fandt han sig dog slet 
ikke hjemme i Berlin. Af hans brevveksling med mor- 
broderen, Stubenrauch, kan det ses, at han fulgte de po- 


litiske begivenheder i Frankrig med levende opmærksomhed 

på denne tid lige som får på Schlobitten. Når hans betragt- 
ninger derover den gang oftere havde stødt den gamle 
militære greve, så kunde de heller ikke stemme med mor- 
broderens tankegang. Særligt er det at mærke, at Schleier- 
macher glædede sig over, hvad der i Frankrig blev gjort 
for at løse båndene mellem stat og kirke. Som huslærer 
havde Schleiermacher ofte prædiket, og det gjorde han 
atter i Berlin. Da så Stubenrauchs svoger, Schumann, 
som var præst i Landsberg ved Warthe, kun et par mile 
fra Drossen, skulde have en hjælper i embedet, blev det 
ordnet således, at Schleiermacher fik denne bestilling. 
Han blev eksamineret og ordineret, og i april 1794 overtog 
han da første gang en gerning som reformert præst. 

Da Fr. Schleiermacher allerede den gang led af en 
6jensvaghed, opgav han at skrive sine prædikener, før han 
holdt dem. Men han udarbejdede dem. lige fuldt i alle 
enkeltheder og havde en forunderlig lethed i at huske og 
mundtlig gengive selv meget indviklede tankerækker, og 
hvor stærkt indtryk hans medfødte veltalenhed allerede 
den gang gjorde på hans tilhørere, viste sig, da sogne- 


præsten 1795 døde; man var da meget ivrig for at få - 


Schleiermacher til hans eftermand. Hans velynder, hof- 
præst Sack, havde taget ham til medarbejder ved over- 
sættelsen af nogle prædikener af Blair, der var professor 
i veltalenhed ved universitetet i Edinburg og i Sacks og 
Spaldings &jne gjaldt for et mønster af en prædikant. 
Schleiermacher selv følte sig mere tiltalt af en anden 
englænder, Fawcett, som uden præstekald havde holdt en 
del prædikener for en forsamling af mennesker, der på 
en gang var frisindede og religiøst bevægede, og som, 
hvor stor opsigt han end havde gjort, ikke vilde overtage 
nogen offentlig virksomhed. Alligevel skilte Schleiermacher 
sig så godt ved gengivelsen af Blairs prædikener på tysk, 
at Sack overlod ham det meste af arbejdet og siden priste 
hans store gaver som oversætter, i en fortale til Fawcetts 

prædikener, da Schleiermacher udgav dem på tysk. Også 
nogle af sine egne prædikener udarbejdede han til at 
trykkes. Kristendommen var den gang for ham udeluk- 
kende en tænkemåde; den rene, gode vilje havde et ube- 
tinget værd, og den alene; men denne tænkemåde havde 
sin kilde i Kristus. »Hvem der ikke vil anerkende denne 
nærmeste kilde til alt det gode, der er i ham, til ham vil 
jeg henvende det spårgsmål, som Kristus en gang gjorde: 
»Vis mig dog din tænkemådes og din dyds præg: hvis er 
billedet? hvis er underskriften? Efter hvem er den dannet 
— mon ikke efter Jesus af Nasaret? Hvad har den for 
et præg? Er det ikke den ånd, som "giver sig udtryk i 
tillid til Gud, i omfattende kærlighed, i årvågenhed med 
hensyn til sig selv? Kære, så tvivl dog ikke, om det er 
rigtigt at forkynde Kristus som ophavsmanden til din 
bedste tænkemåde iblandt menneskenel« Denne tænke- 
måde udmunder i en religiøs hengivelse til en håjere 
verdensorden. Mennesket er født med en uendelig stræben 
efter at nærme sig til alle skabningers evige og gode fader. 
Døden afbryder ikke denne stræben, og den afbryder 
heller ikke fællesskabet med de mennesker, man elsker, 
men fører meget mere ind i det; et hæderligt forbillede 
kalder os; vi vandrer under den guddommelige ledelse, 
der er en uforgængelig lov i vort bryst; vi er os selv en 
hellig gåde; men som udtryk for denne lov skrider den 
hellige forløser foran os, og alle vore forhåbninger hviler 
trygt i hans ord og i hans skæbne. 

Schleiermacher lagde under sin embedsvirksomhed i 
Landsberg stor vægt på katekisationen, hvorved der kunde 
meddeles en mere sammenhængende tankegang, medens 
det ved prædikenerne let kunde-blive ved flygtige indtryk, 
og han tog sig med iver af skolevæsenet. Med den 
gamle præst havde han adskilligt bryderi, da han ikke 
vilde gå ind på nogen deling af arbejdet. 

Ikke liden uro voldtes der i de dage alle rationali- 
stiske præster af den preussiske kirkestyrelse, som da 
rådede og gik i afgjort pietistisk retning. I foråret 1794 
var der udgået en skarp befaling til, at man strængt 
skulde overholde det wollnerske religionsedikt af juli 1788. 
Der blev udsendt mænd fra Berlin for at undersøge for- 
holdene i Halle. Men, skriver Stubenrauch til sin søster- 
sån, Schleiermacher, »da herrerne stod af i Løven, 
blev der bragt dem et pereat (ned med dem), og skånt 
professor Niemeyer gjorde sit bedste for at bringe 
studenterne til ro, så udrettede han intet dermed; de lod 
nok, som de gik fra hverandre, men kom kl. 11 tilbage i 
stårre tal. Næste morgen gik herrerne til den lutherske 
skole; de afgav en meget tydelig erklæring om, at de 
ikke var komne for professorernes og præsternes skyld, 
men kun som kongelige skolevisitatorer. Men det kunde 
ikke berolige de ubændige musesånner, som aftnen der- 
efter samlede sig, 500 mand stærke, på torvet og i fire 
afdelinger planmæssigt rykkede frem til en beskydning af 
vinduerne; stene indtil en vægt af fire pund faldt i her- 
rernes kammer, og disse pakkede da ind samme nat og 
rejste næste morgen tidlig videre til Halberstadt.« Slige 
efterretninger havde ikke mindre betydning for den tid- 
ligere student fra Halle end for præsten, som havde været 
professor dér. 

Til Schleiermachers ophold i Landsberg knytter sig et 
ejendommeligt nåje forhold til en kvinde. Det var ikke 
nogen forelskelse, som havde grebet ham. Men han stod 
i et inderlig fortroligt venskabsforhold til hende som støtte 
og rådgiver for hende, på samme tid som han selv havde 
megen oplivelse af samtalerne med hende. Denne kvinde 
var en datter af den gamle præst Schumann, og hun var 
gift med Benecke, der havde en bestilling under kom- 
munal-bestyrelsen og senere blev borgmester i Landsberg. 
Allerede da Schleiermacher 1789 opholdt sig i Drossen, 

havde han lagt mærke til den ranke kvinde i den hvide 
kjole med det himmelblå skærf og med det blonde hår 
hængende frit ned over skuldre og hals, der med sin fader 
kom i besøg hos professor Stubenrauch, og han havde 
følt sig i høj grad tiltalt af hendes fængslende samtaler. 
»Jeg omgås gærne med mennesker,« havde hun den gang 
sagt til Schleiermacher; »men det må ikke være dukker: 
de må /ade sig sé; ellers er et enligt kammer og en bog 
mig kærere.« Hvordan forholdet mellem Schleiermacher 
og fru Benecke udviklede sig, medens han var hjælpepræst 
i Landsberg, kan måske bedst skønnes af fortællingen om 
hans besøg hos hende, to år efter at han havde forladt 
byen. Han kom da ved midnats-tid. Benecke var inderlig 
glad ved at se den gamle husven og bordfælle igen og 
havde tusende småting at fortælle. Men fru Benecke førte 
ham ind til sengen, hvori hendes lille datter sov, og talte 
om den glæde og de sorger, barnet havde voldt hende, 
og som han i svundne dage havde delt så broderligt med 
hende. I de følgende dage aflagde hun så regnskab for 
ham over sin husholdning, over forbedringerne, hun havde 
gjort i styrelsen af huset, og over hvordan det var gået 
hende med at følge de råd, han havde givet hende. 

Den 2. september 1794 døde Schleiermachers fader. 
Det havde ikke været sånnen muligt at besøge ham, siden 
han var gået til universitetet i Halle. Det smertede ham 
dybt, da han fik budskabet, om at han aldrig mere i 
denne verden skulde mødes med ham. Otte år efter 
kunde han skrive i et brev: »De véd, hvor længe jeg har 
været fader- og moder-løs. Men der går alligevel sjælden 
en dag til ende, uden at jeg med kærlighed mindes især 
min fader. Vist nok har jeg levet mere med min moder; 
men hende mistede jeg tidligt. Ham har jeg derimod kendt 
i det mindste i begyndelsen af mit modnere liv. En ulyk- 
kelig misforståelse havde i flere år fjærnet hans hjærte 
fra mig. Han troede, jeg var på en fordærvelig vej; han 

holdt mig for at være opblæst og stolt, da jeg kun i al 
enfoldighed fulgte min inderste overbevisning. Jeg led 
meget ved det. . .. Jeg var rørt over hans inderlige om- 
sorg og kærlighed, som, trods al hans bekymring for mig, 
aldrig veg fra mig. Men De véd, hvordan jeg er; jeg 
gjorde intet særligt for at bringe ham i nærmere forstå- 
else med mig, men gik .kun i stilhed min gang videre, da 
jeg tænkte, forholdet vilde kun forværres, om jeg havde 
søgt at ændre det. Lidt efter lidt båjede hans skån om 
mig og hans forstand sig for hans hjærte. Men jeg havde 
først fået det fuldeste og sikreste vidnesbyrd om, at han 
igen var min, i mine hænder, da han blev taget bort 
fra mig.« 

Det blev ikke den unge hjælpepræst, men den gamle 
professor Stubenrauch, der blev Schumanns efterfølger i 
Landsberg. Professoren, der får havde været så meget 
for sin søstersån, ældedes stærkt i de følgende år. Heller 
ikke af ham kunde Schleiermacher da vente ståtte i frem- 
tiden. Han trængte stærkt til ny venner, og dem fandt 
han da også, men rigtig nok mest i andre kredse end 
dem, hvortil han blev henvist ved det ny embede, han fik, 
som reformert præst ved hospitalet Charité i Berlin.”) 
Han var otte og tyve år gammel, da han i september 1796 
tog sin præstebolig i besiddelse på den nævnte stiftelse, 
og nu var det, at han først for alvor skulde føres ind i 
samtidens stærke åndelige livsrøre. Det var den får nævnte 


Henriette Herz' hus, som i denne henseende fik særlig 


betydning for ham. 


1) Der var også ansat en luthersk præst ved stiftelsen. 

Frederik Schleiermachers israelitiske veninde. 


Ved midten af forrige hundredår levede i Berlin en 
bekendt dygtig læge, de Lemos. Hans slægt var portugisiske 
jøder; selv var han født i Hamborg og havde studeret i 
Halle. Han holdt sig strængt til sine fædres skikke, men 
domte ikke hårdt om dem af sine landsmænd, som var 
mindre ivrige deri. Han var i det hele sagtmodig og mild 
i sit hjem og udenfor det. Han var meget smuk, gik altid 
i en pyntelig, gammeldags klædedragt og talte det tyske 
tungemål rent og velklingende. Hans første ægteskab var 
barnløst. Hans anden hustru blev derimod moder til en 
stor børneflok. Det var en smuk kvinde, og hun var dygtig, 
strængt ordentlig, men af et heftigt sind. Hun skændte 
bestandig på sine born, og disse følte sig derfor stærkest 
knyttet til deres fader. Dette var da også tilfældet med 
den ældste af dem, Henriette. Det hørte til hendes lyseste 
barndomsminder, at hendes fader på sabbaten lyste vel- 
signelse over sine born. Stundom kunde den strænge 
moder klage over Henriette til faderen og bringe ham i 
tvivl, om han skulde velsigne hende med de andre born; 
men da bad og tryglede hun så længe, til han gav efter; 
hun vilde ikke undvære dette pant på hans kærlighed. 
Henriette de Lemos var som' barn meget stor af sin alder, 
og hun havde arvet sine forældres skonhed. Da en søster 
til Frederik den anden en gang vilde sé, hvordan det gik 
til ved jødernes løvsalsfest, blev hun ført til den løvhytte, 
hvor Henriette var; fyrstinden blev da så forundret over 
pigens skånhed, at hun tog hende på skødet og kælede 
for hende. Der er flere fortællinger, som viser, at Hen- 
riette som barn gjorde opsigt ved sit usædvanlig smukke 
ydre. I en alder af otte til ni år vandt hun ved en aften- 
underholdning stor pris både for sit klaverspil og ved på 
det følgende bal at danse menuet; men det hojrøstede 
bifald skyldtes nok særligt pigens skånhed. Da den jødiske 

menigheds ældste nedlagde forbud imod en privat-komedie, 
hvori hun skulde have en rolle, gik hun selv til dem og 
bad dem tage forbudet tilbage; det såmmede sig ikke, 
sagde hun med løftet stemme, for så gamle og alvorlige 
mænd at bryde sig om en bårneleg. Menighedsforstan- 
derne lod lystigheden gå sin gang, og det er muligt lige 
så meget barnets skånhed, som hendes frimodighed, der 
har omstemt de strænge mænd. 

Henriette var ikke mere end tolv år gammel, men 
næsten udvokset, da den første frier meldte sig. Det var 
en ældre jøde af portugisisk æt. Han var hendes for" 
ældre ganske ubekendt, men foregav, at han var umådelig 
rig. Hans sorte tjænere skulde snart komme, og så 
skulde han forevise sine skatte og sine pappegåjer. De 
Lemos skulde endelig love ham at få Henriette til ægte; 
om tre år vilde han komme igen og holde bryllup med 
hende. De glimrende udsigter virkede så vidt på Hen- 
riettes forældre, at de ikke rent ud sagde nej. Men de 
sorte tjænere kom ikke, heller ikke skattene, heller ikke 
pappegåjerne. Derimod forsvandt den gamle jøde med en 
sølvdåse, der tilhørte Henriettes fader. — Et halv år efter 
kom der en solidere bejler." Den første meddelelse derom 
fik Henriette af en gammel kvindelig slægtning, som til- 
lige kunde fortælle hende, at forældrene havde givet deres 
samtykke til forbindelsen. »Hvem er da den mand, man 
har bestemt mig for?« spurgte Henriette. Den gamle 
nævnte da Markus Herz, en anset læge i Berlin. Pige- 
barnet havde set ham nogle gange i sit hjem, og hun 
havde lagt mærke til, at han da så meget på hende; men 
talt til hende, havde han næsten ikke. Hun havde også 
set ham sidde i sit vindu; ti det måtte hun forbi, hver 
gang hun skulde hen og bytte bøger i leje-biblioteket, og 
det gik tit på, da hun læste mange romaner. Herz havde 
ikke vakt nogen særlig følelse hos hende. Men det måtte 
være morsomt at blive forlovet. Så kunde hun komme 

til at spadsere med sin brudgom. Så vilde hun sikkert 
få smukkere klæder. Rimeligvis måtte hun også som for- 
lovet pige få bedre mad end får og flere lommepenge. 
Men frem for alt tænkte hun med glæde på, at når hun 
først blev gift, skulde hun have en frisør til at sætte sit 
hår; hidtil havde den gåmle tante besørget det; men hendes 
smag stemte slet ikke med Henriettes, og hendes pomaåade 
var ikke stort bedre end tælle. — Den gamle tante for- 
talte hende, når forlovelsen skulde finde sted, og Henri- 
ette ventede med spændt forventning på den store dag. 
Tanten havde også sagt hende, at hun vilde blive spurgt, 
om hun var fornåjet med det valg, som hendes fader 
havde truffet, og det smigrede hende. Dagen kom. 
Morgenen gik som sædvanlig. Om formiddagen skete der 
heller ikke noget. Familien satte sig til bords. Den ene 
ret blev sat.frem efter den anden; men der blev ikke talt 
et ord. Først ved den sidste ret sagde faderen: »Mit 
barn, hvem vil du helst giftes med, en læge eller en rab- 
biner?«  sHjærtet bankede stærkt i Henriettes bryst. Hun 
svarede, at hun i alle måder vilde være tilfreds med, 
hvad hendes fader bestemte for hende. Men så kom hun 
til at tænke på, at hun burde komme sin kære fader 
endnu mere i møde, og at det sikkert vilde være ham 
kært, at hun foretrak en mand af hans eget fag. Derfor 
tilfojede hun: »Lægen vil vist nok være mig kærest.« 
Dermed var sagen afgjort. Af sin moder fik Henriette 
efter middagsbordet at vide, at hun om aftenen vilde blive 
forlovet med Markus Herz, som hun jo var godt kendt 
med, og som havde vundet et stort navn ved sin læge- 
kunst og ved sin lærdom. Derpaa holdt moderen en 
længere tale til hende, som sluttede med en anvisning til, 
hvordan hun som brud skulde omgås sin brudgom og 
med at fremhæve sit eget ægteskab som et forbillede for 
datteren. — Om aftenen samledes en del mennesker hos 
Henriettes forældre. Imellem dem var der en notarius, 

som skulde skrive ægteskabskontrakten. Den kun 12/4 
år gamle pige sad i sin fulde stads alene i sit værelse, 
medens aftalen blev truffen om alle enkeltheder i kon- 
trakten, og denne blev nedskreven. Det var en pinlig 
ventetid. Endelig gik dåren op. Notarius viste sig med 
to vidner for at spérge Henriette, om hun gav sit sam- 
tykke til det, som nu var afgjort. Hun fremstammede et 


ja. Snart efter kom Markus Herz ind, kyssede hendes hånd " 


og førte hende til det øvrige selskab. Det kunde ikke 
andet end slå hende, at den lille og stygge, stuelærde læge 
slet ikke svarede til de. forestillinger om en elsker, som 
hun under sin romanlæsning havde dannet sig. Men 
hendes forældre var strålende-glade, og så måtte hun også 
være glad. Aldrig havde hun set dem så kærlige imod 
hinanden som den aften. Det vakte også gæsternes op- 
mærksomhed, og en naboerske sagde til brudgommen, at 
det var. en fornåjelse at sé så lykkeligt et ægteskab. 
»Vent et par år,« svarede Markus Herz, »og De skal sé 
et ægteskab af samme slags.« 

Forlovelsestiden varede i halvtredie år. Den var just 
ikke så meget fornåjelig for Henriette. Hendes kæreste 
var femten år ældre end hun og så endnu ældre ud, end 
han var. Han behandlede hende som et barn og kaldte 
hende »barnet«. Der blev sjælden tale om at spasere 
med ham. Men næsten hver aften kom han i hendes 
hjem og spillede kort — med hendes fader; hun måtte da 
sidde ved siden af ham og sé til. — Brylluppet stod den 
1. december 1779. Den dag vågnede der hos Henriette 
en dyb smerte ved skilsmissen fra hjemmet, og navnlig 
fra hendes fader, som hun nu skulde forlade. Hun græd 


" og bad ham tilgive hende, hvad hun i sin barndom havde 


gjort ham imod, og om at give hende sin velsignelse. 
Han lyste da velsignelsen over hende endnu en gang som 
for om sabbaten, græd, idet han holdt hende i sine arme, 
vinkede ad hende, at hun skulde gå, og sagde i det samme: 


155 


»Barn, få ikke mit hjærte til at briste!« Efter jødisk skik 
foregik vielsen ude på gårdspladsen under en baldakin. 
Der lå høj sne derude, og alt var vinterligt. Da Henriette 
Herz som ung hustru næste morgen sad i sit værelse, 
længtes hun inderlig efter hjemmet, som hun havde forladt, 
og da hun hørte en mand gå på trappen, bankede hendes 
hjærte stærkt; mon det ikke skulde være hendes fader, 
som kom for at sé til hende? Døren gik op. Da var det 
frisøren, som hun havde glædet sig til, skulde sætte 
hendes hår, når hun blev gift; nu var hans komme hende 
en bitter skuffelse. 

Den mand, som Henriette de Lemos blev gift med, da 
hun endnu var et halvt barn, hørte til de mere betydelige 
i de dage. Han var vokset op i et fattigt jødisk hjem, 
men havde vundet anseelse ved universitetet i Kønigsberg 
og var navnlig bleven en yndlingsdiscipel af den tids be- 
romteste tænker, Immanuel Kant. En videnskabelig dannet 
købmand, David Friedlånder, havde truffet Herz i Kønigs- 
berg og fået ham til at drage med til Berlin. -Men den 
unge lærde, som aldrig havde bevæget sig uden for sine 
kammeraters kreds, var meget ængstelig ved tanken om, 
at han skulde leve i den store stad; han havde hørt meget 
om, hvordan den fine dannelse dér skulde have udbredt 
sig i alle samfundets lag, og vidste ikke, hvordan det 
skulde gå ham i så udviklede forhold. Den første er- 
faring, som han gjorde i Berlin, forøgede denne angst hos 
ham. Han havde på rejsen dertil tabt en af sine tøfler 
og gav da den anden til en skomager, for at han kunde 
gøre magen til den. Nogle dage efter kom skomagerens 
dreng med tøflerne; men den ny passede slet ikke sammen 
med den gamle. Herz spurgte drengen, om det virkelig 
var meningen, at den ny tøffel lignede den gamle. Men 
skomagerdrengen lod sig ikke bringe ud af fatningen. 
Han målte Herz med &jnene og sagde med overlegen ro: 
»De véd måske ikke endnu, min kære lille herre, at der 

i hele verden ikke findes to ting, som fuldkomment ligne 
hinanden.« Herz rejste sig ganske overrasket fra sin stol, 
betalte tøffelen uden at sige noget, og — det varede længe, 
inden han vovede sig ind i det berlinske 'selskabsliv. 

Af det, som nu er fortalt, kan man gåre den slutning, 
at både Markus Herz og hans hustru var vittige hoveder; 
ti de har jo selv meddelt disse træk om, hvad der var 
gaaet forud for deres ægteskab. Herz' lærdom gik dels i 
filosofisk dels i naturvidenskabelig retning, og han havde 
drift nok til at meddele andre, hvad han selv vidste, og 
det kunde han gåre på en meget fængslende måde. Han 
havde anskaffet sig en betydelig samling af udmærkede 
fysiske instrumenter til oplysning af, hvad han førte frem 
i sine foredrag. Det var i sit hjem, han øvede denne 
lærer-virksomhed. Men de dygtigste og ivrigste af hans 
tilhørere kom snart i et personligt forhold til ham, og dem 
indbød han så til at blive hos sig om aftenen efter fore- 
dragets slutning. Hvem der således fra først af var bleven 
venner af huset for mandens skyld, følte sig imidlertid 
ofte endnu nåjere knyttet til det, når de lærte hans hustru 
at kende. Var Herz lærd og vittig, da var hans unge 
hustru ualmindelig smuk og livlig. Hendes ægteskab blev 
barnløst og gav hende derfor rigelig tid til at sysle med 
bøger, og hun kunde ikke let finde en bedre lærer end 
sin egen mand. Det varede da ikke længe, inden hun 
med dygtighed kunde tage del i en videnskabelig forhand- 
ling med Herz' disciple, og efterhånden fik hun også sin 
egen livsanskuelse at føre ordet for. Det hører til de 
ejendommelige træk ved livet i Berlin i slutningen af for- 
rige hundredår, at de israelitiske huse den gang stod i 
første række,. når det gjaldt om at følge med, hvad der 
kom frem i bogverdenen. Den mand, som havde givet 
stødet dertil, var Moses Mendelsohn (fd. 1729 og død 
1786). Han forenede købmandens og videnskabsmandens 
syssel, var forretningsfører i en handel med silkevarer og 

samtidg en anset forfatter. Han tilskyndede både ved sit 
eksempel og ved sin tale sine landsmænd til at arbejde 
sig frem i tysk dannelse, og hans opmuntring var ikke 
forgæves. Det er med fåje bemærket”), at det håjt begavede 
og højst mærkværdige jødiske folk, der, selv uden fædre- 
land og modersmål, gennem mange århundreder har be- 
varet sin ejendommelighed, endnu viser sin vidunderlige 
livskraft ved i det enkelte at kunne kappes i al kunst og 
videnskab, med hvem under solen det skal være. Alle- 
rede for to årtusinder siden viste dette folk sin forunder- 
lige begavelse ved i en mageløs grad at tilegne sig hellen- 
ernes sprog og vidskab, og man behøver kun at tænke 
paa M. Goldschmidt for at have beviset på, at der er israe- 
liter, som i vore dage har kunnet skrive dansk langt bedre 
end de fleste såkaldte danske forfattere. Med denne rige 
begavelse kastede jøderne i Berlin sig efter Mendelsohns 
opfordring over sysselen med tysk sprog og literatur, og de 
kom snart i første række. Markus Herz hører til de 
mænd, der med stårst dygtighed trådte i Mendelsohns 
spor. Men de jødiske kvinder kom vel endnu mere end 
mændene til at udmærke sig i denne retning. De fleste 
af mændene var handlende og stærkt optagne af dagens 
gerning; kvinderne i de velhavende jødiske huse havde 
mere tid til at drive boglig syssel. Det hørte til de bedste 
minder, Henriette Herz havde fra de første år af sit ægte- 
skab, at man da indrettede læseselskaber, hvor både mænd 
og kvinder skiftevis læste for. Et af disse kaldtes »onsdags- 
selskabet«. Det holdt sine møder i en lang og smal sal, 
som var dårligt oplyst med nogle tællelys. Til de uhygge- 
lige omgivelser svarede måltidet, hvormed man sluttede 
sammenkomsterne. »Man spiste efter læsningen ualmindelig 
slet,« fortæller Henriette Herz, der med sin mand tog 
ivrig del i dette læseselskab; »men ingen var fordringsfuld, 


7) Af Grundtvig i ugebladet »Danskeren« for 10. novbr. 1849. 

ingen spillede fornem,« og så forstyrrede disse ulæmper 
ikke deltagerne. At den tyske bogavl netop ved denne 
tid stod i fuld blomstring, bidrog til at gore disse læse- 
selskaber end mere udviklende for dem, der tog del i 
dem. Det var dog heller ikke usædvanligt, at jødiske 
kvinder lærte fransk, engelsk, ja endog italiensk, for at 
kunne læse bøger på disse sprog; af Sibberns meddelelser 
om Henriette Herz kan det ses, at hun læste de græske 
forfattere i grundsproget, og at hun lod ham lære sig 
dansk. De fordomme, som hæmmede kvindernes åndelige 
udvikling i andre huse, kunde man i de jødiske lettere 
sætte sig ud over. Og når det selskabelige liv i andre 
huse var afspærret ved standsforskellen, så satte jøderne 
sig også ud over denne fordom. Den højere embedsstand 
i Berlin fulgte hoffets skik og spurgte mere efter blodets 
end efter åndens adel. Den lavere embedsstand sad i 
trykkede kår. Hos de ikke-jødiske købmænd og deres 
kvinder ledte man gærne forgæves efter sans for literatur 
og kunst. Skulde livfulde mennesker finde et hus, hvor 
der kunde hentes nydelse af en ædlere art end mad og 
drikke, da var de næsten nødte til at søge de jødiske 
hjem. Hos Moses Mendelsohn kunde man komme uden 
særlig indbydelse. Det var ingenlunde noget rigt hus. 
Henriette Herz, der var en god veninde af Mendelsohns 
dåttre, kunde fortælle om, hvor néje husmoderen efter 
mængden af gæsterne aftalte rosiner og mandler på de 
tallerkener, der ved slutningen af måltidet skulde bydes 
om. Men det var sjældent, at en fremmed lærd kom til 
Berlin, uden at han lod sig indføre i Mendelsohns hus, og 
han var velkommen dér. Flere af de yngre jødiske fa- 
milier trådte i Mendelsohns spor også deri, at de gærne 
tog imod gæster, og det uden at spørge om stand og stilling. 
Efterhånden kom disse huse i mode. End ikke fremmede 
diplomater forsmaaede at komme der. Henriette Herz 
mente ikke at udtrykke sig for stærkt, da hun skrev, at 

der den gang i Berlin ikke var nogen mand eller kvinde, 
som siden kom til at udmærke sig, der ikke i længere 
eller kortere tid havde tilhørt disse kredse. Til de kvinder, 
som ved deres levende tilegnelse af alt, hvad tidens store 
digtere førte frem, gav disse selskaber deres stårste til- 
trækningskraft, hørte, foruden Henriette Herz, navnlig to 
andre: Moses Mendelsohns datter, Dorothea, der efter 
faderens vilje endnu som et halvt barn blev gift med en 
jødisk bankier Veit, — og Rakel Levin, der var seks år 
yngre end Henriette Herz og Dorothea Veit, og som, i mod- 
sætning til disse sine landsmandinder, først 37 år gammel 
blev forlovet og 43 år gammel gift, og det med den 13 år 
yngre Varnhagen von Ense, der efter hendes død 1833 har 
udgivet en bog i tre dele til hendes minde, som væsentlig 
indeholder breve, hun har skrevet. Da ægteskabet mellem 
Markus Herz og hans hustru var barnløst, kunde hun være 
desto mere for sine gæster. 

Til dem, der jævnlig kom i det herz'ske hus, der også 
efter mandens død i 1803 vedblev at stå åbent for frem- 
mede, hørte brødrene A/eksander og Vilhelm von Humboldt, 
og det fortælles om dem, at de i deres ungdom tit længtes 
efter lægens jævne bolig i Berlin, når de var hjemme på 
det adelige slot. Grev Mirabeau med det store koparrede 
ansigt, som dog ikke virkede frastødende længere, end til 
han begyndte at tale, så henrivende førte han ordet, er en 
af dem, som Henriette Herz har modtaget i sit hjem. 
Komponisten Reichardt og billedhuggeren Schadow var 
hyppigt gæster hos hende; den senere preussiske minister, 
grev Aleksander Dohna-Schlobitten, nærede så varm en 
hengivenhed for hende, at han skal have bejlet til hende, 
da hun var bleven enke; hun afviste dette tilbud »af de 
ædleste bevæggrunde. « 

I Henriette Herz” hjem. blev den reformerte præst fra 
charité- hospitalet - snart en daglig gæst.  Hospitalsbyg- 
ningen, hvori han boede, lå på et øde sted; der var ikke 

mange huse i nærheden, og.der var ingen stenbro på vejen 
udenfor; der var heller ingen gadelygter. For at Schleier- 
macher da ikke skulde komme galt afsted på sin vandring 
til dem i mørke aftener, forærede familien Herz ham en 
lille lygte, der var indrettet således, at den kunde hages 
fast i et knaphul i hans frakke, og udrustet på denne 
måde, gik da den lille mand hver aften hjem fra sine 
venner, og stundom havde han også lygten tændt, når han 
kom til dem. Billedet af Schleiermacher med lygten i 
knaphullet, som Henriette Herz har givet, kan danne et 
Sidestykke til det, Laub gav af hædersgæsten ved skydebane- 
gildet. Et tredie billede blev virkelig udført med blyanten. 
En vittig berliner, som jævnlig havde moret sig over at 
se Henriette Herz, der var håj og fyldig, som hellenerne 
tænkte sig gudinden Here, spasere med sin lille og tynde, 
ingenlunde velskabte ven, lavede en karrikatur, der forestil- 
lede Henriette Herz med en knækparasol i hånden; men 
knækparasollen var Schleiermacher, og af hans lomme 
stak da igen en knækparasol op. Schleiermacher og hans 
store veninde morede sig selv over, hvor lidt deres skik- 
kelser passede til hinanden; alene dette misforhold mellem 
deres ydre vilde forebygge, at der kunde bestaa et andet 
forhold imellem dem end venskabet, som var grundet på 
fælles åndelig sans. De læste Shakespeare sammen; hun 
lærte ham italiensk; han meddelte hende noget af sin natur- 
kundskab. Da Henriette Herz en gang, for at have nogle 
penge til sin rådighed, hvormed hun vilde hjælpe en anden, 
påtog sig at oversætte nogle rejsebeskrivelser fra engelsk, 
hjalp Schleiermacher hende med at få en forlægger, læste 
korrektur for hende og gjorde også en del af det egentlige 
oversætterarbejde, da hun ikke ellers kunde blive færdig i 
rette tid. Han vilde ikke have noget for sin ulejlighed; 
men hun forærede ham så et.skrivebord med en stor del 
skuffer i, som han siden altid brugte. 

Små ting. 
HERM. GREGERSEN. 


Han stod med sit lille barn ved grav, 
moderløs var hun, den lille; 

muldet nu dækked, hvad livet gav, 
han stod der så tavs og stille. 


Den lille snakked så vidt omkring, 
hun kendte endnu ikke savnet; 
han stod igen i den gamle ring 
af sorgtunge minder favnet. 


Da så hun op på hans åsyn, hvor 
de tårer fra øjet nedrinde. 

»Du græder vel ikke for lille mor, 
»hun er jo i himmerig inde. 


»Dér har du jo sagt, der er så godt, 
»dér er jo englenes skarer, 

»og dér skal vi bo på det høje slot, 
»og Vorherre selv os bevarer —« 


Så talte hun ud, som hun kunde bedst, 
som klokken om fryd og om smerte, 
solen sank luende rød i vest 

og trøsten med den i hans hjærte. 


Himmerigs røster små på jord, 
som taler om himlenes glæder; 
fandt I kun øre, da faldt vor snor 
altid på de liflige steder. 


»Danskeren». X. 

Vore Blades Dansk. 
Af J. ÅLDAL. 


I. 


Dagblade, der tager sig af den danske Sag og holder 
alt godt dansk i Hævd og Agt, vil vise. dette ved ogsaa 
at stræbe efter at skrive et klart og renset dansk Sprog, 
hvor unødvendige Fremmedord er afløste af hjemlige. Dette 
ser vi, de slesvigske Blade gør. »Flensborg Avis« havde 
saaledes for kort Tid siden et Opsæt, der havde en anset 
Professor, som tager sig varmt af vor Guldalder-Digtnings 
Sprogbehandling, en Smule til Bedste for hans ufrivillig 
morsomme Sammenbunken af franske og danske Ord.) 

Læs Qehlenschlågers, Grundtvigs, Hauchs, Paludan- 
Millers Mesterværker, og De vil ikke finde noget tilsvarende, 
hvad Ordvalget angaar. 

Og dog er der gjort meget for at rense det dagligdags 
Skrive- og Talesprog. Det er en kendt Sag, at. H. C. 
Ørsted med et tit fint Øre for Sprogets Ejendommeligheder 
indførte mange danske Ord i Stedet for fremmede paa det 
naturvidenskabelige Omraade. Fr. og Martin Håmmerichs 
Stil er Eksempler paa, hvordan der virkelig kan skrives 
smagfuldt Dansk saa godt som uden Fremmedord. 

Enhver kan selv forvisse sig om, hvor let og klart et 
saadant »pæredansk« Sprog kan flyde, ved at læse Oehlen- 


schlågers oldnordiske Digtninger, Allens »De tre nordiske - 


Rigers Historie« og M. Hammerichs lille Bog om Thorvaldsen. 

Samme Stræben ledede de Mænd, der sad i den grund- 
lovgivende Rigsforsamling. . Ord vedkommende Forretnings- 
ordenen blev danske, skønt Fristelsen til at lade de frem- 
mede slippe op i Hojsædet laa nær for, idet den Tids Blade 
brugte dem mere end de danske. »Fædrelandet« og de 


1) Se >Nationaltidende, 6. Febr. 

grundtvigske Blade var de eneste af Fyrrernes Blade, der 
havde Sans for Modersmaalets Renhed; men da det var 
dem, der den Gang slog mest til Lyd, havde det sin store 
Betydning for at forplante og vedligeholde Sansen for 
Sprogets Rensning og Fornyelse af hjemlige Kilder. Ikke 
faa Ord er paa den Maade førte fra Landsmaalene, Norsk 
og Svensk ind i almendansk Skrift- og Talesprog. 

Først i de sidste to Aar er Bladenes Interesse for en 
fornuftig Maalrensning igen vaagnet. Der er vel næppe 
Tvivl om, at over en Jævning skriver Dagbladene nu i en 
langt lettere og kvikkere Stil end ved Hundredaarets Midte, 
men med Livligheden følger ogsaa tit Flygtighed og Uagt- 
somhed, saa at man især ved Oversættelse fra fremmede 
Blade lader nye Fremmedord løbe i Pennen den ene Gang 
efter den anden, til de omsider høres i alles Munde. I 
Stedet for at man netop viser, at man fuldt magter det 
fremmede ved at overføre det til det tilsvarende danske. 
Jeg mener, en gørlig Maalrensning maa gaa ud fra følgende 
Synspunkt. 

Vi maa beholde de allerfleste af den Mængde tyske 
Ord, der lige fra Middelalderen er optagne i Dansk. Mange 
af dem hører til vore almindeligste og kan daarlig und- 
væres, da det er vanskeligt at finde nordiske Ord for, hvad 
de betegner. I mange Tilfælde har vi dog jævnsides det 
indkomne tyske Udtryk et oprindelig nordisk, som mangle 
— savne, skorte, fordre = kræve, Erindring —= Minde 
0. S. Vv., men det vilde være et unyttigt og spildt -Arbejde 
at forsøge at udstøde saa indgroede Ord, som man nu 
slet ikke tænker paa oprindelig er tyske. De forstaas 
ogsaa lige saa godt som nordiske, og det er min Mening, 
at en Udrensning af Fremmedord fuldt saa vel bør tage 
Sigte paa det praktiske som paa, hvad der er sproghistorisk 
rigtigt. Jeg finder saaledes ingen Grund til at skaffe vort 
Sprog af med Ord som bange, forbi, foran, forskællig, 


driste, som de .strænge Maalrensere vil have ombyttede 
> be 

med ræd, ovre eller om, forved, adskillig eller skilt, 
der nu ikke fattes saa let som de »fremmede«. I mange 
Tilfælde dækker det fra tysk indkomne og det nordiske 
Ord ikke helt hinanden, det tyske har enten en videre 
Betydning som fordre, medens kræve især er »at gøre 
Krav paa«, hvad der med rette tilkommer en; eller om- 
vendt, det nordiske er det mest omfattende, som almindelig, 
der har en videre Betydning end offentlig, taale en mere 
omfattende end fordrage, øve mere end bedrive. I saa- 
danne Tilfælde vilde det være urigtigt at udstøde Laane- 
ordet af Sproget, der derved tabte i Ævne til skarpt og 
bestemt at udtrykke Tanken. Men i ikke faa Tilfælde har 
vi gode og ægte danske Ord, der fuldt yder Vederlag for 
de fra tysk laante, saaledes granske for undersøge, mod- 
tage for annamme, prøve for forsøge, ved, ved Hjælp af 
eller paa Grund af for formedelst. Her hør vi fremdrage 
vort eget og efterhaanden vænne os af med det fremmede. 

I tidligere Aarhundreder trængte en Mængde Ord ind i 
vort Sprog fra Latin, senere fra Fransk, og mange har 
skaffet sig Indfødsret, saa det bliver en vanskelig Sag at 
faa dem .drevne ud. Den Gang var der kun faa, der som 
Eilschov havde Sans for »vor Fru Moders Maal«; alle véd 
jo, hvor mange fremmede, især franske Ord, Holberg nytter. 
Han gør os rigtig nok opmærksomme paa, at de er frem- 
mede, ved at lade dem trykke med Latinskrift, en Frem- 
gangsmaade, vi burde følge ved at bruge Løbeskrift. Men 
selv i dette Aarhundrede, da Vigtigheden af et rent dansk 
Sprog var kommen til at staa. klart for vore bedste For- 
fattere og den grundlovgivende Rigsdag, er der optaget et 
ikke ringe Antal franske Laaneord. Det er især Ord fra 


Statslivets Omraade som Repræsentation, Konstitution, -. 


Kommission, Komité, Diskussion, Organisation, ra- 
dikal, konservativ, moderat, Approbation, Koncession, 
Sanktion, interpellere, motivere, Privilegium, Proviso- 
rium 0. s. v. Dernæst en Mængde, især natur- og læge- 

videnskabelige Fagord, som vi af aandelig Dovenskab ikke 
har gidet finde eller danne danske Udtryk for, skønt det 
med Lethed kunde være gjort. Tit giver en ligefrem Over- 
sættelse et godt og forstaaeligt Udtryk for Tingen eller 
Tanken. Saaledes er det helt unødvendigt at bebyrde Hu- 
kommelsen med en Hohen vilkaarlig valgte Ord for at 
skaffe os danske Navne for Metersystemet. Naar vi finder 
en Oversættelse eller et tilsvarende Ord for Enhederne 
(Meter = Maal, Are — Flade, Liter = Pot, Gram — Gran; 
1 Kilogram — 1 Topund og fremdeles Pund opad), og 
saa opad tidobler og nedad tideler, har vi saa simple og 
aldeles tilsvarende Udtryk, som vi kan ønske os. Ligesaa 
let kunde vi for andre romanske Ord finde gode danske, 
ja tildels bruges de ogsaa, men holdes nede af de frem- 
mede. Mange synes jo, det lyder fornemt eller lærdt at 
slaa om sig med fremmede Ord. Tit saa Videnskabsmænd 
med Foragt ned paa jævne og for alle fattelige Ord, men 
tit skjulte maaske ogsaa det' knudrede Sprog og de gyse- 
lige Fremmedord over Tankens Tomhed og Dunkelhed. 
Naar der gøres en Opfindelse, opstaar en eller anden ny 
Videnskab, eller noget nyt bringes ind, saa skynder man 
sig i Reglen med at gøre det kendt under det fremmede 
Navn i Stedet for, at man burde finde et dansk Navn, der 
gav en Forestilling om Tingen. 


II. 

Her er det, vore Blade bør tage fat, det er dem, der 
først giver os Besked om det nye. Naar de da straks 
gør det kendt under et dansk Navn, gaar det over i den 
almindelige Talebrug. Men selv om vi har faaet en Be- 
nævnelse dannet efter Sprogbrugen, kan vore Blade ved 
at bruge det danske Ord drage dette frem, saa det bliver: 
det herskende, og Fremmedordet trænges i Kragen eller 
sættes paa Døren, en Vej, som vort eget kun altfor ofte 

maa vandre, idet det blot af og til nyttes til Afveksling. 
Her er ikke Tale om kluntet »Ordlaveri«, men kun om 
en let og nærliggende Oversættelse eller Anvendelse af 
et virkeligt forekommende dansk Ord. Det er en Kunst, 
som Islænderne har forstaaet og forstaar endnu; de har, 
da de-blev kendte med den Jatinske Litteratur, betragtet 
det som noget selvfølgeligt, at alle Ord skulde oversættes, 
og denne Opgave har de løst med stort Snille. Ogsaa for 
saa nye Opfindelser som Telefon og Telegraf har de dannet 
letforstaaeligeOrd af hjemlig Oprindelse, nemlig Maal (>: Tale- 
traad og Nyhedstraad. Jeg skal anføre nogle Eksempler paa, 
at ogsaa vi Danske dels har, dels let kan danne Ord, der 
siger selv de mindst dannede, hvad Tingen eller Sagen er. 
Epidemi er Farsot, Epilepsi Maanesyge eller faldende 
Syge, Medicin Lægemiddel og Lægevidenskab — Petro- 
leum er Stenolie, Viktualier Sulevarer, Detailhandel 
Smaahandel, Margarine Kunstsmør (Loven om M. fik 
rigtignok slaaet fast, at der maatte spises »Margarine«, 
ikke »Kunstsmør«) 0o.s. v. En Mængde Navne paa Handels- 
varer, især Klædningsstykker, faar vi meget vanskeligt- 
afløste af danske; for Tøjer er det ogsaa tit umuligt, og 
Fremmedordene har her en stærk Forbundsmagt i Moden. 
Magistrat vil sige Bystyrelse, Øvrighed; Borgerrepræsen- 
tation Byraad, lokal stedlig, lokalisere, stedfæste (jfr. 
kapitelfæste), Provins Landskab, Tournée Rundrejse 
(Ritter sælger Rundrejsebilletter, men Skuespillere og 
Kunstnere drager paa. »Tournée«). Et Leksikon er en 
Ordbog, et Eæcerpt et Uddrag, Compendium Udtog, ora- 
torisk talerisk (brugt af Madvig), Gerni Snille (fra Svensk), 
genial snilrig, selvsikker; et Talent en Begavelse (om Per- 
soner). Et Panorama er et Rundmaleri, ligesaa Eæpro- 


… priation Afkøb(-else), Psykolog Sjælekender, Sjælegransker. 


Filolog Sproggransker, Partikel Smaaord; ligeledes burde 
Brugen af de danske sproglige Kunstord gennemføres følge- 
strængt. — Redaktør — Bladleder, Kursiv = Løbeskrift, 

Petit — Smaatryk, Stenografi = Tætskrift, Forkortelses- 
skrift, Sekretær — Skriftfører. Bicykle betyder Tohjul, 
Tricykle Trehjul, starte sætte af, lægge ud. — Profession 
Haandværk, Levevej, Skuespil svarer udmærket til Drama 
ligesom der ikke er noget i Vejen for at kalde en 77ra- 
gedie et Sørgespil, Komedie Lystspil, Vaudeville Sang- 
eller Syngespil, Farce Skæmtespil; en BRevu — et Ord, 
der ogsaa bruges i andre Betydninger — kunde man 
kalde et Skæmtevisespil eller blot Visespil, der er kort og 
nemtfatteligt og nævner Tingen ved sit rette Navn. 

Det var ikke vanskeligt at give lignende Eksempler fra 
andre Omraader paa, hvor let man med lidt Omtanke og 
Vilje finder brugbare danske Ord i Stedet for de frem- 
mede. Gid man vilde bruge dem! Naar blot vore Dag- 
blade og skønlitterære Forfattere havde Sans for at bringe 
de allerede værende i Omløb, naar Bladets ledende Kræfter 
ikke blot førte deres Opsæt i Pennen i et rent, klart og 
letfatteligt Sprog, men paalagde alle Bladets Medarbejdere 
at gøre det samme, naar Forfatteren og Digteren — og 
særlig Digteren — bruger velklingende danske Ord, der 
tit taler langt skarpere og mere indtrængende til én, saa 
sank mange Fremmedord med en tit svævende og flersidig 
Betydning ned i Glemsel, Sproget blev ensartet uden at 
mangle Udtryk for Tanken, klart, letrislende og uden skur- 
rende Fremmedlyd. 

Men, siger kloge Hoveder, paa den Maade gør vi 
Sproget fattigt; det danske Sprog er sandelig fattigt nok i 
Forvejen; det er ogsaa tit heldigt at have to. eller flere 
Udtryk for det samme; tit er der en »Nuance« mellem 
Laaneord og det tilsvarende danske. — Jeg skal i Korthed 
søge at vise, at det dels er urigtigt, dels er noget, hvorpaa 
der let raades Bod paa en saadan Maade, at vort Moders- 
maal vinder i Friskhed og Oprindelighed. 

Af de faa Eksempler, jeg ovenfor har anført paa 
Fremmedord, som efter min Mening er overflødige, vil 

man let kunne se, at det danske Udtryk fuldt svarer til 
det fremmede. Enhver vil ved egen Omtanke eller ved at 
slaa op i en Fremmedordbog kunne mangedoble disse 
(mest romanske) Laaneord, vi saaledes kan skaffe os af 
med. Vil nogen paastaa, at Flertal og Overtal ikke er 
er fuld .Afløsning for Majoritet, Mindretal for Minoritet, 
Udvalg for Komité, Efterløn for Pension, Vinding for 
Profit, Æmbedsalder for Anciennitet, Embedsbroder for 
Kollega o. s. v. 0. s. v.? Ligesaa findes meget ofte gode 


nordiske. Udsagnsord for de fra Latin eller Fransk og” 


Tysk indkomne; mange af de fra tysk indvandrede lader 
sig dog nu ikke drive tilbage, men deres Indfødsret 
stammer ogsaa fra det 14. og 15. Aarhundrede, og ikke 
en eneste uden Sproggranskeren tænker paa, at de ikke 


er Grunddele af vort Sprog; ske, blive, begynde er saa- 
danne fra plattysk laante Ord, menede og en Sværm 


andre er nu gode danske Ord. 

Til disse tildels brugte Ord lader sig let føje nærlig- 
gende Nydannelser, uden at der kan tales om »Ord- 
laveri«. Der findes ved de ovennævnte Eksempler enkelte 
saadanne. En gennemført Oversættelse indenfor Timaals- 


systemet vil vise det; jeg vælger her Rundmaalet for 


flydende Varer. 1 Liter er paa det allernærmeste lig 1 Pot 
(1,035), altsaa Dekaliter — Tipot, Hektoliter — Hundred- 
pot og påa samme Maade ved fortsat Tideling (hvor Be- 
nævnelserne er lavede ved Sammensætning med de la- 
tinske Benævnelser paa Tallene, medens de græske -Tal- 
navne er brugte for de opadstigende a: Deciliter — tidelt 
Pot eller Tidelspot, Centiliter — hundreddelt eller Hundred- 
delspot. Ligesaa let gaar det med Gengivelser af Længde- 
maal, Flademaal og Vægt. 

Men der er ogsaa andre Veje at gaa for at øge Ord- 
forraadet end Oversættelse og Nydannelse, Veje som vi 
allerede halvt ubevidst har betraadt. I Landsmaalene, 
særlig Jysk og Fynsk, findes endnu mange træffende Ord, 

som let lader sig tillæmpe til Optagelse i Skriftsproget og 
almindelig dansk Talesprog. Da det imidlertid vilde føre 
for vidt at komme ind paa Enkeltheder her, faar det være 
nok at sige, at ogsaa vore nordiske Nabosprog tildels har 
ydet og uden Tvang kan yde gode Tilskud til Udfyldning 
af de Huller, som mange paastaar, at Fremmedordenes 
Fordrivelse efterlader. 

Og tro blot ikke, at en Ændring af vort Sprog i denne 
Retning vil gøre det ensformigt, farveløst, uden Liv og 
Lethed. Nej, tværtimod! Ti hvordan er vel over et Jævn- 
maal Flertallet af Blades og Forfatteres Sprog, naar Talen 
er om et forstaaeligt og virkeligt dansk Ordvalg? Hvor 
længes man tit efter, at der vilde komme et ungt og kækt 
Ord, som en Ungbøg i Maj, fuld af Livskraft og smidig 
Lethed! Naar Bladledere havde aaben Sans for at føre 
saadanne danske Nyord frem, sank mange udslidte Lejeord 
i Graven. 


Amerikaforskningen 
i det 1l6de og 17de Aarhundrede. 
Af S. N. MOURITSEN. 


IV. 

Efter Opdagelsen af det store Ocean trængte den Op- 
fattelse, at Amerika var en særskilt, mellem Evropa og 
Asien liggende Verdensdel, hurtig igennem og fremkaldte 
en ivrig Søgen efter et Stræde, hvorigennem Skibene 
kunde sejle videre vest paa til det virkelige Indien. Spanier- 
nes Søgen gik i sydvestlig Retning og førte til Opdagelsen af 
Magelhaenstræde, men hvis der fandtes et Stræde gennem 
Nordamerikas Fastland, vilde det være langt den korteste Vej 
til Indien. Sebastian Cabot var en af de første, om ikke den 
første, hos hvem Tanken om og Troen paa en Nordvestpassage 

opstod. Englænderne forstod fuldt ud, hvilket Værd en 
saadan Passage vilde have, og da Cabot kom til England i 
Begyndelsen af 1516"), blev han af Kong Henrik den ottende 
udnævnt til Fører af en Ekspedition, hvis Maal var Nord- 
vestpassagens Opdagelse. Den 22. April 1517 afsejlede 
han fra England og naaede heldig Labradors Kyst, som 
han fulgte mod Nordvest til Hudsonsstræde. Dette Stræde 
findes afsat paa et af Cabot efterladt Kort, og Beskriv- 
elsen deraf hæver det over al Tvivl, at han er dets egen- 
lige Opdager og har besejlet det i hele dets Længde; 
derfra kom han ind i Fokskanalen og naaede til 67/2 
eller maaske 68 n. Bredde. Havet var frit for Is, og han 
havde derfor godt Haab om at naa igennem til det store: 
Ocean, men Matroserne gjorde Mytteri og tvang ham- til 


at vende om (11. Juni 1517). Ved sin Hjemkomst til 


England fandt han Landet hjemsøgt af en frygtelig Pest 
og rejste derfor atter til Spanien, hvorhen Pligten maaske 
ogsaa kaldte ham, da han ikke var traadt ud af Spaniens 
Tjeneste. - Hans Rejse til Sydamerika er omtalt i et tid- 
ligere Afsnit, og hans øvrige -Virksomhed under Opholdet 
i Spanien vedkommer os ikke her. Til Slut blev han ked 
af den spanske Tjeneste, nedlagde sin Post og rejste atter 
til England (1548). Det var ikke lykkedes ham at finde 
Nordvestpassagen; nu gav han Stødet til en ny Ekspedition, 
hvis Maal var at finde Nordøstpassagen, men da dette 
Foretagende ikke har hjemme her, lades det uomtalt. 
Cabots sidste Aar er skjulte i Mørke. Formodentlig døde 
han i London Aar 1557. »Blandt det store Tidrums- Op- 
dagere opnaaede Cabot ved sine Foretagenders Originalitet 
ubetinget Pladsen næst efter Kolumbus, hvem han ogsaa 
ligner ved sit for Naturiagttagelser aabne Sind. Cabot var 


1) Han havde været i spansk Tjeneste siden 1512 men fik for- 
modentlig Tjenestefrihed, da Ferdinand den katholske døde (d. 23. 
Januar 1516). i 

Grundlæggeren af den engelske Magt til Søs og banede 
Vejen for alle de Forbedringer, som har gjort England 
saa stort, saa rigt, saa blomstrende. Paa hans Opdagelser 
grunder Englands Ret til den ny Verden sig. Han skæn- 
kede England et Fastland, og ingen kan udpege de faa 
Fod Jord, som det antagne Fædreland venligt skænkede 
den taknemlige til hans sidste Hvilested.« 

Der gik omtrent 60 Aar hen, inden Englænderne gentog 
Forsøget paa at finde Nordvestpassagen, og Cabots Rejser 
var omtrent helt glemte, da en ung Søofficer ved Navn 
Martin Frobisher begyndte at slaa paa, at man skulde 
se at finde den nordvestlige Vej til Indien. Ved at studere 
Cabotternes Skrifter og Kort samt ældre Rejseskildringer 
var han kommen til den Overtydning, at der maatte findes 
en Nordvestpassage, men de engelske Købmænd vilde ikke 
vove noget paa Undersøgelser i den Retning, og det varede 
derfor femten Aar, inden han kunde trænge igennem med 
sit Forslag til en Ekspedition til »Anianstrædet«. Endelig 
vandt han dog flere indflydelsesrige Mænd for Sagen, der- 
iblandt Humphrey Gilbert og Richard Hakluyt, og kunde 
den 8. Juni 1576 tiltræde sin første Rejse med tre smaa - 
Skibe, hvoraf de to største hed »Gabriel« og »Michael«. 


… Ved Grønlands Sydspids mistede han det mindste Skib i 


en Storm og blev forladt af »Michael«, men han fortsatte 
uforfærdet Rejsen med »Gabriel«, sejlede over Davisstrædets 
Munding til Baffinsland og kom ind i et Farvand, som han 
antog var den søgte Gjennemfart til det store Ocean,. men 
som var en Bugt, der nu bærer hans Navn. Landet toges 
i Besiddelse for England, og en sort, metalglinsende Sten 
bragtes om Bord, hvorpaa han, da Vinteren stod for Døren, 
satte Kursen efter England, som han naaede den 2. Ok- 
tober. Alle Englændere roste ham nu som Opdageren af 
Nordvestpassagens Begyndelse, men mest Opsigt vakte den 
hjembragte sorte Sten, hvorom nogle af Londons sagkyn- 
dige sagde, at den indeholdt Guld, »ganske meget Guld«. 

Der var vel dem, der paastod, at den ikke indeholdt Spor 
af Guld, men de bragtes snart til Tavshed, og da Frobisher 
lovede at hjembringe en hel Skibsladning af det kostbare 
Materiale, grebes Englænderne af Guldfeber, Dronning 
Elisabeth saa godt som nogen. En Flaade udrustedes 
” øjeblikkelig, mere for at hente »Guld« end for at gøre 


Opdagelser, og Dronningen, som intet havde bidraget til 
Opdagelsesrejsen, sendte nu et af sine største Skibe med 


paa Toget. 

Vi skal ikke opholde os videre ved denne Rejse, der 
begyndte den 26. Maj 1577, thi Opsamlingen af »Guld« 
slugte alle andre Interesser. Opdagelsen af en Vej til 
Kina kunde med Guds Hjælp udføres en anden Gang. 
Skibene ladedes med 4000 Centner værdiløs Sten, som 
antoges at være en kostelig Skat. Frobisher tog selv 
Haand i med ved Ladningen, som var han en fattig Ar- 
bejder. Den 21. August tiltraadte han Hjemrejsen, som 
gik heldig. Han modtoges med Jubel af Englænderne, 
som troede, at han havde opdaget et Guldland under 
” Nordens Sne og Is. En Kommission undersøgte de hjem- 
- bragte Stene og erklærede, at de var meget guldrigel 
Der var ikke længer nogen Tvivl om, at Polaregnens rige 
Miner maatte kunne dække Udgifterne ved et stort Fore- 
tagende. . Den 31. Maj 1578 stak Frobisher i Søen med 
en Flaade paa 15 Skibe. Paa denne Rejse besøgte han 
Grønland og besejlede Hudsonsstrædet men brugte ellers 
Tiden påa samme Maade som paa sin anden Rejse. Paa 
Hjemrejsen splittede Stormen hans Flaade og førte Skibene 
til forskellige engelske Havne. Derved faldt de mærk- 
værdige guldholdige Stene i Hænderne paa en hemmelig 


kongelig Kommission og flere upartiske Personer, og der . 


blev endelig gjort Ende paa den mærkelig Indbildning, at 
en almindelig, sort, ikke i' mindste Maade guldholdig 
.Bjærgart skulde indeholde en Mængde ægte, fint Guld. 
Lidt efter lidt indsaa alle, at de havde skuffet sig selv. 

Skønt Nordvestpassagens Opdagelse ikke var rykket et 
Skridt nærmere ved Frobishers Rejser, var disse dog ikke 
uden Betydning. Fr. v. Hellwald angiver deres geogra- 
fiske Hovedresultater med følgende Ord: »Først viste og 
belyste han for Englænderne den aldrig før af dem be- 
traadte Vej til Grønland. Han gjorde indsigtsfulde Iagt- 
tagelser af Havet der, dets Dybde og Strømme, Isbjærg- 
enes Oprindelse og Bevægelse. Han var den første Eng- 
lænder, der saa og betraadte Grønland og paaviste, at 
Eskimoerne der var ensartet med dem i Labrador og 
Baffinsland«. 

Det er klart, at Frobishers mislykkede Rejser maatte 
afkøle Købmændenes Interesse for Forskningen efter Nord- 
vestpassagen. I syv Aar foretoges der saa godt som intet 
i denne Retning, men i Aarene 1585—87 optoges For- 
søgene under John Davis Ledelse. Paa nogle London- 
købmænds Bekostning gjorde han tre Rejser mod Nordvest 
uden at naa det eftertragtede Maal. Hans Opdagelser til- 
lagdes ikke stort Værd, og Købmændene var ikke videre 
tilfredse med dem, men nu bedømmes de anderledes. 
Sete fra et geografisk Standpunkt er de fuldtud tilfreds- 
stillende. Han besejlede en Del af Grønlands Østkyst, 
Davisstrædet og Baffinsbugten til 73% n. Bredde og naaede 
altsaa betydelig. længere mod Nord end hans Forgængere. 
Hans Rejser blev desuden til stor Gavn for den engelske 
Handel og fremkaldte Hvalfangsten i de undersøgte Far- 
vande. 

Skuffede Forhaabninger og Englands mangeaarige Strid 
med Spanien gjorde, at der blev en længere. Standsning i 
Englændernes Forskning efter Nordvestpassagen; først 1602 
genoptoges Arbejdet af det » Ostindiske Handelskompagni«, 
der stiftedes den 31. Desember 1600 og fik Eneret til Han- 
.delen hinsides det gode Haabs Forbjærg og Magelhaen- 
” stræde. Det første Forsøg som lededes af George Wey- 
mouth, blev uden Betydning, og Kompagniet fandt det 

snart fordelagtigere at arbejde for andre Formaal, men 
Begyndelsen var gjort og andre optog Arbejdet. En For- 
ening af Londonkøbmænd, det »Moskovitiske Handels- 
kompagni«, sluttede en Overenskomst med Henry Hudson 
om, at han skulde opsøge Nordvestpassagen med et lille 
Fartøj, der førte en Besætning af 12 Mand. Den 1. Maj 
1607 afsejlede han med sin Nøddeskal af et Skib, og 6 
Uger senere var han inde under Grønlands Østkyst, som 
han fulgte til 73' n. Bredde. Han betænkte sig paa, om 
han skulde prøve at omsejle Grønland eller gaa tværs 
over Polen til Japan, men Isen nødte ham til at styre 
mod Nordøst over "til Spitsbergen, hvorfra han naaede 


. videre nord paa til 81? n. Bredde. Da Vinteren nærmede 


sig vendte han om, og den 15. September kastede han 
atter Anker i Themsen. Det næste Aar søgte han at 
finde Nordøstpassagen men havde endnu mindre Held.med - 
sig. Derefter vilde Kompagniet ikke mere lægge Penge 
til, og Hudson lod sig uden Tvivl heraf bevæge til at gaa 
i hollandsk Tjeneste. I det hollandsk-ostindiske Kompagnis 
Tjeneste gjorde han sin tredje Rejse (1609). Efter at have 
passeret Nordkap satte han Kursen efter Novaja Semlja, 
men hans Mandskab, der før havde sejlet paa Ostindien, 
syntes ikke om Kulden der og tvang ham til at styre 
over til Amerikas Kyst, som han naaede paa 44” n. Br. 
Derfra styrede han mod Syd og opdagede den efter ham. 
opkaldte Hudsonflod, ved hvis Munding Hollænderne fire 
Aar senere grundede Ny-Amsterdam, som nu hedder New- 
York. Da han begyndte at mangle Levnetsmidler, vendte 
han tilbage til Evropa og løb ind i en engelsk. Havn, 
hvorfra - han sendte sine hollandske Herrer en Beretning 
om sine Opdagelser. Hollænderne vilde nu ikke have 
mere med disse Forskninger at skaffe, og Hudson blev 
derfor i England. 

I Begyndelsen af 1610 traadte Hudson atter i For- 
bindelse med det moskovitiske "Handelskompagni og blev 

enig med det om en ny Forskningsfærd mod Nordvest; 
men han maatte finde sig i den saarende Bestemmelse, 
at en erfaren Sømand ved Navn Coleburne, som Kom- 
pagniet havde megen Tillid til, skulde ledsage ham som 
Medhjælper. Den 17. April 1610 gik han under Sejl, 
men inden han naaede ud af Themsen, frigjorde han sig- 
for den ildesete »Vogter« Coleburne ved at sende ham i 
Land med et Brev til Kompagniet, hvori han forklarede 
sin Handlemaade. Derefter styrede han til Island, hvor 
Mandskabet gjorde Mytteri, fordi Coleburne var fjærnet; 
der blev dog snart tilvejebragt Lydighed, og den 1. Juni 
fortsattes Rejsen. Han naaede lykkelig Labradors Kyst 
og styrede ind i det af Cabot opdagede Stræde, som efter 
dets formentlige Opdager er blevet kaldt Hudsonstræde. 
Da Hudson havde passeret Strædet i dets hele Længde- 
og saa Fastlandets Kyst bøje af lige mod Syd, kunde han 
. ikke andet end tro, at Maalet var naaet, Nordvestpassagen 
opdaget. Stor var derfor hans Skuffelse, da han naaede 
Bugtens Sydende og fandt Land rundt om sig. Han fast- 
holdt dog Troen paa, at der maatte findes et Stræde, som 
herfra førte videre mod Vest og besluttede at' overvintre 
i Bugten for næste Foraar at fuldende Opdagelsen. Han 
var ikke tilstrækkelig forsynet med Fødemidler og udsatte. 
altsaa temmelig sorgløst sit Mandskab for en arktisk Vinters 
Farer. Vinteren gik dog nogenlunde godt, men da endelig 
det sene og ængsteligt ventede Foraar kom, var alle Hudsons. 
Hjælpekilder udtømte; han delte det sidste Brød mellem. 
sine Folk og underskrev grædende et Løfte om at vende 
tilbage. I sidste Halvdel af Juni 1611 tiltraadte han Hjem- 
rejsen; netop som han troede, at Maalet næsten var naaet. 
Kort efter gjorde Mandskabet Oprør, satte Hudson og otte 
andre i en Baad og prisgav dem, berøvet alt, Vaaben, 
Føde og Instrumenter, til den ubarmhjærtige Natur; ingen. 
. har erfaret noget om deres følgende sørgelige Skæbne, 
Forbryderne, som naaede England efter at have udstaaet 


176 


frygtelige Lidelser, slap mærkelig nok aldeles fri for 
Straf. 

Næste Aar (1612) sendtes Thomas Button, Gibbons 
og Ingram til Hudsonsbugten for at opsøge Hudson og 
hans Lidelsesfæller samt for at fortsætte Forskningen 
efter det formodede Stræde. De fandt intet af det, de 


søgte, men opdagede den store Ø Southampton og Nelson- 


floden og besejlede en Del af Bugtens Vestkyst. De kom 
hjem til England 1613. Aaret efter gjorde Gibbons en 
Rejse mod Nordvest men indesluttedes af Isen uden for 
Hudsonstrædets Munding og var glad ved at naa lykkelig 
tilbage til England, da han atter, efter 20 Ugers Forløb, 
slap fri. 1615 fortsattes Forskningerne i Hudsonsbugten 
af Robert Bylot og William Baffin, og sidstnævnte 
udtalte efter Hjemkomsten aabent sin Overbevisning, at 
fandtes der en Nordvestpassage, burde den søges i Davis- 
strædets Forlængelse og ikke i Hudsonsbugten. Næste Aar 
(1616) udsendtes de paany for at afslutte Forskningen og 
tog da Vejen gennem Davisstræde og Baffinsbugt, som be- 
sejledes til 78? n. Bredde. »Efter Hjemkomsten fra denne 
lysende Opdagelsesrejse, der aabnede Porten til den virkelige 
Gennemfart, Lancastersund, for vort Aarhundredes Ishavs- 
farere, erklærede Baffin . . .., at der ikke gaves nogen 
nordvestlig Søvej, hverken i Hudsonsbugten eller i Davis- 
strædets Forlængelse, som ikke var andet end Bugter i 
stor Stil. Denne aabne Udtalelse bevirkede, at Baffins- 
bugten lodes ubesøgt i to. hele Aarhundreder lige til 1818; 
men ved at forstyrre alt Haab om en Gennemfart gjorde 
Opdageren sig hadet af alle ivrige Venner af Nordvest- 
farterne, saa hans, Ære og Fortjeneste først i den nyeste 
Tid til fulde er bleven anerkendt.« 

Baffins Udtalelser afkølte meget Iveren for Nordvest- 
farterne, men helt standsede' disse dog først 1632. Der 
var nok, som ikke vilde lade sig Troen påa den saa 
ivrigt ønskede Nordvestpassage frarøve, og der udsendtes. 

derfor endnu nogle faa Ekspeditioner mod Nordvest. Den 
mærkeligste af disse er Jens Munks ulykkelige Ekspedition 
til Hudsonsbugten. Danmark havde faaet sit ostindiske 
Kompagni og var derfor ogsaa interesseret i. Opdagelsen 
af en Nordvestpassage. Jens Munk var en modig og 
dygtig Sømand, vel kendt i de nordlige Have og i alle 
Maader vel skikket til at lede en Ekspedition til de kolde 
Egne. Den 19. Maj 1619 sejlede han fra Kjøbenhavn 
med to Skibe, der havde 64 Mand om Bord, og den 20. 
Juni kom han til Isen uden for Grønlands Østkyst. 10 
Dage senere omsejlede han Grønlands Sydspids, styrede 
tværs over Davisstræde og naaede Amerikas Kyst den 8. 
Juli. Han naaede heldigt gennem Hudsonstræde. I Hud- 
sonsbugten stængede Isen Vejen mod Nord for ham, han 
styrede derfor mod Syd og løb den 7. September ind i 
en Vig i Nærheden af Churchillflodens Munding. Her til- 
bragte han en skrækkelig Vinter. Ved Nyaarstid blev det 
en såa klingrende Frost, at Vin og Brændevin bundfrøs, 
Fadene sprang sønder, og det var livsfarligt at færdes i 
det frie. Nu tog ogsaa Skørhbugen til at hærge blandt 
Mandskabet; den 21. Januar var 13 Mand syge; den 17. 
Februar var 20 Mand døde og kun 7 Mand arbejdsdygtige. 
Sidst i -Maj slap Fødemidlerne op, og Hungeren blev Syg- 
dommens Medhjælper; det var tilsidst umuligt at begrave 
Ligene; ingen havde Kraft dertil. Munk maatte ogsåa 
gaa til Sengs og havde tilsidst ikke andet Haab, end at 
Døden snart skulde ende hans Lidelser. Den 8. Juni 
kunde han ikke længere holde det ud i Kahytten for Lig- 
stank men slæbte sig op paa Dækket, hvor han blev om 
Natten. Næste Dag blev han opdaget af to af sine Folk, 
som Ligstanken havde drevet fra Borde, og hjulpen i 
Land. Disse tre, de eneste, der endnu var i Live, søgte 
Ly under en Busk og levede af fremspirende Planter og 
Rødder. Da der kom Varme i Luften, begyndte- de at 


"komme til Kræfter, og endnu bedre blev det, da Isen brød 
»Danskeren«. X. DRS 

op, og de kunde drive Fiskeri; de fik ogsaa en Bøsse é& 
Land og gjorde Jagt paa Fuglene. Først den 16. Juli 
kunde de tiltræde Hjemrejsen med det mindste af Skibene. 
Isen lagde dem mange Hindringer i Vejen, og det gik kun 
langsomt over Hudsonsbugten. Over Atlanterhavet gik det. 
raskere, men Vejret var stormfuldt, saa det var en yderst. 
vanskelig Fart. Den 21. September 1620 løb de for en 
flyvende Storm og uden sikker Landkending ind i en Fjord 
påa Norges Vestkyst. De var ude af sig selv af Glæde 
over atter at være hjemme og græd højt; »de følte sig som 
opstandne fra de døde.«. Fra Bergen sendte Munk Melding- 
til Kjøbenhavn om Rejsens Udfald. 

1631—32 afsluttedes de ældre Forsøg paa Norvest- 
passagens Opdagelse af to engelske rejsende Luke Fox 
og Thomas James, som yderligere undersøgte Hudsons- 
bugten og overbeviste sig om, at der ikke fandtes nogen 
Nordvestpassage paå den Kant. Et Par Ekspeditioner til 
Hudsonsbugten i det 18. Aarhundrede blev af ringe Be- 
tydning og ellers foretoges. intet i 186 Aar. Først 1818 
fornyedes Forskningen efter Norvestpassagen og fortsattes. 
da, til Maalet var naaet; en Passage fandtes der ganske 
rigtig, men en ufarbar. 


Salt og Brød. 


(Et Foredrag.) 


"Det er tidt ikke blot Tingen men ogsaa dens Maade, 
hvorpaa det kommer an. Navnet, hvorunder den frem- 
træder, har saare stor Betydning; det er Noget, som vore 
Dage med den megen Reklame giver mange Beviser paa. 
Ogsaa Forfattere maa tage Hensyn dertil; som Boghand- 
leren en Gang sagde: »Mener De, Titlen er noget Ligegyldigt? 

Nej, paa ingen Maade, døm nu selv: vil Nogen mon gaa 
hen og købe en Bog, som har Titlen: 1. Joh. 5,5?  Der- 
imod er »Troens Knibtang« nu udkommen i dte Oplag.« 

Noget Tilsvarende er, at det ofte kan være af stor Be- 
tydning at faa en Tankerække udtrykt i et eller andet 
kraftigt Billede eller i en kort, fyndig Form; og saaledes 
er Ordsprogene hyppig Billedord, hvori Meget kan være 
gemt, som paa den Maade lettere fastholdes og føres. 

Om nu de Tanker, jeg her vil føre frem, er bleven 
saa godt gemt i det Ordsprog, der er Teksten til mit 
Foredrag, at der hører et lykkeligt Fund til at opdage 
dem, eller om det maaske er mig, som bruger Ordsproget 
til at udtrykke Noget, som der oprindelig ikke er tænkt 
paa derved, det gør mindre til Sagen. Hovedsagen er, 
om det lykkes mig ved Ordsproget at gøre Dem Tankerne 
lettere at gemme og føre; og er Tankerne selv Dem 
gammelkendte, saa bliver mit Foredrags Betydning den, at 
De faar en Titel efter Mønsteret »Troens Knibtang« til at 
holde dem fåst med. 

Ordsproget er dette: »Salt og Brød gør Kinden rød«. 
De kender det sagtens Allesammen. Og først ligger der i 
det, at Brød alene er ikke nok til Menneskelivets Trivsel; 
thi »Kinden rød« betegner et sundt, blomstrende Menneske- 
liv, som man kan se det hos lyshaarede, rødkindede 
Landsbybørn, der friske og glade tumle sig i-Sol og Vind 
med en lykkelig Uvidenhed om, at. der er Noget til, som 
hedder Lungebetændelse og Gigtfeber.  Ordsproget faar 
saaledes en Anvendelse paa Forholdet imellem Guds Folk, 
Israel og Hedningerne; for det var Hedningeulykken, at 
Livet efterhaanden mere og mere tænktes at hvile paa 
det Udvortes, paa Brødet alene; derfor kalder Jesus det 
"Hedningesorger at spørge ene eller først om: »hvad. skal 
vi spise og drikke? og hvad skal vi klæde os i?« men det 
var og er Gudsfolkets Velsignelse, at vi véd, Mennesket 
lever ikke af. Brød alene. 

Den Gang Kong Nebukadnezar havde ført Judas Konge 
Jojakim og en Del af de fremragende Familier fra Jerusalem 
i Fangenskab til Babel, befalede han, at der blandt dem 
skulde udtages nogle unge Mennesker, som var aldeles uden 
Fejl, smukke af Udseende, med Forstand påa al Visdom 
og Indsigt i al Vidskab og Kløgt til al Kundskab, og som 
havde Dygtighed til al tjene i Kongeborgen; de skulde 
undervises i Kaldæernes Skrift og Sprog; og Kongen 
bestemte dem daglig Mad fra Kongens Bord og af den 
Vin, han selv drak; man skulde danne dem i tre Aar, og 
naar de var omme, skulde de stedes for Kongens Aasyn. 

Blandt dem, der saaledes bleve udtagne, var Daniel, 
der selv siden i Bogen, der bærer hans Navn, har fortalt 
derom, og saa 3 Andre,- som var og blev hans nærmeste 
Venner; en opvakt Ungdom var disse fire Ungersvende, 
opvakte til Alvor ved Ulykken, der var gaaet over deres 
Folk og Fædreland; naar Daniel som gammel Mand, over 
de 80, hengiver hele sin Sjæl til at granske over Betyd- 
ningen af de 70 Aar, som Fangenskabet efter Jeremias” 
Spaadomsord skulde vare, men som gik til Ende, uden 
at det blev til' Andet end Svaghed med Kummer og 
Trængsel for den lille Part af Folket, som vendte tilbage, 
saa kan vi være visse paa, at den Længsels Ild, som 
brændte hos den gamle Mand, den luede med Nidkærhed, 
hos den unge; og naar da den unge Daniel og hans 
Venner spurgte alvorlig om Grunden til Jerusalems Fald, 
saa stod det klart for dem, at Grunden var den, som 
han siden i sin høje Alder udtaler: »Vi have syndet 
og handlet ilde,- vandret ugudeligt og været troløse og 
afvege fra dine Bud og dine Love;«x men til disse 
Bud og Love hørte ogsaa Spiselovene; de var en Del 
af det Gærde, Gud havde rejst mellem Israel og Hedning- 
erne, ligesom en Gartner rejser Hegn om den Plet, hvor 
han opelsker den sjældne. Plante, hvis herlige Frugt, 
naar den er moden, skal forplantes ud til den hele Have; 

og idet nu Daniel og hans tre Venner ikke blot dybt 
sørgede over Jerusalems Fald men i Ungdomsmod blus- 
sede af Iver for dens Oprejsning, saa forstode de, at for 
at gøre Oprejsningen mulig var det først og fremst for- 
nødent, at Folket vendte tilbage til Lydighed mod Guds 
Love og Bud. Da de derfor hørte Bestemmelserne for 
Hofskolen, til hvilken de vare udtagne, da satte de sig 
for i deres Hjærter, at de vilde ikke besmitte sig med 
Kongens lækre Retter og hans Gildesvin; og der var Aand 
over deres Ansigter, idet de saaledes tænkte paa Jeru- 
salem, og den stod for deres Tanker oprejst som Guds 
Stad paa Jorden. De gjorde derfor ogsaa et godt Indtryk 
paa den Hofembedsmand, hvem Opsynet med og Omsorgen 
for Hofskolens Bespisning var betroet, da de "kom frem 
for ham med deres Bøn om at maatte være fri for at 
spise af Kødretterne og drikke af. Vinen fra Kongens Bord; 
kun var han bange for, at de skulde afmagres og deres 
Udseende skæmmes; men saa bad de ham indtrængende 
om i en Prøvetid af 10 Dage at maatte nøjes med at 
spise Grøntsager og drikke Vand; og da de 10 Dage var 
omme, fandt man deres Udseende smukt, og de vare fyl- 
digere end alle de unge Mennesker, som spiste af Kongens 
Retter; og da de 3 Aar var omme, i hvilke Undervis- 
ningen skulde vare, og Lærlingerne alle »førtes frem for 
Kongen«, da »fandtes Ingen af dem alle som Daniel, 
Hananja, Misael og Asarja, saa de fik Tjeneste hos Kongen.« 

Denne lille Historie giver nu ingen Anledning til at 
drøfte Spørgsmaalet om Næringsmidlernes Værdi; thi det, 
der gav Daniel og hans Venner Fortrinet for de andre 
Lærlinger baade i den ene og den anden Henseende, var 
aabenbart Nidkærheden for deres Folk og dets store Sag 
og Folkehaabet, som med den trosglade Lydighed levede 
i dem. Og saaledes kendtes det "her, at det var ikke 
Brødet, ikke Maden alene, det kom an paa; det er ikke 
Brød alene, som »gør Kinden rød«, men »Salt og Brød«. 

Det skulde i det Hele være Israels Erfaring og Bekendelse 
med Hensyn til al Nød og Trængsel paa Jorden, at komme 
igennem det lykkes ikke ved at gaa ind paa Hedninge- 
vejen, hvor Gud er glemt. Og saaledes var det, han, der 


er Israels énbaarne, hævdede Gudsfolkets Sandhed imod: 


Fristeren, da denne vilde friste ham til at søge Hjælpen 
ad selvvalgt Vej: »Mennesket lever ikke af Brød alene 
men ved hvert Ord, som udgaar gennem Guds Mund.« 

, Men har jeg altsaa nu for det første taget denne Lær- 
dom af Ordsproget: »Salt og Brød gør Kinden rød«, at der 


hører Andet og Mere end Brødet til Menneskelivets lykkelige . 


Udfoldelse, saa bliver det nu det Andet at paavise, hvorledes 
dette Mere, som hører til, kan betegnes ved Ordet »Salt«. 


Salt er et Billedord; saaledes talte Grækerne om Noget, 


de kaldte »attisk Salt«, og derved tænkte de ikke paa et 
Saltbrud i de attiske Bjerge men paa, at fra det Landskab 
Attika var opstaaet mange højtbegavede Mænd, Digtere, 
Kunstnere, Tænkere og Talere saasom: Æschylos, Aristo- 
fanes, Phidias, Sokrates, Plato, Demosthenes o.s.v. Salt 
betød altsaa for dem Aandens Gaver, dog mest som de 
komme frem i Søgen efter det, Grækerne kaldte Visdom. 
Hos Apostelen Paulus kan denne Brug af Ordet ogsaa 
findes; han skriver til'de troende døbte i Kolossæ: »Eders 
Ord være altid være yndefuldt, tilberedt med Salt, saa I 
véd, hvordan I maa svare hver Enkelt«; han vil altsaa, 
de skal tale anderledes til Børn end til Voxne, anderledes 
til Unge end til Gamle, anderledes til Tvivleren end til 
Grinebideren; og til dette skal de bruge deres Forstand, 
deres Vid, det »Salt«, der er dem givet, 

Men dybere end Grækerne gik i det Hele Hebræerne 
med deres Anvendelse af Billedordet »Salt«. Vi kan 
ogsaa sige, de forstod noget dybere end Grækerne ved 
det Ord »Menneskeforstanden«; de tænkte derved ikke 
paa »den Praas, vi kalder Menneskeforstanden«, den Evne 
i os, i Kraft af hvilken vi indser, at 2 og 2 er4 o.s. v., 

men paa Livsforstand i Ydmyghed og Lydighed. Og 
denne hebraiske eller bibelske Brug af Ordet »Menneske- 
forstanden«, skulle vi nu se nogle Prøver paa. 

I Salme 32 siger David: »salig er den, hvis Over- 
trædelse er. forladt, hvis Synd er skjult, saligt det Men- 
neske, hvem Herren ikke tilregner hans Brøde, og i hvis 
Aand er ikke Svig«; og i denne Salme, som altsaa handler 
om den dybeste Sandhed i Menneskelivet, den, i hvilken 
Mennesket bekender sin Synd og trøstes ved Guds Naade, 
i den forekommer denne Formaning: »vorder ej som Hest 
og Mule uden Forstand; Bidsel og Tømme er deres Pry- 
delse til at tvinge dem, naar de ikke vil nærme sig til 
Dig«; det vil sige: Dyrene tvinges og styres udenfra, ved 
udvortes Midler som Bidsel og Tømme, men saaledes maa 
det ikke være med Eder, er I Væsener med Forstand, 
saa maa det kendes paa, at I styres indenfra, fra Sam- 
vittigheden, fra Hjærtet, hvor Øret er aabent for Guds 
Røst; det er den rette Livsforstand, det egentlig menneske- 
lige. ; 

I Salme 73 skildrer Asaf, hvor han har været stedt i 
Vaande ved at se, at det gaar de Ugudelige vel i Verden, 
medens han selv følte sin Tugtelse hver Morgen; og først 
ved at se mod Enden fik han Fred; men at se mod 
Enden det er at lytte til Guds Røst, som taler til Men- 
nesket om hans Maal, hans evige Bestemmelse, den 
glemmes, hvor Lykken søges i Øjeblikkets Lyst med denne 
Verdens Goder; da siger han: »da det saaledes gærede i 
mit Hjærte, og jeg følte Brodden i mine Nyrer, da var 
jeg uforstandig, jeg forstod Intet, jeg var som Dyrene for 
Dig;« da bekender han altsaa for Gud, at Forstandens 
Lys var slukt i ham, den Gang Guds Røst ikke naaede 
ham gennem Larmen. 

Da Kong Sankerib fuld af Hovmod udstrakte sin Haand 
mod Jerusalem og mente: saa lidt, som Hamats og Arpads 
Guder havde formaaet at redde deres By og Folk af hans 

mægtige Haand, han havde taget dem saa let, som en Dreng 
tager en Fuglerede, hvor meget end Fuglene pibe, saa lidt 
skulde den Gud, hvis Tempel var i Jerusalem, formaa at 
redde sin By, da talte Herren ved sin Profet Esajas 
Trøstens og Opmuntringens Ord til Kong Ezekias og Je- 
rusalems Indbyggere; bl. A. med disse Ord til Kong San- 
kerib: »Jeg kender din Bolig, din Udgang og din Indgang, 
og at Du raser imod mig; men fordi din Råsen imod mig 


"og dit Overmod er kommen for mine Øren, vil jeg lægge 


min Ring i din Næse og mit Bidsel i din Mund og føre 
dig tilbage ad den Vej, hvorpaa du er kommen!« Det vil 
sige: den mægtige Konge, Herskeren over Verden med. al 
sin diplomatiske Klogskab tiltales som en uvane Tyr, et 
Dyr, der maa tvinges ved Ring i Næsen og Bidsel i 
Munden; med al sin Magt og Kløgt, priset af mange 
Skjalde, er han altsaa i Grunden ikke et rigtigt Menneske, 
mangler den egentlige Menneskeforstand, Øret for Guds 
Røst og Ydmygheden til at gaa Guds Vej og gøre Guds 
Vilje. — 

Og at saaledes Menneskeforstanden efter bibelsk Sprog- 
brug er noget Andet end Forstanden til at herske over 
Jorden og gøre sig den underdanig, den, som træder frem 
i alt Kulturarbejde, "det ses ogsaa af, hvad den samme 
Daniel, af hvis Ungdomshistorie jeg før fremdrog et Træk, 
fortæller om Kong Nebukadnezar; der er nemlig ved Siden 
af det bekendte Drømmesyn af det store Billede med de 
fire (eller flere) forskellige Dele, det Nebukadnezar saa og 
Daniel tydede, endnu et andet Syn hos Daniel, hvori han 
selv sér- Billeder af Verdensrigerne; han sér i Drømme 
fire store Dyr stige op af Havet, det ene efter det andet; 
det er nu allerede betegnende, at han ser de mægtige 
Kulturriger under Billeder af Dyr, de mangler altsaa trods 
al deres blendende Pragt med Kunst og Videnskabens 
Resultater dog det egentlig Menneskelige; men det første 
af Dyrene er altsaa Nebukadnezars Rige, og derom hedder 


185 


det: »det første var som en Løve, men det havde Ørne- 
vinger; jeg saa det, indtil dets Vinger blev afrevne, det 
blev løftet fra Jorden og stillet paa sine Fødder som et 
Menneske og givet Menneskeforstand.« Herved sigtes 
der aabenbart til en saare mærkelig Fortælling i det fore- 
gaaende (Daniels 4de Kapitel); den gengives her. 
Nebukadnezar, som har været en usædvanlig rigt be- 
gavet Mand med mange mærkelige Tanker, drømte om et 
svært og højt Træ, som stod midt paa Jordens Flade, dets 
Højde naaede til Himmelen, og det kunde ses til det 
yderste af Jorden; dejligt var dets Løv, mangfoldig dets 
Frugt og Føde deraf for alle; under dets Skygge var 
Markens vilde Dyr, Himlens Fugle boede i dets Grene, og 
af det næredes alt Kød; men sé, en Vægter, en Hellig, steg 
ned fra Himlen, han raabte med Vælde og sågde: »fælder 
Træet, afhugger dets Grene, afriver dets Blade, spreder dets 
Frugt! Dyrene flygte fra dets Læ, Fuglene fra dets Grene; 
men lader Stubben med dens Rødder tilbage i Jorden, i 
Lænker af Jærn og Kobber i Markens Græs! med Himlens 
Dug skal han vædes, og han skal dele med Dyrene af 
Markens Urter; hans Menneskehjærte skal forandres, og 
der skal gives ham Dyreforstand, og 7 Tider skifte over 
ham. Det. er besluttet i Vægternes Raad og afsagt Krav 
af de Hellige, indtil de levende forstaa, at den Højeste 
raader i Menneskers Rige, og at han giver det til, hvem 
han vil, og sætter den ringe blandt Folket over det.« 
Daniel udtydede Drømmen om Kongen selv, at han, den 
mægtige, til hvem al Jorden saa hen, skulde blive udstødt 
fra -Mennesker og være som vanvittig, indtil han forstod, 
at den Højeste har Magt over Menneskers Rige og giver 
det til, hvem han vil. Og det skete, som Daniel havde 
varslet. Kanske nok Daniels Advarsel til Kongen om »at 
afbryde sine Synder ved Retfærdighed og sine Misgerninger 
ved Barmhjærtighed mod fattige,« har virket nogen Tid 
til at dæmpe det brusende Hovmod hos Babelskongen; thi 
der gik 12 Maaneder hen, før Drømmen. opfyldtes; men 
saa kom det; Storhedsvanvidet brød ud. Det var en Gang, 
Kongen gik om paa Kongeborgen i Babel, hvorfra han 
saa ud over den herlige By, Midtpunktet for Verdenslivet, 
Samlingsstedet for alle Naturens Rigdomme og al Menne- 
skenes Kunst, hvor hver Fodsbred Jord var kostbar, og 
Husene derfor byggede i Vejret med kunstige Haver paa 

deres Tage; da tog han.Ordet og sagde: »Er det ikke 
Stor-Babel, som jeg har bygget til Kongesæde ved min 
Krafts Styrke og til min Herligheds Glans!«, lige det mod- 
satte af Ydmyghedsglæden, som siger: »af Guds Naade til 
Guds Ærel« og af Menneskelovsangen, som lyder til Gud: 
»dit er Riget og Magten og Æren!« Storheden, Hovmodet, 
der ikke-giver Gud Æren, kom saaledes frem; og straks 
slog Ordet, der ikke blev Lys i Kongens Hjærte, ned over 
ham som Lyn, der splintrer det høje Træ; »Ordet var 
endnu i Kongens Mund, da en Røst faldt fra Himlen: 
»Dig, Kong Nebukadnezar! være det sagt: Riget er veget 
fra dig, fra Mennesker skal man udstøde dig, din Bolig 
skal være hos Markens Dyr; som Oksen skal man lade 
dig æde Urter, 7 Tider skal skifte over dig, indtil du for- 
staar, at den Højeste har Magt over Menneskers Rige, og 
giver det til, hvem han vil!« Og Ordet gik straks i Op- 
fyldelse paa Kongen, han blev udstødt fra Mennesker, 
han aad Urter som Oksen, hans Legeme vædedes af Himlens 
Dug, indtil hans Haar voksede som Ørnefjedre, hans Negle 
som Fuglenes Kløer. Den mærkelige Begivenhed — og 
det er ikke det mindst mærkelige ved den — er optegnet 
for os i en Skrivelse fra Kong Nebukadnezar selv »til 
alle Folk, Stammer og Tungemaal, som bo paa den hele 
Jord;«. den store Konge skrifter altsaa sin Hovmodssynd 
aabent for alle Mennesker, men bekender ogsaa sin Yd- 
mygelse og sin Oprejsning med Pris til Gud, idet han nu 
slutter Skrivelsen saaledes: »men da Dagene var omme, 
hævede jeg, Nebukadnezar, mine Øjne til Himlen, jeg fik 
min Forstand igen, og jeg lovede den Højeste, priste og 
ærede ham, der lever evindelig, hvis Herredømme er et. 
evigt Herredømme, og hvis Rige er fra Slægt til Slægt; 
og al Jordens Beboere ere for intet at regne; efter sin 
Vilje handler han med Himlens Hær og Jordens Beboere; 
der er ingen, som kan holde hans Haand tilbage og sige 
til ham: hvad gør du? Samme Stund fik jeg min Forstand 
igen og min Ære til mit Riges Glans, min Anseelse fik 
jeg igen, mine Fyrster og Stormænd søgte mig, jeg blev 
stadfæstet i mit Rige, og en større Magt blev mig tillagt. 
Nu priser jeg, Nebukadnezar, ophøjer og ærer Himlens 
Konge, hvis Gerninger alle ere Sandhed, og hvis Veje 
ere Retfærdighed, som kan ydmyge dem, der vandre 
i Hovmod.« — i 

Se, til denne Begivenhed og denne Skrivelse fra Babels- 
kongen »til alle Folk, Stammer og Tungemaal, som bo 
paa den hele Jord«, sigtes der aabenbart, naar det hedder 
i Daniels Drømmesyn, at det første af de fire Dyr, det, 
der lignede en Løve med Ørnevinger, fik sine Vinger af- 
revet, blev løftet fra Jorden, stillet paa sine Fødder som 
et Menneske og givet Menneskeforstand. Hovmodet blev 
stækket hos Nebukadnezar, og Ydmyghedens Klarhed med 
Lovprisnings Glæde kom i ham; og det er den rette 
Menneskeforstand. 

Men er nu Salt Billedord for Menneskevid, og er det 
ægte Menneskevid, den rette Menneskeforstand, Livsforstand 
i Ydmyghed og Lydighed mod Livets Gud, saa faar nu 
Ordsproget: »Salt og Brød gør Kinden rød« den Betydning 
for os, at for at Menneskelivet kan trives, behøves først 
og fremst Ydmyghedsglæden; uden den, uden »Saltet«, 
ved »Brødet« alene bliver det som et Dyreliv. 

Med denne Betydning af Billedordet »Salt« stemmer 
ogsaa den Maade, hvorpaa Saltet bruges som Billedtegn i 
Israels Historie. Det er Mose Bud om Ofring: »hver Offer- 
gave, som du bringer som Madoffer, skal du salte med 
Salt, og din Guds Pagtes Salt maa du ikke lade mangle 
paa dit Madoffer; med Salt skal du bringe hver din Offer- 
gave,« Men Ofret betyder Hjærtets Hengivelse, og Saltet, 
som der ikke maa mangle, betegner da Hjærtets Renhed 
og Oprigtighed, d. v. s. Ydmyghed og Ærlighed. Men paa 
den anden Side bruges det Udtryk om Guds Pagt (med 
Arons og med Davids Æt), at det er en Saltpagt, d. v. s. 
en usvigelig Pagt; og her er da Saltet Billede paa Guds 
Trofasthed og Sanddruhed; Saltet trænger igennem ikke 
som Surdejgen til at syre og fordærve, men til at bevare 
frisk; saaledes betegner det Inderligheden, Sandheden, 
Trofastheden i Guds Forhold til Menneskene. 

I Saltets Billedtegn findes samlet det, som nævnes i 
Salmeordet: »Kærlighed og Sandhed mødes, Retfærdighed 
og Fred kysses; Sandhed opvokse af Jorden, og Retfær- 
dighed skue ned af Himmelen;« saa i alt, hvormed Gud 
fører sit Folk frem imod Maalet, som er »Kinden rød«, 
Menneskelivets Trivsel og Forklarelse, der er »Saltet« 
ogsaa med. Det er med i Syndernes Bekendelse for den 
naadige Gud, det er med i Hjærtets ydmyge Bøn ikke som 
en Forbryder om blot Frikendelse eller Straffens Formild- 

else, men som et Barn om at overlyses af Faders milde 
Øjne: »Gud være os naadig og velsigne os; han lade sit 
Ansigt lyse hos os.« Det er med i Tugten, thi Gud tugter 
de Børn, han har kær, for Ydmygheds og Sandheds Skyld; 
og det er med i Forbarmelsen, Oprejsningen og Oplivelsen. 
Og til »Salt« hos Mennesket hører ydmyg at bøje sig 
under Guds Tugt og inderlig at aabne sig for det og den, 
som kommer fra Gud. 

Men den, som kommer fra Gud, er i Fuldendelsen 
Guds enbaarne Søn; hvad han krævede, var netop det, 
som her "billedlig er kaldet >Saltet«; han sagde: »Jeg er 
dertil født og dertil kommen til Verden, at jeg skal vidne 
for Sandheden; hver den, som er af Sandheden, hører 
min Røst.« Og dem, som hørte hans Røst, dem, ved hvis 
Tale i hans Ærinde baade Tugt og Trøst skulde bringes 
Folkene paa den hele Jord, dem kaldte han selv »Jordens 
Salt«, idet han føjede til, at hvis dette Salt blev ødelagt, 
saa var der intet mere: »I ere Jordens Salt; men dersom 
Saltet bliver fordærvet, hvormed skal det da saltes? det 
duer til intet uden at kastes udenfor og nedtrampes af 
Menneskene.« 

Saa betyder Saltet den ydmyge Sandhed med Tro paa 
Guds blivende og levende Naade i Jesus Kristus. Men 
Troen er ikke bare en Antagelse men et Livsforhold, saa 
den, der tror, gennemstrømmes af det evige Livs, Gudslivets 
Kraft; og derfor hører til »Saltet« ogsaa dette andet: at 
virke for andre, at lyse, varme, skygge, værne, bære Frugt 
for andre, som Chr. Richardt hår sunget om i Sangen: 
»lær mig Nattens Stjærnel« Og det er denne Side af 
Sagen, Søren Kierkegaard har fremhævet, idet han: med 
Henblik til Frelserens Ord om sine Disciple som Jordens 
Salt skriver: »at være Salt er ikke at være for sig men 
at være for andre, d. e. at være ofret.« 

Saa kan vi da sige, at det ligger i Ordsproget: »Salt 
og Brød gør Kinden rød,« at det er ikke nok til et ret 
Menneskeliv, at Mennesket har arbejdet for Brødet og ført 
det igennem, saa han kan svare enhver sit; det hører med, 
men der skal mere til, for at Kinden i Sandhed kan være 
»rød«, d. v. s. Menneskelivet lykkeligt; dertil hører endnu, 
at Mennesket er hleven noget for andre. Og vil man ind- 
vende, at derved naas' der kun til at blive Salt, ikke til 
at nyde det, og det er dog det, der forudsættes i Ordet 

om Salt og Brød, saa maa der svares, at kun den, der er 
og gør noget for andre, kan opfatte og trøstes ved, at 
andre ere og gøre noget for ham; som der til at bøje sig 
i ægte Menneskeforstand under Tugten hører Ydmyghed, 
saa hører der Kærlighed til at kunne tro paa Kærligheden; 
og i Tugten og Trøsten beredes da for Mennesket det him- 
melske Salt. Salt betegner Forholdet til Himlen og Brød 
Forholdet til Jorden, og begge Dele høre med til et helt 
Menneskeliv; ikke Salt alene, for der er maaske himmelske 
Væsener, som kan nøjes med dette, men det er ikke Men- 
nesker med »Kinden rød«; og ikke Brød alene, for daer 
Mennesket løsrevet fra sin Rod; men netop Enheden af 
begge behøves; Søndagen skal ikke være noget for sig 
og Søgnedagen noget for sig; men Søndag og Søgnedag 
skal være en Enhed; da blomstrer Menneskelivet og bærer 
Frugt. — ; 

Se, dette har nu sin Anvendelse paa alle Menneskelivets 
særlige Forhold. Det har sin Anvendelse paa det, der 
kaldes Godgørenhed; der er mange, som mener, at den er 
øvet, naar der bare er givet »Brød«; og saa skiller de sig 
af med de nødlidende ved at give dem et Maaltid Mad i 
"Køkkenet eller en 25-Øre ved Forstuedøren; men det er 
fejl, der skal »Salt«. med; tal med dem, som lider Nød, 
sæt jer ind i deres Forhold, anerkend hos dem, som klager 
over Arbejderens trange Stilling, den Stræben, de har 
efter at skaffe ogsaa »Saltet« en Plads i deres Liv og 
deres Hjem, og forudsæt hellere-deraf for meget end for 
lidt; saa forsvinder Kløften, som skiller de velstillede fra 
de nødlidende, og paa hvis anden Side disse med hule blege 
Kinder stirrer over til dem, hos hvem de kun ser »Brød« 
i Overflod men ikke mærker noget af »Saltets« Kraft. 

Det har sin Anvendelse i Forholdet mellem Venner; 
der gives dem, som kun er Brødvenner; men det er intet 
virkeligt Venskab; det brister, naar de egne Interesser 
gaar hver sin Vej. Som i Rusland, naar Czaren kommer 
til en Landsby, Sognefogden: møder ham og rækker ham 
»Salt og Brød« til Vidnesbyrd om, at det er ikke blot 
udvortes, at Landsbyens Beboere tilhøre ham, men deres 
Hjærter slaar ham i Møde, de ser i ham den, der er sat 
af Gud til at føre og forsvare dem ogsaa i aandelig Hen- 
seende, saaledes skal Venner række hinanden baade »Salt 
og Brød«, dele med hinanden af deres inderste Liv; kun 

da er Venskabet værd at nævne saa; kun da har det 
»Kinden rød« og hjælper til hos hver af Vennerne at trøste 
i Nød og uddybe Glæden. 

Det har sin Anvendelse i Ægteskabet; Ægtefællerne 
skal dele »Brødet« med hinanden men ogsaa »Saltet«, d. e. 
Kærligheden, saa den ene med Glæde fornægter sig selv 
for den andens Skyld, og Fortrolighed saa inderlig, at den 
ene ikke skjuler noget for den anden, heller ikke af sin 
egen Fortid;. Ægtefæller har Ret til at kende hinanden 
hélt, og er der Synd at bekende, saa hører det til Ægte- 
kærligheden at tilgive og udslette Synd og sige: »Gud ske 
Lov! nu ejer jeg dig hélti« "Kun da vil Freden være dyb 
og, tryg imellem de tvende, og i Freden vil Hjærternes 
Lykke blomstre og bære Foryngelsens Frugt igennem Aarene. 

Og det har sin Anvendelse paa Børneopdragelsen; det 
gælder i Sandhed om Børnene, at de trives ikke ved 
Brødet alene; de trænger til Kærlighedens Tugt og Pleje 
og til igennem den at faa Øjet op for, at Livets Maal er 
ikke alene at tjene Penge; opdrager Forældrene Børnene 
saaledes, at disse faar de Tanker: det er Penge, som er 
det vigtigste i Verden, saa vil Forældrene høste beske 
Frugter deraf, naar Børnene en Gang som voxne Mennesker 
knurre over, at »de Gamle« lever for længe; nej, »Saltet« 
maa være med i Hjemmets Liv, saa Børnene kan mærke, 
den bedste Glæde er i at have noget at leve for; saa 
vindes ogsaa til Velsignelse det, som der kan leves af. 
Det er en Ting, som. kommer i Betragtning ved Omsorgen 
for de hjemløse Børn; mangen Gang er der hidtil blevet 
sørget for disse saaledes, at der kun blev tænkt paa »Brødet«; 
og saa voxede de op og gengældte med Sløvhed og Kulde 
den Hjærtekulde, som havde mødt dem som smaa; nu ligger 
til Grund for Børnehjemmene og Plejehjemsforeningerne 
netop Bestræbelsen for i de stakkels hjemløse Børns Liv 
at skaffe Indgang ikke blot.for »Brødet« men ogsaa for 
»Saltet«. 

Ordsproget, vi dvæler ved, har endelig ogsaa sin Am 
vendelse i Folkenes Liv; det er netop det, som gør et 
Folk til et Folk, at de, som hører dertil, er sammenknyt- 
tede ved andet end fælles udvortes Interesser, at de har 
Minder fælles, Modersmaal og Fædreland fælles og aande- 
lig Stræben fælles, saa de samles om det samme Mærke. 
Og visselig er det ved den Verdensborgerlighed, som i vore 

Dage arbejder sig stærkt frem, en stor Fare, at den bryder 
sig ikke om dette hjærtelige Samfundsbaand, men »Brødet« 
tager hele Pladsen i den Grad, at der lades haant om 
Trangen til »Saltet«. — 

Det var Velsignelsen, som kom til alle Jordens Slægter 
i Tidens Fylde, at da kom »Saltet«; Folkene havde den 
Gang ikke »Kinden rød« men snarere Ligfarven; der var 
Opløsningstegn alle Vegne; men hvor det kristne Evange- 
lium blev hørt og troet, kom der Liv af døde; og det var 
ikke blot i Forholdet mellem Mand og Mand, at god Vilje 
og Glæde i det gode med indbyrdes Tillid vaagnede som 
en Livsmagt; ikke blot heller i Ægteskaberne og i Børne- 
opdragelsen, at Livsfornyelsen kendtes; men ogsaa Folke- 
lighederne oplivedes; det klareste Vidnesbyrd derom var 
vel Modersmaalenes Beaandelse til at taln og synge om 
Livet til Guds Ære; men ogsaa i Henseende til de Evner, 
hvert Folk særlig havde faaet til Udførelse af Menneske- 
arbejdet paa Jorden, mærkedes det, at der var kommen 
ny Kraft. 

Men det er nu saa længe siden. Og ser vi nu i vore 
Dage omkring os, saa er det langtfra, man kan sige, at 
Folkene har »Kinden rød«; det er snarere et afmagret, 
bekymret, forgræmmet og forpint Ansigt, der stirrer os i 
Møde. Bøgerne have jo nu en ganske anden og meget 
større Betydning end fordum; og saa mange af disse Bøger 
tale til os. om Livslede og Fortvivlelse. Hvor kan det. 
være? Har »Saltet« mistet sin Kraft? Sikkerlig ikke; 
men ganske vist er mangen Steds dets Virkning svækket 
eller umuliggjort, fordi det, som efter sin Natur er det 
frieste af alt, nemlig Hjærtets Forhold til Gud og Jesus 
Kristus, er bleven gjort til Genstand for Tvang. Faar det 
gode Ord i Jesu Kristi Navn Lov til at virke i sin egen 
Aands Kraft uden udvortes Tvang, vil. det kendes, at deri 
er endnu Fornyelsens og Bevarelsens Kræfter for Menneske- 
livet. Derfor er det i højeste Grad beklageligt, at de, der 
nævne sig Kristne, mangen Gang stille sig som Fjender til 
Frigørelsesarbejdet og det dermed nødvendig forbundne 
Oplysningsarbejde. 

Hos os har Grundtvig, fordi Erfaringen af Guds frie 
og rige Naade i Jesu Kristi Navn hos ham var særlig dyb, 
vidnet og virket meget for aandelig Frihed; og det Arbejde 
maa ikke standse. Saa vil vi mere og mere komme til 

at paaskønne den Morgensang, som udbrød »fra Hjærterne, 
som brændte, da Jesus mødte dem i Vang og Himmellyset 
tændte,« og selv istemme den. Ja, såa vil vi komme til 
at kende, at det er en aandelig Paasketid, vi lever i, og 
at »Livets Ord« har endnu de gamle Kræfter. 

Der var en Tid, da der blev tålt spotvis om den »rød- 
mussede Kristendom«; og det kan nok være, der den Gang 
var noget selvbehageligt i det, som nævnedes saa; ligesom 
der var noget overmodigt, nogen Mangel paa Ydmyghed 
hos os som danske Folk i Tiden mellem 48 og 64. 

Men saa fik vi vor »Dukkert«; og tage vi imod den 
paa ret Maade, saa er den ikke til Fordærvelse men til 
Hjælp. Og ret Maade er denne, at vi kommer ihu, ogsaa 
"Tugten, Ydmygelsen hører med til »Saltét«; saa »faar vi 
vor Forstand igen,« saa slaar vi Menneskeøjet op og 
»priser, ophøjer og ærer Himlens Konge, hvis Gerninger 
alle ere Sandhed, og hvis Veje ere Retfærdighed, som kan 
ydmyge dem, der vandre i Hovmod.« 

Da, mens vi istemme Lovsangen paa Modersmaalet og 
i Kristenlivets Haab trøste os ved, at selv i Døden slukkes 


Lyset ikke, »men end tindre da maa det matte Blik, de 


blegnede Kinder gløde,« da finde vi, at trods megen Jammer 
inde og ude, trods Sønderjydernes Fangenskab og de 
kongerigskes Splidagtighed, dog lever vort Folkehaab og 


er ikke slukket men inderliggjort siden den Dag, da »Her- - 


ren os slog«. 

»Salt og Brød gør Kinden rød«, og begge Dele har vi 
i Danmark, baade Herrens Tugt og Herrens Gave; saa tør 
vi vel vente, at det skal ske, som vor »Seer« sang: 


Fædreneland ! 
som paa Afgrundens Rand 
midt i Bølgerne blaa 
skal du blomstrende staa 
med din Maj og med dine Kærminder 
som en Mø med /et rødmende . Kinder. 
Du endnu har det bedste tilbage, 
det laa gemt hos den gamle af Dage. 

P. RIEMANN: 

Frederik Schleiermacher 
og den romantiske skole. 


Af L. SCHRØDER. 

Det var Henriette Herz, der førte Schleiermacher sammen 
med Frederik Schlegel, der vel må kaldes stifteren af 
den romantiske skole. 

Frederik Schlegel er født 10. Marts 1772 i Hannover, 
hvor hans fader var generalsuperintendent, men tillige gav 
sig af med at digte og med at bedømme andres digte. 
Den fem år ældre August Vilhelm Schlegel var af faderen 
bestemt til at studere theologi, men havde skuffet ham 
ved i steden for at lægge sig efter de gamle sprog, og 
hvad man den gang kaldte »de skønne videnskaber«. Fre- 
derik var af faderen bestemt til at være købmand; men 
han kunde ikke finde sig hjemme .blandt handelsbøgerne. 
Så kom han da i skole, og 18 år gammel gik han til 
Gåttingen for at studere. Han havde forelsket sig i en 
stormands datter i sin fødeby og vilde derfor være jurist. 
Men det viste sig, at hans lyst gik i samme retning som 
broderens, og det er rimeligt, at den udmærkede kender 
af oldtids-literaturen, Heyne, som var professor ved uni- 
versitetet, har bidraget til lige saa vel hos den ene som 
hos den anden af disse brådre at udvikle en mere end 
almindelig dyb forståelse af hellenernes bogverden. I 
andre retninger var der stor forskel på Vilhelm og 
Frederik Schlegel. Den første havde en fast plan at 
så efter i sine studeringer; den sidstes læsning var 
højst uordentlig, hvad der også kan have hængt sammen 
med, at han ikke straks opgav juraen. Det trykkede 
” imidlertid Frederik Schlegels sind, når han sammenlignede 
sin studering med broderens, og da pigen, han sværmede 
for, tog en anden, blev han end mere ulykkelig. Vilhelm 


Schlegel var på en anden måde i forlegenhed med sit 
Danskeren«, X. 13 ” 


mn 


194 


hjærte; det var den theologiske professor Johan David 
Michaelis datter, den indtagende unge enke, Karoline Bøhmer, 
der havde vakt hans tilbåjelighed, og hun vilde også nok 
have ham; men hendes slægt modsatte sig det. 1791 gik 
Vilhelm Schlegel til Amsterdam som hovmester i en 
købmands-familie og Frederik Schlegel til Leipsig for dog 
en gang at studere ordentligt. Men det lykkedes heller 
ikke for ham her, og hans liv blev mere uordentligt end 
nogen tid for, hvad der også bragte ham i stor penge- 
forlegenhed. Både Vilhelm Schlegel og Karoline Bøhmer 
havde haft adskillige æventyr, inden de i juni 1796 begge 


kom til Jena, hvor de saa holdt bryllup og satte bo. Der 


hen kom en måned senere Frederik, som havde udgivet et 
arbejde over den græske literatur, der i håj grad havde 
skaffet ham broderens bifald. 

På vejen havde han besøgt den jævnaldrende Frederik 


von Hardenberg, som han stod i venskabeligt forhold til, 


om han end tit havde stødt ham ved sin hvasse tunge, 
og hvis »hernhutteri« han også havde ondt ved at for- 
lige sig med. — Der begyndte nu en vekselvirkning mellem 
de to, særligt i græsk literatur velbevandrede, brådre 
Schlegel og de to store digtere Goethe og Schiller. Men 
især Frederik stødte dem snart ved sit overmod. Schiller 
kunde heller ikke fordrage det gærende i hans natur. 
Efter et. års ophold i Jena drog Fr. Schlegel, der nu alle- 
- rede havde et navn som forfatter, til Berlin. Han vilde 
grunde et tidsskrift, der skulde forfægte de tanker, han 
havde gjort sig om tysk digtekunst. Derom havde han 
forhandlet med Hardenberg og sin broder, og i Berlin 
søgte han nu Ludvig Tieck, hvis første arbejder havde 
vundet. Vilhelm Schlegels bifald. "Tidsskriftet skulde hedde 
»Athenæum«, Brødrene Schlegel kunde støtte de digtere, 
der vilde slutte sig til dem ved det omfattende kendskab, 
de havde skaffet sig til mange folkefærds digterværker og 
til de kunstens midler, som i dem var kommen til anvendelse. 

Det gjaldt nu kun om, at der var et digterisk kildespring 
til stede, så de rige former kunde fyldes med et tilsva- 
rende indhold, og den bane, som var brudt af Lessing og 
Herder, Goethe og Schiller og mange andre, kunde be- 
trædes af et kuld forfattere med ret til at hævde sig en 
særstilling; — Frederik Schlegel var fast bestemt paa at 
ville være hoved for »en ny skole«. Tiden var ikke 
gunstig. Slutningen af det attende hundredår var udenfor 
Frankrig en fattig tid, og selv i Frankrig var der efter 
revolutionens overanstrængelse indtrådt en stor slaphed, 
indtil Napoleon Bonaparte hendrog alles opmærksomhed 
på sig. I Tyskland havde man ganske naturligt ikke 
megen sans for hans storværk, og særligt i Preussen følte 
en brav mand sig ydmyget, når han så på udviklingen af 
de store politiske forhold. En tysk digter kunde føle sig 
stærkt fristet til at flygte bort fra den spidsborgerlige 
virkelighed uden om sig og fra den trange nutid ind i 
drommenes verden og i de svundne tiders verden; 
havde han så ikke noget grundigt kendskab til den sidste, 
da kunde der let komme noget uvirkeligt og løst ind i 
hans frembringelser. Dette gælder Ludvig Tiecks digt- 
ninger fra hans yngre dage. — I en retning var hin tid 
særlig rig, nemlig på store tonekunstnere; Mozart var 
død, 35 år gammel, 1791; Haydn, som den gang var 59 
år, skulde endnu leve til 1809; Beethoven (1770—1827) 
havde nys begyndt at vække opmærksomhed. Det er ikke 
til at undres over, at musiken måtte virke stærkt på de 
forfattere, som da kom frem; de måtte føle sig drevne til 
at udtrykke sine stemninger i velklingende vers. Længselen 
bort fra den udvortes verdens kedsommelighed og nutidens 
smålighed ind i dråmmenes og en ukendt fortids verden 
kunde tolkes på en måde, der virkede som skån musik. 

Fr. Schlegel var en høvding, som skulde hverve krigs- 
mænd til sin hær, men som ikke havde samlet mange af 


betydning, da han traf Schleiermacher; man kan vide, han 

har set på ham med hververens &je, og da han skånnede, 
der var rige åndelige evner skjult i det lille legeme, så 
har han søgt at vinde ham for sin sag og for sit tidsskrift. 
Schleiermacher var næppe den gang nogen stor menneske- 
kender, eller også hænger det sammen med hans egen 
sædelige renhed, at han fik det indtryk af Fr. Schlegel, 
at denne var en ufordærvet og retskaffen mand, for hvem 
han kunde udtale sig frit, og at han forenede naturlighed, 
åbenhed og barnlig ungdommelighed med omfattende kund- 
skaber og ejendommeligt vid; disse udtryk har Schleier- 
macher brugt om sin ny ven under begyndelsen af deres 
bekendtskab. »Hvad der for mig er saa uudtømmelig frugt- 
bart hos dig,« sagde Schlegel igen til ham, »det er, at du 
overhovedet eksisterer. Du er for mig med hensyn til den 
menneskelige nåtur, hvad Goethe har været for mig med 
hensyn til poesien og Fichte med hensyn til filosofien.« 
Schlegel fandt, at Schleiermachers hele væsen var »moralsk«, 
og der var ingen af de udmærkede mennesker, han kendte, 
hos hvem »moraliteten« i den grad overvejede alt andet, 
som det gjorde hos ham. 

På sin niogtyvende fødselsdag blev Schleiermacher for- 
nåjelig overrasket ved et formiddagsbesøg af grev Aleks- 
ander Dohna og en af dennes brådre, Fr. Schlegel, Hen- 
riette Herz og Dorothea Veit. Der blev bragt chokolade og 
kager på grevernes foranstaltning; fru Herz gav Schleier- 
macher et bånd til hans ur; Dorothea Veit gav ham et 
par handsker og et glas til at drikke den burgundervin 
af, som hun havde forordnet for hans mave; Fr. Schlegel 
gav ham en flaske vellugtende vand og fik de andre til 
at samstemme med sig i det ønske, at han nu også skulde 
være flittig, det vil sige: skrive bøger. »Ni og tyve år 
gammel og endnu ikke optrådt som forfatter,« det kunde 
han ikke lade være at gentage, og Schleiermacher måtte 
håjtidelig give ham hånden på, at han i dette stykke 
skulde forbedre sig. Aftenen blev tilbragt ved et glas god, 

men ikke stærk punsch, som Schleiermacher helst vilde 
have den, i bankier Veits hus. Atter her blev hans skål 
drukken af Schlegel. Det var måske en frugt af denne 
dags samtaler, at Schleiermacher skrev et par artikler i 
»Athenæum«. Men en anden ting kom der også ud deraf. 
Han havde et værelse til overs i sin bolig, og det tilbød 
han Fr. Schlegel. Nyårsaften 1797 kunde han beskrive 
sin levevis paa følgende måde i et brev til sin søster 
Charlotte i Gnadenfrei: »Schlegel står sædvanlig op en 
time får mig, da jeg for mine &jnes skyld ikke tår tænde 
lys om morgenen og derfor indretter mig således, at jeg 
ikke har udsovet får klokken halv ni. Men han ligger 
også i sengen og læser, jeg vågner sædvanlig ved at høre 
hans kaffekop klirre. Da kan han fra sengen af åbne dåren, 
som er imellem mit sovekammer og hans stue, og så be- 
gynder vor morgensamtale. Når jeg har spist frokost, 
arbejder vi nogle timer, uden at den ene ved af den anden. 
Sædvanlig bliver der dog om formiddagen gjort en lille 
pavse for at spise et æble sammen, hvoraf vj i fællesskab 
har et smukt forraad af udvalgte slags; imidlertid taler vi 
gærne sammen om vore studeringer. Derpå begynder den 
anden arbejdstid, indtil vi spiser, klokken halvto. Jeg får 
min mad, som du ved, fra hospitalet, Schlegel lader sin 
hente fra en gæstgivergård. Den mad, som nu kommer 
først, spiser vi i fællesskab, derpå den anden, så bliver 
der drukket et par glas vin, og hele måltidet tager da 
næsten en times tid; om vort eftermiddagsliv kan ikke 
tales så bestemt; des værre må jeg tilstå, at jeg gærne er 
den, der flyver først ud og kommer sidst hjem. ... Når 
jeg kommer hjem om aftenen mellem 10 og 11, finder jeg” 
Schlegel. endnu oppe; han har ventet på mit komme for 
at sige mig godnat og går så straks i seng. Selv sætter 
jeg mig derimod hen og arbejder sædvanlig indtil klokken 
2; ti så kan jeg få udsovet til klokken halv ni. Vore 
venner har haft deres fornåjelse af at kalde vort samliv 

et ægteskab og er da enige om, at jeg er konen, og derom 
bliver der sagt meget i spøg og alvor,« 

Under samtalerne mellem Fr. Schlegel og Schleier- 
macher fremkom adskillige strøtanker til oplysning om 
menneskelivet, som saa blev trykte i »Athenæum«. Dertil 
hører følgende stykke, der tillægges Schleiermacher som 
den egentlige forfatter : 

»Den, som kan underholde et selskab ved på fri hånd 
at udklippe og forevise silhouetter af sig selv i forskellige 
stillinger, eller som på første vink er færdig til at gåre 
sig selv til kastellan og forevise, hvad der er i ham, for 
enhver, der stanser foran hans dår, ligesom en adelsmand 
fra landet foreviser de skruede engelske anlæg i sin 
have, — han kaldes et aabent menneske....Der gives 
også mennesker, som nævnes på denne måde, og som helt 
igennem er byggede i samme stil som et havehus, hvor 
ethvert vindu er en dér, og hvor alle og enhver nødes til 
at tage plads, idet man forudsætter, at der ikke er mere 
at finde, end hvad en tyv kunde bortføre i en nat uden 
at blive synderlig rig. Et rigtigt menneske, som har mere 
i sig end noget fattigt løsøre, vil ikke således give sig til 
pris, da det oven i købet vilde være umuligt at lære ham 
at kende af selvbeskrivelser, hvor gode og åndfulde disse 
så end var. Der gives ingen anden erkendelse af en ka- 
rakter end ved anskuelse. I må selv finde det stade, 
hvorfra I kan oversé det hele, og I. må forstå, efter faste 
love og sikre anelser, fra det, I ser, at kunne slutte eder 
til det indre. Når det da virkelig 'fgælder om at kende en 
mand, er en forklaring af ham selv overflødig, Hvem vilde 
sønderlemme sig selv, som om der skulde holdes en ana- 
tomisk forelæsning over ham, og rive det enkelte ud af 
den forbindelse, hvori det alene er skønt og forståeligt, 
hvem vilde med ord ligesom udspråjte selv det fineste og 
Ommeste af sit væsen og lade det udspile til en vanskabning. 
Det indre liv forsvinder under denne behandling; det er 

det usleste selvmord: Mennesket skal være som et kunst- 
værk, der udstilles under åben himmel og kan betragtes 
af alle, men dog kun nydes og forstås af dem, der med- 
bringer sans derfor og forstand derpå. Han bor stå frit 
og bevæge sig overensstemmende med sin natur uden at 
spårge, af hvem og hvorledes han betragtes. Denne rolige 
utvungethed fortjæner egenlig alene navn af åbenhed; ti 
det sted er åbent, hvor enhver kan gå ind uden at øve 
vold, det forstår sig, at han også må behandle det, som 
ikke er nagelfast, med agtelse. Mere hører ikke til den 
gæstfrihed, som et menneske må vise med hensyn til sit 
indre liv; om alt andet kan der kun siges, at det ikke er 
på uret plads i fortrolige venners udgydelser for hinanden. 
For at finde denne snævrere kreds behøves der vistnok 
en foreløbig meddelelse, en blufærdig, undseligt prøvende 
åbenhed, som af og til lader ane sit inderste væsen og 
åbenbarer sin trang til kærlighed og venskab. Men det er 
ingen blivende tilstand; man lader kun spåstikken løbe, 
hvor man har det på følelsen, at venskabs-skatten er at 
finde. Fra denne det sædelig skånnes smalle streg bliver 
elskværdige sjæle kun ved misforståelse - førte til en af 
siderne. — Lige som mange ikke kan læse for sig selv 
uden at udtale ordene håjt, således kan mange mennesker 
ikke betragte sig selv uden bestandig at sige, hvad de ser. 
Denne kun tilsyneladende åbenhed” er det lige meget, om 
nogen hører på den, og om hvem det er, men lader sit 
stof udstråomme i det vide rum og i alle retninger som en 
elektrisk spids. En anden kedsommelig slags åbenhed, 
der trænger til at have tilhørere, findes hos de enthusiaster 
(glødende folk), der af.lutter iver for Guds rige foredrager, 
forklarer og oversætter sig selv, fordi de tror, de er 
normal-sjæle, hos hvem alt. er lærerigt og opbyggeligt. 
Heinrich Stilling er sagtens den fuldkomneste af dem, og 
hvordan er det nu ikke gået ned ad bakke for ham? — 
Erfaringer og oplysninger, som kun særlige steds- og tids- 

forhold går det muligt at erhverve sig, må ingen holde 
tilbage for sig selv; de må ligge til rede for enhver ret- 
skaffen mand.... Det indre livs hellighed kan bevares 
uden at nægte nogen, hvad der også kun fjærnt tilkommer 
ham.« 

Dette stykke, som i håj grad tiltalte Hardenberg, kan 
ikke blot vise Schleiermachers evne til at kæmpe med 
viddets våben, og hans trang til at sysle med granskning 
over menneskelivet. Det kan tillige oplyse, hvad han 
trængte til at oprede for sine venner og veninder. Nogle 
af de sidste kaldte ham »der kluge Schleier«, idet de hen- 
tydede til betydningen af hans navn (»den, der væver 
slør«) og opstillede den formodning, at den »tilbageholden- 
hed i omgang,« som var et særkende for ham, det »til- 
slørede« ved hans fremtræden, skyldtes en klog beregning. 
Det er en sådan sigtelse, han vil imødegå med sit stykke 
om "den rette åbenhed. Beskyldningen for mangel på 
åbenhed vendte for øvrigt jævnligt tilbage under hans 
senere liv, og det gentog sig, at man fandt, han i dette 
stykke svarede til sit navn. i 

Et andet bidrag af ham i »Athenæum« var »ideer til 
en fornuftens katekismus for ædle kvinder«, hvorom der 
med grund er sagt, at den gaar til grænsen af det tillade- 
lige ved den fri og dristige måde, hvorpå der spøges med 
ærværdige og hellige former; denne katekismus havde 
nemlig både sine ti bud og sine tre tros-artikler. Indholdet 
af dem var vist nok hans alvorlige mening. 

Det-gik meget fornøjeligt en tid imellem Fr. Schlegel 
og Schleiermacher, og de aftalte blandt andet, at de i for- 
ening vilde oversætte Plato på tysk. 

Men så kom der skyer på himlen. (Om sommeren 
1798 levede fru Herz på landet, og Schleiermacher besøgte 
hende. da tit og ikke sjælden en hel dag ad gangen. 
Herz og han var gode venner. Fru Herz' søstre var glade, 
hver gang han kom, Sely den gamle fru de Lemos, 

Henriette Herz" moder, som var en fortrædelig og stræng 
kone, havde fået velvilje for Schleiermacher. Hvem skulde 
da tage forargelse af, at han kom så tit der i huset og 
talte så meget med husfruen? Fr. Schlegel og Dorothea 
Veit var blevne skinsyge. Schleiermacher var ikke længer 
for Fr. Schlegel, hvad han kunde være for ham; han talte 
ikke åbent til ham om hans skrifter; han var ikke skån- 
som imod hans følelser. Og- Henriette Herz var bleven 
kold imod Dorothea, som dog var hendes ældste og uad- 
skillelige veninde. Således lød anklagen især i Dorothea 
Veits mund. Men det var vel af Fr. Schlegel, at Schleier- 
macher fik at vide, at der var mere med i spillet end 
skinsyge. Fr. Schlegel og Dorothea Veit var blevne be- 
kymrede for, at Schleiermacher bedrog sig selv, når han 
mente, det kun var venskab, der knyttede ham til Hen- 
riette Herz; tidligere eller senere vilde han opdage, at der 
lå en lidenskab til grund for dette forhold, og da vilde 
det gåre ham ulykkelig. Dette fandt Schleiermacher i 
højeste grad latterligt. »At hverdagsmennesker,« skrev 
han, »tror om hverdagsmennesker, at en mand og en 
kvinde ikke kan have fortrolighed til hinanden, uden 
at det bliver til lidenskab og forelskelse, det er ganske 
i sin - orden; men at netop de to skulde tro det om 
os tol« Man kan slutte af disse linjer, at der var 
andre end deres nærmeste venner, som havde betænke- 
lighed ved forholdet mellem præsten Schleiermacher og 
den jødiske læges smukke hustru. — I juli måned. det 
nævnte år søgte Schleiermacher — efter en sygdom og 
under Fr. Schlegels bortrejse til Dresden med sin broder 
— forfriskning ved at tage ophold på landet i nabolavet 
til familien Herz. Han havde ikke nogen hyggelig bolig; 
den var på første sal, og i nederste stokværk levede der 
et vanvittigt menneske; hver aften fik han en tælleprås op 
i den smudsigste køkken-lysestage, der kunde tænkes; der 
gik svin op ad trappen i flokke og lejrede sig uden for 

hans dér. Han fandt sig imidlertid i alle disse ulæmper 
og tilbragte lykkelige dage i den smukke egn. Men da 
han den 21. juli kom tilbage til Berlin, fandt han et brev 
fra hofpræst Sack, der ønskede, at han skulde overtage et 
embede som hofpræst i Schwedt, hvor han kunde få bedre 
indtægter. Schleiermacher afslog dette tilbud. Da bad 
Sack ham at betænke sig vel, og Aleksander Dohna rådede 
ham bestemt til at forandre sin beslutning. Der var i et 
tidsskrift bleven offentliggjort nogle breve om Berlin fra 
»en rejsende dame«. De var skrevne af en boghandler- 
… frue, i hvis hus. Vilhelm Schlegel havde boet under sit 


besøg i Berlin, men over hvem Fr. Schlegel og Sechleier-" 


macher havde kappedes om at sige vittigheder. Hun 
havde på en meget upassende måde fortalt både løst og 
fast- om det selskabelige liv i Berlin, og hun havde særlig 
haft fat på de jødiske huse og på Schleiermachers forhold 
til disse. Hofpræst Sack var bleven urolig ved at se disse 
breve. Han skrev til Schleiermacher, at han på ingen 
måde var så spidsborgerlig, at han vilde erklære sig imod 
omgang med jøder; hans egen fader -og hans svigerfader 
havde levet i nåje omgang med Moses Mendelsohn. Men 
han frygtede, at det vilde gåre et dårligt indtryk på mange 
folk, om det blev altfor bekendt, at Schleiermacher levede 
helt og holdent imellem disse mennesker; ja man kunde 
nære frygt for, at den tone, som rådede i dette selskab, 
med tiden kunde gåre ham ligegyldig for sit embede. 
Sack tilstod åbenhjærtigt, at han havde ønsket Schleier- 
macher forflyttet fra Berlin et par år, for at derved det 
kunde blive ændret, som ellers måske ikke lod sig ændre: 
Det hjalp ikke, hvad Sack skrev, Schleiermacher vilde 
ikke forlade den kreds, hvori han fandt sig så vel tilpas. 
Men hans formående velynder kunde ikke billige de 
grunde, hvorpå han støttede sin vægring, og det gode.for- 
” hold imellem dem blev ikke genoprettet, får han virkelig 
besluttede sig til at forlade Berlin. — Charlotte Schleier- 


er 


HL ME 


203 


macher var også bekymret for sin hroder, vel især fordi der 
kom så megen snak ud om hans forhold til Henriette 
Herz... Men — Schleiermacher brød sig ikke om, hvad 
»hverdagsmennesker« sagde, og han mente, han som præst 
netop skulde foragte skinnet; vist nok vilde han ikke af 
overmod gåære noget blot for at vise, han ikke tog hensyn 
til folkesnak; men når der var al god grund til at gore 
noget, vilde han ikke bryde sig om, hvad man sagde derom. 

Det er værd at lægge mærke til Schleiermachers foragt 
for skinnet og for folkesnakken. Den hører med til den 
kamp imod spidsborgerlighed og smålighed, som er den 
romantiske retnings styrke. I Oehlenschlågers »St. Hans- 
aftenspil« og i hans »Aladdin« kan vi finde vidnesbyrd 
om det samme. Men der er en fare forbundet med 
at ville trodse fordomme. Det er ikke al tid let at se, 
hvor de dårlige fordomme hører op,. som bår bekæmpes, 
og hvor de regler for det selskabelige livs former begynder, 
som ikke ”ustraffet tår krænkes. Den romantiske skoles 
ypperste talsmænd har selv vist det i deres liv, hvor let 
man kan komme over stregen. Dorothea Veit og Fr. 
Schlegel, der var bekymrede for, at Schleiermacher skulde 
være forelsket i Henriette Herz uden åt vide det, kom selv 
i et forelskelses forhold til hinanden under det fri om- 
gangsliv, de førte på trods imod den fordom, »at en mand 
og en kvinde ikke kunde være fortrolige imod hinanden, 
uden at der var en lidenskab med i spillet.« Deres be- 
kymring for Schleiermacher stammede måske fra, at de 
selv begyndte at mærke, hvor farligt det var at lege med 
ild. I hvert fald blev enden på det, at Henriette Herz 
måtte åbne bankier Veits 6jne for, at hans kones.hjærte 
var vendt fra ham, og aldeles optaget af Fr. Schlegel. 
Den godmodige handelsmand gik ind på at skilles fra sin 
kone; men han vilde gærne beholde et af de born, de 
havde sammen. Da Dorothea Veitt imidlertid vilde have 
begge børnene med sig, varede det nogle år, inden skilsmissen 

kunde komme lovformelig i stand.:- Imidlertid flyttede 
Dorothea fra sin mand og boede først en tid i en gade, 
der hed Ziegelstrasse, og som lå i en afsides del af Berlin. 
Senere blev hun optaget i V. Schlegels hus i Jena, hvor 
hun kom til at opleve, at dennes hustru, Karoline, for- 
elskede sig i filosofen Schelling. Det var skik i Jena, at 
gode venner om middagen samledes ved samme bord. 
Schiller havde en kreds af bordfæller. Vilhelm og Karo- 
line Schlegel fulgte i dette spor. I efteråret 1799 samledes 
Erederik Schlegel og Dorothea, Ludvig Tieck og hans 
hustru med Schelling ved deres middagsbord. Men alle- 
tede i foråret 1800 erklærede Karoline for Fr. Schlegel, at 
hun vilde skilles fra hans broder og gifte sig med Schelling. 
Frederik måtte da påtage sig at meddele det til Vilhelm. 
Hverken Tieck eller hans hustru eller Fr. Schlegel talte 
fra den dag ved middagsmåltidet med Schelling; så trak 
han sig tilbage fra bordselskabet. — Enden på det blev, 
at Karoline 1803 blev skilt fra Vilhelm Schlegel og gift 
med Schelling, uden at forholdet mellem disse to mænd 
synes at være bleven videre forandret derved. Vilhelm 
Schlegel indlod sig i en elskovshandel med Tiecks søster 
Sofie, der af denne grund blev skilt fra sin mand, Bern- 
hardi. Da V. Schlegel 1818 var bleven professor i Bonn, 
giftede han sig med en datter af den theologiske professor 
Paullus, men skilte sig allerede fra hende 1820. — Det 
varede længe, inden forholdene kom i orden for den anden 
broder. Men til sidst gav Veit efter med hensyn til bårn- 
ene. Så holdt Dorothea 1803 bryllup med Er. Sehlegel. 
— Men vi må vende tilbage til Schleiermacher og til 1799. 

Man kan forstå, hvor pinlig en tid det har været for 
Schleiermacher, da forholdet imellem Fr. Schlegel og Do- 
rothea Veit udviklede sig, og hvor travlt folkesnakken da 
har haft med den præst, hvis ven næsten altid var i 
»Ziegelstrasse« hos jødinden, der havde forladt sin mand. 
Oven i købet udgav- Fr. Schlegel på den tid romanen 

»Lucinde«, hvori han vilde give en slags forklaring af den 
sanselige elskov, og hvorom man sagde, at den var håjst 
usædelig og handlede om Fr. Schlegels eget forhold til 
Dorothea Veit. Markus Herz forlangte af sin hustru, at 
hun skulde bryde forbindelsen med sin gamle veninde. 
Hun svarede, at han var herre c sit hus; der skulde hun 
ikke mere modtage Dorothea; men hun bad ham, om han 
fremdeles vilde lade hende følge sin egen følelse i valget 
af sin omgang udenfor huset; hun kunde ikke forlade 
en så kær veninde i en så svær stilling.  Schleier- 
macher, som på denne tid under et midlertidigt ophold 
udenfor Berlin!) havde skrevet sine berømte »7aler over 
religionen til de dannede iblandt dens foragtere«, der 
gærne blev læst af Henriette Herz i forening med Doro- 
thea Veit og Fr. Schlegel, inden de blev givne i trykken, 
— Schleiermacher havde ondt af Dorothea Veit, fordi han 
holdt af hende og af Fr. Schlegel; men han var ikke vred 
på hende; han trodsede fremdeles skinnet og folkesnakken 
og afbrød ikke forbindelsen med .Schlegel; han spiste end 
også daglig sammen med ham hos Dorothea. 

Fr. Schlegel. var en mand af tvetydig tænkemåde. Han 
havde store mål for sit liv og var ivrig for at forfølge 
dem, og det var fra denne side, Schleiermacher kendte 
ham. Selv var Schleiermacher tilbåjelig til at falde hen 
i selvbetragtninger, og han har følt, at den livlige Schlegel 
gjorde ham gavn ved at ægge ham til arbejde. Schleier- 


7) Fra efteråret 1798 til foråret 1799 måtte Schleiermacher mid- 
lertidigt gåre tjæneste som hofpræst i Potsdam, hvor han havde kirken 
fuld og stundom også den unge konge, Frederik Vilhelm III, blandt sine 
tilhørere. En aften mødte han en trop officerer til fods; han så nok, 
den ene havde en stjærne på brystet; men da var det for sildigt at 
hilse. En betjænt spurgte ham da, om han havde så lidt ærbødighed 
for kongen, at han ikke en gang tog hatten af for ham, - Han svarede, 
at man var over måde ilde stillet, når Gud havde begavet en med 
blindhed og med — tanker. Alligevel befandtes han at have vist stor > 
mangel på dannelse. 

macher: var altfor trofast i venskab til at spejde efter deres 
fejl, som havde sluttet sig til ham, og Schlegel forstod 
godt under omgangen med ham at tie med, hvad han 
vidste, hans ven vilde misbillige. Over for andre kom 
det stærkere frem, at egennytte og særlig ærgerrighed 
havde en uhyre magt over Fr. Schlegel. I november 1798, 
da det stod på, at Dorothea skulde skilles fra Veit, skrev 
han. til sin svigerinde Karoline, at han grumme nødigt gik 
ind på borgerligt at lade sig knytte sammen med Dorothea; 
dersom det var det uundgåelige vilkår for, at de kunde 
være: sammen, måtte han vel finde sig i den ham forhadte 
ceremoni; men kunde han undgå den, gjorde han det, 
blandt andet på grund af forskellen i deres alder; så længe 
de begge var unge, havde det mindre at sige; men der . 
kom den tid, da det vilde have desto mere at betyde, at 
hun var 7 år ældre end han. — Havde Schleiermacher 
kendt sin vens tankegang fra denne side, havde han sikkert 
holdt sig mere tilbage. — Om Dorothea Veit er det sand- 
synligt, at hun har sluttet sig til Fr. Schlegel i den ind- 
bildning, at hun kunde hjælpe ham til den fred i sit” 
urolige sind, som han behøvede for at udrette alt det. 
store, hun mente, han var bestemt til at gennemføre. 
Selv en stræng moralist som filosofen Fichte har givet 
hende et godt vidnesbyrd. Da hun rejste til Jena, anbe- 
falede Fichte hende.til sin egen hustru på følgende måde: 
»Ros over en jødinde må lyde besynderligt i min mund. 
Men denne kone har gjort ende på den tanke hos mig, 
at der ikke kunde komme noget godt fra dette folk. Hun 
har ualmindelig megen ånd og oplysning, forenet med liden 
eller i grunden ingen ydre glans, fuldkommen fordrings- 
løshed og megen godhjærtethéd. Gift med Fr. Schlegel . 
er hun ikke og bliver det vel aldrig; men hun tager sig 
af ham med rørende 6mhed, og jeg anser dette valg for 
den håjeste lykke for Schlegel, da han nu en gang er 
denne Schlegel.« Med -en mageløs selvopofrelse fulgte hun 

den mand, som kun lidet var hendes kærlighed værd. 
Hun arbejdede for at skaffe ham penge, og hun skrev til 
hans venner for at få dem til at hjælpe, når nøden stod 
for dåren. Schleiermacher har sikkert haft den samme 
agtelse for hende som Fichte, og medens han, inden 
ulykken skete, havde stræbt at hindre den, så søgte han, 
efter at Dorothea Veit var flyttet sammen med Fr. Schlegel, 
at se så mildt på det som muligt. 

Når Schleiermacher skrev og 1801 udgav sine breve 
om »Lucinde«, da var det, Tordi der i hans ojne var 
noget farisæisk i, at man rasede over denne bog på samme 
tid, som man fornåéjede sig over Wielands lystne romaner. 
Det mindede ham om hekse-processerne, hvor ondskab 
formulerede anklagen, og den fromme enfoldighed fuld- 
byrdede dommen.) Og han harmedes over, at den klage, 
der rejstes over krænket sædelighed, hos de fleste kun var 
et påskud for at slå en bro over til Schlegels private 
personlighed og komme den til livs. Der var desuden i 
de almindelige samfundsforhold ting, som måtte tale til 
Schlegels undskyldning i; vennens &jne. Han fandt, at 
intet var almindeligere i de dage end sørgelige ægteskaber, 
og når dette på Kristi tid vidnede om. hjærtets hårdhed, 
så hidrørte det »nu snarere fra hjærtets jammerlighed«: 
derfra, at folk fra begyndelsen af ikke lægge an på noget 
ordentligt med deres liv og deres kærlighed, ikke forbinde 
noget begreb og noget formål dermed. Henriette Herz 


” var bleven gift, uden at der blev taget: hensyn til hendes. 


hjærtes tilbåjelighed; Moses Mendelsohn, som hørte til tidens 
mest oplyste mænd, havde givet sin datter bort i en lignende 


2) I september 1800 udstedte bestyrelsen for universitetet i Gåt- 
tingen et forbud imod, at Fr. Schlegel, der var berygtet for sædelig- 
heden nedbrydende skrifter, måtte opholde sig i staden. I juni 1801, 
da han vilde disputere for doktorgraden i Jena, anførte en af oppo- 
nenterne, hvad han havde skrevet i sin »elskovs-traktat« Lucinde. 
(G. Brandes: Den tyske romantik, s. 71.) 

ung alder til en mand, som hun ganske vist havde tillid 
til, men ikke elskede; og således gik det almindeligt til 
ved forlovelserne: forældrene ordnede sagen med bejleren 
uden for alvor at spøérge bruden. Og der havde ikke lydt 
noget stærkt vidnesbyrd for den tid om livets mål og 
ægteskabets betydning. Derfor var der så mange dårlige 
ægteskaber, og derfor mente Schleiermacher, at det ikke 
var nogen fejl, når et sådant forhold blev brudt og afløst 
af et bedre. Da Frederikke Dohna, der i sin tid havde 
gjort et stærkt indtryk på dén unge huslærer, havde hævet 
en forlovelse, skrev han den 17. februar 1801 til sin 
søster Charlotte: »Der er intet syn, som er mig ubehage- 
ligere og sårer mig dybere, end et dårligt ægteskab, hvor 
folk lever således med hinanden uden kærlighed.« 

Men når Schleiermacher gik, så vidt, som han gjorde, 
i at forsvare.Fr. Schlegel, da havde det uden tvivl også 
en rent personlig grund. Han var selv forelsket i en anden 
mands hustru, men rigtig nok i en ganske anden, end 
rygtet havde meldt om. 

I hans efterladte breve finder man den barnløse ber- 
linske præstekone Eleonore. Grunnow første gang nævnt, 
da han på sin enogtredivte årsdag (1799) skriver til sin 
søster Charlotte. På denne dag har fru Herz og hendes søster 
givet ham smukke gaver, og derpå har fru Grunnow be- 
søgt ham med sin søster, og de har talt rigtig forstandigt 
og inderligt med hinanden. I et senere brev fortæller han, 
at han tit går fru Grunnow et lille formiddagsbesøg, og 
han kommer flere gange til at nævne den sorg, hans ven- 
indes ulykkelige ægteskab volder ham. 

Det var, medens Grunnow og Eleonore endnu var bårn, 
han 15 og hun 12 år, at de blev forlovede. Da han kom 
fra universitetet, så hun imidlertid godt, at det kun havde 
været en barne-forelskelse uden blivende betydning, at 
han ikke passede for hende, og at hun kun kunde vente 
liden kærlighed og glæde i en forbindelse med ham. Men 

efter de forestillinger, hun havde om troskab, turde hun 
ikke lade disse betragtninger få råderum; de var jo nu 
en gang forlovede; og "skønt han pinte hende ved sin 
mangel på kærlighed, ved sine utålelige luner og ved sin 
karakterløshed, foruden at han også i ydre ting var uor- 
dentlig og uberegnelig, giftede hun sig dog med ham, så 
snart han kunde forsørge hende, fordi hun ikke kunde få 
ham til at se, at det var galt, og fordi hun troede, det var 
hendes pligt at holde ud, så længe det på nogen måde var 
muligt. Hendes helbred led imidlertid stærkt under dette for- 
hold, skrev Schleiermacher; han gik næsten aldrig fra hendes 
dér, uden at det kostede ham kamp at holde tårerne tilbage. 

I de »fortrolige breve om Lucinde« menes Schleier- 
macher at have tegnet sin veninde Eleonore som en kvinde, 
der besad en ejendommelig gave til at udforske og frem- 
stille sine egne sindstilstande og indre erfaringer med den 
mest. bevidste klarhed og finhed. Hendes rige natur ud- 
vikledes under samlivet med Schleiermacher; men det var 
langt fra, at han altid var den, der meddelte. Ved deres 
samtaler gik det i reglen således til, at han kun behøvede 
at anslå de første toner, så kunde han siden sidde i stille 
glæde og høre på hende. — Han var vel set af dem, der 
hørte til hendes hus, og kun hendes mand var misfornåjet 
med den indflydelse, som Schleiermacher øvede. Han 
holdt sig imidlertid strængt indenfor de grænser, skik og 
brug foreskrev, og derfor var præsten Grunnow nødt til 
at finde sig i hans besøg. Saaledes gik det til sommeren 
1801; men da foregik, hvad Schleiermacher har skrevet 
således om til sin søster Charlotte: »En romantisk -begiven- 
hed, som har tildraget sig med mig, må jeg fortælle dig om, 
skånt jeg véd, du vil dadle mig, som jeg har dadlet mig selv; 
kunde jeg så blot tillige meddele dig min beundring for fru 
Grunnow, som hun fortjæner det. Anledningen til det var, 


at Grunnow havde opført sig meget upassende imod hende," 


og at jeg uopfordret talte med hende derom; da hun nu, 
»Danskeren«. X, 14 

uden at hun selv lagde mærke til det, lod mig se langt 
dybere ind i mange dele af hendes forhold til ham, som 
jeg for ikke havde kendt, rådede jeg hende, og det med 
meget stor varme, at hun, jo får jo hellere, skulde skille 
sig fra ham og ikke længere uden mindste nytte opofre sin 
sindsro og lade sine bedste kræfter blive ubrugte. Hun 
forsikrede mig, at hun meget godt følte vægten af disse 
> grunde; hendes liv var forspildt, uden at derved noget var 
vundet for ham; hun kunde ved intet råd eller eksempel 
forandre hans tænkemåde og heller ikke med den yderste 
anstrængelse og omhu forebygge hans ulykke. Men hun 
havde tusinde betænkeligheder, som stammede fra yder- 
verdenen og forholdene i den. Disse gendrev jeg så, idet 
jeg gik ud fra vore fælles grundsætninger. Til sidst sagde 
hun: »Men hvad vilde jeg da vinde ved at opgive ham? 
Han vilde, i det mindste i lang tid, blive endnu mere 
ulykkelig; jeg vilde, af tusinde grunde, som De nok for- 
står, ikke søge hjem til min moder. Jeg vilde være hen- 
vist til at-leve af mine hænders arbejde, og derved vilde 
mine kræfter ikke kunne udvikle sig bedre, og mit indre 
liv vilde heller ikke vinde andet, end at jeg endelig en 
gang 'blev fri for den evige modsigelse imellem det indre 
og det ydre.« »Ak,« sagde jeg, »De kunde blive min 
hustru, og vi vilde blive såre lykkelige.« Jeg blev for- 
færdet, da jeg. havde sagt det, og hun også. Det var det 
uvilkårlige udbrud af et ønske, som først havde fået skik- 
kelse ved disse samme ord. Efter et lille ophold sagde 
jeg til hende: »Kære veninde, tilgiv mig, det var en for- 
færdelig overilelse, som kan sætte os begge i den pinligste 
stilling. Tro De mig, da jeg begyndte samtalen, havde jeg 
ikke mindste tanke om, at jeg skulde komme med en 
sådan ytring. Og selv om vi ikke kan glemme, at den 
undslap mig, såa maa den dog ikke have den allermindste 
indflydelse på, hvad vi efterdags skal gore. Det er det 
eneste" middel, hvorved De kan bevare Deres indre ro og, 

om muligt, Deres frejdighed.« »Ja vel,« sagde hun, »om 
- det var muligt; men med frejdigheden er det vist nok nu 
forbi. Må jeg ikke ved enhver lejlighed, også når jeg har 
den mest afgjorte ret på min side, nære den frygt hos 
mig selv, at eders ønske fra idag af har indflydelse på 
min opførsel?« Og, som hun sagde, er det gået siden. 
Hun piner sig selv med denne mistanke mod sig selv, og 
hun finder sig i, hvad hun ellers ikke vilde have fundet 
SØS. 52. Fru Grunnow kunde vistnok ikke have været i 
tvivl, om at vi allerede længe havde næret hjærtelig agtelse 
og venskab for hinanden saa lidt som om, at vi på en 
yderst sjælden måde stemmede overens i...vor hele måde 
at tage menneskene og livet på....; men det var ikke 
faldet hende ind, at jeg kunde have nogen grund til at 
gore hende til min. Heller ikke mig var det faldet ind, 
for jeg under hin samtale således havde fået 6jet op for 
den moralske nødvendighed, at hun måtte skille sig ved 
Grunnow, at jeg måtte sige det. Derfor går jeg som sagt 
i rette med mig selv, skånt jeg finder det meget naturligt, 
at det gik, som det gik. Fru Grunnow troede oven i 
købet, at jeg, som rygtet almindelig sagde, havde en anden 
tilbåjelighed. Hvad der nu vil komme ud af dette, må 
Gud vide, jeg véd kun så meget, at der hos mig ikke vil 
- opstå nogen anden tilbåjelighed, og at jeg vil. holde ud i 
tålmodighed, til der mulig indtræder omstændigheder, hvor- 
under jeg kan være klar over, at jeg som ven — uden 
noget andet forhold vilde føle mig forpligtet til at handle. 
I vort indbyrdes samliv har for øvrigt denne vidunderlige 
tildragelse ikke frembragt den mindste forandring. Vi 
omgås ganske på samme måde nu som for.« 

Der var ved den kærligheds-erklæring, Schleiermacher 
således havde givet, lagt en ny og tung byrde på den 
stakkels Eleonore Grunnow, og hans egen stilling som 
daglig gæst i hendes hjem kunde heller ikke blive den 


samme som får, hvor meget han end stilede derefter, og 
147 

hvor gærne han end vilde få sig selv til at tro det. Da 
han 1802 påtog sig at være hofpræst i Stolpe i Pommern, 
var hovedgrunden til, at han forlod Berlin, hvor han ellers 
for sin videnskabelige udviklings skyld helst havde blevet 
boende, vist nok den, at det i længden var ham pinligt at 
leve i Eleonore Grunnows nærhed, når der ikke kunde 
ske nogen forandring i forholdet. 

Schleiermacher havde haft mange sorger i de sidste år. 
Ikke blot boghandler Nicolais tidsskrift (»almindeligt tysk 
bibliothek«), der var udbredt i vide kredse, havde stillet 
sig i den skarpeste modsætning til romantikernes »Athe- 
næum«. Men også den langt mere ansete literaturtidende, 
som udkom i Jena og fra først af havde knyttet sig til 
Kants filosofi, Goethes og Schillers digtning og filologen 
Fr. Aug. Wolfs opsigtvækkende granskninger over Homer 
og andre af oldtidens digtere, brød med den ny skole; 
Vilhelm Schlegel havde været medarbejder af det; men 
med Frederik Schlegel og med Schelling vilde dets udgivere 
intet have at gåre, og da Vilh. Schlegel havde sluttet sig 
til (dem, fik han sin afsked som leder af tidsskriftets be- 
dåmmelse af skånliteraturen. I vinteren 1799—1800 optog 
literaturtidenden skarpe domme over, bvad brødrene 
Schlegel og Schleiermacher -havde skrevet. — I avgust 
1800 døde den vakre Augusta Bøhmer, datter af V. Schle- 
gels hustru i fårste ægteskab, på et badested, efter at 
Schelling havde prøvet på at anvende opium som læge- 
middel for hende. Dette dødsfald voldte vennerne stor 
sorg. — I marts 1801 døde Hardenberg, som var den af 
kredsen, med hvem Schleiermacher bedst kunde enes om 
livets grund-spårgsmål. Fr. Schlegel havde besøgt ham, 
da han Jå for døden, og måtte bekende, han havde ikke 
trot det muligt, at nogen kunde dø så blidt og smukt. — 
I avgust 1801 døde Frederikke Dohna; »aldrig så jeg et 
fuldkomnere ideal af den højeste sande religiøsitet,« skrev 
hendes broder Aleksander til Schleiermacher. — Brådrene 

Schlegel søgte at sætte sig i forbindelse med Fichte; men 
dette førte kun til, at Schelling efter hans råd forlod dem; 
de to filosofer sluttede sig hver til sit ny tidsskrift, der 
begyndte 1801 og 1802. — Fra 2. december 1801 til 17. 
januar 1802 havde Schleiermacher i Berlin haft besøg af 
Fr. Schlegel; der havde i længere tid været et køligt for- 
hold imellem dem; det skulde forsøges, om et brud kunde 
afvendes; men de kunde ikke komme til at tale fortroligt 
sammen, som under deres tidligere samliv; Schleiermacher 
så det klarere end nogensinde, at de kunde ikke arbejde 
sammen; Fr. Schlegel forlod snart sit fædreland for at gå 
til Paris og gik så 1803 over til romerkirken; Schleier- 
macher havde advaret ham, og Frederik Schlegel havde 
svaret, at han kunde kun leve to hinanden modsatte .slags 
liv eller slet intet; deri var det tydeligt nok udtalt," hvorfor 
der måtte komme et brud imellem dem. — Det var af 
alting klart, at den hær, brødrene Schlegel havde villet 
samle om »den ny skoles« fane, var i fuld opløsning, og 
særligt da, at Schleiermacher ikke længere havde sin plads 
i denne fylking. Det havde voldet ham megen fortræd, 
at han havde sluttet sig til den. Han havde været gen- 
stand for en hån og spot i Berlin, der gjorde hans stilling 
som præst meget vanskelig. Han havde pådraget sig sin 
- tidligere velynders, hofpræst Sacks, stærke misfornåjelse ved 
sin »smag for fortrolig omgang med personer af mistænkelige 
grundsætninger og sæder«; hofpræsten kunde heller ikke 
billige hans »taler om religionen«, og da Schleiermacher 
søgte at retfærdiggåre sig, svarede Sack med at opfordre 
ham til at søge den ledige stilling som hofpræst i Stolpe. 

Imidlertid: var det nærmest for Eleonore Grunnows 
skyld, at han på denne måde gik i landflygtighed. I marts 
1802 blev sagen afgjort. I den anden halvdel af april 
rejste han til Gnadenfrei for at se sin søster Charlotte, 
inden han drog til det afsides liggende sted ved Østersøens 
kyst, og der er bevaret et brev, som han på denne rejse 

skrev til Eleonore. Det er affattet i Gnadenfrei 3. maj 
1802. »Lotte,« skriver han, »forlod mig kl. 7 for endnu 
at overvære en gudstjenstlig forsamling; jeg gik ud for at 
nyde den skønne aften.« Og nu fortæller han, hvordan 
han søgte op på en lille håj, tæt ved Gnadenfrei, der var 
bevokset med et krat, hvori der var udhugget spasere- 
gange. Derfra var der en vid udsigt over sletten til Schnee- 
koppe, »fædrelandets slutsten«; derfra så han også et sted, 
hvor hans fader, nogle år for hans fødsel, havde været i 
livsfare; han holdt morgenbøn får et slag, da en fjendtlig 
kanonkugle slog ned tæt ved ham. Solnedgangen frem- 
bød et dejligt skue. Nattergalen begyndte derefter at slå. 
Tusinde tanker gik ham gennem hovedet. Ved bjærgene 
plejede han altid at blive mindet om den hele verdens 
Historie. Århundreder svævede forbi hans Ojne. Han 


ønskede, at Eleonore havde været hos ham, så han kunde : 


have meddelt hende, hvad der bevægede hans sjæl. Alt 
samlede sig for ham i to følelser, andagt .og kærlighed. 
Verdenshistorien veg pladsen for hans egen historie fra 
Pørneårene af til hans hellige og helligende kærlighed til 
Eleonore. Han stod op og søgte en anden plads i krattet, 
hvorfra han kunde se ned over Gnadenfrei. Han rettede 


:sin vandring imod Kirkegården og tænkte paa, hvad han nylig 
havde skrevet til Eleonore, at dersom han kunde idealisere 


'brodremenigheden, så var der intet sted, hvor han hellere 
vilde leve med hende. Kirkegården lå på en skråning, ind- 
fattet af et bøgehegn og tilplantet med flere rækker træer, 
som dog ikke kunde trives mellem menneskebenene. På den 
ene side lå søstrene, på den anden brådrene, ligesom de i 


” bedesalen sad hver på sin side. Hver grav havde en ligsten, 


som dog ikke indeholdt en bedåmmelse, men kun en med- 
delelse. Fra kirkegården gik han ad en smuk linde-allé til det 
sted, hvor han havde sin bolig. »Klokken slog otte, jeg satte 
mig på en bænk i alleen og vidste, at Lotte og hendes søstre 
just nu holdt fodvaskningens fest. Jeg tænkte ved det skånne 

symbol, at i min kirke måtte det heller ikke fattes — på 
ydmygheden, og jeg tænkte på dig. Jeg vil da også vadske 
dine fådder, og du skal båje dig ned og kysse min pande.« 

Af dette brev sendte Eleonore Grunnow den 4. juni 
1802 en afskrift til Charlotte Schleiermacher, da hun bad 
derom, og fåjede så selv til: »Han er nu skilt fra mig, 
mit bedre, håjere livs venlige skytsengel; men hans ånd 
er gået over i mig. Jeg føler det, min gode Lotte, hvor- 
ledes du elsker mig som en søster, mig, der er genstand 
for en sådan kærlighed, som jeg næppe kan fatte, men 
som jeg i stille tilbedelse tager af forsynets hånd, som vil 
lade mig hvile ud efter min ungdoms lidelser, som vil give 
mig tusind fold bod for al den kærlighed, der en gang 
blev mig nægtet, ja for alle livets smerter. - En skån og 
stille ro har jeg fået, jeg går fattet en vej, på hvilken 
mange torne vil såre mig; men et mildt indre smil vil 
aftårre mine tårer, enhver af tornene avler jo en rose for 
hans fremtidige altid skånnere liv.« 

Præsten Grunnow skal have været beredt til at give 
afkald på sin hustru, så hun kunde have fået Schleier- 
macher; men Eleonore havde ondt ved selv at beslutte sig 


… til skilsmissen. Fra Stolpe af førte Schleiermacher en 


meget stadig brevveksling med hende. Når han fik et af 
hendes breve, skrev han, blev det først slugt, derpå læst, 
derpå nydt, derpå grundig betænkt; så opstillede han alle 
slags kritiske formodninger om enkelte steder deri, hengav 
sig til de erindringer, det vakte, og forestillede sig de 
bevægelser, der var foregåede i hendes sind og i hendes 
ansigtstræk, medens hun skrev brevet. Men det mærke- 
ligste af hans breve til hende er det, som han skrev i 
marts 1803, da han ved en misforståelse havde fået ud 
af hendes brev; at deres brevveksling efterdags skulde gå 
igennem en fælles ven og altså blive hemmelig for hendes 
mand. Dersom det var hendes alvor, skrev han da til 
hende, måite det nu være sidste gang, hun fik brev fra 

ham: »De ved, hvor gærne jeg, den gang vi offentlig om- 
gikkes med hinanden, også så Dem alene, og hvor nød- 
vendig dette syntes mig at høre med til vor omgang; men 
til visse mindes De også, hvor bestemt det var aftalt 
imellem os, at dersom nogen sinde vor offentlige omgang 
skulde blive afbrudt, vi da heller ikke på nogen måde 
hemmelig vilde mødes efter aftale; ganske det samme 
synes mig at måtte gælde med hensyn til brevvekslingen.« 
Mærkeligt er dette brev, fordi det viser, hvor "åben 
Schleiermacher ønskede at deres hele færd skulde være. 
Men han havde misforstået hende. Brevvekslingen blev 
taget op som får; vitterligt for hendes mand skrev hun til 
og fik breve fra Schleiermacher. Men snart efter blev 
Eleonores betænkeligheder så store, at hun bestemt afbrød 
forbindelsen med ham. 

I juni 1803 skrev -Schleiermacher til Henriette Herz: 
»Det er sket, kære Jette; hun har opgivet mig; hun har 
gjort, som du tænkte, og som jeg efter alle hendes senere 
ytringer ikke kunde vente. Det er ret godt, at jeg har 
skrevet dette brev til hende, som jeg beder dig sende 
hende, i den første milde stemning. Nu råder den ikke 
længer hos mig. Igår aftes stod jeg ganske afklædt, færdig 
til at gå hen og sove, to timer igennem med armene støt- 
tede til bordet, da faldt det over mig i al sin bitterhed. 
Men den ulykkelige, hun må dog også få det at høre. 
Hun føler allerede, at det må koste hende livet, og hun 
vil også snart dø. Jeg kunde ordentlig ønske, at hun 
måtte dø får jeg; ti dersom hun oplevede min død, vilde 
der igen falde en anden anger over hende.« 

Eleonore Grunnow har haft meget svært ved at gore . 
sit valg. Hun tog endnu en gang tråden op, og i over 
to år blev Schleiermacher atter holdt i tvivl, om hun 
vilde søge skilsmisse fra Grunnow og ægte ham eller ikke. 
Men den 18. oktober 1805 skrev Schleiermacher til præste- 
konen Henriette Willich: »Måske ved du allerede igennem 

fru Herz det skrækkelige, som er sket, hvilken uventet 
vending Eleonores følelser har taget. Jeg ved ikke, om 
nogen kan tænke sig min tilstand; det er den dybeste, 
mest uhyre ulykke; — smerten vil ikke forlade mig, 
enheden i mit liv er brudt; hvad der .kan gøres af læv- 
ningerne, vil jeg gore af dem.« Underligt nok skulde det 
blive denne Henriette Willich, som han skrev således til, 
der, efter at hendes mand, Schleiermachers gode ven, var 
død 1807, det følgende år skulde blive hans hustru for at 
hjælpe ham til at rejse sit livs lykke af ruinerne. At det 
lykkedes, kan skønnes af, at han, da han 1819 en gang 
i et stårre selskab mødte Eleonore Grunnow, nærmede sig 
til hende, rakte hende hånden og sagde: »Kære Eleonore, 
Gud har dog gjort det godt for os.« I den stund har han 
takket Gud, fordi han havde givet hende styrke til at 
holde det givne ægteskabsløfte, selv da dette syntes at 
skulle gåre både hende og ham ulykkelige. I den stund 
har han takket Gud for trængselstiden, han gik igennem, 
og som var nødvendig for at gøre ham til det, han nu 
var bleven. ; 

Der forekommer mig at være en ejendommelig forskel 
imellem det, han 1803 skrev til den ene Henriette, og det, 
han 1805 skrev til den anden Henriette. Første gang så 
han døden nær for Eleonore og for sig selv; men anden 
gang skrev han, at han vilde gore af lævningerne af sit 
"liv, hvad der kunde gåres af dem. Den stærke vilje er 
den frugt, hvormed han gik ud af den trængsel for hjærte- 
livet, som man vel kan sige, at: hans forhold til den ro- 
mantiske skole havde indviklet ham i. Men at han fik et 
sådant udbytte af sin lidelse, og at han under sin forvild- 
else, som man maa kalde dette forhold til en gift kone, 
førte sig så hæderligt op, som det kan ses, af brevet 
til hende fra marts 1803, det kan Schleiermacher uden 
tvivl takke det fromhedsliv for, som han skyldte brådre- 
menigheden, som bestandig blev næret ved brevvekslingen 

med hans søster Charlotte i Gnadenfrei, og som endelig 
også er bleven styrket ved de besøg, han netop i disse 
år gjorde i den for ham så minderige herrnhutterby. 

Der skal endnu fremhæves et minde fra Schleiermachers ; 
læreår. Som præst i Stolpe var han 1802 til stede ved 
et præstemøde. Der var 35 præster samlede fra Pommern; 
men han blev forfærdet ved at gåre deres bekendtskab, 
så nedværdigede var de alle, så fuldstændig tillukkede var 
de for alt håjere, så aldeles lav og sanselig var deres 
tankegang. Han var vis på, at han var den eneste af de 
tilstedeværende, der sukkede over dette forhold; thi han 
bankede på og prøvede sig for hos så mange af de andre 
præster, at han måtte have fundet den anden, om der 
havde været nogen sådan. Og så var det ønske vågnet 
hos ham, at han måtte kunne virke for, at den tid oprandt, 
da sligt et præstemøde ikke kunde finde sted. Længselen 
efter at løfte samtidens blik imod livets håjere mål havde 
Schleiermacher fået hos den romantiske skole lige så vel 
som modet på at trodse den nedarvede spidsborgerlighed 
og smålighed. Religionens håjhed havde han søgt at vise 
den dannede læseverden. . Men nu vågnede driften hos 
ham til at give hele præstestanden et håjere livssyn. I 
1804 fik han lejlighed til at prøve sine kræfter derpå, da 
han blev professor og universitetsprædikant i Halle, hvor 
han kom til at virke sammen med Henrik Steffens, og 
hvor han sluttede venskab med Oehlenschlåger, da denne' 
var Steffens” gæst. 

Da slaget ved Jena gjorde ende på Halle-universitetets 
virksomhed; blev Schleiermacher præst og fra 1809 tillige 
professor i Berlin. Men ved denne tid gjaldt det om hele 
hans tyske fædreland,” hvad han 1805 havde skrevet om 
sig selv, at den dybeste, mest uhyre ulykke var kommen 
over det, og enheden i det var brudt, som ingen sinde 
for. Da gjaldt det, om der var mænd, der kunde sige: 
»Hvad der kan gøres af lævningerne, det vil vi gåre af 

dem.« Schleiermacher hørte til de igennem smertens ildovn 
hærdede mænd, der kunde. sige det med hensyn til sit 
hele folk, hvad han får havde sagt med hensyn til sig selv. 
Det er det bedste minde, der knytter sig til hans navn, at 
han har været med til at gøre af lævningerne af det tyske 
folk, hvad der kunde gåres af det efter nederlagene i 
Napoleons-krigen. Men også med at løfte det tyske præste- 
skab til et hojere livssyn har han gjort et betydningsfuldt 
arbejde, hvad der så end ellers maa siges om den refor- 
merte præstesåns kirkehistoriske stilling, som der ikke 
her skal dvæles ved. — 

Da Mynster sluttede sin tale til Schleiermacher ved 
festen på skydebanen i 1833, var det med. de ord, som 
også tyskerne har fundet træffende: »Dem denker, dem 
prediger und auch noch dem menschen, besonders Schleier- 
macher!« Han udbragte et leve for tænkeren og for 
præsten, men fremfor alt for mennesket Schleiermacher, 
og det var for det menneske, som var vokset op inden 
for brodremenighedens kloster, som i sin gærende ungdom 
havde. sejlet den høje sø under romantikens. flag, som 
havde lidt skibbrud på sit håb om jordelivets lykke, men 
som netop der igennem var bleven til det hele viljeskraftige 
menneske, som andre kunde blive styrkede ved at komme 
i forhold til. 


Amerikaforskningen 
i det 16de og 17de Aarhundrede. 
Af S. N. MOURITSEN. 


V. 
Udforskningen og Kolonisationen af Nordamerikas Indre 
skred kun meget langsomt fremad. Aar 1578 modtog 

" Humphrey Gilbert det første Patent til Nedsættelse i 
Amerika, der udstedtes af den engelske Krone. Det 
.Skænkede” ham Regeringsmyndighed over alt, hvad han 
opdagede i fjærne barbariske Lande, som ikke var tagne 
i Besiddelse af nogen anden kristen Fyrste. Han og År- 
vinger fik Ejendomsret til Jorden og kunde raade over 
den efter bedste Skøn, dog skyldte de Lande, han tilegnede 
sig, den engelske Krone Hyldest og Troskab og skulde 
skatte til den en Femtedel af alt Guld og Sølv, der op- 
gravedes. Ingen anden maatte anlægge Nybygder nærmere 
end 75 Mil fra Gilbert Koloni. Forsynet med dette Patent 
rustede Gilbert sig til et Erobringstog til Nordamerika. 
Inden Rejsen. begyndte (1579) opkom der imidlertid Strid 
og Uenighed mellem Deltagerne, og Forsøget mislykkedes 
derfor ganske. Først 1583 lykkedes det ham ved sin Halv- 
broder Walter Raleighs Hjælp at forny Forsøget. Han 
afsejlede under lykkelige Varsler (en Gave fra Dronning 
Elisabeth), men Varslerne løj denne Gang; Ekspeditionen 
ramtes af en Række Uheld, og da Gilbert endelig saa sig 
nødt til at vende tilbage til England, forsvandt han med 
sit Skib paa Søen den 9. September (1583). Resultatløs 
var hans Rejse dog ikke. Han havde taget New Foundland 
i Besiddelse for England, og denne Ø fik større Betydning 
for hans Fædreland, end noget Guldland kunde have faaet, 
thi den store Fiskefangst i det omgivende Hav, der aarlig 
samler over 2,000 Fartøjer, har været den haarde.Skole, 
hvori de engelske Matroser opdroges til at erobre alle 
Have for det britiske Flag. 

Walter Raleigh,. der var et opvakt Hoved og en 
urolig Politiker, tabte ikke Modet ved sin Halvbroders 
sørgelige Skæbne, men søgte Hvile fra sine politiske 
Ærgrelser ved at optage hans Plan. 1584 gjorde han en 
Opdagelsesrejse til Nordamerikas Østkyst og landede ved 
et Land, »som Elisabeth lod give Navnet Virginia, til Ære 
for den Jomfruelighed,- hun skattede saa højt.« Den 

Skildring han gav af det opdagede Land, skaffede ham et 
lige saa udstrakt Patent, som.det, Gilbert havde haft. Det 
var dog ikke hans Agt at slaa sig ned i Amerika som 
Nybygger; han lod andre besørge Arbejdet for sig og blev 
selv hjemme i England. 1585 og 87 sendte han Kolonister 
til Virginien, men Fejl i Ledelsen og- Strid med de ind- 
fødte gjorde, at Forsøget kun havde ringe Fremgang; til- 
sidst solgte han sit Patent efter at have sat 40,000 Pund 
Sterling til paa Foretagendet. Siden gjorde han Forsøg 
paa at erobre Guyana, som han antog var »det gyldne 
Land«, men uden Held. Derefter tabte Regeringen ganske 
Tilliden til ham, og 1618 dømtes han til Døden og hen- 
rettedes paa en gammel falsk Anklage for Forræderi. 
Efter Sigende skal han have ført Kartoffelplanten til Ev- 
Topa og er i saa Fald en af Menneskehedens Velgørere. 
Hans »Navn staar først blandt de engelske Statsmænd, 
som fremmede de forenede Staters Kolonisation, og hans Ros 
tilhører den amerikanske Historie«. Hans Begejstring gen- 
nemtrængte hans Landsmænd.  Indbildningskraften saa 
allerede hinsides Atlanterhavet et Folk, hvis Modersmaal 
var det engelske Sprog. Fra nu af begyndte Englænderne 
at udfolde »den Iver, Udholdenhed og . Dygtighed, som 
. de' siden har vist, i at grunde Nybygder over hele 
Verden. « 

1605 undersøgte Kaptejn George Weymouth Virginia 
og stadfæstede de vidunderlige Fortællinger om Landets 
Skønhed og. Herlighed, og Aaret efter dannedes to Sel- 
skaber af Købmænd og Adelsmænd, som ønskede at ud- 
bytte det. Kong Jakob den første udstedte straks et Patent, 
som skænkede de to Selskaber udstrakte Rettigheder. 
Aar 1607 førte -en lille Flaade paa tre Skibe, udrustede 
"af Londonselskabet, 105 Udvandrere over til Virginia, og 
en Koloni grundedes ved Jamesfloden, som udmunder i 
Chesapeakebugten. I Juni Maaned vendte Flaaden tilbage 
til England, og Kolonisterne fik da se, hvordan de kunde 

klare sig i deres ny Hjem. Det stolte Haab, som. Landets 
Skønhed havde opvakt, forsvandt snart, og da Blænd- 
værket drog bort, vaagnede de og saa, at de var i en 
Udørk. Sommerheden pinte Arbejderne, det fugtige -Vejrlig 
frembragte Sygdomme, en tæt, næsten uigennemtrængelig 
Plantevækst lagde Agerbruget store Hindringer i Vejen, 
og Fødemidlerne, som var sparsomme, var blevne for- 
dærvede under Qverrejsen. »Vor Drik,« sagde Kolonist- 
erne siden, »var urent Vand, vore Boliger Luftkasteller; 
havde vi været lige saa fri for alle andre Synder som for 
Fraadseri og Drukkenskab, kunde vi blevet kanoniserede 
som Helgener.« Inden Efteraaret døde 50 Mand, deriblandt 
Bartholomæus Gosnold, der havde lagt Planen til Fore- 
tagendet. Uenighed fuldendte Elendigheden. Præsidenten 
afsattés, og en ny valgtes, som var »uden Dømmekraft 


og Foretagsomhed;« derved faldt Forretningerne i Hænderne- 
paa Kaptejn John Smith fra Willoughby, der blev Kolo-. 


niens Frelser. Han havde, skønt han endnu ikke var 30 
- Aar, sværmet viden om i Frankrig, Italien, Ungarn, Tyr- 
kiet, Rusland og Nordafrika og oplevet mange interessante 
og farlige Æventyr. Han bragte nu Orden i Tingene, 
indgød de indfødte Respekt og kvalte Oprørsaanden blandt 
Nybyggerne. »Han-var omhyggeligere for at samle Føde- 
midler end den gerrige for at samle Guld og kæmpede 
ivrigere for at blive i Landet: end de vankelmodige for at 
forlade det. Da der dannede sig en Sammensværgelse, 
hvis Maal var Koloniens Opgivelse, brugte han Magt og 
holdt det saaledes gaaende til Vinteren nærmede sig og 
gjorde en Hjemrejse farlig men bragte en Overflødighed af 
Vildt, saa Frygten for Hungersnød forsvandt. Da var han 


endelig naaet saa vidt, at han kunde overlade Kolonien + 


til sig selv og. skride til en Undersøgelse af Landet. 
Det var udtrykkelig blevet paalagt Kolonisterne at søge 


en Vej til det stille Hav ved at gaa op ad en eller anden , 
Flod, som kom fra Nordvest, og skønt Smith ikke delte - 

den fejlagtige Anskuelse, der laa til Grund for denne Be- 
faling, sejlede han dog op ad Jamesfloden, saa langt han 
kunde komme, og trængte derpaa ind i det indre. Hans. 
Ledsageres Ulydighed foraarsagede, at de blev overrump- 
lede af Indianerne og dræbte.og han selv tagen til Fange. 
»De vildes Pile var allerede rettede mod ham, da Høv- 
dingen besluttede at skaane ham og føre ham rundt i 
Landet som en Sejrspris. De vilde højtideligholdt med 
store" Festligheder Tilfangetagelsen af denne Mand, der 
forekom dem alle overlegen i Styrke og Snille. Han fandt 
stadig paa ny Udveje for at lokke dem til at vise ham 
Skaansel; han overraskede dem idelig ved ny Vidundere; 
snart viste han dem sit Lommekompas, som de holdt for 
"et et levende Dyr, snart gav han dem noget Krudt, som 
de troede var Frø og saaede i: Jorden; men det uforklar- 
ligste Vidunder for dem var at se ham ved at skrive 
Breve træde i Forbindelse med andre Mennesker paa 
-fjærntliggende Steder. Da Indianerne imidlertid nærede 
Frygt for, at han kunde blive dem en farlig Fjende, ud- 
spilede de ham paa Jorden for at dræbe ham, men da 
kastede en Datter af den: fornemste Høvding sig imellem, 
frelste hans Liv for anden Gang og fik ham sendt tilbage 
til "den engelske Nybygd. Han har selv fortalt sine Hænd- 


elser, og midt i hans aabenbare Storpralerier fremskinner 


en utæmmelig Kraft til at overvinde stedse ny Vanskelig- 
heder, hvad enten de kom fra Evropæerne eller fra de 
vilde, og et sjældent politisk Talent, hvorved det lykkedes. 
ham at fæstne den Nybygd, som han i en lang Aarrække 
… forestod.« Han døde 1631 i en Alder af 52 Aar. 
EFranskmændenes Bestræbelser for Oprettelsen af et 
fransk Rige i Kanada. fornyedes ogsaa nu, efter at der 
intet var udrettet i et halvt Hundrede Aar. 1598 sendte. 
Henrik den fjerde Marquis de la Roche til Kanada som 
Statholder, men først da Samuel Champlain kom der 
over (1603), kom der Orden-i Tingene, og Kanada blev 

fra den Tid af Midtpunktet for Franskmændenes Magt i 
Amerika. Det var et Købmandsselskab i Rouen, der 
sendte Champlain paa hans første Rejse til Kanada for at 
udse Pladser, der egnede sig til Anlæg af Kolonier. I 
den Beretning om Rejsen, som han gav efter sin Hjemkomst, 
udviklede han Planen til Anlæggelsen af Quebec, som 
udførtes under hans Ledelse 1608. Aar 1604 rejste han 
til Kanada for at bistaa de Monts, der var Statholder over 
Landet mellem 40? og 46? n. Br., med Raad og Daad ved 
Grundlæggelsen af Kolonier. Efter et Besøg i Frankrig 
1607 vendte han tilbage til Kanada med en ny Flok 
Udvandrere. Da Quebec var anlagt, gjorde han, alene 
ledsaget af to Evropæere, en æventyrlig Rejse op åd St. 
Laurensfloden, som undersøgtes nærmere, besejlede Richelieu 
eller Sorelfloden og undersøgte den Sø, som bærer hans 
Navn. .Efter Henrik den fjerdes Død (1610) opholdt han 
sig nogle Aar i Frankrig, men 1615 rejste han atter til 
Kanada. I en Kamp med Irokeserne blev han saaret, 
slaaet og berøvet sine Vejvisere og tilbragte den paafølg- 
ende Vinter som »en vandrende Ridder i Skovene«. Ved 
at følge Floden Ottawa naaede han til "Nipissingsøen. 
Efter at have befæstet Montreal -gik han endnu to Gange 
opover Ottawa, undersøgte Huronsøen og naaede over 
Land til Ontariosøen. 1620 udnævntes han til General- 
guvernør over Ny-Frankrig, som væsentlig var hans Værk, 
hvorfor han .ogsaa er bleven kaldt »Ny-Frankrigs Fader«: 
Han døde 1635 og ligger jordet i sit ny Fædreland. 

Der var ganske anderledes Fart i Franskmændenes 
'Opdagelses- og Kolonisationsarbejde end i Englændernes. 
For disse sidste varede det 150 Aar, inden de naaede 
over Alleghanybjærgene, mén allerede 24 Aar efter Ghamp- 
lains Død naaede Franskmændene frem til Øvresøens fjærne 
Bredder. 1654 forenede to unge Pelsværkhandlere sig 
med en Skare Indianere og vovede sig paa en lang Rejse 
mod Vest. To Aar efter kom de tilbage til Fortet St. Louis, 

ledsaget af 500 Indianere og med Underretning om Øvre- 
søen og »Vestens« andre store Søer.  Pelsværkhandelen 
lokkede nu Købmændene mod Vest, og 1659 tilbragte to 
franske Købmænd Vintren ved Øvresøens Bredder. Næste 
Aar rejste den aldrende Missionær René Mesnard. til 
Øvresøen for at plante Korset blandt Indianerne der. Han 
opholdt sig ved Øvresøen i otte Maaneder, men da han 
saa vilde søge sig en anden Missionsplads, forvildede han 
sig i Skoven og blev ikke set mere. Uden at lade sig 
skræmme af hans Skæbne og ligegyldig for Hunger, Nøgen- 
hed og Kulde gik Pater C/aude Allouez i Avgust 1665 
ud paa en Missionsrejse til det fjærne Vesten og naaede 
i September Maaned frem til Øvresøen, hvor han grundede 
en Missionsstation, der blev Samlingspunkt for en Mængde 
af »Vestens« Indianerstammers Afsendinge. Her hørte 
han Illinoiserne fortælle om deres stolte Flod -»Messipi«, 
der løb mod Syd, og deres herlige Land, der var en 
uhyre stor skovløs Slette, »hvor Hjorder af Vildt, Bøfler 
"og andre Dyr græssede i det høje "Græs.«- .»Havde jeg 
haft Tid,« siger Allouez, »vilde jeg have begivet mig til 
deres Boliger for med egne Øjne at se alt..det gode, der 
blev sagt om -dem.« Efter to Aars Ophold paa den syd- 
lige Bred af Øvresøen rejste han til Quebec og foreslog, 
at der skulde oprettes stadige Missioner, hvortil der skulde 
knyttes smaa Kolonier af franske Udvandrere. To Dage 
efter vendte han tilbage til Missionen ved. Øvresøen. 
Ny-Frankrigs Skatmester,. Talon, besluttede nu at 
udvide Frankrigs Magt til Kanadas ydre Grænser og sendte 
derfor Wicolas Parrot til -Vestens Stammer med Ind- 
bydelse til en Sammenkomst ved -Missionsstationen St. 
" Maria, der var anlagt af Claude Dablon og James Mar- 
quette ved Faldene mellem Øyresø og Huronsø. Sende- 
budet naaede til det fjærne Nordens Horder og til Stam- 
merne ved Michigans Sydspids, og paa den fastsatte Dag 
(1671)-samledes Stammernes Afsendirige paa nævnte Sted 

og modtog den Erklæring, at de nu stod under den franske 
Konges Beskyttelse. Af Navn strakte Frankrigs Magt sig 
nu til Mississippis og den røde Flods Bredder, men saa 
langt var endnu ingen Franskmand naaet, at han havde 
skuet disse Vande. 

Aar 1669 lagde James Marquette Planen til en Op- 
… dagelserejse til Mississippi men hindredes ved anden Virk- 
somhed fra at udføre den. Talon interesserede sig imid- 
lertid meget for den, og da han nu snart skulde rejse til 
Frankrig, ønskede han at afslutte sin Virksomhed i Ka- 
nada paa en smuk Maade ved at faa afgjort, om Fransk- 
mændene ved at-gaa ned ad den store Flod i Vesten 
kunde bringe Frankrigs Flag til det stille Hav eller plante 
det Side om Side med Spaniens ved den meksikanske 
Bugt. 

Indianerne hørte med Forundring Marquettes dristige 
Forslag og sagde: »Hine fjærne Stammer sparer aldrig de 
fremmede; deres gensidige Krige fylder deres Grænser 
med krigerske Skarer; i den store Flod er der en Mængde 
Uhyrer, der opsluger baade Mennesker og Kanoer; den 
overvættes Hede bringer Død.« »Jeg opofrer glad mit 
Liv for Sjæles Frelse«, svarede. Marquette. 

Den 10. Juni 1673 passerede Marquette, Joliet og fem 
andre Franskmænd samt to indianske Vejvisere Vand- 
skellet mellem St. Laurensfloden og Mississippis Tilløb 
Wisconsin. Ved Bredden af sidstnævnte Flod vendte 
Vejviserne om og lod Franskmændene ene »i dette ukendte 
Land i Forsynets Haand.« Opdagerne havde medbragt to 
Kanoer, som de: nu satte i Vandet og .betroede sig til, og 
i Løbet af 7 Dage »kom de lykkelig ind i-den store Elod: 
med en Glæde, der ikke kunde udtrykkes.« De sejlede 
dristigt ned ad Floden til 33? n. Bredde og forvissede sig 
om, at »Flodernes Fader« maatte udmunde i den meks- 
ikanske, Bugt. Missouris, Ohios og Arkansas's Mundinger 
opdagedes paa denne Færd; da Marquette saa Missouri 

»som en Erobrer styrte sig i den roligere Mississippi« og 
saa at sige drage denne hurtigt til Havet, lovede han sig 
selv en Gang at gaa op ad denne mægtige Flod til dens 
Kilder, overstige Bjærgryggen, gaa ned ad en mod Vest 
flydende Strøm og »forkynde Evangeliet for alle Folkene 
i denne ny Verden,« men Døden fritog ham for at holde 
dette Løfte. Da han paa Tilbagerejsen op ad Mississippi 
naaede 38" n. Br., styrede han ind i Illinoisfloden, rejste 
gennem et Land, hvis Frugtbarhed, Floders Skønhed, 
Rigdom paa Bøfler, Hjorte -og Fuglevildt var uden Lige, 
til Sydenden af Michigansøen, hvorfra han sidst i Sep- 
tember (1673) naaede til den grønne Bugt. To Aar senere 
døde han paa Bredden -af en Flod til Michigan, der bærer 
hans Navn. 

Ved Ontariosøens Udløb levede paa den Tid en ung 
Mand ved Navn Robert de la Salle, der havde gaaet i 
Jesuitternes Skole men siden skilt sig fra Broderskabet 
og uden andre Ledsagere end Fattigdom og en uendelig 
Foretagelsesaand var afsejlet til Kanada 1667. Opmuntret 
dertil af Talon undersøgte han i 1669 Ontariosøen og 
betraadte Eriesøens Bred. - Siden blev han adlet og udnævnt 
til Kommandant i Fort Frontenac ved Ontarios Udløb og 
var nu Statholder over en stor Landstrækning. I Øvre- 
Kanadas Ensomhed havde han opflammet sin Indbildnings- 
kraft ved at læse om Kolumbus's og de Sotos Rejser og 
lagt Planer til Kolonisationsforetagender i Sydvest; da nu 
Budskabet om Marquettes store Opdagelser naaede ham, 
rejste han til Frankrig, forelagde Regeringen sine Planer 
og erholdt Fuldmagt til at fuldende Mississippis Opdagelse. 
I Efteraaret 1.678 kom han tilbage til Fort Frontenac og 
lagde straks Haand paa Værket. Inden Vinteren. førte 
han sine Folk ovenfor Niagarafaldet, opførte et Fort der 
og tog saa fat paa den egentlige Udrustning af Ekspedi- 
tionen, medens Afsendinge forberedte Illinoiserne paa hans 
Komme. Et Skib, »Griffen«, blev bygget, og den 7. Avg, 1679 

hejsede de la Salle Sejl for Eriesøens Vinde for at afgaa 
til Mississippidalen. Gennem Eriesøen og Huronsøen sej- 
lede han til den grønne Bugt i Michigan, hvorfra han 
sendte »Griffen« til Niagara med en særdeles rig Ladning 
Pelsværk, medens han selv førte sine Folk til Mundingen- 
af St. Joseffloden, nær Michigans Sydende. Der byggede 
han et Fort og ventede paa at »Griffen« skulde komme 
tilbage igen, . men der kom intet Skib og heller ingen 
Efterretninger om det. Ked af at vente efterlod han 10 
Mand i Fortet og rejste videre med ialt 34 Mand. I Slut- 
ningen af December (1679) naaede han Illinoisfloden i 
Nærheden af Ottawa, fulgte den til et Punkt neden. for 
Peoriasøen, anlagde et Fort der og gav sig i Færd med 
at bygge et Skib, hvormed han vilde besejle Mississippi. Da 
han manglede Sejl og Tovværk til Skibet, gav han sig i. 
Marts 1680 paa Vej til Fort Frontenac med tre Ledsagere 
for at hente det manglende samt flere Folk, og hvad han 
ellers trængte til. Yderst tarveligt udrustet, uden anden 
Drik end Kildevand og uden anden Føde end den, hans 
Bøsse kunde skaffe ham, trængte han gennem Skovtyk- 
ninger, vadede gennem Moradser og Snevand og naaede 
trods alle Vanskeligheder sit Maal. Der fik han ikke blot 
Vished for, hvad han længe havde frygtet, at »Griffen« 
og hele -dens Ladning var tabt, maaske plyndret af Indi- 
anerne,, men hørte tillige, at "ogsaa et andet Skib, der 
skulde bringe ham en værdifuld Ladning fra Frankrig, 
var forulykket, samt at hans Misundere havde 'gjort ham 
al mulig Fortræd, men hans Mod holdt sig dog lige stærkt 
for det, Han tøvede naturligvis ikke længere end nød- 
vendigt i Frontenac men ilede tilbage til Illinois, saa snart 
han havde faaet samlet sammen, hvad han behøvede. Da 
han naaede til Illinois, fandt han Fortet forladt. Et Angreb 
af Irokeserne havde nødt hans Folk til at trække sig til- 
bage til Michigan, og nogen Tid gik nu til Spilde med at 
opsøge dem; han naaede derfor ikke. frem til Mississippi 

før den 6. Februar 1682, men inden Aaret var til Ende, 
havde han fuldført den store Rejse ned ad Floden, plantet 
Frankrigs Banner »i Nærheden« af den meksikanske Bugt 
og taget Mississippidalen, som han kaldte Louisiana, i Be- 


" siddelse for Frankrig. Først efter halvandet Aars Fra- 


værelse kom han tilbage till Kanada, som imidlertid havde 
faaet en ny Statholder, der helt lod sig raade af hans 


Fjender og i et Brev til den franske Marineminister rettede 


slemme Beskyldninger mod ham. - Dette bevægede ham til 
at rejse til Frankrig for at styrke sin Stilling, som maatte 
antages at være en Del svækket. 

I Frankrig modtoges la Salle meget velvilligt.  Stat- 
holderens Skrivelse havde ikke virket, thi Ministeriet var 
klogt nok til at indse, at store Bedrifter maa. støde an 
mod Egenkærligheden og vække Fjendskab. Da la Salle 
foreslog at undersøge Mississippis Mundinger fra Søen af 
og derved aabne en Vej for fransk Skibsfart og Koloni- 
sation af Louisiana, gik Ministeriet ind paa- Planen, og i 
Juli 1684 løb en Flaade paa fire Skibe, som havde ham 
og 280 Kolonister og Soldater om Bord, ud fra Rochelle 
og satte Kursen efter Vestindien. 

Adskilligt spaaede dette Foretagende Ulykke.- Soldat- 
erne, ialt 100 Mand, var ligegyldige Løsgængere, Haand- . 
værkerne var uduelige, og de frivillige Udvandrere var 
urolige Hoveder med uendelige Forventninger, mén værst 


"af alt var det, at Flaadens Chef, Beaujeu, en »misundelig, 


egenraadig og naragtig hovmodig« Person, var ude af Stand 


"til at fatte la Salles storartede Heltemod og ikke kunde 


finde sig i at staa under hans Kommando. Den 10. Januar 
1685 var Flaaden i Nærheden aåf Mississippis Munding, 
men la Salle agtede ikke derpaa og sejlede forbi; da bån 
opdagede Fejlen og vilde vende om, nægtede Beaujeu sit 
Samtykke dertil og sejlede videre mod Vest. - Træt af 
Striden med sin halstarrige Ledsager landede la Salle paa 
Matagordas Kyst og lod Flaaden sejle hjem. Et Fort anlagdes 

der, og Teksas indlemmedes derved i Louisiana. Forgæves 
søgte la Salle efter Mississippi, som han fejlagtig antog 
maatte være i Nærheden. Ulykkerne væltede nu ind paa 
ham; alt,; hvad han foretog sig, mislykkedes. Af 230 
Mand havde han- ved Udgangen af 1686 ikke et halvt 
Hundrede tilbage, og det tilstræbte Maal var han ikke 
naaet ét Skridt nærmere. Efter at have tabt Haabet om 


Rigdom og Ære besluttede han »med sin aldrig under- 


kuede Viljes Kæmpekraft« at rejse til Fods til sine Lands- 
mænd i Norden efter Forstærkning. 

" Han efterlod 20 Mand i Fortet og gav sig i Januar 
1687 paa Vej til Kanada med Resten af Folkene, 16 Mand, 
hvoriblandt to urolige Hoveder, Duhaut og le Archeveque, 
som havde indsat deres Formuer i Foretagendet og nu 
hadede la Salle. Kolorados Floddal var passeret, og det 
lille Selskab var naaet frem til en Gren af Treenigheds- 
floden, da de to nævnte Urostiftere paa en Jagttur yppede 
Klammeri med la Salles Søstersøn Moranget og myrdede 
ham. La Salle blev urolig over Morangets lange Ude- 
bliven og gik at søge efter ham. Paa Bredden af Floden 
saa han Ørne svæve som over et Aadsel og affyrede et 
Varselsskud. Advarede af Lyden, gik Duhaut og le Arche- 

. veque over Floden; den første skjulte sig i det høje Græs. 
Da la Salle kom, spurgte han Archeveque:"»Hvor er min 
Søstersøn?« men inden Svaret lød, fyrede Duhaut, og uden 
at ytre et Ord, faldt la Salle død ned. »Det'er forbi, 
store Paschal det er forbil« raabte en af Morderne, da 


de plyndrede Liget, som de lod ligge ubegravet til Føde" 
for de vilde Dyr. Saaledes faldt denne dristige Æventyrer, . 


»Kolonisationens Fader i Verdens store Midterdal«. Han 
havde usædvanlige Ævner, en skarp Forstand, et Mod og 
en Sjælsstyrke, der kunde have bragt det til noget stort, 
dersom han ved Siden af disse gode Egenskaber havde 
kunnet beherske sit mørke, pirrelige Sind og bøje sin 
strænge eller rettere haarde Natur.« 

Ønsket at finde det navnkundige Anianstræde lokkede 
Spanierne ud paa Opdagelser langs Nordamerikas Vestkyst, 
men da de i Aaret 1542 naaede til 44? n, Br. uden at 
finde, hvad de søgte, opgav de alle videre Bestræbelser 
og viste sig ikke siden som opdagelsesrejsende paa den 
Kant. Først 36 Aar senere optoges Forskningen paany 
af den engelske Fribytter Francis Drake, som fra Magel- 
haenstræde naaede omtrent til Vancouvers.Ø og derpaa 
vendte tilbage til Evropa sønden om Asien og Afrika. 
Siden skred Undersøgelsen meget langsomt fremad. Først 
1648 passeredes Strædet mellem Asien og Amerika af 
Kosakken Deschnev, men denne Opdagelse blev ganske 
glemt, og det varede 80 Aar, inden den gentoges af 
Danskeren Vitus Bering. To Aar senere (1730) blev 
Amerikas Nordvestspids set første Gang af en russisk 
Landmaaler Gvosdov. Paa sin anden Rejse (1741) besøgte 
Bering flere Punkter paa Amerikas Kyst, men først James 
"Cook kortlagde hele Nordvestkysten ud over Beringsstrædet 
(1778). — Nordkysten undersøgtes først af Pelsjægere, og 
deres Beretninger gav Stødet til, at Hudsonsbugtkompag- 
niet sendte Samuel Hearne paa en Rejse til det indre af 
det nuværende brittiske Nordamerika (1769—72). I Be- 
gyndelsen af 1771 -opdagede han Kobberminefloden, som 
han fulgte til dens Munding. 1789 opdagede Aleksander 
Mackenzie den efter ham opkaldte Flod, som han fulgte 
til dens Udløb i Hvalbugten, og man blev nu klar over, 
at det virkelig var Fastlandets Nordrand, man var naaet 
til. Fra 1826 til 39 fuldendtes Undersøgelsen af Nord- 
kysten af John Franklin, Boss, Back, Dease og Simp- 
son. 1845 gik Franklin ud paa sin sidste Ishavsekspe- 
dition, hvorfra han ikke kom tilbage og blev derved den 
sørgelige Anledning til en Række Ekspeditioner til disse 
kolde Egne. ' Blandt dem, som søgte efter ham, havde 
" Mac Clure for saa vidt mest Held med sig, som han .fra 
. Beringsstrædet udførte hele Rejsen norden om Amerika 

og saaledes godtgjorde, at der var en Nordvestpassage, 
som rigtignok var ufarbar. Paa Banks Land satte han 
sit Skib til, men blev optagen af en Ekspedition fra Øst 
og naaede lykkelig hjem (1854). Fire Aar senere fandt 
Mac. Clintock, at Franklinekspeditionen var gaaet til 
Grunde paa Vestkysten af Kong Williams Land. 
Undersøgelsen af Nordamerikas Indre vest for Mississippi- 
dalen tog først sin Begyndelse først i det 19. Aarhundrede. 
Lewis og Clarke trængte frem til Missouris Kilder (1804), 
gik- over Klippebjærgene og opdagede Columbias Udspring. 
Long undersøgte Klippebjærgene (1820), hvilket Arbejde 
fortsattes af Fremont 1842—46.  Scolcraft opdagede 
Mississippis Kildesø Itasca 1832. Fastsættelsen af den 
engelsk-amerikanske Grænse (1822—26), Erobringen af 
Kalifornien og New-Meksiko (1848) og de forberedende 
Undersøgelser til Anlægget af Stillehavsbanerne udvidede i 
høj Grad Kendskabet til det vestlige Nordamerika, og fra 
1867 har den amerikanske Regering ladet udføre en stor- 


artet Undersøgelse af alle vestlige Territorier. — I Mellem- 
amerika har Undersøgelserne drejet sig om Anlæggelsen. 
af Kanaler og Jærnbaner. — I Sydamerika gentog Portu- 


giseren 7Teæeira Orellanas Fart ned ad Amazonfloden 
(1637 —40), Bouguer og Condamine foretog Gradmaalinger 
i Peru (1736—42), Felix Azara gennemvandrede i tyve 
Aar (1781—1801) de sydamerikanske Stepper, og Aleks- 
-ander v. Humboldt undersøgte grundigt det nordlige 
Venezuela, Orinoko til dens Tvegrening, Columbia og Ecu- 
ador til Lima (1799—1802). Talrige rejsende har fortsat 
Undersøgelserne i dette Fastland til den nyeste Tid, men 
det har for lidt Interesse blot.at se deres Navne, hvorfor 
de ikke nævnes her, For opdagelsesrejsende er der nu, 
400 Aar efter Kolumbus's Opdagelse af Amerika, ikke stort 
at udrette i denne Verdensdel, men der er en vid Mark 
for naturvidenskabelige Undersøgelser. 


233 


Fra den svenske Folkehøjskole. 


Af L. SCHRØDER. 

For et Par Maaneder siden modtog jeg et smukt Hefte 
i stort Format med Titel: ) 

»Folkhågskolan — 1868—17. April—1893 —. Minnes- 
blad med anledning af Svenska Folkhågskolans 25års- 
jubileum utgifvet af Folkskolans Vån.«”) 

Det overraskede mig, at Jubilæet faldt ind -ved For- 
aarstid. Men dermed var Sammenhængen denne. Den 
23. September 1867 havde Ola Andersson fra Nordanå- 
Burléf i Bara Landbrugsklub foreslaaet Oprettelsen af en 
højere Folkeskole i Bara Herred (Malmøhus Lån). Dette 
Forslag blev forhandlet ved ny Sammenkomster den 16. 
November og 21. December. Lærer paa Alnarp Land- 
brugsskole, Dr. phil. O. Pehrsson Bendz, og Amtsraads- 


medlem (»Landstingsmand«), Teglværksejer Hans Anders- 


son i Lomma bleve dernæst valgte til sammen med For- 
slagsstilleren at afgive en Betænkning om Sagen. Det er 
Dr. Bendz, hvem det skyldes, at Udvalget 29. Januar 
1868 foreslog at oprette en Folkehøjskole. 36 Personer, 
næsten alle Gaardejere, indtegnede sig derefter som Med- 
lemmer af en Forening, der vilde støtte Skolen. »>Den 
17. April konstituerede Foreningen sig -og besluttede at 
oprette Skolen. Denne Dag kan saaledes betragtes som 
den svenske Folkehøjskoles Fødselsdag. Snart efter blev 
der antaget en Forstander, og Skolen aabnedes i den tid- 
ligere Landevejskro Hvilan,.den 2. November.« 

Der er tit noget vilkaarligt ved Valget af Jubilæums- 
Dage. Skal en Præst holde Jubilæum paa den Dag, hans. 


1) >Folkskolans Vin« redigeres af Karl Åkesson og udkommer 
hver Onsdag i Gøteborg. Det ovennævnte >»Minnesblad« koster i Bog- 
handelen 40 Øre; det indeholder Bidrag af adskillige Mænd og Kvinder, 
der ere knyttede til svenske Folkehøjskoler, og mange Billeder. 

Kaldsbrev er udstedt, paa. den Dag, han er bleven 
ordineret, eller paa den Dag, da han overtog sit Embede? 
— Det. ligger nær at tænke paa den allerførste Virkelig- 
gørelse af Grundtvigs Højskoletanke. Den 12. Juni 1843 
stiftedes den slesvigske Forening på et Møde i Haderslev 
af 25 Bønder og udstedte samme Dag en »venlig Op- 
fordring fra Nordslesvig« om at yde Bidrag til Opret- 
telsen af danske Dannelses-Anstalter, »da Modersmaalet 
er den jævne og .rette Vej til Templet for al Vidskab«; 
navnlig erklæredes det for Foreningens Maal at oprette en 
højere Bondeskole, dernæst at virke for Oprettelsen af i det 
mindste én Lærdskole og et Seminarium for Skolelærere. 
Da den slesvigske Forening virkelig fik oprettet Højskolen 
i Rødding, som, medens jeg forestod den, endnu benyttede 
dens Protokol til Optegnelser om Bestyrelsesmøder og General- 
forsamlinger, saa kunde 12. Juni 1843 som Mindedag for den 
danske Folkehøjskole vel stilles sammen med 17. April 1868 
som Mindedag fordensvenske. Den12. Juni modtog jeg virke- 
lig et Telegram saa lydende: »Med anledning af dagens betyd- 
else sendes Nordens fårsta Folkhågskola en hjirtlig hålsning 
från Vårmlands Folkhågskola. Tisell. Welin. Andersson.« 
Vi havde havt Flaget oppe fra Morgenstunden i Anledning 
af Femtiaarsdagen for Stiftelsen af den nordslesvigske 
Forening, og vi havde om Aftenen de sønderjydske Piger 
fra Skibelund Fortsættelsesskole med deres Lærere sam- 
men med vore egne Skolepiger til et lillé festligt Møde, hvor 
der navnlig blev talt af flere sønderjydske Mænd. Det 
kan da skønnes, at vi tillægge denne Dag Betydning, og. 
at Telegrammet var velkomment. Men paa at holde 
Folkehøjskolens Femtiaarsdag den 12: Juni 1893 har jeg 
ikke tænkt. Der kunde da ogsaa være Tale om andre Dage. 
Den 14. August 1843 blev det i den slesvigske Forenings 
Møde besluttet, at den paatænkte Skole skulde indrettes i 
Overensstemmelse med de Tanker, der vare. fremsatte i 
en af daværende Professor C. Flor oplæst Plan. Den 


235 


12. Februar 1844 blev der valgt en Direktion for Skolen. 
Den 17. Juni 1844 gav Kong Christian VIII Tilladelse til 
dens Oprettelse i den Gaard, som dertil var indkøbt i 
Rødding. Den 4. Juli 1844 holdt Grundtvig paa Skamlings- 
banke, hvad der vel med fuld Føje kan kaldes Indvielses- 
talen for den af de sønderjydske Bønder oprettede Skole. 
Den 7. November 1844 aabnedes endelig Skolen med den 
berømte Tale af dens første Forstander, Johan Wegener, 
der knyttede sig til de Ingemann'ske Verslinjer: 

Stig op af Graven du Slægt, som døde, 

forkynd dit Fald, og afmal din Brøde. 


Advar os fra Udslettelsens Dom, 
og vis os, hvorfra din Frelse kom! 


Det har forekommet mig som en afgjort Sag, at 1844 maa 
regnes for Rødding Højskoles Stiftelsesaar, og da man 
1869 vilde hædre Flor, fordi Højskolens første Fjærdedels 
Aarhundrede var forløbet saaledes, at Sagen maatte siges 
at have staaet sin Prøve, da valgte man den 7. Novemher 
til Jubilæumsdag. Jeg har tænkt mig, at' det i 1894 
mindre maatte gælde om at holde sig til den 7. November 
end om at faa afholdt en virkelig nordisk Folkehøjskole- 
fest, og derfor vil jeg henstille, at der vælges en Dag i 
Skolernes Ferietid, der ligger omtrent midt imellem 4. Juli 
og 7. November, — den 8. September, som er hans 
Fødselsdag, der er Folkehøjskoletankens rette Fader, N. 
F. S. Grundtvig. j 

Men tilbage til Folkehøjskolen i Bara Herred. Dens 
første og fremdeles i sin fulde Kraft virkende Forstander, 
Dr. Leonard Holmstrém, fortæller paa følgende Maade, 
hvordan han fik med den at gøre. I Våaren 1868 blev 
han, som da var 27 Aar gammel og nys udnævnt til 
Docent i Geognosi ved Lunds Universitet, af sin højt skat- 
tede Lærer, Professor Otto Torell, anmodet om at ledsage 
ham paa en Spadseretur; han havde noget at meddele. 
En slig Anmodning plejede at betyde, at Professoren 

havde noget godt at tilbyde,. f. Eks. et Rejsestipendium, 
Bearbejdelsen af et geologisk Spørgsmaal eller en Haands- 
rækning til en eller anden ung Student, der havde vakt 
hans Opmærksomhed. Holmstråm tog ikke fejl. — »Nu 
har jeg ordnet det godt for dig,« sagde Professoren; »du 
skal være Forstander for en Folkehøjskole i Bara Herred 
her udenfor Lund. Den skal kun holdes om Vinteren. 
Du faar god Løn og har Sommerhalvaaret til din Raadig- 
hed for geologiske Arbejder.« Og derpaa gav Torell ham 
en Udsigt over en stor Del hidtil uløste geologiske Op- 
gaver. Hjærtet begyndte at banke i den unge Videnskabs- 
mands Bryst ved Udsigten til uden Bekymringer for Brødet 
at skulle strejfe omkring i Bjærgene, paa den flade Mark 
og langs Kysterne for at foretage Undersøgelser om For- 
andringer, der vare foregaaede i hans Fædrelands Jord- 
bundsforhold. »Men denne Folkehøjskole, hvad er det 
for noget?« bemærkede han tilsidst. »Ja, det er en ny 
Indretning, en Skole for voksne Bondesønner, og derom 
kan du læse i Aftonbladet. Jeg har de Nummere; hvor 
det staar.« — Holmstråm havde- været for stærkt optaget 
af sin Videnskab, til at han kunde følge med, hvad der 
hørte til Dagens Politik. Kun Skandinavismen og Skarp- 
skyttebevægelsen havde optaget ham stærkt; »jeg har,« 
skriver han, »siden skattet mig lykkelig over, at jeg kom 
til at leve min Ungdomstid under Paavirkning af disse 
ideelle Bevægelser, som skænkede Ynglingen: Tro, For- 
trøstning, Entusiasme og lyse, varme Forhaabninger om en 
. god Fremtid for Nordens Folk.«  »Aftonbladet« læste han 
ikke til Stadighed; men det maatte naturligvis nu være 
ham om at gøre at se de Nummere, der .skulde oplyse 
ham om de mærkværdige Folkehøjskoler. Han læste dem 
samme Aften og derhos den Beretning om den nordiske 
Nationalforsamlings Forhandlinger om Bondehøjskoler, den 
5. og 11. December 1867, der var udkommen. som Tillæg 
til »Aftonbladet«. De fire Nummere af »Aftonbladet« for 

1867, som han læste, indeholdt Breve fra Dr. 0. V. Ålund, 
hvori han med Begejstring skildrer sine Indtryk fra. de 
danske Folkehøjskoler, og i de nævnte »Forhandlinger« 
havde Aug. Sohlman gjort Rede for, -hvad han havde fore- 
taget sig for at faa Kendskab til de danske Folkehøjskoler, 
og fremsat en Plan for en svensk »Bondehøjskole«; derhos 


var der gengivet Breve fra flere af Danmarks Folkehøjskole- " 


mænd (J. la Cour, J. Nørregaard, L. Schrøder og E. Trier). 
Holmstrom udtrykker paa to Maåder, hvad han fik ud af 
denne Læsning. Først anfører han Verset: 

Min tanke genom rymder lopp, 

som fårr den aldrig anat, 

ett lif gick får mitt hjårta "opp, 

hvars tjusning det ej anat. 
Dernæst skriver han: »Havde det første Indtryk, Prof. 
"Torells Forslag gjorde paa mig, været en inderlig Glæde 
over Udsigten til at kunne hengive mig mere udelt til 
videnskabeligt Studium, saa traadte dette nu i Baggrunden 
for den opløftende Tanke at skulle virke for den svenske 
Almués Vækkelse og Oplysning. Hvilken Glæde skulde 
det ikke være at kunne vække, varme og oplyse de 
svenske Ynglingers Sind, at kunne hæve deres Tanker 
over det lave og hverdagslige, at kunne give dem en "for 
hele deres følgende Liv frugtbar Livsanskuelsel« Men 
ovenpaa Glæden .over disse lyse Udsigter fulgte Bekym- 
ringen for, at Kræfterne ikke vilde strække til. Holmstrom 
prøvede sig selv meget alvorligt, og: hver Gang fandt han 
sig for ringe til Gerningen. Den samme Opfattelse maa 
hans Venner have havt; ti de raadede ham alle fra at 


indlade sig paa Sagen. Og dog blev han uimodstaaelig 


"draget til den ny Arbejdsmark. 

Da Holmstråm første Gang mødtes med Ola Andersson, 
Dr. Bendz og Hans Andersson, og deres Blik saa prøvende 
paa den dem tiltænkte unge Forstander, følte han sig 
meget højtidelig til Mode. Men da brød Hans Andersson 

over tvært ved at slaa ind i en mere fortrolig og opmunt- 
rende Tone, og saa var. Samtalen. snart i fuld Gang. 
Denne Hans Andersson er død for en Del Aar siden. 
Ola Andersson, der har været Rigsdagsmand fra 1870 til 
1884, og som nu er Bankdirektør og en i mange Retninger 
højt betroet Borger i Staden Malmø, har lige saa vel som 
" Dr. Bendz endnu Sæde i Styrelsen for Folkehøjskolen 
Hvilan. De have ligesom Holmstrom al Grund til med 
Glæde at se tilbage paa de 23 Aar, der ere forløbne, siden 
Beslutningen blev taget om Skolens Oprettelse. — Hvilan 
har ikke blot havt en stor Gerning at røgte i sin nærmeste 
Kreds; men der er mange svenske Folkehøjskolelærere, 
som ved at begynde deres Gerning.der have udviklet sig 
til deres senere selvstændige Virksomhed. Dr. S. Å. 
Ternstrøm var Andenlærer paa Hvilan 1868—71, men 
blev 1873 Forstander for Lunnevads Folkehøjskole i Øster- 
Gøtland, der er en Fortsættelse af. Skolen i Herrestad, 


som ogsaa stammer fra 1868 og først styredes af Dr. 


Ålund, men senere af den i 1890 som Rektor i Væxjø 
afdøde Dr. Goedecke. Dr. Å. G. L. Belfrage var Anden- 
lærer ved Hvilan 1871—73, men blev saa Forstander for 
Skaraborgslåns Folkehøjskole, Kand. H. Holmlin var 
Andenlærer ved Hvilan 1873—75, men blev saa Forstander 
for Bohuslåns Folkehøjskole, Kand. 7. Holmberg var 


Andenlærer véd Hvilan 1875—76, men blev saa Forstander 


for Vestmanlandsliins Folkehøjskole på Tårna.: Kand. H. 
E. Larsson, den udmærkede Leder af Arbejderinstitutet 
i Malmø og stadige Medarbejder af det letterstedtske 
. Tidsskrift, har ogsaa været knyttet til Hvilan som Anden- 
lærer. ; i . 

Naar dette Forhold til andré svenske Folkehøjskoler 
og til Virksomheden i Stæderne for 'Almuens Oplysning 
" har givet Hvilan en særegen stor Betydning, saa har den 
ogsaa havt en saadan ved dens Forstanders tidligere For- 
bindelse med det nærliggende Universitet i Lund. Dermed 

hænger det nemlig utvivlsomt sammen, at Universitetslærere 
have optraadt som Foredragsholdere paa svenske Folke- 
højskoler langt oftere end påa Folkehøjskoler i Danmark. 

Samarbejdet imellem Universitetslærere og Folkehøjskole- 
lærere kom især stærkt frem ved det sidste af de Møder, 
de svenske Folkehøjskolelærere have holdt, nemlig i Up- 
sala i 1892. Derom kan man læse i Tidsskriftet Verdandi, 
1892, femte og sjætte Hefte, hvor blandt andet et Par 
ypperlige Foredrag af Professor Rudin og Højskoleforstander 
Holmberg ere fuldstændigt gengivne. Men danske Læsere 
ville vel i det hele have mere Udbytte af at læse Fru 
Cecilia Bååth-Holmbergs Brev om Mødet i Højskole- 
bladet for Oktober og November forrige Aar. - Særligt for- 
tjener det Opmærksomhed, hvad der ved dette Møde blev 
forhandlet om »Samvirken mellem Universitetsdannelse 
og Folkedannelse«; et Æmne, som der ventelig kunde 
være Grund til at faa frem til omhyggelig Drøftelse paa 
det nordiske Folkehøjskolemøde, som vi skulde have her 
i Landet 1894. & 

Efter »Verdandi« skal jeg gengive Slutningen af Pro- 
fessor udins Foredrag om Folkedannelsesanstalterne og 
Kristendommen. Han anførte et Udsagn, som tilskrives 
Rousseau. Da denne en Gang blev spurgt om, hvad han 
regnede for virkeligt værdifuldt hos en Kvinde, skal han 
have svaret: »Skønhed er det samme som Nul, Rigdom. 
Nul, Talenter Nul o. s. v.; et godt Hjærte er lig med Et. 
Naar en Kvinde altsaa kun har de første Egenskaber, maa 
hendes Værd betegnes med lutter Nuller. Har hun der- 
imod et godt Hjærte, saa har hun virkelig Værdi. Findes 
nu, ved Siden af, nogle af de andre Egenskaber, saa 
potenseres derved hendes Værdi til Ti, Hundrede, Tusinde 
0. s. v..« »Hvad nu denne Naturfilosof udtrykte smukt 
eller rigtigt fra sit Standpunkt, det ville vi her med Hen- 
syn til vort Æmne udtrykke saaledes: Den virkeligt reli- 
giøse Dannelse — ikke blot Kundskaber — er med Hensyn 

til Folkelivets Løftning Ettallet. Alt øvrigt er, løsrevet fra 
dette Midtpunkt, lutter Nuller. Er den derimod til Stede, da 
den potenserer det andets Tilstedeværelse Folkedannelsens 
Værd, da indtræder med forhøjet Dannelse ogsaa en for- 
højet Løftelse.€& — Dernæst tog Professor Rudin et Vid- 
nesbyrd frem fra Bibelen.  »I Daniels profetiske Bog læse 
vi i det 2. og 7. Kapitel to ejendommelige Syner, som 
indeholde en Profeti om den kommende Verdensudvikling. 
Den hedenske Konge Nebukadnesar og Profeten Daniel 
skue i Drøm eller Syn fire kommende Verdensriger og 
derpaa .Gudsriget paa hver sin Maade, som aabenbart 
hænger sammen med deres forskellige indre Standpunkt. 
Den hedenske Hersker .ser disse Verdensriger under Bil- 
ledet. af en kolossal Menneskeskikkelse med Hoved af 
Guld, Bryst af Sølv, Bug af Kobber, Ben og Fødder af 
Jærn eller Jærn og Ler sammenblandet, og derpaa Guds- 
riget som en stor Sten, der falder ned og knuser dette 
Billede. Meningen med dette Syn er at vise, hvordan 
Verdensudviklingen for 'Hedningen tager sig ud som Fuld- 
endelsen af det »humane«, en Menneskeskikkelse, men 
som i Virkeligheden er. noget dødt, et Billede, en Form, 
og hvormed det til og med gaar nedad i en stigende For- 
ringelse af. Materialets indre Værd, ligesom da ogsaa denne 
Udvikling gaar sin Undergang imøde eller maa vige for 
en højere Magt. — Profeten derimod ser disse samme fre 
Riger under Billedet af fire Udyr, som stige op af Havet, 
det ene forskrækkeligere end det andet. . Detté vil sige, 
at han gennemskuer hele denne Humanitet og-ser, at dens 
indre Væsen er Bestialitet (Dyriskhed). . Medens dernæst 
Hedningen ser det kommende Gudsrige udelukkende. som 
en ubestemt Magt, en nedfaldende Sten, ser Profeten det 
samme under Billedet af en Menneskesøn, som kommer 
i Himmelens Skyer og gaar frem for den eviges Trone og 
modtager af ham Magt, Vælde og Rige. Her er den 
sande Humanitet; men denne kommer, efter Profetens 

dybere Syn, ovenfra, fra Himmelen. — Mange Gange har 
jeg staaet forundret og beundrende over for disse Syner; 
og om ikke noget andet i denne mærkværdige Bog var 
mig et Vidnesbyrd om dens guddommelige Udspring, saa 
vilde de være det. Skulde vi sammenfatte, hvad: de efter 
denne anførte Syner lære os og dermed give et samlet 
Svar paa det foreliggende Spørgsmaal, da kunne vi gøre 
det med en berømt Tænkers Ord”): Virkelig Humanitet — 
Folkedannelse — vindes kun ved Divinitet (det guddomme- 
lige). Savnes denne, da er Humaniteten eller Synkon dog 
ned til kun at være Bestialitet.« 

Det var under den- til dette Foredrag knyttede For- 
handling, at Dr. Holmstrøm — efter Brevet i Højskole- 
bladet — sagde, at han, som selv var Naturvidenskabsmand, 
før havde troet gennem Naturskildringer m. m. at kunne 
vække Folk og imødekomme deres Dannelsestrang; men 
han havde vakt Opmærksomhed, næppe virkelig Interesse. 
Hertil krævedes noget almenmenneskeligt. Det rent menne- 
skelige interesserer Folk; men dybest røres de, og lettest 
naas de paa det religiøse Omraade. 

Naar man kender den svenske Folkehøjskole, .saa kan 
man forstaa, at »Aftonbladet« for 10. Juni 1893 i et Tilbage- 
blik paa de skandinaviske Studentermøder, der ligesom 
»den slesvigske Forening« begyndte for 50 Aar siden, 
fastholder, at disse, trods alle de Skuffelser, vi siden have 
oplevet, dog have sat Frugt. En saadan finder det svenske 
Hovedstadsblad i, at den danske Folkehøjskole med sit stor- 
artede Indlæg i Folkedannelsens Tjeneste har vundet Efter- 
følgelse i de to andre Broderlande. 

13. Juni 1893. 


7) Efter Fru Holmberg: Frans von Baader. 


»Danskeren«. X. 16 

Frederik Brekling. 


Et bidrag til pietismens udviklings historie. 
Af L. J. MOLTESEN, cand. theol. 


På Karl Schénbergs forlag er i 1893 udkommet oven- 
nævnte bog, som fortjener særlig opmærksomhed, både 
fordi den fremdrager et stykke lidet kendt kirkehistorie, 
og fordi den er det første stårre arbejde fra den unge for- 
fatters hånd. - 

I ordets egentlige forstand kan man kalde denne bog 
for et første hånds arbejde og kildestudium. Medens selve 
levnedstegningen kun indtager 158 sider, går der 25 sider 
med til »henvisninger« til kilderne. Dertil kommer, at 
forfatterens kilder har været af temmelig usædvanlig art: 
forst »salmer og opbyggelsesbøger samt de mænds og 
kvinders skrift, der har villet gaa bag om dogmer og 
kirkesamfund for at leve ene i lønkamret med deres Gud.« 
Under syslen med disse kilder traf forfatteren på Frederik 
Brekling, som han får kun kendte af navn, men som han 
nu lærte at kende som en i særlig grad ejendommelig per- 
sonlighed. Ikke mindre end 63 af Breklings egne skrifter 
har han så gennemgået. 

Frederik Brekling er født 1629 i Hanved i Nærheden 
af Flensborg og død 1711.i Haag i Holland. 

Som Sønderjyde — oldefaderen var fra Breklum på 
vestkysten af Slésvig — vinder Frederik Brekling straks 
vor sympathi. Til sit Zite år blev han i landet. Og da 
"han 1660 måtte flygte, viste det sig ikke mindst i hans 
fødesogn Hanved, hvor han havde været kapellan hos sin 
gamle fader, hvilken varm talsmand for den danske sag 
han der havde været: Bønderne i Hanved vilde ikke af 
generalsuperintendenten, Westphaleren Stephan Klotz, lade 
sig paatvinge en tysk kapellan istedetfor den danske, der 
nu havde måttet fortrække. 

I sine unge år studerede Frederik Brekling ved uni- 
versiteterne i Rostock, Konigsberg, Helmstådt, Wittenberg, 
Leipzig, Jena og Giessen. Og dog nåede han ikke her 
til sit livs vendepunkt, til hvad han selv kalder omvend- 
elsen fra og forsagelsen af verden med dens farisæiske 
væsen. Dette skete først, da han, 25 år gammel, opholdt 
sig i.Hamburg og her en dag mødte en gammel skole- 
kammerat, en ved al slags kors og anfægtelser prøvet 
apotekersvend. Denne spurgte ham om, hvad han søgte i 
Hamburg, og hvad han vilde være.. Præst, svarede Fr. 
Brekling. Hvad han da vilde prædike? Guds ord. Hvor 
han havde lært det, og om han kendte den rette sandhed 
og havde Kristi ånds sind? Og endelig spurgte apoteker- 
svenden ham, om han ubetinget helt vilde overgive sig til 
Gud, for at lære hans hemmelige visdom at kende og fårst 
søge hans veje, saa vilde han hjælpe ham til den sande 
visdom, hvorved han vilde blive renset for den falske og 
komme til en rigtig forstaaelse af Guds ord ved Kristi 
ånd, som levendegår os og dygtiggår os, fordi Guds ord 
er.ånd og liv og en skjult hemmelighed for latinere og 
libertinere. Han forlangte straks håndslag på, at han 
"vilde forsage verden, og Brekling gav ham det. Nu fik 
han det ny testamente, som han skulde læse enfoldigt og 
tro ubetinget i alt, og Tavlers Medulla animæ, hvoraf 
han skulde læse et kapitel hver dag, og så helt overgive 
sig til Gud. Hver uge prøvede apotekersvenden ham, og 
dag for dag gik Kristus mere og mere op i ham.« 

Da Frederik Brekling 1656 kom hjæm til Hanved til 
den fædrene præstegård, kendtes det straks, at der var 
foregået en stor forandring med den unge mand.- Han 
begyndte straks at reformere både i hjemmet og i kirken. 
Og når han prædikede, profeterede han idelig om de 
ulykker, der vilde komme over landet som straf for den 
døde kristendom. Men man trak på skuldrene -ad ham, 

indtil svenskerne kom i 1657. Da kom ulykkerne, værre 
end han selv havde troet. 

Og nu tog den unge præst bladet fra munden. Tilsidst 
sendte han 1659 konsistoriet i Flensborg et skrift, hvori 
han vilde godtgåre, at.den egentlige grund til disse sit 
fædrelands ulykker var præsternes utroskab og hykleri. 

Bl. a. siger han heri: »For at lære ret, må præsterne 
leve ret, men det går de ikke, hvorfor fjenden er falden 
over landet. Præsterne er kirkeranere, som plyndrer de 
fattige, for at de selv kan leve godt, og i steden for at 
prædike imod synden og mod den mere end tyranniske, 
kamitiske, nimrodske og ægyptiske øvrigheds nuværende 
misgerninger, billiger de og overtaler de til den nuværende 
blodsudgydelse og de mere end ugudelige forbund. — — 
Hvem er skyld i alt det onde lige fra verdens begyndelse, 
hvem -forfulgte profeterne, korsfæstede Kristus, dræbte 
apostlene, forførte jøderne, førte hedningerne på vildspor?« 
Og. han svarer: hele historien viser, at det er præsterne. 

Dette skrift gav anledning til, at Fr. Brekling blev 
anklaget og dømt. Han flygtede da til Holland, hvor han 
levede og virkede til sin død, dels som præst, dels som 
skribent — 

Naar man følger det billede, forfatteren har tegnet af 
hin mand, navnlig ved citater af hans mange skrifter, 
kommer man først til at tænke på Søren Kierkegaard. Det 
er meget passende, når forf. har valgt et motto af denne. 
Han citerer disse linjer. af Såren Kierkegaard: »Først da 
er et menneske på KENDES når evigheden er hans eneste 
medhold.« 

Det er vist, at man både kender en dyb natur hos hin 
kristne Sønderjyde og tiltales af det store livsmod og den 
inderlighedens alvor, hvormed han kæmper for gyldig- 
heden af »det ene fornødne«, sådan som han nu kan se det. 

Men Brekling er i lige så fuldt mål subjektivist som 
Såren Kierkegaard var det, selv om han ikke når så vidt 


som denne i sin fornægtelse af det objektive, som f. eks. 
at kalde dåben »en »sjat vand«. Tværtimod hævder han 
stadig sin udvortes tilslutning til ordet og sakramenterne. 
Men dette hænger aabenbart sammen med det bindende i 
tidens ortodoksi. Og i virkeligheden har Fr. Brekling over- 
skredet den ægte subjektivismes grænser, dem bl. a. 
Morten Luther ved Guds ånds, helligåndens, menighedens 
ånds klarhed og kraft både kendte og forstod i barnlig 
ydmyghed at holde sig indenfor. 

Forf. har ganske vist (side 142 flg.) gjort et dygtigt 
forsøg på at påvise en inderlighedens lighed mellem Luther 
og Brekling. 

Men deraf følger ikke, at den sidste bliver klar som 
en kirkens mand. Tvertimod kommer man til at mindes, 
hvad Frederik Hammerich mente, der burde stå som ind- 
skrift over Soren Kierkegaards grav, et spårgsmålstegn. 

Sådan som Frederik Brekling er tegnet for vort dje i 
nærværende levende fremstilling, får vi ikke blot oplys- 
ninger om de timer og tider, hvor han var ude på dybet, 
men også om tider, hvor han var oppe i luften. 

Hertil maa sikkert regnes, hvad der oplyses om (side 
94) i disse ord: Brekling »havde sat sig den opgave at 
trænge igennem de forskellige videnskaber (pansophia), 
som han kaldte theologia mystica. Det var nemlig ikke 
alene kirken, der efter hans mening trængte til en refor- 
mation, men også videnskaben. — — — Ligesom der var 
én hellig kirke var der også én hellig videnskab, men 
ligesom kirken var videnskaben bleven udstykket og havde 
derved mistet livet. Nu var tiden kommen til en viden- 
skabernes genfødelse, og hvorledes den skulde gå for sig, 
udviklede han under sit ophold i Amsterdam i en mængde 
skrifter, 

En sådan tanke minder stærkt om sværmeriet. Og en 
saadan paralleliseren mellem én hellig kirke og én hellig 
videnskab' og forventningen om selv at blive det store 

redskab til den sidstes genfødelse, minder stærkt om det 
sværmeri, der for en halv snes år siden hos os gjorde 
påstand på, at der måtte være en genfødende dansk tros- 
bekendelse i lighed med kristenmenighedens. Ikke blot ved 
denne tanke, men også ved sin til enkelte tider åndeligt 
dominerende færd, går Frederik Brekling indtryk af ikke 
just alle tider at have ladet sig lede af en åndelig sund 
subjektivisme. 

Derfor er det heller ikke så underligt, at den hidtil 
gældende kirkehistoriske opfattelse af Frederik Brekling 
— som bl. a. Ludvig Helveg deler — går ud på, at han 
hørte til de sværmeriske røster, der kun blev lidet på- 
agtede, da tiden var så udelukkende beskæftiget med at 
bringe orden i de forviklede borgerlige forhold. 

Man maa være cand. Moltesen tak skyldig, fordi han 
ikke har skyet umage for at få oplyst retsiden ved denne 
betydelige kirkehistoriske person, af hvilken man kun 
hidtil har kendt vrangsiden. Og man må ønske den unge 
forfatter til lykke med den livlige og klare måde, hvorpå 
han har godtgjort, at Frederik Brekling ved sine forskel- 
lige skrifter er en af dé fornemste blandt pietismens for 
løbere, blandt dem, der har været med til i den tørre tid 
at vække længslen efter Jesus som brudgommen. Men man 
kan heller ikke andet end sande forf.s betragtning, når han 
siger (side 155): >For dem, der står midt i opfyldelsen af 
sit jordiske kald, står Jesus Kristus ikke som den søde 
sjælebrudgom, men som forsoneren, genløseren og som 
sandhedens konge, hans kærlighed til ham er ikke den 
berusende og bedøvende forelskelses. ; 

Og alligevel, det menneske, der ikke en tid af sit liv 
har været i klostret og er bleven stemt af fromheden der, 
véd ikke, hvad det vil sige at forholde sig i inderlighed — 
eller med andre ord, de, der kun har tilegnet sig Kingos og 
Grundtvigs salmer og ikke-Brorsons, har ikke loddet dybden 
i den kristelige fromhed.« FREDERIK NYGÅRD. 

Vandring i Fjeldbygder. 


Af Fr. WEXELSEN. 


I. 

I min Ungdoms Tid hørtes ikke videre Tale om »Tu- 
rister«, end mindre om »Hoteller« for samme i vore Dale 
og på vore Fjelde. Det er dog ikke at tvivle om, at en 
Del unge Mænd også i den Tid foretog Fjeldvandringer og 
søgte Kjendskab med Norges Natur og Folkeliv. Noget 
»Væsen« blev imidlertid ikke gjort deraf, som nu er Til- 
fældet. For min Del havde jeg i Studenterdagene ikke 
Lejlighed til at se mig om andre Steder, end i vore »brede 
Bygder«, på min Hjemvandring i Sommerferien over Rome- 
rike til »Oplandene« paa Mjøsens” Vestside (Toten). Men 
da jeg var bleven theologisk Kandidat, kom jeg i 1841 
som Huslærer til en Præstefamilie i en af de yndigste 
Bygder i Bergens Stift, Sogndal i Indre Sogn. Sogndal 
er ingen »Fjeldbygd«, men en fager Dal, omhegnet af 
skogklædte Åser; dog med Udsyn til nærliggende høje 
Fjelde. Det var derfra, jeg gjorde mine første Vandringer 
»over de høje Fjelde«. Nu ved jeg nok, at mange Danske, 
måske flere af dette Månedsskrifts Læsere, har set sig om 
i nogle af vore skjønneste Dal- og Fjeldbygder, men jeg 
tænker mig, at den Bygd jeg her har nævnt, er mindre 
kjendt end f. Ex. Hardanger, Vos, Telemarken o. a. fl. 
Sogndal er, som sagt, et yndigt Sted. Der er ualmindelig 
lunt og varmt om Sommeren, og Vinteren var, i al Fald 
1841—42, meget kort og ikke »streng«. Mage til Frugt- 
haver med Kirsebærskove, særlig i Præstegården og den 


gamle gård Stedje, har jeg ikke set. 1.1842 blomstrede 


Kirsebærtræerne allerede i April. Jeg hidsætter en liden 
Skildring af Sogns Natur, som Biskop H. J. Darre giver 
i sin Bog om Kong Sverre og Norge på hans Tid.”) 
FEET SEE ESSEN TUD 
i Trondhjem. Udgivet 1869. 

»I Sogn har hele Landskabet noget storartet ved sig. 
Her mødes ofte Modsætningerne, golde Fjelde og smilende 
Landskaber. I de dybe Fjorddale, indeklemte mellem 
stejle Fjelde, trænge til en Tid de heftigste Kastevinde 
frem, til en anden sammentrænges Solstrålerne med en 
brændende Hede. Landet langs disse Strande og inde i 
Sidedalene er at ligne med et Drivhus. Kornet skjæres!) 
her ej sjelden 6 å 8 Uger, efter at Sæden er lagt i Jorden. 
Æbler, Blommer og finere Frugter modnes ej blot her, 
men erholde en Smag og Duft, som de ej altid har i deres 
Hjemsted.« —  SDarres Beskrivelse passer vistnok bedst 
på Lerdal og lignende Bygder, hvor Dalen er meget 
trang og Fjeldene svært høje. Sogndal er en Del bredere, 
men dog lunere, mere behagelig og i alle Måder yndig. 

Sogndal har historiske Minder, især fra Sverres Tid. 
Hvor gammel den »Stavekirke«, der står på Stedjes Grund, 
er, ved jeg ikke, men det er sandsynlig den samme, som 
stod der i Sverres Dage, og som han befalede sine Mænd 
at skåne, medens de brændte Gaardene i Bygden. Sagaen 
siger: »De brændte 100 Gårde i denne tilforn så fagre 
Bygd.« Folket, som boede der, og stod på Magnus Er- 
lingssons Side, var flygtet op på Fjeldene ved Rygtet om 
Sverres Komme. Han havde jo allerede før ladet sine 
Mænd Ulf af Laufnæs og Thorolf. Rympel afbrænde 
. Kaupang, som ligger på en Halvø, der dannes af den 
store Sognefjord og en Arm af denne, som går ind til 
Sognedal (Norefjord, »Norarn«). Ved Indløbet til den 
sidstnævnte Fjord ligger Fimrejte, hvor Sverre holdt Sjø- 
slag med Magnus og denne lod sit Liv (1184). Længere 
inde i Fjorden, når En vil op til Hafslo eller »Bygden«, 
som Folket der kaldte det Præstegjæld, — dets gamle Navn 
var »Fylkisbygden«, om jeg mindes ret — har vi den 
mærkelige Gildreskred, en lang og brat Bakke, ved hvis 


7) mejes. 

Side Elven styrter ned i vældige Fossefald. Dér er ét 
Sted, som kaldes »Fautspranget« (Fogedspringet), fordi, 
efter Sagnet, Bønderne dér havde tvunget Sverres Foged 
til at springe ud i Fossen. Når vi er kommen op af den 
lange Bakke, er vi i Hafslo Præstegjæld, der er aldeles for- 
skjelligt fra Sogndal, er af »østlandsk« Natur, så En kunde 
tro sig med Et hensat til Hamars eller Kristiania Stift. 
Det er derimod ikke så i Annekset Solvorn; dér er en 
trang, men frugtbar Dal; Sognefjordens Hovedarm væder 
Stranden dér, og lige over for er Urnæs med sine rige 
Kirsebærhaver. Tager vi nu på Båd ind over Fjorden, 
ser vi snart det fagre Lyster, får nok også et Glimt af 
den store Fejgum-Fos på den anden Side. Lyster er det 
inderst liggende Præstegjæld i Sogn, dér er ikke Dalføre 
som i-Sogndal, men en frugtbar Strand, hvor Gårdene 
ligger. — Ved Bunden af Sognefjorden har vi så Fortun, 
Anneks til Lyster, og har ikke lang Vej at vandre, førend 
Opstigningen begynder til Optur, den højst liggende Gård. 
Udsigten derfra er overmaade herlig — den fagre Fortundal 
og Sognefjordens Spejl! — En Elv strømmer ned fra 
Fjeldet i -prægtige Fossefald, det ene på det andet i korte 
Mellemrum. Fra Gården Optun begynder den egentlige 
Fjeldvandring. Vej er der ikke længere end til Skaga- 
stølen, den højst liggende Sæter, hvorfra En kan se de 
mægtige Skagastølstinder, som den Gang ansaas for at 
være Norges højeste Fjelde. Men, om der end ikke er 
Vej, der er dog jævnlig Færdsel over fra Lyster til Lomb 
i Gudbrandsdalen. Bønderne derfra hentede Varer fra 
Landhandleren i Lyster. Varerne førtes naturligvis på 
Hesteryggen i »Kløvsadler«. 

Det var i Sommerferien 1841, jeg gjorde Rejsen over 
Sognefjeld, sammen med en anden Kandidat, der også var 
Huslærer i Sognedal. Fra Optun, hvor vi overnattede, 
drog vi en. klar Morgen afsted; vi havde Heste og Vej- 
viser, kunde altså ride, som vi vilde og vovede. En hel 

Del Gulbrandsdøler drog over samme Dag, så vi manglede 
ikke Rejseselskab. Da vi havde forladt Skagstølen og set 
det sidste Glimt ;af den dybt nede glindsende Fjord — 
set den fra en Højde af 5000 Fod, blev Turen jo ofte 
kjedelig nok over Mos, Sten og Snefonner, i hvilke Hest- 
ene ofte vilde synke så dybt, at vi fandt det bedst dér 
at bruge vore Fødder. Men det gik alt godt, og vi kom 
ned i Bæverdalen, der nu er kjendt som hørende til 
- det ny »Jotunhejm«, der søges af mere moderne »Tu- 
rister« og nu kan byde på langt finere Herberger, end de 
vi fandt. Jeg undres dog på, om ikke »Turistlivet« 
mangler en Del af den Sundhed og den Poesi, vi fandt 
i vor Tid? Jeg véd ikke, men når jeg hører, at man kan 
få Champagne eller andre Vine, endog oppe på Galdhø- 
Piggen, det højeste Fjeld i Norge, da synes mig, det er 
at flytte det moderne.Væsen og Hovedstadens »Glæder« 
med sig derop, hvor det var bedst at glemme det alt 
over den simple, friske styrkende Natur og Sæterens Mælk 
og »Rømmegrød«:;7) 

Vi kom da lykkelig og vel ned til Lombs Præstegård, 
hvor vi fik gjæstevenlig Modtagelse. Efter at have set os 
om i den nærmeste Omegn, der er »storartet« nok, roede 
vi i en liden Båd ned over Ofta, en temmelig betydelig 
Biflod til Lågen (Laugen), og kom til Våge Præstegård, 
kjendt som Ædvard Storms Barndomshjem. Denne 
Præstegård ligger på en sollys Bakke opunder det mærke- 
lige Jutulsberg med dets vældige »Portal«, der er lukket 
for alle andre end »Jutulen« (Jetten), som før holdt til 
dér i gamle Dage. Sælsomme Sagn knytter sig til det 
Berg og til flere Steder i Våge. Alle kjender vi Kringen, 
hvor Sinklar blev slagen af Bønderne. Kringen ligger 


1) Den, der vil se en bedre Skildring af en Rejse over Sogne- 
fjeldet, henviser jeg til Chr. Richardts >Vintergrønt« (1866). Der 
findes et Stykke af daværende Prins Oscar Fredrik (Kong Oscar II. 
— med Overskrift »På Hågfjåillen«.) 

dog ikke i Våge Hovedsogn, men i Annexet Sel, som alle, 
der har rejst Landevejen gjennem Gudbrandsdalen nok 
véd. — Nær ved Præstegården mødes Otza af den viltre 
Finna (»ej litol Finne«). På den anden Side af Elven 
ser vi Gården Blessom, hvis Navn er kjendt af dem, der 
har hørt Sagnet om Johannes Blessom, der en Juleaften 
stod bag på Slæden (»på Mejerne«) hos Jutulen lige fra 
Kjøbenhavn til Våge. Johannes skulde stige af ved 
Broen over Finna og gå op til sin Gård. Han sagde Ju- 
tulen Farvel og »Tak for Skydsen«. Jutulen var blid, 
men bad Johannes om ikke at se tilbage, om han hørte 
eller mærkede noget usædvanligt. Da Johannes var kommen 
et Stykke op ad Bakken, mærkede han imidlertid et stærkt 
Lysskin og hørte et Drøn. — Han glemte Advarselen og 
drejede Hovedet. Jo, der stod strålende Lys "ud fra 
»Jutulsporten« og Jutulen selv stod i Døren, som strax 
efter lukte sig. Men Johannes Blessoms Hoved blev stå- 
ende skakt som det var vendt, og det blev så alle hans 
Dage. 

I 14 Dage var vi Gjæster i Provst Krags hyggelige 
Præstegård. Det var den samme Krag, jeg har fortalt 
noget om i mine »Minder« om V. A. Weæels (i »Dan- 
skeren« VII). At vi var to Dage i et Bondebryllup, hvor 
det gik lystigt, men dog ordentligt til, bør ikke være 
unævnt. Desværre kom vi ellers altfor lidt sammen med 
Bygdefolket, havde vel heller ikke videre Forstand på. at 
gjøre Iagttagelser, som nu kunde givet mig Lejlighed til 
mere »interessante« Meddelelser. I Brylluppet var vi 
vistnok sammen med mange Mennesker, men der blev kun 
liden Lejlighed til Samtale, som kunde give større Kjend- 
skab til »Vågeværingens« Natur og Liv. De var alle ven- 
lige og "forekommende mod os og flere vilde gjerne høre 
det Lille, vi havde at fortælle om andre Steder i vort 
Land. Ungdommen var rask og livlig, så Dansen, særlig 
da »Springaren«, gik »fejende«. En ung Jente opfordrede 


; 
| 
| 
| 
| 
| 
i 


k 


952 


mig til at være med i en Springdans; men da jeg måtte 
erklære mig aldeles udygtig til den Slags, lo hun og sagde: 
»Sjå på meg, så lærer du nok!« En Dag besøgte vi 
den meget agtede Bonde O/e Håkenstad, kjendt blandt 
andet som Stortingsmand. Han var en af den gamle 
»Bondeadel«, som Gudbrandsdalen havde flere af, der var 
stolte af "at nedstamme fra Konger elter Høvdinger. Ole 
Håkenstad modtog os meget. venligt, hans Hus forekom 
mig vel at have bevaret meget af det gamle, men dog ej 
at være helt urørt af en nyere Tids Comfort. 

En anden af de meget gamle Gårde fik vi også gjæste. 
Det var Sandbo. Den havde endda adskillig middelaldersk 
at fremvise. Nogle af mine Læsere har måske læst Bi- 
storien om »Ridderspranget«, jeg hidsætter dog det væsent- 
lige deraf, så godt jeg mindes det. Manden på Sandbo, 
Guttorm, hvem vi besøgte, og som da var en ung stout 
Karl, nedstammede fra en Ridder Gjesling, som, tror jeg, 
levede i Magnus Lagabøters Dage. Nu lå denne Sandbo- 

z ridder i Strid med en Ridder i Valdres; det var nok om 
et Fjeldvand på Grænsen af Våge og Valdres. Da Ridder 
Gjesling en Gang var fraværende, kom Valdres-Ridderen 
pludselig til Sandbo, fulgt af sin »Svend« eller »Væbner«, 
afbrændte Sandbo og drog så. straxæ afsted hjem over 
Fjeldet. Sandboridderen kom imidlertid efter ham, før 
han var kommen ret langt, og indhentede ham ved en 
dyb og bred Kløft, som der skulde mere end almindelig 
Kraft og Færdighed til at hoppe over. Valdresridderen 
vovede dog Spranget, kom også lykkelig over Kløften og 
var frelst. Siden kaldtes det Sted »Ridderspranget«. 
Valdresridderen måtte dog gå ind på at afstå til Sandbo 
Fiskevandet på Fjeldet, og, om jeg mindes ret, betale til. 
Gårdens Gjenoprejsning.,  Guttorm Sandbo viste os, på 
Krags indstændige Bøn derom, Dokumenter i det gamle 
norske Sprog, der stadfæster Sandheden af Historien om 
Striden og Forliget. Det fornøjede os også at se den 

Kæmpe- eller Ridderrustning, som var bevaret på Gården 
fra hine gamle Tider, og som Guttorm måtte iføre sig, så 
vi kunde få se, hvorledes en norsk Ridder så ud. 


IL. 


Tilbagerejsen til Sogn den samme Vej, vi var komne, 
mødte vi det, der voldte os ikke liden Vanskelighed. Fra 
det sidste Skydsskifte i Bæverdalen fik vi Heste, som vi 
troede at kunne beholde, til vi var komne over Fjeldet til 
Optun. Før var der jo ingen, enten Hest eller Vejviser 
at få. Manden på Gården sagde imidlertid intet herom, 
så vi drog afsted i god Tro, ledsagede af en Skydskarl, 
der just ikke var tiltalende, forekom os endog noget 
Jjantet. Efter et Par Miles Ridt tog vi Hvile i den højt 
liggende Sæter i Lomb. Vi havde ikke hvilet ret længe, 
før end Skydskarlen kom ind til os i Sæterstuen og for- 
langte Betalingen for Skydsen, da han nu vilde drage 
hjem. Vi svarede, at vi jo skulde have Hestene helt over 
Fjeldet, som vi havde haft Skyds lige fra Optun til Lomb, 
da vi kom fra. Sogn. Efter en Del Snak gik Manden ud 
igjen og vi slog os til Ro. Sadlerne med Bidsler var lagt 
ind i Sæterstuen og Penge havde Manden ikke fået, så vi 
kunde ikke tænke, at han nu vilde forlade os. Det gjorde 
han dog. Da vi efter en Stund så ud, var Fyren med 
Heste allerede langt på Vej ned over Dalen! — Der stod 
vi uden Vejviser med det brede Fjeld foran os. Vi be- 
sluttede da at vente på Sæteren til næste Morgen, da vi 
jo måtte antage, at nogen,måtte komme, for ialfald at få 
Sadlerne og Betaling. Men der kom ingen. Vi så os 
nødte til alene, uden Vejviser, at foretage den -milelange 
(tre Mil tror jeg) Fjeldvandring. Vi måtte naturligvis 
afsted tidlig, og medens det var klart Vejr. Hvor snart 
kunde ikke Tåge lægge sig over Fjeldet! Det var selv i 
klart Vejr ikke altid let at finde »Vejen«. - Spor af Heste- 
fødder, som flere Steder var det. eneste, vi havde at gå 

efter, kunde jo ikke findes på de mange Steder, hvor der 
var -Klippegrund. — Vi kom dog lykkelig over, og glad 
var jeg, da jeg igjen så ned i den fagre Fortundal. Men 
Glæden var blandet for mig. Da vi skulde afsted fra 
Sæteren i Lomb, gjorde min Rejsekammerat sig skyldig i 
en Ubesindighed, som nær var bleven til både Skam og 
Skade. Han havde ikke, som jeg, en Randsel til at bæres 
på Ryggen, men en Vadsæk. Da han nu ingen Remme 
havde til denne Vadsæk, skar han et Stykke af et af de 
efterladte Bidsler. Jeg advarede alvorligt mod denne 
Selvtægt, for at bruge det mildeste Ord; men han svarede 
"kun med et meget barsk Udtryk i sit Åsyn, på Latin: 
»taceas!« og da han var meget større og stærkere, legem- 
. lig talt, måtte jeg tie” — Jeg burde måske ikke fortalt 
dette om en nu længst afdød Mand; men jeg har ikke 
nævnt hans Navn; den lille Historie fortælles her også, 
fordi jeg snart efter min Hjemkomst til Sogndal fik erfare, 
hvor godt Vorherre havde ledet en Sag, der kunde bleven 
meget farlig for os. 

Jeg skrev straæ fra Sogndal et Brev til min Ven, 
Krags Søn, som da var i Våge, og fortalte nøjagtig om 
hele vor Rejse og det kjedelige Eventyr. Med Brevet 
fulgte Penge, tilstrækkelig til at betale både for Hestene 
og det ituskårne Bidsel. En' Tid efter fik jeg Brev fra 
Thomas Krag. Han meddelte da, at Manden på den 
Gård, hvor vi havde fået Skydsen, havde meldt for Soren- 
skriveren, at vi havde villet beholde Hestene over Fjeldet 
og klaget over os, som dem, der ikke alene havde. negtet 
at betale, men også ødelagt hans Bidsel. Der var virkelig 
blevet Forhør og blandt andre var Sæterpigen indstævnet 
som Vidne. Hun, som stod hos, da min Rejsefælle tog 
fat i Bidselet, havde blandt andet fortalt, »den Lille« (det 
var mig) havde skjændt på »den Storen«, da han mærkede 
dennes Hensigt; men »den Store« var da bleven »sindt« 
og havde sagt noget i et Sprog, som hun, Sæterpigen, 

»ikke forstod«. Det var dette kategoriske »Zaceas/« — 
Nu kom netop i det mest »kritiske« Øjeblik mit Brev, 
som Krag naturligvis strax lod Dommeren se. Meddelelsen 
deri, som stemmede aldeles overens med Pigens Forklaring, 
samt Pengene, i Forening med min Ven Thomas Krags 
Forsikring om, at vi var skikkelige Folk — virkede da, 
at der ingen videre »Sag« blev af. Den Mand, som ejede 
Hestene, var nok ikke en af de bedste, blev der ytret. 

Som før sagt, glad var jeg, at vi efter den alvorlige 
Vandring over det høje Fjeld, og den meget trættende 
Nedgang til Fortun, kunde sidde eller ligge i Baaden, der, 
roet af 3 raske Karle, førte os til Sogndal. Men ofte har 
jeg tænkt på denne min første Fjeldvandring, og synes 
endnu at se de fagre Dale, de høje Fjelde og det kjække 
Folk i Lomb og Våge. Men jeg glemmer da ikke heller 
den » Vanskelighed«, som jeg af. Guds Nåde kom så vel 
ud af! — 


Lidt thrøndersk Præste-Krønike. 


(Rettelser og Tilføjelser til nævnte Afhandling i IX. Bind.) 
Af H. BRUN. 


Side 332, -15. L. f. n.: Pastor Stuevold Hansen er 
ikke længere i Daviken, men sidder nu som Sognepræst 
til Næs paa Hedemarken ved Mjøsens højre Bred. 

Side 333, 9. L. f. n.: Min Formodning om, at Provst 
Widerøe, til hvem Folk søgte lange Veje udensogns fra, 
maatte været en troende Mand, har jeg senere faaet Stad- 
fæstelse paa. Den gamle nu afdøde Litterat, forhen Skole- 
lærer her i Byen, Mikkel Trøan, fortalte mig nemlig, at 
han, mens Widerøe levede, stod i stadig Brevveksling med 
en af Provstens Skolelærere, og at han gjennem den Lærers 
Breve jævnlig fik de utvetydigste Vidnesbyrd om, at Provsten 
var »en kristelig Mand«. Og hertil er kun at føje, at 
gamle Trøan var en Mand, der vidste, hvad Kristendom er. 

S: 379, 17. L. f. n. staar Kristianssands-Kanten i Stedet 
for Kristiansunds-Kanten. 

S. 352, 3. L. f. 0.: Naar jeg har kaldt Biskop Bugge 
Medlem af Rigsforsamlingen, da er det en Fejl; han var 
ikke valgt, men var kun tilstede paa Eidsvold i den Tid, 
uden Tvivl efter Opfordring af Kristian Frederik. 

Side 363, 17. 1. f.o. Naar jeg ved Omtalen af Lammers 
har nævnt »Skriftemaals-Samvittigheden«, som det, der 
hovedsagentlig drev ham ud af Statskirken, da var det 
vel såa, at hans Misnøje med de statskirkelige Forhold i 
Førstningen yttred sig som Frugt af den, men senere 
betoned han ogsaa stærkt Barnedaab, Konfirmation og 
Altergang i Flæng og meget mere ved de kirkelige An- 
ordninger. Der var i hans Anker meget, som Grundtvig 
selv i sin Tid havde følt sig trykket ved, og derfor var 
det muligvis, at han indlod sig saa længe med Lammers, 
Dansk Kirketidende gav i Sommeren 1856 udførlig Frem- 


stilling af Sagen om hans Udtrædelse af Statskirken, og. 


derigjennem havde Grundtvig sikkert faaet Indtryk af, at 
-der var mere kristeligt Alvor hos ham, end han fandt til- 
sidst under den indgaaende Samtale. 

S. 366, L. 7 f. 0. Pastor Fr. Weæelsen har gjort mig 
opmærksom paa, at han i 1850 ikke var udnævnt til 
Personelkapellan hos H. A. Angell, men hjalp ham kun 
en Tid efter Overenskomst underhaanden. Wexelsen havde 
været. Personelkapellan. hos Seminarieforstander og Sogne- 
præst til Klæbo Darre, men var bleven ledig ved Darres 
Ophøjelse paa Thronhjems Bispestol, da Angell skrev 
til ham. 

Side 366, L..8 f. 0.: Hoblund rettes til Hoflund. Han, 
som siden blev udnævnt til Angells Personelkapellan, er 
Dattersøn af Biskop Bugge og er nu Præst ved Hospitals- 
Kirken (»Spetalen«) deroppe. 

- Side 366, L. 15 f. 0.: Da jeg saa Angell sidste Gang, 
var han blet meget bleg og maver, men havde dog ikke 
nogen saadan indfalden Mund, som gamle Folk tidt faar, 
naar de mister deres Tænder. Det vår kun, som Ansigtet 
var blet lidt kortere; egentlig langt var det dog ingen Sinde. 

Side 366, L. 10 f. n.: Pastor Wexelsen tror sikkert, 
at den Gaard paa Strindlandet, hvor Angell. overnattede, 
var ikke »Sandan«, men Saksviken, som dog ligger paa 
samme Strøg, omtrent én norsk Mil fra Byen. 

Foredrag ved Valgmenighedsmødet 
i Bering—ÅAÅarhus. 


Holdt 29. Juni af Fr. JUNGERSEN.D 


Jeg vil gaa ud fra Herrens Ord i Bjærgprædikenen, 
Matt. 5,17 flg.: »tror ikke, at jeg er kommen for at opløse 
Loven og Profeterne: jeg er ikke kommen. for at opløse, 
men for at fuldkomme; sandelig siger jeg Eder: indtil 
Himmel og Jord forgaar, skal 'end ikke et Bogstav eller 
en Tøddel forgaa af Loven, indtil det sker altsammen!« 

Der har været fræmsat den Forklaring af dette Sted, 
at Herren til en Tid af sit Liv selv har ment, at Mose- 


loven med alle dens Bud — ogsaa dem, der handle om 
Offere, rene og urene Spiser, Festtider og udvortes Guds- 
dyrkelse — skulde have Gyldighed til alle Tider, men at 


han senere hen kom til Forstaaelse af, at dette ikke var 
rigtigt, hvorfor han selv maatte indrømme, at han havde 
taget fejl, da han fræmsatte den ovenfor anførte bestemte 
Paastand. (M. Pontoppidan: »Frit Vidnesbyrd«.) 

Jeg skal ikke opholde mig længe ved denne Opfattelse, 
som for mig er uforenelig med Troen paa Kristus; han 
kan ikke være Sandheden selv, den ufejlbare Vejleder, 
naar han selv maa indrømme, at hans Vejledning til Sa- 
lighed, og det skjønt den fræmsættes i den mest afgjørende 
Form, var fejlagtig. ; 

Jeg holder mig altsaa til den gamle Forstaaelse: Loven 
i den gamle Pagt fuldkommes i den nye Pagt, men af- 
skaffes ingenlunde, hvad ogsaa stemmer med Apostelen 
Paulus' Udsagn (Rom. 3,31): »afskaffe vi saa Loven ved 
Troen? Ingenlunde! vi stadfæste Loven.« — Offerlovene 
stadfæstes og fuldkommes i Herrens eget Offer, Spise- 


1) Gjengivet med nogle faa Udeladelser og Tilføjelser. 

lovenes Bud om rent og urent i Frelserens Gave til os af 
Hjærtets Renhed; thi rent og urent kommer, efter hans 
egen Forklaring, ikke af, hvad der gaar ind ad Munden, 
men af,hvad derfra Hjærtet udgaar gjennem Munden. Lovene 
om den udvortes Gudsdyrkelse fuldkommes i Overholdelsen 
af Herrens Ord til os i den nye Pagt og den Gudsdyrkelse 
i Aand og Sandhed, som han selv hjælper sin Menighed til. 

De ti Buds Lov afskaffes da ejheller, men skal fuld- 
kommes i den nye Pagt; saa vil jeg prøve paa at fræm- 
drage noget af, hvad de tre første Bud i Loven kan sige 
til os, som ikke er under Loven, men ejheller vil høre til 
de lovløse, thi Syndens Væsen er det Lovløse — medens 
vi gjærne vil være som de, der leve z Loven, faa den ind- 
skrevet i vore Hjærter til at fuldkommes i os. 

I anden Moseb. 20. Kap., 1. V. flg., hedder det saa- 
ledes: »Jeg er Herren din Gud, som udførte dig af Ægyp- 
tens Land, af Trælles Hus. Du maa ikke have andre 
Guder for mig, du maa ikke gjøre dig noget udskaaret Billede 
eller nogen Lignelse efter det, som er i Himmelen oventil 
eller det paa Jorden nedentil eller det, som er i Vandet, 
under Jorden; du maa ikke tilbede dem og ikke tjene 
" dem; thi jeg Herren din Gud er en nidkjær Gud...« 

Hvad Israels Gud her til Indledning minder sit Folk 
om, at det var ham, der førte dem ud af Ægypten, ud 
af Trælles Hus, kan vi overføre paa den kristne Menighed, 
saa dersom Nogen spørger, hvem vor Gud er, kan der 
svares: det er ham, der har kaldt sin Menighed ud af 
Trældom under denne Verdens Aand og -opretholdt den'i 
sit Ord ved sin Aand paa dens Vandring gjennem Tiden 
indtil denne Dag. Lad os mindes det idag, naar vi samles 
i Herrens Menighed: naar vi sidde enlige, kan det stundom 
i tunge Timer synes os, som Kristendommens Virkelighed 
- blev borte for os; naar vi ere i Samfundet, høre Vidnes- 
byrdet fra dem, der har gjort de samme Erfaringer af 
Synd og Naade og af den stærke Haand, der bar dem 

oppe, såa styrkes vi i Følelsen af, at Gud og hans Aand 
er ligesaa virkelige som Tilværelsen af hans Menighed i 
denne Verden, hvis Aand i alle Maader er Menigheden 
fjendsk, og selv derfor umulig kunde holde Menigheden 
vedlige. 

Saa er det denne Gud, som virkelig har gjort og frem- 
deles gjør noget: som har stiftet og opholdt Menigheden 


til idag — det er ham, der tilraaber os: du maa ikke 
have andre Guder for mig. Det sidste Udtryk maa ikke 
forstaas: »i Stedet for mig«, men maa, efter Grundsproget 


oversættes: »for mit Ansigt«; som om Gud vilde sige: jeg 
har nu vist, og viser dig nu mit Ansigt, aabenbarer mig 
for dig, er dig nær, ser dig og følger dig allevegne, husk 
dette, dersom du fristes til at danne dig selv Guder! 

Men spørge vi nærmere, hvorledes da Gud aabenbarer 
sig, hvorledes han viser sit Ansigt, saa maa dertil svares: 
i sit Ord, i det Ord, som han her taler til Israel, og fordi 
han er Aandens Gud, der maa gribes i Ordet, der høres, 
maa han ikke afbildes i det synlige; dog maa her vel 
ihukommes, at man kan gjøre sig en selvgjort Gud ikke 
blot af Træ eller Sten, men /ige saa fuldt af sine egne 
selukloge Tanker, som sættes i Stedet for Ordet, der 
høres, Ordet fra Gud. 

Paa den nye Pagts Standpunkt kan dette Bud udtrykkes 
saaledes: du skal have en Gud, og du skal have mig til 
din Gud, mig, som opretter Pagten med dig og taler 
til dig. ; 

Heri ligger da, at Gud ingenlunde finder sig i, at man 
bliver ved at søge uden at finde, som om det var Løgn, 
at Gud har aabenharet sig i sit Ord; Gud har talt, saa 
har Skabningen at lytte og ikke at lade, som om det var 
en Myg, der summede; »hører I Himle og mærk du Jord, 
Herren har talet«; saaledes begynder Esajas sin Spaadoms- 
bog, og det er en værdig Paakaldelse af Opmærksomhed; 
saaledes kan den kun komme fra den Mand, som er vant 

til at lytte til Guddomsrøsten og er fyldt med Ærbødighed 
for den, og jo her kun laaner Røst til Herren, der -selv taler 
ved ham saaledes: »jeg har opdraget Børn og opfostret 
dem, men de have gjort Overtrædelse imod mig. En Okse 
kjender sin Ejermand, et Asen sin Herres Krybbe, Israel 
kjender Intet, mit Folk forstaar Intet«; i Himlen  studser 
man over den ubegribelige Sløvhed, der gjør, at Mennesket 
er sløvere overfor sin Herre end Kvæget overfor sin; i 
Himlen forudsættes det som en given Ting, at den gode 
Hyrdes "Røst maa kunne kjendes her i Verden, hvor den 
lyder!" 

Naar derfor en saa fremmed Røst kommer til Orde 
iblandt os, som at Gud aldrig har udtalt noget for alle 
Tider bindende Sandhedsord, og at der ingen anden Vej 
gives til at skjelne mellem Sandhed og Løgn, Godt og Ondt, 
end Menneskehjærtets eget Vidnesbyrd — og Noget saa- 
dant er, saa vidt mig bekjendt, udtalt ved Mødet i Kolding, - 
saa maa vedkommende Taler enten mene, at Gud ikke 
kan eller ikke vil tale — altsaa, at Gud er en stum Afgud, 
ligesom de hedenske Guder, hvis Tanker Menneskene maa 
se at gjætte sig til paa bedste Maade; thi at Gud taler 
sandt, dersom han taler,- maa dog vel være udenfor al 


Tvivl. — Kan Gud ikke tale? Daarskab! Mon han, som 
gav Mennesker Øre, Mund og Mæle, selv skulde være en 
døvstum Gud? — Vil han ikke? Er det virkelig hans 


Mening at lade os gaa i denne pinlige, mørke Verden 
uden et Ord til Vejledning om, hvad han vil og kræver 
og dømmer? En Gud, der kræver Sandhed af os, men 
med Flid lader os gaa i Mørke — det er en stum Afgud ! 
Men han hører ogsaa hjemme blandt de selvgjorte Billeder 
af Gud, som det forbydes os paa det alvorligste at dyrke 
og tjene, med mindre vi vil vække Guds Nidkjærhed. 

Vi tro, at Gud har talt til os, men da gjælder det 
selvfølgelig, at vi maa holde hans Ord og at dette i alle 
Maader er Vi/kaaret for, at Gud kan have med os at 

gjøre: i Ordet have vi Gud, og Gud kræver: du skal have 
mig til din Gud! 

Der blev igaar af Pastor Briicker holdt et Foredrag, der 
brugte saa stærke Ord, at det blev erklæret for en Aands- 
forbrydelse, mere end en Aandsløshed, dersom vi vedblev 
meå den Talebrug, som hidtil har været gængs iblandt 
os: at Daabspagten er Salighedsvilkaar: Gud giver, han 
tilbyder, men vi maa aldrig mere tale om, at han kræver 
Noget af os, saa støde vi Folk bort. 

Jeg vedkjender mig den hidtil gængse Talebrug, og i 
ethvert Tilfælde maa vi, som gjøre det, have det ligesom 
i den katholske Kirke, hvor man kan have afvigende 
Meninger, indtil den ufejlbare Pave har talt: først efter den 
Tid er det en Forbrydelse; Bricker vil vel ej personlig 
spille denne Rolle, men mener dog, at det fra nu af maa 
blive indlysende for alle, som ikke er aandløse, at vi maa 
bort fra vor gamle Tankegang. 

Lad os undersøge den lidt nærmere. 

Kan man da nu ikke sige, at den Herre, der kommer 
til os i Pagten, har Ret og Føje til at kræve, at han vil 
tros paa sit Ord? Det kræver jo Briicker og jeg og enhver 
Mand og Kvinde, som ej har sat sin borgerlige Ære overstyr; 
hvorfor skulde Herren finde sig i, at man gjør ham til Løgner, 
naar han taler til os om Ting, som han alene kjender og 
véd Rede paa? Og naar Herren gjør os et Tilbud, til- 
byder os sit Hjærte, skulde saa ikke den Gud, som eren 
nidkjær Gud, kræve, netop kræve, vort Hjærte til Gjen- 
gjæld? : 

»Jeg Herren din Gud er en nidkjær Gud!« hvad vil 
det sige andet end netop dette, at Gud paa ingen Maade 
vil finde sig i at dele Menneskets Hjærte med Afguder, 
netop fordi han er Kjærlighed. En dorsk og lunken 
og ligegyldig Mand kan finde sig i, at hans Hustru deler 
sit Hjærte ud til flere Mænd paa én Gang, en Mand, som 
selv elsker, umulig. Og Gud kan visselig ejheller finde 

sig i, at Mennesket er »lunken, hverken varm eller kold«, 
uden at »udspy ham af sin Mund« — og såa vover man 
at kalde i Tvivl, om Gud sætter Vilkaar? Er det tvivl- 
somt, at Vilkaaret er dette: »giv mig dit Hjærte, saa giver 
jeg dig mit.« Ligger det da ikke deri, at Forholdet lignes 
ved et Ægteskab, som dog visselig ogsaa har et gyensidigt 
Vilkaar og kræver Troskab? 

Og nu set fra Menneskets Side: er det en Forbrydelse 
mod Mennesket at der kræves et ja til Forsagelsen og 
Troen, taget som et Hele? 

Man bruger Udtryk som dette: et saadant Krav er som 
at sætte Mennesker en ladt Pistol for Brystet o. s. v. 
Men jeg tror, at man ved denne Ømhed overfor Mennesker; 
der er for ømskindede til at kunne taale at høre Tale 
om et bestemt Vilkaar, de maa underkaste sig, gjør For- 
træd mod dem, som har den dybeste Trang. Thi det er 
dog sikkert ikke de Mennesker, der har den dybeste Trang, 
som vil beholde deres egen Visdom og derfor vrage og 
” vælge") mellem det, som Herren byder dem, og som derfor, 
f. Eks. paa Forsagelsens Spørgsmaal maatte svare: hertil 
maa jeg baade svare ja og nej; nej til at forsage Djævlen 
selv, thi jeg tror ikke, at der er nogen Djævel; ja til at 
forsage hans Gjerninger, om jeg end maa finde, det er 
uheldigt Billedsprog at tale om Djævlens Gjerninger, naar 
vder ingen Djævel er til at gjøre dem o. s. v. Jeg tænker 
Herren" spørger enfoldigt og vil have et enfoldigt Svar; 
han er selv ingenlunde baade ja og nej om det samme 
og vil ejheller taale et saadant tvetydigt Svar. - Nej, de, 
som have den dybeste Trang, det er dem, som slet ikke 
selv kan finde nogen Sandhed til Salighed og derfor med 
inderlig Tak tage imod et klippefast Ord, som ikke kan - 
rokkes for dem, fordi det hélt og holdent kommer fra 


1) en Kjætter hedder i det nye Testamente »Hæretiker« oa: en der 
selv vælger sin Tro. 

ham, som er Sandheden selv, og som derfor ikke vil 
taale, at man tinger og prutter med ham om at slippe for 
billigere Køb, at man vil nøjes med lidt mindre Sandhed 
til Salighed! Klippen er til at bygge paa for dem, der 
trænge dertil, til at støde sig paa for dem, hvem den er 
i Vejen, men jeg véd ikke, hvorfra i al Verden man henter 
Fuldmagt til at gjøre den usikker ved at gjøre den større 
eller mindre, til Brug for sine gode Venner og læmpet 
efter deres Hoved. 

»Du maa ikke have andre Guder for mig!« ad: Du maa 
tage mig, som jeg her byder mig til i Ordet! Mig fore- 
kommer det at være ligetil, -at har man en Herre, saa maa 
man holde hans Ord, saa maa man være ham lydig og 
bære hans Aag og finde sig i denne Byrde. Og jeg er vis 
paa, at det er et Evangelium for den, som. er træt af at 
være sin egen, ja gruer derfor, dette: af man saa bestemt 
kan faa at vide, naar man tør tro at have Frelseren, 
Guds énbaarne Søn, til sin Herre. Ofte, naar jeg i 
angstfulde Timer har spurgt mig selv: tør du nu ogsaa 
tro — har det vendt sig for mig til det Spørgsmaal: hvor 
tør du lade være at tro? Er da Troen ikke netop den 
eneste Lydighed, Herren krævede i sin Pagt, er Tvivlen 
ikke den eneste Synd, som udelukker fra hans Sam- 
fund? Og jeg kan se, at langt anderledes erfarne Folk 
end jeg har taget Tingene paa samme Maade, thi ogsaa 
Morten Luther har fundet Trøst i dette, at Gud har befalet 
ham under sin Naades Fortabelse at tro Ordet. Lad os 
mindes det betydningsfulde i den danske Talebrug: jeg 
har Lov dertil »: jeg maa det gjærne, thi det er netop, 
hvad Loven kræver. Ja, Lovens Bud: du maa ikke have 
andre Guder for mig, fuldkommes i den nye Pagt ved, at 
vi tro Gud paa hans Ord, og det er saa langt fra, at. det 
er en ubibelsk Talebrug, som det blev sagt igaar, at tale 
om nogen Lov i Troen, at f. Eks. Pavlus i. Indledningen 
til Romerbrevet lader hele sit Apostelæmbede gaa op i 

dette: at udbrede Troens Lydighed blandt Hedningerne, 
ligesom han bestemt taler om »Troens Lov«. Og ligesaa 
vist er det, at Jesus har befalet sine Disciple (Math. 
28, 19 0. s. v.): gaar ud i al Verden og gjører alle Folk 
til mine Disciple, idet I døbe dem til Faderens, Sønnens 
og Helligaandens Navn og idet I lære dem at holde alt, 
hvad jeg har befalet Eder. Vi kan være sikre paa, at 
Apostlene ikke har paalagt Menighederne at holde som 
det vigtigste af alt, som selve Pagten med Gud, et Ord, 
Herren ikke havde befalet dem at holde og føre videre 
til de andre, men netop det, som han havde befalet dem: 
og heri ligger, at Pagten kan kaldesHerrens Befaling, saa 
vist som han over alt sætter Vilkaar: »uden I omvende 
Eder og blive som Børn« — »uden nogen fødes paany« 
— »dersom I holde mit Ord« — »dersom mine Ord 
blive i Eder« 0. s. v., saa jeg tilstaar, det forekommer 
mig som rent meningsløs Tale, ja forvirret Snak, at det 
skulde være aandløst, eller endog Aandsforbrydelse at tale 
om Vilkaar for Saligheden. 

Dog skal jeg naturligvis indrømme, at man umulig Kan 
tilegne sig hele Pagten paa én Gang, og det er selvfølgelig 
det, der svæver Folk for Øje; man kan jo se, at f. Eks. 
Luther aabenbart har begyndt med at tilegne sig det Led: 
jeg tror paa Syndernes Forladelse, men deraf følger jo 
ikke, at man nægter noget af det andet, og dog vil hedde 
Kristen; thi man har jo Lov til at sige om det, som man 
endnu ikke har faaet Brug for: jeg tror det, Herre, paa 
dit. Ord — saaledes gjør Børnene, som tro paa For- 
ældrenes Ord; dette er noget andet end f. Eks. at sige: 
jeg forsager ikke Djævlen, men folder fromt Hænderne 
over min Barnetro! Dette er alt andet end barnligt, thi 
her vil man mestre noget af Herrens Ord, hvilket : det 


"hele vil sige, at man ikke tager ham til Herre i Troens 


Lydighed, men tror sig selv bedst; »hvo der dømmer 
Loven, er Lovens Dommer, ej dens Gjører,« siger 

Jak. (Jakobs Brev 4,11), det samme maa siges om den, 
som dømmer Pagten: han er ikke den, der opfylder den, 
men sidder til Doms over ham, der vil indgaa Pagten 
med os — Noget, hvortil Ingen af os har faaet Fuldmagt; 
herved fornægter man Troen paa Jesus som Herren. 
At have en Herre vil sige: i Lydighed at holde hans Ord; 
man kan ikke tage nogen til Herre uden at tage Aag paa 
sig; men Aaget kan være lifligt, Byrden let; Troen kræver 
den Selvfornægtelse, som slaar en Streg over egne Gjer- 
ninger og egen Selvklogskab og giver Gud Æren som den, 
der bedst véd at forene Frihed og Fasthed, bedst véd, hvad 
der er det liflige Aag og den lette Byrde; det er Opblæsthed, 
naar vi bilde os ind at vide dette bedre. 

Jeg skal blot her tilføje et Par Ord om, hvorledes jeg 
har baaret mig ad overfor en Mand i min Menighed, som 
en Gang spurgte mig, om jeg vilde tage ham til Alters, 
skjønt han anfægtedes af stærke Tvivl; jeg bad ham komme 
til mig, da jeg mente, han vilde føle Lettelse ved at udtale 
sig derom. Han kom imidlertid ikke, men sendte mig 
senere skriftlig Bud, om jeg-fræmdeles fastholdt mit »Krav« 
paa, som han udtrykte sig, at han skulde »skrifte« sine 
Tvivl, før jeg kunde tage ham til Alters. Mit Svar var 
dette: jeg overlader til Dem som ærlig Mand at svare 
Dem selv paa det Spørgsmaal: pine Tvivlene Dem, vil De 
gjerne af med dem? I saa Fald søg Nadveren, den vil 
netop kunne hjælpe Dem mod Tvivlene. — Jeg holder mig 
nemlig til Luthers Ord: den, som gjærne. vil tro, tror i 
Virkeligheden allerede. — hvad der jo stemmer med, at 
den Mand, som paa Herrens Spørgsmaal om Tro, kun 
kunde svare: Herre, jeg tror, hjælp min Vantro — han 
blev ogsaa hjulpen, hans Tro blev godkjendt af Herren. — 

Jeg .skal gaa over til det andet Bud: »du maa ikke 
tage Herren din Guds Navn forfængeligt, thi Herren vil 
ingenlunde lade den blive uskyldig, som tager hans Navn 
forfængelig. « 

Kjærnen i dette Bud er jo, at Bekjendelsen, Vidnes- 
byrdet om Gud skal være ægte og tilforladeligt. 

Lad mig først omtale et Par uægte Former af Be- 
kjendelse og Vidnesbyrd. 

Den døde Rettroenhed kan i Virkeligheden aldrig 
andet end aflægge falsk Vidnesbyrd om Gud; thi selv om 
den gjør sig al Flid for; at dens Omtale af Gud og det 
guddommelige er i udvortes Overensstemmelse med Troens 
Ord og Skrifterne, saa siger den dog al Tid i Grunden, 
at Gud er en død Gud, som ikke har mægtet at gjøre 
den talende selv levende, er en afmægtig Gud, hvis Ord 
er tomme Ord —, og dette er det falskeste Vidnesbyrd, 
der kan føres om den levende Gud. 

Men dersom nu Mennesker ser dette og paa egen 
Haand, ved deres egen Tænkning, vil gjøre Troen og 
Gudsforholdet og Kirkelivet levende, da forsøge de en 
Umulighed. Aanden gjør levende, og han alene, og de, 
som vil gjøre levende ved at springe Helligaanden over: 
Guds Aand, som alene levendegjør Guds Ord og opret- 
holder Menigheden, som Luther siger: »i den eneste rette 
Tro«, de udrette kun det, som. man plejer at betegne saa- 
ledes, at der gaar levende i det døde, saa derved fræm- 
skyndes Opløsningen. En saadan Rolle spiller Fritænkeriet 
i Styrelsens Husholdning paa det aandelige Omraade; det 
fræmskynder Opløsningen af død Kirkelighed, men det gjør 
aldrig Gudsforholdet levende. 

Der er en Form af Bekjendelse, som i vore Dage er 
meget udbredt, dens Bud lyder saaledes: vær dig selv be- 
kjendt som du er, 'fuldtud, hvilket saa dit Liv og hvilke 
dine Tanker, din Tro, din Tvivl end ere, derved viser 
du din Sandhedskjærlighed og- derved tjener du bedst 
Sandhedens Gud. 

I Henhold til denne Tankegang lægge mangfoldige deres 
Indre for Dagen i Tale og Skrift, hvor snavset og hæsligt 
det saa end er, hvor modbydelig en Stank, der end staar 

af det. Som om det var Sandhedskjærlighed! Saa høre 
Skjøgerne til de sandhedskjærligste Mennesker, thi de 
lægge jo ikke Skjul paa, hvad de ere! Men jeg beder 
enhver tænke efter, om det ikke skulde være rimeligt at 
slutte saaledes: den, som i det hele har bidt Hovedet af 
Skam, skammer sig sikkert heller ikke ved at lyvel 

Og i Henhold til denne Tankegang fræmføre mange i 
vore Dage deres umodne, halvfærdige Tanker, deres Tvivl, 
deres bitre, oprørske Sjælsstemning overfor Gud og Troen 
paa ham, overfor den kristne Tro, deres Indvendinger mod 
hele Troen eller Led af den, uden nogen Følelse af Ansvar 
overfor Gud og Mennesker, ja ligefrem med Krav paa at 
være de rette Sandhedens Riddere i Verden! 

Herren er ingenlunde kommen for at afskaffe det Bud i 
Loven: »du maa ikke tage Herren din Guds Navn forfængeligt, 
thi Herren vil ingenlunde lade den blive uskyldig, som tager 
hans Navn forfængelig.« I den gamle Pagt var der Døds- 
straf for den Synd at forføre nogen til at gaa efter andre 
Guder, »om det er din Ven, om det er Hustruen i din 
Favn, saa skal din Haand være den første til at stene 
dem.« Men i den nye Pagt hedder det: det er vel umu- 
ligt, at Forargelser ikke skulde komme, men vé den, ved 
hvem de komme; det var bedre for ham, at en Møllesten 
blev hængt om hans Hals, og han var kastet i Havet, end 
at han skulde forarge en af disse smaa, "som tro paa mig.« 
Gud har slet.ikke ophørt med at sige: jeg lader ingen- 
lunde den være uskyldig, som vidner falsk om mig og 
derved gjør sit til at røve mig mine Menneskebørn og til 
at røve dem deres Gud! Paa dem bier en Skjæbne, som 
er værre end det: at druknes med en Møllesten om" 
Halsen! Og sandelig vi kan dog vel sætte os ind i, at 
dersom en Slyngel eller tankeløs Laban fik fat i vore 
Børn og tumlede vildt om med dem, til de mistede Livet, 
da vilde vi vredes; men til syvende og sidst gives der 
ingen større Forsyndelse imod Gud end den: at slaa hans 

Børn ihjel, og ingen større Forsyndelse mod Mennesker 
end den: at løsrive dem fra Gud, og derved røve dem det 
evige Liv. Jeg har selv lært at grue for dette og jeg kan 
ikke andet end, saa alvorlig, jeg ævner det, advare mod at 
tage Herrens Ord om denne Ting let. Jeg forstaar ejheller 
andet end, at dersom det er Alvor for Nogen, at han pines 
af Tvivl, da lægger han ej sin syge Sjæl frem for ethvert 
taabeligt og tankeløst og ligegyldigt Menneske at rage og 
snage i, men da ønsker han at tale med Folk, han har 
Tillid til, i Enrum, og da leger man ikke med Ild, thi 
man ved ej, hvor den fænger og tænder en Brand, som 
man ikke mægter at slukke igjen. Det maa ikke glemmes, 
at der er store. og uforenelige Modsætninger i Livet; mellem 
Sandhed og Løgn, mellem Godt og Ondt, mellem Gud og 
Djævel, Himmel "og Helvede; ingen Bro gaar over det 
evige Svælg, som skiller dem fra hinanden, og dersom vor 
Kristendom søger at viske dem ud i Tvivlens eller Lige- 
gyldighedens Mørke, da er Intet vissere, end at da gaar 
Magten i Aanden fra os, og vi bliver et Salt, som ikke 
mere salter. 

Saa lad os da ikke glemme, at Herren vor Gud er en 
nidkjær Gud, som, netop fordi han er Kjærlighed, umulig 
kan nøjes med kolde, tvivlende, tvedelte Hjærter, men maa 
kræve hele Hjærter ogsaa af os; men at give Gud sit 
Hjærte er: at give ham sin Tro, uden Forbehold. — 

Om det tredie Bud: kom Sabbatens Dag ihu, at du 
holder den hellig, har jeg ved denne Lejlighed ogsaa et 
Par Bemærkninger at gjøre. 

Kjærnen i Budet bliver Kravet paa at dyrke Gud i 
Aand og Sandhed. 3 

Her vil nu mange sige: ja det er en ren og ret 
Gudsdyrkelse, som Jakob siger: at besøge Enker og 
Faderløse i deres Trængsel o. s. v.; kort sagt: at vise 
Kjærlighed mod sin Næste og i vore Dage, siger man, er 
der fundet større Former for Næstekjærligheden, saasom 

Arbejdet for Afskaffelse af Krigen, Omordning af Told- 
forholdene, Ordning af Arbejderforholdene — hvorfor ikke 
ogsaa Arbejdet for Mejerisagen, Hedesagen og mange andre 
Sager, som paa mangfoldig Maade komme Mennesker til 
gode i det timelige Liv, som man i forrige Aarhundrede 
vilde, at Præsterne skulde gaa foran og prædike om Ko- 
kopper, Kartoffeldyrkning, og hvad der ellers for den Tid 
saa ud som de bedste Udtryk for Menneskekjærlighed. 

Vi vil holde paa: giv Gud, hvad Guds er, og Menne- 
skene, hvad deres er. Sætter man f. Eks. Kristendommens 
egentlige Gjerning i dette: at afskaffe Krigen her påa 
Jorden, da maa vi dertil svare: det var en meget for lille 
Opgave for Guds énbaarne Søn, at komme til Jorden for 
at flytte Døden fra Valpladsen til Sottesengen; den 
eneste fuldtud værdige Opgave for ham er denne: helt at 
afskaffe Døden — det andet er, set fra oven, kun et 
Lapperi, en ny Klud paa det gamle Klædebon. Det ene 
skal gjøres, det andet ikke forsømmes; Troen, Haabet og 
Kjærligheden overfor Gud maa ikke glemmes over Kjær- 
ligheden til Mennesket, thi hvad gavnede det Mennesker 
at faa Fred med al Verden, men Krig med Gud? 

Kun da dyrke vi Gud i Aand og Sandhed, naar vi 
holde hans Ord, naar han skjænker os sin Aand, som kun 
er at faa paa dette. Vilkaar; da vil selvfølgelig mange 
kristne ogsaa komme til at arbejde med de paatrængende 
Spørgsmaal i Tiden, baade med Fredssagen og Toldsagen 
og alle de andre Sager; men Menigheden vil aldrig glemme, 
at dens første og store Opgave er den at fastholde over 
for Verden, at den levende Gud er til, og hvor han er at 
finde, og at fastholde midt i denne Verden det rette Be- 
greb om, hvad et Menneske. er: et Væsen, der betyder 
Noget i den højestes Øjne, og som vi ej kan gjøre med, 
hvad vi vil, fordi den højeste værger om Menneskers Liv, 
- Ægteskab, Samfundsliv, Ære, Ret og Ejendom; thi lad det 
gaa ud, lad Mennesker blive i deres egen Tankegang som 

Dyrene: da kommer Verdens største Ulykke, den stærkeres 
Ret, i al sin dyriske Raahed; men det kan sikkert ikke 
forebygges af nogen anden Magt end Kristendommen, vel 
at mærke: den Kristendom, som Herren selv vedkjender 
sig, hvor man i Lydighed holder hans Ord, saa at han 


med sin Aand kan frigjøre os, — intet nok saa vel ment, 
paa egen Haand fræmstillet Uddrag af den, som det huer 
Folk bedst: 


Kristendom i Verdens Mund 
Er, hvad man behager, 

Kun ej Tro af Hjertens Grund 
Den al Verden vrager! 
Kræves dog i Daabens Pagt 
Har og, trods al Verdens Magt 
Himmelhaabet. til os bragt 
Jesu Navn forklaret ! 


Ba - Kristendom i Kirkens Mund 

Er da, som den lyder: 

Kristen Tro af Hjærtens Grund, i 
Og hvad deraf flyder: ix 
Daab i Jesu Kristi Navn, 
Styrelse til Himlens Havn, 
Barnesmil i' Herrens Favn, j Se 
Salighed af Naade. g ; 


Det dansk-ostindiske kompagni 
og Ludvig Holberg. 


Af L. SCHRØDER. 


us sn Det dansk-ostindiske kompagni blev ophævet 16507), 
… og de ostindiske sagers bestyrelse blev overdraget til 


7) Smilgn., i >Danskeren« for 1889—90, min afhandling om Chri 
stian den fjærdes dansk-ostindiske kompagni og den dertil knyttede 
mission. 

hamborgeren Poul Klingenberg; men han havde ikke meget 
at gøre, da man i de vanskelige tider ikke kunde tage sig 
af den fjærne koloni. Fra omtrent 1643 til 1669 formenes 
intet dansk skib at være kommen til Trankvebar. Imidlertid 
var styrelsen af kolonien kommen i hænderne på en vis Poul 
Hansen Korsøer, der i Fr. Thårups ufuldendte bog om »det 
danske asiatiske kompagni« kaldes »en usling«. Han var 
død i september 1655 og bleven efterfulgt af Eskild 
Andersen Kongsbakke, en lidet oplyst mand, som allige- 
vel med en vis dygtighed hævdede sin stilling, endogså da 
han fra 1665 var den eneste danske mand, der var tilbage 
i Trankvebar. 1668 fik han sendt en hollænder til 
København med begæring om hjælp, og næste år afgik en 
fregat under Sigvart Adelaers anførsel. Da den kom til- 


bage i 1670, skrev Anders Bording i sin »danske » Mer-. 


kurius«: 


I langsom tid og år lå Dansborg ubesejlet 

udi Ostindien; dog der til tit blef bejlet 
af andre rigers folk; men hun sin.ejermand 
dog stedse trofast blef, som nu befindes kan. 


Hun med det første skib, som var med hjælp til hende 
fra Dannemark udgjort, igen tilbage sende 

vel mangen dyrbar læst af ædle urters kram, 

så man om sligt ej nu tår gå til Amsterdam. 


Tilbage nu kun står, for tjæneste at regne, 

og hver af rederne sin børlig del tilegne, 
som skal beløbe sig, som os'er vorden sagt, 
til mer end dobbelt det, som derudi var lagt. 


Ja, det sig selv forstår, når jeg min skilling vover, 
jeg og fortjæne vil, hvor noget løber over; 

men sér jeg ingen gavn og fanger ej profit, 

jeg vel en anden gang skal holde da ved mit. 


Man tit begynde kan af det, som vel er ringe, 
kan dog tit der ved til høj rigdoms mål opsvinge.…. 
En ringe bi-stok kan berige snart en mand, 
en liden fart.og brug til stårre gåres kan. 

Men så som bierne for den ej lykkes ville, 
som sig ej redelig og trofast vil anstille: 
så vil sejlads og brug for den ej lykkes vel, 
som sig til ladhed slår og handler med uskel. 


Det lyder jo meget lovende. Og under den stemning, 
som vor poetiske tidsskrifts-forfatter gav udtryk på denne 
måde stifledes der et nyt ostindisk kompagni med oktroj 
af 28. november 1670. Dets fårste direktører var: 1) 
kavalier Kort Adelaer til Bradsberg, general-admiral; 
2) Jens Juel til Valdbygård, vicepræsident i kommerce- 
kollegio; 3) Poul von Klingenberg til Bustrup, admirali- 


tetsråd og general-postmester; 4) Thomas Finke og:5) 


Peder Pedersen Lerke, assessorer i højesteret; samt 6) 
Albert Fleins, kongelig majestæts papirforvalter, — altså 
ingen købmænd. Der blev i oktrojen stillet i udsigt, at 
de personer, som direktørerne måtte beskikke til præster 
så vel i landet (da det kunde »være at forhåbe, at mange 
af indianerne, når de ret blive underviste, skulde fra den 
hedenske vildfarelse kunne omvendes«) som, på skibene, 
ved deres hjemkomst skulde nyde forfremmelse. Blandt 
de præster, der har været i Trankvebar, medens denne 
oktroj gjaldt, véd jeg kun navn på en, og ham kom ud- 
sigten til forfremmelse i hjemmet ikke til gode. Det var 
magister Jakob Worm, der, 35 år gammel, 1677 var 
bleven præst i Viborg, men som ved sin hvasse tunge og 
sine satiriske vers snart efter pådrog sig en retssag. Han 
blev dåmt til, at hans skandskrifter af bøddelen skulde 
brændes, åt han som meneder skulde miste sine tre fingre 
og derpå sit hoved ved sværdet. Imidlertid gik blandt 
" andre hans stedmoders mand, dr. Thomas Kingo, i forbån 
for ham. Han slap for dødsstraffen, men blev med fårst 
afgående skib sendt til Trankvebar, hvor han en tid lang 
var kantor ved kirken og skal være død får 1694. Han 
skal selv have forfattet sin gravskrift: »Sandheds elskere, 
udyds hadere, sit fædrelands profet, Indiens danske apostel, 

mag. Jacob Worm, der ej vidste at hykle, men synd og 
laster at straffe, der vantro og utro både med pen og mund 
underviste, fik for sandheds skyld sin lejr og hvilested på 
dette sted; så han, skønt han af fædrelandet blev forbandet, 
dog ikke af solens hede er bleven forbrændt, men naturlig 
og salig, efter hans overfart over havet og korte være i 
Indien, hans stårre opbyggelse blandt de sorte, til det 
himmelske fædreland af Kristo blev annammet.« Der er 
lige så lidt spor af denne »Indiens danske apostels« virksomhed 
som af de 22 præsters fra det forrige - kompagnis dage 
med Peder Sørensen Åle i spidsen. Men heller ikke med 
handelen havde det meget at betyde i dette kompagnis 
dage, om der end fra 1688 til 1697 tjæntes 217,747 rdl. 

Bordings »danske Merkurius« vender dog oftere tilbage 
til farten på Ostindien: 


1. jan. 1671: 
Det skib, som Føniks på står graven ud og malet 
og kaldes Mageløs, det være Gud befalet: 
ti det har nu gjort sejl, og her fra landet af 
til Dansborg agter sig hen over vilden haf. 


Det vel forsørget var med redskab og med føring 
samt rustning, folk og kost og anden tilbehøring… 
Vil lykken fåje sig, og efter ynk stå hi, 
stor vinding fange de, som rede der udi. 


1. febr. 1671: 
At købmænds næring her blandt os på fod kan komme, 
(dog ej på flugtig fod, som ynsktes vel af somme) 
de tilforordnede med flid arbejde må, 
saa vidt som deres råd og ævne kan formå. 


Hvor til og kongen som en håjfornuftig herre 
fornemmes dennem hel behjælpelig at være: 
har og især til et ostindisk kompagni 

selv forslag nylig gjort, og penge .sat deri. 


Enhver sig efter hans eksempel gærne retter 
og, som han tit formår, på god fortrøst opsætter. 


»Danskeren«. X. 18 

Og skal den penge sum, man dertil har oplagt, 
vel håjt beløbe sig, som mig er vorden sagt. 


- Så kan en potentat sit folk til alt det fange, 
som han først selfver med eksempel for vil gange. 
Slet ingen jo til ja sig villig tér og snar 
når han sin konge selv til hjælp og formand har. 

1. novb. 1671: 
Et velbeladen skib er gangen her fra lande, 
og til Ostindien sin rejse lader stande. 
Et andet samme tid gik til Vestindien. 
"Gud følge dennem selv, og styre næringsvej. 


. 1. maj 1672: 
Et velberustet skib med tjænlig last og vare 
på veje gangen er, til Indien at fare. 

Sig nogle gafve med af vores ædlinger, 

"og. ville sé, hvad Gud og lykken gifver dér. 


1. sept. 1672: 
Vor gyldne Føniks er med sine købmands vare. 
fra Dansborg nyligen hjemkommen uden fare 
til vores København, hvor den nu losser sig 
og kan-sin rejse vel betale rigelig. 


Ja dersom det er sandt, som mange derom sige, 

da kan enhver, så fremt som billighed og lige 
blandt rederne må ske, det dobbelt fange brat, 
som der i første gang af hannem blev opsat. 


1. decbr. 1672: 
At den ostindiske sejlads med lovlig næring 
kan stoppe redernes udlagte kost og tæring, 
er nyligen et skib udsendt til Kormandel: 
Gud følge der-med selv, og det bevare vel. 


1. okt. 1673: 
Hvad fare den udstår, der salten haf skal plåje, 
skibs-manden ligevel ej. regner det så nåje: g 
men frisk og uforsagt sig giver der udi, EG 
når vinding der hos er, og lykken vil stå bi. É 

Man af Ost-Indien, dog ej foruden fare, 
hjemfanget har et skib med dyrbar kram og vare, 
som riget med er tjent, og vores Norden tit 

hos andre folk har søgt og dennem gjort profit. 


Enhver af rederne sig der med vel befinder, 

og sin udlagte sum med dobbelt både vinder. 
Hvad kunde dansken sig berige let og snart, 
om hun sig 'bedre slog til sådan brug og fart. 


1. dec. 1673: 
Som den ost indiske sejlads sig end anlader, 
da ser man vel, at den i pungen intet skader, 
men giver stor profit: som nok fornemmes kan 
af sidste ladnings værd, som førtes her til land. 


Et andet skib end nu, som over haf skal fare, 

did hen er nylig sendt med friske folk og vare. 
Gud fremme deris fart og vandring hen og hjem, 
og med sin engle-flok ledsage selver. dem. 


1. juli 1674: ; 
Det velberejste skib, hvis spejl en Føniks pryder, 
fra Dansborg kommen er, hvorover mangen frydes: 
ti ladningen, som det har ført med sig til land, 
til rederne vel stor profit inddrage kan. 


1. okt. 1676: 


Man af Ost-Indien i denne måneds dage 

to skibe lykkelig har fanget hjem tilbage, 
hvis rige ladning her på børsen føres skal, 
og for en hillig pris til købmænd bydes fal. 


Det kan skønnes, at Anders Bording har ment, den ost- 
indiske handel blev fulgt med iver af hans læsere; men 
det er kun en fattig besked, han giver om den. 

Den 29. oktober 1698 udstedtes en ny oktroj på 40 
år, og i et reglement fra det følgende år bestemtes det, 
at direktørernes tal skulde være fem, »af hvilke de to 
skulde være af de kongelige ministre eller kongelige be- 


tjænte (af de tre første rangklasser), de to købmænd, den 
18" 

femte enten købmand eller kongelig betjænt.« Købmænd- 
enes indtrædelse i bestyrelsen må vel regnes som et frem- 
skridt i sammenligning med forholdene i 1670. Fra 1699 
til 1709 skal kompagniet have tjænt 189,655 rdl. Men så 
gik det rent tilbage, blandt andet fordi kong Frederik IV 
1711 lånte næsten hele kompagniets kapital til en rente 
af 5 "”/0, medens det. selv måtte give 6 ”/o i rente for, hvad 
det måtte låne. 

Til det ostindiske handelskompagnis historie i Frederik 
den fjærdes dage knytter sig dog et lyst minde. Det var 
den 29. november 1705, at Heinrich Pliitschau og Bar- 
tholomæus Ziegenbalg drog fra København til Ostindien 
»for at forkynde Kristi evangelium blandt hedningerne på 
koromandel-kysten.« Medens der — efter hvad en dansk 
missionær har fortalt mig -— nu er mange kristne i Ost- 
indien, der næppe kender Danmark af navn, så kender de 
alle Trankvebar, som udgangspunktet for vore dages stor- 
artede evangeliske mission i hine egne; »derfra stammer 
vi jo alle,« kan man høre af missionærer, som ikke véd 
af vort fædreland at sige. Og det indtil 1845 danske 
Trankvebars betydning i den ostindiske missions historie 
sætter vel den dag idag frugt i danske menneskers missions- 
virksomhed i Forindien. 

Ziegenbalg havde for resten sin store nød med guver- 
nøren i Trankvebar, Johan Siegmund Hanius; alligevel fik 
kompagniet sat igennem, at denne mand blev adlet under 
navnet -Liljenpalm og blev gjort til stiftamtmand i Chri- 
stianssand. 

Frederik IV nedsatte i et af sine senere regeringsår 
en kommission på tre medlemmer — hvoriblandt historie- 
skriveren A. Håjer — for at undersøge årsagerne til det 
ostindiske kompagnis afmagt og midlerne til dets opkomst. 
Medens man var i færd med denne undersøgelse, indfandt 
der sig i København en hollandsk købmand, Josias von 
Aspern, som foreslog, at man i Altona skulde oprette et 

handelskompagni, der skulde forbindes med kompagniet. 
Han blev vel modtagen ved hove og hos kompagniets di- 
rektion. Han blev hædret med titel af kommerceråd og 
påtog sig i udlandet at søge deltagere i kompagniet. En 
bygning i A/tona fik den indskrift: »Dette er det ny 
ostindiske hus til befordring og handel til Trankvebar, 
Kina og andre steder.« 6. april 1728 kundgjordes de 
vilkår, på hvilke man vilde optage ny interessenter. 
Imidlertid blev der rejst indsigelse af de engelske og neder- 
landske sendeherrer i København. I Amsterdam blev der 
lagt sag an imod Josias von Aspern, fordi han, der var 
amsterdamsk borger, havde begivet sig i tjæneste hos et 


fremmed kompagni. Hans kone og bårn blev fængslede 


og hans gods konfiskeret. Københavns ildebrand i 1728 
var dog mere end denne modstand udenlands fra grunden 
til, at det -hele blev opgivet, og 28, april 1729 frasagde 
det ostindiske kompagni sig al handel og videre udred- 
ning, uagtet der endnu var 20 år tilbage af oktroj-tiden. 

Det aspernske projekt gav anledning til udgivelsen af 
forskellige stridsskrifter, hvoraf det morsomste vel 'er en. 
oprindelig i Køln på latin trykt, samtale imellem tvende 
handelsmænd, Lucius og Antonius, der har vor store 
Holberg til forfatter, og som det vel er værd at frem- 
" drage paa ny til oplysning baade om en af vore stårste 
digteres sans for de opgaver, der stilles i det udadvendte, 
virksomme menneskeliv, og om den opfattelse, han delte 
med sin tid af de store statsøkonomiske spørgsmål. 

Lucius: Velkommen hid, min hr. Antoni! Jeg tænkte 
mindst på at finde jer her; hvad godt nyt fra Danmark? 
Det lader sig anse, som at bjærgene laver til barsel hos 
jer i København. 

ANTONIUS: Og det lader.sig anse, som I havde nogle 


svin på skoven; ti jeg véd ikke, hvad I vil sige med 


denne snak. 


GE RER En, 

Luorus: Kære! fortæl os noget om det store værk, man 
smidder på, angående det ny ostindiske kompagni. 

Antonius: Det ny siger I, jeg véd ikke, vi har noget 
nyt for; ti man kan aller mindst sige om Danmark, -det, 
som tillægges adskillige andre riger og lande, at de bygger 
kasteller i luften; vi holder os altid ved det gamle.?) 

Lucius: Ikke des mindre opretter I dog et nyt ostindisk - 
kompagni. 

ANTonIus:. Ingenlunde; vi stifter ikke noget nyt; men 


; søger alene at rejse det gamle på fode, som er kommet 


noget på knæene. 

Lucius: Det er ikke aleneste kommet på knæene; men 
jeg tror ikke rettere, end at det jo er gået rent under, og 
I venter nu, at der skal opstå en ny Føniks langt herligere 
end den gamle, som skal flyve hele Asien omkring og 
hente dens rigdom hjem i jeres skrine; ti I taler ej alene 
om at optage handelen på ny, men endog at forøge den 
mangfoldig. Men, kære, sig mig, hvor venter I at få de 
vinger fra, som I vil flyve så håjt med? 

Antonius: Den samme Gud, som har ladet jer vingerne 
vokse så lange, kan og hjælpe os i vejret og velsigne 
vores lovlige forehavende; men I indbilder jer, at I har 
alene lykken i lommen, og at det er jer alene given at 
skyde papegåjen af. 

Lucius: Det siger jeg ikke, at vi har alene lykken i 
lommen, jeg råder kuns, at I ikke flyver for håjt; ti hvis 
I kommer solen for nær, da vil jeres vinger smelte, om 
de ere af voks; betænker, hvorledes det gik Icarus i. for- 
dum tid. 

Antonwus: Det har aldrig været de danskes manér 
at flyve for" højt, des lige karakterer passer sig bedre på 
jer andre. 


1) Udhævelserne er ikke foretagne i Holbergs egen udgave. 

Lucius: Men har I ikke hørt den hånlige dom, som en 
del købmænd nylig har fældet over dette ostindiske kom- 
pagni ? 

AnronIus: Sådanne spottegloser diverterer mer end 
anfægter os, eftersom de snarere give misundelse end for- 
agt til kende. Dersom vi gik frugtsommelige med dårlige 
anslag; dersom vi vilde opdage ubekendte øer i det vilde 
hav; dersom vi havde for at sende kolonier til månen, da 
havde vore anslag heller bleven belét end så bitterlig 
censureret. Vi lægger derfor sådan snak ikkun lidt på 
hjærtet og mere ler end skrækkes deraf. Ti om end ud- 
faldet ikke skulde .svare til vores forhåbning i dette 
begyndte værk, da kunde det derfor ikke kaldes så urime- 
lige ting, vi havde vovet, at Faetons eller Icari epitafium 
kunde passe sig på os. Det er en åben .og slagen vej, vi 
peger til, kompagniets love ere -med fornuft konciperede, 
for end de kom for lyset, vi tilsiger ikke så meget en for- 
ventlig fordel, som vi viser for enhvers &jen, hvor den er 
at finde. Vi anfanger ikke nogen ny, men søger at bringe 
på fode igen den gamle, men formedelst tidernes besvær- 
-lighed svækkede handel, så at vi ikke med nogen fåje 
kan beskyldes for at omgås enten med underfundighed 
eller med dårlige anslag; ti alle de, som kender den 
danske nations karakter, holder dem inkapabel til 
at begå svig eller bedrageri; det er lettere at bevise, at 
de er bleven bedragen, end at de har bedraget andre; det 
er yder mere bekendt, at det ikke er dette folks geni at 
bygge kasteller i luften eller at ro sig for dybt ud; 
ti de danskes forsigtighed går ud til eæces, så at man 
snarere kan bebrejde dem alt for stor betænksomhed 
end forvovenhed. : 

Lucius: Men, eftersom denne handel er da så fordel- 
agtig og sikker, hvi fortsætter I den ikke alene, hvi vil I 
gore fremmede delagtige i den både, som kunde blive 
imellem jeres egne landsmænd? . 

Ånrconius: Hvilken snak. Lige som vi vare de eneste, 
der indbyder nabo-folk at træde i kompagni med os. 
Monne vi ikke ofte tager part i etablissements hos andre 
nationer? og monne vi ikke mangen gang blive formelig 
ombedet at træde i deres societeter? Der ere visse stift- 
elser, som ingen lang ophold kunne lide, hvor ud over 
sådanne invitationer ere nødvendige; derfor finder vi, at 
endog de rigeste folk ofte sér sig om fremmed undsætning, 
ikke fordi de selv fattes de kræfter, som driver hjulet på 
slige maskiner, men på.det at værket skal komme til des 
hastigere fuldkommenhed. 

Lucius; Men jeg tror nok, at af de ting, hvorved hr 
lene drives, er der ikke mange hjemme i Danmark; og det 
er hele ulykken. 


Anton1us: Deri tager I fejl, min herre; ti dersom kun 


nogle flere af vores fornemme mænd ville række 
værket hånden, skulle I inden en såre kort tid se det 
i fuldkommen stand. 

Lucius: Men just det, at jeres store folk tager sådant 
i betænkning, viser jo tydelig, at anslaget udi sig selv er 
ikke altfor vel overlagt. 

Antonius: Nej, holdt lidt! Mon jeg skal tro at alle 
formuende folk hos jer ere lutter købmænd? Bilder I 
Jer ind, at alle de, som, ikke selv driver handel, disappro- 
berer derfor handelen? Der er mange årsager, hyorfor 
en del vil ikke forsøge deres lykke ved købmandskab; 
nogle ere okkuperede i embeder, som ikke tillader dem 


at tage købmandskab vare, andre ere fornåjet med simpel - 


rente af deres. midler og skøtter ikke om at vove dem for 
at vinde mere; ti lad være, handel og vandel ofte ind- 
bringer store profitter, så er det dog et vovespil, som 
giver og tager, hvorfore man siger for et ordsprog: vinde 
og tabe er købmands brug. Deraf ser I selv, hvor meget 
I farer vild, og hvad for svage pile I skyder med; ti efter 
jeres argument skulle alle.de, som ikke selv ere landmænd, 

også fordåmme agerdyrkning, allede, som ikke applicerer sig 
til theologien, være atheister, og alle de, som ikke giver sig 
i krig, have hare-hjærter, hvilket ikke vel' kan rinde noget 
fornuftig menneske i sinde. Men at komme til sagen igen, 
så må I vide, at os fattes ikke så meget på evne som på 
en god resolution, ti det koster langt mere måje at få 
rige folk her i landet til at vove deres midler over 
søen end i Engeland og Holland, hvor indbyggerne til 
største déls ere opvante med købmandsskab, og derfor 
lige som af en naturens drift kappes om at skyde 
deres penge i sådan slags handel. Men posito, at os 
fattedes ævne og vilkår, og at vores kompagni ikke kunde 
komme på fode uden ved fremmed hjælp, kan nogen vel 
kalde os for dårer, at vi vil associere os med andre for 
at fortsætte den handel, som vi med egne kræfter ikke 
kunde bestride, eller, kan andre anses for dårer, fordi de 
på de billigste konditioners tilbydelse indlod sig med os 
og hjalp at kontribuere deres formue og bistand til sådan 
en handels håndhævelse? 

Lucius: Nej, kære, ti kun stille med de billige kondi- 
tioner; ti hellers blotter I jer selv alt for meget. I det 
ringeste ere de ikke grundet på Aristotelis gamle regel, 
som er denne: »Ere delene, som indskydes i et fællesskab, 
ulige, da bår fortjænestens del også blive ulige.« 

ANTONIUS: Så er det; og jeg véd ikke rettere, end at 
vi jo ganske nåje har taget samme regel i agt. 

Lucius: Men, når den gæld, som hæfter på kompagniet, 
ikke bliver afsondret, og de ny societetsinteressenter skal 
først betale alt den gamle skyld, får end de må komme 
i societetet, hvorledes bliver da billigheden og egaliteten 
taget i agt? Svar mig til det. 

Antonius: Det skal jeg og gore DÅ stående fod. Jeg 
sætter for eksempel: I køber et stykke jord; derpå lader 
I opbygge et hus, anlægge en have; jorden, som var øde 
og udyrket, lader I med bekostning opbryde, gødne og 

drive, anskaffer besætning af kvæg og bæster, harve og 
plov, og alt hvad der hører til, hvorpå den stårste del af 
jeres formue forsmeltes. Nu kommer det dertil, at jorden 
skal besås, høst-folk skal lejes, skibe skal hyres, der kan 
bringe jordens afgrøde til andre lande, hvor den med 
fordel kan afsættes. Med jeres egne kræfter kan I ikke 
komme alt dette af sted. I må til at tage en i kompagni 
med jer. I slutter da et forbund med hinanden paa saåa- 
danne konditioner: de bekostninger, som I har gjort, for 
end societetet blev sluttet, og som moksen rent har udtomt 
jeres cassa, de skal ikke regnes for noget; hvad indkomst 
derimod jorden bringer af sig, skal deles i to lige dele 
imellem jer og jeres kompagnon; synes I vel, at sådant et 
societet er indrettet efter Aristotelis regel? 

” Lucius: Nej, for ingen del, nej! det blev et rent for- 
bandet societet. 

Axton1us: Ikke desto mindre påstår I dog at antages 
i vores kompagni på lige samme vilkår. 

Lucius: Jeg begriber nu jeres mening, og jeg vil give 
jer ret i den post. Men her står endnu andre knuder 
tilbage, som. I maa opløse mig. Vi ser af erfarenhed, at 
det er en skarp jord, I dyrker, og den sæd, I udsår, løber 
snarere op i strå end i aks. I har nu besejlet Ostindien 
over 100 år. Men hvad I har fortjænt derved, det ser vi 
deraf, at I nu for trangs skyld må sé jer om fremmed 
hjælp. Vi véd den ostindiske handels historie alt for vel. 
Vi har set begyndelsen og fortgangen af jeres handel 
derpå, og vi får snart slutningen at sé. Tal derfor ikke 
om guld-bjærge. Der er ingen, der tror jer. Når man 
lægger intet til intet, bliver der intet. 

Axrcon1us: Dersom I, som I vil foregive, havde set be- 
gyndelsen og fortgangen af vor handel, da talte I ikke 
således. Vort kompagni kan regnes iblandt et med de 
ældste, og såsom det har stået ved magt i en tid af mer 
end hundrede år, nemlig fra anno 1617 indtil denne dag, 

så er det et kendetegn på, at den jord, vi dyrker, er 
ikke så skarp og ufrugtbar, at den ganske intet skulde 
give af sig. Ti dersom den intet havde båret uden 
torn og tidsel, og ikke et års rige afgrøde havde 
bødet på et andet års misvækst, da havde den vel for 
længst ligget øde og udyrket; ti det var jo vel en stor 
dårlighed at ville år efter år pløje og så. en jord, som 
ikke gav andet igen end torn og tidsel. Og, om I end 
kan nævne en eller anden af interessenterne, som er 
kommet tilbage, og har måttet forlade kompagniet, da er 
det alt sket ved andre ulykkelige hændelser. Den handel, 
vi driver med indianerne, har vi ikke tiltaget os med 
gevalt, men har erhvervet den j kraft af formelige pagter 


og forbund. De byer og fæstninger, som vi have ejet og 


endnu eje, ere anlagte ikke med magt, men med lands- 
herrernes tilladelse og samtykke, så at vi, forsikret om 
de persianers så vel som indianers venskab og velvillighed, 
kan med al frihed sejle samt handle og vandle paa deres 
kyster. Vel tilstår jeg, at vores handel i forrige tider har 
strækket sig videre, at vi har sejlet så vel på Kina som 
paa Indien og Bengalen; jeg tilstår og, at den handel er 
nu kommet noget i dekadence, og en del af de oplags- 
steder, vi har haft på samme kyster, formedelst indfaldne 
tidernes besværlighed, negligerede; men de vande, som vi 
således på nogen tid ikke har besejlet,. står os endnu 
åbne, de havne, vi have besøgt får, ere endnu ikke tillukt 
for os, og vi lever i den samme gode forståelse med om- 
liggende kejsere, konger og landsherrer som i gamle dage. 

Lucius: Men eftersom I taler om de forrige tiders 
vanskelighed, kan I ikke vente, at den samme vil møde 


jer endnu? 
Antonius: Nej, det ser langt anderledes ud. hos os nu 


om stunder; den besværlige krig er overstået, al fjendt- 
lighed er nedlagt, riget er kronet med en tryg og stand- 
haftig fred. Vi lever der foruden under en konge, der 

er stor i krig, stårre endnu i fred, der har så mange 
omsorge, som. han har undersåtter, så mange årvågne 
øjne, som der er landefejl at bøde på, der våger for 
landets velfærd, når vi andre sover. Hvor omhyggelig 
samme vores nådige konge lader sig landets tarv og i 
særdeleshed negotiens opkomst gå til hjærte, det vidner 
de mange priselige forordninger, der er udgåen, de mange 
herlige anstalter, der er fojet til handelens befordring, de 
mange misbrugs og uordeners afskaffelse, der er i værk 
stillet. Nu ere då de gamle anstøds stene afvæltet, de 
gamle hindringer, som studsede negotien i sin fart, skaffet 
af vejen; vores mønt er sat på en bedre fod, vor kom- 
mercie i en bedre stand, og vor sejlads, som ved tidernes 
besværlighed var hæmmet, er bragt på ny igen i fart. Vi 
besejler nu med egne skibe Frankrig og Spanien, vi henter 
med egne skibe fra første hånd alle de vare, vi behøver. 
En del af vore naboer, som fandt deres regning ved for- 
rige tilstand, ser vel surt der til; men den danske og 
norske mand er munter og vel tilfreds; ti den tåge, som 
var i gamle dage for vores &jne, er nu bortdreven; vi er 
kommen af vor gamle vildfarelse og ser nu nåjere end 
forhen ind i sagen og i alt det, som tjæner til handelens 
bedste; vi lukker nu 6jnene bedre op, vi rydder al hindring 
af vejen, vi fatter mod og hjærte, opmuntrer hinanden 
indbyrdes og bruger så de kræfter, Gud har givet os. I 
kan derfor ikke undre jer, om de indianske kompagnier 
ikke ene ligger stille i sådan konjunkturernes forandring, 
at de jo søger også at rejse sig på fode igen og bringe 
sig i vejret; ikke heller kan I med nogen fåje indbilde 
jer, at det er enten et svigagtigt eller. dårligt værk, vi 
anfanger. Det er ikke om en ny verden eller om ube- 
kendte lande ved Syder-Polen, vi taler, ikke heller er det 
mississippiske skatter (som alene lå skjult i projekt- 
magernes hjærner), vi praler med; det er til bekendte 
lande, bekendte folk, venner og bundsforvante, vi sejler, 

og den fordel, vi viser til, er noget, som falder" hver 
mand i 6jnene,. I farer derfor meget såre vild, om I vil 
domme af det forbigangne om det tilkommende; ti fejlen 
bestod udi den første stiftelse deri, at de første interes- 
senter skød alt for liden kapital sammen. Men når den 
fejl nu remederes, og der samles så stor en kapital til- 
Sammen, som der kan udfordres til at bestride så stort 
et værk med, da er der ingen tvivl på, at værket jo, 
med Guds bistand, kan heholde en god og bestandig 
varighed. 

Lucius: Men mener I vel, at visse nationer, som fra 
lang tid har spillet mester i Indien, vil anse med kold- 
sindighed eller fordrage sådan eders commercies forøgelse? 

Antonius: Mener I vel, at vore naboer skulle fordrage, 
at vi plåjer og sår vor jord, at vi spiser, når vi er hung- 
rige, og går til sengs, når søvnen minder os? 

Lucius: De får vel tåle det, som- de med ingen skin 
af ret kan forbyde jer. 


Antonius: Så får de også tåle, at vi søger vort brød 


på alle lovlige veje, og især på denne, som de lige så 
liden ret har til at forhindre os i. Men her forfalder I 
uden for det, vi begyndte vor discours om, ti her spårges 
ganske ikke, om vi har ret til denne handel. Alle nationer 
tilstår os vor ustridige rettighed, det er alene vores anslag, 
som en del finder behag i at belé, men, imidlertid at de 
lér, så går vi til sejls, og vi skal lé en anden gang, når 
turen kommer til os. 

Luorus: Men hvad tanker har I om den forordning, der 
er udgåen i Hannover, at ingen måtte indskyde noget i det 
københavnske kompagni under 4 dobbelt kapitals for- 
brydelse. 

AnTonIus: Jeg har de tanker, at det står enhver herre 
frit for at udgive forordninger i sit land, og at hans 
undersåtter hår rette sig derefter, og derfore, om de lyne- 

borgske købmænd end godvillig anmeldte sig at træde i 

vort kompagni, antog vi dem dog ikke; for resten tvivler 
jeg meget om, at det forholder sig således i sandhed, 
som der spargeres om denne forordning; ti den siges at 
være sådan, som ikke vel kunde ventes af et så nære og 
ved så intime venskab allieret folk. Hvad hollændernes 
gamle og nylig igen fornyede foranstaltninger angår, da 
er det ikkun generalia, som ikke egentlig sigter til vort 
kompagni; og om de end så gjorde, da kan det ikke deraf " 
ses, at voris anfangende værk er ikke så aldeles dårligt 
og absurd; ti hvis det så var, da havde andre jo ikke nødig 
at rette machiner an der imod. 

Lucius: Jeg begynder nu at finde raison i det, I siger, 
og bliver I så ved, skulle I snart få mig selv overtalt, at 
lade mig tegne for et par aktier i jeres kompagni. 

ÅnronIus: Jeg pretenderer ikke, at I af mine blotte 
ord skal lade jer bevæge til at bifalde vores anslag. Jeg .- 
vil, I selv skal bruge jeres forstand, lægge jer hjærne selv 
i blød, tage konditionerne for jer og nåje gå dem igennem, 
overlægge dem med jeres venner og .bruge alle jeres 5, 
eller, om I måske har én mere end. andre godt folk, jeres - 
6 sanser; ti når I alvorlig betragter værket, og eksaminerer 
alting med fornuft, da skal I befinde og tilstå mig, at I 
har irret i jeres mening, og søgt at finde difficulteter, hvor 
ingen var, at der ej behøves mange ord eller stor vel- 
talenhed til at bringe jer på andre tanker eller at inspirere 
jer lyst til at interessere med os. 

Lucius: Men det er et dybsindigt spårgsmål, som længe 
og ofte er ventileret imellem fornuftige købmænd, om den 
ostindiske handel, når den end gik aller lykkeligst, 
kan regnes for at være gavnlig eller skadelig? 

AnrxonIus: Dersom her spårges, hvad den er for Ev- 
ropa i Almindelighed, da er intet vissere, end at den er 
højst fordærvelig, efter som der kontinuerlig flyder til 
Indien så som en stridig stråm af alt det guld og sølv, 
som kan skrabes sammen i Evropa, udgraves af bjærgene 

i Amerika og lutres af sanden i Afrika, hvilket altsammen 
indsluttes ligesom i et ævigt fængsel hos indianerne, og 
aldrig får lov at cirkulere videre, eftersom de ikke trænger 
til nogen af de fremmedes vare. Her til kommer endnu, 
at den gemene mand i Indien, enten af frygt for deres 
høvdinger, som fører en streng og hovmodig regering eller 
også af overtro, skjuler deres liggendefæ i jorden, hvor 
det mangen gang får lov at ligge til dommedag. Derfor 
ligner St. Evremont i hans pjese, kaldet sir Politich, den 
store jordens klode ved et skrækkeligt monstrum, -som er 
plaget med obstruction, hvilken det ikke kan få bod for, 
uden der måtte appliceres Indien en klyster, hvor ved 
åbent liv"eller pengenes cirkulation kunde til veje bringes. 
Men når her tales om et rige eller land i særdeleshed, 
da kan man ikke sige, at den ostindiske handel er ska- 
delig; ti alt, hvad varerne koster os at indkøbe i Indien, 
det får vi igen med rente af andre nationer, som vi debi- 
terer dem til, at jeg ikke skal tale om flere fordele, så. 
som at der underholdes og dresseres nogle tusinde ma- 
troser ved denne handel på andre nationers bekostning, 
item at mange, der er geråden i armod i deres fæderne- 
land, og kommen derover i hånhed og foragt hos deres 
landsmænd, begiver sig til Indien for at fly for fattigdom 
og skændsel; så og, at unge mennesker, der har taget 
galt-af sted hjemme, forsendes did hen af forældrene 
og kommer ofte skikkelig hjem igen: ti erfarenhed lærer, 
at den (så kaldet) æqvinoctial-linie, ligesom den kan gåre 
vise folk galne, så går den mangen gang tvært imod galne 
folk vise. Hvis jeg havde mere tid, skulde jeg meddele 
jer mer oplysning; men jeg hør vognmanden smække med 
pidsken. Jeg må videre fort. 

Lucius: Jeg håber da vel, vi får hinanden at se, når 
I kommer tilbage. Men i hvilket kro-hus skal jeg finde jer? 

AnronIus: Jeg søger ikke noget krohus, men logerer 
mig gærne ind på det bedste vinhus, og om I lyster at 

snakke mere med mig om denne maåterie på hjemvejen, 
da skal I finde mig i dette herberg, hvor jeg altid plejer 
at tage ind. Adieu. 


I sin Danmarks og Norges gejstlige og verdslige stat 
(IL. udg. 1749, s. 328)- anstiller Holberg de samme betragt- 
ninger over de mårke sider for hele Evropa og de lyse 
sider for det enkelte land ved den ostindiske handel, og - 
han bruger for en stor del de samme udtryk som i sam- 
talen. Den tankegang, hvorefter penge ikke var en værdi- 
målestok, men den rette og egentlige værdi, så enhver 
klog regering måtte sørge for, at der kom flere penge, 
mere guld og sølv, ind i landet, end der gik ud af landet, 
var den. almindeligt herskende i de dage, og den |delte 
Holberg med samtiden. -I følge den var den ostindiske 
handel fordærvelig for Evropa som helhed, men gavnlig 
for det enkelte land, som kunde føre flere ostindiske varer 
hjem, end det brugte, og skaffe sig sølv og guld derfor af 
sine nabolande. Samtalen oplyser jo for øvrigt, at der 
efter Holbergs dom var flere grunde til, at det gamle 
ostindiske kompagni ikke havde "kunnet nå nogen rigtig 
trivsel. Der var ikke sat kapital nok i det. Men der 
havde ikke heller været de rette mænd i tilstrækkeligt tal 
til at tage sig af det. Handelen var ikke på den måde de 
danske som englænderne og hollænderne i kødet båren. 
Og der var noget i arten hos danske folk, som gjorde 
dem mindre skikkede til at have med handel at gore. 
De var forsigtige og vilde nødig vove, hvor de ikke var 
visse på at vinde. ; 

Som det er fortalt, opløste det dansk-ostindiske kom- 
pagni sig i året 1729. Holbergs bestræbelser for at over- 
vinde modstanden imod dets fortsættelse førte ikke til 
noget. Men da nogle .enkeltmænd havde lykke med togter 
til Ostindien, som de fik lov til at foretage sig, gav det 

nyt mod på den langvejs-sejlads, og så blev det asiatiske 
kompagni oprettet 1732. Det fik en langt lysere historie 
end det ostindiske kompagni, men er dog kun en datter 
deraf, og det byggede på den grund, som moderen havde 
lagt. — 


Kammerraad Christensen, Hørsholm. 
96. Juli 1824—13. Oktober 1891. 


Kammerraad Christensens Fader var en Vendelbo, der 
som ung kom i Lære hos Organisten i Aalborg; efter et 
kort Ophold i Kjøbenhavn tog han tilbage til Aalborg 1822, 
giftede sig med sin Ungdomsveninde og nedsatte sig som 
Musiklærer. 

Christen Christensen blev-født d. 26 Juli 1824; da han 
var et Par Aar gammel, flyttede hans Fader som Organist 
til Holstebro, og fra sit ottende til sit fjortende Aar 
maatte Drengen hjælpe Faderen i Forretningen, følge 
omkring med til Dands. og Gilder, og spille Picolofløjte; 
han lærte ikke stort i Skolen, det var der ikke Tid til, 
men Characteren udvikledes ved Samværen med mange 
forskjellige Mennesker. 

Faderen har haft særligt Talent til at vGlnne Hjælpere 
— en Skomager brugtes til Trianglen, en Bager til 
Trommen, en ældre Haandværker til.Bratsch og en dito 
til Fiolin; den lille Dreng maatte som sagt spille Fløjte; 


— det kneb med at holde Øjnene aabne om Natten, men 


han lærte i denne unge Alder Pligten at kjende og et 
Kneb i Armen, ledsaget af: »Du sover da vel ikke, Knægtl« 


var al den Hjælp, han fik. Det var en streng Skole at 


»Danskeren». X. 19 


nine nd 

begynde Livet med, og Faderen havde vel ogsaa en Fø- 
lelse deraf, naar han udtalte: »Hvad den Dreng skal blive 
til, veed jeg ikke, men Musiker skal han ikke være.« 

Saa bragte en Dag Avisen Underretning om, at em 
Skriver søgtes paa Amtstuen i Viborg — det var en 
Udvej, og Faderen gik de 7 Miil .dertil — at kjøre kunde 
der ikke være Tale om — for om muligt at faa Drengen 
anbragt; det lykkedes, og 14 Aar gammel blev han i 1838 
ansat som yngste Skriver paa det derværende Kontoir. 

Ungdom havde han hidtil ikke kjendt meget til, og 
der kom han til at færdes mellem lutter Voxne; han læste 
endel, om end spredt, men i de 4 Aar han tilbragte der, 
fik han dog samlet saamange Kundskaber, at Pladsen paa 
Herredskontoiret i Hørsholm, hvor han efter et Par Aars 
Forløb blev Fuldmægtig, kunde overtages af ham. 

Det er ganske betegnende for hans tidlige Udvikling, 
at han allerede i Viborg var Correspondent for »Fædre- 
landet«, og lagde Grunden til det venskabelige Forhold til 
dets Redaction, som holdt ud Livet igjennem. 

I Hørsholm blev han, tog dansk juridisk Examen i 1849, 


og ægtede i de Aaringer en Datter af Kammerraad Lund . 


paa Nebbegaard:) Ene Søn, som han var, mellem en 
Flok Døtre, blev det nu ham, der paatog sig Familiens 
Underhold, efter at det var gaaet tilbage med Faderens 
Kræfter og Virksomhed, 

Dette forhindrede dog ikke, at han med stor Iver og 
Interesse tog sig af al Egnens offentlige Virksomhed i 
Sogneraad og Amtsraad, indtil han sluttelig opgav det 


1) 1857 blev han konstitueret som Amtsforvalter i Hørsholm; da Bø. 


Embedet kort efter nedlagdes, gik han af med Titel af Kammerraad ; 
dog bestyrede han den -Filial, der traadte i Steden for den nedlagte 
Amtstue, indtil 1875. — Han ejede et Landbrug paa omtrent 30 
Tdr. Land, som han drev mønsterværdigt, og til Ejendommen hørte: 
en stor og smuk Have. 


, 

meste af sin praktiske Livsgjærning for udelukkende at 
kunne ofre Tiden til agrarhistoriske Studier.)) 

»Det skulde man ikke tro, at Spillemanden fra Holste- 
bro nu skriver en Fremstilling af Danmarks Landbrugs- 
udvikling« — saaledes sluttéde Kammerraad Christensen 
en Aften i 1886 en Fortælling om sine Ungdoms- Oplevelser 
til Meddeleren heraf. 

Og dog er maaske Kammerraadens litteraire Virk- 
somhed, hvor betydningsfuld den end kan være for de 
kommende Slægter, ikke det Omraade, hvor han har ud- 
rettet mest. 

Stiftelsen af Sparekassen for Hørsholm og Omegn, af 
den øconomiske Forening (Landbrugs-) 1861, hvor i en 
lang Aarrække Vinterforedrag og Sommerudstillinger har 
bidraget til at hæve Egnens Landbrug, var hans Værk. 
Hans Organisation af Sognets Bestyrelse — i mere end 
en Menneskealder var han Formand — gav et Mønster til 
Efterligning, som sjældent er naaet, ikke mindst gjennem 
den ypperlige Ordning af Arbejdshjemmet i Usserød. 

Han var Kommunens og Egnens Fader og Sjælen i 
dens fremadskridende Arbeide, hvad der ganske vist ofte 
førte til stærke Sammenstød med Autoriteterne. Som 
Amtsraadsmedlem fik han og et Par Venner gjennemført 
den vistnok for Frederiksborg Amt enestaaende Ordning, 
at Amtets 4 Sygehuse modtager Patienter til Behandling 
paa offentlig Regning uden Vederlag; enhver fattig Hus- 
mand -og Tjenestekarl i Amtet er i Sygdomstilfælde ligesaa 
heldig stillet som den rige Gaardmand. 

Kammerraad Christensen havde en mærkelig Evne til 
at finde og bruge de Kræfter, der egnede sig til at bringe 
forskellig nyttig Virksomhed frem, og hans sjældne prak- 
tiske Sands gjorde ham selvskreven til at løse Opgaver 
af særlig vanskelig og indviklet Natur; han blev saaledes 


1) Se »Ugeskrift for Landmænd«, 1891, Nr. 24. Chr. Christensen. 
19% 

anmodet om at undersøge en Del sønderjydske Godser, 
da danske Godsejere, vistnok i 1862, i større Udstrækning 
havde tænkt at kjøbe Ejendomme i Sønderjylland; og då 
Baron Blixen Fineckes Ejendomme skulde administreres i 
1865, blev han valgt som den, der bedst kunde løse denne 
vanskelige Opgave, og Valget viste sig fuldkommen rigtigt. 
Det gjaldt her om at bringe store Ejendomme — til- 
dels under fremmed Overhøjhed, paa Fode efter Genera- 
"tioners Vanrøgt — alt var forfaldent, og store Arealer 
end ikke udskiftede; her fik Kammerraad Christensen ikke 
alene Leilighed til at vise sit store Administrationstalent, 
men Forholdene gav ham Anledning til særdeles indgaa- 
ende" sammenlignende Studier af Landbrugsudviklingen i 
Sverrig og Danmark. Det lille Brudstykke. »7'0 Reforma- 
torer«, viser klarere end en lang Udvikling hans Standpunct: 
»Frihed og Hjælp til Udvikling for det- lille Landbrug«.7) 


1) At panllmsen <To Fee Rn 1880. blev trykt i 
>»Tidsskrift for Landøkonomi«, handler om to Godsejere i Skaane, 
Baron Rutger Maclean til Svaneholm og Major Carl Georg Stjern- 
Ssvård til Engeltofta. Ved Skurup i Nærheden af Svaneholm staar en 
Mindestøtte med følgende Indskrift: >Upprest 1858 till minne af 
Rutger Maclean, født 1742, død 1816. Han var den forste, som ind- 
forde enskiftningen af svensk jord samt ett dermed fårbittradt åker- 
bruk, och som befriade sina underhafvande från en godtycklig arbets- ” 
skyldighet. Genom åndamålsenliga skolers indrittande  hbefordrede 
han sedlighet och upplysning, och såsom folkrepresentant ifrade han, 
med fårlusten af egen frihet, får helgden af besvåren grundlag.« 
” Paa en lille Bakke ved Nådala er rejst en Støtte med den Indskrift: 
»Åt majoren och riddaren C. G. Stjernsvård, 1825. En erkånnsom 
efterverld reste minnesvården, 1855. Hans minne skall ståndigt fort- 
lefva genom de efterdåmen, han lemnat. Med omdåme fåre sin tid 
och klar blick i framtiden tillåmpade han ny landthushållning i så 
allmånt gagnelig rigtning, att han fårvårfvat sig ett. vilfortjent rum 
bland udmirkte medborgare.« — De to Godsejere bleve begge be- 
undrede af Tyskeren Arndt, og de ere begge blevne hædrede af et 
følgende Slægtled. Men Christensen er tilbøjelig til at stille dem i 
Modsætning til hinanden. R. Maclean, der var af skotsk Byrd, tænkte 
først paa, hvad der kunde tjæne det lille Landbrug, og udstykkede 

»Enhver Kapital og enhver Intelligents bør kunne finde 
sin Anvendelse ved Landbruget — det er de smaa Ejen- 
domme, der, løste fra tyngende Baand, bærer Fremtiden« 
— var en Tankegang han ofte kom tilbage til, og som 
kan siges at være det centrale i al hans omfattende Virk- 
somhed; han arbeidede under store Forhold, og disponerede 
over Hundrede Tusinde af Tdr. Land, med den mest ud- 
strakte Fuldmagt, idet ikke alene Baron Blixen, men Hage, 
Puggaard, Westenholtz og Holmblad leilighedsvis betroede 
ham Kjøb og Administration af store Eiendomme — altid 
var det dog »Rutger Maclean«, der i »Kammerådet«s 
Skikkelse — saaledes kaldte Svenskerne ham — førte 
sine sunde Principer ud i Livet. | 


endog. sin Hovedgaard i 6 Gaarde, hver paa 50 Tdr. Land, — og 
han viste sig ikke mindst ved sin Omsorg for Bønderne som en god 
Økonom. C. G. Stjernsvård var ikke for ingen Ting en Ætling af de 
gamle Karoliner: hans Landbrug var Hasardspil; han virkede for det 
store Landbrug og gik Fallit. >Man kan,« skriver Christensen, »yde 
Stjernsvård, hans rene Karakter, hans ufortrødne Anstrængelser, hans 
gode Hensigter og hans Uegennyttighed fuld Anerkendelse og he- 
klage de >»skønne, spildte Kræfter« ; men man kan ikke opstille ham 
som Macleans Ligemand. Som Disponent og Økonom, som Refor- 
mator, baade paa det sociale og paa Landbrugets Omraade, staar 
Maclean til Dato uopnaaet blandt svenske Godsejere, og der er i den 
hele Verden næppe mange, om nogen, der har overgaaet ham. Desto 
sørgeligere er det, at saa saare faa have fulgt Macleans, men hele 
Skarer Stjernsvårds Eksempel. Sverige vilde have været mangfoldige 
Millioner rigere, om den svenske Godsejerstand i sin Midte havde talt 


flere Macleaner og færre Stjernsvirder, og man havde da undgaaet en 
- Social Ulykke: den gaardbrugende Bondestands stærke Formindskelse 


og >Stattorparnes« Forøgelse. Den svenske, Jordegods besiddende 
Adel vilde da ej heller have fristet den bitre Skæbne Aar efter Aar 
åt se det ene gamle Familiegods efter det andet gaa over i fremmede 
Hænder. — — Ogsaa den økonomiske Verden har sin Nemesis. 
Hun hævner de store Skarer af fattige Frålsebønder, som ere »vråkta«, 
d. e. kastede ud af deres Fædres Hjem, ved Tid efter anden med lige 
Ubarmhjærtighed at lade »Ridderskab og Adel« undergaa selv samme 
Skæbne.« 5 

Hvilken Fordannelse for en agrarhistorisk Forfatter 
kan vel sammenlignes med den, der faaes gjennem en 
lang Aarrækkes Arbeide og Ansvar, under Forhold som 
de omtalte! 

Et skarpt klart Blik for det væsentlige i enhver Sag, 
en ubøjelig Energi, der uden Vaklen og Tvivl gik løs paa 
enhver Vanskelighed, og saa en Arbeidsevne (uden »af 
have travlt«), hvis Lige i ethvert Fald ikke jeg har kjendt 
noget Sidestykke til — det var de ydre Eiendommeligheder 
ved denne mærkelige Mand, hvis Slag faldt haardt, naar 
han kæmpede mod stædig Bornerthed, Hovmod og Daarskab, 
men hvis trofaste, aldrig svigtende Hjælp blev enhver 


ærlig og sanddru Stræben til Del — helst for de smaa i 
Samfundet, som mest trængte dertil. 
»Spillemand spiller paa Strænge« — det var som al 


Sangens Længsel og Veemod klang i hans Spil, naar 
Mørkningen samlede Beboerne af det gjæstfri Hjem i Hørs- 
holm om Fortepianoet; Barndommens og Ungdommens 
ensomme Kamp drog forbi hans Tanker og fandt Udtryk 
i Toner, forunderlig gribende Toner, som en Mesters 
Haand kan fremlokke dem, der fortalte, at Sangbunden 
for Livets store Symfoni var hine fjerne Dage,. da den 
ensomme og. fattige Dreng kæmpede mod ublide Kaar! 
Saa blev da ogsaa hans Livs Gjærning at bringe Hjælp 


til de Ensomme og Fattige i Samfundet. 
P. F. 


Efterskrift. 

Det foranstaaende (med Undtagelse af de to stårre An- 
mærkninger) blev sendt mig for nogle Maaneder siden af 
en Mand, der havde staaet Kammerraad Christensen meget 
nær, og hos hvem jeg — til Brug for mit Arbejde om 
Danmarks Hjælpekilder og Næringsveje — havde søgt Op- 
lysning om Forfatteren til »Hørsholms Historie« (1879) og 
»Agrarhistoriske Studier, I« (1886). Han overlod til mig 

af hans Meddelelse at »udtage, hvad jeg mente at kunne 


bruge«. Jeg har Brug for det altsammen, om end ikke i 
det nævnte Arbejde, og derfor lod jeg det komme frem 
her i »Danskeren«. — Kammerraad Christensens Levneds- 


tegner sendte mig derhos et Brev, han havde faaet fra 
ham nogle Maaneder før hans Død, men hvori han lod 
det komme frem, at han ventede, det snart vilde -være 
forbi med hans Livsgerning. »Og godt og vel det! Jeg 
siger, som min gamle Ven Holmblad sagde en Ugestid før 
han døde: »Jeg slipper nok i rette Tid: Vorherre har al 
Tid været mig en god Mand.« — Livet har ikke mere at 
byde mig, og mit Dagsværk er endt. Der er ikke en af 
Tusinder, der har fra først til sidst, Dag ud og Dag ind, 
- tømt Livets Bæger saa helt og fuldt ud, som”jeg, end 
færre, der have i selve Arbejdet fundet og svælget i den 
højeste, mest potenserede Livsnydelse. Jeg har faaet alt, 
hvad Livet kan give, og det vil kun være Toppunktet af 
Lykken, naar jeg nu kunde ende det, som jeg har levet 
det, — i fuld Aandskraft. >»Vel død er hele Sagen«.« 
Endelig blev der ogsaa stillet til min Raadighed et Par 
Nummeré af Hørsholm Avis med Beretningen om »Hørs- 
holms Distrikts økonomiske Selskabs Jubilæumsfest«, 16. 
September 1886, hvor Christensen begyndte med at pege 
paa Støtten, der var rejst til Minde om Hundredaaret for 
den Dag, da »paa det vise Raad af Hr. Christian Ginther, 
Greve af Stolberg, alle Undersaatter i Hørsholm Amt be- 
friedes af Hoveri, Fæstegaarde forvandledes til Ejen- 
domme.« Det økonomiske Sélskab var en Affødning af 
Reformen 1761 og maatte altid virke i denne Reforms 
Aand »for de bundne Kræfters Frigørelse, for den me- 
nige Mands Oplysning og hans økonomiske Uafhæn- 
gighed. g L. SCHRØDER. 


EL nem 


(Lidt frit efter Pastor S. Anker Møllers foredrag i Århus.) 

Det menneskeligt skånne. 


En lignelse. 


Der lå to frugter i skovens jord 
så tæt ved hinandens side; 

da vårens jublende fuglekor 
varslende sang sine kvad, 

da skiltes jorden omkring dem ad, 
og op af muldets skød der nu gror 
to planter ved forårstide. 


De fæsted rod og drak jordens kraft 
op gennem rodens årer; 

som havde den vidunderkræfter haft 
bjøårnekloen skød op 

med brede blade og smækker top, 
med voksende: liv og nærende saft, 
mens stængel og blad sig behårer. 


Egen løftede langsomt fræm 

en stængel med tvende blade; 

og langsomt fulgte nye på,dem, 

lav kun af vækst den var, 

tynd var kun stammen, brun og bar, 
så lille og bly den stod i gem, 

stort kunde den ikke lade. 


Da vinteren kom, faldt bladene af 
og bjorneklostængelen visned; 

dog nye kræfter foråret gav, 

atter skød den sig op, 

-men under den håje blomstrende top 
.stod egen lille, beskeden og lav, 

da vinteren atter isned. 


Så gik der vår og sommer og høst 
og vinter så mange sinde: 


— da knejsede egen, og fuglens røst 

lød fra dens -stærke gren; 

men gammel fælle var ramt af men, 
den følte ej længer vårens lyst, 

ej sommerens varme vinde. 


Den stod så skånt i sin første pragt, 
og egen kom langsomt efter, 

den voksede stærkt ved egen magt, 
svandt dog saa hurtig hen, 

da just sig hæved den mindre ven, 

ti den stod med håjere magter i pagt, 
ti den havde eoigheds kræfter. 


Det græske tempels kunstige blad,”) 

det er så fagert at skue, 

det går ved sin skånhed mennesket glad, 
dog maa det visne ved jord, 

det bliver ej sæde for himmelens kor, 
det tåler ej strålernes fulde bad, 

det kender ej himmelens lue. 


Et Uddrag af 
Lefoliis Tilbageblik paa sit Liv. 


Det nys udkomne Indbydelsesskrift til Afgangs- og 

”. Aarsprøven i Viborg Katedralskole i Aaret 1893 bringer 

blandt andet en Opskrift af den ifjor afgaaede Rektor H. 

H. Lefoliis Afskedstale, hvori han har givet et betydnings- 

fuldt Bidrag til Oplysning om sin Udvikling som Skole- 

mand. Deraf skal her meddeles et Uddrag med Tilføjelse " 
af enkelte Navne og Tal fra Erslevs Forfatterleksikon. 


1) Bjårnekloens blad er efterlignet på de korintiske såjlehoveder. 

Hans Henrik Lefoliw blev født paa Christianshavn 
19. Februar 1819. Hans Forældre vare Urtekræmmer 
Jacob Severin Lefolii og Ane Juul. Han priser den 
Lykke, der faldt i hans Lod, at han i sit Barndomshjem 
under kærlig og omhyggelig Ledelse blev i Alvor opdragen 
til Gudsfrygt og Arbejdsomhed. Ligeledes maa han prise 
den Lykke, han havde ved (1832) at faa sin Skolegang 
henlagt der, hvor den kom til at gaa for sig, under Ledelse 
af en af Datidens mest ansete Skolemænd, Niels Bygum 
Krarup. . Han sigter derved til Borgerdydsskolen paa 
Christianshavn, hvorfra han udgik som Student 1837. 
Han slaar paa, at Forældrene have tænkt sig hans frem- 
tidige Livsvej anderledes end- den blev, men at de gav 
ham Lov til at følge sit Hjærtes Drift. Han blev Filolog 
og tog sin Embedseksamen 1842. Efter derpaa at have 
virket som Lærer først i Sorø, saa i Rønne og endelig i 
Odense, kom han til at styre Viborg Katedralskole i 1866. 
»Det Valg, jeg gjorde, har jeg aldrig faaet Grund til at 
angre. Jeg kan ikke andet end se Lærergerningen som 
den, ikke blot min Lyst men ogsaa mine Ævner nærmest 
henviste mig til.« 

»Og min Ungdomstid« — hedder det nu videre — 
»faldt da i en Tid, jeg maa anse for særlig heldig ved den 
befrugtende Magt, den udøvede. Det er for nylig bleven 
sagt om de Mænd, hvis modnere Ungdom faldt i Fyrrerne, 
at de satte Idealerne højt. Det var i Anledning af en af 
mine kæreste Venner, Kristian Monrads dødelige Afgang 


fra den velsignelsesrige Virksomhed, han navnlig i Flens- + 


borg havde øvet for dansk Folkelivs Vedligeholdelse .og 
Trivsel i Sønderjylland, at jeg traf disse Ord udtalte; og 
jeg blev da nævnt som en af hans Jævninge. Denne 
Tanke om det Slægtled, jeg selv hører til, var aldrig før 


kommen frem for mig; det ligger overhovedet ikke til mig. 


påa den Maade at sysle med Tanker om mit eget Livs 
Vilkaar, for saa vidt de ligge. udenfor min Viljes Række- 

ævne, Men jo mere jeg derefter har dvælet ved de Ord, 
der. var falden, desmere har jeg troet at kunne føle, der 
er Sandhed i dem. Dog vil jeg hellere udtale den samme 
Tanke under en lidt forskellig Form. Jeg vil sige, vi 
havde stærke Længsler, og vi har holdt fast ved dem 
under Tidernes Omskiftninger. Disse længsler gjaldt ikke 
blot vore offentlige Anliggender, saa deres Maal var bor- 
gerlig. Frihed og Tilslutning til vore nordiske Frændefolk; 
men de angik ogsaa Forhold, der vedrørte vor særlige 
Livsgerning, for mit Vedkommende Skolegerningen. Jeg 
havde den Lykke at komme i Forbindelse med og under 
Paavirkning af Mænd, der havde Øjet aabent og Hjærtet 
varmt for Skolens Betydning og Forpligtelser som opdrag- 
ende Magt overfor Ungdommen. Og det er faldet i min 
lykkelige Lod at se de væsentligste. af de Længsler, der 
den Gang kaldtes til Live hos mig, virkeliggøres eller dog 
rykke bestandig nærmere og nærmere mod Virkeliggørelsen. 
I det enkelte kan jeg imidlertid ikke her omtale alle de 
Forhold, hvori jeg tidlig saa et Maal staa for mig, som 
jeg maatte sætte min fulde Kraft ind paa at arbejde frem 
mod; jeg maa nøjes med at pege paa- nogle faa af de 
væsentligste og- mest indgribende. 

»Til de Længsler, der tidligst rørte sig i mig, hørte da 
det, at vor Skole kunde komme bort fra en Ordning, der 
gjorde det til en Nødvendighed for Forældre at træffe 
Afgjørelsen om en Søns fremtidige Livsvej paa saa tidligt 
et Tidspunkt, at det var en Umulighed derved at tage et 
væsentligt Hensyn til nogen særlig Ejendommelighed hos 
ham. Jeg hører ikke til dem, der har en ufravigelig Tro 
til, at der ved medfødte Evner og Anlæg 'skulde være anvist 
hvert Menneske en særegen Livsgerning, han maa faa at 
røgte, hvis han skal kunne sige, han »er kommen paa sin 
rette Hylde«. Saaledes tror jeg, for blot at pege paa 
enkelte Forhold blandt mange, at der er en står Mængde 
Mennesker, der i det hele og- store, ,ved medfødte Egen- 

skaber og særlige Vilkaar under deres Barndomsudvikling, 
maa siges at blive førte, ikke til en enkelt Livsgerning, 
men til i al Almindelighed at tage det alvorlig med den, 
de komme til, hvilken det saa end bliver, og samvittig- 
hedsfuldt sætte al deres Kraft ind paa at øve den for- 
svarlig. Jeg tror, der er dem, der maa siges at være af 
Naturen og som Følge af udvortes Forhold blevet oplagte 
til at slide, enten det saa bliver en Kontorpult eller en 
Høvlebænk, de komme til at gøre det ved; andre til at 
nyde, enten som Matadorer mellem Pengemænd eller som 
Værter ved en lille Kro paa Landet. Men jeg tror dog 
ogsaa, der er dem, hos. hvem a/z tidlig peger i er bestemt 
Retning, enten-paa aandeligt eller legemligt Arbejde, enten 
paa en Virksomhed væsentlig i Tankens Verden eller for- 
trinsvis med- Haanden. Og at træffe Valget mellem disse 
to Hovedretninger er i saa Fald saa vigtig en Afgørelse, 
at Forholdene ikke bør være indrettede paa, at det skal 
ske, før deres personlige Udvikling giver de Forudsæt- 
ninger, der ere uundværlige, for at det kan være et heldigt 
Valg, der træffes. I min Skoletid gjorde den gældende 
Ordning det til en Nødvendighed, at dette Valg maatte 
træffes ved ti Aars Alderen. Denne Ordning stod er 
Længsel hos mig efter at se forandret, saa at Valgets 
Øjeblik kunde blive skudt længere ud. Hvad det var, der 
fra først af kaldte denne Længsel frem hos mig, ved jeg 
ikke mere; heller ikke, hvor tidlig den kom til Live hos 
mig, Men tidlig maa det have været. Thi jeg var kun 
faa Aars Student, da en af Datidens mest ansete Skole- 
mænd, Prof. Karl Mariboe, vilde gåre det, saa vidt jeg 
ved, første Forsøg i denne Retning ved først at lade en 
Sén, han havde — Alexander hed han, og han bestod 
1843 Eksamen artium med Laud men faldt i den første 
slesvigske Krig — begynde paa Studering, efter at han 
havde gennemgaaet den Realskole, han selv styrede. Og 
jeg blev da udset til at lede dette Forsøg for de særlig 

studerende Fags Vedkommende. Da saa Staten i 1843 
gjorde et Forsøg paa at lægge Valget ved "tolv Aars 
Alderen, havde jeg den Lykke at komme til at arbejde 
netop i det for dette Spørgsmaal betydningsfulde Fag, 
Modersmaalet, med det Sæt Drenge, Forsøget først skulde 
gores med i en af de dertil udsete-Skoler, Sorø Skole. 
Siden, efter en rum Tids Forløb, har jeg under min Virk- 
somhed her i Viborg yderligere haft den Glæde at komme 
til at faa Erfaringens Vidnesbyrd for, at det godt kan lade 
sig gore, at Valget træffes i en endnu mere, fremrykket 
Alder. I Løbet af de sidste tretten Aar har der været 
et ikke lidet Tal Ungersvende, mer end tyve, der først er 
indtraadte i Skolen, efter at de havde bestaaet Almindelig 
Forberedelsesprøve; og af dem har mer end de to Tredie- 
dele bestaaet Afgangsprøven med Første Karakter, ingen 
med ringere end Anden. Saa det maa anses for godtgjort, 


at det afgårende Valg godt kan udsættes til 16 Aars Alderen. . 


»Dernæst vil jeg omtale en anden varm Længsel, jeg 
har faaet opfyldt. Den Tid ligger mer end fåirti, vistnok 
nærmere femti Aar tilbage, da jeg kom til at se det som 
en Ting, der i flere Retninger maatte bære velsignet Frugt, 
om de daglige Karakterer kunde blive afskaffede, saa at 
baade de unge kunde blive befriede for den — ja jeg 
kan ikke kalde det med et mildere Navn, kunde endog 
føle mig stærkt fristet til at bruge et, hvori der vilde 
ligge en endnu strængere Dom — for den aandelige For- 
kvakling i alle Retninger, som disse føre til, og Skolens 
hele Arbejde for den Lammelse og Slappelse, de medføre, 
den Bortdragelse fra: Opdragelsens væsentligste Formaal, 
der er en Følge af dem. Ogsaa denne Længsel har jeg 
haft den store Glæde at faa opfyldt, først under min Virk- 
somhed som Lærer ved Odense Katedralskole, og siden 
'her i Viborg, og haft den Tilfredsstillelse at se Ordningen, 
saadan som den blev uden dem, bære en Frugt, jeg ikke 
kan andet end kalde velsignet. 

»Endelig har de allersidste Aar bragt mig Opfyldelsen 
af to Ønsker, der vaagnede hos mig, saa snart der aabnedes 
en Mulighed for at faa den paagældende Undervisning sat 
i Gang ved Skoler her til Lands enten ved den af Staten 
trufne Ordning af det lærde Skolevæsen, eller ved Udvik- 
lingen af det almindelige Syn for en sund opdragende 
Virksomhed fra Skolens Side. Jeg har faaet Lov til at 
se den matematisk-naturvidenskabelige Retning gennemført 
igennem vor Skoles to øverste Klasser, saa at der ikke 
mere bliver Disciple her i Skolen, der, ved Undervisningens 
Ordning i denne Henseende, tvinges ind i en Retning, de 
ikke føle Lyst eller Kald til. Og jeg har set Sløjd optagen 
som Led af vor Skoles Gerning, saa at dens Disciple ikke 
blot kan faa Lejlighed til at mærke, om de er vel oplagte 
til et Arbejde i Haandens Verden, men derhos til, for 
deres hele Opdragelse og Udvikling ogsaa i det aandelige, 
at vinde det Udbytte, de kan faa ved at have med et 
Arbejde at gore, hvorved de med en Lethed, som vanskelig 
kan findes ved Skolens andre Fag, kan bringes til, uden 
en- Lærers Paavisning selv at skånne, hvor vidt det, de 
frembringe, er godt eller fejlfuldt. 

»Og skulde jeg endnu pege paa de forskellige enkelte 
Sider ved det almindelige Arbejde i Skolen, hvor Udvik- 
lingen har hjulpet mig til at se Synsmaader eller Frem- 
gangsmaader komme til Anerkendelse, som jeg, ofte påa 
et Punkt i mit Liv, der maa tælles blandt de tidligere, 
men ved andre Forhold først i de senere Aar, var kommen 
til at se som tjenlige eller fremmende for et Arbejde med 
de unge, der kunde bære god Frugt enten for deres 
almindelige Udvikling eller for deres Fremgang særlig i 
det enkelte Fag, da vilde jeg komme til at bruge flere 
Ord, end det vilde være heldigt at komme frem med her, 
og til at føre mine Tilhørere frem ad Veje, hvor jeg 
maatte frygte, det vilde falde dem vanskeligt eller i det 
mindste trættende at følge mig. I Korthed kan jeg sige, 

der er ikke mange Punkter, hvor jeg ikke har set Længsler 
opfyldes, der. mere eller mindre tidlig vare blevne kaldte 
til Live hos mig, eller dog bringes et godt Stykke fremad 
mod Opfyldelsen. 

»Ja, det var det jo, jeg aabnede disse Udtalelser med, 
en Omtale af de stærke Længsler, Forholdene i min 
Ungdomstid havde kaldt frem hos mig. Men efterhaanden 
er jeg, gennem Paavisningen af, hvordan disse Længsler 
var blevet opfyldte, gledet over til at tale om mit svundne 
Livs lykkelige Tilskikkelser. Dog har jeg hidtil kun talt 
om Forhold, mit Liv er kommet under Indflydelse af, og ikke 
om Mennesker, jeg er kommen i Berøring med. Skulde 
jeg imidlertid nævne de Mænd, jeg kalder det. en Lykke 
for mig, at jeg er kommen i kortere eller længere Tids 
nærmere eller fjærnere Forhold til middelbart eller umid- 
delbart, da vilde jeg ikke have let ved at komme til Ende 
dermed, saa mange som der er, jeg har gaaet i Lære hos 
eller er bleven hjulpen frem ved i min Udvikling. Men 
der er dog to, hvis Indvirkning paa mig har været af saa 
stor Betydning ogsaa for min Gerning som Skolemand, at jeg 
ikke her kan lade dem uomtalte. Saa regner jeg det da 
med til de lykkelige Tilskikkelser, der hår overgaaået mig 
i min Ungdom, at denne faldt paa den Tid, da Søren 
Kierkegaard gennemførte sin Kamp mod Rationalismens 
sidste og stærkest bedaarende Affødning, den hegelske 
Filosofi, og at jeg senere er bleven stærkt og afgårende 
greben af den Livsrørelse, Grundtvig har vakt mellem os 
i folkelig og kristelig Retning. Mens jeg da i mine egne, 
særlige Vilkaar maatte gennemgaa tunge og dybt ind- 
gribende Tilskikkelser og blev hjulpen til at gåre det paa 
en Maade, der i mine egne Øjne kom til at tage sig ud 
som ængstelig let, førtes jeg — for her blot at fremdrage, 
hvad der nærmest staar i Forhold til den Side af min 
Livsførelse, der er Skyld i, at jeg staar og fører Ordet 
her i Dag — ved den første af de to Stormænd, jeg har 


304 


nævnt, til at faa en stærk Følelse af, hvad personlig Sand- 
hed vil sige; og lige saa stor en Lykke, som jeg ser deri, 


at jeg kom til at gennemgaa de Bevægelser, hans Ord- 


førte mig ind i, lige saa stor er ogsaa den Glæde, jeg 
føler over, at jeg kom ud af dem igen, mens jeg ved min 
Tilegnelse af det grundtvigske Livssyn og dets Glæde, saa 
vidt jeg da ellers kan siges at have tilegnet mig begge 
Dele, fik en tilnærmelsesvis klar og fuld Følelse af, hvad 
et menneskeligt Liv vil sige, og hvilken Betydning per- 


"sonlig Frihed har for en sund menneskelig Livsførelse og 


Livsvirksomhed. Og idet jeg altid har haft let, i mine 
egne Øjne ofte ængstelig let ved at omsætte det, jeg vel til 


Dels ad Erkendelsens, men vistnok navnlig ad Følelsens > 


Vej var kommen til at optage i mig, i Liv og Handling, 
kan det ikke være andet, end jeg maa se en væsentlig 
Kilde til den Lykke, der har fulgt mig igennem mit Liv, 
i det, jeg. maa mene, jeg har disse to store Mænd at 
takke for. 

»Og endelig er der endnu et Forhold, jeg ikke kan 
forbigaa her. Jeg ser det som en stor Lykke for mig, at 
jeg i mine ældre Aar er kommen i en saa nær Berøring 
med en fra den gamle lærde Skole helt forskellig Skole- 
virksomhed, hvis Fremkomst og frodige Udvikling jeg be- 


- tragter som en særlig Velsignelse for vort Folk. Det er 


den saakaldte Folkehåjskole, . jeg sigter til. Mit Forhold 
til den og til de Mænd, der fortrinsvis har baaret den 
frem i vort Samfund, har ikke blot for mig selv været 
en Kilde til stor Glæde og en mægtig Hjælp til personlig 
Udvikling; men det har ogsaa for min særlige Gerning 
ved den lærde Undervisning baaret en Frugt, jeg maa 
sætte stor Pris paa, idet det har hjulpet mig til åt faa en 
levende Følelse af, hvilken Betydning paa alle vedkom- 
mende Omraader en fri. Tilegnelse af det meddelte Lære- 
stof har for en sund og sand Udvikling hos Lærlingene.« 
(Meddelt af L. SCHRØDER.) 

Hedesagen. 
Udkast til en Festtale 19. Juli 1893. 


Af L. SCHRØDER. 


Det er i Højesteretsadvokat Wellemanns Forfald, at jeg 
tager Ordet paa den Kommittes Vegne, der har havt det 
Hverv at faa Mindesmærket rejst, som idag skal overgives 
til Bestyrelsen for det danske Hedeselskab. 

Da dette Selskabs 25 Aars Fest nærmede sig, blev der 
af 34 Mænd i forskellige Stillinger og fra forskellige Egne 
af Landet udsendt en Indbydelse til paa en synlig Maade 
at udtrykke den Taknemlighed, vi følte overfor Selskabets 
Ledere paa Grund af den for Fædrelandet gavnlige Virk- 
somhed, det havde øvet. Denne Tanke vandt saa stor Til- 
slutning, at de af Indbyderne, som deltoge i Jubilæums- 
festen -16. Juli 1891, under Opholdet i Birkebæk Plantage, 
med Advokat Nellemann som Ordfører kunde udbede sig 
Bestyrelsens Tilladelse til at rejse -et Mindesmærke for 
Hedeselskabet paa et Sted, som den vilde udpege, i selve 
Viborg. eller i Omegnen af denne Nørrejyllands gamle 
Hovedstad. Bestyrelsen lovede at tage Sagen under Over- 
vejelse og meéddelte snart efter den i Birkebæk valgte 
Kommitte, at. den fandt Æisbakken, hvorpaa vi idag ere 
samlede, skikket til at danne Grundvold for et saadant 
Mindesmærke. Opgaven, der nu skulde løses, blev en helt 
anden, end om selve Viborg var bleven valgt. Det. gjaldt 
om at faa noget frem, der kunde passe til de store Om- 
givelser, som findes paa et Sted, hvor man ventelig om 
nogle: Aar vil have Toppene af en Naaletræs-Skov for Øje 
til -alle Sider.  Kommitteen søgte Hjælp hos Arkitekt 
. Martin Borch; hans Forslag blev vedtaget. Og vi nære 
den Fortrøstning, at de, som idag have givet. Møde, ville 
dele vor Taknemlighed for den værdige Maade, hvorpaa 


han har løst sin Opgave. 
»Danskøren«. X. 20 


sanne 


| 

Men naar jeg ser den Bygning, her er opført, fore- 
kommer den mig mindre at være en Bavtasten end, hvad 
man i gamle Dage kaldte en Varde, og som laa paa et håjt 
Sted, hvorfra den kunde.ses i stor Afstand, og tæt ved 


. Siden af Bavnen, man tændte i Krigstid. Men saa har jeg 


igen tænkt, at det passer bedre for Hedeselskabet, at der 
rejses en saadan Varde, end om det havde været en 
Bavtasten. ' 

Hvor Livsgerningen er sluttet, der er Bavtastenen paa 
sin Plads, og hvis Hedeselskabets Gerning var sluttet, da 
kunde det være i sin Orden, at man rejste en Bavta for 
det ved Siden af Hedesangerens Bavta ude i Viborg. 
Men som Hedeselskabet er, er det langt mere paa sin 
Plads, at der rejses et Mærke, som kan minde om, hvor- 
dan det er i fuld Virksomhed, stræbende fremad fra hvert 
Maal, der er naaet, til et nyt, som vinker forude. 

Selskabet begyndte med at skaffe sig selv Kendskab. 
til og at udbrede Kundskab om den Jord, hvor det skulde 
have sit Arbejde, .og de Mennesker, som levede paa 
denne Jord, og såa søgte det først og fremmést at imøde- 
komme de Ønsker, som boede hos disse Mennesker. Men 
det var fornemmelig om at faa Vand til Engene og Mergel 
til: Brug ved Opdyrkningen af den gode Hede. Hede- 
selskabet tog sig da paa at lægge Planer for og forestaa 
Gravningen af Kanaler, det affattede Vandingskontrakter 
og søgte at bortskaffe de Hindringer, dér kunde være i 
Lovgivningen for den bedst mulige. Brug af Vandet. Det 
udsendte Mergelsøgere og aabnede Mergelgrave, og. det 


” søgte at hjælpe dem, der boede paa Egne, hvor der ingen 


Mergel var at finde, til at faa det fra andre Egne ved 
Hjælp af særligt dertil anlagte Baner, til Dampkraft eller 
til Hestekraft,.eller ved billige Fragter paa Statens Baner. 
Havde Hedeselskabet ikke gjort andet -end at grave 102 
. Vandingskanaler til. en samlet Længde af 48 Mil og 
til Forbedring af 12,000 Td, Land, — samt aabne 

omtrent 7100 Mergelgrave og faa 40,000 Kubikalen 
Mergel transporterede aarligt paa de særligt dertil an- 
lagte. Baner, foruden 600 Vognladninger aarligt paa Stats- 
banerne, da vilde dette alene have været et Storværk til 
Hedeegnens Bedste. ; 

Men det har sig saadan med det danske Hedeselskab, 
at naar det ved et af sine Foretagender synes at have 
naaet et Maal, da er dette kun et Middel til at arbejde 
videre for et nyt "Maal. Naar man vandrer i en Bjærgegn, 
kan der være en Højderyg foran en, som man gærne vil 
bestige. Der maa, tænker man, aabne sig en vid Udsigt, 
naar man kommer op paa den. Men arbejder man sig 
derop, saa er det kun en ny Fjældryg, der møder ens 
Øje, og som atter kalder en til at anstrenge sig for at 
komme derop og se de store Vidder. Og det kan gentage 
sig den ene Gang efter den anden. Naar Hedeselskabet 
naaede frem og saa Engene grånnes ved de ny Kanaler og 
Jærnbanetogene fare over Fladerne med Mergelen, da 
kunde det ikke slaa sig til Ro. Der var ny Opgaver, der 
skulde løses. Tilliden, det havde vundet hos Hedens Be- 
boere, skulde nyttes til at faa dem med i Plantnings- 
sagen. 

Lyngen er »Hedens onde Princip«; det er en fremmed 
Erobrer, som er trængt ind i Landet, hvor fordum de 
store Skove have staaet. Mod Lyngen skulde der efter 
Hedeselskabets Opfattelse føres en  Udryddelseskrig. 
»Rindende Vand er Lyngens Død«; men rindende Vand 
kan ikke skaffes alle Steder. Mergling og omhyggelig 
-Dyrkning af Jorden kunde ogsaa trænge Fjenden tilbage; 
men det vilde være umuligt i en overskuelig Fremtid ad 
disse Veje at fortrænge Fjenden. Desuden var Agerbruget 
i Jylland betinget af, at der blev skaffet bedre klimatiske 
Forhold. Midtjylland og Vestjylland" maatte have sine 
gamle Skove tilbage. Enkeltmænd opmuntredes til at 


plante; der dannedes Planteselskaber; . man fik Staten til 

at give rundelig Støtte til alle Plantager, der overtog 
Fredskovsforpligtelse; kneb det med Penge, da vendte 
man sig til Rigmænd, der vilde yde Bidrag til en stor 
Sags Fremme. Det lykkedes. Hedeselskabet at faa Mænd 
som D. B. Adler og Hendrik Pontoppidan, Lehnsbesiddere 
fra Øerne og mange andre med i den storartede Kamp 
mod Lyngen, som fik Skikkelse i Skovplantningen. Og 
Staten lod det ikke blive ved at støtte Hedeselskabet. 
Den indkøbte store Heder til Beplantning, og Klitinspek- 
tøren blev Leder af et mægtigt Skovdistrikt. Det er værd 
at lytte efter, naar Hedeselskabets administrerende Direktør 
holder Mønstring over de Hære af Naaletræer, der ere 
udkommanderede til den fredelige Krig mod Lyngen. Han 
kalder Afdelingerne Plantagekomplekser og udpeger tre 
saadanne nord for Limfjorden. Men de store Plantage- 
komplekser ere lejrede længere mod Syd: 
1) Komplekset mellem Lemvig, Holstebro og Ringkøbing, 
… næsten 227/> Tusind Td. Land, 
2) Komplekset mellem Sevel, Viborg og Kompedal, næsten 

17/4 Tusind Td. Land, 
3) Komplekset mellem Skern og Varde, over 10/4 Tusind 

.Td. Land, 
4) Komplekset mellem Rind, 1 Mil syd for Herning, og 

Holsted, 1 Mil nord for Landgrænsen, over 20/4 Tusind 

Td. Land, og | ; 
5) Komplekset mellem Paarup "og Randbøl, næsten 20 

Tusind Td. Land. 
Det næstsidste af disse kan ikke blot betegnes som det ! 
mest betydningsfulde, fordi det ligger i Midtjyllands mag - 
reste Egn; men det maa /ogsaa mere end noget af de 
andre betegnes som Hedeselskabets Værk. Det hele sam- 
lede Plantningsareal i Jylland er nu 135,690 Td. Land, 
medens det i Jubilæumsaaret var 121,000 Td. Land, — 
og over 54/2 Tusind Td. Land med Plantager ligger under 

fyrrene ere Lyngens Banemænd, fylde dog ikke de 13772 
(| Mil, der ere henlagte til dem; Kadrerne ere i Orden, 
Rekrutskolerne (Planteskolerne) opdrage stadigt nyt Mand- 
skab til at fylde dem; men der er langt frem, inden Hede- 
selskabets Forstmænd kunne hvile paa deres Lavrbær, selv 
om der ikke er ganske faa Steder, hvor de kunne tage sig 
et Øjebliks Hvil i Træernes Skygge, og adskillige, hvor 
der er Spørgsmaal om andet end blot at plante. Dog kan 
det regnes, at Halvdelen af de nævnte 547/2 Tusind Td. 
Land er tilplantet. 

Hedeselskabet faar ikke Ro. Kunne Naaletræerne fælde 
Lyngen, saa er der igen Insekter, der kunne ødelægge Træ- 
erne. Hæren maa have sin Korpslæge, der kan have Øje 
med ethvert Sygdomstegn. Og naar det for Skovens egen 
Skyld er nødvendigt at fjærne en Del af Træerne, saa 
gælder det om, at disse kunne udnyttes paa bedste Maade. 
Endnu er der vel ikke Spørgsmaal for Hedeselskabet om 
Anlæg af Savværker eller Papirmassefabrikker; men det 
bereder sig allerede paa en Kampagne overfor de Bjærg- 
fyr, det maa lade hugge; det prøver sig frem, om det kan 
svare Regning at sælge Pindebrænde eller Fiskeruser, at 
brænde Kul eller tilvirke Tjære, om at sælge Barken af 
dem til Garverbrug eller om at forene nogle af disse Frem- 
gangsmaader. E 

Men fremfor alt maa det nævnes, at Hedeselskabet ser 
paa Oprettelsen af de store Plantager som Udgangspunktet 
for et nyt Arbejde. Fra de sluttede Hærmasser skal der 
sendes Skyttekæder og smaa Patruljer ud over alle de 
dyrkede Landstykker. Det er nemlig ikke blot Lyngen, 
der skal bekæmpes, men ogsaa de barske Vinde, som 
kun altfor tit udtårre Agrene og pidske Kornene af 
Aksene, inden de blive modne. Og i denne Retning har 
det langt mere at betyde, at der anlægges Smaaplantninger 
ved Huse og Gaarde og dannes levende Hegn om Marker 
og enkelte Indtægter, end at der plantes store sluttede 


SA 


310 


Skove. Den administrerende Direktør har regnet ud, at 
det hele til Plantage indtagne Areal kan rumme 600 Mil- 
lioner Planter; men de Hegn, som han venter, at Plante- 
Foreningerne skulle fremkalde, kunne tage 480 Mil. Planter, 
og Smaaplantningerne ved Gaarde og Huse 30 Mil. Planter. 
Der er ingen Tvivl om, at de 500 Mil. Planter, der efter- 
haanden skulle fordeles igennem de stedlige Plantefor- 
eninger, ville faa mere Betydning med Hensyn til Fugtig- 
hedsforholdene i Jylland end de 600 Millioner i Skovene. 
Tår man derfor tale om, at der er noget af Hedeselskabets 
Børn, som særligt er Kæledæggen, da er det disse Plant- 
ningsforeninger. Men det var nødvendigt at vente med at 
oprette dem, til man havde faste Støttepunkter for dem i 
de store Plantager med deres udlærte Forstmænd og deres 
Planteskoler. 

Men tænke vi-os, at dette var naaet, saa hele den 
jydske Slette med sine overrislede Enge og sine ved 
Mergelen opdyrkede Agre, med. sine mindre og stårre 
Skovstrækninger og ved Smaaplantninger og Hegn var 
bleven til et smilende Landskab, havde Hedeselskabet da 
ikke løst sin Opgave? Nej hele Hedesagen er dens Opgave, 
og enhver Sejr, der vindes, er kun Indledning til nye 
Kampe. Vi ved "det alle, hvordan Mosespårgsmaalet i 
de senere' Aar er kommet i Forgrunden. Det er et vigtigt 
klimatisk Spørgsmaal; thi Moserne have tit været Hjem- 
stedet for Frosttaager, som derfra ere stegne op og have 
gjort megen Skade: Det er et saare vigtigt økonomisk 
Sporgsmaal; thi i Tørven er der gemt store Masser af de 
kostbareste Næringsstoffer, som Kulturplanterne behøve. 
Det er et stort hygiejnisk Spørgsmaal; thi Tørvesmuld synes 
at være fortrinlig skikket til at blandes i den Urenlighed, 
som man i større Byer har mest Besvær med, og som 
ved at behandles paa denne Maade lettest kan komme 
Landbruget til Gode. Naar dertil kommer, at der i de 
magreste Sandjorder tit er indblandet Moser og Kær, saa 

"vil det skønnes, at det har særlig Betydning for Hede- 
agerbruget, at der kommer Klarhed over, hvordan Moserne 
bedst skulle udnyttes. 

Sandjordsagerbruget er en stor og vigtig Opgave, som 
Hedeselskabet heller ikke har ment at kunne gaa udenom, 
Og hvem kan sige, hvor mange Opgaver et Selskab faar 
at løse, der med god Grund har faaet det Ord paa sig, 
at det ikke blot yder gratis Vejledning, men ogsaa paa- 
lidelig og velvillig Vejledning? 

Det er et rastløst, arbejdende Selskab, til hvis Ære vi 
idag indvie denne Varde, og det er i sin Orden, at den 
rejses ude paa Arbejdsmarken, og det paa en af de 
yngre Arbejdsmarker. Er det end et Sejersminde, saa er 
det for en Sejer, der tages til Udgangspunkt for ny Kampe 
mod Lyngen, mod den fortærende tårre Blæst, mod Frost- 
taagen, mod Oldenborrelarver og Insektangreb, og mod 
Jlere Fjender end disse. Gennem Hedeselskabets hele 
Virksomhed lyder det: »Op af Døsen! Tab ikke Modet! 
Og slut éder sammen i Arbejdet for Løsningen af de Op- 
gaver, der have Betydning for eder alle! Det er store 
Ting, der kan udrettes ved forenede Kræfter, — og det 
er styrkende for alle de enkelte, som faa Lov til at være 
med at bære en god Sag frem.« Hedeselskabet er Fører i 
Kampen ikke blot imod Lyngen, men ogsaa imod Sløvhed 
og gammel Slendrian, mod Modløshed og Splidagtighed. 

Det passer godt nok, at Mindet er rejst paa Arbejds- 
marken. Men det kan ogsaa passe, at det ligger /angt 
Jra, hvad man plejer at kalde »alfar Vej«. Hedesel- 
skabet har jo hidtil havt sin betydeligste Virksomhed fjærnt 
fra de mest befarne Veje. Naar man vil have et stærkt 
Indtryk af, hvad det har udrettet, maa man båje af fra 
Jærnbanen ved Herning og drage mod Syd over Knudmose, 
Høgildgaard, Birkebæk og Hesselvig til Skovbjærg, S. Felding 
og videre til Paabøl. Og vil man se, hvilke store Stræk- 
ninger det senest har taget fat paa, da maa man se sig godt 

om i Lindknud og Vorbasse, Hejnsvig og Grindsted Sogne. 
Der færdes endnu ikke mange Turister. Men Hedeselskabet 
har den Tro, at de ville komme. Den vestjydske Jærnvej 
og Esbjærg Havn have gjort dem til Skamme, som mente, 
at Vestjylland ikke havde noget at sende med Jærnbanen 
eller at udføre til England. Der er ikke den Egn i Midt- 
jylland, hvorom Hedeselskabet tror, at den altid er bestemt 
til at ligge hen i Ørkenens Ensomhed. Det er Grundtonen, 
der fra først af blev slaaet an, at hvad Jylland var, skal 
det atter blive, og det klinger stærkere og stærkere igen- 
nem, hvad vi høre fra Hedeselskabet. At. dets Bestyrelse 
nu har udpeget den enlige Risbanke som Stedet, hvor 
Mærket skulde rejses,- betyder da ikke blot, at det gærne 
vil føre Besøgende ud paa en Plads, hvor der er vid 
Udsigt over dens Arbejdsmark; men det vidner tillige om 
dens lyse Forventning, at dette Sted lige saa vel som de 
mange andre Steder i Plantagerne, der ere lagte an paa 
at blive smukke Festpladser, skulle engang blive det, naar 


alt det, der i Aarhundreder har været Hede, igen rummer 


Boliger for velstaaende Landboere og for langt flere, end 


der nogen Tid har levet der, som ville føle Trang til en 


Søndag Aften at have et smukt Sted at mødes paa. Den 
Efterslægt, som i en saadan festlig Stund vil samles paa 
Risbakken, vil ikke glemme at dvæle med Tak ved det 
danske Hedeselskab, for hvem det Æresminde er rejst, 
som jeg paa Indbydernes Vegne nu skal overgive de 
Mænd, der have vist os det smukke Eksempel paa ihærdig 
Virksomhed for Fædrelandet og paa trofast Samarbejde 
i 27 Aar som Bestyrere af det danske Hedeselskab. 

Stanleys sidste Rejse. 


Af S. N. MouRrITSEN. 


I. 
Ægyptisk Sudan. — Kamp mod Slavehandelen. — Mahdien. 


Nu er der ikke mere noget ægyptisk Sudan, men før 
Khartums Fald forstod man derved.Darfurs, Kordofans og 
Sennaars Territorier samt Landskaberne ved den øvre Nil 
for såa vidt de var indlemmede i det ægyptiske Rige. 
Dette udstrakte Omraade, der gjennemstrømmes af Nilen, 
særlig den hvide Flod med dens mange Tilløb, indbefatter 
de Distrikter, der bebos af Stammerne Schilluk, Nuer, 
Denka, Bongo, Mittu, Aliab, Bari o. s. v. Det »ægyptiske 
Sudan« er »et af de sørgeligste Lande i Verden«. Det 
ser »forfærdelig elendigt ud; der er ikke et eneste tiltræk- 
kende Punkt, der kan holde Evropæeren skadesløs for det 
farlige Klima og det brutale Barbari, som hersker i disse 
"Egne« (Schweiger-Lerchenfeld). 

Den sydligste Del af Landet, Ækvatoria, ligger saa 
højt, at Lado, der ligger 5 Grader nord for Ækvator, og 
Khartum, der ligger 11 Grader længere mod Nord, har 
ens Varme. Man faar den bedste Forestilling om Landet 
ved at følge Nilens Forgreninger, der forbinder det indre 
Afrikas sø- og sumprige Højlande, Abessiniens Bjærgland, 
det af Ørkener omgivne Kordofan 0. s. v. med hverandre. 
I det nordvestre Hjørne af Mwutan Nzige (Albertsøen) 
træder Nilen under Navnet Bahr-el-Gebel (Bjærgfloden) ud 
af Søernes Omraade. Rolig flyder den i nordlig og nord- 
østlig Retning, til den neden for Dufile afbrydes af den 
ottende Katarakt. Lidt nordligere ligger Lado eller Lardo, 
Ækvatorias Hovedstad, indtil Emin flyttede til Vadelai. 
Nord for Lado løber Floden gjennem flere Render og deler 
sig til sidst i to Arme, Bahr-el-Gebel, der er vestligst, og 

Bahr-el-Saraf (Giraffloden). Lidt syd for den tiende Bredde- 
grad bøjer Bahr-el-Gebel lige mod Øst paa det Punkt, 
hvor den optager den fra-Vest og Syd kommende Bahr- 
el-Ghazal (Gasellefloden), og forener sig atter med Bahr- 
el-Saraf. Efter at have fortsat endnu et lille Stykke mod 
Øst optager den Sobat, der kommer fra Abessinien, og gør 
saa en skarp Bøjning mod Nord. Den faar nu Navnet 
Babr-el-Abiad (den hvide Flod) og løber gjennem fem 
Breddegrader uden at modtage noget Tilløb. Ved Khar- 
tum optager den Bahr-el Azrak (den blaa Nil) og et Par 

Breddegrader længere nede Atbara. pe 

Bahbr-el-Ghazal modtager fra Vest et stort Tilløb, Bahr- 
el-Årab, sammen med hvilket, den danner Grænsen mellem 
Lande af helt forskellig Natur. Syd for de to Floder er 
Regnmængden rigelig nok til næsten Aaret rundt at holde 
Floderne fulde af Vand, men nord for dem findes der 
som Følge af .det tørre Klima ikke andet end nogle Strøm- 
lejer (Vadi), der kun fyldes med Vand under stærke Regn- 
skyl. Nord for Bahr-el-Arab vokser Baobabtræet, der 
udmærker sig ved sin umaadelig tykke Stamme; -syd for 
Floden finder man Skove af Lulu- eller Smørtræer, hvis 
store Kroner, der minder om Egen, breder sig over flere 
Hundrede Kvadratkilometer. De store Aber, f. Eks. Chim- 
pansen, Elefanten og Tsetsefluen holder sig syd for de to 
Floder. Landet syd for: Bahr-el-Arab er Negrenes og 
Kvægavlens; nord for den finder vi Araberne, Kamelerne, 
Hestene og Mulæslerne. 

Der, hvor Bahr-el-Gebel optager Bahr-el-Ghazal og gør 
den skarpe Bøjning mod Øst, danner Floden en søagtig 
Udvidelse, som kaldes No, og der spærres Løbet som 
oftest af sammenhobede Planter. Somme Tider "danner 
Plantemasserne flydende Øer, der hist og her slaar Rod i 
Flodbunden og danner virkelige Græsøer, som kaldes Sedd. 


= De flydende Græsmasser er saå tykke, at man uden Fare 


kan gaa paa dem, og en stor Del af Nuerstammen bor 

paa saadanne flydende Plantemasser. Vandet dækkes af 
en tyk, sammenfiltret Masse af Vandplanter, Papyrus og 
Korktræbuske af 15—18 Fods Højde, og paa sine Steder 
naar Plantevæksten en Højde af indtil 29 Fod, saa man 
fra et Fartøjs Dæk ikke kan-se andet end Vand, Græs og 
den blaa Himmel. Her findes naturligvis en Vrimmel af 
Muskitoer og andre Fluer. Andre Steder tager Floden sig 
ud som en Kanal med en Bredde af fra 100 Favne til 
en Fjerdingvej, men stiger man op i Mastetoppen, ser man, 
at der paa begge Sider af Kanalen er et Græshav, og at 
Flodens virkelige Bredder er 1, 2, ja 3 Mil borte. Under 
Græsset baner Vandet sig langsomt men. sikkert Vej. 

1880 blev Italieneren Fomolo Gessi med 500 Soldater og 
et større Antal befriede Slaver indespærret af Plantemasser 
i Nærheden af Søen No, og -han var ikke i Stand til at 
trænge igennem med sine Fartøjer, Langt om længe kom 
Østerrigeren Marno med en ægyptisk Flaade og ryddede 
Hindringérne af. Vejen, men da havde Indespærringen 
varet i tre Maaneder, og Nøden var saa stor, at Njam- 
Njamsoldaterne fortærede dem af deres Kammerater, som 
bukkede under. De fleste af Folkene fandt deres Grav i 
denne Sump, og af dem, som slap ud, var der meget faa, 
som ikke døde af Afkræftelse. Ogsaa Gessi døde efter 
faa Maaneders Forløb. | 

Det ægyptiske Sudan kan efter Landets Beskaffenhed 
deles i følgende tre Dele: Bahr-el-Azraks Omraade, Landet 
omkring Bahr-el-Abiad, den nedre Bahr-el-Ghazal og Bahr- 


”el-Gebel lige til Lado, og endelig den større sydlige Del 


af Ækvatoria (Emins Provins).  Babhr-el-Azrak er »en 
Bjærgstrøm med høje Bredder og fast Grund og strømmer 
ned fra det abessinske Højland. Dens .hurtigt bølgende 
Vand er ualmindelig klart og genspejler den vidunderlige 
blaa Himmel, hvilket har givet den dens Navn« (blaa Nil). 
Dens Omraade »er ikke Sump- eller Marskland, men der- 
imod meget frugtbar Jord, Især udmærker Nord-Sennaar 

sig ved Frugtbarhed, hin uoverskuelige, brune Flade, der 
udstrækker sig mellem de to Strømme (den blaa og den 
hvide Nil) syd for Khartum. Denne dyrkede Slette har 
ikke uden Grund Navnet »Sudans Durrahkammer«. Her- 
fra bliver nemlig en stor Del af Nillandet, .op til Atbara, 
forsynet med Durrah. Men heller ikke her mærker man 
nogen Velsignelse af den ægyptiske Styrelse. (Det er ikke 
helt umuligt, at Mahdiens kan vise sig bedre). Sletterne 
er tyndt befolkede, saa at man milevidt ikke kan se andet 
end uanselige Landsbyer, bestaaende af Lerhytter eller 
ensomme, hvidtede Helgengrave. Den fordums »Konge- 
stad« Sennaar paa Randen af en uhyre udstrakt Steppe 
er fuldstændig forfalden. Længere op ad veksler Skov og 
Krat med den ensformige Steppe, medens Sceneriet oplives 
af talrige Landsbyer. Men af de Stammer, som bor her, 
fortjener kun én, nemlig Hammedschstammen, særlig at 
fremhæves. Denne Stamme er nemlig en Gren af den 
store æthiopiske Negerstamme, »Højsennaarerne«, som ind- 
tager en Mellemstilling mellem Araberne og de mellem- 
afrikanske Negere.« 

Den hvide Nil har plumrede Dyndbølger,. lave Bredder, 
der undertiden er oversvømmede i milevid Afstand, et 
ringe Fald og, som alt vist, en ualmindelig Flodvegetation. 
Fra Khartum til Lado, langs et omtrent 400 Mil langt 
Flodløb, har Landet det samme øde, trøstesløse Udseende. 
En Sejlads op ad denne Strøm er »én af de ensformigste 
paa vor Klode..... Der stilles ikke store Fordringer til 
Læsernes Fantasi ,...Mennesket, der i Nilens Troperegioner, 
lever i stadig Kamp med den gyselige Natur, hæver sig 
kun lidet over Dyret, hans stærkere Fælle. Plantelaby- 
rinther og Vandørkener, svidende Solhede, feberavlende 
Sumpmiasmer, uudholdelige Regnskyl, glubende Dyr i 
Mængde og menneskelige Skabninger med lige saa afskræk- 
kende et Ydre som sørgelige sjælelige Egenskaber: det er 
det trøstesløse Totalbillede, man faar af denne Flodstrækning 

og Landet der omkring. Dette Land, der strækker sig 
over omtrent 11 Breddegrader, udgjør den største Del af 
»ægyptisk Sudan«, og paa det passer helt ud Betegnelsen: 
et af de sørgeligste Lande i Verden. 

Ved Lado skifter Landet Natur. Marskerne med deres 
feberaandende Vandpytter giver Plads for en tør Jordbund, 
og de flade, ensformige Flodbredder maa vige for høje 
Strande med Skove, Haver og Boliger, der tilhører den 
store Baristamme. Klimaet er sundt og paa Grund af 
Højden ikke hedere -end i Khartum, og Landet er rigt paa 
Elfenben, Strudser, Bøfler, Okser, Geder, Faar, Næshorn, 
Flodheste, Aber,  Giraffer og Rovdyr, af hvilke sommes 
Skind betales med 360 Kroner (den sorte Panter). End- 
videre maa nævnes Voks og Honning, men Landets største 
Rigdom er dog dets Planteverden. Hvor Landet ikke 
bestaar af Bjærge, er Agerdyrkningen i høj Grad lønnende. 
Af Korn dyrkes Durrah, Talabun (Eleusine coracana), og 
Majs og Ris skal kunne dyrkes flere Steder. Den vilde 
Flora omfatter en Mængde Planter af største Betydning 
for Industrien. Af oljeagtige Frugter forekommer Sesam 
og Jordnødder og Lulutræets Frugter. Landet er yderst 
rigt paa Gummi og.Kautschuk, og Tamarinderne er af 
udmærket Beskaffenhed. Forsøg. paa Dyrkning af Suk- 
kerrør er lykkedes fuldstændig. Bomuld, Kaffe og Tobak 
vokser. vild i Ækvatoria. Endelig maa nævnes Muskat- 
nødder, Peber, Ingefær o. s. v. — Af Metaller findes kun 
- Jærn i Mængde. Ækvatoria er kort sagt et Land, der er 
vel egnet till at bringe Klø i Erobreres Fingre, og som 
bekendt har de ægyptiske Khediver ikke kunnet modstaa 
en saadan Klø. 

Mehemed Ali indledede det SEES Erobringstog 
mod Syd.: 1821 slog hans Generaler Lejr paa den af den 
blaa og den hvide. Nils Sammenløb dannede Halvø Ras-el- 
Khartum, der blev Udgangspunktet for de følgende Op- 
"dagelses- og Erobringsekspeditioner i Sudan. (Om denne 

By skrev Schweiger-Lerchenfeld for nogle Aar siden: »Der 
bor 30—40,000 Mennesker, tæt sammentrængte i Over- 
svømmelsesdynd og Aadselstank, omgivne af Smaaørkener; 
det er et Sted, der er saa skrækkeligt som muligt, men 


driftigt paa Grund af den indbringende Handel med Elfen- " 


ben og »Ibentræ« (Slaver). » Her udveksler det sædelige 
Evropa og det barbariske Afrika deres Laster. Beboerne 
er en broget Folkeblanding af Tyrker, Kopter, Abessiniere, 
Arabere, Grækere, Nubiere, Jøder og omtrent to Snese 
Evropæere. Foruden det nette Selskab, der ernærer sig 
ved Salget af. »Menneskekød« og under Forretningspavs- 
erne hengiver sig til -Nydelsen af Raki (én Slags Brænde- 


vin) og til Omgangen med letfærdige Danserinder, finder, 


man ogsaa her Masser af andet Utøj, som Skorpioner, 
Taranteler, Hugorme, Slanger og Muskitoer. Byen selv er 
ikke andet end en uhyre Mødding. De usle Hytter maå 
gøres i Stand efter hvert Regnskyl; Gaderne er fulde af 
raadnende Aadsler eller af Nilens Bølger, som i den fug- 
tige Aarstid stiger op til Byens Niveau.« 

Efter Mehemed Alis Død (1849) fortsattes Erobrings- 
togene ikke med samme Kraft" som før, men Khediven 
Ismails Tronbestigelse (1863) bragte ny Fart i dem." »Med 
5 Millioner Undersaatter og” et Skatkammer, der hurtig 
tømtes, prøvede han paa at udvide det ægyptiske Khedi- 
viat til et uhyre ægyptisk Rige, omfattende et Fladeindhold 
af næsten en Million engelske. Kvadratmil — det er: fra 
Fyrtaarnene ved Aleksandria til Sydenden. af Albertsøen, 
fra Massowah til den vestre Grænse af Darfur« (Stanley). 
Med Humanitetens og Civilisationens Banner til Mærke 
betraadte denne Hersker Erobrerens Løbebane, medens 


"den evropæiske Presse tilklappede ham sit Bifald, men 


Forgyldningen gik hurtig -af ham, og nu nævnes' han som 
en af Humanitetens og Civilisationens falske Apostle. 

Det er Englænderen Petherick, der har Fortjenesten 
af -at have givet det første Stød til den fordelagtige 

Elfenbenshandel i Sudan, men de muhamedanske Købmænd 
vilde ikke nøjes med en mindre Fordel, hvor de kunde 
skaffe sig en større, og begyndte derfor snart at drive den 
endnu fordelagtigere Slavehandel og dertil knyttede Slave- 
jagt efter en større Maalestok., Slavehandelens Rædsler 
kunde dog ikke undgaa at vække Evropas Opmærksomhed. 
I 1862—64 gjorde Samuel Baker en Rejse til Nilens 
Kildeegne med Khartum som Udgangspunkt og fik saaledes 
god Lejlighed til at se Slavehandelens Rædsler påa nært 
Hold, og han skildrede dem med saa stærke Farver i 
Breve til Evropa, at Opmærksomheden for denne Sag blev 
trykkende for Khediven. Under Indflydelse af dette Tryk 
besluttede Ismail sig til: at udsende en stor Ekspedition 
til Slavehandelens Undertrykkelse, men efter de Oplys-- 
ninger, der nu foreligger, synes . den Beskyldning ikke 
særlig urimelig, at han egentlig ikke brød sig om at faa 


"denne Handel undertrykt, men kun vilde have Indtægten 
af den ind i Regeringens Kasse. : (Sluttes). 


Fra de svenske Pigeskoler. 


Af L. SCHRØDER. 


Et Møde for Lærerinder og Lærere ved Pigeskoler er 
nylig bleven holdt i Lund. Mødets Ordfører, Professor 
Weibull, sagde i sin Slutningstale den 14. Juni, af der i 
de sidste Aartier var foregaaet store Fremskridt paa Pige- 
skolernes Omraade, at Møder som det, der nu skulde 
sluttes, vare Milestenene paa denne Fremskridtets Vej, og 
at den sidste Sten, som nu var lagt til Pigeskolens Bygning, 
var Undervisningen i. Husholdningslære. — Man kan 
heraf slutte, at Forhandlingen om dette Spørgsmaal har 
været Mødets egentlige Begivenhed. Og ved denne har 
igen Skolebestyrerinde, Frøken HM. Wulfsberg fra Drammen 

været Hovedtaleren. Hun havde i sin Skole havt dette 
Undervisningsfag i fire Aar. Ved Begyndelsen af hvert 
Undervisningshalvaar havde hun indbudt Mødrene til 'et 
Samraad, som havde knyttet et for Skolen saare gavnligt : 
Baand imellem den og Hjemmene. Alt Arbejde i Hus- 
holdningsafdelingen udførtes af Børnene, som ved Mad- 
lavningen skiftedes til at være Husmødre og Tjenestepiger. 
De lærte ikke blot at lave Mad, men ogsaa hvordan de 
skulde gore Indkøb til Køkkenet, til Linnedskabet og til 
Sovekammeret, de lærte at vælge passende Boliger, at 
beregne Omkostningerne ved at sætte Bo m. m. Man 
maatte ikke sige, der ikke var Tid til denne Undervisning. 
Til den maatte der skaffes Plads; ti det gjaldt Børnenes 
Lykke. Intet Fag havde en saadan Betydning som dette 
for den unge Kvindes Dannelse. — Foredraget, som oplystes 
ved Billeder, Tabeller, Timetavler, Vareprøver og Modeller, 
modtoges med stærke Haandklap og ved, at hele For- 
samlingen "rejste sig. Under den følgende Forhandling 
fremhævede Professor S. Ribbing af sin Erfaring som 
Læge, at der ofte efter Skolegangens Slutning hos en ung 
Pige indtraadte Slaphed, Blegsot m. m., fordi hun savnede en 
"Opgave, savnede Pligter. Efter hans Skån vilde den huslige 
Økonomi som Læreemne fremme en menneskelig, kvindelig 
Dannelse. Rektor Wærn mente, at Undervisningen i Pige- 
skolen hidtil havde været for ensidig teoretisk og æstetisk. 
Skolen trængte til et praktisk Dannelsesmiddel, og dertil 
kunde man ikke finde noget mere passende end den hus- 
lige Økonomi, som forbereder til Løsningen af en Opgave, 
der er fælles for alle Kvinder; det håjere Lærerindesemina- 
rium kunde give Anvisning paa pædagogisk uddannede 
Lærerinder i huslig Økonomi. — Mødet vedtog en Reso- 
lution om Ønskeligheden af, at Emnet + huslig Økonomi« 
— under néje Samvirken med Hjemmene — optages påa 
Pigeskolens Timetavle. 

Minder om M. A. Goldsehmidt. 


Af L. SCHRØDER. 

Mit barndomshjem i skovridergården ved Christians- 
sæde på Lolland hørte til dem, der i »fyrrerne« var tem- 
melig lidet berørte af de politiske bevægelser. Min fader, 
der var voksen, inden dette hundredår begyndte, havde 
. næret den dybeste håjagtelse for den store bondeven, 
statsministeren C. D. F. Reventlow, der havde givet ham 
den stilling, hvori han virkede, og kunde énd »den gamle 
eksellenses« sån, kammerherren, som havde. taget grev- 
skabet i arv, med hensyn til evner ikke måle sig med sin 
store fader, så måtte hans kærlighed til husmændene og 
hans iver for i statsministerens spor at fremhjælpe skole- 
væsenet, og navnlig opmuntre mødrene til selv at lære 
deres bårn at læse, bidrage til hos hans undergivne at 
styrke tilliden til, at der var så meget godt ved den 
patriarkalske styrelse på de store godser og i det hele 
rige, at alle forslag til forandringer var ubetimelige. — Havde 
min moder oplevet frihedsrøret i Christian den ottendes 
dage, da var det måske snarere kommen ind i, mit barn- 
domshjem. Ti både var hun yngre end min fader, der 
var enkemand, da han ægtede hende, og hun havde, så 
vidt jeg har kunnet" bringe i erfaring, en ualmindelig livlig 
natur. Dertil kom, at hun var så nåje knyttet til præste- 
” folkene i vort nabolav, som om hun havde blodsfællesskab 
med dem; -men sognepræsten var et sødskendeharn. til 
professor H. N. Clausen, og hele præstehuset var stærkt 
påvirket af, hvad der udgik fra denne ansete frænde. 
Den liberale bevægelse, hvori Clausen var en hovedmand, 
havde da måske nok fundet en talsmand i min moder, 
så jeg som, barn kunde have fået et smukt indtryk af den, 
dersom hun havde levet så længe, at jeg kunde have lært 
noget af hende. Da hun døde i min tidlige barndom, gik 

det anderledes. — Min fader kunde ikke forlige sig med det 
politiske røre. Den bekendte skolelærer Rasmus Sørensen, 
der en gang havde været hans gode ven, og hos hvem 
han endog havde sat sine ældste sånner i skole og på 
kost, har også. været hos min fader, når han samlede 
underskrifter på en eller anden adresse; men han har ved 
en sådan lejlighed fået den besked — vel halvt i spøg og 
halvt i alvor — at de, der satte uro i almuen ved deres 
tale om forandringer i statsstyrelsen, og som udbredte 
misnéje mod andre dele af befolkningen, fortjænte at blive 
hængt på lygtepælene. 

” Det følger da af sig selv, at min fader ikke var med- 
lem af trykkefrihedsselskabet og ikke holdt »Korsaren«. 
I præstegården, hvor jeg jævnlig kom, fandtes vistnok 
trykkefriheds-skrifterne, men næppe »Korsaren«. Alligevel 
fik jeg lejlighed til af og til at kige i dette »fyrrernes« 
mærkelige blad. . Min ældste halvbroder, der havde været 
Rasmus Sørensens elskede lærling, var. skovrider på ba- 
roniet Sønderkarle, og det var en af vore stårste glæder 
at besøge ham. Men han var medlem af trykkefriheds- 
selskabet, han holdt den liberale »Lolland-Falsters Stifts- 
tidende«, og han var med i et læseselskab, der sendte 
bogpakker omkring. Når jeg kom i hans hjem, under- 
søgte jeg gærne hans bogkasse, og der fandt jeg »Kor- 
saren«, Det-var jo måske mest billederne, der drog mig 
til sig. Men jeg læste dog også adskilligt i teksten. Jeg 
har næppe forstået, hvad jeg læste; men det morede mig. 
Dette er da mit første møde med Goldschmidts skrift, og 
det går tilbage til den tid, da jeg var en ni—ti år gammel. 

Da vi fik studenter til huslærere, først en aspirant til 
den militære højskole, som siden skal være bleven russisk 
general og adelsmand, og derpå en theolog, som i mange 
år har været en trofast missionær i Gronland, men nu er 
død efter i nogle år at have virket som sognepræst i 
Vendsyssel, kom der lidt mere nutidsliv ind i selve mit 

hjem. Da kom ogsaa Goldschmidts »Æn Jøde« ind i 
huset, og virkelighedsskildringen deri tiltalte mig stærkt, 
Jeg har da hørt, at det -var den samme mand, som havde 
skrevet »Korsaren«, og det har voldet mig som mange 
andre forundring, at den mand, som udgav hint blad, 
kunde skrive denne bog. 

I eftersommeren 1848 kom jeg til Herlufsholm. I de 
første år havde jeg næppe stort med literaturen at gåre 
uden som »morskabsbøger« fra discipel-bibliotheket til 
fritidslæsning. Senere læste jeg Oehlenschlåger og begyndte 
at gore bekendtskab med de store tyske digteres værker. 
I de år gjorde Goldschmidt opsigt med »Nord og Syd«. 
Der var en af mine kammerater, som holdt tidsskriftet; 
men om ham hed det sig, at han hørte til »reaktionen«, 
og den var jeg for længst kommen bort fra, så Gold- 
schmidts tidsskrift drog mig ikke til sig i de dage. 

Anderledes blev det, da jeg som student kom til Kø- 
benhavn. Blev jeg end ikke nogen stadig læser af »Nord 
og" Syd«, så var der dog nmoget af dets indhold, der 
bragte mig til at få gode tanker om udgiveren. Jeg havde 
været med at stifte en forening af studenter, som skulde 
arbejde for at få mere alvor ind i studenterlivet, og som 
blandt andet udgav et par småskrifter om studenterfor- 
eningen og om universitetet. I »Nord og Syd« vistes der 
denne bevægelse velvillig opmærksomhed. -Og så bragte 
tidsskriftet den mærkelige fortælling »Hjemløs«. Jeg læste 
den med stor iver; det var for mig, som havde Goldschmidt 
meddelt en hel del, som kunde handle om mig selv. Og 
både ved den lille artikel og ved den store fortælling var 
jeg da bleven stemt til at se på deres forfatter med 
tillid, når jeg en gang skulde møde ham selv. 

De gamle disciple fra Herlufsholm har det ord på sig, 
at de holder ualmindelig godt sammen, og dette sammen- 
hold har da også sat frugt -i herlovianersamfundet, der 


dels samles til selskabelige sammenkomster for at opfriske 

muse. 

gamle minder, navnlig paa Herluf Trolles fødselsdag, den 
14, januar, dels understøtter trængende kammerater. Jeg 
blev som student medlem af dette selskabs bestyrelse, og 
formanden var da den afgaaede rektor ved Århus real- 
skole, Knud Christian Nielsen. Det var ham, som Gold- 
schmidt havde haft til lærer og skolebestyrer i det von 
Westenske institut. Det var ham, i hvis ansigt skole- 
drengen havde mødt renhedens strænghed«, — ham, 
som havde knyttet barnehjærtet til sig, da han ikke kunde 
gentage den romerske feltherres dom over heltesånnen, 
der havde begået brud på den strænge krigstugt, uden at 
hans læber bævede, og tårer trådte i hans &jne, — ham, 
om hvem Goldschmidt blev mindet, da han 1847 i vati- 
kanet stod foran den belvederiske Apol: »Af Nielsens rene, 
strænge ansigt forstod jeg, hvad uviljen i den belvederiske 
Apols smil betød, og hvad den kaldte på; jeg kan mangen 
gang have glemt denne kalden, og vendt døvt øren. til; 
men at være bleven vakt til den og kommen i slægt med 
den, skylder jeg Nielsen,« »Jeg har i mit liv faaet meget 
og mange at velsigne,« tilfåjede Goldschmidt, da han 
havde skrevet dette; »men det synes mig, at jeg en gang 


"særlig med velsignelse måa nævne Knud Christian Nielsen.« 


— Hos "denne mand var jeg første gang sammen med 
Goldschmidt. Nielsen vilde have sine medbestyrere af 
herlovianersamfundet til middag hos sig, og saa indbød 
han nogle enkelte flere; det var den afdøde theologiske 
professor Scharling, digteren Goldschmidt og dennes søster. 
Jeg har næppe vekslet ord med Goldschmidt den dag; 


jeg følte mig som den unge student, og han var den be- 


romte digter. Da han senere kom i mit hus, kunde han 
ikke mindes at have set mig får. Desto bedre huskede 
jeg ham, som ved sin livlige underholdning blev midt- 
punktet for den lille kreds ved Nielsens middag. Da vi 
havde spist, gik vi en lille tur. Nielsen boede langt ude 
imod »Sorte Hest«, så det faldt let at gå fra hans hjem 

til Søndermarken. Dér satte vi os på en bænk, og Gold- 
schmidt blev af Nielsen opfordret til at meddele os noget. 
Han gav sig da til at fortælle en historie om en ung militær 
hornblæser. Jeg fik så stærkt et virkeligheds-indtryk af 
fortællingen, at det undrede mig, da (Goldschmidt sagde, 
det var en digtet fortælling, som ved lejlighed skulde an- 
vendes. Om den er bleven brugt, véd jeg ikke; imidlertid 
har jeg vel læst det aller meste, af hvad Goldschmidt 
siden har udgivet, uden at jeg har truffet noget, der kunde 
opfriske mindet om, hvad han meddelte den eftermiddag 
i Søndermarken. 

Næste gang jeg var sammen med Goldschmidt, havde 
jeg god lejlighed til at se og høre ham, uden at.der var 
anledning for ham til at lægge mærke til mig. Det var i 
»Dannevirke-foreningen«s dage i 1861, da Goldschmidt 
»mente, at nu var det gunstige, måske det eneste gunstige, 
6jeblik givet os til at optage kampen med Preussen på 
national-liberalt grundlag«, men da han gjorde den erfaring, 
»at hverken den national-liberale regering eller folkets 
flertal vilde med«. Den gang var jeg theologisk kandidat 
og alumnus på Borchs kollegium og nåje knyttet til P. O. 
Boisen, Grundtvigs svigersån og kapellan. Det var måske 
ham, som havde fået mig til at gå ind i »Dannevirke- 
foreningen«, hvor jeg dog næppe har været til stede mere 
end én aften. Det var ude på hotel Føniks, at forening- 
ens medlemmer mødtes, og der var en travl bevægelse 
imellem de samtalende grupper. »Var der noget nyt på 
færde? Havde formanden, baron Blixen-Finecke, noget at 
meddele?«- Især i hans nærhed spidsede man ører. Så 
kom vi ind i en sal, hvor Fr, Hammerich holdt et fore- 
drag — om holstenerne; det forekom mig, æmnet kunde 
have været valgt heldigere. Så gik vi til bords. Blixen- 
Finecke præsiderede; han havde foredragsholderen på sin 
håjre side, og det var vel for ikke at være for ensom 
mellem fremmede, at Fr. Hammerich havde fået P. 0. 

Boisen ved sin side; Boisen havde igen fået mig ved siden. 
Det var et broget selskab; men jeg tænker, de, som var 
med, og som ikke hørte til den grundtvigske side, snarest 
måtte kaldes »nomader«; de havde mødt op i foreningen 
som enkeltmænd, ikke i flokke eller som talsmænd for 
hele retninger. Der var en diplomat med ved aftens- 
måltidet, Hollands repræsentant, og i Holland havde der 
nylig været oversvommelse. Blixen-Finecke berørte dette 
i en tale og lod en tallerken gå rundt til de vandlidte 
hollændere. Selskabet bestod af »nomader«, skrev jeg, 
men kunde have brugt tillægsordet »fattige« — fattige 
nomader. Det var i alt fald ikke store summer, der kom 
på tallerkenen; de fleste har vel ligesom min sidemand 
og jeg. nåjedes med at give hver en mark, så det var kun 
Blixen-Fineckes halvhundrede-daler-seddel, der bevirkede, at 
indsamlingen kom til at se nogenlunde anstændig ud; 
denne seddel udgjorde mere end halvdelen af det hele 
beløb, som hollænderen takkede for. Af andre talere 
mener jeg at kunne mindes Dickens' oversætter, Moltke, 
og Glerup. Men det mest levende indtryk fra hin aften 
har jeg dog af Goldschmidt, som rejste sig op ved enden 
af tværbordet, ved hvilket vi sad, og fremhævede den for- 
skellige fortid, foreningens medlemmer havde, som bevis 
på, hvor alvorlig den sag var, som havde ført os sammen. 
Imidlertid svarede det indtryk, jeg havde af den hele for- 
ening og af mødet, ikke til den alvor, som Goldschmidt 
;gærne vilde have knyttet dertil. Og da jeg fulgtes med 
Boisen og Hammerich fra mødet, var det vel også nærmest 
”de skuffede forventninger, som vi talte om; Boisen var 
meget mistrøstig, - medens Hammerich prøvede at holde 
ørene stive. Det kan ses af, hvad jeg har anført efter 
"Goldschmidt om »Dannevirkeforeningen«, at den også 
<bragte ham en dyb skuffelse. Da han havde lidt den, 
udvandrede han for en tid. -— 

Det var i 1877, at Goldschmidt og jeg kom til at gore 
personligt bekendtskab. Min nu afdøde broder, Christian 
Schrøder, levede den gang som ugift på skovridergården 
Jægersbo på Låland, og han havde den sommer bekendt- 
gjort i et københavnsk blad, at han kunde tage imod 
»landliggere«. Goldschmidt rejste over til ham for at se 
på lejligheden; men da han ikke fandt sig vel derovre, 
blev han bange for, at han skulde få den lollandske feber, 
og opgav derfor tanken om at være feriegæst på Jægersbo. 
Imidlertid var han under sine samtaler med min broder 
kommen til at høre om mig og min virksomhed, og så 
slog det ham, at der til folkehåjskolen knyttede sig et 
ejendommeligt dansk liv, som han dog også burde kende. 
Da han hørte af min broder, at. der gærne samledes en 
del lærere i Askov i sommerferien, og at han sikkert 
vilde være velkommen ved denne lejlighed,- bad han min 
broder spørge mig, om det virkelig forholdt sig således. 
Jeg lod da Goldschmidt vide, at han skulde være vel- 
kommen i Askov. Den 30. juli 1877 skrev han så sit 
første lille brev til mig fra »88, gl. Kongevej«: »Jeg håber, 
at De ikke tror ilde om mig med hensyn til ordholdenhed 
ved aftaler. Ganske mod forventning blev jeg i hele juni 
måned holdt hjemme for at varetage literære interesser, 
og i begyndelsen af juli medførte forholdene en udilugt til 
Norge. Jeg er nu kommen bjem og bereder mig til, efter 
at have besårget nogle anliggender, at tage over til Dem | 
— i håb om, at der stadig er hjærterum og husrum.« 
Da jeg havde modtaget dette brev, sendte jeg Goldschmidt 
en redegårelse for, hvad vi skulde-have for under lærer- 
mødet først i avgust. Men deraf maa han ventelig have 
sluttet, at denne sammenkomst havde noget mere skole- 
mæssigt ved sig, end han havde mod på at være med til 
under en ferierejse. Han skrev den 9. avgust tilbage, at 
han af mit brev så, der fra hans side havde været en 
misforståelse eller mangel på rigtig opfattelse af situationen. 

»Da jeg talte med Deres broder, havde jeg ikke tanke om 
at deltage. i et møde på Askov; men jeg forestillede mig 
af hans tale, at De sikkert var der, og at jeg kunde gåre 
bekendtskab dels med Dem og Deres synsmåde, dels med 
en del af Deres venner, som — efter min opfattelse af 
Deres broders ord — vilde opholde sig på egnen eller 
endog i Deres hus. Jeg vilde da, hvis jeg kunde finde 
optagelse, have tilbragt et par dage i omgang med Dem 
og så være rejst videre til Vesterhavet m. m. Nu synes 
mig ikke, af jeg aldeles skal opgive tanken uden at have 
forespurgt hos Dem, om den, således som den er min, 
dog mulig kan udføres. Det er ganske simpelt en lille 
ferierejse for at træffe danske mennesker og dansk natur, 
for at følge med i den udvikling, som foregår i vort hjem, 
og trække frisk luft tillige. Tor jeg ulejlige Dem med at 
svare endnu en gang? Jeg forudsætter, at De vil være 
ganske ligefrem og oprigtig, og skulde omstændigheder af 
indre og ydre art ikke være mig gunstige denne gang, vil 
jeg opsætte mit håb til ad åre.« Jeg bød ham »velkom- 
men« som min gæst, også efter at lærermødet var sluttet, 
"og så kom han den 14. avgust. 

Han havde ikke været mange minutter inden. mine 
døre, får der forefaldt et betegnende ordskifte. Han kom 
til at sige, at vi ikke i Danmark havde noget ordentligt 
tidsskrift; det var hans mening, at vi intet havde, der 

. kunde stilles sammen med de engelske og franske revuer 
eller med de stårre tyske tidsskrifter af lignende art. Jeg 
kunde da godt give ham ret; men idet jeg bemærkede, at 
jeg selv var medudgiver af et tidsskrift, tilfåjede jeg, for 
at han ikke skulde tænke, at jeg var stødt ved, hvad han 
havde sagt, at det (nordisk månedsskrift) nærmest var 
bestemt for en kreds af meningsfæller. »Ja,« sagde han 
så, »dér kommer straks forskellen frem imellem Dem og 
mig, »De står i en kreds af meningsfæller; men jeg står 
ganske ene. Mahomed havde dog sin fætter Ali og sin 

slave Said; men jeg har ingen, som er i forståelse med 
min tankegang.« Der var noget spøgende i henvisningen 
til de almindelige historiske lærebøgers bemærkning om 
Mahomed og hans første tilhængere. Men der lød tillige 
en klage igennem Goldschmidts ord, som tit har mødt 
mig påa anden måde i hans mund, Der levede i hans 
sjæl en inderlig længsel efter -at føle sig i fællesskab med 
andre mennesker, Når han syslede med Nemesis-forestil- 
lingen, da var det menneskenes oprindelige guds-tro, han 
vilde gå tilbage til, for ligesom at finde den åndens 
himmel, der hvælvede sig over den hele slægt, og hvor- 
under den kunde føle sig som et stort fællesskab. Men 
naar han ingen meningsfælle fandt, der kunde optage 
denne forestilling i sig til derpå at bygge sit liv, så følte 
"han sig som den enlige, uforståede. 

Vor samtale drejede sig for en stor del om ægypto- 
logien og Nemesis-troen. Men der kom også meget 
andet med. Vi spadserede sammen, flere af lærerne på 


skolen og vor gæst, og vi fortalte ham om, hvad vi på | 


disse vandringer så. En dag gik vi ude på en af mine 
marker, hvor en karl var i arbejde, ventelig med at flytte 
køerne. Jeg fortalte da Goldschmidt, at jeg i juli måned 
havde været i Norge sammen med en del venner, — 
præsten Hoff i Ubberup og jeg havde været indbudne til 
at besøge folkehåjskolen i Gausdal og gårdbrugerne i dens 
nabolav sammen med de danske, vi vilde tage med os, 
— og til den rejse havde den karl meldt sig som del- 
tager, der nu gik og arbejdede på min mark; det var en 
husmandssån, som havde været på Vallekilde hojskole og 
været vor lærling i Askov, inden han kom til at tjæne 


hos mig; han havde ikke meget at råde med, men havde | 


dog ment, at de penge var vel anvendte, som han gav ud 
til en Norges-rejse. Goldschmidt fik stor interesse for 
dette menneske og spurgte altid efter ham, når han senere 
var i Askov. Jeg tænker mig, at minderne fra hans 

deltagelse i Upsala-toget i juni 1843 dukkede op for ham, + 
nu da han hørte, at hojskolelærlinger i små kår gjorde 
rejser til højskolevenner i Norge. — En anden. dag 
var jeg med ham i Skibelund-krat på bakken nord for 
Kongeå-dalen, hvor vi den 5. juni holder vort folkemøde 
og sidst i juli et kirkeligt møde, — hvor der for en del 
år siden er rejst en mindesten for Jakob Kristian Lindberg, 
og hvor der, når man står ved denne sten, måske kan 
ses mere af Sønderjylland end fra noget andet sted, som 
er landfast dermed. Dér fortalte jeg Goldschmidt, hvad 
der var sket i vinteren 1870—71. En aften fik vi i Askov 
bud fra Skodborghus — den uanselige kro, som bærer et 
gammelt herresædes navn, — at der var kommen nogle, 
franske flygtninge dertil, om vi ikke vilde komme derned. 
-I kroen har de ikke kunnet tale fransk med dem og har 
vel så ment, at vi kunde det bedre. Lærerne gik derned, 
og lærlingerne gik med. Det var tre mænd af en stilling, 
der vel nærmest svarer til vore underofficerers, der var 
undvegne fra det tyske fangenskab. Man kunde ikke få 
meget ud af dem; men de vilde gærne være med at drikke 
et glas puns, og der blev da tåmt en bolle af denne drik, 
der blev sunget nogle sange og råbt »leve Frankrig« m. m. 
Kort efter læste vi i »Fædrelandet«, at det var”meget ilde 
betænkt, at man nede på grænsen havde holdt et »fest- 
måltid« for disse flygtninger, Vi fandt, at det var at 
gore vel meget væsen af en bolle puns, og at det frem 
for alt var meget ilde hetænkt at henlede preussernes 
opmærksomhed på de tre mænd ved at skrive i et hoved- 
stadsblad om dem. At det kunde blive læst hin sides 
grænsen, fik vi snart et bevis på. Ti den efterretning, 
. som »Fædrelandet« havde udbredt, henledte en …- fangen 
fransk officers opmærksomhed på Skodborghus som et 
sted, hvor der kunde. være en mulighed til at; komme 
over -grænsen, og han prøvede da at følge i sporet på sine 
tre landsmænd. Det er en lang vej fra Gottorp til 

grænsen og særlig lang for en flygtning, der ikke tår søge 
hus om natten for at hvile sig ud. Officeren blev da 
dødstræt, inden han nåede bakkerne syd for Kongeåen, 
og der kastede han sig ned, som man kan gåre det i 
fortvivlelse: Der ské, hvad der vil, jeg kan ikke røre mig 
af stedet. Men i det samme fik han &éje på et hus med 
stærke røde og hvide farver; det var jo de danske farver. 
Han samlede sine sidste kræfter for at nå huset. 
Han kom over en bro og læste over dåren på huset 
FRIHEDEN. Han var fra Lothringen og kunde tysk. 
»Frihed«, skånnede han, måtte være et med »freiheit«; 
— han var i Danmark, og han var fril Den bekendte 
danske sønderjyde H. D. Kloppenborg havde bygget huset 
på et stykke jord, han ejede lige nord for Kongeåen; han 
havde prydet det med de farver, han elskede, og givet 
det et navn, der skulde betegne, at der kunde han ånde 
frit og tale frit. For mig har denne fortælling, som vi 
hørte straks efter, — også denne franskmand så vi i Skod- 
borghus — en egen klang derved, at friheden i den på 
en underlig måde er knyttet .til Danmark. Måtte det altid 
kunne siges: Her er frihed, altså er jeg i Danmark! Jeg 
har sagtens endt, hvad jeg den dag sagde til min gæst, 
med at ytre noget sådant. Jeg kunde mærke, han var 
bevæget. — Friskolen, som lå for vor fod, og hvori en 
sønderjydsk lærer med sin hustru, der er en præstedatter, 
under meget små livsvilkår underviser især sådanne born; 
som tinges i kost hos dem for en billig penge, tildrog sig 
også Goldschmidts særlige opmærksomhed. — Tiden gik 
rask for os i de dage, han var her i Askov. Han læste 
nogle, af sine »fortællinger og virkelighedsbilleder« for os, 
hvoraf han havde rentrykte ark med sig på sin rejse. 
" Han gjorde bekendtskab med bårnene lige så vel som med 
de voksne. Vi havde alle haft stor glæde af hans besøg, 
da han forlod os for at rejse til Nørholm. Men at der 
havde udviklet sig et forhold imellem ham og mine bårn, 

kom for en dag henimod jul, da han skrev til mig: »Jeg 


håber, at alt er vel i huset, og at Deres sind står til at 
gore mig en tjæneste. Medens jeg var hos Dem, fulgte 
en dag to af bårnene med ind på mit værelse, og det 
eneste mærkværdige, jeg da havde at vise og give dem, 
var lidt engelsk plaster for det tilfælde, at man rev eller 
snittede sig, og lidt eau de Cologne i en ganske lille 
flaske. De kærlige og nåjsomme bårn syntes tilfredse 
dermed; men det er ikke nok; ti giveren skal have lige 
så megen fornåjelse som modtageren, -og jeg følte mig så 
fattig, uforberedt som jeg var kommen mellem små bårn. 


Derfor er det, at De må tillade mig at supplere min gave- 


med hosfølgende lille pakke sukkertåj. Det er ganske vist 
igen en meget lille gave; men det går mig fornåjelse at 
tænke mig, at den dog passer bedre end plaster og kølnsk 
vand, og at den mulig kan skaffe børnene et &jebliks 
munter nydelse ved juletid.« Det blev siden Goldschmidts 


stadige skik at sende noget sødt, gærne en pakke franske. 


frugter, herover til julen, og var der ellers ikke en stadig 
brevveksling mellem os, så udeblev denne julehilsen dog 
næsten aldrig. 

Under sit besøg i avgust 1877 fik han så megen besked 
om, hvordan det gik til ved vore lærermøder, at han fik 
lyst til at være med det næste år, da blandt andre rektor 


Lefolii og lærerne fra Testrup, Nørregård og Bågø, op". 


trådte som foredragsholdere ved siden af skolens egne 


lærere. Goldschmidt var her en tre dage og var en for- 


nåjelig deltager i samlivet, Han hørte os holde foredrag, 
og jeg husker, at jeg fik et varmt håndtryk af ham, da 
jeg havde talt om Luthers sjælekampe.  Norregårds fore- 
drag om den italienske kunsts blomstringstid gav anled- 
ning til, at han sendte os et aftryk af et billede, han en 
gang havde ladet stikke til »Nord og Syd«. På vandringer 
i skolens have kunde han drøfte de alvorligste livsspårgsmål 
med os, Det kan vel sigte dertil, når han den 16. december 

1878, skrev til mig: »Mit sind er hos Dem med stor tak- 
nemlighed så vel for gæstfrihed som for megen åndig 
gave, hvor meget vi end ere skilte.« Da jeg kort efter 
meldte ham om et tungt dødsfald i vor kreds, skrev han 
den 31. decbr. 1878 blandt andet: »At dø frejdig....har 
ganske vist noget stort ved sig, og dog er jeg ved omstæn- 
dighederne bleven bragt til at tænke, at det er vanskeligere 
at leve frejdig med sorgen.« Han fortæller så om et 
dødsfald, der nys er indtruffet blandt hans kyndinger i 
Paris. En ung hustru, moder til tre bårn, var død. 
Hendes ægtefælles sorg kunde han forestille sig, skånt han 
ikke havde fået nogen ligefrem udtalelse. . Men for faderen 
var dette dødsfald tabet af hans dyrebareste ven, som han 
selv havde udtrykt sig, og medens den gamle mand var 
knækket, skulde han rejse ned mod Middelhavet og bringe” 
budskabet til sin hustru, der lå meget syg.  Dødsfaldet 
kunde ikke skjules for hende, og budskabet vilde måske 
dræbe hende.- »Når tanken følger disse personer,« skriver 
Goldschmidt, »får sindet en usædvanlig stærk fornemmelse 


"af jordelivets ve og forfærdende usikkerhed, og man tørster 


efter det, der kan læge eller forsone. Det så kaldte store 
verdensliv yder især i denne tid liden vækkelse, lidet, der 
kan begejstre sindet ved tanken om >»menneskehedens 
banner, der fører frem til sejer.«. . Der er en umådelig 
reaktion, angst i sindene og sult i-husene. Var man lidt 
oven for jorden, måtte man, synes det, høre en bestandig 
jamren stige mod himlen. Jeg véd nok retningen, hvori 
trøsten skal søges; men jeg kan ikke nå langt nok, og kan 
jeg skaffe mig selv en dråbe, så er der intet til de andre. 
— Lad mig stræbe bort fra det tyngende — hvor vel 
man netop ikke skal bort fra det —... Så vil jeg også 
sende Dem hilsen og ønske om et glædeligt nyt år for 
Dem og Deres hus og slægt, og alle de mange, som De 
har den lykke at være så meget for såvel i tankevækkelse 

som i livsgerning. — Vor fælles ven Hendriksen”) er vist 
nok meget misfornåjet med mig og fra sit standpunkt med 
rette; ti jeg har måttet opgive at være ham til bistand i 
bladet, endog således, at han ikke får fortællingen. Den 
sidste tids begivenheder udenfor og i sindet have sprængt 
rammen, som jeg havde færdig, og jeg kan næppe på 
nogenlunde tilfredsstillende måde fylde den ud, med 
mindre jeg både med hensyn til tid og til sted bliver 
noget fjærnet og får magt over de følelser, som strides. 
Men så vil fortællingen endnu mindre kunne bruges i et 
illustreret blad. Hvad Hendriksen angår, antager jeg i 
stilhed til min beroligelse, at han i virkeligheden ikke 
vilde have videre nytte af mig. Jeg har intet publikum. 
Dette er en ytring, som De vistnok misforstod i nogen 
grad, da de hørte den af mig herinde. Jeg kan ypperlig 
få en bog forlagt og solgt; men det, som sysselsætter mig, 
er alligevel ikke af den slags, som et publikum under de 
nuværende forhold vil have eller måske skal have. Man 
vil enten adspredes eller opbygges; man vil være med i 
alle livets, især i selskabslivets, interesser, med alle for- 
behold. af at være en god kristen især om søndagen. Man 
besidder en kunst, en færdighed i at behandle livet, som 
jeg beundrer, men ikke forstår, Til gengæld forstår man 
ikke en, der søger sin menighed fra det punkt, da sprogets 
rødder nedlagdes i menneskeslægten, indtil den dag idag. 
Der er for de fleste hyggeligere under en kirkes loft eller 
bue, og hvis jeg ved at tale forstyrrer nogen i denne 
hyggelighedsfølelse, hvad ret har jeg da til at tale og for- 
lange mig hørt! — Jeg mærker, at uagtet De er yngre 
end jeg, skriver jeg dog til Dem som til en ældre eller 
endog en ældre ven og skriver dog ikke alt. Det vil De 
forhåbentlig kunne finde Dem i for en gangs skyld. Et 
af lyspunkterne er og bliver, at jeg med så hjærtelige 


2) Udgiveren af >Ude og Hjemme«. 

følelser kan se hen til Dem og Deres, Altså tillige en 
oprigtig tak for året.« 

Den 6. februar 1879 skrev han til mig: »Jeg har nu 
— unægtelig noget sildig — læst »nordisk månedsskrift« 
med Deres afhandling om »Uarda« m. m. og kan ikke 
andet end udtale min glæde over måden, hvorpå De har 
opfattet og bedåmt mine ægyptologiske anskuelser, så vidt 
de vedrøre nævnte sag. På grund af, at jeg stadig søger 
”at komme videre og ved hjælp af det historiske, ethnolo- 
giske og sproglige få tydeligere syn på ideernes fødsel og 
vækst, er der en mylren af ting, som jeg ved denne lej- 
lighed kunde ønske at omtale, ikke for at gåre indsigelse 
imod noget enkelt fra Deres side, men blot for at få det 
frem, eftersom jeg er fyldt deraf. Men det vilde blive for 
vidtløftigt i et brév, og jeg vil derfor indskrænke mig til 
det, hvormed jeg begyndte, nemlig være glad over, at jeg 
har så megen samstemning fra en mand som Dem. — Jeg 
kan ikke undlade, om end i halv spøg, at berøre det sær- 
syn, at jeg omtrent samtidig skal læse Borchsenius' om- 
hyggelige fremdragen af Korsar-tiden og Deres afhandling, 
næsten som om jeg havde at gåre med to forskellige per- 
soner, hvem jeg huser under mit navn.« 

Da jeg ikke længe efter havde sendt ham et særtryk 
af nogle artikler, jeg havde offentliggjort i »Hojskolebladet« 
om »vore fædres tro på en alrådende Gud,« skrev han til 
mig den 16. febr. 1879: »Atter har jeg anledning til at 
takke Dem, nemlig for tilsendelsen af deres sidste, rigtig 
nok lille, men indholdsrige skrift, og atter må jeg sige, 
at De vækker ikke blot ét, men mange sæt af tanker, 
som det vilde være for vidtløftigt at bringe i brevform, 
eller nåjagtigere: jeg kan ikke gåre det uden først at få 
Deres samtykke, Deres erklæring om, at De har tid og 
vilje til at indlade Dem i privat diskussion med mig. Om 
nogle punkter er vel al diskussion. afskåren; det kan ikke. 
føre til noget og vilde kun frembringe misstemning, om 

den egentlige religiøse meningsforskel mellem Dem og mig 
droges frem. De kan ikke tilstede nogetsomhelst, der tog 
sig ud som angreb på det bibelske og kristelige, og jeg 
vilde upåtvivlelig trods al min ærefrygt for det religiøse, 
komme til at se ud som angriber. -— Men så er der andre 
punkter, der ere nogenlunde nevtrale, d. v. s. overvejende 
videnskabelige f. eks.: Så vel i »Nemesis« som i anmeld- 
elsen af »Uarda« har jeg udtalt mig om, hvad mythen er, 
og i modsætning hertil står deres ytring pag. 7, hvor De 
vil gore mythe og heltesagn så vidt muligt til et. De 
vil skælne- mellem guder og norner, hvorimod .jeg har 
stræbt at vise som en hovedsag, hvorledes Zeus og Neme- 
sis, Nemt-Hatar og Punt (de hellige ni, gudernes samfund) 
hører sammen, og ved hvilken uundgåelig logik de til- 
syneladende skilles. — Dette er kun ét eksempel. — De 
er ikke forpligtet til at optage nogen brevstrid med mig, 
og når De vægrer Dem, vil det venskabelige forhold, som 


— det smigrer jeg mig med — består imellem os, ved- 
blive uforandret, ligesom det sikkert også kunde blive ufor- 
styrret ved en ærlig strid..... Men jeg har måttet skrive 


nærværende. Min tak til Dem for, og min glæde over, 
deres artikel i »nordisk månedsskrift« vilde blive menings- 
løs, hvis en lignende tak uden forbehold kom i anledning 
af den nordiske mythologi.« 

Allerede den 21. febr. skrev Goldschmidt et nyt brev: 
»Siden jeg afsendte mit forrige brev til Dem, har jeg er- 
kendt, at der var en fejl deri, nemlig i den bemærkning, 
at noget af den diskussion, som jeg foreslog Dem, kunde 
»nogenlunde« holdes borte fra det religiøse. Nej, det er 
umuligt; det religiøse kan slet ikke holdes borte, det er 
sagens grund og mål; jeg mærker det tydelig nok på den 
bekymring, den sindets' angst, som tanken over hyilket 
som helst punkt fører mig tilbage til. Kort udtalt er 
spørgsmålet, som altid opkommer, dette: Er den bibelske 
grundforestilling om menneskeslægtens opkomst, om Adam 

og Eva, om Guds samtaler med dem, om en deraf følg- 
ende, også i al hedningdom levende, om end fordunklet 
Guds-viden rigtig — eller ligger »åbenbaringen« i menne- 
skets organisme, i sprogets »rødder«, hvis- fineste spirer 
stå i »evigheden«? Tager jeg fejl, så føres jeg med magt 
ind i den bibelske verden, hvorhen jo for øvrigt en følelse 
drager, og heraf kan ses min »bekymring«, — Heraf kan 
også skønnes, hvor vigtig læren om mythens betydning 
(ikke mythernes betydning) er mig. Hvad mythen er, 
findes forklaret bl. a. af N. M. Petersen, hvis ord jeg har 
brugt både i »Nemesis&« og i anmeldelsen af »Uarda«: 
mythen er menneskeslægtens første sandhedstale. Det 
kunde siges anderledes; men dette er godt nok. Og hvis 
dette er rigtigt, så udelukkes ganske heltesagn, eller de 
høre kun til visse såkaldte myther, der ikke ere oprin- 
delige og ligge udenfor begrebet. Og ere mytherne den 
første sandhedstale eller famlen efter sandhed, så må vi 
Søge hos vilde, halvvilde, barbariske og opvoksende folke- 
stammer for at opdage, ud af hvilken rod det hele vokser, 
og så ville vi af denne umådelige mangfoldighed få syn 
for sagn om, at alt er begyndt med iagttagelse af men- 
skets åndedræt og med gætning om, at den ganske verden 
ånder og har et hemmelighedsfuldt liv, åndedrag, ånd, i 
sig, Derfor har man dyrket floder, håje, sten, træer — 
alt, hvad der syntes at kunne have liv i sig og afspejle 


beskuerens egen ånd —, og den håjeste åndfuldhed, hvor- 


med menneskene nogensinde så på træet og forvandlede 
dets skjulte naturliv til en afspejling af ånden, er den, 
som viser sig i nordboernes mythe om Ygdrasil. Et ejen- 
dommeligt helteliv har givet mythen farve; men vi ere 
vistnok enige om, at den — ligesom Ragnaroks-mythen — 
er ren, ethisk symbolik uden indblanding af heltesagn. — 
Jeg kaldte Ygdrasils-poesien den håjeste åndfuldhed i sin 
art, men vil ikke dermed have nedsat det kaldæiske og 
det ægyptiske hellige træ. Men vi vide endnu for lidt 


»Danskeren«, X, 22 

derom. Det er for poetisk til, at de lærde skulde give sig 
ret af dermed. Imidlertid, Ygdrasil er en ask, og ordet 
Ash bruges netop på ægyptisk til at betyde det hellige 
træ. Nornerne sidder ved Ygdrasils fod, Hathor sidder i 
Ash og rækker sjælen nådens drik. Har jeg i mit liv 
udrettet noget som helst, der fortjæner at leve og mindes, 
så er det, at jeg har påvist Nemt-Hathars overensstem- 
melse med Nemesis-Adrasteia, og endnu idag er det sandt, 
at Nemesis, d. e. retfærdigheden, der har nåde i sig, rækker 
det .bange, bekymrede menneske håbets drik. Her ville 
vi begge, De og jeg, være enige om at se noget kristeligt; 
men De maa se det som mystisk forberedelse, jeg ser det 
som naturlig vækst ud af de første spirer. Jeg står uden 
for, under aftenhimlen, medens menigheden inde i huset 
synger sin aftensalme og hører trosbekendelsen blive frem- 
sagt, I det 6jeblik siger jeg: nu stiger Gud ned til dem 
derinde. Spørgsmålet er, om Gud da ikke også er hos 
mig, skånt jeg er under den lidelse, at jeg er ene. — Jeg 
skrev det foranstående imorges, straks efter modtagelsen 
af Deres venlige, kære brev, og idet jeg nu gennemlæser 
det, finder jeg det så kort, flere steder endog dunkelt; 
"men for.at gore det tydeligt eller fuldstændigt måtte jeg 
fylde et bind. . Desuden foreligger jo så. meget trykt, som. 
De lover at ville vise den ære at læse påny. — Hvorfor 
skriver jeg da? Fordi jeg ikke kan lade være. Jeg be. 
" høver at føle mig i åndsforbindelse med Dem, fordi De 
står så livfuld, så sympathisk og dog antipathisk til mig 
og alt mit. Jeg forlanger ikke svar, vil ikke påtrængende 
opfordre til et »brevskifte«, hvortil deres betydelige gerning 
knap levner Dem tid — lad mig blot skrive. Jeg tager 
da en anden side af mythe-væsnet. Hvorfor er der i al 
mythe en han og en hun, en gud og en gudinde? Fordi 
menneskenaturen går det til en nødvendighed at se sådan. 
Mand, kvinde og barn udgåre menneskeverdenen, og den 
hele verdensorden er mand, kvinde og barn, d. v. s. et 

produktivt, et receptivt og et produkt. I det hebraiske 


avler Gud verden (barah), og der siges: disse ere verdens " 


fødsler (toledoth). I det ægyptiske indånder Gud sig i 


stoffet, »ægter« det, og den ordnede verden fødes deraf. ? 


Deraf følger med ubåjelig logik, d. e. af de love, vor for- 
nuft er underkastet, at der opkommer en almægtig guddom 
og en orden, en skæbne, han er underkastet. Han har 
selv sat ordenen, den er hans modus vivendi') overfor 
verden. Derfor siges der i mythen om guds-samfundet, 
»de hellige ni«, der besøge helten, at guderne Re og Num 
til hans lykke ville give ham. en hustru (som Num skaber); 
men ordenen, Hathar, der véd alt, forkynder, at kvinden 
skal blive heltens død. Derfor er det, at Zeus »nemesaei«?), 
men tillige er under Nemesis eller Moira, og derfor er 
Odin under nornerne. Åt.- sindet vakler i sit syn og aldrig 
har det ganske klart, ligger i det mysterium, som i så 
henseende omhyller vor slægt og er dens »skæbne«. 
Derfor har jeg heller ikke andet at sige eller gentage 
herom end, at Nemesis, det Guds-pust, som er verdens 
liv, fører til Gud, og skulde jeg vove mig til at anføre et 
mystisk ord af det nye testamente, skulde det være: Ingen 
kan komme til mig, medmindre han føres af faderen. — 
Nu vil jeg dog standse for idag og slutte med nogle ord 
i gensvar på Deres brev. — De kan nok vide, at jeg gærne 
ser Dem benytte afhandlinger i-mine »Blandede Skrifter« 
til et foredrag. Jeg anser det selvfølgelig for en ære, der 
- vises disse afhandlinger. Jeg vil kun bede Dem mindes, 
at »Blandede Skrifter« i alt væsentligt ere optryk af »Nord 
og Syd«, og jeg ser gærne dette tidsskrift nævnt som 
kilden (ved siden af »Bl. skrifter«). — Ligeledes glæder 
det mig håjlig, at man på Askov gærne modtager hilsener 
Nr SE Een 

fra mig. Derpå skorter det. sandelig ikke fra min side. 
- Alt er mig så tydeligt, så nærværende; jeg ser alle skik- 
kelserne for mig; jeg har hvert ansigt, hvert udtryk, hvert 
. smil så levende, som aldrig får har været tilfældet ved 
mindet om mennesker udenfor min familie. Det kommer 
naturligvis af de stærke, lykkelige dage, jeg levede med 
dem, men dette stærke og. lykkelige kommer også af 
noget. Jeg hilser da påny...... Mon ikke også Pastor 
Sveistrup vil modtage en venlig hilsen? Han syntes slet 
ikke om det, da jeg en gang sagde, at mennesket gen- 
skaber sin Gud; det trak med uvilje i hans ansigt. Men 
han kan vel tilgive, at jeg hellere talte åbent end gjorde 
forsøg på at »snakke nogen efter munden«.« 

I et brev af 14. marts 1879 foreslog Goldschmidt selv 
at standse forhandlingen .om mytherne. Vi manglede et 
fælles grundlag: overensstemmelse i at opfatte begrebet 
mythe. Skulde der dannes en gruppe »utvetydige myther«, 
vilde han dertil regne dem, -der behandlede »verdens op- 
… Tindelse, verdens moralske gang og døden.« 

Den 4%. august 1879, da han var kommen hjem fra 
udlandet, skrev han blandt andet: »Da jeg rejste, antog 
jeg det for rimeligt, at jeg vilde komme hjem snart, måske 
ved pinsetid; men der er gået to måneder over tiden. 
De omstændigheder, der bevirkede dette, kalder jeg det 
førende. Dette førende kan i og for sig kaldes indifferent, 
fordi det kun får betydning ved den brug, som det indre, 
det i mig styrende, gør deraf, Først ved brugen for- 
vandles forholdet fra et skæbne- til et Nemesis-forhold, 
d. v. s. til erkendelsen af Guds ånde i tilværelsen og til 
hvad deraf følger. — De sér, jeg er ikke ude af Nemesis, 
og på hele rejsen har jeg væsenlig været beskæftiget der- 
med. Det var beskæftigelse med »Nemesis«, som tog min 
tid. . Jeg søgte bøger og billeder; jeg søgte de lærde og 
samtalede med dem. I Paris rådede nogle af disse lærde 
mig til- at fortsætte og udgive på fransk et udtog af mit 

skrift. Saa gav jeg mig i færd dermed, og da jeg havde 
afhandlingen omtrent færdig, rejste jeg til Weimar og Berlin 
for at fuldstændiggåre og endelig hjem for at lade afhand- 
lingen trykke. Det har altså været en arbejdsrejse, og selv 
om nu det hele mislykkes, selv -om jeg i steden for at 
udrette noget kun får fortrædeligheder af mit skrift, så 
har jeg dog levet, villet, virket og er vokset lidt derved. 
Altså er jeg taknemlig nu, inden jeg når til trykkeriet; jeg 
fordrer og venter intet videre. Følgelig, skulde jeg en 
gang i et mismodigt &jeblik klage, 'så vær af den godhed 
at være vidne imod mig. — Jeg håber, at alt står vel til 
på Askov, så vel i Deres familie, som i Deres hele kreds 
og i Deres betydningsfulde gerning. Jeg tår sige, at jeg 
har talt om Askov og forkyndt dets pris til alle, som 
vilde høre; men — man troede mig i regelen ikke; det 
var, mente man, et billede a la Fiesole, -malet med guld 
og karmoisin; når jeg vilde slå af; vilde man tro mig. 
Men jeg kunde ikke -slå af; jeg står ved sandheden som 
uvederhæftig, og har kun den trøst, rigtignok en stor 
trøst, at min hilsen nu går til det virkelige Askov, der er, 
som jeg har set og forkyndt.  Hilsener af ganske Hjærte 
til alle og alt på Askov.« — i 

Fra den nærmest følgende tid har jeg kun de breve, der 
fulgte med hans sædvanlige julesending. " Jeg skal meddele 
det fra 6. decbr. 1880: »Min kærlighed til Askov er ikke af 
den slags, som går bort i løbet af et års tid, medens vi 
intet have set eller hørt fra hinanden. Jeg beder om til- 
ladelse til, igen ved juletid at sende min lille gave af sødt 
til bårnene og tilfåje mine hjærteligste ønsker for det 
hele hus, den hele egn. — Jeg har i årets løb haft sær- 
deles megen sorg, der har gjort mig tavs, og som jeg 
heller ikke nu vil omtale. Det er bedre at udtale tak- 
nemlighed for det gode og herlige; som lyser i verden,. og 
for verdensgangen, som er majestætisk skån under Gud. 
— Gud velsigne Dem og Deres og vort fælles fædreland ?« 


| 

Jeg svarede ham på dette brev ved at dvæle ved nogle 
af de ting, jeg havde oplevet i årets løb. Jeg har da for- 
talt ham om indvielsen af Frederik den syvendes minde- 
sten i Vejen og sendt ham en sang, skreven til denne lej- 
lighed af en af vore lærlinger, V. O., med ønske om at 
høre hans mening om. den. Jeg har da også sendt ham 
en hektograferet afskrift af min egen mindetale over en 
lille dreng, vi havde mistet, og et digt, som P. la Cour 
havde skrevet i anledning af dette dødsfald. Da Gold- 
schmidt kommer til at dvæle ved dette digt i sit svar, skal 
jeg meddele det her: 


Lille Bent: 


Nu sluttes han ind i den store kæde, 

nu fejres i himlen en fest med glæde; 

de synge: velkommen! vel mødt over sky! 
i glædens bolig i himmelby! 


Nu synger, Bent i den hvide skare 
med fagre ord og med toner klare 
halleluja for vor broder huld, 

som haned os vej fra det sorte muld. 


Nu danser Bent i den store kæde, 

men smiler mildt til de &jne, som græde: 
»I ser jo min fryd, I deler den vist! 

— halleluja for vor broder Krist!« 


Nu lægger Bent sine spæde arme 

om Frelserens hals, og med kys og varme 
han drikker af kærligheds evige væld: 
»Du kære Frelser! Immanuel!« 


Ja, syng kun, og dans kun, du kære lille, 
og læsk dig af kærligheds dybe kilde! 
Ja, fryd dig og glæd dig i Frelserens favn, 
— så glæden kan lyse over vort savn. 

Den 20. decbr. skrev Goldschmidt til mig: »Jeg har med så 
meget dybere deltagelse kunnet læse deres meddelelse om 
lille Bent og hans bortgang, som blandt mine store tab i 
dette år det stårste var, at to af min såns bårn døde, 
med få dages mellemrum, af difteritis. Det var nu i no- 
vember, og på en rigtig kold, ru, fugtig novemberdag holdt 
pastor Hår talen over de to små, der sænkedes i samme 
grav på Lyngby kirkegård. Måske var mit sind med i 
salmen og talen lige så fuldt, som tilfældet var med 
mange, der kalde sig kristne; men det var ikke nok, vil 
De føle og tænke. Og alligevel har jeg på min. måde, 
midt i sorgen, forvisning om, at »den store kæde«, er til. 
Jeg beder Dem om, at De vil bringe hr. la Cour min 
hjærtelige tak for hans gravsang over lille Bent. Der står 
det om »den store kæde«, ord, jeg selv har kendt og 
brugt tidligere, men som ved denne lejlighed levede frem 
ligesom i nyhed og mægtighed. Dog er det tillige for 
hele sangen, at jeg ret inderlig takker hr. la Cour, rent 
personlig og tillige literært. Ti sangen er jo et virkeligt 
og betydeligt digt. Jeg véd nok, at kristenheden er såre 
rig på den slags digte, og det kan være, at jeg kender 
forholdsvis få af dem, hvisårsag måske De, som kender 
flere, ikke er bleven så slået af hr. la Cours digt som 
jeg. — Mulig er det gravsangen, der kommer mig i vejen 
for en rigtig bedåmmelse af V. O.s digt. Jeg læste dem 
straks, om end ikke lige straks, efter hinanden, inden det 
stærke indtryk af Bents drapa — om jeg tår sige så — 
havde sat sig. Dog tror jeg, at den dom vil holde sig 
fast, at den personlighedens grebethed, den sjælens klang, 
som er i la Cours digt, og som er poesien, ikke mærkes 
i O.s Sidstnævnte bringer ud i vers, hvad der i anden 
- slags tale er sagt ham; han er et ekko, men intet støbt 
malm, hvorom siges: Vivos voco, mortuos plango.”) — 


1) »Jeg kalder de levende, jeg begræder de døde.< — Smlgn, over- 
skriften over Schillers sang om »klokken«. 

Men heraf følger ingenlunde, at O. ikke skulde kunne 
have en fremtid som digter; men jeg kan ikke se det 
tydelig,. og overhovedet er det en mislig sag at ville drage 
betydende slutninger af en enkelt prøve..... Sluttelig en 
oprigtig tak til Dem for Deres hele Brev. Da jeg skrev 
forrige gang, syntes alt mig ude af fugerne; jeg måtte 
skynde mig-med at gåre alle ting rede, hilse Askov får jul, 
for dog at få hilst. Nu hilser jeg med større fred: Glædelig 
jul til Dem og Deres og Nutzhorns og hele Askov!« 

, 1882 deltog Goldschmidt i vort høstmøde, hvor han 
mærkelig nok traf sammen med den svenske forfatterinde 
Anna Charlotte Edgren. Under dette møde i den næstsidste 
uge af september blev mindestøtten, der er rejst for Hans 
Kruger, i Skibelund krat, afsløret, og ved den lejlighed 
holdt Goldschmidt en lille tale, hvori han vedkendte sig 
det lyse håb for Danmarks fremtid, der for ham var 
knyttet til folkehåjskolens gerning. Han var synlig be- 
væget ved at mødes med sønderjyderne tæt ved grænsen. 
— Én aften fortalte han på skolen et rejseminde, som han 
senere skrev ned. og lod trykke. Der er nylig i en kalender 
fortalt; hvordan et par bemærkninger om hvidkål, som han 
og jeg skiftede ved middagsmåltidet, gav anledning til, at 
han tog ordet om aftenen. Vi havde fået hvidkålssuppe 
den ene dag og fik fyldte hvidkåls-hoveder den næste dag, 
og dette gav anledning til den bemærkning af mig, hvortil 
Goldschmidt svarede: »Jeg holder. meget af hvidkål; men 
for resten skal jeg en gang fortælle Dem en historie om, 
hvordan jeg kom til at spise hvidkål i et kloster.« — Når 
vi har store møder på skolen i sommerferien eller efter 

"høst, benyttes i reglen gymnastiksalen til foredragssal og 
vor almindelige foredragssal til dagligstue for mødets del- 
tagere. Dér.går da gærne samtalen livligt om aftenen, 
medens der af og til spilles på et fortepiano eller fore- 
drages sange. Den aften, da Goldschmidt havde gjort den 
anførte bemærkning, blev han af en deltager i mødet 

opfordret til at oplæse en af sine fortællinger, og da han 
vægrede sig ved det, henstillede jeg, om han vilde fortælle 
os den oplevelse, han havde sigtet til ved middagsbordet. 
Han fåjede sig efter mit ønske og fortalte, hvad der i 
»Fortællinger og Virkelighedsbilleder« fra 1883 er trykt 
under overskriften: »I en bjærgegn«. Da en af tilhører- 
inderne bagefter sagde til ham: »Men det var jo en Ne- 
mesis-historiel« — kom "han til at tænke nærmere over 
den, gav hende ret og nedskrev den så.) 

Om den stemning, hvori han denne gang forlod Askov, 
vidner hans brev af 23. september med denne begyndelse: 
»En del af, hvad jeg nu vil skrive,. véd De i forvejen, 
nemlig: at jeg er Dem og Deres hustru inderlig taknemlig 
for opholdet i Deres hus, for samlivet med Dem og Deres 
familie og de mangfoldige andre gode, elskelige mennesker. 
Af ganske hjærte sender jeg hilsen og tak til hele det her- 
lige Askov..…. Nu ere vel alle Deres gæster dragne bort, 
så at det ikke nytter at.sende hilsen til de enkelte, jeg 
kom særlig i berørelse med og følte mig særlig tiltrukken 
af....Jeg kunde ønske, at De stod skjult i stuen og hørte 
til, når jeg afgiver beretning om Askov.« Den 11. oktober 
skrev han blandt andet: »Fru Edgren har fra Stockholm 
sendt mig et eksemplar af hendes »Billder af lifvet«, og 
jeg har læst dem med stor anerkendelse af hendes sunde, 
dygtige sind, og af hendes håjst betydelige fremstillings- 
evne.« ; 

- 13. december 1882, da han skrev til mig med den sæd- 
vanlige julegave, sendte han »tusinde tak for det år, som 
nu nærmer sig sin ende,« og så meddelte han: »Det vil 
ventelig interessere Dem, at jeg siden sidst har været 
flittig udi det danske og gjort et lille bind fortællinger og 
virkelighedsbilleder færdigt til tryk. Det antages at ud- 
komme i februar. Men så små ting som fortællingen om 


7) Danmark. Illustreret kalender for 1888. S. 77 f. 

den hvide kat ere dog ikke deri. Måske vil jeg, når det 
er for silde, få grund til at udbryde: Si tacuisses..... ye 
men nu er det på gled. I alt fald er jeg sikker på at 
møde velvilje ovre hos Dem; det er da egentlig også fra 
Deres hjem, at et stød gaves.« Da jeg svarede ham på 
dette brev, fortalte jeg ham om et besøg, vi havde haft af 
en svensk frue, der var ivrig for adskillige af de ting, 
man regner til »den indre mission«. Den 29. december 
takkede han for brevet. »Deres skildring af den svenske 
dame og hendes færd er i håj grad tiltalende, og mer og 
mer kommer jeg til erkendelse af, at der ovre på Askov 
opleves mere, end to jævne danske forfattere kunne opdigte, 
men at tillige dette oplevede liv er højst misundelses- 
værdigt. Dog tilfojer jeg beredvillig, at jeg véd, at det 
ikke er en blot lunefuld skæbne, der giver disse gaver, 
disse oplevelser, menneske-bekendtskaber.« 

l et brev, han skrev den 6. marts 1883, efter at den 
bebudede bog var udkommen, findes følgende linjer: »Hvis 
De har læst »Levi og Ibald«, håber jeg, at Dé ikke er 
bleven stødt over udtalelserne om grundtvigianere, hel- og 
halvjøder. Ved de sidste har jeg jo taget mig selv med 
som genstand for den atheistiske »theologs« udfald.« 

Der var forhandling imellem -os, om at han skulde 
besøge skolen, inden vinterhalvåret 1882—83 holdt op, 
for en gang at få et indtryk af det daglige liv i Askov; 
men hverken vejrliget eller helbreden tilstedte ham at rejse 
før i april, og da skulde jeg til Bergen for at holde en 
række foredrag. 

Af et brev fra 7. marts 1884 skal. jeg gengive nogle 
stykker. »Mange tak for Deres »Meddelelser«. Ellers ere 
skole-efterretninger meget tår læsning; men hvilket liv der 
er i Deres, og hvilken fornåjelse det er at se den vidtræk- 
kende åndige virksomhed, i hvilken Askov er midtpunkt. — 


2) »Havde du tiet, vilde du have beholdt dit navn som filosof.« 

Jeg er Dem også megen tak skyldig for Deres anmeldelse 
i historisk månedsskrift. Unægtelig vilde jeg gærne have 
set, hvorledes en mand som De stiller sig til »mdm, Skau«") 
som nemesisfortælling; men jeg erkender beredvillig, at 
sligt ikke lod sig behandle i en lille artikel under »bog- 
nyt«, og jeg har al grund til at være erkendtlig for de 
smukke og venlige ord, der gå i anden-retning og passe 
bedst til stedet. — Da De var her, havde vi så travlt med 
de gode gamle ægyptere, at jeg ikke fik spurgt... . Heller 
ikke fik jeg bedt Dem modtage hilsen til hr. Povl Pedersen 
[Bjerge]. Han var så elskværdig at give mig et ekspl. af 
sin bog”), og jeg har læst den -med ikke ringe tilfredsstil- 


lelse, der især hidrører fra den fornemmelse, jeg fik af, at. 


her på naiv, simpel og ædrulig måde var gjort et forsøg 


- på, overfor de stamtræer, vi ellers have, at tegne et reli- 
giøst stamtræ. På den måde fornyer bonden sin historie 


og bliver igen adelsmand.« 

Den 4. juli 1884 — på fyrretyve års dagen efter den 
store fest på Skamlingsbanke — blev der ved bidrag af 
svenske og norske folkehåjskolelærere og deres venner 


rejst en mindestøtte for N. F. S. Grundtvig på det sted, 


hvor han den gang var mødt for at ønske sønderjyderne 
til lykke med, at de havde fået mod på at oprette den 
første folkehøjskole i Rødding. Da Goldschmidt havde talt 
på Skamlingsbanke 1844, lå det nær at indbyde ham til 
at være med ved den lejlighed, da mindet blev draget 
frem om den navnkundigste af alle danske folkefester. 


" Mit brev af 26. juni til ham om denne sag traf ham” ved 


badet Kissingen, men først den 2. juli om eftermiddagen 
kl. 4. Han satte sig straks ned og skrev: »Indbydelsen 
glæder mig; men hvor den tillige går ondt — ti jeg kan 
jo på ingen måde komme! Jeg tår knap vente, at disse 


1) »Fortælling om to børn, eller hvordan mdm. Skau fik sin vilje.« 
2) En familieskildring fra Vestjylland. 

linier ville nå Dem i rette tid for at forklare min tavshed og 
min udeblivelse. Får De dem, inden De tager af sted, så 
vil jeg inderlig ønske, at De oppe på banken kan et 6je- 
blik få tid til at sige hen for Dem selv: Her er et fra- 
værende menneskes sind til stede af al magt og velsigner 
fortiden og nutiden, egnen og folket! — Min sindsbevæg- 
else er så stærk, at hånden ryster, og jeg kun med van-. 
skelighed kan skrive tydelig. Gud velsigne Danmark og 
give det på ny fri og glad udsigt fra Skamlingsbanke.« 
Der er flere breve, som jeg har liggende fra Gold- 
schmidt, men som i alt fald i 6jeblikket har mindre 
betydning. Når jeg var i Kjåbenhavn, plejede jeg at be- 
søge ham, og.i vinteren 1886—87 var jeg oftere i hans 
hus. Blandt det, han meddelte mig, var jeg særlig glad 
ved at høre, hvad han fortalte om folkehåjskolen i Ebel- 
toft. I denne by havde han ligget for at prøve badene i. 
” Kattegat, og da havde han jævnlig besøgt højskolen, hvor 
han blev stærkt optagen af de foredrag, som blev holdt af 
skolens andenlærer, M. Larsen, der tidligere havde været 
præst i Paris, og nu er valgmenighedspræst i Holstebro. 
"Goldschmidt holdt sig i de senere år stærkt tilbage fra del- 
tagelsen i de politiske kampe; men dersom han skulde have 
været indrulleret i noget parti, måtte det vel nærmest være 
i det »moderate håjre«, for så vidt som man den gang kunde 
tale om et sådant.  Ebeltofts håjremænd fandt i hvert fald 
ingen betænkelighed ved at bede ham holde en oplæsning 
på et offentligt sted i byen. Men Goldschmidt vidste, at 
man havde meget at sige på M. Larsen, der ansås for at 
være en stærkt udpræget venstremand. Han ønskede at 
give M. Larsen en oprejsning og stillede derfor som vilkår 
for, at han vilde læse, det krav, at man skulde indbyde 
Larsen til at være til stede. Goldschmidt sagde så et 
par ord, inden han begyndte; han var undselig ved, at 
han ikke havde mere at byde tilhørerne, så meget mere, som 
der var så god lejlighed til i Ebeltoft at høre en vægtig 

og betydningsfuld tale. Idet han sagde dette, bukkede 
han for M. Larsen, og derpå gik han over til oplæsningen.)) 

I Avgust 1887 døde Goldschmidt. Det var mig såre 
kært, al jeg kunde være til stede i kapellet i Møllegaden 
ved håjtideligheden om hans hbåre, og at jeg kunde være 
med i den lille skare, der stod ved hans grav på Vestre- 
kirkegård. Blandt vort fædrelands betydelige mænd var 
han en af dem, der havde knyttet sig hjærteligst til den 
skole, hvor jeg har haft og har min livs-gerning, — og en 
af dem, kan jeg fåje til, hvem det var en hjærtesag at 
værne om folkehåjskolen i Askov, når den blev angreben. 
Han har sagt det til mig, at han en gang måtte skrive 
om den; men han er vel ikke kommen til at gåre det 
uden i breve. Udgiveren af pragtværket »Danmark«, hr. 
Galschidtt, har oftere talt til ham derom. I brevet fra 7. 
marts 1884 fortalte han mig .dette og tilfåjede: »Jeg sagde 
ham, som sandt er, at når jeg skal skrive om Askov, så 
bliver det et stykke af min biografi, og-det passer ikke ind 
i et malerisk atlas.« — Hvad jeg nu har meddelt, er navnlig 
bestemt til at være mit bidrag til oplysning om en af vore 
betydeligste danske forfatteres ejendommelighed, og det, 
at hans vidnesbyrd om Askov efter hans eget udtryk hørte 
med til hans biografi, må tjæne til forklaring af, at jeg 
ikke ved meddelelsen af hans breve har udeladt alt det, 
som vedrører hans personlige forhold til skolen og til mit 
hus. Under megen miskendelse fra mennesker, der ikke 
kendte os, har anerkendelsen fra ham, der kendte os tem- 
melig nøje, været til stor opmuntring. 


7?) Også om Goldschmidts forhold til folkehåjskolen i Ebeltoft har 
Nicolai Bøgh givet nogle oplysninger i sine »erindringer om M. Gold- 
schmidt« i den illustrerede kalender »Danmark«, 1888, s. 92 f. 

Ved H. Sveistrups Jordefærd. 


1. 


»Lysets Børn ved Mammon vinde 
Venneflok sig stor og god, 

som i Evighedens Bolig 

kjærlig tager dem imod.« 


Herre! du, som saadan talte 

uden Svig i Mund og Sind, 

tag vor Ven ved Haand, og før ham 
i din Helgenkjæde ind! 


Mammon brugte han, hvor Hjærtet 
sagde ham, det skulde til, 

brugte mest dog Ordets Mammon 
luttret, Herre, i din Ild. 


ale gs "0 NA 


Højstemt lød hans Salmetone, 
Herre, paa din Højtidsdag. — 
Hans ej Skylden var, om ikke 
løfted sig vort Kirketag. 


Mild 'og vennesæl hans Tale 

. lød, hvorhen han kom og gik; 
hvem hans Herre var, det lyste 
af hans Aasyn og hans Blik. 


Ja, hans Ord som og hans Virke 
rakte vidt hinsides Hav; 

der vil og usete Venner . 

folde Hænder mod hans Grav. 


Herre, dog dit Ord, dit eget, 

alvorsstort han tog i Mund, 

ædlest af alt ædelt Mammon 
" delte ud til sidste Stund. 

Venner mange her paa Jorden 
dig befale ham, o Krist, 

før ham ind i Vennekredsen, 

som, vi véd, ham venter hist. 


Os, som ham, forklar den Gaade, 
Du, -som alle Dybder véd: 
Helgen her og Helgen hisset 

er i samme Menighed. 


PouL LA COUR. 


»Klippegrunden under Fod, 
»hvor Guds Børn kan bygge, 
»fast mod Storm og Bølger stod, 
»saa de hviled trygge. 

»Den har baaret hidindtil, 
»endnu den os bære vil 

»sikkert til det sidste. 


»Klippegrunden er Guds Ord, 
»Kildespring til Livet, 

»ved Guds Bad og ved Guds Bord 
»Menigheden givet. 

»Gud er trofast, alt formaar, 
»aldrig fra sit Ord han gaar; 

»giv til ham dit Hjærtel« 


Med det Vidnesbyrd indbød 
mildt vor Præst, den gamle, 
os at gaa, hvor Ordet lød, 
som Guds Folk kan samle, 
Ordet, som i Jesu Navn 
raader Bod paa alle Savn 
giver »Trøst i Trængsel«. 

Klippegrunden fast han fandt 
alt i Ungdoms Tide, 

den ham bar, mens Tiden randt 
og hans Haar blev hvide, 

bar ham til hans sidste Stund, 
saa med »Ordet« i sin Mund 
han med Smil udaanded. 


Fader! Tak for Vidne hver 
i de danske Vange, 
og for ham, der vidned her 
gennem Tider lange. 
Dig vi bede: Fader! giv 

”" ham og os et saligt Liv 
i dit lyse Rige! 


H. NUTZHORN. 


H. Sveistrup 
Fd. 20. Januar 1815, -dd. 31. Juli 1893. 


Af L. SCHRØDER. 


l, Sveistrup og Folkehøjskolen. 

Første Gang, jeg hørte om Sveistrup, var vist i Pinsen 
-1861, da jeg sammen med min gode Ven og Kammerat 
fra Borchs Kollegium, H. Nutzhorn, besøgte Kristian 
Køster i Ryslinge Præstegaard, hvor han var Huslærer 
hos Vilhelm Birkedal. Han fortalte mig om Birkedal og 
om hans Venner, og hvad han da sagde om Præsten 
Sveistrup i Nørup og Randbøl, gjorde, at jeg fik Indtryk af 
ham som en lys og frejdig Mand. Det skulde ikke vare >» 
længere end til November i det samme Aar, inden jeg fik 
Syn for Sagn; han svarede til den Forestilling, jeg havde 
dannet mig om ham, 

Han havde været sin Faders Eftermand, siden han 
havde fyldt 25 Aars Alderen, ikke blot som Sognepræst, 
men ogsaa som Leder af en Undervisningsanstalt, der var 
indrettet for Døvstumme i Nørup Præstegaard. Efter 21 
Aars Forløb følte han Trang til at skifte Virkeplads,- og 
saa søgte han Embedet som Sognepræst i Rødding og 
Skrave, lige syd for Kongeaaen. Åt hans Vugge havde 
staaet i Maltbæk Præstegaard, en god Fjærdingvej nord 
for Aaen, har vel gjort -sit til, at han kunde faa Mod til 
at flytte til det nordslesvigske Sognekald. Men han har 
selv udtrykkelig sagt, at det var hans Hovedgrund til at 


søge Embedet, at han kunde komme i Nærheden af Rød- 


ding Højskole. 

Hans gode Ven Svendsen . var Forstander for Jelling 
Seminarium. Hos ham var Sveistrup hyppig Gæst, og 
han havde fundet sig vel ved at mødes med Ungdommen 
paa denne Lærerskole. Det stod for ham som noget saare 
skønt at komme til at virke sammen med Lederne af en 
Ungdomsskole som den i Rødding. — Der havde hidtil 
ikke fundet noget Samarbejde Sted imellem Sognepræsten 
i Rødding og Højskolen. En af dennes Lærere, J. L. 
Knudsen, som skønnede, hvor ønskeligt det kunde være, 
at der kom en livlig Præst til Stedet, der var i Forstaa- 
else med- Højskolens Gerning, gjorde sit bedste, for at H. 
Sveistrup skulde faa Embedét, og fik da navnlig H. D. 
Kloppenborg fra Københoved i Skrave Sogn til at bede 
Frederik VII om at kalde Præsten fra Nørup til at blive 
hans Sognepræst, og Kongen føjede sig efter dette Ønske. 

I November og December 1861 underviste jeg paa Høj- 
skolen i Rødding i Steden for Forstanderen, S. Høgsbro, 
der var Folketingsmand. Sveistrup havde overtaget Præste- 
embedet, men havde endnu ikke sin Familie i Rødding. 
Jeg hørte ham prædike i den lave, men lange Rødding 
Kirke, der fra Søndag til Søndag var fuld af Mennesker, 


og jeg lærte ham personlig at kende. — Naar jeg havde 
»Danskeren«. X. > 23 


BURSAGRENS land 

paataget mig at være Høgsbros Stedfortræder, da var det 
for at prøve mine egne Kræfter som Lærer for den voksne 
Ungdom. Det Spørgsmaal havde begyndt at røre sig hos 
mig, om jeg mulig var skikket til at være med i at virke- 
liggøre Grundtvigs Højskoletanke og vække Ungdommens 
Sans for de store Minder fra vore Fædres Dage. I den 
Kreds af Studerende, hvor jeg mest færdedes, var der 
mange Sønderjyder og stor Kærlighed til den danske Folke- 
sag. Det faldt da naturligt nok for mig, at jeg gik ind 
paa Høgsbros Forslag om at gaa over til Rødding i de to 
Maaneder. J.L. Knudsen, hvem jeg i denne Tid daglig sam- 
talede med, søgte at sætte mig ind i Forholdene, og han af- 
malede dem ikke med særlig lyse Farver. Han havde aaben- 
bart følt sig meget trykket ved, at Skolen stod som en for den 
større Del af Stedets Befolkning helt fremmed Indretning. 
Dette havde været en af hans Grunde til at tage sin Af- 
sked som Lærer og forsøge sig som Kolds Medhjælper i 
Dalum, paa samme Tid som Høgsbro opgav sin Virksom- 
hed i Rødding som i Længden uforenelig med Rigsdags- 
gerningen. Havde jeg ikke følt det før, saa blev jeg nu 
vis paa det, at dersom Skolen ikke kunde komme i bedre 
Forstaaelse med Omegnens Beboere, end det hidtil havde 
været Tilfældet, .da turde jeg ikke gaa til Rødding. Men 
naar jeg saa, hvordan Befolkningen flokkedes om Sveistrups 
Prædiken, og jeg erfoer, hvor alvorligt det laa ham påå 
Sinde at være en Støtte for Rødding Højskole, saa fik jeg 
Tro til, at han kunde slaa Bro imellem den og Egnens 
bedste Folk. Havde Rødding Højskole ikke været, var 
Sveistrup næppe bleven Præst i Rødding og Skrave, og 
havde Sveistrup ikke søgt og faaet dette Embede, da var 
Nutzhorn og jeg næppe bleven Højskolelærere. Hvor meget 
eller lidt det har havt at betyde for Højskolesagens Ud- 
vikling, at vi traadte i dens Tjeneste, er det naturligvis 
ikke min Sag at dømme om. Men det kan jeg vel nok 
pege paa, at der er en Sammenhæng imellem vort Valg 

af Livsgerning og det, der siden blev gjort af Ernst Trier, 
Jens Nørregaard og Baagøe saa vel som af Kristoffer Bruun 
i Norge, og at det har bidraget til at fæstne Folkehøjskolen, 
at saa mange unge theologiske Kandidater i Tredserne 
sluttede sig til den og bleve den tro indtil dette Aar. 

Da Nutzhorn og jeg, han alene og jeg med min unge 
Hustru, i Høsten 1862 begyndte vor Gerning paa Rødding 
Højskole, i hvis Styrelse Sveistrup havde faaet Sæde, var 
det — som man vil forstaa — vort bestemte Ønske at 
søge saa meget Samarbejde med Sveistrup som muligt, 
DerZhavde i de foregaaende Aar været holdt nogle offent- 
lige Foredragsmøder paa Skolen, ved hvilke der vel sam- 
ledes en Del Mennesker, men ikke flere, end at de godt 
sammen med Eleverne kunde rummes i den almindelige 
Undervisningsstue.  Foredragene bleve afbrudte ved et 


Ophold, hvorunder der fandt en Fællesspisning Sted i 


Skolens Spisesal mod Betaling til den Familie, der havde 
Elevernes Bespisning. - Ogsaa Omkostningerne derved hin- 
drede, at disse Møder kunde samle den jævnere Del af 
Befolkningen. I Vinteren 1861—62 havde J. L. Knudsen 
støttet af Sveistrup, faaet nogle af dem, som maatte regnes 
til Smaafolk, samlet til Møder i sin Dagligstue. Men vi 
begyndte straks sammen med Sveistrup påa at holde 
offentlige Møder en Aften i hver Uge i det største 
Rum, der fandtes paa Skolen, Spisestuen i Elevhusets 
vestre Ende. Hver anden Gang blev der holdt et kirkeligt 
Møde, ved hvilket Sveistrup var Hovedordføreren, og hver 
anden Gang blev der holdt et folkeligt Møde, hvor Højskole- 
lærerne førte Ordet. Sangene afpassedes efter Foredragene; 
det var P. 0. Boisens Sangbøger, som vi den Gang brugte, 
og det skal særlig fremhæves, at H. Sveistrup havde 
en stor Evne til at faa Folk til at synge med, naar 
han med sin klare Stemme istemte en Sang som den 
om David: 


23" 

Mellem Brødre kaldt den lille 
og der hjemme yngst af Aar, 
vandrede i Vang jeg stille, 
vogtede min Faders Faar. 


Der var flere og flere, der kom med til disse Møder, 
Kvinder som Mænd, fra Sveistrups egne Sogne og fra Nabo- 
sognene, og de kom med baade til de folkelige og til de 
kirkelige Møder. Nogle havde til at begynde med mest Trang 
til at høre gudelig Tale, andre havde maaske mest Øre 
for et folkeligt Ord. Men der blev en fast Stok, som stadig 
kom til Møder af begge Slags. Det var kendeligt, at 
Sveistrup havde Lykke med at slaa Bro imellem Kirke 
og Folkehøjskole, Kristendom og Folkelighed. Inden 
Vinteren var forløben, skønnedes det, at der var Trang til 
en større Forsamlingssal. Der skulde bygges en ny Lade 
paa Højskolen, .og der var Penge til en Gymnastiksal. 
Saa blev i Sommeren 1862 begge Dele byggede; Gymnastik- 
salen er den, som nu i en Aarrække har været brugt til 
Kirke for Frimenigheden i Rødding. Havde Flertallet af 
Egnens Gaardmænd staaet i et temmelig køligt Forhold til 
Højskolen som en Indretning, der ikke vedkom dem, saa 
viste det sig under disse Byggeforetagender, at Forholdet 
var bleven et andet. Det meste Tømmer og mange Tegl- 
sten bleve kørte til Højskolen af Mænd, som gærne paa 
denne Maade vilde give deres Bidrag til at hjælpe den. 
Inden den ny Sal var helt færdig, fik den en festlig 
Indvielse, der maaske kan siges at varsle om, hvad der i 
" "Fremtiden skulde blive dens Hovedbestemmelse. — ved.et 
" stemningsfuldt kirkeligt Møde den 27. Oktober 1863. 
Halvanden Maaned før var det første kirkelige Vennemøde 
bleven holdt i Kjøbenhavn, og der havde H. Sveistrup 
været med. Det var for øvrigt ikke længe forud, at han 
var kommen i et personligt Forhold til Grundtvig. Under 
Samlivet med Birkedal, medens denne var Præst i S. Omme, 
havde han tilegnet sig Grundtvigs Oplysning om Herrens 


il: 

Ord som det, vi først og fornemmelig møde, talt til os, 
ved hans Sakramenter. Men den Erfaring, han havde 
gjort under Omgangen med de Døvstumme, at det var 
umuligt ved Tegnsproget eller Læsningen at give dem 
nogen Forestilling om Aand, håvde ganske sikkert været 
ham en fortrinlig Hjælp til at opfatte den Forskel, der 
er mellem Ord og Skrift. J. L. Knudsen, som allerede i 
sin Studentertid jævnlig var kommen i Grundtvigs Hus, 
havde talt til Sveistrup om, hvor let det var at komme i 
Samtale med den gamle Biskop. Saa havde han søgt ham 
i 1862, og Aaret efter. fulgte han Indbydelsen til at være 
med ved Vennemødet. Det var kirkelig Frihed og særlig 
Præstefrihed, Grundtvig ved den Lejlighed førte Ordet for. 
Hvad der havde tiltalt Sveistrup, vilde han nu bringe 
videre, og derfor sammenkaldte han ved Breve til gode 
Venner det kirkelige Møde, som skulde holdes påa Rødding 
Højskole. Her kom da blandt andre Peter Larsen fra 
Dons, som allerede den Gang havde valgt Sveistrup til sin 
Præst; hos ham gik han til Alters, og ham kaldte han til 
sig for at tale over Johannes, da Døden berøvede: ham 
denne hans eneste Søn. Og Peter Larsen havde ladet 
Budet gaa vide ud imellem sine Venner om Mødet 
paa Rødding Højskole, såa der var mange af de gamle 
opvåkte Forsamlingsfolk, som den Dag stevnede over 
Kongeaaen for at være med ved Mødet. N.J. Termansen 
var ogsaa kommen til Stede. Men Folk kom ikke blot 
nord fra, men ogsaå fra Øst: Sognepræst Hagen i Step- 
ping og Kapellan R. Lund i Hjerndrup, der senere blev 
Valgmenighedspræst paa Mors ligesom Hagen i Kerteminde, 
— fra Vest: Stiftsprovst Carl Boisen i Ribe, — og fra 


Syd: Sognepræst Boesen i Agerskov og en af Skolelærerne 


i 'hans Egn: den unge L..B. Povlsen i Rangstrup, som" 
nu er Frimenighedspræst i Bovlund. Her er kun nævnt 
Mænd, som talte ved Mødet; de havde vistnok alle flere 
i Følge med sig. Det er underligt nok at tænke paa, 

"hvordan disse Ordførere snart alle ere døde. L. B. Povlsen 


staar tilbage som en kraftig Mand i en fremskudt Stilling. 
Den 27. Oktober 1863 tog han vel første Gang Ordet i 
en større Kreds, og det gjorde Opsigt, at han føjede sine 
Ord saa vel paa det jydske Maal; for nogle faldt det 
fremmed, at den daglige Mundart kunde bruges i offentlig 
Tale. Jeg søgte i et længere Foredrag kirkehistorisk at 
belyse, hvordan Sæd og Høst svarede til hinanden ogsaa 
påa den Maade, at hvor Guds Ordets Sædekorn blev 
saaet i Frihed, vilde Menighedslivet kunne udfolde sig i 
Frihed. Og jeg havde et bestemt Indtryk af, at man 


- hørte mig med stor Velvilje. Peter Larsens Præst og den 


unge Højskolelærer havde den Dag traadt frem for en 
større Kreds som hinandens -Medarbejdere, og det var 
bleven forstaaet af Peter Larsens Venner, at den danske 
Folkehøjskole — ikke blot i den Skikkelse, hvori den 
viste sig paa Fyn hos Kold, — gærne vilde tjæne dem og 
arbejde sammen med dem. 

Der er adskillige andre Minder fra den Tid, Sveistrup 
og jeg vare Naboer i Rødding, som jeg kunde fremhæve. 
Jeg var med ham i Ribe, da Kristian Køster blev ordi- 
neret, og senere en Gang ved et Præstemøde i Ribe, hvor 
jeg glædede mig over hans frejdige Optræden i en Kreds, 
hvor mange vare af en anden Tankegang end han. Iden 
trange- Vinter efter Frederik den Syvendes Død, da Krigen 
kom med Tilbagetoget fra Dannevirke, Slaget ved Sankel- 
mark og Taalmodsprøven ved Dybbøl, og i. Foraaret der- 
efter, da min Hustrues Sygeleje efter hendes første Barne- 
fødsel medførte megen Angst, lærte jeg paa mange Maader 
at skønne paa, hvad Venskabet med en Præst som Svei- 
strup havde at betyde. — Det staar levende for mig, hvor- 
dan han under Vaabenhvilen tog mig med paa en Tur til 
Bække, hvor der skulde være Rigsdagsvalg. Vi kørte da 
gennem Kongeaaen i Nærheden af Sønderskov-Mølle, forbi 
Maltbæk Præstegaard, hvor Sveistrup var født, og gennem 

den ejendommelige, af Trækroner overhvælvede, Vej vest 
for Estrupgaards Have. Vi saa østerrigske Soldater, hvor 
vi kom frem, dog ikke i Bække, hvor de to smaa Danne- 
brogsflag paa Talerstolen ved Siden af Trappen til Kroen 
gjorde et saare venligt Indtryk. Det gjorde da ogsaa N. J. 
Termansens Valgtale og Mødet med hans Stillere efter Valg- 
handlingen; det var til Dels Mænd, som havde været med 
ved det kirkelige Møde i Rødding. 

Da Grænsen var trukket nord for Rødding — Sveistrup 
havde ligesom vi svært ved at slippe Haabet om, at et 
Aaløb syd for Rødding skulde være gjort til Rigsgrænse —, 
og da det forekom os umuligt at holde dansk Højskole 
under det Regimente, som nu førtes i Sønderjylland, var 
han meget ivrig for at hjælpe til med at finde en Plads 
nord for Grænsen, hvor vi kunde fortsætte vor Gerning. 
Han kørte med mig til S. Bjært, hvor den tidligere Rødding- 
Elev og Styrer af Skolens Landbrug, Præsten Hagens 
Svigersøn, Lars Lautrup, vilde stille sin Gaard til Raadig- 
hed, medens han såa tænkte selv at kunne. forpagte 
Rødding Højskole. Han var med mig i Søgaard ved Vam- 
drup, hvor en til Kro opført Bygning paa 2 Stokværk var 
tilfals — den blev siden indkøbt til Brug for en nu ned- 
lagt Højskole. Naar Valget omsider faldt paa Askov, hvor 
det kun var en lille Bygning, jeg begyndte med at leje, da 


skyldtes det væsentlig to Grunde; den ene var, at jeg 
derved kom til at bo midt imellem N. J. Termansen, med ” 


hvem Venskabet var bleven befæstet under vort Samliv i 
Kjøbenhavn i Vinteren 1864—65, og Skrave Sogn, hvis 
Gaardmænd med H. D. Kloppenborg, Klaus Dall, Peter 
Gram og Juel Boisen i Spidsen havde forekommet mig at 


være i bedre Forstaaelse med Højskoletanken end Sveistrups , 


andre Sognefolk; men den anden Grund var den, at der 
i Nærheden af Askov var Mænd, der hørte til Peter 
Larsens Kreds, og disse havde vist sig særlig ivrige for at 
faa Skolen dertil. Det var Gaardmand Peter Lauridsen 

i-Vejen, som man med god Grund kunde kalde »Menig- 
hedens Vært« i denne Egn, og hans Broder Hans Jokum 
Lauridsen. Den sidstnævnte fandt det ledige Hus i Askov 
og fik Sveistrup til at køre over og se paa det, for at han 
skulde anbefale os at leje det. Den førstnævnte havde i 
Vinteren 1864—65 en Søn paa Marielyst Højskole ved 
Kjøbenhavn. Han deltog jævnlig i de danske Samfunds 
Møder, som Nutzhorn og jeg hjalp Kr. Køster med at holde 
gaaende paa Borchs Kollegium den Vinter, og han opsøgte 
mig for indstændig at bede mig love, at vi maatte slaa os 
ned i Askov. Det var det Baand, som Sveistrup havde 
faaet knyttet imellem Højskolens Lærere og den nærmere 
og fjærnere Omegns Beboere, men særligt da Broen, han, 
Lægprædikanten Peter Larsens Præst, havde bygget imellem 
Forsamlingsfolkene i Egnen omkring Kongeaaen og Rødding 
Højskoles Lærere, der gjorde, at Højskolen i Askov vokste 
frem med os som dens Lærere, men i en jævnere Skik- 
kelse, end den fra tidligere Tid var anlagt i Rødding. 
Vor Flytning til Askov førte senere til, at Sveistrup, 
da han ikke kunde faa det over sit Sind at aflægge Ed 
. til Preusserkongen, og da Embedet som Sognepræst i 
Vejen og Læborg 1870 blev ledigt, søgte og fik dette Kald. 
Han havde i Virkeligheden været vor Præst ogsaa i Mel- 
lemtiden; min Hustru og jeg havde ikke havt nogen anden 
Præst, siden vi satte Fødderne under vort eget Bord. 
Men nu kunde vi faa Sagen ordnet efter folkekirkelig Skik 
ved Sognebaandsløsning. Samarbejdet, som aldrig havde 
været. afbrudt, kom nu frem paa mange ny Maader, såa 
at jeg ikke vel kan fortælle om Skolegerningen i Askov 
uden den ene Gang efter den anden at nævne Sveistrups 
Navn. Tit har han talt paa Skolen; tit har en af Skolens 
Lærere talt i hans Kirker. En stor Kreds fra Gjesten Sogn 
var hans Sognebaandsløsere og havde Lærerne fra Askov 
til stadig at føre Ordet for sig ved Søndagsmøder. En 
Slags aarlig Fortsættelsé af vore ugentlige, dels folkelige 

dels kirkelige, Møder-i Rødding, blev Møderne i Skibelund, 
det folkelige den 5. Juni eller en Dag tæt ved og det 
kirkelige sidst i Juli. Ved Appels Ordination og ved det 
store kirkelige Møde i Askov kom det frem for en vid 
Kreds, hvor meget Præsten i Vejen og Højskolen her 
havde at dele med hinanden. Ved mange stedlige Arbejder 
gik vi sammen. Til de sidste Foretagender, hvorved Svei- 
strup og jeg have samvirket, hører Sygeplejeforeningen 
for Malt-Folding og Vejen-Læborg Sogne. 


2. Ved Sveistrups Baare, 7. August 1893. 


Naar jeg efter noget nær en Menneskealders Sam- 
arbejde med Hans Sveistrup skal nævne et af de Ord, der 
ere optegnede som Vorherres Jesu Kristi Ord, og som kan 
passe paa ham, da maa jeg ligesom en af mine Med- 
lærere,") der har kendt ham halvt saa længe, pege paa, 
hvad der staar hos Lukas i det 16. Kapitel, 9. Vers: 
»Gører eder Venner med den urette Mammon!« — og paa 
de Paamindelser, vi ellers paa mange Maader have faaet 
om, at vi ikke ere Selvejere til noget af denne Verdens 
Gods, men kun Husholdere over, hvad der er betroet os 
- af vor Gud og alles Fader, hvem vi skylde Regnskab for 
vor Husholdning. 

Hans Sveistrup var saa fri som saare faa for Gerrighed, 
saavel Pengegerrighed som Ærgerrighed. 

Da han levede som afgaaet Præst i Rødding, havde 
han uden at behøve at arbejde for det, mere. at leve af, 
end han fik som Præst i de to Sogne Vejen og Læborg, 
hvor de store Vejlængder kunde gøre Arbejdet brydsomt 
nok for en ældre Mand. Men der er vist ikke nogen, der 
har hørt ham klage over, at han ikke havde beholdt den 
fri og ubundne Stilling med de rigelige Indtægter fremfor 
at paatage sig det besværlige Embede med de mindre 

Indtægter, Han var ikke Præst for det timelige Levebrøds 
Skyld, og hvad der i denne Retning var ham beskaaret, 
kunde han dele med andre, som var i Trang. Han havde 
en rund og mild Haand til at hjælpe med. Han var »en 
glad Giver«, og derfor kunde faa saa godt som han op- 
muntre andre til at støtte en Sag, der fortjente, men ogsaa 
trængte til at støttes. Det var da navnlig to Ting, som 
han i vide Kredse bad Folk om Støtte til: hvad der kunde 
styrke og opmuntre de danske Sønderjyder under deres 
Trængsel, og hvad der kunde styrke de til Amerika ud- 
vandrede Landsmænd til at bevare Forbindelsen med Me- 


. migheden herhjemme. Der er mange, som have svært ved 


at føre Ordet for saadanne Indsamlinger, og der er mange, 
som blive kede af det, naar et Møde skal ende med en 
Indsamling. Sveistrup havde underlig let ved at opmuntre 
Folk til at give, og det var en Glæde for dem, der hørte 
ham bringe en saadan Sag paa Bane. 

Sparede Sveistrup ikke paa sine Penge, da sparede 
han heller ikke paa sine Kræfter, Meget lange Rejser 
kunde han gøre, naar en Mand som Peter larsen i Dons 
vilde have ham ud at tale paa Steder, hvor det behøvedes, 
eller naar der blev kaldt paa ham til et Møde, hvor man 
ønskede at høre et Ord af ham, eller naar det gjaldt om 
at besøge en Ven. paa hans Sotteseng eller tale ved en 
Jordefærd. Svært var det at holde ham tilbage fra at 
røgte sin Gerning, selv om Lægen havde forbudt ham at 
komme i Kirken, og hans Slægt og Venner bad ham om 
at skaane sig. Ja, det er underligt at tænke paa de sidst 
forløbne Maaneder. I Virkeligheden begyndte hans Syg- 
dom før Paaske, og dog holdt han baade Konfirmation og 
Altergang og har holdt Brudevielse efter Paaske. Og da 
Aandenøden blev saa stor, at han ikke kunde finde Hvile 
i sim Seng, men maatte tilbringe Nætterne, siddende paa- 
klædt paa en Stol, saa kunde han dog .…ikke opgive at 
virke i sin Gerning som Ordets Tjener. Det er ikke 

" mange Uger siden, at han gik ned i Konfirmandstuen og 
sang med og talte til.de unge en Times Tid. Og da saa 
en ældre Kone laa for Døden i et af Husene ude ved 
Stationen, lod han sig køre derud for at tage hende til 
Alters; det blev bag efter sagt, at det forekom hende, der 
laa paa Dødslejet, at Præsten var mere syg end hun selv. 
Det er ikke mange Dage siden, at Sveistrup kunde lade 
et Ord falde om, at naar han kunde komme over i Kirken 
og sidde ned, da havde han maaske endnu et lille Ord at 
sige dem, der samledes. Da jeg selv var syg for nylig 
og ikke godt kunde skrive en Ansøgning til Justitsmini- 
steriet for den Sygeplejeforening, som det har været 
Sveistrups Glæde at være med at faa i Gang her i Egnen, 
tog den gamle Præst sig det paa. Hans Underskrift under 
den var vel en af de sidste, han kom til at skrive. Det 
var med Ordet, han havde faaet at føre, som med, hvad 
der ellers var ham betroet: han var Husholder over det, 
han var en glad Giver, han vilde gærne tjene andre med 
hvad han havde, af Trøst, af Opmuntring, af lyse For- 
haabninger. Det, er ikke sjælden forekommet mig, at han 
havde en ganske særegen Gave som Lejlighedstaler. Men 
det hang sammen med det kærlige Sind, hvormed han 
omfattede dem, han talte til, og som gjorde, at han følte 
med dem og kunde sige til dem netop det, de trængte til 
at høre. 2 

Sveistrup tragtede ikke efter Ære. Det var slet ikke 
let at faa Lov til at samles til Fest med ham, navnlig 
ikke, da Dagen kom; paa hvilken han blev Jubellærer. 
Den Dag, da vi vare samlede, en: større Kreds, oppe i 
" Askov for at tale om, hvordan vi skulde fejre denne Dag 
med vor gamle Præst, rullede hans Vogn ind i Gaarden; 
han havde faaet nys om, at der var noget i Gære, og 
kom for at hindre det. Det faldt mig svært at faa ham 
til at gaa ind paa, at det vilde være Uret imod hans 
"Venner, om de ikke fik Lov at samles den Dag. Og som 

det kom frem ved denne Lejlighed, saaledes viste det sig 
paa mange Maader, at han var en for Alvor ydmyg Mand, 
som kun var taknemlig, fordi han havde faaet Lov til at 
blive brugt til -at tjene, hvad der havde hans Hjærtes 
Kærlighed. 

Aldrig tænker jeg dog, at nogen af os skal fortryde 
det, som var med til at give ham Vidnesbyrd om vor 
Taknemlighed paa hans Jubilæumsdag. Den Pengegave, 
han fik, forøgede han betydeligt og gjorde den til et Legat, 
hvorved først et Par af hans gamle tro Husfæller skulde 
støttes, medens de vare i Live, og siden unge Mennesker 
fra Vejen og Læborg Sogne skulde hjælpes til at komme 
paa Højskole i Askov... Men særligt vil jeg nævne, hvor 
megen Glæde det lykkedes os at bringe ham ved det Bil- 
lede, der kom til at hænge i hans store Dagligstue. Han, 
som saa tit havde prøvet -med Fingersproget at vise de 
Døvstumme, hvad der var Indholdet af Paaske-Evangeliet, 
han frydede sig fra Dag til Dag over, hvordan Kunstens 
skønne Billedsprog kunde vise ham Herrens tomme Grav. 
Og naar han under sin sidste Sygdom sad i sin Stol i de 
lange Sommernætter, og Søvnen tidlig forlod hans Øjne, 
da kunde han fryde sig ved at se, hvordan Solens første 
Straaler, medens de kom frå Nordøst, først oplyste Engle- 
” skikkelserne — de to, hvoraf den ene pegede paa den 
tomme Stenkiste og den anden opad mod det høje, — og 
siden de tre Kvinder i Indgangen til Graven. 

Men naar saa Solen ikke længere lyste op over. det 
Billede, som havde saa meget at fortælle ham, der havde. 
den nære Død for Øje, da tog han mangen Gang det ny 
Testamente frem. Han var'saa glad ved den ny Over- 
sættelse af Skat Rørdam, der lod ham se meget af det 
gammel kendte i en anden Belysning, end han før havde 
set det. Til andre Tider samlede han, som han en Gang 
i Foraaret sagde til mig, sine Tanker snart om et og snart 

om et andet Led af Troens Ord og undrede sig altid paa 
ny over den Rigdom, som var nedlagt deri. 

Naar saa hans Husfæller kom ind til Morgenandagt, da 
bekendte han sin Daabspagt og bad sit Fadervor, inden 
hans Hustru læste for ham et Stykke af V. Hoffs Andagts- 
bog. Men den sidste Morgen i Juli rejste han sig op og 
udtalte staaende Forsagelsens og Troens Ord og Fader- 
voret — det lysnede nok i det samme over hans Ansigt; 
saa satte han sig ned, og inden Oplæsningen ret var be- 
gyndt, havde han draget det sidste Suk og var død. 

Det var en dejlig Død, -har mange sagt, som hørte om 
den. Har end Aandenøden voldet Besvær, saa led han 
dog ikke store Smerter. - Der mærkedes ingen Sjæleuro, 
som skulde kæmpes igennem. Der var ingen Dødskamp. 
Aandskraften var bevaret, og hvad han havde levet med, 
det var paa hans Læbe saa godt som i hans sidste Stund. 
Men det var et underligt lykkeligt Liv, der fik sin Afslut- 
ning paa denne Maade. Thi det maa vi vel sige, at det 
var gode Kaar, som vare faldne i vor afdøde Vens Lod. 

Han levede i et lykkeligt Ægteskab i over 50 Aar med 
en from Hustru, en af de stille Kvinder, der har vist sin 
Styrke, under Trængsler før, som nu under Sorgen for sin 
kære, trofaste Mand. Han havde to Sønner, som gjorde 
ham megen Glæde; ogsaa under sin lange Sygdom i Hjemmet 
kom. den tidlig bortkaldte Svend Trøst for sine Forældre 
til at svare til dette Navn; hans,efterladte Brud blev en 
kærlig Datter for de gamle Præstefolk, og hendes ny Hjem 
" blev dem lige såa vel som den ældre Søns Præstegaard 
et saare kært Sted at gæste. Sveistrup havde mange 
Venner, ikke blot imellem Meningsfæller, men ogsaa mellem - 
dem, der i en eller anden -Retning saa anderledes paa de 
store Livsspørgsmaal end han. Og Sveistrup fik en frugt- 
bar Livsgerning, som paaskønnes trindt i vort Land, blandt 
vore fraskilte Brødre og hinsides det store Verdenshav. 
Kransene paa hans Grav og den store Forsamling i Dag 

bære Vidne om, -hvad han har været for Trosfæller og 
Landsmænd, nord og syd for Kongeaaen. Og naar det 
spørges i Amerika, at han er død, da er der mange, som 
ville føle en. dyb Sorg over Tabet af en trofast Ven. 
Men allermest var det dog hans Lykke, at han havde 
fundet sin Plads blandt de gode Husholdere, blandt de 
glade Givere, og det kom igen af, at han barnligt enfoldigt 
havde taget imod, hvad Gud Fader havde givet ham, 
underlig enfoldigt først og fremmest havde taget imod og 
taget i Favn det Troens og Haabets og Kærlighedens Ord, 
som maa høres og tros og bekendes, for at Guds gode 
Gerning ved Helligaandens Hjælp kan fuldføres hos os til 
Vorherres Jesu Kristi Dag! Fred med hans Mindel 


Stanleys sidste Rejse. 


Af S. N. MouRITSEN. 


I. 
- Ægyptisk Sudan. — Kamp mod Slavehandelen. — Mahdien. 
(Sluttet.) 


Baker udnævntes til Ekspeditionens Leder den 1. April 
1869, fik Titel af Pascha og en aldeles uindskrænket Myn- 
dighed, men den ubønhørlige Strænghed, hvormed han gik 
til Værks foraarsagede, at ban 1874 afløstes af den mil- 
dere men lige saa ihærdige Gordon, der i Slutningen af 
1876 udnævntes til Sudans Generalguvernør og som saadan: 
fik uindskræket Myndighed over dette uhyre Omraade. I 
fem Aar kæmpede han, .støttet af Mænd som Æomolo 
Gessi, Lupton Bey og Emin Pascha, mod Afrikas Grund- 
ulykke Slavehandelen, da blev han træt og vendte i Be- 
gyndelsen af 1880 tilbage til Evropa.. Hvor mange Men- 

neskeliv der i disse fem Aar gik tabt, kan vi slutte os til 
af følgende Overslag, Gordon. har gjort for Darfurs Ved- 
kommende: »Jeg har lige nu anstillet en Beregning over 
Tabet af Menneskeliv i Darfur i Løbet af Aarene 
1875—1879. Det kommer op til 16,000 Ægyptere og 
50,000 indfødte. Lægger man dertil Tabet ved Gaselle- 
floden, omtrent 15,000, saa bliver Totalsummen 81,000; 
og det springer altsammen ud fra Slavehandelen, som kan 
anslaas til for disse Aar at have omfattet 80,000 til 
100,000. « 

Hvad var Resultatet af den tiaarige Kamp mod Slave- 
handelen under Baker og Gordon? At »lbentræforret- 
ningen« fremdeles gik sin Gang under vanskeligere For- 
hold og under større Lidelser for Slaverne. Derom giver 
Schweiger-Lerchenfeld god Besked i sit Værk om Orienten, 
hvorfra følgende- Oplysninger stammer: »Det er kun nogle 
faa Aar siden, at man endnu indførte Slaverne i Assuans 
Toldregister som — Kameler for at spille de evropæiske 
Humanitetsapostle paa Næsen. I Slavehandelens værste 
Tid fandtes der Slavejægerkolonier langs med hele Floden 
(Nilen), og deres Virksomhed gav sig overalt. til Kende 
derved, at der var utallige forladte Negerlandsbyer. Nu 
har disse Hædersmænd trukket sig tilbage, langt ind i det 
indre af Landet, især til det yppige, vandrige Land ved 
Bahr-el-Arab og Bahr-el-Ghazal, og det jagede Bytte finder 
stadig Afsætning ad Snigveje — ofte Hundreder af Mile 
lange, indtil Kysten af det røde Hav.« 

Medens Baker førte Kampen i Sudan, fik Guvernøren 
i Faschoda Befaling til at gaa strængt til Værks mod 
Slavehandlerne. Han bar sig da ad paa følgende Maade: 
»Paa de Skibe, som under Bakers Fraværelse var stærkt 
belæssede med Mennesker, hævede man den vanlige Afgift 
af rede Penge, Slaver og Elfenben, og i Stedet for at 
udstede en Passerseddel erklærede man derpaa Kaptejnen, 
at der »den foregaaende Aften« var kommen en Depesche 

fra Khartum, som befalede at lægge Beslag paa alle de 
Barker, der havde Slaver om Bord. 

»Saaledes blev de snydte med Afgiften og oven i 
Købet førte som Fanger til Khartum.  Slaverne — der 
var omtrent 14,000!|I — var stuvede sammen i Lasten som 
Sild; Kopperne, rasede blandt dem, og mange døde om 
Bord under Rejsen; de blev ikke begravede men maatte 
som corpora delicti tages med til Khartum; der blev ikke 
holdt Karantæne. Ved Havnen blev døde og syge udlos- 
sede, og dér blev de -liggende i Solen i flere Dage. Natur- 
ligvis blev Ligenes Antal forøget hvert Øjeblik, thi Slaverne 
bukkede ikke blot under for Sygdommen men ogsaa for 
Sult. Hvilket gyseligt Billede! Under Sudans tropiske 
Sol indtræder Forraadnelsen " allerede efter faa .Timers 
Forløb, og Ligene forpestede Luften, saa at Koppeepide- 
mien -greb forfærdelig om sig og tilsidst naaede til Kordo- 
fan. De overlevende. Slaver gjorde man til Soldater, eller 
man sendte dem til Vicekongens Plantager, medens de 
umyndige blev »satte i Kost« hos Tyrker. Man indser - let, 
at ikke en eneste af disse ulykkelige nogen Sinde saa sit 
Hjem igen — og det kaldte man officielt »Undertrykkelse 
af Slavehandelen!« 

»Da der kom en anden Guvernør til Khartum, opførte 
man et nyt Skuespil. Nu blev der udstedt en almindelig 
Amnesti, som ogsaa strakte sig til Fanger, saa at Slaverne 
troede, at de vilde blive satte i Frihed; men Sudans vise 
Voldsherre opfattede Amnestien helt anderledes, thi den 
udstrakte sig egentlig over »Konfiskationen« som saadan; ; 
samtlige Slaver blev nemlig atter udleverede til »Slave- 
jægerne« med Undtagelse af dem, som Regeringen havde 
tilegnet sig.« Som Bevis paa deres Taknemlighed sam- 
menskød Kjøbmændene i Khartum en Sum af 180,000 
Kroner og lagde den for Guvernørens Fod. Til Gjengjæld 
fik Slaveførerne et Vink om, at de i et Bønskrift skulde 
meddele Regeringen, at de Slaver, der havde været om 

Bord paa de Skibe, som vendte hjem fra den hvide Nil, 
»var gifte med eller Børn af Besætningsmandskabet i de 
forskellige Handelskolonier og gjorde en Rejse til Khartum. 
Man vilde derfor bede om, at saadanne Personer fik Til- 
ladelse til at faa fri Passage. Naturligvis skyndte man 
sig »paa højere Steder« at tilstaa denne Bøn. ...Saaledes 
kunde da Slavehandlerne uhindrede ekspedere deres Bytte.« 

I Slutningen af Halvfjerdserne støttede fire, fem Guver- 
nører ivrigt Slavehandelen og havde selv storartede »Slave- 
depoter« i de øvre Nilegne. Til Transporten af Slaverne 
brugte de i 1879 Statens Dampskibe! Slaverne indskreves 
som »Tjenere«, og Passersedlerne forsynedes med Rauf 
Paschas Segl, fortæller Buchta, som i 1880 undersøgte 
denne Sag. Omtrent paa samme Tid lagde en anden 
rejsende, Leo Reinisch, der kom til Savakin, Mærke til, 
at alle de Soldater, som befandt sig der og skulde til 
Kairo, havde et eller to sudanesiske Børn med som Slaver. 
Da han krævede dem til Regnskab herfor, svarede de, at 
de havde modtaget Børnene af Regeringen i Stedet for 
Løn. Disse Børn var dog ikke ligefrem røvede for at 
bruges til at lønne Soldaterne med; man havde lige paa- 
grebet en Slavekaravane, og da mån ikke vidste, hvad 
man skulde gjøre med den store Mængde Børn, fordelte 
man dem blandt Soldaterne i Stedet for den manglende 
Lon; i Kairo vilde Soldaterne have let ved at komme af 
med Børnene paa fordelagtige Vilkaar. I 1878, da Gordon 
var Sudans” almægtige Generalguvernør, blev der, fortæller 
Reinisch, transporteret 10,000 Slaver gjennem den nubiske 
Provins Galabat. Æegeringen bestemte »Transittolden« til 
11/2 preussiske Daler pr. Hoved, altsaa ialt 115,000 pr. 
Daler, som forskellige høje Embedsmænd modtog som 
»Lønning af Regeringen« | ; 

Om Humanitets- og Civilisationsbestræbelserne i Sudan 
skriver Schweinfurth: »Sir S. Baker har i fem Aar 


kæmpet mod Slavehandelens Barbari; Darfur, et af Central- 

markederne for Slavehandelen, er bleven erobret af Ægyp- 
ten; hele Handelen ved den øvre Nil er bleven monopo- 
liseret; Gordon, Bakers Efterfølger, har, idet han med rast- 
løs Iver søgte at komme paa Spor efter denne skændige 
Forretnings Snigveje og ilede fra den ene Provins til den 
anden i sit uhyre Embedsdistrikt, ofret de bedste Aar af 
sit virksomme Liv for Slaveemancipationens ædle Sag; . 
syv Evropæere, alle besjælede af samme Iver som deres 
Chef, har, indsatte som Guvernører af Gordon, i mange 
Aar kæmpet imod disse indgroede Skændigheder, idet de 
overalt gjorde den mest hensynsløse Brug af deres Fuld- 
magt. Der blev afsluttet en højtidelig Overenskomst 
mellem lngland. og Ægypten angaaende Slavehandelens 
Undertrykkelse; endelig har Gessi paa en historisk frem-- 
ragende Maade ført en Krig mod Slavehandlernes velorga- 
niserede Bander, en Krig, som der ikke findes Mage til i 
Afrikas Annaler; han hår over et Aar i Sumpe, Stepper 
og Urskove ført denne Krig paa Kniven for at undertrykke 
den menneskelige Ondskab mod værgeløse vilde, og 
Hundreder af Slavehandlere har maattet bøde med deres 
Liv,« og hvad er saa Resultatet? I de foran meddelte 
Eksempler er det sørgelige Svar givet. Resultatet er 
mindre end intet, naar de spildte Anstrængelser tages med 
i Beregningen, og dette er ikke saa underligt, naar man 
. erindrer, at Forbrydere og Slavejægere anbringes i høje 
-Embeder i Sudan. 

1875 kom.Dr. Eduard Schnitser, født i Oppeln den 
28. Marts 1840 og af jødisk Herkomst, til Khartum. Han 
havde tjent under Ismail Hakki Pascha i Tyrkiet, Arme- 
nien, Syrien og Arabien og efter sin foresattes? Død ægtet 
dennes Enke. I 1876 kom han i Forbindelse med Gordon, 
der sendte ham til Lado som Magasinforvalter og Læge, 
og han antog nu Navnet Emin Effendi Hakim (den tro- 
faste Læge). Samme Aar blev han sendt til Uganda i et 
politisk Ærende, og næste Aar fik han en lignende Sendelse 

til Unyoros Konge Kabba Rega. Efter endnu en Sendelse 
til Uganda blev han ophøjet til Bey (1878) og sat til 
Guvernør over Ækvatoria (Ha-tal-Astiva) med en Løn af 
af 900 Kroner om Maaneden. I et Par Aar var han af- 
skaaren fra Vejen mod Nord af »Sedd« i Nilen, indtil 
Marno gennembrød Hindringerne i 1880. Da havde 
Gordon taget sin Afsked og var allerede i England, og 
hans-Efterfølger var førnævnte Rauf Pascha. "Omtrent ved 
samme Tid er det, at Emins jævnaldrende Muhamed 
Achmet eller Mahdien træder op som »Profeten« og er- 
klærer det for sit Maal »at vinde hele Sudan, derpaa drage 
mod Nord, forjage de vrangtroende Tyrker for saa i Mekka 
at stifte et Tusendaarsrige og derfra omvende den hele 
Verden.« 

I Begyndelsen ringeagtedes Mahdien som en gal Mand, 
men han tilføjede de ægyptiske Tropper Nederlag paa 
Nederlag. Den 18. Januar 1883 indtog han El Obeid i 
i Kordofan og kom derved i Besiddelse af 6000 Rifler, 
fem Kanoner og en -stor Sum Penge, og alle kampdygtige 
Mænd i Byen indlemmedes i hans Hær: 

Det gik nu op for den ægyptiske Regering, at Mahdiens 
»Galskab« gerne kunde blive farlig. Den var af en egen 


Art, som man kalder med forskellige Navne: Begavelse, . 


Talent, Geni, naar den har Held med sig. Der skulde nu 
slaas' et knusende Slag mod Oprøreren, og en Styrke paa 
12,000 Mand, 10 Bjærgkanoner, 6 Nordenfeldts, 5,500 Ka- 
meler- og 500 Heste sendtes imod ham under Hicks Pa- 
schas Befaling. Til at begynde med gik Hæren sejrrig 
frem, og man glædede sig allerede til at se Oprøret kuet, 
men en Overløber, en Preusser ved Navn Gustav Klotz, 
forraadte Hærens Stilling til Mahdien, og i November 
(1883) overraskedes Hicks Pascha paa Vejen til Obeid 
af Mahdiens Tropper og led et fuldstændigt Nederlag. 
Af hele den ægyptiske Hær kom ikke én Mand til- 


bage, som kunde fortælle om Nederlaget; Købmænd eller 
. 24" 

Kameldrivere bragte Budskabet til Ægypten. — Valentin 
Baker gik det ikke meget bedre. Han fik til Opgave 
at vedligeholde Forbindelsen mellem Suakim og Berber 
og havde 3,746 Mand til sin Raadighed. Med denne 
Styrke indlod han sig i Kamp med Fjenden, skjønt han 
vidste, at Soldaterne var af en saadan Art, at det simpelt 
hen var »at søge Ulykken« at tage saadanne Karle med i 
Kampen. Han led følgelig et stort Nederlag. Af -hans 
ikke store Hær faldt 2,373 Mand. 

Det var klart, at Ægypten ikke ved egen Hjælp kunde 
knække Mahdien, og England skød Sagen fra sig; naar 
blot de ægyptiske Besætninger og Ægyptens andre tro 
Undersaatter samt Evropæerne kunde blive reddede, saa 
fik Sudan sejle sin egen Sø. Denne Sag mente man, 
at Gordon kunde klare ved sin personlige Indflydelse 
alene, og det mente han ogsaa selv, hvorfor han indlod 
sig paa at rejse til Sudan og prøve, hvad han kunde 
udrette. 

Gordon indgav den ægyptiske Regering nyt Mod. Khe- 
diven iklædte ham sin egen Myndighed over Sudan og 
gjorde ham til uansvarlig Herre over Stillingen. Han 
maatte rømme de forskellige Landskaber i Sudan og føre 
Tropperne, de civile Embedsmænd og alle de Indvaanere, 
der ønskede det, til Ægypten og, dersom det var muligt, 


"» efter fuldbragt Rømning oprette en ordnet Regering. For 


Resten skal Meningen have været, at kunde han ikke 
rømme hele Sudan — og det stod ikke i en enkelt Mands 
Magt — fik han nøjes med uden Tidsspilde at rømme 
Khartum, men det er tvivlsomt, om han nogen Sinde fik 
klar Besked derom. 

Den 18. Februar 1884 ankom Gordon til Khartum, 
hvor han modtoges med Jubel, og evropæiske Bladskrivere 
ansaa allerede Byen for saa godt som reddet. Det er 
ikke Meningen her at skrive Historien om Khartums Fald, 
og vi nævner derfor blot, at Stillingen hurtig forværredes. 

Den 29. Februar telegraferede Gordon: »Der er ikke megen 
Udsigt til et godt Udfald, og Chancerne forværres,« og 
den 2. Marts: »Jeg har ikke noget Valg, hvad det angaar 
at forblive i Khartum; dette staar ikke mere'i min Haand.« 
Den 16. Marts imødeser han Indeslutningen, og sidst i 
Maaneden telegraferer han: »Vi har Forraad for fem 
Maaneder, og vi er kringsatte.« I et Brev skrev han: 
»Jeg bliver i Khartum, fordi vi er indestængte her af 
Arabere, der ikke vil slippe os ud.« — Samtidig danner 
der sig i England en offentlig Mening for, at der skal 
udsendes en Ekspedition, som skal aabne Gordon Tilbage- 
vejen fra Khartum. Langt om længe bliver Ekspeditionen 
ogsaa udsendt men naar først Maalet to Dage efter Khar- 
tums Fald. Den 26. Januar 1885 forraadte en forhen- 
værende Slave, Farag Pascha Byen til Fjenden ved. at 
aabne en af de mindst bevogtede Porte, Gordon blev 
myrdet, Byen plyndret og et almindeligt Blodbad anrettet. 
Den 27. holdt Mahdien sit Indtog og gik hen i en Moské 
for at takke — Gud, og Dagen efter stod Englænderne 
foran Byens Mure, hvorfra sejrberusede Arabere hilste paa 
dem med en Regn af Granater og Kugler, der dog ikke 
gjorde synderlig Skade. Den hele Ekspedition var spildt 
og maatte vende om med det sørgelige Budskab. 

Mahdien var nu Herre i Darfur, Kordofan, Sennaar, 
Bahr-el-Ghazal, som Lupton Bey havde maatte overgive 
ogsaa som Følge af Forræderi, og Khartum samt kort 
efter ogsaa i Kassala, og af hele Sudan var" ikke andet 
tilbage end Ækvatoria, hvor Emin endnu opretholdt 
Ægyptens Herredømme, Imod denne Provins rettede Mah- 
dien nu sine Angreb. Under et Kort Ophold i Khartum 
1882 havde Emin allerede mærket Mahdistbevægelsen, og 
faa Maaneder efter hans Tilbagekomst til Lado blev han fuld- 
stændig afskaaren fra Forbindelsen med Khartum (April 
1883), som ikke siden blev gjenoprettet. 

I Begyndelsen af 1884 var Emin paa en Rejse i den 
vestlige Del af sin Provins, da han hørte, at Mahdiens 
Tropper nærmede sig hans nordligste Stationer ved Nilen. 
Han ilede da til det truede Sted, men det kom dog ikke 
til Kamp denne Gang. Mahdiens General, Kerem Allah, 
nøjedes med skriftlig at opfordre Emin til at overgive sig 
og trak sig derpaa tilbage. Han kom dog snart igen og 
indtog de nordligste Stationer og truede Lado, men 
efter at have lidt et blodigt Nederlag maatte han atter 
trække sig tilbage, og Emin genoprettede sit Herredømme 
i Landets nordligste- Del. 

I Maj 1885 skrev Kerem Allah til Emin og meddelte 
ham Khartums Fald og Gordons Død samt opfordrede 
ham atter til at overgive sig, men Emin troede ikke paa 
de store Tidender og lod sig ikke skræmme. Stillingen 
blev Dag for Dag vanskeligere for ham, og han blev til 
sidst helt afskaaren fra Forbindelsen med den øvrige 
Verden, da Uroligheder i Uganda efter Mtesas Død spær- 
rede Vejen mod Syd og fjendtlige Folkefærd gjorde Vejen 
mod Øst gjennem Masailandet ufremkommelig. Under 
disse Forhold fandt han det raadeligst at flytte sin Resi- 
dens til Vadelais, højere oppe ved Nilen. 

Hos Emin opholdt sig to evropæiske rejsende, Itali- 
eneren Casati og Russeren W. Junker. Sidstnævnte 
brød op fra Vadelai den 2. Januar 1886 og rejste over 
Albertsøen og "Unyoro til Uganda, hvor den ny Kejser 
Mwanga behandlede ham nogenlunde vel. Her modtog 
han Breve for to Aar og hørte tillige, at der var afsendt 
to Ekspeditioner til hans og Emins Undsætning; den ene 
førtes op ad Kongo af Professor Lenz, og den anden 
prøvede Vejen gjennem Masailandet under Dr. Fischers 
Ledelse, men begge mislykkedes. Efter at have sendt 
Emin en større Understøttelse af Tøj fortsatte Junker sin 
Rejse ud til Kysten og naaede Zanzibar den 23. Sep- 
tember, Fra en Missionsstation syd for Ukerewe skrev 

han et Brev til en -Englænder og krævede indtrængende, 
at Emin skulde hjælpes. >»Det vilde være en Skam og 
Haan — skrev han — om Emin overlodes til sin Skæbne. 
Emin Bey maa undsættes og disse Provinser generobres. 
Det er alene i Forhaabning herom, at jeg vender tilbage 
til Evropa.« I Ægypten arbejdede den bekendte rejsende 
Dr. Schweinfurth kraftig for det samme, og den evropæiske 
Presse stemte i med. I England var der især en stærk 
Stemning for at hjælpe Emin. Denne tænkte fremdeles 
paa at holde sig i Ækvatoria, hvis han fik Hjælp, men 
var dog ikke helt blind for den Mulighed, at det kunde 
blive nødvendigt at rømme Landet. »De maa tro mig, 
naar jeg siger, at jeg har intet Hastværk med at bryde 
op herfra eller forlade disse Lande, hvor jeg nu har virket 
i 10 Aar,« skrev han i et Brev til Mackay den 6. Juli 
1886. Det eneste, han behøvede, var efter hans egne Ud- 
talelser Ammunition og en sikker Forbindelseslinje med 
Kysten; sin Provins og sit Folk agtede han ikke at for- 
lade, og derefter indrettede hans Venner sig her hjemme 
i Evropa.”) 


Bøgen og de danske Digtere. 


Af L. SCHRØDER. 


I Fjor Sommer hørte jeg en Tale, som en ældre Mand 
fra Sønderjylland holdt til nogle af sine Landsmænd, og 
hvori han meget stærkt opfordrede dem til at plante 


1) Ved Udarbejdelsen af dette Afsnit er benyttet: Emin Pascha 
och Equatorialprovinsen (i »Ute och hemma«), Orienten af Schweiger- 
Lerchenfeld, Schouw: Dansk Ugeskrift, Stanley: 1 det mørkeste - 
Afrika, og det svenske Tidsskrift »Ymer«. 

Bøgetræer. Han beraabte sig hverken paa »æstetiske«, 
»klimatiske« eller »økonomiske« Grunde. Ja, jeg tror 
egentlig ikke, at han sagde noget om, hvorfor de skulde 
plante Bøgetræer. Han kunde forudsætte, at hans Tilhørere 
forstod ham, uden at han behøvede at give Grunde. Ingen 
Sang var oftere paa deres Læber end: »Det er et yndigt 
Land, det staar med brede Bøge.« Det Land, hvorved 
deres Hjærte hang, var for dem uadskilleligt fra Bøge- 
træerne. Man kommer til at tænke paa Tym Sællandsfar 
i Knud den Stores Tid, som, da det danske Banner faldt, 
»snappede den første den bedste Gren med lidt Maj paa« 
og brugte den som Samlings-Mærke. Kunne de danske 
Sønderjyder ikke lade Dannebrog vaje over deres Gaarde, 
saa kunne de dog plante Bøgetræer. 

Det er et Par Snese Aar siden Botanikeren Otto 
Vaupell gjorde opmærksom paa,- at Bøgen først lidt efter 
lidt havde tilkæmpet sig Herredømmet i de danske Skove 
ved at fortrænge Ægen; hin kunde gro i dennes Skygge, 
men ikke omvendt. : Egen er jo sildigere paa Færde end 
Bøgen; naar denne for længst er sprungen ud, staar Egen 
endnu med sine nøgne Grene. Egekronerne kunne ikke 
hindre Solens Straaler i at finde Vej til de unge Bøge, 
hvortil Frøet er bragt ind i Skoven af Fugle eller, paa 
mindre Afstande, ved Blæsten, og som ere groede op 
imellem Egestammerne. Hvert Aar, der gaar, skyde disse 
Bøge højere og højere op; Egene skærme dem for Vinden 
og skygge dog først over dem, naar de ikke længere be- 
høve Vaarsolens Kys for at udfolde deres fine, bløde Løv; 
den Tid kommer, da de udsprungne Bøge skygge over 
Egens nederste Grene, som da ikke faa det Sollys, de 
behøve, for at udfolde sig. I en Del Aar kunne Ege- 
kronerne endnu hæve sig over Bøgeskoven. Men naar 
ogsaa Topgrenene paa Egen ere satte i Skygge; da ere de 
ikke længere Skovens Konger. Bøgen har sejret over 
Egen. Der er andre Forhold, der virke med til at give 
Bøgen Magten foruden det,. at den er tidligere paa Færde. . 
Egen kan bedre trives end Bøgen paa den fugtige, lerede 
Bund; men efterhaanden som der gøres mere for at aflede 
det skadelige Vand fra Skovene, blive Vilkaarene gun- 
stigere for Bøgene. Kendsgerningen er i alt Fald sikker. 
Vore Skoves Oldinge ere ikke Bøgetræer, men Egetræer. 
Det er ikke en Bøg, men en Eg, som Oehlenschlåger 

i St. Hans Aften Spil kan indføre talende om de »fem 
Hundred Aar«, den har staaet paa sin Plads og oplevet 
saare meget, men dog aldrig før, hvad den nys har frydet 
sig ved: 

Paa. min Rod 

sad Elskende to 

i kærlig Ro. 


Og det gaar slet ikke an at sætte Bøgen og dens Frugt i 
Steden for Eg og Agern i Ingemanns kønne lille Sang: 


Den gamle Kæmpe-Eg staar endnu 
med Ågern paa sidste Gren. 

De muntre Drenge juble; 

de nedslaa Frugten med Sten. 


Med Agernet hvirvle Bladene hen 
paa Jorden for Kæp og Sten, 
den gamle Kæmpe-Eg sukker — 
de bryde dens sidste Gren. 


Den gamle Kæmpe-Eg dør dog ej; 
ret aldrig dens Liv forgaar: 

hver Kærne, den gav til Jorden, 
er en Skov om tusende Åar. 


I Skoven tæt ved Christianssæde paa Lolland staar der 
en ærværdig Eg i Nærheden af en usædvanlig gammel 
Bøg. De kaldes »Adam og Eva«. Men ingen kan tvivle 
om, at det er Egen, der hedder Adam. 

Vore Skoves Patriarker i Nordskoven ved Jægerspris 
ere Ege, og paa Lolland gør man Rejser for at se »den 
store Eg&x — meget større end »Adam« — i Christians- 
sædes Skove tæt ved Ryde Station. 

I de gamle Tørvemoser kan man ikke blot finde Stammer 
af Skovfyr, der have havt hjemme i vort Land endnu 
tidligere end. Egen, men ogsaa vældige Egestammer; paa 
Trappegangen i det gamle Tinghus i Herning opbevaredes 
en saadan, der er funden i en af Omegnens Moser. 

I vore middelalderlige KÆæmpeviser nævnes forskellige 
Træer og deriblandt baade Bøg og Eg; men man maa 
være forsigtig, naar man vil drage Slutninger deraf,” da 


SED UIN 

Sangene kunne være omdannede meget, inden de bleve 
nedskrevne, eller da de af Udgiveren fik den Form, hvori 
de nu ere mest kendte. Her skal først nævnes et Par 
Kæmpeviser, hvor Trænavnene ikke ere oprindelige — 
siden nogle, hvor de findes i de gamle Haandskrifter. 

I Visen om »Habor. og Signe« fortælles blandt andet, 
hvordan Habor, da han i Kvindeklæder sidder blandt 
Signelils Møer, og det ikke ret vil gaa for ham med at 
Sy, giver sig til med sin Kniv at ridse forskellige Billeder 
paa Træ, som Kvinderne saa sy efter. Hos Svend Grundt- 
vig hedder det da i Kæmpevise-Udvalget fra 1882: 


45. Han skrev Hjort, og han skrev Hind 
som. de for Rakken monne fly; 
han skrev den vildene Fugl i Skov, 
som den til Kvisten monne ty. 

46. Han skar ud de vildene Fugle, 
der sidde i Skoven paa Kviste; 
de andre Jomfruer de undred derpaa, 
de vilde hannem ikke miste. 

47. Han skrev Løg, og han skrev Bøg, 
som de i Skoven monne være; 
stolt Signild hun sad og saa derpaa, 

" hun vilde det gærne lære. 

48. Han skar ud Roser, han skar ud Liljer, 
som de i Skoven oprunde; 
efter da syde stolt Signelille 
det bedste der hun kunde. 

49. Han skrev Hjort, og han skrev Hind, 
og han skrev Løg og Lilje; 
han skrev stolt Signild og hendes Møer . 
alt efter deres egen Vilje. 


Men naar man saa undersøger, hvorfra disse Vers ere 
tagne, saa finder man vel i gamle danske Haandskrifter, 
hvad der svarer til første Linje af Vers 45 og V. 49 og 
til de to sidste Linjer af V. 49; men det øvrige stammer 
fra nogle Optegnelser, der ere gjorte paa Færøerne i vore 
Dage. Denne Vise kan da ikke bevise noget med Hensyn 
til Bøgen. ; 


379 


Marsk Stigs Visen slutter med det fortræffelige Vers: 


143. De store Ege, i Skoven staa, 
naar de udi Storm ned falde, 
da slaa de neder baade Hassel og Birk 
og andre smaa Ymper med alle. 


Men dette hører ikke oprindelig til Visen. Vist nok tør 
S. Grundtvig ikke erklære det for Anders Vedels Arbejde 
som flere andre Vers, der ligesom det findes hos ham, 
uden at staa i Haandskrifterne; men han mener, at det er 
et af Visen uafhængigt folkeligt Sted, hvoraf Vedel har 
gjort en meget passende Anvendelse ved at anbringe det her. 

Nu kommer jeg til Viserne, hvor Navnene paa Træerne 
oprindelig have hjemme. 

Der er en Vise, som handler om en Kvinde, der er 
forgjort til en Lind. I Haandskrifterne af den nævnes 
foruden dette Træ baade Eg og Bøg: 


1. Kongens Datter tager over sig Kaabe blaa, 
udi Rosenlund saa monne hun gaa. 

2. Hun skåadde Æg, og hun skaadde Bøg, 
alt stod Linden saa grøn som Løg. 


Da en Broder til denne Kongedatter, som af hende havde 
hørt om Fortryllelsen, kom og kyssede Roden af Linden, 
da blev dette Træ til den væneste Jomfru. 


31. Den Jomfru gik under Æg at staa 
med Rosenkind og udslagen Haar. 


Linden er vist nok det mest besungne Træ i Middel- 
alderen. Den kommer frem i Omkvædene til »Hr. Bøsmer 
i Elvehjem«: »Men Linden hun løves«, og til »Ridderens . 
Runeslæt«: »Op under den Lind dér vaager Allerkæresten 
min«. Visen om Møen i Fugleham begynder med de to 
"Vers: ! 


1. Jeg véd, hvor en Skov han stander, 
æ han stander dér.ude ved Fjord, 
dér gror inde de fejerste Træ, 
der runde af Rode paa Jord. 

Der gror inde de fejerste Træ, 
man kalder dem Siljer og Linde, 
der spiller inde de ædelig Dyr, 
man kalder dem Hjorte og Hinde. 


Hvordan Møen bliver løst af Fortryllelsen, kommer frem 
i følgende Vers: 


Ad. 


45. 


46. 


»Sæt dig neder og tal med mig! 

der bliver end bedre Raad: 

du fanger ikke af vildene Fugl, 

uden hun fanger blodige Braad.« 

Han skar Braden af sit Bryst, 

hængte den paa Lindekviste: 

hun skaged med Vinger, hun lod vel om, 
fuld nødig den Brad hun miste. 

Ned fløj favren liden Falk, 

og satte hun sig paa Tue: 

der hun havde smagt den blodige Brad, 
da stod hun en stolt Jomfru. 

Den Jomfru stander under Lindegren 

i Silkesærken rød: 

Hr. Nilavs tog hende i sin Arm, 

de klaged hverandre deres Nød. 


1 Visen om »Kong Didrik og hans Kæmper« lod Humlung 
Sivard Snarensvend binde sig til en Eg... Men da saa 
Vidrik Verdlandssøn kom ridende med Sværdet Mimring, 


138. 


139. 


140. 


vréd han Egen op med Rod, 

han vilde ikke bunden bide: 
»Kommer han her, Vidrik Verlandssøn, 
han hugger mig Rev”) fra Side.« 
Kong Isung stander paa Brattingsborg, 
og ser han Sivard komme: 

»Sivard haver i Lunden været, 

han bærer paa Bagen en Blomme.« 
Kongen stander paa højen Værn 

alt i sin Brynje blaa: 

»Hisset kommer Sivard Snarensvend, 
han fører os Sommer i By.« 


e NNNN 


7) Rev, d. e. Ribben. 


(reb KOEN 


381 


141. Dronningen staar i Højeloft, 
og ser hun ud saa summe)): 
»Saa Mænd, du gjorde det af Nød, 
du rykte op slig en Blomme!« 
142. Sivard ganger paa Slottet ind 
med Egen mellem sine Hænder: 
»Se nu her, kær Herre min, 
dette gjorde mine egne Frænder.« 
143. Der gaar Dans paa Brattingsborg, 
dér danse de stærke Helte: 
dér danser Sivard, den starblinde Svend, 
med Ægen under sit Bælte. 


Naar det gælder en Styrkeprøve, da maa Egen frem, og 
den agtes vel ogsaa som Træet, der særlig rager højt i 
Vejret. »Nu sidder Høgen i Egetop«, hedder det i den 
Vise, hvori Kristjern den Anden er lignet med den gamle 
Ørn, der er fløjet bort til Smaafuglenes Sorg. 

Har Bøgen end været med i den Skov, som vi. møde 
i Danmarks gamle Folkesange, saa har dette dog endnu 
mere været Tilfældet med Linden og med Egen. — 

Det kunde være Umagen værd at undersøge, ziZ hvad 
Tid Bøgen vinder Forrangen for Skovens andre Kæmper 
som det særlig danske Træ. Det er næppe sket før i 
dette Hundredaar, og Oehlenschlåger har været Bøgens 
første Ridder. 

Naar Evald sang om Rungsteds Lyksalighed, nævnte 
han ikke Bøgen. Hvad der for ham var uadskilleligt fra 
Danmark, var det sørtladne Hav, »Danskens Vej til Roes 
og Magt«, eller »vor sølvblaa Vej til Roes«, som. han 
kalder det i Nyaarsdigtet fra 1779. Havet ihukom ogsaa 
Oehlenschlåger som »Livets Kilde, Glædens Moder«, da 
han paa sin første Udenlandsrejse 1805 vandrede ved den 
»gustne Flod« Saale. Men saa kvad han tillige: 


Synger Granens, Fyrrens Lov! 
Hvor er Danmarks Bøgeskov? 


Paa Sjælland havde Oehlenschlåger sit Hjem, og Dyre- 
havens »brede Bøge« havde staaet i Glans for ham fra 


7) summe, d. e. tavst, mut. 

hans tidlige Barndom. Det er. dem, han har prist i sin 
'Fædrelandssang, ligesom Evald priste »det sortblaa Hav«. 

Og i Oehlenschligers Spor fulgte Grundtvig. Havet 
elskede han, fordi det »afbildede Tidernes Færd« (»Strand- 
bakken ved Egelykke« og »Havet« fra 1811). Han har 
ogsaa set ved Ærefrygt paa Egene, der havde holdt sig 
gennem mange Slægter... »Gunderslev Skov« er en Bøge- 
skov, men Grundtvig saa ved et Besøg derude i 1808 kun 
Ege, og Egene vende tilbage den ene Gang efter den anden 
i Digtet om hans Valfart til »Alterets mossede Stene, som 
"Egenes Grene saa tætte omhvælver«. Man kan af Digtet 
»Udby Have«.se, at han under sit Ophold i Tyregod har 
savnet de sjællandske Bøge, og i sit Blad af »Jyllands 
Rimkrønike« har han som ejendommeligt for Halvøen i 
Modsætning til Øerne nævnt, at »Bøgen staar i Stampe«. 
Men det er dog især fra Aarene omkring 1820, at han 
begynder at prise-danske Bøgeskove. I Kærmindebladet 
til B. S. Ingemann fra 1818 hedder det: 


Hvor lyde Suk, hvor tone Klagesange 

for Dana, Dagmar, Tyra Danebod! 

Hvor, uden hist og her i Danmarks Vange, 
” I Havfruborgen og ved Bøgens Rod? 


Lidt nedenfor kaldes Danmark »Kong Frodes grønne 
Bøgehal«, og paa flere andre Maader minder Digteren sin 
bortdragne Ven om Danmark ved at nævne dets Hovedtræ. 

I April 1820, da Kristian Pram skulde rejse til Vest- - 
indien, skrev Grundtvig den af sine Sange, der vel bedst 
egner sig til at bruges ved almindelige Sammenkomster 
af danske Mænd og Kvinder, paa samme Maade som 
Evalds »Kong Christian« og Oehlenschlågers »Der er et 
yndigt Land«. Det er Sangen: »Langt højere Bjærge saa 
vide paa Jord« -med de fortræffelige Linjer, hvortil ul 
har tegnet et nydeligt Billede: 


Dansken har hjemme, hvor Bøgene gro 
ved Strand med den fagre Kærminde. 


Fra August 1823 findes en.Sang med Overskrift: »Kongens 
og Dronningens Skaal i det danske Broderskab«, hvori den 
danske Kongestamme lignes med Bøgen. De to første Vers 
ere disse: 

i vor. Moders Vange: for den Slid kan taale; 
under den er Lun og Læ, Granen og vi gærne ser, 
Fryd og Fuglesange; skønt ej for dens Naale; 
Bøgen med det favre Blad, til sit Brug er alting godt, 
med den blide Krone, som ej gør Ulykke, 
findes, som i Akselstad, men i Daners Bøgeslot 
ej i nogen Sone. -. er den bedste Skygge. 


Nyaarsmorgen (1824) begynder med de berømte Linjer: 


Guds Fred! hvor I bygge, 
paa Mark og paa Fjæld, 
i Bøgenes Skygge, 

ved Elvenes Væld. 


Sangen om »Bondefriheden« fra 28. Maj 1838 har denne 
Begyndelse: 


Grønnes, Danmarks Bøgeskove, 
sent, men sødt i Maj! 

Rød og hvid paa blanken Vove, 
Danebroge, vaj! 


Til »Danmarks frugtbare Herlighed« hører efter Grundtvigs 
Sang fra 1849 »Bøgen«, og til »Danmarks Engel« vender 
han samme Aar den Tiltale: 


Du, som vaaged over Barnelivet 
i den grønne Lund fra Hedenold! 
Du, som svæved over Lykkeskibet, 
da paa bt=" ). blaa det bar os Skjold! 
Du, som Danuskjaldene gør glade, 
” dine Vinger er af Bøgeblade, 
vift med dem fra Øjet hver en Sky, 
saa det lille Folk dig ser paa ny! 


Endnu skal der kun mindes om, at Grundtvig ogsaa har 
ført Bøgen ind i det kirkelige Billedsprog, hvor- han 
lader Herrens Menighed sige, at den opstaar »som Aks i 
Vang, som Maj i Bøgeskove«, i Salmen om Herrens Til- 
kommelse (»Thi er om Vaaren os Sommer nær, naar Bøg, 
som Figen og alle Trær, de knoppes og udspringe«) saa 
vel som i Himmelfartssalmen (»Vaj nu Dannebrog paa 

Voven, rul nu Bølge himmelblaa, spring nu ud, hver Bøg 
i Skoven, sjunger alle Fugle smaa«). 

Blandt vore yngre Digtere har maaske særligt Chr. 
Richardt været Bøgens Talsmand. Naar han i en af sine 
Sange ved de nordiske Studentermøder vilde sammenligne 
Nordmænd, Svenske og Danske, da fremhævede" han 
Norges: Naaletræer, Sverigs Birke og Danmarks »skygge- 
fulde Bøgetrær«. I hans Digt om »vort Land« vender 
Bøgen tit tilbage som i de smukke Linjer: 


Med sin Bøgekrones- Blidhed, 
i sin Kjortels skære Hvidhed, 
troner Dronningstolens Mø 
over salten Østersø. 


Men særligt skal det fremhæves, hvordan han har givet 
det Udtryk, at den danske Maj med »springende Løv« i 
vor Tanke er uadskillig fra de fine bløde Blade, hvormed 
Bøgen da lyser. »Kom ud, kom ud,« kalder han, »nu 
skal Solens Bryllup staa, og Bruden har alt Kransen paa, 
kom ud, kom ud; ti Bøgen er saa køn en Brudl« 
Udenfor mine Vinduer staar der en Del Trær af for- 
skellig Slags. Dér var engang Havens Læbælte imod Vest; 
nu er det rykket længere ud. Blandt disse Trær er der 
Birk, Ælm, Ahorn, Røn og Bøg. Der har ogsaa været 
Poppel og Hyld; men de ere ryddede; iaar ere nogle af 
Birkene tagne bort; efterhaanden ville vel Ælmene og 
Ahornene ogsaa blive fjærnede; men om Bøgene skulde 
der gærne fredes. Det gaar mig som den gamle Sønder- 
jyde; Bøgen er i min Bevidsthed —&nyttet til det ægte 
danske ligesom Dannebrog og den danske Strand. Jeg 
tænker, vi ere mange, som gærne ville have nogle Bøge- 


træer i vore Haver, og som ønske, at ikke blot Dronning- ." 


stolens Mø maa bevare sin Bøgekrone, at Dyrehaven og 
de andre Skove ved Øresund maa fryde vore Børn og 
Børnebørn ved deres mosfri, glatte og høje Stammer og 
skyggefulde Kroner, og at der ogsaa andensteds maa op- 
elskes Bøgeskove. Men det er vel værd at mindes, hvem 
der har lært os at elske Bøgen. 


Sk. LÆSESALS-MAG: 

